'J 


^ 


THE  LIBRARY 

THE  INSTITUTE  OF  MEDIAEVAL  STUDIES 

TORONTO 

PRESENTED   BY 

Rev.   G.3.   Phelan 


"^j 


1- 


"  ^  -'-  •'-  '>  •  iCf^ "  »    ^ 


^is^ 


.'A^^^ 


-^ 
^. 


t,^-  ^' 


Digitized  by  the  Internet  Archive 

in  2011  with  funding  from 

University  of  Toronto 


http://www.archive.org/details/quaestionesdenovOObill 


'^>'Uii^^^  /oX  6^vC^^<^a^ 


DE 


PERSQNALI ET  ORIGINALI PECCATO 

COMMENTARIUS  IN  PRIMAM  SECUNDAE  (Qq,  71-89) 

AUCTORE 

LUDOVICO  BILLOT  S.  I. 

IN    PONTIFICIA    UNIVERSITATE    GREGORIANA 
THEOLOGIAE   PROFESSORE 


QUARTA  EDITIO 

AUCTA  ET  EMENDATA 


PRATl 

EX  OFFICINA    LIBRARIA   GIACHETTI,    FILII    ET   SOC, 

1910 


:^'-  OF  a;.-om7- 


.        /  ST.     MICKAEL'8        N    ^ 

^\  COLLtGE  J  S^ 


COLLtGE 


OCT  -J  2  I95i 


PROOEMIUM 


De  peccato  nunc  loquiniur,  prout  peccatuni  con- 
vertitur  cum  culpa,  id  est,  cum  actu  moraliter  malo. 
Sciendum  enim  est  quod  apud  antiquos  philosophos 
hoc  nomen  peccatum  largiorem  habet  acceptionem, 
ut  bene  declarat  S.  Thomas,  de  MalOy  Quaestione  2, 
a.  2,  ostendens  quomodo  haec  tria,  videlicet  malum, 
PECCATUM,  et  cuLPA,  ad  invicem  se  habeant  iuxta 
primam  nominum  impositionem. 

Malum,  inquit,  communius  est.  Ubicumque  enim 
est  privatio  formae,  aut  ordinis,  aut  mensurae  de- 
bitae,  sive  in  subiecto,  sive  in  actu  seu  operatione 
ipsius,  ibi  habetur  ratio  mali.  Quippe,  malum  est 
omnis  negatio  perfectionis  quae  in  aliquo  esse  de- 
bet.  Sed  peccatum  iuxta  Philosophum  in  secundo 
Ethicorum,  non  dicitur  nisi  de  his  quae  nata  sunt 
iinem  consequi,  cum  finem  non  consequuntur.  Et 
quia  quaelibet  res  nata  est  consequi  finem  suum 
per  suam  operationem,  peccatum  non  est  nisi  mahim 
operationis  quae  non  recte  dirigitur  ut  finis  exigit, 
puta  cum  grammaticus  non  recte  scribit,  nec  recte 
medicus  parat  potionem.  Quare,  generatim  loquendo, 
peccatum  est  actus  qui  debito  ordine  caret,  in  quan- 
tum  scilicet  deviat  a  fine  vel  termino  quem  respicit 

operatioiiis  priiicipium,  et  liac  ratione  oimiis  ope- 
ratio  defectuosa  vocatur  peccatum,  vel  naturae,  vel 
artis,  vel  moris  (1).  Peccatum  quidem  natiirae,  si 
principium  operationis  sit  potentia  per  se  ad  unum 
determinata,  quae  tamen  propter  defectum  organi 
aut  aliquod  aliud  superveniens  impedimentum  de- 
ticit  a  suo  fine  recte  attingendo,  sicut  accidit  in 
generatione  monstri.  Peccatum  artis^  si  principium 
operationis  sit  ratio  practica  deficiens  a  particulari 
fine  quem  artificis  voluntas  consequendum  praesti- 
tuerat.  Denique  peccatum  nioris,  si  carentia  recti- 
tudinis  afficiat  operationem  formaliter  ut  est  a  vo- 
luntate  domina  sui  actus.  Voluntas  autem  de  sui 
ratione  est  appetitus  intellectualis  respiciens  bonuin 
non  particulare,  sed  universale  atque  absolutum,  et 
ideo  inordinatio  operationis  voluntariae-  in  quantum 
huiusmodi,  niliil  aliud  esse  potest  quam  deviatio  ab 
ordine  veri'summi  boni  sive  veri  ultimi  finis  totius 
humanae  vitae  qui  Deus  est.  Sic  igitur  patet  quod 
in  solo  peccato  moris  invenitur  ratio  voluntarii,  quia 
formaliter  loquendo,  nec  in  operatione  naturae,  nec 
in  operatione  artis,  principium  operandi  est  libera 
voluntas.  Unde  etiam,  solum  peccatum  moris  est  vi- 
tuperabile,  et  pro  tanto  speciale  nomen  culjuic  obti- 
nuit.  Quare,  si  primam  nominum  impositionem  con- 
sideres,  malum  communius  est  quam  peccatum,  et 
rursus  peccatum  latius  patet  quam  culpa.  At  vero 
in  usu  theologorum  pro  eodem  sumuntur  peccatum 
et  culpa,  quia  theologi  considerant  peccatum  in  mo- 
raUbus  tantum,  non  autem  in  naturalibus  vel  artifi- 

(1)  S.  Thom.,  1-2,  Quaest.  21,  a.  1  et  2,  praesertim  ad  2«^'". 

cialibus,  ubi  non  consistit  in  deviatione  a  fine  ultimo 
et  supremo  quem  principaliter  respicit  theologia. 

Nostra  igitur  consideratio  versatur  circa  illud  ma- 
lum,  cuius  formalis  ratio  reponitur  in  defectu  actus 
liberi  recedentis  a  regula  moralitatis  quae  se  tota 
dirigit  in  Deum  sub  ratione  ultimi  finis.  «  Peccatum, 
«  ut  pertinet  ad  praesentem  considerationem,  inquit 
«  S.  Thomas  in  II,  D.  24,  q.  3,  a.  2,non  est  aUud  quam 
«  inordinatus  actus  ad  genus  moris  pertinens  ».  Et 
brevius,  de  Malo^  Quaest.  7,  a.  3,  est  «  actus  makis 
«  moraliter  » .  Sciendum  tamen  est  quod  cum  dicitur 
peccatum  in  actu  consistere,  signatur  id  in  quo  primo 
et  originaliter  invenitur  peccati  ratio;  nam  pecca- 
tum  proprie  etiam  est  id  quod  consequitur  ad  actum 
peccaminosum,  a  quo  scilicet  homo  denominatur  ha- 
bitu  peccator  seu  existens  in  statu  peccati,  usque- 
dum  remissionem  sit  consecutus.  Unde  Magister 
Sententiarum  1.  2,  Dist.  42:  «Praeterea  quaeri  solet, 
«  cum  ab  aliquo,  peccato  volantate  perpetrato,  vo- 
«  luntas  id  agendi  et  actio  transierit,  nondum  tamen 
«  vera  poenitentia  habita,  utrum  ilkid  peccatum 
«  usquequo  poeniteat,  sit  in  eo.  Quod  non  esse  vi- 
«  detur....  Sed  non  est  ignorandum,  peccatum  duobus 
«  modis  in  akquo  dici  et  transire,  scikcet  actu  et 
«reatu.  Actu  est  in  akquo,  dum  ipsum  quod  pecca- 
«  tum  est  ut  actio  vel  voluntas,  in  peccante  est ; 
«  reatu  vero,  cum  pro  eo,  sive  transierit  sive  adsit, 
«  mens  hominis  pokuta  est  et  corrupta,  totusque 
«  homo  suppkciis  obkgatur  aeternis  » .  Porro  pecca- 
tum  hoc  modo  acceptum  c\icitur  a  recentioribus  pec- 
cafum  hahituale.  Dicitur  a  Magistro  ubi  supra,  reatus 

vulpae,  nam  «  reatus  in  Scriptura,  inquit,  niultipli- 
«c  citer  accipitur,  scilicet  pro  culpa  (habituali),  pro 
«  poena,  pro  obligatione  poenae  temporalis  vel  aeter- 
«  nae  » .  Dicitur  saepius  a  S.  Thoma  macula  peccatiy 
nam,  inqiiit,  «  in  peccato  cluo  possimt  considerari, 
«  scilicet  actus  culpae,  et  macula  sequens  »  (1).  Qua^ 
omnia  nomina  unam  eamdemque  rem  signant  sub 
formalitatibus  diversis,  ut  suo  loco  videbitur. 

Verum  non  est  solum  attendenda  in  peccato  di- 
stinctio  inter  actum  culpae  et  consequentem  ma- 
culam  sive  reatum,  sed  est  etiam  consideranda  di- 
visio  peccati  in  personale  et  oviginale,  in  mortale  et 
veniale.  De  qua  quidem  divisione  iam  ab  initio  ani- 
madvertes,  non  esse  divisionem  generis  in  species 
quae  aequaliter  rationem  generis  participant,  sed 
analogi  in  ea  de  quibus  praedicatur  secundum  prius 
et  posterius,  fere  eo  modo  quo  ens  dividitur  in  sub- 
stantiam  et  accidens.  «  Duplex  est  modus  dividendi 
«  commune  in  ea  quae  sub  ipso  sunt,  sicut  est  du- 
«  plex  communitatis  modus.  Est  enim  quaedam  di- 
«  visio  univoci  in  species,  per  differentias  quibus 
«  aequaliter  natura  generis  in  speciebus  participa- 
«  tur,  sicut  animal  dividitur  in  hominem  et  equum 
«  et  huiusmodi.  Alia  vero  divisio  est  eius  quod  est 
«  commune  per  analogiam,  quod  quidem  secundum 
«  perfectam  rationem  praedicatur  de  uno  dividen- 
«  tium,  et  de  altero  imperfecte  et  secundum  quid, 
«  sicut  ens  dividitur  in  substantiam  et  accidens,  et 
«  in  ens  in  actu  et  in  ens  in  potentia;  et  haec  divisio 
«  est  quasi  media  inter  ^equivocum  et  univocum, 

(l)  S.  Thom.,  1-2,  Qiiaest.  87,  a.  6. 

« et  talis  divisio  est  peccati  in  mortale  et  ve- 
«  niale,  etc.  »(1).  Ratio  autem  praedictorum  est  quia 
duo  sunt  de  communissima  notione  peccati,  ut  ex 
sequentibus  manifestius  apparebit:  deordinatio  ab 
ultimo  fine,  unde  habet  peccatum  rationem  mali, 
et  voluntarietas^  unde  habet  rationem  culpae.  Ma- 
nifestum  est  autem  quod  deordinatio  minime  uni- 
voca  est  in  mortali  peccato  et  in  veniali;  nam  ve- 
niale  non  simpliciter  a  fine  deordinat,  sed  solum 
aliquo  modo  retardat,  ordine  ad  iinem  salvato.  Si- 
militer  voluntarietas  est  omnino  diversa  in  personali 
peccato  et  in  originali,  nam  peccatum  personale, 
etiam  veniale,  est  voluntarium  voluntate  istius  per- 
sonae,  originale  autem  voluntate  capitis  naturae  tan- 
tum.  Cum  ergo  diversificentur  ipsae  rationes  quae 
sunt  de  conceptu  peccati  communissime  accepti,  ini- 
possibile  est  ut  peccatum  sit  genus  respectu  mor- 
talis  et  venialis,  personalis  et  originalis.  Sed  unum 
est  quod  per  prius  peccatum  dicitur,  scilicet  pecca- 
tum  personale  mortale,  qui*  in  eo  solo  plene  et  per- 
fecte  peccati  ratio  invenitur,  in  aliis  vero  non  adest 
nisi  deficienter,  et  ideo  per  posterius  (2). 

(1)  S.  Thom.,  in  II,  U.  42,  q.  1,  a.  3. 

(2)  «  Peccatuiii  non  dicitur  univoce  de  omnibus  generibus  peccato- 
«  fum,  sed  per  prius  de  peccato  actnali  mortali,  a  quo  peccatum  ve- 
«  niale  deficit  ex  lioc  quod  non  omnino  a  fine  deordinat,  sed  aliquo 
«  modo  a  fine  retardat,  ordine  ad  finem  salvato  ;  unde  deficit  ex  parte 
«  illa  ex  qua  peccatum  formaliter  rationem  mali  habet.  Originale 
«  auteui  deficit  ab  eo  ex  parte  ipsius  substantiae  actus;  actuale  enim 
<-<  mortale  est  voluntarium  voluntate  propria  illius  in  quo  est,  sed 
«  originale  est  voluntarium  voluutate  alterius;  unde  deficit  ex  parte 
«  illa  e  qua  peccatum  habet  rationem  culpae.  Et  ideo  non  oportet 
«  quod  definitio  peccati  in  genere  conveniat  nisi  illi  peccato,  in  quo 

Qiiae  igitur  cum  ita  sint,  non  sic  ordinanda  est 
disputatio,  ut  primo  dicatur  de  peccato  in  genere, 
deinde  vero  de  mortali  et  veniali,  vel  de  personali 
et  originali.  quasi  de  totidem  speciebus.  Sed  primum 
omnium  dicendum  est  de  eo  cui  perfecte  peccati 
ratio  inest,  tum  de  iis  quibus  convenit  imperfecte 
et  per  posterius.  Et  S.  Thomas  quidem,  quaestiones 
de  originali  peccato  intermiscet  quaestionibus  de 
causis  peccati  communiter  accepti,  sumpta  occa- 
sione  ex  hoc,  qicod  homo  habet  quemdam  specialem 
modum  causandi peccatum  in  alterum  per  originem  (1). 
Nunc  vero,  visum  est  magis  expedire,  si  omnia  prius 
ponerentur  quae  quocumque  modo  spectant  peccata 
personalia,  disputatio  autem  de  originali,  inverso 
paulisper  ordine  S.  Thomae,  ultimo  ]oco  adiun- 
geretur. 

Hoc  itaque  pacto,  materia  tota  in  tres  sequentes 
partes  distributa  rehnquitur.  Prima  erit  de  peccato 
personali  mortali  (Qq.  71-87).  Secunda,  de  veniali 
(Qq.  88-89).  Tertia,  de  originali  (Qq.  81-83).  Ubique 
autem  doctrinam  Angelici,  quantum  Deus  dederit, 
fideli  commentario  prosequemur. 

<"  perfecte  ratio  generis  invenitur;  potest  autem  et  defjnitio  peecati 
<<  in  genere  eis  secundum  quid  convenire,  sicut  et  ratio  generis  in 
'<  eis  per  posterius  invenitur  ».  S.  Thom.  in  II,  D.  33,  q.  1.  a.  2,  ad  2"". 
(1)  1-2,  Q.  81,  in  proemio. 

DE  PECCATO  PERSONALI  MORTALI 

Circa  peccatum  mortale  primo  dicendum  cle  actu  (Quae- 
st.  76-84),  deinde  de  his  quac^  actum  consequuntur,  et  ma- 
xime  quidem  de  cluplici  reatu,  culpae  nimirum  et  poenae 
(Quaest.  85-87). 

CAPUT  PRIMUM 

DE  ACTU  PECCATI 

Circa  actum  peccati,  primo  agendum  de  ratione  sive  defi- 
nitione  eius  in  generali ;  secMnclo  de  distinctione  peccatorum 
tam  secundum  speciem  quam  secundum  gravitatem ;  teriio  de 
subiecto  et  causis  eorumdem. 

QUAESTIO  LXXI. 

DE  RATIONE  SEU  DEFINITIONE  PECCATI 

Cum  iuxta  Philosophum  parvus  error  in  initio  evadat  ma- 
ximus  in  fine,  necesse  profecto  est  ut  solutio  huius  primae 
quaestionis,  ex  qua  omnis  fere  dicendorum  series  et  ordo  de- 
pendet,  quam  accuratissime  tradatur.  Et  ideo,  maioris  clari- 
tatis  gratia,  visum  est  praemittere  sub  distinctis  quibusdam 
capitulis  expositionem  principiorum  quae  totam  materiam  il- 
lustrant,  et  a  S.  Thoma  tanquam  alibi  passim  tradita  nunc 
praesupponuntur.  Ordimur  aatem  a  definitione  nominali,  per 

1  hftfcrfJhgwniti^   HOt  siIIIMm  (tl'iM'.^tMii 

Prae  pnniHi  igittmr 
^'3priuii  nttament  ibmk 


§1. 


Pneofoserfviidam  esl  €|iiodl  «  iHm  propne  dinauinttir  omitti»- 

«  na^  qiMxnim  vttriiiiiqiie  estt  «Hqiiid  seemidnm  nattiDmm  (Tide- 
^  lic«t  aliqind  poaittiTiim): ;  sed  9B»^  qaonim  imiim  ostt  seemt- 
X  dnm  mttmxm^  et  aliiBd  leeessiB:  m  nm&nDnT.  ^Btfm  oppomiiiittiir 
«  psopne  vtt  ecmttraria^  9ed  ntt  pnTattio  et  ImlMttiis  »  {!)).  Ib- 
siqii^.  nLnIli  himiiinim  dofaiiim  esse  pottest  qniii  ^pn  Tsttio  nali 
nnimsaliasime  accepttn^  in  qiadnm  priinttiorae  :fonnnlittier  &mr 
^stntt.  «  ^entt  albmnii^  ittn  et  malnm  dnpKcnttwr  dicittm'.  Ono 
<  enim  modo  cmn  dicittm  nlbmnr  pottest  inttdffiigi  id  qnod  estt 
«  aJbedini  suibieettiim;  alio  modo  albnm  dicittiir  id  qnod  est 
«  albnm  iiiL  qnmittnm  est  ^UimnT.  seiliset  i|Hmn  nccideiBSL  JEa 
«  similitter  ■■■*!■■■«»  mio  modo  p^^ttest  intteHigi  id  qnod  estt  svb- 
«  ioettmn  mnliT.  et  boc  aliqmd  est ;  alio  modo  pottestt  inttelligi 
^  ipsmn  nialmiiy  et  boe  non  est  aliqnidT,  sed  @at  ^psa  pniattio 
«  aliciiins  purtieiilaiis  borai  »  @!)'.  Qnae  i^ttm*  cmn  ittn  sintt^ 
inre  inqniiittinr  qnid  ^bi  i^elit  S.  TbsnDas^  cmn  in  endem 
sttione  de  Makv  «HL  1  ad  4^  aitt^  »  mmrmlAmf  mayf 
im  mahmiAm^wamhm  tmtdwmrmmhmm  dFlei;  et  infiaadl^, 
qnod  iin  awfifa»  wmAnm  pmHme  mKfmM  dkMmr^  et  ioi&a  q.  % 
a.  5  ad  ^^^  qnod  hmmmm  dt  mmimm  wm  mmniSkms  mjf§mmmwimar 
c— Imrafy  «f  mam  maamimm  prhmimmem  «#  liflMrai.  Mam  si  de 
malo  cmnaete  aeeeptto  seimo  ^tt^  corasttat  qnod  ttam  in  iDatta- 
lalibas  cinam  iil  Tt^fviif^^rT-rT^  bcmmin!  ^  Hi^tSnm  <n>MMntfwiiiiuiiiHtfaBr  ntt 

duo  positiva,  sicut  vivens  contrarie  opponitur  mortuo,  et  vi- 
dens  caeco.  Si  autem  de  malo  in  abstracto,  sic  non  minus  in 
moralibus  quam  in  naturalibus  bonum  et  malum  privative 
opponi  dicenda  sunt,  cum  nusquam  in  re  positiva  ratio  mali 
formaliter  reponi  queat.  Ad  huius  igitur  dubii  solutionem 
quae  fundamenti  instar  in  praesenti  disputatione  esse  debet, 
nonnulla  sunt  animadvertenda. 

In  primis  sciendum  est  quod  duplex  privatio  distinguitur. 
Alia  enim  est  privatio  pura,  sicut  tenebra  quae  nihil  lucis 
relinquit,  et  mors  quae  non  relinquit  aliquid  vitae.  Alia  est 
privatio  non  pura,  de  cuius  ratione  est  ut  non  tollat  totum 
bonum  cui  opponitur,*sed  aliquid  eius  relinquat,  et  hoc  modo 
aegritudo  non  tollit  totaliter  commensurationem  humorum 
quae  requiritur  ad  sanitatem,  nam  si  totum  tolleretur,  iam 
non  esset  amplius  aegritudo,  sed  alia  species  privationis.  Quia 
igitur  in  privationibus  primi  generis  totum  privatur,  et  id 
quod  positive  dicitur  non  est  de  ratione  privationis,  sed  me- 
rum  subiectum  eius,  constat  quod  in  huiusmodi,  inter  bonum 
et  malum  non  potest  esse  nisi  privativa  oppositio,  sicut  inter 
caecitatem  et  visum,  mortem  et  vitam,  atque  ita  porro.  Sed 
quia  in  privationibus  secundi  generis,  id  quod  positive  dicitur 
est  de  ratione  eius  quod  dicitur  privative  (1),  sicut  privatio  va- 
letudinis  in  febricitante  de  sui  ratione  importat  positivum 
aestum  sanguinis,  et  defectus  claudi  positivam  curvitatem 
cruris :  oportet  profecto  ut  ibi  intercedat  oppositio  etiam  con- 
trarietatis,  non  quod  ipsa  ratio  mali  ut  sic  aliquid  positivum 
sit,  sed  quia  est  de  ratione  talis  mali  ut  nequaquam  purum 
exsistat,  seu  ut  non  privet  totum  particulare  bonum  cui  op- 
ponitur. 

His  itaque  praemissis,  ulterius  considerandum  est  quod  in 
naturalibus  privationes  utriusque  generis  inveniri  possunt  et 
de  facto  inveniuntur,  quemadmodum  in  praedictis  exemplis 

(I)  S.    Tbom.,    de  Malc,  q.  2,  a.  9,  in  corp. 

videre  est,  ex  quibus  etiam  constat,  privationem  mixtam  esse 
viam  ad  privationem  absolutam,  sicut  «  aegritudo  est  via  in 
«  mortem,  et  ophtalmia  est  via  in  caecitatem  »  (1).  Quare  ac- 
cidit  malo  pliysico  in  (juantum  physici  ordinis  est,  ut  con- 
trarie  bono  opponatur;  quin  imo,  quoties  pertingit  ad  ultimum 
sui,  non  opponitur  nisi  ut  privativum  positivo.  At  contra 
in  moralibus  aliter  sentiendum  est,  quia  moralia  sunt  actus 
agentis  voluntarii  qui  suae  actionis  dominus  est.  Unde  in 
tantum  posset  esse  in  huiusmodi  privatio  pura,  id  est  toUens 
totum  bonum  moralitatis,  in  quantum  creata  libertas  posset 
ferri  in  malum  sub  ratione  mali,  intendendo  ipsam  deformi- 
tatem  seu  inordinationem  moralem  qua  talem.  Sic  enim  ha- 
beretur  actus  in  esse  physico  ut  subiectum  privationis,  et 
privatio  ipsa  absolute  removens  bonum  moris ;  adeoque  pec- 
catum  formaliter  qua  peccatum  non  diceret  privationem  in- 
volutam  in  positivo,  sed  privationem  et  nihil  aliud  quam  priva- 
tionem,  sicut  mors  vel  caecitas.  Atqui  constat  hoc  esse  im- 
possibile,  quia  voluntatis  dominium  consentaneum  sane  est 
naturae  omnis  appetitus,  in  cuius  obiecto  adaequato  non  est 
mahim  sub  ratione  mali.  Quapropter  forma  moralitatis  nun- 
quam  potest  totaliter  corrumpi,  quia  intentio  actuS  liberi  nun- 
quam  terminari  potest  ad  recessum  a  summo  bono  secundum 
se,  sed  semper  fertur  in  aliquid  in  quo  summi  boni  relucet 
participatio,  quamvis  praeter  vel  contra  ordinem  rectae  ten- 
dentiae  in  ipsum.  Unde  Augustinus  1.  2  Confess.  c.  6,  Deum 
alloquens  dicit :  «  Perverse  te  imitantur  omnes  qui  longe  se 
«  a  te  faciunt,  et  extollunt  se  adversum  te.  Sed  etiam  sic  te 
«  imitando  indicant  creatorem  te  esse  omnis  naturae,  et  ideo 
«  non  esse  quo  a  te  omni  modo  recedatur  ».  Et  S.  Thomas,  in 
1-2,  Quaest.  73,  a.  2 :  «  Non  enim  remanere  posset  substan- 
<-  tia  actus  vel  affectio  agentis,  nisi  aliquid  remaneret  de  ordine 
«  rationis  ».  Et  iterum,  de  Malo,  Quaest.  2,  a.  6:  «  Non  pot- 

(1)  S.   Thoni.,   ibid.,   (i.   1,   a.   1,   atl   2i-". 

«  est^  actu  remanente,  totaliter  rationis  proportio  tolli;  unde 
«  dicit  Philosophus  quod  si  malum  sit  integrum,  importabile 
«  fit  et  seipsum  destruit  » .  Semper  igitur  in  actu  moraliter 
malo  habetur  positio  ordinis  ad  quemdam  finem  qui  non 
omnino  bonitate  caret,  sed  ei  admiscetur  privatio  finis  debiti, 
ex  quo  ratio  mali  incidit.  Hinc  in  malo  morali  praecise  qua 
morale  est,  necesse  est  inveniri  aliquid  positivum  quod  de  ra- 
tione  privationis  sit,  quatenus  non  potest  ibi  concipi  privatio 
non  retinens  aliquid  de  genere  boni  quod  privatur,  et  pro  tanto 
recte  dicuntur  bonum  et  malum  in  moralibus  contrarie  opponi. 
Sic  ergo  patet  responsio  ad  rationes  dubitandi  initio  po- 
sitas.  Dicitur  enim  malum  morale  esse  aliquid  positivum,  non 
quidem  quantum  ad  id  quod  formaliter  causat  rationem  mali, 
nam  istud  est  privatio.  Neque  etiam  quantum  ad  subiectum 
mere  materialiter  ad  privationem  se  habens,  quia  hoc  modo 
omne  malum  tam  in  moralibus  quam  in  naturalibus  aliquid 
ponit.  Sed  quantum  ad  id  cui  per  se  admiscetur  privatio,  vi- 
delicet  quantucu  ad  liberam  electionem  particularis  boni  quae 
privationem  ordinis  iustitiae  sic  coniunctam  habet,  ut  de  huius 
privationis  ratione  exsistat,  omnia  intelligendo  iuxta  superius 
praemissa.  Unde  S.  Thomas,  de  Malo^  Quaest.  2,  a.  5,  ad  ^^^\ 
«  Malum  (in  moralibus)  ponit  aliquid,  in  quantum  consequi- 
«  tur  quemdam  ordinem  vel  modum  vel  speciem  » ,  seu  in 
quantum  «  ad  positionem  alicuius  modi  vel  speciei  vel  or- 
«  dinis,  sequitur  privatio  debiti  modi  aut  speciei  vel  ordinis  », 
ut  idem  S.  Doctor  dicit,  art.  praeced.  ad  8"^. 

§2.   ■ 

QtuMl  ml  ratioiieiii  peccati  ciuo  coiiciiiu>iiiit  :  iiiiil>st«iitia 
actus  et  «lefectiis  rectitufliiiis. 

Haec  est  positio    S.    Thomae  plurimis   in    locis  (1),   quae 
etiam  nihil  aliud  est  quam  conclusio  praecedentis,  nec  iam 

(1)  «  Ad  rationem  peccati  duo  concurrunt,  scilicet  actns  voluntarius, 
«  et  inordinatio  eius.  Horum  autem  duorum  unum  per  se  comparatur  ad 

potest  esse  ambigua,  si  tamen  fuiidamentale  principium  mox 
expositum  recte  teneatur. 

Tota  difficultas  est  in  assignando,  c^uid  per  mbstantiam 
acfus  in  praesenti  significetur.  Suppono  ut  satis  notum,  quod 
substantia  dupliciter  dicitur:  «  Uno  modo  dicitur  substantia, 
«  secundum  quod  significat  rationem  primi  praedicamenti.... 
«  Alio  modo  dicitur  substantia,  illud  quod  significat  (juid  in 
«  omnibus  rebus,  sicut  dicimus  quod  definitio  significat  rei 
«  substantiam,  et  lioc  modo  quidquid  positive  dicitur,  in 
«  quocumque  genere  sit,  substantia  est  vel  substantiam  habet; 
«  sic  enim  substantia  pro  essentia  sumitur  »  (1).  Verum,  quia 
de  actibus  liumanis  loquimur,  substantia  actus  sumi  potest, 
vel  in  esse  movis  vel  in  esse  naturae.  In  esse  quidem  naturae, 
si  consideretur  ut  egrediens  a  voluntate  in  quantum  voluntas 
est  potentia  physica,  determinata  ad  bonum  sibi  conveniens. 
In  esse  vero  moris,  si  consideretur  ut  egrediens  a  voluntate 
in  quantum  voluntas  est  domina  determinationis  suae,  et  in 
latitudine  sui  obiecti  quod  est  bonum,  pro  suo  arbitrio  ad 
utrumlibet  oppositorum  se  habens:  quippe,  ut  dicitur  in  II, 
D.  24,  q.  3,  a.  2,  genus  moris  incipit  ubi  primo  dominium 
voluntatis  invenitur. 

Dubium  igitur  esse  posset  an  substantia  actus  quae  dicitur 
concurrere  ad  ipsam  rationem  peccati,  sumenda  sit  pro  actu  in 
quantum  est  ens  naturae,  id  est  emanatio  quaedam  secundum 
physicam  virtutem  agentis.  Verum  diligenter  consideranti  ap- 
paret  hoc  esse  impossibile,  quia  actio  peccati  in  esse  naturae 
mere  materialiter  se  habet  in  peccato,  tamquam  extra  rationem 

«  peccantera,  qtii  intendit  talem  actum  voluntarium  exercere  in  tali  ma- 
«  teria;  aliud  autem,  scilicet  inordinatio  actus,  per  accidens  se  habet  ad 
«  intentionem  peccautis,  etc.  ».  Ita  S.  Thomas,  1-2,  Quaest.  72,  a.  1.  — 
Et  iterum,  in  II,  D.  35,  Quaest.  1,  a.  2  :  «  Peccatum  dicit  malum  quod 
«  in  operatione  consistit;  unde  ad  rationem  peccati  duo  concurrunt,  sci- 
« licet  actus  et  ipse  defectus,  ex  quo  ratio  mali  incidit  ». 
(1)  S.  Thom.,  in  II,  D.  37,  i{.  1,  a.  1. 

eius  exsistens.  Tunc  enim  sumitur  pure  et  simpliciter  prout 
est  secunclum  naturalem  inclinationem  appetitus  ad  bonum, 
quo  sub  respectu  abstrahit  a  prohibito  vel  non  prohibito,  a 
licito  vel  illicito.  Praeterea,  peccatum  dividit  actus  humanos 
reduplicative  in  quantum  actus  humani  sunt;  sed  actus  hu- 
manus  non  est  nisi  actus  in  esse  moris.  Denique,  de  substan- 
tia  actus  nunc  agitur  secundum  quod  per  se  ei  annectitur 
privatio  ordinis  iustitiae.  Hoc  autem  non  est  nisi  actus  prout 
a  libera  voluntate  inordinate  eligente  bonum  particulare,  re- 
ctitudinis  regula  praetermissa.  Nam  «  deformitas  peccati  non 
«  consequitur  speciem  actus  secundum  quod  est  in  genere  na- 
«  turae,  sic  autem  a  Deo  causatur,  sed  consequitur  speciem 
«  actus  secundum  quod  est  moralis,  prout  causatur  a  libero 
«  arbitrio  «  (1).  Relinquitur  ergo  ut  cum  dicuntur  duo  ad 
peccati  rationem  concurrere,  primum,  id  est  substantia  actus, 
sumi  debeat  pro  actu  in  esse  moris ;  sic  enim  non  tam  sub- 
iectat  quam  involvit  moralem  deformitatem,  eo  modo  quo 
positivus  sanguinis  aestus  involvit  physicum  defectum  in  fe- 
bricitante.  —  Quod  ut  melius  intelligas^  attende  exemphim 
claudicationis  in  qua  tria  possunt  distingui :  primo  motus  in 
quantum  huiusmodi,  secundo  ciirmtas  sive  obliquitas  motus, 
tum  tertio,  quae  in  hac  curvitate  involvitur  dehltae  commen- 
suratio7iis privatto.  ConstB,tteim.en  quod  ad  ipsam  claudicationis 
rationem  nonnisi  duo  posteriora  concurrunt,  nam  motus  qua 
talis  mere  subiective  se  habet  respectu  eius  a  quo  homo  clau- 
dicans  denominatur.  Simihter  ergo  in  peccato  tria  sunt:  primo 
substantla  actus  in  esse  naturae,  ut  est  motus  appetitus  in  bo- 
num;  secundo  substantia  actus  in  esse  moris,  ut  est  libera  de- 
terminatio  ad  bonum  ilhid  cuius  appetentia  rectae  tendentiae 
in  summum  bonum  contrariatur ;  tum  tertio  privatio  debiti  or- 
dinis  in  finem  idtimuni^  quae  in  praedicta  determinatione  est 
invohita.  Et  hic  etiam,  primum  ex  tribus  se  habet  mere  ma- 

'  (I)  S.  Thom.,  de  Malo,  Qiiacst.  3,  a.  2,  ad  2nm. 

De  nntura  ef  raliohe  peccuti  pcrsonalis.  2 

terialiter  in  peccato,  cuius  constitutivam  rationem  duo  poste- 
riora  tantum  ingrediuntur. 

Sed  statim  occurrit  difficultas,  quia  si  substantia  actus  mali 
etiam  in  esse  moris,  aliquid  positivum  est,  ipsamque  peccati 
rationem  ingreditur,  iam  consequitur  unum  de  duobus  :  vel 
quod  peccatum  sit  a  Deo,  vel  quod  non  omne  positivum  in 
rebus  a  causa  prima  dependeat.  —  Respondeo,  substantiam 
actus  mali  in  esse  moris  sumi  dupliciter :  primo  inadaeqiiate^ 
prout  est  retinens  aliquid  de  ordine  rationis,  secundo  adae- 
quate^  prout  retinendo  aliquid  de  ordine  rationis  deviat  ab  eo 
quod  est  iustum  simpliciter.  Primo  modo  consideratur  posi- 
tivum  pure  et  praecisive  in  quantum  positivum  est ;  secundo 
modo  consideratur  positivum  reduplicative  prout  defectum 
fundat,  videlicet  in  quantum  est  per  se  involvens  moralis  re- 
ctitudinis  privationem.  Porro,  secundum  considerationem  in- 
adaequatam  nondum  intelligiturad  rationem  peccati  pertinere, 
quia  sic  dicit  illud  quod  de  naturali  voluntatis  inclinatione 
semper  servat  libertas.  Praeterea,  hoc  ipsum  aliquid  boni  est, 
quod  rationis  ordo  non  totaliter  corrumpatur,  et  quod  volun- 
tas  non  tendat  in  moralem  deformitatem  directa  intentione. 
At  vero,  secundum  considerationem  adaequatam  constat  quod 
actus  malus  non  habet  causam  nisi  voluntatem  creatam  defi- 
cienter  eligentem,  id  est,  sese  determinantem  ad  unum  oppo- 
sitorum  praeter  et  contra  regulam  rectitudinis.  Et  simile  est 
si  quis  a  summo  artifice  haberet  artem  incidendi  lignum,  si- 
mul  cum  mensura  ad  incidendum  recte,  sed  procederet  ad 
incidendum  non  tenens  mensuram.  Quidquid  enim  est  de  arte 
in  defectuosa  incisione  deberet  refundi  in  primum  sicut  in 
causam  principaliorem,  sed  incisio  prout  debitae  rectitudinis 
carentiam  involvens,  non  esset  nisi  a  secundo  agente  qui  men- 
suram  in  incidendo  non  tenuit.  Unde  S.  Thomas  in  II,  D.  37, 
Quaest.  2,  a.  2,  ad  2^^:  «  IUud  dicitur  ad  malum  cooperari 
«  quod  inclinat  ad  actionem  secundum  quod  actio  deformi- 
«  tati  substat,  unde  mala  est.  Hoc  autem  Deo  non  convenit, 

«  et  ideo  iion  oportet  ut  ad  malum  cooperari  dicatur,  quam- 
«  vis  actionis  illius  causa  sit  in  qua  malum  consistit,  secun- 
«  dum  quod  influit  agenti  esse,  posse,  et  agere,  et  quidquid 
«  perfectionis  in  agente  est  »  (1). 

Et  hucusque  quidem  ostensum  est,  peccatum  qua  peccatum 
non  esse  privationem  puram,  sed  actum  Mimanum  dehita  re- 
ctitudine  jjrivatum  ('2).  Nunc  igitur,  undenam  habeat  ut  sit 
debita  rectitudine  carens,  investigandum  est. 


Q     O 

4tiio«ll  |>B^ivo.ii4>  «9el>iiciC  i^<^<*tii«i4]iiii^  sietvfli  iiaoi^ali  iiioj^t, 
iii  «gciniBt«iiii  osirct  «*oiiiiaB4^Bi>iisi*silioiie  saal  i*e^-iilmii  lo^-i  $« 
aetei^>im>  |>ei*  «lietsiiiieii  eoBiJiieieiitiae  voXiiiits&ti  »|>|>li- 
ea.t{iiii. 

Rursus  prae  oculis  habendum  est,  considerari  actum  in 
ordine  morali,  scilicet  secundum  quod  est  mahis  formaliter 
ut  vohmtarius,  defectu  cadente  super  ipsam  rationein  vohintarii. 
Nam,  «  actionum  quae  ab  homine  aguntur,  illae  solae  pro- 
«  priaedicunturhumanae,quae  sunt  propriae  hominis  in  quan- 
«  tum  est  homo.  Diftert  autem  homo  ab  aliis  irrationabilibus 


(1)  Hoc  siipponit  fuisso  alias  clemonstratiim  qnod  contingens  determi- 
natio  actns  ad  unnm  e  dnobus  oppositis,  est  a  sola  volunfcate,  sicut  fcrt 
ipsa  essentialis  ratio  liberi  arbitrii.  Nani  si  Dens  esset  doterminans  vo- 
luntatem  ad  bonniu  inhonestum,  esset  causa  actiouis  in  quautum  involvit 
deformitatem,  ac  per  lioc,  causa  peccati  qua  peccatum  est. 

(2)  Qiiidam  bic  haerent  in  peccato  oniissiouis,  qnasi  non  verificaret 
rationera  actus  positivi  inordinati,  et  de  hoc  infra.  Interim  diceudnm  est., 
tam  secnudum  doctrinam  S.  Thomae  quam  secundum  rationem  omnino 
cogentem,  peccatum  omissionis  radicaliter  consistere  in  actu  positivo, 
quatenus  quidquid  voluntarietatis  est  in  omissioue  formaliter  considerata, 
derivnt  a  deliberatione  qua  homo  positive  decrevit  vel  omittere  rem  prae- 
ceptain,  vel  facero  aliqnid  qnod  sit  cnm  ea  incompossibile. 

<  creaturis,  ex  hoc  quod  est  suorum  actuum  dominus....  per 

<  rationem  et  voluntatem:  unde  et  liberum  arbitrium  esse 
«  dicitur  facultas  voluntatis  et  rationis.  Illae  ergo  actiones 
«  proprie  liumanae  (seu  morales)  dicuntur,  quae  ex  voluntate 
«  humana  procedunt  »  (1).  Dictum  est  autem  supra  in  pro- 
oemio,  quod  in  unoquoque  genere,  sive  naturae,  sive  artis, 
sive  moris,  privatio  debitae  rectitudinis  in  actione  contingit 
propter  deviationem  a  termino  quem  principaliter  respicit 
actionis  principium.  Itemque  ostensum  est  quod  in  moralibus 
principium  acti^T^im,  utpote  rationalis  appetitus,  principaliter 
respicit  bonum  universale,  sive  finem  simpliciter  ultimum  qui 
est  finis  totius  humanae  vitae.  Unde  conchidebatur,  actum  mo- 
ralem  qua  talem,  in  tantum  esse  malum  in  quantum  deviat 
ab  ordine  eius  in  quo  rere  ratio  ultimi  finis  vitae  humanae 
invenitur,  ac  per  hoc,  in  quantum  non  est  commensuratus 
regulae  dirigenti  in  ipsum,  quae  regula  moralitatis  vel  regula 
actumn  humanorum  nominatur  (2). 

Nunc  autem,  ex    hoc    ipso    quod  humana    voluntas   possi- 
bilis  est  ad  defectum.  sequitur  in  primis,  dictam  moralitatis 


(1)  S.  Thom.,   1-2.   Quaest.  1,  a.   1,  in  corp. 

(2)  Nota  qiiod  voluntas  non  est  naturaliter  deterraiuata  ad  ultinuim 
liaera  in  concreto;  unde  potest  sibi  fiuem  ultiniura  assignare  in  variis 
bonis,  puta  in  bono  divitiarum,  voluptatum,  etc.  Sed  haec  et  alia  eiusmodi 
non  sunt  id  in  quo  vere  salvatnr  ultimi  finis  ratio,  videlicet  ratio  surami 
atque  absoluti  boni.  Nou  enim  salvatur  nisi  in  Deo;  in  Deo,  inquam,  non 
praecise  qaatenus  est  summe  bonus  nobis,  sed  quatenus  est  in  seipso  ab- 
solute  perfectus,  propter  seipsum  super  omnia  diligibilis  et  diligendus, 
etiam  super  nosmetipsos  et  super  beatitudinem  nostram ;  nam  beatitudo 
non  est  nisi  Jinis  siih  fine,  seu  finis  ut  quo  coniungimur  ultimo  fini,  ipsi 
per  laudem  perfectam  et  consummatam  charitatem  inhaerendo.  «  Deus, 
«  ait  S.  Thomas,  in  II,  D.  38,  a.  2  in  corp.,  rectarum  voluntatum  finis  est, 
«  et  charitas,  et  bona  delectatio,  et  beatitudo:  ita  tamen  quod  Deus  nl- 
«  timus  finis  sit,  et  heatitudo  chariiatem  et  delectationem  complecten>i  sit  sicnt 
«  Hnis  suh  fne,  coniungens  nltimo  fini  », 

regulam  ab  eadem  voluntate  realiter  distiiigui.  Quippe,  «  nul- 
«  lus  actus  a  rectitudine  declinare  contingit,  cuius  regula  est 
«  ipsa  virtus  agentis.  Si  enim  manus  artificis  esset  ipsa  regula 
«  incisionis,  nequaquam  posset  artifex  nisi  recte  incidere;  sed 
«  si  rectitudo  incisionis  sit  ab  alia  regula,  contingit  incisionem 
«  esse  rectam  et  non  rectam  »  (1).  Rursus,  ex  hoc  quod  vo- 
luntas  humana  non  est  regula  sui  actus,  eo  ipso  sub  regula 
sit  necesse  est  quasi  regulae  subiecta  et  per  regulam  obligata. 
Et  si  est  sub  regula  quasi  per  regulam  obligata,  oportet  ut 
regula  ei  ab  aliquo  superiore  imponatur,  quandoquidem  subie- 
ctio  qualiscumque  respectu  abstractionis  quae  nullum  haberet 
esse  extra  intellectum  considerantis,  omnino  non  concipitur. 
Porro  superiorem  hunc  esse  solum  Deum,  tribus  potissimum 
rationibus  manifestum  iiet.  Etenim  primOj  cum  regula  mo- 
rum  homini  dominetur  in  quantum  est  homo,  ab  eo  solo  im- 
posita  esse  potest,  cui  homo  subest  secundum  quod  naturam 
humanae  speciei  participat.  Ipse  autem  non  est  nisi  Deus, 
qui  solus  humanae  naturae  auctor  est  et  dominus.  Praeterea 
secundo^  regula  moralitatis  non  potest  contineri  nisi  in  eo 
cuius  intentio  a  moralitatis  fine  omnino  nequeat  deficere, 
quique  per  essentiam  absolute  impeccabilis  exsistat,  utpote 
voluntate  sua  indeclinabiliter  atque  immobiliter  inhaerens  su- 
premo  bono  quod  totius  moralis  ordinis  principium  est  et 
terminus.  Sed  voluntas  ista  non  est  nisi  divina,  nam  ut  dicitur 
in  Compendio  theologiae,  c.  113:  «  Sicubi  voluntas  non  potest 
«  a  fine  deficere,  manifestum  est  quod  ibi  defectus  voluntariae 
«  actionis  esse  non  potest.  Voluntas  autem  deficere  non  potest 
«  respectu  boni  quod  est  ipsius  volentis  natura.  Quaelibet  enim 
«  res  suo  modo  appetit  suum  esse  perfectum,  quod  est  bonum 
«  uniuscuiusque;  respectu  vero  boni  exterioris  deficere  potest, 
«  bono  sibi  connaturali  contenta.  Cuius  igitur  volentis  natura 
«  est  ultimus  finis,  in  hoc  defectus  voluntariae  actionis  con- 

(1")  S.  Thom.,  1.  Quaest.  Qd,  a.  1. 

«  tingere  non  potest;  lioc  auteni  solius  Dei  est,  iiam  eius  bo- 

«  nitas  quae  est  ultimus  iinis  rerum,  est  sua  natura.  Aliornm 

«  autem  volentium  natura  non  est  ultimus  finis  ;  unde  potest 

«  in  eis  defectus  voluntariae  actionis  contingere  per  hoc  quod 

«  voluntas  remanet  fixa  in  proprio  bono,  non  tendendo  ulte- 

«  rius  in  summum  bonum  quod  est  iiltimus  finis  » .  Denique 

iertio,  moralis   obligatio  non  est  nata  descendere  nisi  ab   eo 

summo  superiore  qui  non  solum  est  in  seipso  absolute  san- 

ctus,  verum  etiam  neeessario  vult  omnes  alias  voluntates  esse 

servandi  ordinis  debitrices.  Hoc  autem  iterum  solius  Dei  est, 

cui  idem  est,  velle  seipsum  ut  ultimumfinem  omnium  rerum, 

et  velle  servari  in  universo  ordinem  iustitiae,  quandoquidem 

ordo  iustitiae  et  ordo  ultimi  tinis  adaequate  convertuntur.  — 

Sic  igitur  constat,  reg-ulam  obligatoriam  liumanorum  actuum 

nullam  aliam  esse  praeter  legem  Dei,  sive  rationem  divinae 

sapientiae  prout  voluntate    adiuncta,  praeceptiva  est  eorum 

quae  ad  finem  conducunt  et  pro  tanto  rectitudinem   ordinis 

servant,  prohibitiva  vero  eorum  quae  a  fine  abducunt  et  pro 

tanto  ordinem  perturbant.  Quo  sensu  dixit  S.  Thomas^  Q.  63, 

a.  1,  quod  «  divina  vohmtas  sola  est  regula  sui  actus,  quia 

«  non  ad  superiorem  finem  ordinatur;  omnis  autem  voluntas 

«  cuiuslibet  creaturae  rectitudinem  in  suo  actu  non  habet,  nisi 

«  secundum  quod  regulatur  a  vokmtate  divina  ad  quam  per- 

«  tinet  ultimus  tinis  »  (1). 

Sed  nunc  ulterius  procedendo,  statim  apparet  impossibile 
esse  ut  lex  Dei  prout  in  Deo  est  et  est  ipse  Deus,  regula 
exsistat  proxima  actuum  humanorum.  Obiectmn  enim  vohm- 
tatis  est  illud  quod  proponitur  a  ratione,  cum  semper  vohm- 
tas  feratur  in  aHquid  ut  apprehensum.  Ideoque  homo  volun- 
tarie  deviat  vel  non  deviat  ab  ordine  ultimi  tinis,  prout  in 
agendo  se  conformat  vel  non,  dictamini  rationis  proponentis 
has  numero  actiones  ut  legi  Dei  conformes,  has  vero  alias  ut 

(1)  Vidc  etiani  de  Malo,  Quaest.   1,   a.   1,   in  corp. 

ab  eaclem  dissonantes,  ac  pro  tanto  illicitas  atque  omittendas. 
Huiusmodiautemdictamen,  fundamentaiiter  quidem  in  scientia 
legis  reponitur,  formaliter  vero  in  iudicio  quo  iudicatur  de 
actibus  in  particulari,  an  sint  secundum  legem  necne,  quod 
fit  per  applicationem  scientiae  ad  ipsos.  Et  quia  hanc  appli- 
cationem  nomine  conscientiae  solemus  significare  (1),  hinc  tan- 
demdicitur  duplicem  esse  regulam  actuum  humanorum :  unam 
propinquam  et  homogeneam  quae  est  conscientia,  aliam  vero 
primam  et  remotam  quae  est  lex  aeterna,  seu  ratio  vel  volun- 
tas  Dei  ordinem  naturalem  conse7'vari  iubens^  perturbari  vetans^ 
ut  ait  Augustinus  1.  22  c.  Faustum,  c.  27.  —  De  prima  re- 
gula  scriptum  est,  Psalm.  XVIII-8:  «  Lex  Domini  immacu- 
«  lata,  convertens  animas  » ,  id  est,  dirigens  eas  in  viam  iusti- 
tiae.  De  proxima  vero,  Rom.  XIV-22:  «  Omne  quod  non  est 
«  ex  fide  (2),  peccatum  est  ».  De  utraque  simul,  Psahn.  IV-G: 
«  Multi  dicunt,  quis  ostendit  nobis  bona  ?  Signatum  est  super 
«  nos  lumen  vultus  tui,  Domine  »,  ut  sit  sensus:  Lumen  ra- 

(1)  «  Nonien  conscientiae  siguificat  applicationeni  scientiae  ad  aliqniil; 

«  nndc  conscire  dicitur  quasi  sinml  scire Applicatur  auteui  aliqua  no- 

«  titia  ad  aliquem  actum  dupliciter:  uuo  modo  secundntu  quod  consido- 
«  ratur  an  actus  sit  vel  fuerit;  alio  raodo  secundum  quod  consideratur 
«  an  actns  sit  rectiis  vel  non.  Et  secundum  primum  modum  applicationis 
«  dicimur  babere  conscientiam  alicuius  actus,  in  quautura  scimus  illum 

«  actum  esse  factura  vel  non  factum Secundum  vero  alium   modum 

«  applicationis  quo  notitia  applicatur  ad  actum,  ut  sciatur  au  actus  sit 
«  rectus  vel  non,  duplex  est  via.  Secuudum  enim  quod  applicatur  scieutia 
«  ad  actum  ut  dirigens  ipsum,  secuudum  hoc  dicitur  conscientia  instigarc, 
«  \e\indticere,  vel  ligare.  Secundum  vero  quod  applicatur  scientia  ad  actum 
«  per  modum  examinationis  eorum  quae  iam  acta  sunt,  sic  dicitur  cou- 
«  scientia  accusare  vel  remordere,  quando  id  quod  factum  est  invenitur 
«  discordare  a  scientia  ad  quam  examinatur,  defendere  autem  vel  excuaarc, 
«  quando  invenitur  id  quod  faotum  est  procossisse  secundum  formani 
«  scientiae  ».  S.  Thom.,  de  Verit.,  q.  17,  a.   1,  in  corp. 

(2)  Ex  fide,  id  est,  ex  conscientia. 

tioiiis  qiiod  in  iiobis  est,  in  tantum  potest  nobis  ostendere 
bona  et  nostram  regulare  voluntatem,  in  (luantum  est  lumen 
vultus  tui,  id  est  a  claritate  aeternae  sapientiae  tuae  deri- 
vatum. 

Relinquitur  ergo  dicendum  quod  actus  moralis  malus  est 
actus  uon  concovdans  rationi  informatae  Jege  divina^  vel  natu- 
raliter,  vel  perdodrinam  (1):  quod  est,privationem  rectitudinis 
in  actu  liumano  nihil  aliud  esse  quam  carentiam  commensu- 
rationis  ad  regulam  legis  aeternae  per  conscientiae  dictamen 
voluntati  adliibitam.  Sed  iam  exinde  perspicere  licet  quid 
sentiendum  sit  de  peccato  quod  wOYmvWi  philo.sophicum  dixe- 
runt,  et  ad  liuius  conelusionis  elucidationem  pertinet  assertio 
sequens. 

§4. 

iliio«l  iiialiiiii  iii4>i*sftle  iiec  eii$sB$e  iiec  e«>iieipi  iilio  iiio«lo 
l>«>tejit  al>i§(tmetioiie  laeta  »  lege  l)ei  et  fiiic''  «iiieiii  1*«"- 
i<l>ieit  lex  «liviiia.,  et  «|«io«l  peeeati  |>Eiilos>««>i>liiei  ii^^tio  es^t 
iiietai>liys»iee  i*ei>ii$^-iiaii«ii. 

De  peccato  pliilosophico  celebris  quondam  exstitit  contro- 
versia,  quae  non  fuithic  omnino  negligenda,  maxime  propter 
placita  eorum  qui  moralem,  utaiunt,  independentem  statuunt. 
Porro  nomine  peccati  philosophici  intelligi  solet  actus  mo- 
raliter  malus  quo  solus  violaretur  rationis  naturalis  ordo,  mi- 
nime  vero  lex  divina.  De  quo  tamen  triplex  esse  potest  di- 
cendi  modus. 

Primus  est  eorum  qui  divinam  legem  de  medio  tollunt, 
vel  quia  dicunt  Deum  non  exsistere,  vel  quia  ponunt  ipsum 
non  curare  de  humanis  actibus,  ac  per  hoc  negant  Deum  le- 
gislatorem,  iudicem,  et  remuneratorem.  Quorum  sententia, 
ut  constat,  non  solum  adstruit  possibilitatem  peccati  philo- 

(1)  S.   Thom.,   de  Malo,  q.   2,  a.  6. 

«ophici,  verum  etiam  pro  chimaera  habet  peccatum  theologi- 
cum  in  Dei  offensa  consistens.  Et  hos  relinquamus,  cum  evi- 
denter  appareat  opinionem  eorum  eodem  loco  esse  habendam 
quo  haberi  debet  ipse  atheismus. 

Alius  igitur  est  dicendi  modus  a  praecedenti  longe  diver- 
sus,  eorum  scilicet  qui  soUuti  posuerunt  dari  de  facto  in 
praesenti  rerum  ordine  quosdam  actus  moraliter  malos,  ofFen- 
sam  Dei  eatenus  non  includentes,  quatenus  fiunt  contra  con- 
scientiae  dictamen  ab  iis  qui  vel  ignorantes  Deum,  vel  de  Deo 
et  lege  eius  omnino  non  cogitantes,  ordinem  quidem  rectae 
rationis  violant,  sed  reatum  transgressionis  divini  praecepti 
nequaquam  incurrunt,  cum  sit  impossibile  ut  offendatur  Deus 
quin  aliquo  modo  cognoscatur  et  in  consideratione  peccantis 
obversetur.  Horum  positio  proscripta  est  ut  erronea  ab  Ale- 
xandro  VIII,  in  damnatione  sequentis  propositionis :  «  Pecca- 
«  tum  philosophicum  seu  morale  est  actus  humanus  discon- 
«  veniens  naturae  rationali  et  rectae  rationi,  theologicum  vero 
«  et  mortale  est  transgressio  libera  divinae  legis.  Philosophi- 
«  cum  quantumvis  grave,  in  illo  qui  vel  Deum  ignorat,  vel 
«  de  Deo  actu  non  cogitat,  est  grave  peccatum,  sed  non  est 
«  offensa  Dei  neque  peccatum  mortale  dissolvens  amicitiam 
«  Dei,  neque  poena  aeterna  dignum  »  (1).  Proscripta  est,  in- 
quam,  ut  erronea,  quia  etsi  praefata  peccati  divisio  in  philo- 
sophicum  et  theologicum  non  immediate  forsitan  opponatur 
veritati  revelatae,  certo  tamen  certius  eius  falsitas  facili  ratio- 
cinio  ex  ea  eruitur,  saltem  quod  attinet  ad  praesentem  ordi- 
nein  providentiae.  Huc  faciunt  frequentia  illa  Scripturae  te- 
stimonia  quibus  edocemur  Deum  esse  vindicem  omnium 
omnino  malorum  operum  quae  sunt  a  libero  hominum  arbi- 
trio.  Nam  profecto,  si  in  praesenti  ordine  locus  esset  peccato 
philosophico,  non  omnia  opera  mala  deberent  in  foro  Dei 
puniri,  quia  nusquam  punitur  delinquens  nisi  in  eo  foro  cuius 

(1)  Enchirid.,  u.   1157. 

legis  violator  exstitit.  Si  ergo  universaliter  pronuntiat  Apo- 
stolus,  Rom.  II,  5-11,  tribulationem  fore  et  angustiam  in  Dei 
iudicio  super  omnem  animam  hominis  operantis  malum,  lu- 
daei  primum  et  Graeci ;  si  Christus  Dominus,  loan.  V,  28-29, 
sine  restrictione  asserit  venturum  esse  tempus  in  quo  ormies 
(^ui  in  monumentis  sunt  audient  vocem  Filii  Dei,  ut  qui  bona 
fecerunt  procedant  in  resurrectionem  vitae_,  qui  vero  mala  in 
resurrectionem  iudicii:  sequitur  sane,  nullum  esse  opus  ma- 
him,  saltem  in  praesenti  ordine  rerum,  per  quod  divina  lex 
de  facto  non  violetur.  Quicumque  enim  sine  lege  revelata  pec- 
caverunt,  habuerunt  opus  divinae  legis  scriptum  in  cordibus 
suis,  testimonium  perhibente  ipsis  conscientia  ipsorum.  lure 
ergo  meritoque  censurata  est  doctrina  asserens  vel  supponens 
exsistentiam  peccati  non  includentis  divinam  ofiensam.  Nam 
etsi  concederetur  posse  adhuc  absolute  concipi  actum  mora- 
Uter  malum  in  eo  qui  nullo  modo,  et  ne  confuse  quidem, 
Deum  legislatorem  apprehendit,  adhuc  tamen  remaneret  di- 
cendum  secundum  Scripturas,  h^^othesim  hanc  nusquam  con- 
tingere,  sed  esse  meram  abstractionem  quae  ad  summum  in 
quodam  alio  possibili  ordine  auxiliorum  et  providentiae  po- 
tuisset  inveniri.  Nec  improbabiliter  censet  Viva  (1),  damna- 
tionem  propositionis  ad  hos  limites  restringi,  adeoque  censu- 
ram  non  attingere  eos  qui  solam  possibilitatem  metaphysicam 
peccati  philosophici  adhuc  adstruerent. 

Hinc  datur  et  tertia  opinio,  eorum  scilicet  qui  cum  Car- 
dinali  de  Lugo  (2),  hanc  ipsam  peccati  philosophici  possibi- 
litatem  agnoscunt,  tametsi  fateantur  eam  non  reduci  ad  actum, 
quatenus  in  praesenti  providentia  contingere  non  potest  ut 
detur  invincibilis  Dei  ignorantia  aut  inadvertentia  ad  legem 
eius,  dum  peccatur.  Sed  haec  sententia,  etsi  praefatae  censu- 

(1)  Viva,  de  duahus  propositionibus  ah  Alexandro  VIII proseriptis,  24  Au- 
gusti  1690,  n.  3. 

(2)  Lugo,  de  Incarn..  Uisp.  5,   Sect.  5. 

rae  iion  certo  subiaceat,  adhuc  tamen  communiter  a  theologis 
respuitur,  quia  conscientiae  dictamen  essentialiter  et  ex  natura 
rei  cognitionem  involvit  legis  divinae  ut  principii  obligationis 
moralis,  ac  per  hoc,  metaphysice  repugnat  ut  qui  Deum  non 
cognoscit,  vel  ad  eius  legem  confuse  saltem  non  advertit,  ha- 
beat  unquam  conscientiam  actus  moraliter  mali.  Quare,  vel 
non  est  morale  peccatum,  nisi  forsitan  mere  materiale,  vel  si 
est  peccatum,  eo  ipso  est  de  sui  ratione  peccatum  theologi- 
cum  et  Dei  ofiensivum,  utpote  in  violationem  legis  eius  ad- 
missum. 

Et  re  quidem  vera,  omnis  actio  quae  proponitur  in  con- 
scientia  uti  moraliter  mala,  hoc  ipso  apprehenditur  ut  pro- 
hibita,  et  quod  amplius  est,  in  eo  foro  prohibita  in  quo  nulla 
hominum  intervenit  auctoritas.  Sed  prohibitio  nequit  intelligi 
nisi  intelligatur  prohibens,  et  prohibens  in  eo  foro  in  quo 
nuHus  hominum  aut  ligat  aut  solvit,  cadere  non  potest  in  ap- 
prehensione  nisi  sub  ratione  plus  minusve  confusa  summi  le- 
gislatoris  qui  supra  homines  sit,  et  a  quo  homines  necessario 
dependeant:  talis  autem  estDeus.  Ergo  quisquis  actushumani 
capax  discernit  inter  bonum  at  makim  morale,  eo  ipso  scit 
se  esse  positum  sub  potestate  alicuius  Entis  supremi,  cuius 
aequissima  voluntas  naturalem  ordinem  servari  vult,  pertur- 
bari  vetat.  Quin  imo,  pro  tanto  apprehendit  aliquid  ut  pro- 
hibitum  in  conscientia,  pro  quanto  invisibilis  et  indeclinabilis 
superioris  legem  agnoscit.  «  Quamvis  cognitio  exphcite  at- 
«  tingens  peccatum  ut  dissonum  naturae  rationali,  non  eate- 
<-  nus  attingat  explicite  illud  ut  transgressivum  divinae  legis, 
«  nihilominus  repugnat  quod  peccatum  sub  illo  priori  con- 
,  «  ceptum  attingatur,  quin  simul  attingatur  implicite  sub  hoc 
«  secundo,  quantum  satis  est  ad  contemptum  divinae  legis, 
«  atque  adeo  ad  offensam  Dei;  ergo  metaphysice  repugnat 
«  peccatum  mortale  pure  philosophicum.  Antecedens  probatur 
«  quia  praecise  per  hoc  quod  peccatum  attingitur  explicite  ut 
«  disconveniens  naturae  rationali  et  rectae  rationi,  attingitur 

«  implicite  ut  illicilum,  atque  adeo  ut  pruliibitum  et  nuUate- 
«  nus  palrandum;  ergo  etiam  attingitur  implicite  ut  opposi- 
«  tum  divinae  voluntati  illud  prohibenti,  atque  adeo  ut  con- 
«  temptivum  divinae  prohibitionis.  Probatur  haec  consequen- 
«  tia,  quia  quoties  peccatum  apparet  ut  prohibitum,  ita  ut 
«  nullatenus  liceat,  apparet  ut  prohibitum  ab  ea  vohmtate 
«  quae  unice  potest  illud  prohibere.  Atqui  sola  Dei  lex  et 
«  voluntas  potest  peccatum  prohibere,  ita  ut  nullatenus  li- 
«  ceat^  quibuscumque  creaturis  illud  suadentibus  aut  praeci- 
«  pientibus.  Ergo  quoties  peccatuni  apparet  ut  omnino  pro- 
«  hibitum.  apparet  etiam  oppositum  divinae  voluntati  iUud 
«  prohibenti,  atque  adeo  contemptivum  divinae  legis  »  (1). 

Et  confirmatur,  quia  quisquis  male  agit  moraliter,  contra 
notam  conscientiae  obligationem  agit.  Videndum  igitur  est,  in 
cuius  virtute  conscientia  liget,  ut  siquidem  intelligi  possit 
veri  nominis  obligatio  in  foro  intemo,  non  intellecta  lege 
Dei,  peccatum  philosophicum  absokite  possibile  dicatur ;  sin 
autem  minus,  absolute  repugnans.  Atqui  manifestum  est  quod 
conscientia  non  ligat  nisi  in  quantum  est  cognitio  praecepti, 
scilicet  in  virtute  legis  quam  certe  ipsa  non  facit,  sed  mon- 
strat  etiam  nolenti.  Monstrat,  inquam,  non  ut  ab  ipso  homine 
derivatam,  (cum  nemo  sibi  ipsi  obligationem  possit  imponere, 
praesertim  contra  propriam  voluntatem),  sed  ab  eo  cui  velit 
nolit,  natura  rationalis  est  necessario  subiecta.  Unde  con- 
scientia  ligare  dicitur  vi  praecepti  divini,  cuius  actualem  no- 
titiam  ex  sui  ratione  involvit,  et  pro  tanto,  absohite  impos- 
sibilis  est  actus  contra  conscientiam,  qui  eo  ipso  non  sit  vera 
et  proprie  dicta  legis  Dei  transgressio  (2). 

Obiicies  tamen  primo  :  Dkif  S.  Thoma.^s  (3),  «  (luocl  a 
«  theologis  considemtur  peccatum  praecipue  secundum  quod  ed 

(1)  Viva,  op.  cit.,   u.   3. 

(2)  S.  Thom.,  de  Verit.,  q.   17,  a.  3,  et  iu  II,  D.  30,  q.  3,  a.  3,  ad  o^^^. 

(3)  S,  Thom.,   1-2,   Q.   71,   a.  6,  ad  5^^. 

«  offensa  contra  Deum,  a.  pliilosoplio  autem  morali  secundum 
«  quod  contrariatur  rationi  » .  Ergo  ratio  peccati  seu  mali  mo- 
ralis  iam  actui  humano  inesse  intelligitur,  ex  lioc  solo  quod  sif 
contra  rationis  regulam,  praescindendo  a  lege  Dei  prohihente ; 
nam  alias,  nulla  foret  oppodtio  inter  theologicam  illam  et  phi- 
losophicam  peccati  considerationem  quam  assei^it  Angelicus.  Di- 
cendum  igitur,  aliam  esse  formalem  rationem  peccati  apud  phi- 
losophum,  aliam  vero  apud  theologum ;  ex  quo  demum  conse- 
quitur^  ahsoluta  possihiUtas  peccati  mere  philosophici^  in  eo 
scilicet  qui  invincihiliter  Deum  ignoraret. 

Respondeo  concedendo  auctoritatem  S.  Thomae,  et  negando 
consequentiam.  Ad  cuius  negationis  evidentiam  dico  dupli- 
cem  esse  praecisionem,  aliam  absolutam  et  simpliciter  dictam 
qua  totaliter  removetur  conceptus  rei  praecisae,  alteram  im- 
perfectam  et  secundum  quid,  qua  res  praecisa  non  removetur 
nisi  secundum  explicatam  considerationem  eius,  sicut  cum 
unum  attributum  divinum  consideramus  praecisive  ab  altero, 
puta  sapientiam  praecisive  a  iustitia,  atque  ita  porro.  Sicubi 
ergo  dicatur  philosophus  considerare  peccatum  secundum 
quod  rationi  contrariatur,  non  ideo  asseritur  praecisio  abso- 
luta  ab  ordine  ultimi  finis  et  a  lege  aeterna  in  ipsum  diri- 
gente.  Sed  cum  sit  duplex  regula  moralitatis,  remota  videlicet 
et  proxima,  iure  meritoque  explicita  regulae  supremae  consi- 
deratio  theologo  attribuitur  prae  philosopho,  cuius  speculatio 
versatur  potissimum  circa  oppositionem  quam  peccatum  habet 
ad  rationem.  At  vero,  cum  naturalis  ratio  non  sit  regula  obli- 
gatoria  nisi  in  quantum  signatum  est  super  eam  himen  legis 
aeternae,  constat  quod  philosophus  considerans  peccatum  ut 
rationi  Qontrarium,  eo  ipso  implicite  attingit  ipsum  ut  Dei 
ofFensivum.  Quare,  si  secundum  explicitam  considerationem 
praescindit  ab  ofFensa  divina,  hoc  demum  et  nihil  aHud  con- 
ckidere  licet:  notionem  peccati  apud  moralem  philosophum 
esse  imperiPectam  et  ulterius  expoliendam.  Non  autem  sequi- 

tur:  ergo,   absolute  sistendo  in  sola  oppositione    actus    cum 
ratione,  moralis  malitia  actui  liumano  iam  inesse  concipitur. 

Obiicies  secundo :  Percidgata  est  distlnctio  inter  ea  qiiae 
sunf  inala  quia  prohihlta,  et  ea  quae  siint  prohihita  quia  mala. 
Sed  xi  malum  morale  nec  esse  nec  concipi  posset^  ahstractione 
facta  a  lege  Dei  prohihente^  sequeretnr  omnia  esse  mala  quia 
prohihita^  nihilqtie  esse  prohihitmii  quia  mahim.  Ergo  antece- 
denter  ad  Jegem  Dei  prohihentem  et  independenter  ah  ea  malum, 
morale  concipitur  et  est. 

Respondeo :  Dist.  mai.  Et  haec  distinctio  importat,  aliqua 
esse  mala  quae  antecedenter  ad  prohibitionem  mala  sunt,  prae- 
cise  quia  et  in  quantum  ordinem  rationis  violant,  in  sensu 
adversariorum,  neg.  mai.  Aliqua  esse  mala  antecedenter  ad 
formalem  prohibitionem  divinae  voluntatis,  quia  et  in  quan- 
tum  repugnant  ex  natura  sua  tendentiae  in  Deum  finem  ul- 
timum,  qui  est  proprius  legis  divinae  finis,  sid>dist.  Hoc  sensu 
quod  completa  ratio  moralis  malitiae  antevertat  prohibitio- 
nem,  iterum  neg.  mai.  Hoc  sensu  quod  antecedenter  ad  pro- 
hibitionem  invenitur  in  quibusdam  actibus  malitia  radicalis, 
propter  insitam  oppositionem  ad  finem  iUum  in  quem  divina 
lex  necessario  cuncta  dirigit,  conc.  mai.  —  Hinc  ad  minorem 
dico:  Si  malum  morale  nec  esse  nec  concipi  posset  abstra- 
ctione  facta  a  lege  Dei  prohibente,  sequeretur  omnia  esse 
mala  quia  prohibita,  hoc  sensu  quod  completa  ratio  malitiae 
moralis  semper  adveniret  ex  prohibitione  Dei  vel  libera  vel 
necessaria,  conc.  min.  Hoc  sensu  quod  ante  signum  volun- 
tatis  divinae  prohibentis,  nulla  esset  etiam  radicalis  atque 
intrinseca  malitiae  ratio,  sid)dist.  Sequeretur  hoc,  si  lex  Dei 
prohibens  nihil  aliud  esset  quam  voluntas  vetans,  conc.  Si  lex 
illa  importat  per  prius  rationem  divinae  sapientiae  in  qua 
relucet  unumquodque  secundum  naturalem  saam  consonan- 
tiam  vel  contrarietatem  ad  finem  ultimum,  neg.  —  Et  sane, 
in  signo  priori  ad  prohibitionem,  divinus  intellectus  consi- 
derat  divinam  bonitatem  ut  finem,  videtque  ea  quae  ex  in- 

trinseca  natura  sua  rectam  tendentiam  creaturae  rationalis 
in  ipsam  vel  destruunt  vel  impediunt,  et  cum  talia  habeant 
in  se  unde  necessario  a  Deo  prohibeantur,  merito  dicuntur 
prohibita  quia  mala,  non  autem  mala  pure  et  simpliciter  quia 
prohibita. 

Obiicies  tertio :  Non  sola  lex  divina^  sed  et  lex  humana 
ligat  in  conscientia  ;  unde  eius  transgressio  constituit  actum  mo- 
raliter  malum.  Potest  igitur  concipi  actus  moraliter  malus  dbs- 
tractione  facta  a  lege  Dei  et  fine  ultimo  umanae  vitae. 

Respondeo :  Dist.  mai.  Lex  humana  ligat  in  conscientia,  vir- 

tute  legis  aeternae,  conc.  mai.  Virtute  sibi  propria,  in  quan- 

tum  humana  est,  neg.  mai.  Nisi  enim  lex  aeterna  iuberet  et 

prohiberet  quidquid  a  legitima   auctoritate    iuste   imperatur 

aut  prohibetur,  nullum  esse  posset  conscientiae  ligamen.  — 

Unde    etiam    contradistinguitur   consequentia :    Transgressio 

humanae  legis  constituit  actum  moraliter   mahun,  praescin- 

dendo  a  lege  divina  a  qua    omnes    aliae    leges  habent    vim 

obligandi,  Tze^.  consequent.  Quatenus,  sicut  ait  Apostolus  Rom. 

VIII-1,  omnis  potestas  humana  a  Deo  est,  eb  ideo  qui  potestati 

resistit  in  his  quae  ad  potestatis  ordinem  pertinent,  Dei  ordi- 

nationi  resistit^  et  secundum  hoc  efficitur   reus    quantum   ad 

conscientiam  (1),  conc.    consequent.  —  Sane    vero,   «  lex    im- 

«  portat  rationem  quamdam  directivam  actuum  ad  finem.  In 

«  omnibus  autem  moventibus  ordinatis  oportet   quod   virtus 

«  secundi  moventis  derivetur  a  virtute  moventis  primi,  quia 

«  movens  secundum  non  movet  nisi  in  quantum  movetur    a 

« primo.    Unde   in   omnibus   gubernantibus    idem    videmus, 

«  quod  ratio  gubernationis  a  primo  gubernante  ad  secundos 

«  derivatur,  sicut  ratio  eorum  quae  sunt  agenda  in  civitate, 

«  derivatur  a  rege  per  praeceptum  in  inferiores  administra- 

«  tores ;  tet  in  artificialibus  etiam,  ratio  artificialium  actuum 

«  derivatur  ab  arcliitectore  ad  inferiores  artifices  qui  manu 

(1)  S.  Thoin.,   1-2,   Quacst.   i)G,   n.   4,   :><1   l"ni. 

«  operantnr.  Cnm  ergo  lex  aeterna  sit  ratio  gnbernationis  in 
«  snpremo  gubernante,  necesse  est  qnod  omnes  rationes  gn- 
«  bernationis  qnae  smit  in  inferioribus  gnbernantibus  a  lege 
«  aeterna  deriventur.  Huiusmodi  autem  rationes  inferiorum 
«  gubernantium  sunt  quaecumque  aliae  leges  praeter  aeter- 
«  nam.  Unde  omnes  leges,  in  quantum  participant  de  ratione 
«  recta,  in  tantum  derivantnr  a  lege  aeterna  »  (1). 

Sic  igitur,  ratio  malitiae  moralis  semper  habetnr  ex  defectu 
commensurationis  actus  ad  legem  divinam,  vel  quod  redit  ad 
idem,  ex  defectu  proportionis  cum  fine  quem  respicit  divina 
lex.  Nunc  autem  non  omnia  quae  lege  illa  prohibentur,  eo- 
dem  modo  prohibentur;  quo  iit  ut  non  omnes  actus  mali  in 
eodem  malitiae  ordine  sint,  et  hoc  restat  ad  complementum 
huius  praeambulae  disputationi.s  convenienter  exponendum. 

C|tio<l  lex  l>ei  <|iiae<laiii  |>i>olailiet  iiiteiitioiie  |>riiiim*is», 
<|iiae<laiii  vei*o  iiiteiitioiie  i9eeiiii<lai*ia  laiitiiiii  ;  et  <|iio<l 
iiieo  <|iii<laiii  aetii5«  <lieiiiitiii*  iiiali  iii  <|iiaiitiiiii  siiiiiit  eoii- 
ti*a  lesireiii,  alii  vero  iii  <|iiaiitiiiii  Nuiit  pi^aetei*. 

Lex  aeterna,  nt  dictum  est,  dirigit  voluntates  creatas  in 
Deum  finem  ultimum.  Porro  in  ordine  vohmtatis  creatae  ad 
Deum,  duplex  veluti  gradus  est  distinguendus :  primus  quoad 
snbstantiam  ordinis,  alter  quoad  eius  complementum.  Primus 
est  ut  vohmtas  bene  se  habeat  circa  finem  ipsimi,  sciHcet  ut 
non  sit  ab  eo  aversa,  sed  imo  ei  subiecta  tanquam  summo 
suo  dihgibih.  Secundus  est  nt  conversione  in  finem  praesup- 
posita,  voluntas  bene  etiam  se  habeat  respectu  eorum  quae 
simt  ad  finem,  dum  in  eis  non  immoratur  actu  retardante  a 
fine  et  in  finem  non  referibih.  Sicnt  si  dicerem  quod  in  or- 
dine  corporis  gravis  ad  centrum  terrae,  aliquid  consideratur 

(1)  S.   Thoni.,   1-2,   Qnaesf.  9.S,  n.   .3. 

ut  principmm  ordinis,  aliquid  vero  ut  post  prinoipium.  Sal- 
vatur  enim  principium  ordinis,  quamdiu  est  et  manet  gravitas 
per  quam  corpus  quodammodo  habitualiter  convertitur  ad 
centrum  suum.  Attamen  complementum  ordinis  ulterius  re- 
quirit  ut  supposita  gravitatis  permanentia,  non  superveniat 
impedimentum  retardans  motum  et  coniunctionem  cum  ter- 
mino. 

Sunt  igitur  quaedam  quae  lex  Dei  prohibet  ut  abdu- 
centia  seu  avertentia  a  fine,  quibus  scilicet  commissis, 
non  manet  amplius  ipsum  principium  ordinis;  et  ista  sunt 
omnes  actus  dilectioni  Dei  super  omnia,  vel  immediate  vel 
mediate  repugnantes.  —  Quo  in  genere,  primo  loco  veniunt 
quaecumque  contra  Deum  ipsum  committuntur,  ut  blasphe- 
mia,  infidelitas,  desperatio,  periurium,  et  huiusmodi ;  haec 
enim  fini  opponuntur  immediate,  ut  constat  ex  terminis.  — 
Secundo  loco  recensentur  illa  quae  tollunt  ordinatum  amo- 
rem  hominis  ad  seipsum^  quia  cum  ordinatus  sui  amor  prae- 
dispositive  se  habeat  ad  dilectionem  Dei  super  omnia,  quid- 
quid  destruit  rectitudinem  dilectionis  qua  homo  semetipsum 
prosequi  debet,  eo  ipso  prosecutioni  ultimi  finis  mediate  con- 
trariatur.  Ad  cuius  evidentiam  considerandum  est,  nihil  esse 
conveniens  appetitui  nisi  sit,  vel  propria  perfectio  appetentis, 
vel  perfectio  eorum  cmn  quibus  appetens  est  aliquo  modo 
unum,  vel  demum  et  maxime,  perfectio  illius  entis  a  quo 
participat  esse,  vivere,  intelligere,  et  quidquid  aliud  habet 
aut  habere  potest.  Quare,  si  Deum  iubemur  amare  super 
omnia  et  supra  nosmetipsos,  ratio  sumitur  ex  hoc  quod  bo- 
num  nostrum  minus  est  in  nobismetipsis  quam  in  Deo,  in 
quo  eminenter  continetur  tanquam  in  causa  principe  et  ra- 
tione  altissima  totius  esse  creati.  Unde  S.  Thomas  in  prima 
parte,  Quaest.  60,  art.  5 :  «  Inclinatio  naturalis  in  his  quae 
«  smit  sine  ratione,  demonstrat  inclinationem  naturalem  in 
«  voluntate  intellectualis  naturae.  Unumquodque  autem  in 
«  rebus  naturalibus  quod  secundum  naturam  hoc  ipsum  quod 

«  est,  alterius  est.  principalius  etmagis  inclinatur  in  id  cuius 
«  est,  quam  in  seipsum.  Et  haec  inclinatio  naturalis  demon- 
«  stratur  ex  his  quae  naturaliter  aguntur...  Videmus  enim 
«  quod  naturaliter  pars  se  exponit  ad  conservationem  totius, 
«  sicut  manus  exponitur  ictui  absque  deliberatione  ad  con- 
«  servationem  totius  corporis.  Et  quia  ratio  imitatur  natu- 
«  ram,  huiusmodi  imitationem  invenimus  in  virtutibus  poli- 
«  ticis ;  est  enim  virtuosi  civis  ut  se  exponat  periculo  m.ortis 
«  pro  totius  reipublicae  conservatione  ;  et  si  homo  esset  na- 
«  turalis  pars  huius  civitatis,  haec  inclinatio  esset  ei  natura- 
«  lis.  Quia  igitur  bonum  universale  est  ipse  Deus,  et  sub  hoc 
«  bono  continetur  etiam  angelus,  et  homo,  et  omnis  creatura, 
«  quia  omnis  creatura  naturaHter  secundum  id  quod  est,  Dei 
«  est,  sequitur  quod  naturali  dilectione  etiam  angelus  et 
«  homo  plus  et  principalius  diligat  Deum  quam  seips«m  ». 
At  vero,  necessario  ad  hoc  praerequiritur  ut  non  corrumpa- 
tur  per  abusum  liberi  arbitrii,  naturalis  amor  quo  homo  amat 
in  se  id  quod  est  Dei.  Destructa  enim  ordinata  illa  dilectione, 
consequens  est  ut  non  possit  amplius  consistere  affectus  quo 
super  omnia  in  Deum  ferimur  tanquam  in  ens  omnium  opti- 
mum^  cuius  absoluta  atque  imparticipata  bonitas  totius  nostri 
boni  causa  est^,  et  exemplar,  et  ffetio  suprema.  Bene  ergo 
lege  aeterna  prohibitum  asseritur  quidquid  recto  sui  ipsius 
amori  contrarium  est.  Asseritur,  inquam.  prohibitum,  non 
praecise  in  quantum  est  proprii  boni  corruptivum,  sed  in 
quantum  tollit  praerequisitum  ordinis  quo  Deo  ut  ultimo  fini 
summoque  diligibili  inhaeremus.  —  Ast  nondum  satis,  nam 
in  iis  quae  sub  aversione  a  Deo  per  Dei  legem  vetantur, 
tertio  tandem  loco  commemorari  debent  quaecumque  contra 
humanae  societatis  foedus  exsistunt,  et  haec  recensentur  du- 
pliciter.  Quaedam  enim  sunt  quae  ex  sese  destruunt  conve- 
nientem  praedictae  societatis  propagationem,  puta  peccata 
de  genere  luxuriae.  Alia  vero  sunt  de  sui  ratione  eversiva 
societatis  iam  exsistentis,  sicut  ea  quae  toHunt  vel  pietatem 

ac  subiectionem  erga  maiores,  vel  iustitiam  erga  aequales 
et  inferiores,  vel  demum  simplicem  charitatem  erga  omnes. 
Quocumquo  autem  modo  sociali  foederi  ista  repugnent,  sta- 
tim  intelliguntur  prohibita  in  vi  fundamentalis  principii  mo- 
ralitatis.  Cum  enim  homo  sit  naturaliter  animal  sociale,  finem 
suum  nonnisi  in  societate  et  per  societatem  consequi  potest; 
societas  autem  non  tam  medium  quam  impedimentum  exsi- 
steret,  nisi  eius  membra  concorditer  ad  invicem  ordinaren- 
tur.  Itaque  corrumpere  foedus  humanae  societatis,  nihil  aliud 
est  quam  corrumpere  necessarium  medium  tendendi  in  ulti- 
mum  humanae  vitae  finem,  et  pro  tanto,  vere  dicitur  esse 
contra  finem  ipsum  sin  minus  immediate,  at  certe  mediate^ 
quantum  est  ex  natura  sua.  —  Quare  Dominus  in  Evangelio 
omnia  hactenus  exposita  compendiose  attingens,Matth.  XXII, 
37-40,  ait :  «  Diliges  Dominum  Deum  tuum  ex  toto  corde  tuo, 
«  et  in  tota  anima  tua,  et  in  tota  mente  tua.  Hoc  est  maxi- 
«  mum  et  primum  mandatum.  Secundum  autem  simile  est 
«  huic:  Diliges  proximum  tuum  sicut  teipsum.  In  his  duobus 
«  mandatis  universa  Lex  pendet  et  Prophetae  » .  Sublimis 
sane  sententia,  quae  in  summa  simplicitate  totam  de  inte- 
gro  comprehendit  regulam  moralitatis.  Praecipit  enim  ipsum 
ordinis  principium,  cum  dicit :  Diliges  Dominum  Deum  tuum. 
Praecipit  et  illud  sine  quo  principium  stare  omnino  nequit, 
cum  addit :  Diliges  proximum  tuum  sicut  teipsum,  quibus 
verbis  et  ordinatus  sui  amor,  et  humanae  societatis  foedus, 
iuxta  mox  praemissa,  sancte  servanda  iubentur. 

Haec  igitur  dicta  sint  de  iis  quae  prohibentur  ut  contraria 
ultimo  fini.  Nunc  autem  ulterius  considerandum  venit,  aliqua 
esse  quae  ex  natura  sua  essentiam  ordinis  non  tollunt,  quia 
nec  immediate  sunt  contra  ipsum  Deum,  nec  etiam  mediate^ 
quatenus  bonum  humani  convictus  aut  charitatem  hominis  ad 
seipsum  graviter  non  laedunt,  sed  utrumque,  quoad  substan- 
tiam  illaesum  relinquunt.  Quo  tamen  non  obstante  aliquam 
inordinationem  involvunt,  vel  quia  nonnihil  tollunt  de  reve- 

rentia  erga  res  divinas,  vel  quia  debitae  proximo  charitati  et 
iustitiae  quadantenus  detrahunt,  vel  certe  quia  iusta  necessi- 
tate  necnon  et  pia  utilitate  carent,  sicut  leve  furtum,  men- 
dacium  officiosum,  hidus  superfluus,  et  alia  simiha.  Itaque 
in  huiusmodi,  ahquahs  ratio  malitiae  morahs  invenitur,  non 
tamen  inducens  aversionem  a  Deo,  quia  quantum  est  ex  na- 
tura  obiecti,  aHquid  admittitur  quod  in  Deum  referibile  non 
est,  sed  nondum  a  subiectione  ad  ipsum  tanquam  ad  ultimum 
finem  super  omnia  dilectum  receditur  (1).  Taha  igitur  sunt 
soliim  praeter  finis  uhimi  ordinem,  qaamvis  adeaquaesunt 
contraria  fini  aUquahter  disponant. 

His  igitur  suppositis,  constat  quod  intentio  legis  semper 
respicit  hnem;  unde  actus  humani  sub  voluntate  praeceptiva 
vel  prohibitiva  legislatoris  ahter  et  ahter  cadunt,  secundum 
quod  in  ordine  aut  extra  ordinem  finis  ahter  et  ahter  se  ha- 
bent.  Idcirco  ea  quae  simphciter  tollunt  subiectionem  ad  ulti- 
mum  finem  Deum,  primaria  intentione  prohibentur,  sicutin- 
tentione  pariter  primaria  praecipiuntur  ea  sine  quibus  recte 
servatis  ordo  ille  non  manet.  Illa  vero  quae  ordinem  finis  non 
tollunt,  sunt  tamen  ad  finem  irreferibiha,  prohibentur  inten- 
tione  tantum  secundaria,  et  idem  proportionahter  dicendum 

(1)  Nec  quaerenduni  est  ad  quem  ultimum  finem  referatur  liuinsmodi 
actus  peccamiuosus,  si  nec  est  referibilis  ad  Deura,  nec  inducit  finem  Deo 
oppositum.  Dicendum  euim  quod  ad  nullum  finem  ultimum  delerminatum 
refertur,  scd  ad  tinem  indeterminatum  qui  est  bonum  iu  genere,  sicut  infra 
Tidebimus  agentes  de  peccato  veuiali ;  quo  in  loco  difficultas  ex  professo 
examinabitur.  Attamen  iam  notandum  est,  haec  esse  intelligenda  per 
respectum  ad  homiuem  in  praesenti  statu.  Si  euim  exempli  gratia  sermo 
esset  de  angelo  qui  iu  omnibus  necessario  agit  propter  finem  ultimnm 
determinatum,  iam  distinctio  introducta  inter  actus  qui  sunt  contra,  vel 
tantum  praeter  finem,  locum  amplius  non  haberet.  Et  sane,  finge  in  au- 
gelo  mendacium  de  suo  genere  leve ;  foret  in  eo  mortale  peccatum,  non 
praecise  quia  mendacium,  sed  quia  mendacium  relatum  ad  finem  peccati 
mortalis,  sicut  si  quis  levem  summam  furaretur  propter  finem  adulterii. 
Sed  de  bis,   iufra. 

de  praecepto.  Quare,  sumendo  nunc  legem  pro  eo  quod  est 
principale  in  lege,  id  est  comparando  actus  humanos  ad 
regulam  legis  praecisive  consideratam  quoad  ordinationem 
primario  intentam,  constat  non  omnes  actus  moraliter  malos 
esse  contra  legem,  quia  non  omnes  sunt  contra  finem  legis, 
sed  quosdam  esse  contra^  quosdam  vero  praeter.  Et  hoc  sensu 
dicit  S.  Thomas  in  III,  D.  38,  Quaest.  I,  a.  4  ad  b^^:  «  Di- 
«  vino  praecepto  prohibetur  aliquid  dupliciter.  Uno  modo  di- 
«  recte,  quod  contra  praeceptiim  dicitur,  et  sic  prohibetur 
«  mendacium  perniciosum...  Alio  modo  indirecte,  quod^me- 
«  ter  praeceptum  dicitur,  et  sic  mendacium  iocosum  et  officio- 
«  sum,  sicut  et  alia  peccata  venialia,  praecepto  divino  prohi- 
«  bentur  ».  Et  eadem  docet  in  1-2,  Q.  88,  a.  1  ad  1"™  ;  et  de 
Malo,  Q.  14,  a.  2  ad  Si"^;  ©t  in  II,  D.  42,  Q.  1  a.  4,  etc. 

Ex  dictis   concludes,  non  esse  cur  simus    multum  solliciti 

de  argumentis  quae  adversus  praedictam  divisionem  afferun- 

tur  a  nonnullis  contendentibus  omne  peccatum  indiscrimina- 

tim  esse  contra  legem.  Si  enim  per  legem  intelligas  quidquid 

quolibet  modo  in  lege  continetur,  sic    verum  est   quod   ipsi 

dicunt.  Sed  si  legis  nomine  accipias  principalem  et  directam 

legisintentionem,iuxta  superius  declarata,  sic  omnino  evidens 

est  distinctio  S.  Thomae..Tunc  enim  praeter  vel  contra  legem, 

idem  est  ac  praeter  vel  contra  finem  qiiem  respicit  lex.  Ad 

rem  Caietanus  in  1-2,  Q.  88,  a.  1 :   «  Dicendum,  inquit,  quod 

«  in  verbis  laborat   argumentum.  Concedimus  gratis,  omne 

'«  peccatum  veniale  esse  contra  legem  secundum  quid,  et  hoc 

«  est  esse  praeter  legem.  Est  enim  contra  legem  quidquid  a 

«  legis  fine  discordat :  si  simpliciter,  simpliciter :  si  secundum 

«  quid,  secundum  quid.  Sed  slmpUciter  a  fine  non  discordat, 

«  nisiquod  contrarium  inducit  finem :  secmidiim  quidvero,  quod 

«  finis  assecutionem  impedit;  ilhid  in  mortali,  hoc  in  veniali. 

«  Ad  pleniorem  doctrinam  scito  quod  cum  dicitur  veniale  ex 

«  genere  esse  praeter^  non  contra  legem,  potest  dupliciter  iu- 

«  teliigi.  Primo.  ut  ita  sit  praeter  legem,  ut  contra  nullam  sit 

«  legem,  et  in  hoc  sensu  falsum  est;  nam  mendacium  est  se- 
«  cundum  se  pravum  et  contrarium  virtuti,  ac  per  hoc,  con- 
«  tra  legem  illius  virtutis,  et  tamen  non  est  mortale  ex  genere 
«  suo.  Alio  modo,  ut  sit  praeter  legem  et  non  contra,  quia  non 
«  est  contra  intentum  finem  legis ;  et  hoc  modo,  contra  nullam 
«  legem  est  veniale,  quia  finis  cuiusvis  legis  est  dilectio  Dei, 
«  sui  et  proximi,  contra  cuiusvis  bonum,  nisi  secundum  quid. 
«  non  fit  per  veniale.  Praeter  autem  legem  est,  quia....  vio- 
«  latur  debitus  modus  quo  secundum  rationem  referenda  est 
«  materia  illa  ad  finem  » . 

Sed  iam  ad  ipsam  definitionem  peccati  mortalis  acceden- 
dum  est,  de  qua  S.  Thomas  in  articulis  nltimis  huius  quae- 
stionis.  Hinc : 

THESIS    I. 
(Art.  5-6). 

Peecatiiiu  iiiorta.le  ex  pai^te  substAiitiae  aetiiis  eoiive- 
iiieiitei*  defiiiitiii*:  clictiiiii  vel  faetiiiii  vel  eoiieupitiiin 
eoiitra  leg-eiii  aeteriiaiii*  Ex  imi*te  vei*o  clerectuf«  .«eu 
g>i*ivatioiii!S9  aversio  a.  Oeo  fine  ultiino  per  voliiiitariain 
eoiivei*!sionein  ad  lionuin  eoininuta1>ile* 

De  illo  peccato  nunc  agitur,  ut  supra  dictum  est,  cui  pec- 
cati  ratio  plene,  perfecte  et  simpliciter  inest,  seclusa  omni 
conditione  diminuente.  Dicitur  autem  morfale,  ducta  analogia 
ex  iis  quae  in  corporalibus  considerantur.  «  Duplex  enim  est 
«  inordinatio.  Una  per  subtractionem  principii  ordinis;  alia 
«  qua,  etiam  salvato  principio  ordinis,  fit  inordinatio  circa  ea 
«  quae  sunt  post  principium.  Sicut  in  corpore  animalis  quan- 
«  doque  quidem  inordinatio^complexionis  procedit  usque  ad 
«  destructionem  principii  vitalis,  et  haec  est  mors;  quando- 
«  que  vero,  salvo  principio  vitae,  fit  deordinatio  quaedam  in 
«  humoribus,  et  tunc  est  aegritudo.  Principium  autem  totius 

«  ordinis  in  moralihus  est  finis  tdtimus....  Unde  quando  anima 
«  deordinatur  per  peccatum  usque  ad  aversionem  ab  ultimo 
«  iine,  tunci  est  peccatum  mor-^a/e;  quando  vero  fit  deordina- 
«  tio  citra  aversionem  a  Deo,  est  peccatum  veniale  »  (1). 
Recte  igitur  et  rationabiliter  peccatum  perfectum  in  ratione 
peccati,  seu  peccatum  quo  quis  simpliciter  deviat  ab  ordine 
finis,eam  obtinuit  denominationem  cuius  convenientiae  adhuc 
magis  in  sequentibus  apparebunt. 

Sicut  autem  ex  superioribus  liquet,  duo  ad  obiectum  prae- 
sentis  considerationis  pertinent,  scilicet  defectus  ex  quo  ratio- 
nem  mali  habet,  et  substantia  actus  moralis  secundum  quam 
actuale  peccatum  dicitur  (2).  Quo  fit  ut  duplici  modo  pec- 
catum  definiri  contingat:  uno  modo,  sumendo  ipsum  ex  parte 
substantiae  actus  qui  defectum  involvit:  alio  modo,  ex  parte 
ipsius  formalis  defectus  qui  involvitur  in  actu.  Quorum  haec 
est  difPerentia,  quod  in  primo  modo  quidquid  in  peccatu  po- 
sitivum  est  ponitur  in  recto,  et  id  quod  ad  privationem  per- 
tinet  consequitur  in  obliquo;  in  secundo  autem  modo  est  e 
converso.  Prior  tamen  modus  magis  proprius  est,  quia  pec- 
catum  est  actus  voluntarius;  voluntas  autem  non  fertur  in 
privationem  directa  intentione,  sed  in  bonum  positivum  quod 
est  proprium  eius  obiectum. 

Nunc  igitur  facile  declaratur  legitimitas  primae  de- 
finitionis.  Omnia  enim  sequuntur  ex  praemissis  in  prolego- 
meno.  Et  re  quidem  vera,  propria  nota  peccati  mortalis  in 
hoc  est,  quod  sit  perfectum  in  ratione  peccati.  Atqui  in  tan- 
-tum  est  peccatum,  in  quantum  est  actus  voluntarius  discor- 
dans  a  lege  aeterna  (3) :  et  in  tantum  est  perfectum  m  ratione 


(1)  S.  Thom.,   1-2,  Q.   72,  a  5. 

(2)  Cf.  S.  Thom.  in  II,  D.  35,  Divisio  textus. 

(3)  Regnlae  obligatoriae  actnnm  hnmauornm  sunt  primo  lex  naturaJls, 
qnao  continetiir  in  natnrali  iudicatorio  rationis  hnmanao;  secundo  lex 
dirina  snpernaturaUs,    quae   continetnr  in  deposito  revelatiouis;  denique 

peccati,  in  quaiitiun  discordat,  non  utcumque,  sed  ut  simpli- 
citer  toUens  ordinem  in  finem  legis,  qui  est  verus  ultimus  finis 
totius  liumanae  vitae.  Huiusmodi  autem  actus  dicitur  esse 
contra  legem,  ut  in  superioribus  explicatum  est.  Quare,  cum 
actus  voluntarii  distinguantur  in  elicitos  et  imperatos,  seu  in 
interiores  qui  sunt  concupita.  et  exteriores  qui  sunt  dicta  et 
facta^  sequitur  rectam  esse  definitionem  peccati  mortalis  quam 
tradidit  Augustinus  1.  22  contra  Faustum  c.  27:  «  Ergo  pec- 
«  catum  est  factum  vel  dictum  vel  concupitum  contra  aeter- 
«  nam  legem  » . 

Caeterum  solutiones  argumeatorum  in  textu  S.  Thomae 
sunt  clarae,  nec  apparet  specialis  difficultas  nisi  quod  attinet 
ad  peccatum  omissionis,  cui  non  videtur  convenire  proposita 
defijiitio.  Sed  sciendum  est  quod  de  huiusmodi  peccato  loqui 
possumus  dupliciter:  vel  considerando  omissionem  secundum 
se,  et  sic  est  aliquid  negativum ;  vel  considerando  causam 
omissionis.  et  sic  est  semper  actus  positivus  quo  quis  directe 
vult  omittere  rem  praeceptam,  aut  certe  vult  aliquid  aliud 
per  quod  impeditur  a  faciendo    quod  debet  (1).  Si  ergo   lo- 


Jex  liumana  tarn  canonica  quam  civilis,  quae  continetur  in  utroque  iure. 
Verum  lex  tam  naturalis  quam  supernaturalis  niliil  aliud  est  quam  di- 
recta  emanatio  legis  aeternae  quae  continetur  in  Deo,  et  est  ipse  Dous; 
rursus  lex  humana  nonnisi  a  lege  aeterna  vim  obligandi  habet,  ut  dictum 
est  superius.  Et  ideo,  uno  nomine  comprehendendo  regulam  cui  actus 
nostros  oportet  commensurari,  convenieuter  ponitur  lex  aeterna,  profecto 
in  quantum  homines  respicit,  et  est  humanarum  voluntatum  directiva. 
(1)  «  Si  in  peccato  omissionis  intelligantur  etiam  causae  vel  occasiones 
«  omittendi,  sic  necesse  est  iu  peccato  omissionis  aliquem  actum  esse.  Non 
«  enim  est  peccatum  omissionis,  nisi  cum  aliquis  praetermittit  quod  po- 
«  test  facere  et  non  facere.  Quod  autem  aliquis  declinet  ad  non  facieudum 
«  illud  quod  potest  facere  et  uon  facere,  non  est  nisi  ex  aliqua  causa  vel 
«  occasione  coniuncta  vel  praecedente.  Et  si  quidem  causa  illa  non  sit 
«  in  potestate  hominis,  omissio  non  habet  rationem  peccati...  Si  vero 
«  cansa  vel  occasio  omittendi  subiaceat  voluntati,  omissio  habet  rationem 
«  peccati,  et  tunc  semper  oportet  quod  ista  causa,  in  quantum  est  voluntaria, 

quamur  de  actu  positivo  qui  est  causa  omissionis,  et  ex  quo 
omissio  ipsa  habet  ut  sit  voluntaria,  sic  manifestum  est  quod 
definitio  proposita  convenit  ei  formaliter.  Si  vero  de  omis- 
sione  secundum  se,  sic  convenit  ei  reductive,  quatenus  ne- 
gatio  reducitur  ad  genus  affirmationis,  sicut  in  divinis  inge- 
nitum  reducitur  ad  reiationem,  ut  Augustinus  dicit  in  5  de 
Trinit.,  c.  6.  Unde  pro  eodem  accipiendum  est,  dictum  et 
non  dictum,  factum  et  non  factum.  —  Et  de  mortali  quidem 
peccato  considerato  ex  parte  substantiae  actus,  hactenus. 

Sin  autem  sumatur  peccatum  ex  parte  privationis. 
quae  in  aversione  a  Deo,  vero  fine  ultimo,  iam  noscitur  con- 
sistere,  considerandum  est  quod  aversio  huiusmodi  non  po- 
test  esse  per  se  voluntaria,  cum  nullus  intendens  ad  mahim 
operetur,  ut  dicit  Dionysius,  de  divin.  nom.  c.  4.  Et  nihilo- 
minus  nisi  certa  quadam  ratione  esset  voluntaria,  non  haberet 
rationem  culpae.  Relinquitur  ergo  ut  sit  voluntaria  indirecte, 
id  est  non  ratione  sui,  sed  ratione  cuiusdam  conversionis  ad 
bonum  creatmn  in  quod  directe  fertur  motus  voluntatis :  dum 
scilicet,  duobus  sibi  propositis^  homo  magis  eligit  incurrere 
inordinationem  peccato  inhaerentem,  quam  ab  actu  cessare 
et  delectatione  privari.  Hinc  postquam  positum  est  id^quod 
defectum  audit,  oportet  addere  illud  unde  defectui  accidit 
ratio  voluntarii,  et  sic  remanet  dicendum  quod  defectus  pec- 
cati  consistit  in  aversione  a  Deo  per  conversionem  ad  bonum 
commutabile. 

<<7iaheat  aliquem  aciiim,  ad  minus  interiorem  voluntatis.  Qui  quidevn  actus 
«  quandoque  directo  fertur  in  ipsam  omissionem^  puta  cum  aliquis  vult 

«  uon  ire  ad    ecclesiam,  vitans   laborem Quandoque  autem  actus  vo- 

«  luntatis  directe  fertur  in  aliud  per  quod  bomo  impeditur  ab  actu  de- 
<-<  bito,  sive  illnd  in  quod  fertur  voluntas  sit  coniunctum  omissioni, 
«  puta  cum  aliquis  vult  ludero  quando  ad  ecclesiam  deberet  ire,  sive 
«  etiam  sit  praecedens,  puta  cum  aliquis  vult  diu  vigilare  de  sero^  ex 
«  quo  seqnitur  quod  non  vadat  bora  matutinali  ad  ecclesiam  ».  S.  Tbom. 
hic,  art.  .5,  in  corp. 

Hic  tamen  occurrit  difficultas,  quia  constat  esse  speciale 
peccatum  quod  dicitur  odium  Dei,  in  quo  peccantis  intentio 
videretur  directe  ferri  super  aversionem  ipsam.  Imo  idem 
observatur  in  omni  peccato  contra  virtutes  theologicas.  Sed 
sciendum  est  quod  aversio  de  qua  nunc  loquimu)',  est  aversio 
a  Deo  suh  ratione  summi  honi  seu  veri  ultimi  finis,  quae 
quidem  ut  sic  non  potest  induere  boni  apparentiam,  ac  per 
consequens  nequit  esse  unquam  per  se  voluntaria.  Aversio 
autem  a  Deo  siih  ratione  prohihentis  peccatum  et  vindicis  or- 
dinis  iustitiae,  potest  aliquando  apprehendi  a  peccatore  ut 
bonum,  et  pro  tanto  directe  intendi,  ita  ut  sit  obiectum  po- 
sitivi  motus  appetitivae  potentiae,  seseque  teneat  ex  parte 
substantiae  aotus  in  supradicto  peccato  quod  est  omnium 
gi'avissimum  (1).  Tunc  igitur  aversio  sumpta  pro  formali  pri- 
vatione  ut  supra,  involvitur  in  positiva  renitentia  qua  quis 
movetur  contra  simimum  iudiceni  quem  apprehendit  ut  no- 
civum  sibi,  in  quantum  est  peccatorum  prohibitor  et  poena- 
rum  inflictor.  Haec  autem  positiva  renitentia  ultimo  radicatur 
in  conversione  ad  bonum  commutabile,  puta  in  appetitu  pro- 
priae  independentiae  et  libertatis,   quia    «  nihil     odio   habe- 

(1)  «  Odinm  est  fjiudam  motus  appetitivae  potentiae,  quae  non  move- 
«  tnr  nisi  ab  aliqno  apprehenso.  Dens  autem  dupliciter  ab  homine  ap- 
«  prehendi  potest :  uno  modo  secundum  seipsum,  alio  modo  per  efFectus 
«  8U08.  Dens  autem  per  essentiam  suam  est  ipsa  bonitas,  quam  nullus 
«  habere  odio  potest,  quia  de  ratione  boni  est  ut  ametur — Sed  effectas 
«  eius  aliqui  sunt  qui  nullo  modo  possunt  esse  contrarii  voluntati  hu- 
«  manae,  quia  esse,  virere,  et  intelligere  est  et  appetibile  et  amabile  omni- 
«  bus,  quae  sunt  quidam  eflfectnsDei.  Unde  etiam  secundum  quod  Deus 
«  apprehenditur  ut  auctor  horuni  effectuum,  non  potest  odio  haberi. 
«  Sunt  autem  quidam  effectus  Dei  qui  repugnant  inordinatae  voluntati, 
«  sicut  inflictio  poenae  et  etiam  cohibitio  peccatorum  per  legem  divi- 
«  nam,  quae  repugnant  voluntati  depravatae  per  peccatum;  et  quantum 
«  ad  considerationem  talium  effectunm,  ab  aliqnibus  Dens  odio  haberi 
«  potest,  in  quantum  scilicet  apprehenditur  peccatorum  prohibitor,  et 
«  poenarnm  inflictor  ».  S.  Thom.,  2-2,  Quaest.  34,  a.   1. 

«  tur,  nisi  hoc  quod  contrariatur  convenienti  quod  amatur  » . 
Quare  aversio  a  Deo  ut  fine  ultimo  nunquam  est  voluntaria;, 
nisi  ratione  appetentiae  commutabilis  boni  et  renitentiae  con- 
tra  privativum  eius,  in  qua  sola  potest  directa  voluntarietas 
inveniri. 

COROLLAmUM 

Kr^o  in  inortali  peccci.to  ttli<|uici  consiclet*cii*i  clehet  iit 
iiiAteritile,  e;t  aliciuicl  ut  foniiale.  IJt  inateriale  «luidein, 
<|uatenu»  lioino  t^e^  con>^ertit  acl  id  <|uocl  est  extra  or<li- 
neiii  finisMi^  in<lel>ito  inodo  f*i*nens  creatura.  Ut  r4»ruiale 
vero,  <|uateiiii»  ita  ad  c*reaturain  convertitur  iit  a  Dc^o 
sesie  avertat?  in  <*oiiiinutal>ili  lioiiosuiiin  ultiniiini  fineiii 
coiijstitue.ns. 

Primum  omnium  observabis  duplici  modo  sumi  posse  ma- 
teriale  peccati :  vel  pro  eo  quod  est  contra  rationem  consti- 
tutivam  eius,  vel  pro  eo  quod  est  de  ipsius  essentia,  non  ta- 
men  ut  pars  perfectiva.  Et  simili  est  etiam  in  aliis  rebus  ; 
nam  si  quis  diceret  quod  materiale  albi  est  substantia^  sic  as- 
signaret  id  quod  mere  subiective  se  habet  ad  album  in  quan- 
tum  huiusmodi,  quia  substantia  est  omnino  extra  albedinis 
quidditatem.  Sed  si  dicas  quod  materiale  hominis  est  anima- 
litas,  sic  assignas  id  quod  essentiam  hominis  ingreditur,  uti- 
([ue  tanquam  pars  perfectibilis  per  rationalitatem  quae  se  ha- 
bet  ut  forma.  Cave  ergo  aequivocationem,  ubi  sermo  est  de 
peccato.  Quandoque  enim  dicitur  quod  materiale  peccati  est 
aT  Deo  ut  a  causa  prima,  et  sic  materiale  suraitur  pro  eo  quod 
est  extra  essentiam  peccati  qua  peccatum  est,  mere  subiective 
in  eo  se  habens.  Quandoque  etiam  dicitur  quod  pro  mate- 
riali  peccati  infiigitur  poena  sensus,  pro  formali  vero  poena 
damni,  et  tunc  materiale  sumitur  pro  aliquo  quod  pertinet  ad 
ipsam  peccati  essentiam,  sicut  pars  determinabilis. 

Materiale  autem  peccati  priori  modo  acceptum,  nihil  aliud 
est  quam  substantia  actus  in  esse  naturae,  prout  scilicet  ph}^- 

sica  virtute  voluntatis  elicitiir,  minime  vere  prout  est  ab  eli- 
gente  unum  prae  opposito  quod  pariter  erat  in  eius  pote- 
state.  Et  de  huiusmodi  materiali  non  agitur  in  praesenti, 
quia  nunc  intendimus  assignare  quid  materialiter,  quidve  for- 
maliter  se  habeat  in  ipsa  ratione  peccati  constiti;tiva :  quae 
quidem  ratio  competit  actui  considerato  in  esse  moris^  secun- 
dum  quod  procedit  a  voluntate  reduplicative  ut  domina  suae 
determinationis.  Porro  in  actu  peccati  mortalis  qua  talis,  du- 
plex  moralis  inordinatio  continetur.  Prior  est  conversio  ad 
bonum  commutabile  extra  ordinem  veri  ultimi  finis  totius  hu- 
manae  vitae.  Hinc  enim  iam  intelligitur  actus  malus  mora. 
liter,  id  est  carens  debita  commensuratione  ad  regulam  legis 
aeternae,  quandoquidem  lex  aetema  nihil  permittit  quod  ad 
finem  referibile  non  sit.  At  vero  si  nihil  plus  haberetur  quam 
indebita  creaturae  fruitio,  non  esset  inordinatio  tanta,  quae 
ad  mortale  peccatum  su£&ceret,  ut  ex  praemissis  iam  constat, 
et  amplius  constabit  ex  dicendis^de  peccato  veniali.  Unde 
S.  Thomas,  2-2,  Quaest.  20.  a.  3:  «  In  quolibet  peccato  mortali 
«  principalis  ratio  mali  et  gravitas  est  ex  hoc  quod  avertit 
«  se  a  Deo.  Si  enim  posset  esse  conversio  ad  bonum  commu- 
<'  tabile  sine  aversione  a  Deo,  quamvis  esset  inordinata,  non 
«  esset  peccatum  mortale  » .  Illud  ergo  quod  moralem  inordi- 
nationem  consummat  et  veluti  constituit  in  actu  perfecto,  est 
conversio  ad  commutabile  bonum,  non  solum  extra.  sed  etiam 
contra  ordinem  finis.  pro  quanto  homo,  postposito  Deo,  in 
aliqua  re  creata  suum  finem  ultimum  ponit,  eique  adhaeret 
ut  summo  diligibili  (1).  Recte  igitur  hoc  postremum  in  ma- 
litia  mortalis  peccati  consideratur  ut  formale,  primum  vero  ut 
materiale. 

(1)  Iterum  atque  iterum  animadverte  quomodo  peecator  semper  con- 
vertaturad  bonum  finitum  tanquara  ad  ultimum  finem,  etiam  quando 
peccatum  actu  aversativo  absolvitur,  quia  eiusdem  rationis  est  aversari 
malum  et  prosequi  bonum  oppositum  ;  omne  enim  odium  in  amore  con- 
trarii  boni  fundatur.  Unde  consequens  est,  ait  Caietanus  in  1-2,  Quaest.  87, 

DE    DISTINCIMONE    PECCATORUM 

Deinde  considerandum  est  de  distinctione  peccatorum, 
primo  quantum  ad  speciem,  secundo  quantum  ad  gravi- 
tatem. 

THESIS    IL 

(QUAEST.    72). 

Peccaita.  sipecle  fllstliig;iaufitiir  ex  parte  actus  >^oluii- 
taril,  potlus  ciuaiki  ex  pai^te  Iiiorflliiatloiiliii  Iii  peccato 
exslj9teiiti$«,  (i^eciiiifluiii  oblecta  itioralltei*  iiiala  ad  f|iiae 
peccaiist  convertltiir* 

1.  Videretur  tamen  dicendum  cum  Scoto  in  II  Sent.  D.  35, 
quod  peccata  specie  distinguuntur  ex  parte  inordinationis  in 
peccato  exsistentis,  potius    quam    ex  parte    actus  voluntarii 

a.  4,  iit  in  onini  peccato  sit  couversio  ad  commutabile  bonum,  quamvis 
iUversimode,  quia  in  prosequondo  bonum  est  conversio  formalis,  in  fu- 
giendo  vero  malum  est  tantum  aequivalens,  dum  scilicet  fugitur  malum 
quia  contrariatur  illi  coramutabili  bono.  «  Peccator  uamque  nimis  seipsum 
«  amans,  ac  per  hoc,  seipsum  constituens  sibi  ut  finem  ultimum,  amando 
«  inordinate  aliquid,  seipsum  amat;  odiendo  vero  inordinate  aliquid, 
«  odit  illud  ut  contrarium  sibi  amato,  et  sic  etiam  in  odio  convertitur 
«  ad  seipsum  ».  —  Considerandum  tamen  quod  potest  esse  conversio  ad 
creaturam  tanquam  ad  ultimum  tinem,  vel  signate,  vel  tantum  exercite. 
SiGNATE  quidem,  si  peccator  eousque  procedat  ut  velit  creaturae  ratio- 
nem  ultimi  finis,  expresse  et  formaliter  eam  sibi  summum  bonum  con- 
stituendo;  sicut  quando  Deum  amore  charitatis  prosequimur,  non  solum 
diligimus  eum  super  omnia,  sed  etiam  volumus  ei  bonum  quo  diguuvs 
est  amorc  super  omnia.  Exercite  vero,  si  peccator,  etsi  nou  velit  crea- 
turae  rationem  ultimi  finis,  tamen  de  facto  adhaeret  ei  non  secus  ac  si 
esset  ultimus  finis,  praeferens  eam  Deo.  Quocumque  autera  raodo  croa- 
turae  inhaereatur,  pcccatum  mortale  est,  tametsi  prior  modus  habeat 
gravitatem  incomparabiliter  maiorera ;  importat  enim  summum  ac  suprc- 
mum  gradura  superbiae. 

vel  positivae  conversionis  ad  bonum  commutabile.  Aifc  enim 
ipse  S.  Thomas  (1),  quod  aversio  a  Deo  est  in  peccato  sicut 
tbrmale,  conversio  autem  ad  creaturam  sicut  materiale.  Sed 
species  semper  accipitur  ex  parte  formalis.  Si  autem  peccati 
species  se  tenet  ex  parte  inordinationis,  differentiae  pecca- 
torum  spociticae  non  debent  sumi  ab  obiectis  ad  quae  pec- 
cans  sese  convertit,  sed  magis  ab  oppositis  virtutibus  a  qua- 
rum  honestate  peccando  receditur. 

2.  Praeterea,  in  superioribus  duplex  definitio  peccati  fuit 
assignata:  una  ex  parte  substantiae  actus,  altera  ex  parte  de- 
fectus  sive  privationis.  Cuius  ratio  videtur  esse,  quia  pecca- 
tum  duplicem  habet  formalitatem,  scilicet  formalitatem  mali, 
et  formalitatem  voluntarii.  Ergo  non  est  altera  tantum  speci- 
ficatio  afferenda,  reliqua  omissa.  Et  si  dicitur  quod  una  est 
privativa  et  altera  positiva,  hoc  neutram  exclusionem  causat, 
quia  species  alicuius  assignantur  iuxta  naturam  eius;  unde 
si  peccatum  sit  duarum  formalitatum,  ambae  sunt  assignan- 
dae;  siunius,  una  tantum.  Ita  iterum  Scotus  apud  Caietanum 
in  praesenti. 

3.  Praeterea,  esto  quod  peccata  specie  distinguantur  ex 
parte  substantiae  actus,  adhuc  tamen  insufficienter  specifica- 
tivum  sumeretur  ab  obiecto.  Contingit  enim  ut  peccata  obiecto 
differant,  et  nihilominus  specie  conveniant,  sicut  videre  est 
exempli  causa  in  peccato  inobedientiae,  quod  esse  potest  circa 
materias  seu  obiecta  diversissima,  imo  inter  se  omnino  con- 
traria.  Unde  dicit  Bernardus,  idem  esse  inobedientiae  genus, 
tam  pro  somno  quam  pro  vigilantia  monasterii  statuta  con- 
vellere,  tantumque  esse  abbatis  transire  praeceptum  ut  dor- 
mias,  quam  si  contemnas  ut  legas.  —  Sed  forsitan  respon- 
debitur,  peccata  habere  speciem  ab  obiecto  formali,  non  autem 
a  materiali.  At  contra,  quia  obiectum  formale  videtur  esse 
illud  quod  movet  operantem.  Atqui  multa  sunt  peccata  quae 

(1)  S.  Thom.   '6,  Q.  86,  a.  4,  ad  lum. 

speciem  tralmnt  aliunde  quam  ex  motivo,  sicut  apparet  in 
eo  qui  furatur  ut  pauperi  eleemosynam  tribuat,  vel  ut  com- 
mittat  adulterium.  Nam  in  primo  casu  actus  non  est  pecca- 
tum  ex  motivo ;  in  altero  autem,  tametsi  sit  ex  motivo  malus, 
non  tamen  propria  et  specifica  malitia  furti. 

4.  Insuper  peccatum  est  actus  humanus.  Sed  actus  sive 
operationes  distinguuntur  specie,  non  solum  secundum  fines 
vel  terminos,  verum  etiam  secundum  principia  activa  a  quibus 
exoriuntur,  ut  S.  Thomas  dicit,  art.  3  huius  quaestionis.  Non  er- 
go  sufficienter  accipitur  specificativum  peccati  ex  parte  obiecti. 

5.  Praeterea,  dantur  circumstantiae  vel  speciem  mutantes, 
vel  novam  speciem  actui  superaddentes.  Redit  igitur  eadem 
conclusio  :  non  a  solo  obiecto  peccata  specificari. 

6.  Denique,  in  confessione  sacramentali  nihil  aliud  aperire 
necesse  est  nisi  mortalia  peccata  quoad  speciem  et  numerum. 
Sed  poenitens  tenetur  declarare  an  peccatum.  fuerit  opere 
consummatum,  necne.  Ergo  peccatum  opere  consummatum 
specie  differt  a  non  consummato,  quamvis  utrumque  circa 
idem  obiectum  versetur,  et  sic,  idem  ac  prius. 

Sed  contra  est  primo,  quod  nomina  peccatorum  specifica 
sunt  nomina  actuum  positivorum,  non  autem  privationum, 
iuxta  illud  Matth.  XV-19 :  «  De  corde  exeunt  cogitationes 
«  malae,  homicidia,  adulteria,  fornicationes ,  furta,  falsa  testi- 
«  monia,  blasphemiae  ».  Sed  contra  est  secundo,  quod  actus 
humani  sive  morales  communiter  dicuntur  specificari  ab  obie- 
ctis  ad  quae  motus  voluntatis  terminatur. 

Respondeo  dicendum  quod  peccatum  qua  tale  non  est  pura 
privatio,  sed  actus  voluntarius  debito  ordine  carens,  pro 
quanto  terminatur  ad  aliquod  commutabile  bonum  praeter  et 
contra  regulam  iustitiae.  Necesse  igitur  est  ut  peccata  specie 
distinguantur  eodem.  iriodo  ac  caeteri  actus  voluntarii  seu 
morales.  Huiusmodi  autem  consequuntur  speciem  ab  obiectis 
ad  quae  terminantur,  ut  nunc  suppono  ex  materia  de  actibus 
hum-anis.  Quot  igitur  sunt  obiecta  moraliter  mala  specie  di- 

versa,  id  est  speciali  modo  a  lege  aeterna  el  regula  morum 
discordantia,  tot  etiam  dantur  distinctae  peccatorum  species. 
Ad  r^"  ergo  dicendum  quod  inordinatio  in  peccato  exsi- 
stens  duplici  modo  considerari  potest.  Uno  modo  absolute 
>secundum  se,  et  hac  ratione  non  est  aliquatenus  voluntaria, 
cum  voluntas  nunquam  terminetur  ad  malum  sub  praecisa 
ratione  mali,  etiam  ut  ad  obiectum  mere  materiale;  nondum 
ergo  tenetur  ipsa  intrinseca  peccati  formalitas,  in  cuius  lati- 
tudine  speciem  inveniri  necesse  est.  Alio  modo  consideratur 
inordinatio  prout  involuta  in  prosecutione  alicuius  boni  praeter 
et  contra  iustitiae  regulam^  et  sub  hoc  respectu  tantum  volun- 
tarietatem  habet,  ac  per  hoc,  rationem  culpae.  Voluntatis  enim 
obiectimi  sunt  res  ut  consistunt  in  suo  esse  extra  voluntatem. 
Unde  si  quod  bonum  contra  ordinem  ultimi  finis  exsistat, 
nequit  appetitus  terminari  ad  ipsu^i  cum  praecisione  eiusmodi 
contrarietatis,  sed  necessario  fertur  in  illud  prouti  est,  et  inde 
in  ipso  voluntario  ratio  inordinationis  enascitur.  Quia  igitur 
inordinatio  secundum  se  non  habet  genericam  peccati  ratio- 
nera,  neque  etiam  habere  potest  specificas  eius  differentias,  sed 
necesse  est  ut  species  se  teneat  ex  parte  actus  positivi  invol- 
ventis  privationem,  et  per  consequens  sumatur  ab  eius  obie- 
cto.  Ubi  autem  docet  S.  Thomas  aversionem  a  Deo  esse  in 
peccato  sicut  formale,  conversionem  vero  ad  creaturam  sicut 
materiale,  intelligendus  est  modo  iam  dicto  in  corollario  thesis 
praecedentis,  de  aversione  prout  contenta  in  prosecutione 
boni  creati.  Alias,  omnia  mortalia  eiusdem  speciei  forent,  cum 
aversio  a  vero  ultimo  fine  sit  communis  nota  omnium.  Cae- 
terum,  ut  ipse  Angelicus  dicit  in  praesenti,  art.  1  ad  2"«^, 
etiamsi  peccata  specie  distinguerentur  secundum  oppositas 
virtutes  a  quarum  honestate  peccando  receditur,  «  in  idem 
«  rediret;  virtutes  enim  distinguuntur  specie  secundum  obie- 
«  cta  » .  Porro  recessus  a  bono  et  accessus  ad  malum  oppo- 
situm  sunt  duo  correlativa  quae  mutuo  se  inferunt,  ideoque 
oppositio  ad  obiectum  distinctae  virtutis  optime  arguit  spe- 

ciem  peccati,  quae  tamen,  proprie  et  formaliter  loquendo, 
clesumenda  est  ex  obiecto  moraliter  malo  ad  quod  actus  pec- 
caminosus  terminatur. 

Ad  2""^  dicendum  quod  duplex  definitio  in  superioribus 
proposita,  non  est  nisi  duplex  modus  enuntiandi  unam  eam- 
demque  indivisibilem  peccati  quidditatem,  secundum  quod  ab 
una  vel  altera  e  duabus  notis  in  ea  concurrentibus  initium  de- 
finiendi  accipitur.  Sed  non  ponit  duas  formalitates  mere  con- 
comitanter  in  peccato  se  habentes,  quia  si  a  deordinatione 
praescindas  voluntarium,  vel  a  voluntario  deordinationem,  perit 
ratio  peccati  quod  non  est  malum  sic  et  simpliciter,  sed  ma- 
lum  tale,  id  est  morale,  seu  consistens  in  actu  voluntario  in- 
ordinato.  Falso  igitur  assumit  Scotus,  duplex  specificativum 
esse  assignandum. 

Ad  3"°"  dicendum  quod  obiecta  a  quibus  species  huma- 
norum  actuum  desumuntur,  non  sunt  obiecta  in  esse  naturae, 
sed  in  esse  moris.  Contingit  autem  ut  plura  obiecta  physice 
diversissima  conveniant  in  una  eademque  specie  morali,  quando 
induunt  unam  eamdemque  rationem  sive  laudis  sive  inhone- 
statis.  Unde  dormire  vel  vigilare  contra  praeceptum  superioris 
computatur  pro  uno  obiecto  moraliter  malo,  sicut  etiam  dis- 
credere  Trinitatem  Personarum  vel  septenarium  numerum  sa- 
cramentorum,  quia  utrobique  eadem  est  inhonestatis  ratio  in 
contemptu  auctoritatis  Dei  revelantis  consistens.  —  Ad  instan- 
tiam  vero  in  obiectione  positam  facilis  responsio  est,  si  modo 
aequivocationem  removeas  quae  circa  obiectum  formale  non- 
nunquam  accidere  solet.  Nam  sicut  formale  peccati  quandoque 
opponitur  ei  quod  est  extra  rationem  peccati  constitutivam  (1), 
sic  etiam  formale  obiectum  actus  humani  dicitur  per  opposi- 
tionem  ad  illud  quod  est  extra  rationem  obiecti  considerati  in 
esse  moris.  Cogita  verbi  gratia  specialem  malitiam  furti  quae 
consistit  in  accipiendo  rem  alienam;  sane  vero,  nihil  refert  an 

(1)  Vide  snpra,  pag.  43  ct  seq. 
De  valnrn  e(  rnfione  pe.ccatl  persinalis.  4 

sit  pecimia,  vel  ager,  vel  domus,  aut  aliquid  aliud,  sed  sufficit 
ut  habeatur  ratio  rei  alienae,  quae  sola  pertinet  ad  formale 
obiectum  peccati  in  quantum  huiusmodi.  Sumendo  igitur  obie- 
ctum  materiale  pro  eo  quod  mere  subiective  se  habet  ad  id 
unde  ratio  malitiae  vel  laudis  enascitur,  specificatio  actuum 
humanorum  nunquam  est  a  materiali  obiecto,  sed  solum  a  for- 
mali.  —  Nunc  autem  fomiale  obiectum  quandoque  etiam  su- 
mitur  pro  eo  quod  movet  agentem  ut  finis  operantis,  mate- 
riale  vero  pro  eo  quod  assumitur  ut  medium  ad  fijiem,  et  in 
hac .  acceptione  specificatio  non  est  a  solo  formali  obiecto. 
Considerandum  enim  quod  obiectum  specificat,  non  praecise 
quia  movet,  sed  quia  terminat  actum,  nam  actus  assimilatur 
motui  qui  habet  speciem  a  termino  (1).  Equidem  fateri  ne- 
cesse  est,  actum  semper  specificari  etiam  a  motivo,  quia  semper 
ad  illud  terminatur,  imo  multo  magis,  cum  non  terminetur  ad 
medium,  nisi  ut  stat  sub  ordine  finis  qui  principaliter  inten- 
ditur.  Attamen,  etsi  secundario,  adhuc  vere  in  medium  fertur 
voluntas  agentis,  et  ideo  actus  contrahit  specialem  malitiam 
quae  forte  in  eo  continetur,  ut  sic  maneat  in  tuto  veritas  vul- 
gati  axiomatis :  finis  non  legitimat  media. 

Ad  4"™  dicendum  quod  adus  morales  praecise  in  quantum 

(l)  Nec  obstat  quod  S.  Thomas  passira,  a  solo  inotivo  speciem  peccati 
desnmere  videatur,  sicut  cum  art.  7  in  corp.,  ait :  «  Patet  qnod  haec 
«  tria  (peccatum  cordis,  oris,  et  operis),  pertinent  ad  unam  perfectam 
«  peccati  speciem,  cum  ab  eodem  motivo  procedant  ».  Et  iterum,  art.  8: 
«  Ubicumque  occurrit  diversum  motivum  inclinans  intentionem  ad  pec- 
«  candum,  ibi  est  diversa  species  peccati  ».  Sciendum  quippe  est  quod 
in  his  et  similibus,  nomine  motivi  non  intelligitur  praecise  id  qnod  nio- 
vet  ut  finis  operantis,  sed  intelligitur  una  specialis  ratio  obiectiva  in 
quam  feratur  motus  voluntatis.  Cum  enim  aliquid  boni  in  ea  eluceat, 
semper  habet  in  se  unde  possit  movere  et  inclinare  appetitum,  etiamsi 
de  facto  non  moveat  operantem  qui  forte  intendit  alium  finera.  Unde, 
cum  dicuntur  peccata  vel  alii  actns  humani  specifice  distingui  secundum 
motiva,  sensus  est  quod  distinguuntur  secundum  speciales  rationes  obie- 
ctivas  ad  quas  actus  voluntarii  terminantur. 

liuiusmodi^  nonnisi  ab  obiecto  specificari  possimt,  minime  vero 
a  principio  activo  vel  impulsivo  a  quo  exoriuntur.  Et  ratio  est 
quia  principium  actuum  moralium  qua  morales  sunt,  est  libera 
voluntas,  quae  cum  sit  active  indififerens,  aequaliter  se  habet 
ad  utrumlibet.  Porro  ex  indifferenti  specificativum  sumi  non 
potest,  ut  evidenter  constat.  —  Sed  alia  ratio  est  de  actu  con- 
siderato  in  esse  naturae,  prout  scilicet  procedit  a  principio  de- 
terminato  ad  unum.  Unde  Angelicus:  «  Principia  activa  natu- 
«  ralia,  inquit  (1),  sunt  determinata  semper  ad  eosdem  actus, 
«  et  ideo  diversae  species  in  actibus  naturalibus  attenduntur 
«  non  solum  secundum  obiecta  quae  sunt  iines  vel  termini, 
«  sed  etiam  secundum  principia  activa,  sicut  calefacere  et  in- 
«  frigidare  distinguuntur  specie  secundum  calidum  et  frigidum. 
«  Sed  principia  activa  in  actibus  voluntariis,  cuiusmodi  sunt 
«  actus  peccatorum,  non  se  liabent  ex  necessitate  ad  unum^ 
«  et  ideo  ex  uno  principio  activo  vel  motivo  possunt  diversae 
«  species  peccatorum  procedere,  sicut  ex  timore  male  humi- 
«  liante  potest  procedere  quod  homo  furetur,  quod  occidat, 
«  et  haec  eadem  possunt  procedere  ex  amore  » .  —  Quapropter 
animadvertere  hic  iuvat  quomodo  ex  communi  doctrina  de 
specificatione  actuum  nequaquam  sequatur,  actus  supernatu- 
rales  qua  stijpernaturales  desumere  speciem  suam  ab  obiecto. 
Non  enim  eadem  est  moralitatis  et  supernaturalitatis  forma- 
litas.  Insuper  principium  supernaturale,  puta  habitus  infusus 
vel  quidquid  supplet  eius  vices,  minime  indifferens  est  ad 
utrumque  oppositorum;  unde  ratio  non  amplius  applicatur. 
Nihil  ergo  mirum  si  multi  theologi  sentiant  supernaturales 
actus  virtutum  non  tam  ab  obiecto  quam  a  principio  elicitivo 
supernaturalitatem  trahere :  quod  tamen  ut  obiter  nunc  dictum 
accipias,  quia  a  quaestione  satis  complexa  et  praesenti  inda- 
gini  extranea  oportet  abstrahere. 

Ad  5^^°^  dicendum  quod  omnes  specificationes  ex  circum- 

(1)  S.  Tbom.,  bic,  art.   3  iii  corp. 

stantiis  desiimptae  reducuntur  ad  eam  quae  est  ex  obiecto. 
Pro  cuius  evidentia  praemittendum  est,  circumstantias  ad 
actus  morales  per  se  pertinentes,  illas  solas  esse  quae  ponunt 
aliquid  repugnans  regulae  rationis  et  legis  aeternae.  Omissis 
autem  eis  quae  sunt  mere  aggravantes,  non  relinquitur  nisi 
duplex  circumstantiarum  genus,  quarum  aliae  trahunt  actum 
in  aliam  speciem  moralem,  aliae  vero  novam  speciem  dispa- 
ratam  ei  superaddunt.  Nam,  ut  dicitur  de  Malo,  Quaest.  2, 
a.  G  ad  2""i ,  non  est  inconveniens  eumdem  actum  esse  sub 
diversis  speciebus  peccati,  quia  species  peccati  non  est  spe- 
cies  actus  secundum  suam  naturam,  sed  secundum  esse  mo- 
rale,  quod  comparatur  ad  naturam  actus  sicut  quale  ad  sub- 
stantiam,  vel  potius  sicut  deformitas  qualis  ad  subiectum. 
Sicut  ergo  non  est  inconveniens  quod  idem  homo  sit  caecus 
et  surdus,  ita  non  est  inconveniens,  eidem  actui  peccati  di- 
versas  species  morales  inesse.  —  Nunc  autem  circumstantiae 
quae  speciem  moralem  mutant,  non  sunt  nisi  circumstantiae 
ohiecti^  includendo  in  eis  circumstantias  actus  externi  quem 
quis  intendit  exercere,  quia  respectu  actus  interioris  volun- 
tatis,  in  quo  sicut  in  radice  peccatum  consistit,  actus  externus 
se  habet  ut  obiectum.  lam  vero  circumstantiae  obiecti  actum 
specificantes  circumstant  quidem  obiectum  in  prima  sui  con- 
sideratione  acceptum,  et  pro  tanto  circumstantiae  nomen  iure 
sibi  vindicant;  sed  in  ulteriori  processu  rationis  accipiuntur 
ut  ponentes  in  obiecto  specialem  quamdam  convenientiam 
vel  repugnantiam  ad  regulam  morum  (1).  Et  ideo  evidens  est 
quod  non  differt  specificatio  peccati  ex  circumstantiis  obiecti 
a  specificatione  ex  obiecto  ipso,  «  quia  circumstantia  quae 
«  dat  speciem  actui  consideratur  ut  quaedam  conditio  obiecti, 
«  et  quasi  quaedam  specifica  differentia  eius  »  (2).  —  Circum- 

(1)  Cogita  foruicatioDem  prout  cuni  persona  alteri  obligata  vinculo 
coniugii,  vel  delectationem  carnalem  prout  speciali  lege  voti  ipsi  pec- 
canti  vetitam,  et  sic  rle  aliis. 

(2)  «  Sicut  species  rerum  naturalium  constituuutur  ex  uaturalibus  for- 

stantia  autem  quae  speciei  actus  praeintellectae  superadclit 
aliam  speciem  disparatam,  non  est  nisi  drcumstantia  actus, 
et  haec  est  finis  operantis,  «  sicut  si  quis  furetur  ut  forni- 
«  cetur,  additur  quaedam  alia  spocies  peccati,  propter  actum 
«  intentionis  tendentem  in  malum  finem  » .  Verum  praedictus 
finis  est  obiectum  intentionis,  et  ideo,  licet  non  det  speciem 
ut  poiiens  aliquam  conditionem  circa  obiectum  actus  furandi, 
actum  tamen  illum  specificat  secundum  (|uod  consideratur  ut 
obiectum  alterius  actus  circumstantis,  cuius  rationem  furtum. 
participat,  utpote  ab  eo  imperatum.  Et  sic  iterum  reducitur 
specificatio  ad  eam  quae  est  ab  obiecto. 

Ad  6""^  denique  dicendum  quod  in  obligatione  confitendi 
speciem  peccati  includitur  obligatio  declarandi  id  quod  facit 

«  mis,  ita  species  moralium  actuvun  constituuntur  ex  formis  prout  sunt 
«  a  ratione  conceptae.  Quia  vero  natura  determinata  est  ad  unura,  nec 
«.  potest  esse  processus  naturae  in  infinitum,  necesse  est  pervenire  ad 
«  aliquam  ultimara  formam  ex  qua  sumatur  differentia  specifica,  post 
«  quam  alia  differentia  specifica  esse  non  possit.  Et  inde  est  quod  in 
«  rebus  naturalibus  id  quod  est  accidens  alicui  rei,  non  potest  accipi  ut 
«  differentia  constituens  speciem.  Sed  processus  rationis  non  est  deter- 
«  minatus  ad  aliquod  unum,  sed  quolibet  dato,  potest  ulterius  proce- 
«  dere ;  et  ideo,  qnod  in  actu  uno  accipitur  ut  circumstantia  superad- 
«  dita  obiecto  quod  determinat  speciem  actus,  potest  iterum  accipi  a 
«  ratione  ordinante  ut  principalis  conditio  obiecti  determinantis  speciem 
«  actus.  Sicut  tollere  aliennm  habet  speciem  ex  ratione  alieni,  ex  hoc 
«  enim  constituitur  in  specie  furti ;  et  si  consideretur  super  hoc  ratio 
«  loci  vel  temporis^  se  habebit  in  ratione  circumstantiae.  Sed  quia  ratio 
«  etiaiu  de  loco  vel  de  tempore  et  aliis  huiusmodi  ordinare  potest,  cou- 
«  tingit  conditiouem  loci  circa  obiectum  accipi  ut  contrariam  ordinis 
«  ratiouis,  puta  quod  ratio  ordinat  iniuriam  non  esse  faciendam  loco 
«  sacro.  Unde  tollere  aliquid  alienum  de  loco  sacro  addit  specialem  re- 
«  pugnantiam  ad  ordinera  rationis.  Et  ideo  locus  qui  prius  consideraba- 
«  tur  ut  circurastautia,  nunc  consideratur  ut  principalis  couditio  obiecti 
«  rationi  repugnaus.  Et  per  hunc  raodum,  quandocumque  aliqua  circum- 
«  stantia  respicit  specialem  ordinem  rationis,  vel  pro,  vel  contra,  oportet 
«  quod  circumstantia  det  speciem  actui  morali  vel  bono  vel  malo  ». 
S.  Thom.  1-2,  Quaest.   18,  art.  10. 

peccatum  in  siia  specie  cumpletum.  Sciendum  enim  est  quod 

aliqua  peccata  sunt  quae  perficiuntur  solo  corde,  ut  haeresis, 

delectatio  morosa,  et  alia  eiusmodi ;  unde  si  addatur  opus  ex- 

temum,  utputa  si  haeresis  manifestetur  in  sermone,  tunc  est 

novum  peccatum  omnino  distinctum  a  priori,  et  ex  consequenti 

distincte  in  confessione  manifestandum.  Alia  autem  peccata 

sunt  quae  perfectionem  sui    non  habent  nisi  in  opere,  sicut 

furtum,  adulterium,  fornicatio,  homicidium,  etc,  et  in  hoc  ge- 

nere  peccatum  cordis  et  peccatum  operis  non  dilferunt  ut  pec- 

cata  diversarum  specierum,  sed  sicut  incompletum  et  comple- 

tum  in  eadem  specie.   «  Aliqua,  inquit  S.  Thomas  (1),  inve- 

«  niuntur  differre  specie  dupliciter  :  uno  modo,  ex  eo  quod 

«  utrumque   habet  speciem   completam,    sicut   equus   et  bos 

«  difPerunt  specie;  alio  modo,  prout  secundum  diversos  gradus 

«  in  aliqua  generatione  vel  motu  accipiuntur  diversae  species, 

«  sicut  aedificatio  est   completa  generatio   domus,  collocatio 

«  autem  fundamenti   et  erectio  parietis   sunt  species  incom- 

«  pletae....  Sic  igitur  peccatum  dividitur  per  haec  tria,  scilicet 

«  peccatum   cordis,   oris,   et   operis,  non   sicut  per   diversas 

«  species  completas,  nam  consummatio  peccati  est  in  opere; 

«  unde  peocatum  operis  habet  speciem  completam.  Sed  prima 

«  inchoatio  eius  est  quasi  fundatio  in  corde,  secundus  autem 

«  gradus  eius  est  in  ore,  tertius  autem  gradus  iam  est  in  con- 

«  summatione    operis.  Et  sic,  haec   tria  differunt  secundum 

«  diversos  gradus   peccati  ».  Itaque  necessitas   aperiendi  in 

confessione  exsecutionem  operis,  non  est  quia  exsecutio  trahit 

in  aliam  speciem,  sed  quia  id  quod  ad  speciem  pertinet  non- 

dum  satis  innotescit,  praetermisso  eo   unde  peccatum  habet 

ut  sit  in  esse  specifico  completum,  et  ideo  ratio  obiecta  non 

concludit. 

Recte  igitur  ad  distinctionem  specificam  peccatorum  per- 
tinere  dicitur  divisio  qua  dividuntur  in  spiritualia  et  carnalia 

(1)  S.  TlioTU.  hic,  art.  7  in  corp. 

(art.  2),  in  peccata  contra  Deum,  contra  seipsum,  et  contra 
proximum  (art.  4),  item  in  peccata  superabundantiae  et  defe- 
ctus ;  non  autem  divisio  secundum  causas  impulsivas  (art.  3), 
vel  secundum  omissionem  et  commissionem  quando  omissio 
et  commissio  ex  sese  ad  idem  ordinantur  (art.  6).  Prior  enim 
illa  divisio  sumitur  ex  obiectis,  minime  vero  haec  posterior. 
Denique  animadvertes  quod  etsi  peccatum  veniale  et  pecca- 
tum  mortale  differant  in  infinitum  ex  parte  inordinationis  (1), 
nihil  tamen  prohibet  quominus  venialia  ad  genus  et  speciem 
mortalium  peccatorum  aliquo  modo  pertineant.  Ratio  est  quia 
specificatio  sumitur  ex  parte  conversionis  ad  obiectum  actus. 
Sed  peccatum  mortale  et  peccatum  veniale  quandoque  conve- 
niunt  in  eodem  genere  obiecti,  sicut  in  hoc  quod  est  accipere 
alienum,  imo  etiam  in  eodem  obiecto  simpliciter,  nam  primus 
motus  semideliberatus  circa  adulterium  est  peccatum  veniale. 
Non  tamen  pertinent  ad  idem  genus  vel  eamdem  speciem  nisi 
omnino  secundum  quid,  sicut  perfectum  generis  et  imperfe- 
ctum,  quatenus  scilicet  in  veniali  obiectum  est  in  se  imperfe- 
ctum  ratione  parvitatis  materiae,  vel  certe  est  imperfecte  vo- 
litum  ratione  defectus  suliicientis  deliberationis.Dequo  iterum 
infra,  ubi  ex  professo  natura  venialis  peccati  exponetur.  Nunc 
de  comparatione  peccatorum  ad  invicem  agendum  est.  Hinc : 

(l)  «  Cuin  peccando  lit  aversio  a  Hne,  est  peccatiim  mortale  ;  cum  au- 
<,<  tem  peccando  aversio  non  simpliciter,  sed  quaedam  fit,  citra  tamen 
« poaiergationeni  finis,  ±it  veniale,  circa  quodcumque  obiectum  haec  ac- 
«  cidant  ».  Caietauus  in  Commeut.  huius  quaestionis,  art.  5. 

THESIS  III. 

(QUAKST.   73) 

IVoii  oiiiiiia  peeoata  iiiortalia  iiiiiiit  iiitei*  se  pni*iH,  »e€l 
«ittiitiir  alia  aliisi  fi;-i*avioi*a,  inive  ex  ^-eiiei*e  Hiio,  tsive  ex 
eireiiiiiiitaiitiiff  iiitra  eaiucleiii  speeieiii  a)s;-^-i*avaiitil>ii9^ 
jnive  «leiuiiiii  ex   iiiaiori  iiiteii^ioiie  voliiiitat  is* 

§  1- 

Haec  positio  est  contra  Stoicos  et  quosdam  antiquos  liae- 
reticos  quos  refert  et  confutat  S.  Thomas,  de  Malo^  Quaest.  2, 
a.  9.  Sed  et  expresse  tradita  invenitur  in  Scripturis.  Dicitur 
enim  loan.  XIX-11 :  «  Qui  me  tradidit  tibi,  maius  peccatum 
«  habet ».  Et  iterum,  Matth.  V-22 :  «  Omnis  qui  irascitur  fratri 
«  suo,  reus  erit  iudicio.  Qui  autem  dixerit  raca,  reus  erit  con- 
«  cilio.  Qui  autem  dixerit  fatue,  reus  erit  gehennae  ignis  ». 
Accedunt  etiam  omnia  loca  ubi  poenae  inferni  inaequales  esse 
asseruntur :  «  Verumtamen,  inquit  Matth.  XI-22,  Tyro  et  Si- 
«  doni  remissius  erit  in  die  iudicii  quam  vobis  » . 

Ratio  autem  intrinseca  sequitur  ex  dictis,  quia  gravitas  pec- 
cati  ex  quantitate  inordinationis  manifeste  sumenda  est.  Porro 
in  moralibus  inordinatio  non  est  pura  privatio,  sed  privatio 
semper  retinens  aliquid  de  ordine  rationis,  ut  supra  in  prole- 
gomeno  ostensum  est.  Et  ideo  suscipit  magis  et  minus  ex  parte 
eius  quod  remanet  de  opposito,  ut  scilicet  quanto  plus  toUitur 
de  rectitudine  actus,  tanto  etiam  longius  a  Deo  fine  ultimo 
recedatur,  tantoque  gravior  incurratur  reatus.  «  Stoici,  inquit 
«  S.  Thomas  (1),  ducebantur  ex  hoc  quod  considerabant  pec- 
«  catum  ex  parte  privationis  tantum,  prout  scilicet  est  recessus 
«  a  ratione ;  unde  simpliciter  aestimantes  quod  nulla  privatio 
«  susciperet  maius  et  minus,  posuerunt  omnia   peccata  esse 

(1)  S.  Thoiu.,  bic  art.  2. 

«  paria.  Sed  si  quis  diligenter  consideret.  inveniet  duplex  pri- 
«  vationis  genus.  Est  enim  quaedam  simplex  et  pura  privatio 
«  quae  consistit  quasi  in  corruptum  esse,  sicut  mors  est  pri- 
«  vatio  vitae,  et  tenebra  est  privatio  luminis :  et  tales  priva- 
«  tiones  non  recipiunt  magis  et  minus,  quia  nihil  residuum 
«  est  de  habitu  opposito ;  unde  non  minus  est  mortuus  aliquis 
«  primo  die  mortis  et  tertio  vel  quarto,  quam  post  annum 
«  quando  iam  cadaver  fuerit  resolutum ;  et  similiter  non  est 
«  magis  tenebrosa  domus  si  lucerna  sit  operta  pluribus  vela- 
«  minibus,  quam  si  sit  operta  uno  solo  velamine  totum  lumen 
«  intercludente.  Est  autem  alia  privatio  non  simpiex,  sed  ali- 
«  quid  retinens  de  habitu  opposito,  quae  quidem  privatio  magis 
«  consistit  in  corrumpi  quam  in  corruptum  esse....  Huiusmodi 
«  autem  privationes  recipiunt  magis  et  minus  ex  parte  eius 
«  quod  remanet  de  habitu  contrario.  Multum  enim  refert  ad 
«  aegritudinem  vel  turpitudinem,  utrum  plus  vel  minus  a  de- 
«  bita  commensuratione  humorum  vel  membrorum  recedatur. . . 
«  Et  similiter  dicendum  est  de  vitiis  et  peccatis :  sic  enim  in 
«  eis  privatur  debita  commensuratio  rationis,  ut  non  totaliter 
«  ordo  rationis  tollatur...  Et  secundum  hoc  dicendum  est  quod 
«  non  omnia  peccata  sunt  paria  » . 

Dices:  Non  datur  infinitum  inflnito  maius.  Sed  gravitas  cu- 
iuslibet  peccati  moiialis  est  infinita,  propter  offensam  Dei  quae 
in  eo  continetur.  Ergo  in  gravitate  peccatorum  mortaUum  diversi 
gradus  nequaquam  esse  possunt. 

Respondeo,  infinitatem  peccati  non  esse  infinitatem  simpli- 
citef,  ad  quam  non  sufficit  infinitas  dignitatis  ex  parte  offensi, 
sed  necessaria  etiam  esset  ex  parte  offensoris  adaequata  co- 
gnitio  maiestatis  quam  contemnit.  Quare  infinitas  ista  non  est 
nisi  secundum  quid,  videlicet  per  comparationem  ad  obsequia 
et  satisfactiones  purae  creaturae,  a  quibus  quantumvis  perfe- 
ctione  et  numero  crescentibus  divina  iniuria  nunquam  com- 
pensari  potest,  ut  in  materia  de  Incarnatione  explicari  solet  (1). 

(1)  Cf.  de   Verho  incarnato,  Quaest.   1,   Thes.  2. 

Porro  omne  iiifinitum  Hecundiim  (luid,  est  finitum  simpliciter, 
adeoque  in  suo  genero  diversitatem  graduum  admittit,  prae- 
sertim  si,  ut  in  casu,  non  alia  de  causa  rationem  infinitatis 
prae  se  ferre  dicatur,  nisi  quia  gravitate  sua  transcendit  omnem 
assignabilem  (|uantitatem  reparationis  quae  ab  hominibus  pos- 
sit  Deo  offerri. 

Dices  iterum :  Jn  quoUhet  peccato  mortali  ratio  mali  et  gra- 
vntas  e.st  ex  lioc  quod  avertit  se  a  Deo.  Sed  aversio  a  Deo  ultimo 
fine  est  simplex  privatio  conversionis^  quae  ex  sui  ratione  magis 
et  minus  non  suscipit.  Ergo  omnia  mortalia  peccata  in  gravitate 
aequalia  sunt. 

Hespondeo  :  Dist.  mai.  Ratio  mali  et  gravitas  est  ex  hoc 
quod  se  avertit  a  Deo  fine  ultimo,  aversione  quae  sit  secun- 
dum  se  voluntaria,  neg.  mai.  Aversione  quae  non  est  volun- 
taria  nisi  prout  involvitur  in  prosecutione  cuiusdam  boni,  vel 
veri  vel  apparentis,  conc.  mai.  —  Et  similiter  distinguenda 
minor.  Aversio  non  susciperet  magis  et  minus,  si  esset  volun- 
taria  directe  et  secundum  se,  conc.  Si  est  voluntaria  tantum- 
modo  ratione  conversionis  ad  aliquod  commutabile  bonum, 
neg.  Sic  enim  evidens  est  quod  c[uanto  magis  bonum  istud 
opponitur  ultimo  fini  per  maiorem  contrarietatem  ad  bonum 
charitatis,  tanto  etiam  magis  peccator  a  Deo  se  elongat.  Et 
ad  eamdem  conclusionem  devenitur  si  consideretur  maior  mi- 
norve  intensitas  cum  qua  homo  adhaeret  creaturae,  rectitu- 
dinis  regula  praetermissa. 

Dices  tertio:  Omnia  peccata  mortalia  contrariantur  substan- 
tiae  charitatis ;  ergo  omnia  eiusdem  gravitatis  sunt. 

Respondeo :  Dist.  antec.  Omnia  peccata  mortalia  eodem  modo 
contrariantur  substantiae  charitatis,  Tie^.  antec.  Diverso  modo, 
id  est,  vel  directe  vel  indirecte,  et  si  solum  indirecte,  vel 
plus  vel  minus,  secundum  quod  bonum  a  peccatore  concu- 
pitum  plus  minusve  opponitur  Deo  ut  summo  ac  supremo 
diligibili,  conc.  antec.  Unde  negatur  consequentia.  —  Et  re 
quidem  vera,  peccatum  directe  charitati  oppositum   non   est 

nisi  peccatum  quo  odio  habetur  Deus,  quia  contrarium  amoris 
odium  est.  Et  licet  non  possit  odio  haberi  Deus  praecise  ut 
Deus;  sed  ut  privativus  commutabilis  boni  nimis  amati  a  pec- 
catore,  adhuc  tamen  charitas  et  odium  circa  idem  obiedum  qiiod 
versantur,  et  hoc  sufficit  ad  direct^m  oppositionem.  —  Indi- 
recte  autem  charitati  opponitur  omne  peccatum  quo  quis,  etsi 
Deum  non  oderit,  nihilominus  postposito  Deo,  magis  appre- 
tiative  amat  aliquod  bonum  creatum.  Et  in  hoc  ordine  iterum 
multi  gradus  assignari  possunt;  nam  aliqua  sunt  peccata  quae 
etsi  non  habeant  directam  oppositionem  ad  charitatem,  directe 
tameii  opponuntur  aliis  officiis  circa  Deum,  puta  fidei  vel  re- 
ligioni,  et  ista  magis  repugnant  subiectioni  hominis  ad  verum 
ultimum  finem  humanae  vitae,  quam  si  sohim  subverterent 
medium  tendendi  in  ipsum.  Plus  enim  elongatur  ab  amando 
Deo  super  omnia,  qui  vult  esse  independens  a  Deo  veritate 
prima  per  incredulitatem,  quam  qui  solum  perrumpit  foedus 
societatis  humanae  subripiendo  rem  alienam.  Quare,  hisce 
principiis  innitendo,  pronum  est  determinare  unde  accipi 
debeant  gradus  gravitatis  in  peccato. 


§2. 


Primo  accipitur  ex  genere  seu  specie  peccati^  ac  per  conse- 
quens,  ex  morali  specie  obiecti;  actus  enim  speciem  habet  ex 
obiecto,  ut  in  propositione  praecedenti  dictum  est.  «  Gravitas 
«  ergo  peccati  quam  habet  ex  specie  sua  attenditur  ex  parte 
«  obiecti  sive  materiae,  et  secundum  hanc  considerationem 
«  gravius  peccatum  dicitur  ex  suo  genere,  quod  maiori  bono 
«  virtutis  opponitur.  Unde  cum  bonum  virtutis  consistat  in 
«  ordinatione  amoris,  ut  Augustinus  dicit,  Deum  autem  super 
«  omnia  diligere  debeamus,  peccata  quae  sunt (directe) in  Deum, 
«  sicut  idololatria,  blasphemia,  et  huiusmodi,  secundum  suum 
«  genus  sunt  reputanda  gravissima.  Inter  peccata  autem  quae 
«  sunt  in  proximum,  tanto  aliqua  sunt  aliis  graviora,  quanto 

«  maiori  boiio  proximi  opponuntur.  Maximum  autem  bonum 
«  proximi  est  ipsa  vita  hominis,  cui  opponitur  peccatum  ho- 
«  micidii  quod  tollit  actualem  hominis  vitam,  et  peccatum 
«  luxuriae  quod  opponitur  vitae  hominis  in  potentia,  quia  est 
«  inordinatio  quaedam  circa  actum  generationis  humanae. 
«  Unde  inter  omnia  peccata  quae  sunt  in  proximum,  gravius 
«  est  homicidium  secundum  genus  suum,  et  secundum  locum 
«  tenet  adulterium,  et  fornicatio,  et  huiusmodi  peccata  car- 
«  nalia :  tertium  autem  locum  tenet  furtum,  et  rapina,  et  hu- 
«  iusmodi,  per  quae  in  exterioribus  bonis  laeditur  proximus. 
«  In  singulis  autem  horum  generum  sunt  diversi  gradus,  in 
«  quibus  mensuram  peccati  secundum  genus  suum  oportet 
«  accipere  secundum  quod  bonum  oppositum  magis  vel  minus 
«  per  charitatem  debet  amari  »  (1). 

Secundo  accipitur  peccati  gravitas  ex  circimistantiis  quae 
dicuntur  simpliciter  aggravantes,  quia  vel  augent  deformitatem 
provenientem  ex  alia  circumstantia,  vel  multiplicant  rationem 
peccati  in  eadem  specie.  «  Circumstantia  tripliciter  se  habere 
«  potest  ad  actum  peccati.  Quandoque  enim  neque  variat  spe- 
«  ciem,  neque  aggravat,  sicut  percutere  hominem  indutum 
«  veste  alba  vel  rubra.  Quandoque  vero  speciem  peccati  con- 
«  stituit,  sive  actus  cui  advenit  circumstantia  ex  suo  genere 
«  indifferens  sit,  sicut  cum  aliquis  levat  festucam  de  terra  in 
«  contemptum  alterius,  sive  sit  bonus  ex  genere,  sicut  cum 
«  aliquis  dat  eleemosynam  propter  laudem  humanam,  sive  sit 
«  mahis  ex  genere  et  addatur  sibi  alia  species  malitiae  ex  cir- 
«  cumstantia,  sicut  cum  aliquis  furatur  rem  sacram.  Aliquando 
«  vero  aggravat  quidem  peccatum,  non  tamen  constituit  pec- 
'^  cati  speciem,  sicut  cum  aliquis  furatur  multum.  Et  huius 
«  diversitatis  ratio  est,  quia  si  circumstantia  adveniens  actui 
«  indifferenter  se  habeat  quantum  ad  rationem,  talis  circum- 
«  stantia  nec  dat  speciem  peccato,  nec  aggravat.  Si  vero  dil- 

(1)  S.  Thom.,  de  Malo,  Quaest.  2,  art.   10. 

«  ferentiam  aliquam  habeat  per  comparationem  ad  rationem, 
«  aut  importat  aliquid  repugnans  rationi  primo  et  per  se,  et 
«  tunc  dat  peccato  speciem,  sicut  accipere  alienum ;  aut  primo 
«  et  per  se  non  importat  aliquid  rationi  repugnans,  sed  per 
«  comparationem  ad  id  quod  primo  et  per  se  rationi  repugnat, 
«  aliquam  repugnantiam  habet  ad  rationem,  sicut  accipere  ali- 
«  quid  in  magna  quantitate  nihil  repugnans  rationi  potest  dici, 
«  sed  accipere  alienum  in  magna  quantitate  dicit  maiorem  re- 
«  pugnantiam  ad  rationem.  Unde  ista  circumstantia  aggravat 
«  peccatum,  in  quantum  est  determinativa  illius  circumstantiae 
«  quae   dabat  speciem  peccato  »   (1).  Potest  etiam   gravitas 
maior  accidere  ex  circumstantia  multiplicante  rationem  pec- 
cati,  «  sicut  si  prodigus  det  quando   non   debet   et   cui   non 
«  debet,  multiplicius  peccat  eodem  genere  peccati,  quam  si 
«  solum  det  cui  non  debet,  et  ex  hoc  ipso  peccatum  fit  gravius, 
«  sicut  etiam  aegritudo  est  gravior  quae  plures  partes  corporis 
«  inficit  »  (2). 

Tertio  demum  peccati  gravitas  sumitur  ex  intensione  vo- 
hmtatis ;  ex  quo  fit  ut  plerumque  plus  peccet  qui  peccat  vo- 
kmtate  et  actu,  quam  qui  sola  voluntate.  «  Sunt  enim  aliqui 
«  actus  peccati  delectabiles  in  quibus  voluntas  augetur  quasi 
«  remoto  freno  rationis  quae  ante  actum  aliqualiter  remurmu- 
«  rabat;  qualitercumque  autem  sit  inaequalitas  voluntatis  est 
«  inaequalitas  peccati  »  (3).  Et  ex  eadem  ratione  provenit  quod 
peccata  carnaHa,  ut  plurimum,  minoris  culpae  sint  quam  spi- 
rituaUa,  quia  in  carnalibus  plura  sunt  incentiva  voluntatem 
ad  peccandum  inclinantia  praeter  naturam  et  ordinem  volun- 
tatis  quae  nata  est  moveri  Kbere  ex  seipsa  secundum  iudicium 
rationis.  Porro  quidquid  minuit  vokmtarium  minuit  in  eadem 
proportione  et  peccati  gravitatem. 

(1)  S.  TJjoiii.   ibid.  a.  7,  iii  corp. 

(2)  S.   Thoni.   hic,   art.  7. 

(3)  S.  Thoiij.   cie  Malo,   q.  2,  a.   2,  ad  8"iu. 

QUAEST.  LXXIV-LXXXIV. 

DE  SUBIECTO  ET  CAUSIS  PECCATORUM. 

Deinde  considerandum  est  de  subiecto  et  causis  actuum  pec- 
cati.  lu  quo  quidem,  omissis  iis  quae  vel  sunt  facilioris  in- 
tellectus,  vel  originale  peccatum  specialiter  respiciunt,  vel 
denique  ad  materiam  th(;ologiae  moralis  exclusive  pertinent, 
haec  pauca  sufficiet  animadvertere. 

§  1. 

Actus  peccati  est  operatio  voluntaria  debito  ordine  carens. 
Operatio  autem  voluntaria  dicitur  non  tantum  quasi  elicita 
a  voiuntate,  sed  etiam  quasi  ab  eadem  imperata.  Unde  subie- 
ctum  actus  peccati  non  est  sola  vohintas,  sed  omnis  etiam  po- 
tentia  quae  nata  est,  vel  moveri  ad  actus  suos  per  voluntatem, 
vel  ab  eis  ponendis  impediri. 

Considerandum  tamen  est  quod  si  de  subiecto  peccati  lo- 
quamur,  cui  peccatum  attribuituv,  sic  subiectum  peccati  non  est 
nisi  potentia  principaliter  operans,  quia  «  actio  magis  attribui- 
«  tur  principali  et  primo  agenti  quan  \  instrumento  » ,  ut  dicitur 
de  Malo,  Quaest.  7,  a.  6  in  corpore.  —  Hinc  primo,  subiectum 
peccati  hoc  modo  acceptum  non  debet  reponi  in  exterioribus 
membris  corporis,  quae  utpote  mera  organa,  comparantur  ad 
animam  moventem  sicut  servus  qui  agitur  et  non  agit  (1).  — 
Hinc  SECUNDO,  subiectum  peccati  potest  esse  sensualitas  prout 
est  participative  rationalis  et  libera,  si  quando  inordinate  se 

(1)  «  Meinbra  corporis  uon  sunt  x>rincipia  actuura,  sed  solum  organa; 
«  unde  et  comparantur  ad  animara  moventem  sicut  servus  qui  agitur  et 
«  non  agit.  Potentiae  autem  appetitivae  interiores  comparautur  ad  ra- 
«  tionem  quasi  liberae,  quia  agunt  qnodammodo  et  aguntur  ».  S.  Thom., 
hic,   Q.   74,  a.  2,  ad  3ura. 

moveat  praeter  regulam  rationis  cui  nata  est  obedire  (1).  — 
Verum  tertio,  peccatum  quod   sensualitati  attribuitur,  non 
potest  esse  nisi  veniale,  quia  in  motum  sensualitatis  inordina- 
tum  vel  consentit  voluntas  plene  deliberata,  vel  secus.  Si  cpn- 
sentit,  iam  non  sensualitati  ut  principaliter  agenti  attribui 
debet  peccatum,  sed  voluntati  seu  rationi  quae  circa  delecta- 
tionem  malam  immoratur  nec  eam  repellit,   «  tenens  et  vol- 
« vens  libenter  quae   statim  ut   attigerunt  animum,    respui 
«debuerunt»,  ut  Augustinus  dicit,  1.  12   de  Trin.  c.  12.  Si 
secus,  potest  equidem  sensualitati  tanquam  principali  pecca- 
tum  attribui,  eo  quod  deest  simpliciter  dictus  rationis  con- 
sensus  ;  verum  in  his   rerum  adiunctis,  locum  amplius  non 
liabet  aversio  ab  ultimo  fine,  quae  in  omni  et  solo  mortali 
peccato  invenitur  (2).  —  Quapropter  quarto,  mortale   pecca- 
tum  nonnisi  in  voluntate  et  ratione  est;  voluntatem  dico  et 
rationem,  pro  quanto  motus  voluntatis  potest  dici  rationalis, 
et  actus   rationis  voluntarius  (3).  —  Sed   quinto,  quia  ratio 
versatur  tam  circa  divina  quam  circa  temporalia,   et  sic  di- 
stinguitur  in  superiorem  et  inferiorem,  dicenduni  est  pecca- 
tum  mortale  esse  proprie  in  ratione  superiori,  ad  quam  cum 
pertineat  consideratio  ultimi  finis  et  legis   aeternae  in  hunc 
ipsum  finem  dirigentis,  pertinet  etiam  ordinare  omnia  infe- 
riora  secundum  rationes  quae  in  lege  illa  continentur  (4).  — 
Nihilominus  sexto,  per  hoc  non  excluditur  quin  ratio  supe- 
rior  possit  esse  subiectum  peccati   etiam  venialis  ex  genere 
suo,  si  forte  deliberate  consentiat  iis  quae  ex  sese  sunt  praeter, 
et  non  contra   ordinem  finis   ultimi  cui   conspiciendo   inten- 
dit  (5).  —  Quin  imo  septimo,  circa  ipsum  proprium  eius  obie- 


(1)  S.  Thom.  ibid.  art.   3. 

(2)  Ibid.  art.   4. 

(3)  Ibid.  art.  5,  ad  2nin. 

(4)  S.  Thom:  hic,  Qiiaest.  74,  art.  7. 

(5)  Ibid.   art.  9. 

ctum,  propter  imperfectionem  actus,  veniale  peccatum  in  ea 
esse  contingit,  sicut  cum  quis  habet  semideliberatum  motum 
intidelitatis,  vel  desperationis,  vel  blaspliemiae,  aut  si  quid 
aliud  eiusmodi  (1). 


§2. 


De  causis  peccati  adhuc  brevior  sermo  nobis  esse  debet. 
Constat  quippe  peccatum  habere  causam,  et  maxime  causam 
interiorem,  cum  causa  sufficienter  complens  peccatum  sit  sola 
voluntas,  quae  tamen  in  volendo  regulatur  ex  iudicio  rationis, 
et  saepe  trahitur  ex  inclinatione  appetitus  sensitivi.  Et  ideo 
tres  praecipuae  peccatorum  causae  interiores  recensentur  : 
iGNORANTiA  cx  partc  rationis,  infirmitas  seu  passio  ex  parte 
appetitus  sensitivi,  ac  demum  malitia  ex  parte  voluntatis. 
Dicitur  autem  peccatum  esse  ex  certa  malitia,  quando  voluntas 
ex  seipsa  in  malum  movetur,  et  non  ex  incentivo  passionis 
quasi  extrinseco  impulsu  ad  peccandum.  Sed  haec  in  theologia 
morali  ex  professo  explicantur. 

De  causis  exterioribus  dicendum  est  quod  sunt  vel  homo 
vel  daemon,  suggerendo,  suadendo,  et  tentando;  nullo  autem 
modo  Deus,  tametsi  Deus  sit  causa  prima  totius  actionis  in 
esse  physico  consideratae,  iuxta  superius  declarata  in  prole- 
gomeno  §  2.  ' 

Denique  de  causa  peccati  secundum  quod  unum  peccattim 
ex  alio  oritur,  observa  originem  eiusmodi  multiplici  modo  con- 
siderari  posse,  sed  praesertim  in  quantum  obiectum  unius 
peccati  in  finem  alterius  ordinatur ;  et  quia  in  moralibus  spe- 
cies  est  ab  obiecto,  ideo  haec  est  formalis  et  completa  origo 
peccati  ex  peccato,  a  qua  vitium  capitale^  nominatur.  Porro, 
«  salvatur  ibi  metaphora  capitis^  secundum  quod  principem 
«  alicuius  exercitus  caput  in  exercitu  dicimus,  quia  princeps 

(1)  Ibid.  art.   10. 

«  exercitus  est  ad  cuius  bonum  totus  exercitus  ordinatur,  ut 
«  ex  12  Metaphysicorum  patet;  et  per  hunc  modum  illud  vi- 
«  tium  ad  cuius  finem  alia  ordinantur,  caput  eorum  dicitur. 
«  Et  ideo  Gregorius  ponit  vitia  capitalia  quasi  duces,  et  alia 
«  vitia  quae  ex  eis  oriuntur,  ponit  exercitum  eorum  ».  De 
quibus  legendus  est  S.  Thomas,  tum  hic,  tum  praesertim  de 
MalOj  Quaest.  VIII-XV,  ubi  etiam  maxime  illustrat  funda- 
mentale  principium  quo  peccata  ex  genere  suo  mortalia,  ab 
iis  quae  sunt  ex  genere  venialia  discernuntur- 


De  natura  ct  rationc  peccati  personalis 


CAPUT  SECUNDUM 

DE    HIS    QUAE    ACTUM    PECCATI    COXSEQUUNTUR 


Deinde  considerandum  est  de  eflfectibus  actus  peccati,  et 
primo  de  corruptione  naturae.  Porro  in  bonis  naturae  recen- 
sentur,  tum  ipsa  principia  naturae  constitutiva  et  proprietates 
ex  his  causatae,  sicut  potentiae  animae  et  alia  huiusmodi, 
tum  inclinatio  ad  virtutem  quam  homo  ex  natura  habet  se- 
cundum  quamdam  inchoationem  (1),  tum  denique  gratuitum 

(l)  «  Aliquid  dicitur  alicui  homini  naturale  diipliciter,  inquit  S.  Tho- 
«  mas,  1-2,  Q.  63,  a.  1:  uno  modo  ex  natura  speciei,  alio  modo  ex  na- 
«  tura  individui.  Et  quia  unumquodque  habet  speciem  secundura  suam 
«  formam,  indiriduatur  vero  secundum  materiam,  forma  vero  hominis 
«  est  anima  rationalis,  materia  vero  corpus  :  ideo  id  quod  convenit  ho- 
«  mini  secundum  animam  rationalem  est  ei  naturale  secuudum  rationem 
«  speciei,  id  vero  quod  est  ei  naturale  secundum  deterrainatam  corporis 
«  complexionem,  est  ei  naturale  secundum  naturam  individui....  Utroque 
<i.autem  modo  virtus  est  homini  nataralis  secundum  quamdam  inchoationem. 
«  Secundum  quidem  naturam  speciei,  in  quantum  in  ratione  hominis  in- 
«  sunt  naturaliter  quaedam  principia  naturaliter  cognita  tam  scibilium 
«  quam  agendorum,  quae  sunt  quaedam  seminaria  intellectualium  vir- 
«  tutura  et  moralium....  Secundum  vero  naturam  individui,  in  quantum 
«  ex  corporis  comi>]exione  aUqui  sunt  dispositi  vel  melius  vel  peius  ad 
«  quasdam  virtutes....  Sic  ergo  patet  quod  virtutes  in  nobis  sunt  a  na- 
«  tura  secundum  aptitudinem  et  inchoationera,  non  autem  secundum 
«  perfectionem,  praeter  virtutes  theologicas  quae  sunt  totaliter  ab  ex- 
«  trinseco  ». 

originalis  iustitiae  donum  quod  fuife  in  primo  homine  toti 
naturae  humanae  collatum.  Primum  igitur  ex  his  tribus  nec 
toliitur  nec  diminuitur  per  peccatum,  tertium  vero  per  pec- 
catum  primi  parentis  totaliter  ablatum  est;  sed  bonum  medium 
scilicet  inclinatio  ad  virtutem,  etsi  non  possit  totaliter  con- 
sumi  quia  semper  manet  eius  radix  in  natura  rationali,  im- 
minuitur  tamen  per  peccatum  personale.  Eatio  est  quia  per 
actus  humanos  fit  quaedam  inclinatio  ad  similes  actus,  et  in- 
clinatio  ad  unum  contrariorum  minuit  inclinationem  ad  aliud, 
ut  constat.  Quapropter  omnia  vuhiera  quae  consecuta  sunt 
ex  peccato  originaH,  proportionaliter  etiam  in  actuali  peccato 
considerantur.  «  Per  iustitiam  originalem  perfecte  ratio  conti- 
«  nebat  inferiores  animae  vires,  et  ipsa  ratio  a  Deo  perficie- 
«  batur  ei  subiecta.  Haec  autem  originaHs  iustitia  subtracta  est 
«  per  peccatum  primi  parentis,  et  ideo  omnes  vires  animae 
«  remanent  quodammodo  destitutae  proprio  ordine  quo  ordi- 
«  nantur  ad  virtutem,  et  ipsa  destitutio  vulneratio  animae 
«  dicitur.  Sunt  autem  quatuor  potentiae  animae  quae  possunt 
«  esse  subiecta  virtutum:  sciHcet  ratio  in  qua  est  prudentia, 
«  voluntas  in  qua  est  iustitia,  irascibiHs  in  qua  est  fortitudo, 
«  concupiscibiHs  in  qua  est  temperantia.  In  quantum  ergo 
«  ratio  destituitur  suo  ordine  ad  verum,  est  vuhius  ignoran- 
«  tiae.  In  quantum  vero  voluntas  destituitur  ordine  ad  bo- 
«  num,  est  vulnus  maHtiae.  In  quantum  vero  irascibihs  desti- 
«  tuitur  suo  ordine  ad  arduum,  est  vuhius  infirmitatis.  In 
«  quantum  vero  concupiscibihs  destituitur  ordine  ad  delecta- 
«  bile  moderatum  ratione,  est  vulnus  concupiscentiae.  Sic 
«  igitur  ista  quatuor  sunt  vulnera  inflicta  toti  humanae  na- 
«  turae  ex  peccato  primi  parentis.  Sed  quia  incHnatio  ad  bo- 
«  num  virtutis  in  unoquoque  diminuitur  per  peccatum  actuale, 
«  etiam  ista  sunt  quatuor  vuhiera  ex  ahis  peccatis  consequen- 
«  tia,  in  quantum  sciHcet  per  peccatum  et  ratio  hebetatur  prae- 
«  cipue  in  agendis,  et  voluntas  induratur  ad  bonum,  et  maior 
«  difiicultas  bene   agendi  accrescit,  et  concupiscentia   magis 

«  exardescit  >  (1).  Unde  Scriptura,  Eccli.  XXI,  2-5,  gravis- 
simis  verbis  nos  admonet:  Quasl  d  facle  cohibri  fiige  peccata, 
et  .si  accessens  acl  illa  suscipient  te.  Dentes  Jeonis  dentes  eius  in- 
terficientes  aninias  hominuni ;  quasi  rhomphaea  bis  acuta  omnis 
iniquitas^  plagae  illius  non  est  sanitas. 

Sed  ciim  in  his  nihil  occurrat  quod  specialem  requirat  ex- 
positionem,  dicendum  est  potissimum  de  duplici  reatu  qui  in 
anima  ex  actu  peccati  relinquitur,  et  primo  quidem  de  reatu 
culpae. 

QUAEST.  LXXXVI. 

DE  REATU  CULPAE  ET  MACULA  PECCATI 

De  eo  nunc  defectu  agimus,  quem  peccati  actus  inducit, 
et  a  quo  homo  usquedum  remissionem  sit  consecutus,  habi- 
tualiter  peccator  denominatur.  Dicitur  reatus  culpae  vel 
peccatum  habituale  (2),    et  non   differt  secundum  rem   a 

(1)  S.  Thom.,  hic,  art.  3  iu  corp.  —  Quoacl  ea  quae  ibi  habentur  de 
snbiecto  moralinni  virtutum,  nota  quod  snbiectum  habitus  qni  simpli- 
citer  virtns  dicitnr,  non  potest  esse  nisi  volnntas,  vel  aliqua  alia  po- 
tentia  prout  est  mota  a  voluntate.  Unde  prudentia  est  in  intellectu  se- 
cundnm  qnod  habet  ordinem  ad  volnntatem  ;  et  similiter  fortitudo  et 
temperantia  snnt  in  appetitu  sensitivo,  id  est  in  irascibili  et  concnpi- 
scibili,  secundum  qnod  sensitivus  appetitus  natus  est  moveri  per  appe- 
titum  rationalem.  De  his  cf.   1-2,  Qnaest.  56,  a.   3  et  4. 

(2)  Cave  ne  confundas  peccatnm  habituale  de  qno  nnnc  loqniniur,  cum 
habitibus  vitiosis  qui  ex  frequentatione  actuum  peccati  generantur.  Dif- 
fert  enim  ab  eis  qnantum  ad  causam,  et  quantum  ad  essentiam,  et  quan- 
tum  ad  effectus.  Quantvm  ad  causam,  quia  peccatum  habitnale  consequitnr 
quemlibet  actnm  peccati ;  habitns  vitiosus  non  cansatur  nisi  ex  repeti- 
tione  peccatornm  eiusdem  speciei.  Quantum  ad  essentiam,  quia  habitus 
vitiosus  est  qnaedam  physica  dispositio,  in  potentiis  animae  quae  ad  actum 
peccati  concurrunt  snbiectata ;  peccatnm  vero  habituale  nihil  physicum 
in  anima  ponit  praeter  gratiae   privationera.   Quantum   ad  effectus,   quia 

macula  peccati  de  qua  8.  Thomas  in  praesenti.  Ratione  ta- 
men  distinguitur  quatenus  eadem  privatio  prout  tollit  ordi- 
nem  ad  Deum  finem  ultimum,  consideratur  ut  culjm,  et  prout 
tollit  decorem  animae  debitum,  consideratur  ut  macula.  Uter- 
que  ergo  respectus  est  singillatim  declarandus.  Sit  itaque 
primo  : 

THESIS  IV. 

PeceatiiHii  Iia^biiiiis^fle,  foi^iiiali  (luitleiii  iiii^iiifieatioiie 
flieit  !»ta,tiiiii  eiiliial>ilitatis  et  avei*s^ioiiiji«  si,  Oeo,  ciiii  |>ei* 
aetiiiii  g)eeeii.ii€li  iiiiliieitiii^.  ^ijSri>ilic*a.tioiie  v(^i*o  iiiate- 
i^iali,  iii  pi^aeseiiti  omliiie  iiatiii^ae  elevatac^,  dieit  pi^i- 
vatioiieiii  ^i^atiae  saiietilieaiitiis  ]>roiit  (le|>eiicleiiteiii  al» 
actu  voluiitai^io  ifui  i)i*aece!$iiiit,  et  aclliiic  iiii|>ut£il>ilitei* 
cfuoacl  seciuela!^  iii  esse  pei'sevei*at. 

Veritatem  peccati  habitualis  multae  auctoritates  Sacrae 
Scripturae  attestantur.  Nam  in  Scripturis,  «  quaedam  peccata 
«  dicuntur  actualia...,  alia  vero  habitualia,  sive  in  modum 
«  habitus  inhaerentia.  De  actualibus  loquitur  loannes  in  prima 
«  epistola  c.  3,  cum  ait:  Omnis  qui  facit  peccatum,  non  est  ex 
«  Deo.  De  habitualibus  autem,  cum  ait  eodem  loco  :  Et  scitis 
«  (juoniam  in  hoc  ille  aijparuit,  ut  tollat  peccata  nostra,  quae 
«  scilicet  adhuc  in  modum  habitus  in  nobis  manent.  Item 
«  Isaias  c.  17,  cum  inquit:  Hic  est  omnis  fructus,  iit  tollatur 
«  peccatum.  Item  David,  Psalm.  bO:  Et  a  peccato  meo  mtinda 
«  me.  Et  denique  omnia  Scripturae  testimonia  quibus  signi- 
«  ficatur  homo  habere  peccata  personalia,  vel  mundari,  libe- 
«  rari,  aut  ablui  ab  illis  tanquam  adhuc  in  animo  haerentibus, 
«  ad  eiusmodi  genus  peccatorum  accommodanda  sunt.  Nam 

peccatuiu  habituale  facit  liomiuem  damnationi  obnoxium,  dum  e  coutra 
contiugere  potest  ut  nihil  damuationis  sit  in  eo  qui  adhuc  multis  habi- 
tibus  vitiosis  implicatur. 

«  actus  pravus,  cnm  illico  transeat,  non  tollitur  postea  velut 
«  aliquid  animo  haerens,  sed  peccatum  in  modum  habitus 
«  manens.  Atqui  hoc  peccati  genus  est  ilhid  a  quo  quis  vere 
«  nominatur  et  est  peccator,  etiam  post  peractum  opus  pra- 
«  vum  (1). 

Nunc  autem,  ut  eius  quidditas  declaretur,  in  primis  consi- 
derandum  est  quod  peccati  actus  est  violatio  divinae  legis, 
seu  vohmtaria  eius  transgressio.  Est  etiam,  et  ex  consequenti, 
offensa  sive  iniuria  illata  Deo,  quia  per  peccati  actum  abiicitur 
finis  ille  ad  quem  ordinat  lex  divina,  qui  est  Deus  ipse,  ut 
postposito  Deo,  finis  collocetur  in  creatura.  Atqui,  ait  S.  Tho- 
mas,  de  Verit.  Q.  28,  a.  3:  «  Quicumque  rem  ahquam  digniorem 
«  indig-niori  postponit,  iniuriam  ei  facit,  et  tanto  ampHus_, 
«  quanto  res  est  dignior.  Quicumque  autem  in  re  temporali 
«  finem  sibi  constituit,  ex  hoc  ipso  quantum  ad  affectum  suum 
«  praeponit  creaturam  Creatori,  diHgens  plus  creaturam  quam 
«  Creatorem ;  finis  enim  est  quod  maxime  diHgitur  » . 

Insuper  considerare  oportet  quod  omne  deHctum  contra 
legem  quam  dictat  conscientia,  omnis  offensa  contra  Deum, 
postquam  transiit  actu,  remanet  in  suo  moraH  effectu,  qui 
est  debitum  sustinendi  imputationem  culpae,  quamdiu  non 
intercesserit,  vel  aequivalens  ex  parte  deHnquentis  satisfactio, 
vel  certe  aHquaHs  retractatio  conitmcta  cum  HberaH  eius  ad 
quem  pertinet,  condonatione.  Id  namque  sensus  communis 
docet,  id  omnia  iura  velut  inconcussum  principium  habent. 

Denique,  prae  ocuHs  habendum  est  quod  cum  de  mortaHbus 
peccatis  agitur,  concUgna  quidem  satisfactio  a  puro  homine 
nequaquam  dari  potest,  uti  ntmc  suppono  ex  dictis  de  con- 
venientia  incarnationis.  Potest  nihilominus  dari  satisfactio 
ad  destructionem  reatus  de  congruo  stiificiens,  et  haec  est 
perfecta  contritio,  in  qua,  etsi  non  condignitatis,  at  certe 
proportionaHtatis  cuiusdam,  respectu  condonationis  offensae, 

(1)  (xregorius  de  Valentia,  tom.  2,  D.  6,  q.  2. 

aequalitas  attenditur.  Etenim  aequalitas  proportionalitatis 
tunc  habetur,  quando  aequaliter  se  habet  hoc  ad  illud,  sicut 
aliud  ad  alterum.  Atqui  revera,  sicut  contritio  perfecta  se 
habet  ad  possibilitatem  peccatoris,  sic  oifensae  condonatio  se 
habet  ad  id  quod  decet  Deum,  quatenus  peccator  non  potest 
plus,  et  Deum  non  decet  minus.  Non  enim  salva  maneret 
divinae  bonitatis  ratio,  si  peccatori  rectificanti  se  circa  ulti- 
mum  finem,  seseque  denuo  convertenti  ad  Deum  ex  toto  corde, 
adhuc  remaneret  offensa  non  remissa.  Et  hoc  sensu  dici  solet 
quod  contritio  amore  perfecta  expellit  ex  natura  rei  culpae 
reatum.  Est  demum  et  alia  retractatio  imperfecta,  per  quam 
scilicet  abiicitur  peccati  afFectus,  nondum  tamen  ex  motivo 
amoris  Dei  super  omnia.  Quae  etsi  neque  ex  natura  rei,  neque 
ex  iure  positivo  sufficiens  sit  ad  ablationem  reatus,  tollit 
tamen  obicem  impedientem  ne  per  opus  operatum,  id  est 
per  sacramentum  tanquam  Dei  instrumentum,  remissio  per- 
ficiatur,  ut  suo  loco  apparebit.  Verum,  praeter  haec,  nulla 
possibilitas  cessationis  imputabilitatis  culpae,  et  quamdiu  im- 
putabilitas  non  cessat,  tamdiu  perdurat  reatus  seu  status 
culpabilitatis  (1). 

Quibus  suppositis,  dico  :  Peccatum  habituale  nihil  aliud  est 
quam  peccatum  actuale,  reatu  manens.  Sed  peccatum  actuale 
consistit  in  actu   transeunte  avertendi  se  a  Deo,  per  volun- 


(])  Nota  quod  imputabilitas  dupliciter  accipitur.  Primo  est  imputabi- 
litas  peccati  considerati  in  se,  id  est  in  sua  actiialitate  transeunte,  et 
per  ordinem  ad  instans  in  quo  commissum  est.  Et  ista  est  inauferibilis. 
Secundo  est  imputabilitas  peccati  considerati  in  suis  sequelis,  id  est, 
in  eo  quem  induxit  culpabilitatis  statu,  et  per  ordinem  ad  durationem 
quae  instans  commissionis  consequitur.  Et  ista  est  anferibilis  per  satis- 
factionem  et  condonationem,  quia  satisfactio  et  condonatio  vere  destruit 
culpam,  non  quidem  in  se,  faciendo  ut  quod  commissum  est,  commissum 
non  fuerit,  aut  non  ab  eo  commissum  qui  reapse  commisit ;  sed  in  suis 
consequentiis,  faciendo  ut  in  posterum  amplius  non  valeat  ad  perseve- 
rantiam  moralis  status  quem  prius  induxerat. 

tariam  couversionem  ad  bomim  creatum.  Oportet  igitm-  iit 
liabituale  peccatum  formaliter  sit  status  aversionis  a  Deo, 
dependens  ab  actione  peccaminosa,  secundum  quod  in  ordine 
ad  suas  sequelas  manet  non  destructa.  Habes  itaque  assigna- 
tam  formalem  nominis  significationem,  cum  de  habituali  culpa 
sermo  est. 

At  vero,  bene  notavit  S.  Tliomas,  de  Pot.  Q.  9,  a.  4,  quod 
aliud  est  loqui  de  formali  ratione  alicuius  nominis,  aliud  vero 
de  eo  in  quo  talis  ratio  salvatur.  Sicut  hoc  nomen  pei^sona, 
formali  quidem  signilicatione  importat  distinctum  subsistens 
in  natura  intellectuali,  significatione  vero  materiali  in  divinis 
dicit  relationem,  quatenus  in  Deo  nihil  aliud  praeter  relatio- 
nem  potest  esse  distinctum.  Et  aliquid  simile  contingit  in 
praesenti.  Si  enim  loquamur  de  formali  significatione  huius 
nominis  liahihiaJe  peccaUim^  nonnisi  una  est,  et  semper  eadem. 
Yerumtamen  non  in  eodem  verificatur  pro  duplici  hypothesi 
naturae  purae  vel  elevatae.  Nam  certe,  homo  in  praesenti 
ordine  est  habitualiter  conversus  ad  finem  suum,  per  super- 
naturalem  habitum  gratiae  et  charitatis.  Ergo  et  ab  eodem 
fine  habitualiter  aversus,  per  hoc  quod  gratia  sanctificante 
privatur.  Ergo  etiam,  in  hac  ipsa  privatione  peccatum  habi- 
tuale  nunc  consistat  necesse  est.  Non  tamen  in  ea  praecisive 
sumpta,  sed  sumpta  cum  eo  quod  est  ratio  eius,  id  est,  cum 
actu  voluntario  malo,  secundum  quod  in  esse  morali  imputa- 
bilitatis  adhuc  perseverat.  Nam  «  privatio  gratiae  non  habet 
«  rationem  culpae,  sed  poenae,  nisi  in  quantum  est  ex  vo- 
«  hmtate  »  (1). 

Quae  igitur  cum  ita  sint,  statim  liceat  concludere  quod  in 
praesenti  ordine.  remissio  culpae  consistit  in  duobus  insepa- 
rabiliter  connexis :  Tum  in  hoc  quod  offensa  per  condonatio- 
nem  destruitur,  ut  non  valeat  amplius  ad  effectum  constitu- 
endi  hominem  in  statu  aversionis  a  Deo  :  tum  in   hoc  quod 


(1)  In  II,  D.  33,  a.  1  ad  2 


9uin. 

ipse  status  aversionis  aufertur  per  reordinationem  hominis  ad 
Deum  (1).  Quorum  utrumque  fit  formaliter  per  infusionem 
gratiae.  Nam  si  consideretur  infusio  gratiae  ut  a  Deo,  sic  im- 
portat  receptionem  in  amicitiam,  et  receptio  in  amicitiam 
formaliter  aufert  ofiensae  imputabilitatem.  Si  autem  conside- 
retur  ut  in  homine,  sic  importat  inductionem  status  conver- 
sionis  ad  Deum,  et  inductio  status  conversionis  ad  Deum  for- 
maliter  aufert  statum  aversionis  a  Deo,  ut  in  termin-s  constat. 
Sed  de  his  alias. 

Interim  vero  cavendum  est  ne  in  reatu  culpae  sola  conside- 
retur  absolute  sumpta  gratiae  privatio,  sed  per  prius  atten- 


(1)  Cf.  S.  Thom.  de  Verit.  Q.  28,  a.  6,  ubi  comparat  remissionein  cul- 
pae  ablatioui  umbrae.  Slcnt,  iuquit,  ablatio  umbrae  importat  non  solum 
remotionem  tenebrae,  secl  remotionem  corporis  impedientis  diffusionem 
luminis:  ita  remissio  culpae  uon  solum  importat  ablationem  absentiae 
gratiae,  sed  ablationem  impedimenti  gratiae  quod  erat  ex  actii  peccati 
praecedente,  non  ut  actus  ille  non  fuerit,  quia  hoc  est  impossibile,  sed 
ut  propter  illum  influxus  gratiae  non  impediatur. 

Notabis  etiam,  quid  distat  inter  condonationem  offensae  de  qua  nunc 
sermo,  et  non  imputationem  eius  sensu  i)rotestanlico  intellectam.  Nam  illa 
condonatio,  quae  semper  supponit  mutationem  voluutatis  in  peccatore, 
dicit  veram  destructionem  debiti  super  quo  imputatio  fundatur,  ut  sci- 
licet  vere,  et  non  fallaciter  cesset  imputari  id  quod  reipsa  imputabile 
amplius  nou  est.  In  systemate  auteni  protestantico,  cuni  nihil  omnino 
mutetur,  nec  in  voluntate  nec  in  statu  peccatoris,  ista  quam  dicunt, 
non  imputatio,  plena  est  falsitatis,  quia  per  illam  non  imputantur  ea  quae 
semper  manent  imputabilia  et  imputanda,  permanente  scilicet  fuuda- 
mento  seu  debito  imputationis.  Sed  iu  hunc  suum  errorem  iuductus  est 
Lutherus  per  hoc  quod  dicitur  in  Psalmo  :  Beatus  vir  cui  non  imputavit 
Dominus  peccatum,  non  intelligens  quod  cum  de  nou  imputatione  Dei 
agitur,  necessario  est  accipieuda  talis  non  imputatio,  quae  sit  efficax 
suae  veritatis,  ac  per  hoc,  destructiva  reatus,  quo  perdurante,  mendax 
esset  imputatio  iustitiae,  seii  non  culpabilitatis.  Uude,  praescindendo 
etiam  ab  eo  quod  in  remissione  culpae  addit  praeseus  nostra  ad  super- 
uaturalem  ordinem  elevatio,  evidenter  ftilsa  et  erronea  est  protestantium 
de  iustificatione  opinio.  —  Cf.  S.  Thom.   1-2,  Q.   113,  a.  2  ad  2um, 

denda  ratio  privationis,  quae  in  aliqua  actus  voluntarii  impu- 
tabilitate  consistit.  Alias,  nec  staret  culpae  formalitas,  nec  pos- 
sibile  esset  reatus  peccatorum  multiplicari,  aut  reatum  unum 
alio  graviorem  exsistere.  Quippe,  privatio  gratiae  secundum 
se,  nonnisi  una  est,  nec  maior  in  uno,  nec  minor  in  altero. 
Nunc  autem  si  gratiae  destitutio  rationem  culpae  non  habet 
nisi  in  sua  connexione  cum  voluntariis  actibus  imputabiliter 
(sensu  declarato)  perstantibus,  apparet  quomodo  ex  hac  parte, 
reatus  peccatorum  tam  numero  quam  gravitate  distinguantur. 
Et  idem  proportionaliter  sentiendum  est  quoad  maculam  pec- 
cati,  de  qua  sit  sequens  propositio. 

THESIS  V. 

3iaoiila.  peeeati  est  i*e  i«lein  euiii  eiilpa.  lial>itiifili,  sed 
i*a.tioiie  cliirert?  et  itleo  duplieiter  potest  |>eeca.tuiii  au- 
fei*!*!,  vel  pei*  iiiocluiii  ablutioiiis  inaeulae,  ut  fit  in  Ba- 
ptisino.,  vel  pei*  inocliiin  reinissionis  eiilpae,  iit  in  saera- 
ineiito  l*oeniteiitiae. 

Peccatorum  maculas  omnes  fere  paginae  Scripturae  com- 
memorant.  Nam  Ezech.  XXXVI-25,  de  futuro  baptismo  Novae 
Legis  dicitur:  Effundam  super  vos  aquam  mundam^  et  mun- 
dabimini  ah  omnibus  inquinamentis  vestris.  Et  Isai.  IV-4:  Si 
abluerit  Dominus  sordes  filiarum  Sion.  Et  iterum  losue  XXII- 
17:  An  parum  vohis  est  quod  peccatis  in  Beelphegor,  et  usque  in 
praesentem  diem  macula  huius  sceleris  in  vobis  permanet  .^  — 
Ratio  etiam  apud  S.  Thomam  in  praesenti  evidens  est.  Nam 
sicut  macula  in  corporalibus  proprie  dicitur  quando  aliquod 
corpus  nitidum  perdit  suum  nitorem  ex  alterius  corporis  con- 
tactu:  ita  sane  in  spiritualibus  dicetur  metaphorice,  quando 
anima  decorem  gratiie  amittit  ex  spirituali  velut  conglutina- 
tione  ad  commutabile  bonum  cui  per  amorem  inhaesit  inor- 
dinate.  Hecte  igitur  et  convenienter  privatio  nitoris  gratiae 

in  ordine  ad  suam  caiisam  quae  est  actus  peccati,  macula 
nominatur. 

Atque  hinc  etiam  evldenter  apparet  quomodo  macula  et 
culpa  liabitualis  sint  re  omnino  idem.  Quod  autem  formalitate 
differant,  non  minus  perspicuum  est.  Ratio  enim  culpae  semper 
accipitur  per  respectum  ad  Deum,  in  quantum  culpa  ponit 
voluntariam  aversionem  ab  ultimo  fine,  et  ratio  maculae  ac- 
cipitur  per  respectum  ad  subiectum,  in  quantum  macula  de- 
bitum  decorem  ab  anima  aufert.  Et  ideo,  sicut  iam  supra  di- 
ctum.  est,  eadem  gratiae  privatio  subit  aliam  atque  aliam 
denominationem,  secundum  quod  consideratur  uno  modo  ut 
detrimentum  nitoris  proveniens  ex  spirituali  contactu  obiecti 
moraliter  mali,  vel  alio  modo  ut  habitualis  separatio  a  Deo 
opposita  unioni  charitatis  (1). 

Porro,  si  macula  et  culpa  sunt  idem  realiter,  constat  quod 
macula  auferri  nequit  quin  eo  ipso  auferatur  et  culpa,  vel 
viceversa.  Sed  si  sunt  ratione  distincta,  duplici  modo  iustiii- 
catio  impii  potest  signo  sacramentali  significari,  quatenus  sa- 
cramentum  vel  significat  directe  emundationem  a  maculis,  vel 
signiiicat  directe  solutionem  a  vinculo  culpae  :  hoc  in  Poe- 
nitentia,  illud  in  Baptismo.  Nam  forma  baptismi  est:  ego  te 
haptizo,  id  est,  te  abluo  a  maculis  ;  sed  torma  Poenitentiae 
est:  ego  te  absolvo  a  peccatis  tuis,  id  est,  ego  iudex  dico  sive 
facio  ius   secundum  quod  debitum  est  ut  pro  reo   innocens 


(1)  Haec  facile  intelliges  si  aniraadvertas,  gratiam  sanctificantem  du- 
pliciter  considerari :  primo,  nt  principium  rectae  babitudinis  ad  Deum, 
conversionis  ad  Deum,  debitae  ordinationis  ad  Deum  ;  secundo,  nt  prin- 
cipium  beatitudinis  animae,  perfectionis  animae,  decoris  animae,  summi 
beue  esse  animae.  Proinde,  si  primo  modo  consideretur  gratia,  tunc  pri- 
vatio  eius  habet  rationem  habitualis  aversionis  a  Deo,  ac  per  hoc,  cul- 
pae.  Si  secundo  modo,  rationem  habet  destitutionis  debiti  decoris  in 
anima  ipsa,  ac  per  hoc,  non  tam  culpae  quam  poenao,  ut  in  sequenti 
quaestione  dicetur.  Gf.  Grregoriiim  de  Taleiitia,  ubi  snpra,  Q.  16,  Punct. 
unic. 

liabearis,  adeoqiie  ut  a  morali  lio-amine  imputationis  pecca- 
toruni  (^uo  erga  Deum  eras  obstrictus.  liber  exsistas.  Et  haec 
animadversio  maxinii  monienti  est  ad  distinctionem  utriusque 
sacramenti  intelligendam,  uti  suo  loco  ostendetur  :  in  prae- 
senti  enim  sufficiat  innuisse. 

QUAEST.   LXXXVII. 

DE  REATU  POENAE 

Deinde  considerandum  est  de  reatu  poenae,  qui  nihil  aliud 
est  quam  obligatio  ad  poenam,  ut  habetur  in  II,  D.  42,  q.  1, 
a.  2.  Ad  rectam  autem  dicendorum  intelligentiam  necesse  est 
aliqua  praemittere  de  poena  in  genere,  et  de  variis  poenarum 
generibus. 

1.  De  ratione  poenae  in  generali.  —  Sciendum  in  pri- 
mis  est  quod  in  rebus  voluntariis  malum  poenae  condividitur 
contra  malum  culpae,  et  ita  quidem  condividitur,  ut  secun- 
dum  praesenfem  providentiae  ordinem  (1),  quidquid  in  rationali 
creatura  mali  rationem  habet,  vel  culpa  sit,  vel  poena.  «  Ha- 

(1)  Atqui  praesens  providentiae  ordo  non  est  ordo  debitus  conditioni 
nostrae:  quod  quidem  serio  cousiderandum  est  contra  aliquos  adeo  prae- 
sumentes  de  iuribus  creaturae  adversus  Deum,  ut  existiment  iniustum 
esse  si  creatura  patiatur,  secluso  peccato :  quo  vix  absurdius  aliquid  co- 
gitare  est.  Deus  enim  nihil  debet  creaturae,  et  creatura  nullum  ius  habet 
adversus  Deum.  Si  quid  ergo  creaturae  debitum  dicitur,  in  tantum  di- 
citur  debitum,  in  quantum  Deus  suae  sapientiae  et  bonitati  debet  ut 
creaturae  aliquid  conferat.  Porro  ordo  sapientiae  et  bonitatis  divinae 
minime  exigit  ut  creatura  ponatur  in  statu  praeternaturali  ;  aliunde 
vero  impassibilitas  est  praeternaturalis  creaturae,  praesertim  corporali, 
cum  ipsa  ex  suis  principiis  propriis  sit  malo  physico  obnoxia.  Ne  ergo 
ex  sensibilitate  vel  imaginatione  res  metiaris,  sed  magis  ex  ratione. 
Verum,  ad  factum  quod  attinet,  per  revelationem  accepimus  tantam 
fuisse  liberalitatem  Dei  erga  creaturas  rationales  ut  in  eo  statu  eas  con- 
diderit  in  quo,  si  non  peccassent,  nihil  mali  patereutur.  Hoc  igitur 
sensu  dicendum  est,  malum  earum  vel  sub  culpa  vel  sub  poena  contineri. 

«  bet  enim  hoc  traditio  fidei,  ait  S.  Thomas,  de  Malo^  q.  1, 
«  a.  4,  quod  nullum  nocumentum  creatura  rationalis  potuisset 
«  incurrere,  neque  quantum  ad  animam,  neque  quantum  ad 
«  corpus,  neque  quantum  ad  aliqua  exteriora,  nisi  peccato 
«  praecedente  vel  in  persona  vel  saltem  in  natura.  Et  pari 
«  ratione  in  angelis,  et  sic  omne  mahim  rationalis  creaturae 
«  vel  sub  culpa  vel  sub  poena  (de  facto)  continetur  » . 

Diflferentia  autem  inter  poenam  et  culpam  est  triplex,  ut 
passim  docet  S.  Doctor.  Nam  ]»rimo,  culpa  est  prior  poena 
ut  poenae  inductiva;  poena  vero  est  posterior  culpa  ut  per 
ipsam  inducta.  Secundo,  culpa  rationem  habet  voluntarii, 
poena  autem  est  contra  voluntatem ;  voluntatem  dico  vel  actua- 
lem,  sicut  cum  quis  scienter  sustinet  aliquod  nocumentum, 
vel  habitualem,  sicut  cum  alicui  ignoranti  subtrahitur  aliquod 
bonum  de  quo  doleret  si  sciret.  Tertio  demum,  culpa  im- 
portat  deviationem  ab  ultimo  iine  hiimanae  vitae,  prout  a 
voluntario  agente  est ;  poena  vero  importat  corruptionem 
proprii  ac  privati  boni  eius  qui  peccat,  prout  in  invito  pa- 
tiente  est. 

Itaque,  dum  culpa  opponitur  bono  honesto,  poena  oppo- 
nitur  bono  delectabili,  ac  per  hoc  generaliter  definiri  potest : 
Ahlatio  seu  privatio  honi  delectahilis  qitam  ratione  culjyae,  contra 
naturalem  appetitum  suae  voluntatis,  creatura  rationalis  patitur. 
Dixi  contra  naturalem  appetitum  voluntatis,  quia  dupliciter 
consideratur  voluntas,  vel  ut  natura,  vel  ut  ratio.  Porro  ad 
rationem  poenae  sufficit  ut  sit  contra  voluntatem  ut  naturam^ 
etsi  forte  consentiat  vokmtas  ut  ratio,  sicut  cum  in  recom- 
pensationem  culpae  praeteritae  aliquis  sibi  poenam  sponta- 
neus  assumit,  vel  etiam  a  Deo  illatam  patienter  sustinet  (1). 

(1)  «  Aliquid  dicitnr  volantarium  dupliciter.  Uno  modo,  voluntate  \\h- 
«  soluta,  et  sic  nulla  poena  est  voluntaria,  quia  ex  hoc  est  ratio  poenae, 
«  quod  voluntati  contrariatur.  Alio  modo  dicitur  aliquid  voluntarium 
«  voluntate  conditionata,  sicut  ustio  est  voluntaria  propter  sanitatem 
«  consequeudam,  et  sic  aliqua  poena  potest    esse  voluntaria  dupliciter. 

Utroque  tameii  modo,  quantum  tollitur  de  involuntario,  tan- 
tum  adimitur  de  poenalitate. 
2.  De   poena   concomitante,  et  poena  inflicta.  —  Cum 

igitur  eulpa  de  sui  ratione  sit  voluntaria  deviatio  a  iine  uni- 
versi,  poena  vero  importet  detrimentum  quo  quis  invitus  suo 
proprio  bono  privatur  :  impossibile  sane  est,  ut  idem  secun- 
dum  idem  sit  poena  simtd  et  ctdpa^  quia  idem  secundum 
idem  non  potest  esse  voluntarium  et  contra  voluntatem,  ne- 
que  etiam  idem  secundum  idem  privat  ordinem  finis  universi, 
et  tollit  privatum  bonum  peccatoris.  Sed,  secundum  diversa 
nihil  prohibet  quominus  idem  sit  poena  et  cidpa^  sicut  nihil 
impedit  quin  ei  quod  volumus,  sit  aliquid  coniunctum  quod 
naturaliter  voluntati  repugnet,  ita  ut  quaerendo  quod  volumus, 
incurramus  in  id  quod  nollemus  (1).  Unde  etiam  minime  re- 
pugnat  quin  culpa  secum  ipsa  poenam  concomitanter  afFerat ; 
imo  vero  in  peccantibus  necesse  est  id  evenire.  Et  re  quidem 
vera,  fieri  omnino  nequit  ut  quis  tendat  in  commutabile  bonum 
tanquam  in  finem  ultimum,  quin  incurrat  in  seipso  deformi- 
tatem  et  privationem  perfectionis  sibi  maxime  debitae.  Haec 
autem  deordinatio  habet  omnes  poenae  conditiones,  tum  quia 
privat  propriam  animae  rectitudinem  quae  est  unicuique  de- 
lectabilis,  tum  quia  etsi  indirecte  simpliciter  voluntaria,  sem- 
per  tamen  est  involuntaria  secundum  quid.  Si  enim  peccator 
posset  frui  bono  quod  concupiscit,  non  incurrendo  illam,  pro- 
fecto  illam  non  vellet.  Et  simili  modo  omnes  passionum  an- 

«  Uno  modo,  quia  per  poenam  aliquod  bonum  acquirimus,  et  sic  ipsa  vo- 
«  luntas  assumit  poenam  aliquam,  ut  patet  iu  satisfactione,  vel  etiam 
«  quia  ille  libenter  eam  accipit,  et  non  vellet  eam  non  esse,  sicut  ac- 
«  cidit  in  martyrio.  Alio  modo,  quia  quamvis  per  pocnam  nullum  bonum 
«  nobis  accrescat,  tamcn  sine  pocna  ad  bonum  j)ervenire  non  possumus, 
«  sicut  patet  de  morte  naturali,  et  tuuc  voluutas  non  assumit  poenam, 
«  et  vellet  ea  liberari,  sed  eam  supportat,  et  quantum  ad  hoc  voluntaria 
«  dicitur  ».  S.  Thom.,  in  IV,  D.  21,  q.  1,  a.  1,  q.  4. 
(1)  S.  Thom.,  de  Malo,  Q.   1,  a.  4  ad  lum. 

xietates  sunt  in  peccantibus  contra  naturalem  tendentiam 
voluntatis  eorum,  nam  iracundus  eligit  sic  insurgere  in  pu- 
nitionem  alterius,  ut  ipse  ex  hoc  nuUam  molestiam,  nuUum 
laborem  pateretur ;  unde  cum  in  ista  incidit_,  poenale  ei  est, 
idemque  dic  de  conscientiae  remorsu,  aliisque  eiusmodi.  Haec 
itaque  sunt  quae  vocantur  poena  peccati  concomitam,  de  qua 
intelligitur  clamor  impiorum  in  novissimo  die,  Sap.  V-7.  «  Las- 
«  sati  sumus  in  via  iniquitatis  et  perditionis,  ambulavimus 
«  vias  difficiles  »  (1). 

Sed  ab  hac  poena  concomitante  distingui  debet  poena  quae 
est  ab  extrinseco,  utpote  a  vindice  Deo  inflicta,  iuxta  illud 
S.  Thomae  in  II,  D.  27,  q.  1,  a.  5  :  «  Culpae  redditur  duplex 
«  poena.  Una  quae  concomitatur  ipsam  culpam,  ut  conscientiae 
«  remorsus  et  huiusmodi,  secundum  quod  Augustinus  dicit 
«  1.  1  Confess.  c.  12,  quod  inordinatus  animus  sibi  ipsi  est 
«  poena.  Alia  quae  infligitur  a  iudice  Deo  vel  homine  ».  Et 
omnis  ratio  differentiae  inde  est  repetenda,  quod  poenae  con- 
comitantis  sufficiens  causa  est  peccatum,  non  modo  meritoria, 
verum  etiam  effectiva  et  quasi  exsecutiva ;  poenae  vero  infii- 
ctae  causa  efficiens  non  est  nisi  Deus,  large  nunc  sumendo 
rationem  effectionis,  prout  se  extendit  etiam  ad  eas  privatio- 
nes  quarum  aliquis  est  auctor,  non  quidem  agendo,  sed  po- 
tius  non  agendo. 


(1)  Hae  viae  sunt  difficiliores,  id  est  anxietatibus  omuis  generis  niagis 
refertae^  quam  viae  iustoram  in  hoc  mundo.  Dicit  alicubi  Philosophus 
quod  delectatio  perficit  operationem  sicut  pulchritudo  iuveututem;  est 
enim  sicut  quidara  decor  operationis,,  ipsa  delectatio;  qiio  fit  ut  beati- 
tudo  in  sua  essentia  nihil  aliud  sit  quam  operatio  perfectissima  circa 
obiectum  altissimum,  cui  adnexa  est  delectatio  summa  ut  counaturalis 
proprietas.  Quare,  cum  eadem  sit  contrariorum  ratio,  sicut  delectationis 
puritas  perfectioni  operationis  proportiouatur,  ita  anxietas  et  pertur- 
batio  iuordinationi  eius;  non  enim  frustra  homo  ab  ordine  sui  veri  finis, 
etiam  nunc  se  subtrahit,  et  propter  hoc  dicent  impii  iu  inferno  :  AmhH- 
lavimus  vias  difficiles ! 

Hinc  vides  privationem  gratiae  sub  alio  et  alio  respectu 
pertinere  tum  ad  culpam  habitualem,  tum  ad  poenam  con- 
comitantem,  tum  ad  poenam  inflictam.  Nam  secundum  quod 
accipitur  ut  verificans  in  praesenti  ordine  rationem  aversionis 
a  fine  qui  Deus  est,  sic  est  constitutiva  culpae  habitualis, 
omnia  intelligendo  iuxta  praemissa  in  quaestione  praecedenti. 
Rursus,  secundum  quod  in  eodem  praesenti  ordine  verificat 
rationem  inquinamenti  quod  actus  peccati  imputabiliter  per- 
severans  ponit  in  anima,  sic  est  poena  concomitans.  At  vero, 
considerata  absolute  prout  est  physica  destitutio  radicalis 
principii  supernaturalis  beatitudinis,  sic  non  habet  causam 
nisi  eum  solum  a  cuius  physico  infiuxu  pendet  gratiae  infusio 
et  conservatio,  et  pro  tanto  ad  poenam  inflictam  pertinere 
dicenda  est. 

Haec  igitur  de  poena  concomitante  et  infiicta  generaliter 
dicta  sint :  in  quo  solum  restat  observandum  quod  ubi  de 
reatu  poenae  agitur,  prior  illa  omittitur,  et  sola  considerari 
debet  haec  posterior. 

3.  De  poena  quae  infligitur  in  remedium  salutis,  et 
ea  quae  est  ex  pura  iustitia  in  vindictam  violationis 
ordinis.  —  Ulterius  nunc  considerandum  venit  quod  poena 
inflicta  dupliciter  considerari  potest :  vel  ut  denuntiata  seu 
comminata,  vel  ut  actu  illata  seu  inferenda.  Et  siquidem  su- 
matur  ut  comminata,  sic  semper  medicinalis  est,  utpote  habens 
pro  fine  retractionem  hominum  a  peccato,  iuxta  illud  Psal- 
mi  LIX-6:  <  Dedisti  metuentibus  te  significationem,  nt  fu- 
«  giant  a  facie  arcus,  ut  liberentur  dilecti  tui  >  (1).  Si  autem 

(1)  Sensus  est:  Dedisii  metuentihns  te  significationem ,  sive  denunciatio- 
nem  et  comminationem  poenarum  aeternarum,  ut  a  peccato  abstinentes 
fugiant  a  faeie  arcus,  hoc  est  a  poenis  peccatoribus  praeparatis,  et  lihe- 
rentur  atque  in  aeternam  beatitndinem  recipiantur  dilecti  tui.  Sicut  si  dux 
A-olens  auferre  militibus  velleitatem  abeundi  retro,  et  compellere  eos  ad 
victoriam,   publicaret  se  posuisse  in  posterioribus  exercitus,  qui  in  ore 

sumatur  ut  actu  illata,  sic  non  semper  est  medicina  iis  qui 
eam  subeunt,  sicut  patet  evidenter  de  poenis  quae  inferuntur 
post  mortem. 

Sumendo  igitur  poenam  inilictam  prout  actu  illatam  vel 
inferendam,  dividitur  in  eam  quae  est  in  remedium  salutare 
(sive  eius  qui  punitur,  sive  etiam  aliorum),  et  eam  quae  est 
pure  in  vindictam  violationis  ordinis  iustitiae.  —  Ad  primum 
genus  pertinent  poenae  vitae  praesentis,  de  quibus  tamen  nihil 
taxatum  invenitur  in  Dei  providentia,  hoc  sensu  scilicet  quod 
nec  infallibiliter  consequuntur  culpas,  nec  eisdem  certa  lege 
commensurantur ;  quin  imo,  saepe  saepius  a  maximis  pecca- 
toribus  absunt,  cum  maior  punitio  sit  non  puniri  hoc  genere 
poenae  quam  puniri  (1).  Hinc  de  iniquis  dicitur  lob.  XXI-7: 
Impii  vivunt,  sublevati  sunt,  confortatique  deliciis.  Et  Habac. 
1-13:  Quare  respicis  super  iniqua  agentes^  et  taces,  devorante  impio 
iustiorem  sef  Et  Psalm.  LXXII-3:  Qiiia  zelavi  super  iniquos, 
pacem peccatorum  videns...  ;  in  lahore  hominum  non  sunt,  et  cum 
hominibus  non  flagellabuntur,  ideo  tenuit  eos  superbia.  —  Ad  se- 
cundum  autem  genus  pertinent  poenae  futurae  quae  non  ex 
Dei  misericordia,  sed  ex  sola  iustitia  procedunt,  et  ideo  ri- 
gorose  commensurantur  culpis,  cum  venerit  dies  Domini  in 
quo  unicuique  a  iusto  iudice  retribuetur  secundum  opera  sua. 
Atqui  iterum  illae  solae  sunt  quae  considerari  debent  in  prae- 
senti,  nam  per  reatum  poenae  intelligitur  obligatio  ad  poe- 

gladii  percutiant  fugientes.  Et  sic  verum  est  quod  poena  qua  denuu- 
tiata,  semper  est  in  bonum  rationalis  creaturae,  ut  scilicet  saltera  metu 
compellatur  tendere  in  veram  beatitudinem,  quam  alias  in  tenebris  huius 
vitae  constituta  et  fascinatione  nugacitatis  decepta,  negligeret.  Et  sic 
etiam  verum  est  quod  nemo  regulariter  perveniret  in  caeiuni  si  non  esset 
infernus  denuntiatus,  quia  non  amplius  foret  locus  initio  sapientiae,  quod 
est  timor  Domiui, 

(1)  Nam  et  medici  austeras  potiones  propinant  infirrais,  ut  conferant 
sanitatem. 

De  natura  et  ratione  peccati  personalis .  6 

nam  infallibiliter  taxatam  iuxta  culpae  quantitatem,  et  haec 
est  poena  ventnri  aevi. 

4.  De  poena  inflicta  futuri  saeculi  prout  in  poenam 
damni  et  poenam  sensus  dividitur.  —  Utriusque  ratio 
distinctiva  tripliciter  assignata  invenitur  a  S.  Tlioma :  vel  sci- 
licet  per  respectum  ad  Deum  a  quo  poena  iniiigitur,  vel  per 
respectum  ad  subiectum  oui  infligitur^  vel  denique  per  respe- 
ctum  ad  culpam  propter  quam  iniiigitur. 

Per  respectum  ad  Deum  qui  infert  poenam,  sic  ad  poe- 
nam  damni  pertinet  omnis  poena  cuius  Deus  est  auctor  per 
simplicem  subtractionem  iniluxus,  ad  poenam  vero  sensus  ea 
cuius  est  auctor  per  actionem  etiam  positivam.  «  Quaedam 
«  est  poena  damni  ut  subtractio  gratiae  et  huiusmodi,  et  ha- 
«  rum  poenarum  Deus  causa  est,  non  quidem  agendo  aliquid, 
«  sed  potius  non  agendo ;  ex  eo  enim  quod  Deus  gratiam 
«  non  influit,  consequitur  in  isto  gratiae  privatio.  Quaedam 
«  vero  poena  sensus  est,  quae  per  aliquam  actionem  infligitur, 
«  et  huius,  etiam  agendo,  Deus  est  auctor  ^>  (1).  —  Per  re- 
spectum  autem  ad  subiectum  cui  poena  infertur,  sic  poena 
damni  est  omnis  poena  formaliter  consistens  in  simplici  pri- 
vatione,  poena  vero  sensus  ea  quae  consistit  in  cruciatu  posi- 
tivo.  (jnde  S.  Thomas  (2)  poenam  sensus  removens  a  pueris 
in  solo  originali  decedentibus,  excludit  ab  eis  illud  omne 
cui  proprie  convenit  nomen  tormenti,  supplicii,  cruciatus,  vel 
gehennae.  Tmo  in  articulo  sequenti  expresse  refert  ad  poenam 
sensus,  afflictionem  quae  alias  ex  privatione  visionis  Dei  con- 
sequitur :  «  Nulla,  inquit,  ratio  videtur  esse  quare  subtrahatur 
«  eis  (pueris)  exterior  poena  sensus,  si  attribuitur  eis  interior 
«  afflictio  quae  est  multo  magis  poenalis,  et  magis  opponitur 
« mitissimae  poenae  quam  Augustinus  eis  attribuit  » .  — 
Denique  per  respectum  ad  culpam  pro  qua  poena   infertur, 

(1)  S.  Thom.,  in  II,  D.  37,  q.   3,  a.   1,  in  corp. 

(2)  De  Malo,  Quaest.   5,  a.  2. 

sic  poena  sensus  illa  est  quae  respondet  conversioni  ad  com- 
nmtabile  bonum,  poena  vero  damni  illa  quae  respondet  aver- 
sioni  ab  incommutabili  bono :  «  Ex  parte  igitur  aversionis 
«  respondet  peccato  poena  damni,  quae  etiam  est  infinita ;  est 
«  enim  amissio  infiniti  boni,  scilicet  Dei.Ex  parte  autem  inor- 
«  dinatae  conversionis  respondet  ei  poena  sensus  quae  etiam 
«  est  finita  »  (1). 

Quibus  suppositis,  facile  possunt  ad  concordiam  redigi 
varia  dicta  doctorum ;  potest  etiam  videri  quis  sit  aptior 
modus  loquendi,  ut  claritati  consulatur.  Equidem  iuxta  omnes 
privatio  gloriae  secundum  se  ad  poenam  damni  exclusive  per- 
tinere  dicenda  est,  quacumque  consideratione  facta ;  et  simi- 
liter  gehenna  ignis  ad  poenam  sensus.  Unde  non  occurrit 
dubium  nisi  de  afELictione  maxima  quae  oritur  ex  privatione 
visionis  Dei  in  iis  qui  personaliter  peccaverunt,  et  in  termino 
vitae  iam  constituti  sciunt  se  ad  gloriam  caelestem  advocatos, 
sua  maxima  culpa  a  tanto  bono  excludi.  Sed  dicendum  quod 
sub  alia  et  alia  consideratione,  modo  ad  poenam  damni,  modo 
ad  poenam  sensus  recte  reducitur.  Si  enim  attendas  divisio- 
nem  poenae  sensus  et  poenae  damni  per  respectum  ad  sub- 
iectum,  prout  scilicet  ponit  in  eo  vel  puram  privationem 
vel  dolorem  positivum:  sic  evidens  est  quod  praedicta  af- 
flictio  ad  poenam  sensus  est  referenda  (2).  Si  autem  divisio 
attendatur  per  respectum  ad  Deum  inflictorem  poenae,  vel 
ad  culpam  pro  qua  poena  infligitur,  sic  e  contra  referri  de- 
bet  ad  poenam  damni  ut  naturalis  sequela  eius.  Non  enim 
positiva  actione  punitiva  infert  Deus  afflictionem  hanc,  sed 
ipsa  ad  subtractionem  beatitudinis  propter  personales  culpas 

(1)  S.  Thom.,  hic,  a.  4,  in  corp. 

(2)  «  Poena  sensus,  inquit  S.  Thomas  de  Malo,  q.  5,  a.  2,  in  corp., 
«  opponitur  integritati  naturae  et  bonae  eius  habitudini  ».  Atqui  aflii- 
ctio  quaelibet,  undecumque  orta,  privat  bonam  naturae  habitudinera,  ut 
constat.  Ergo  ex  hac  parte  dolor  ortus  ex  privatione  superuaturalis  bea- 
titudinis  pcrtinere  dicendus  est  ad  poenam  sensus. 

sponte  sua  conseqiiitur.  Et  simili  modo  in  taxatione  poenae 
pro  aversione  a  Deo  non  seiungitur  privatio  ab  annexa  affli- 
ctione,  sed  per  modum  unius  iure  meritoque  utrumque  su- 
mitur.  Nunc  vero  observa  quod  modus  loquendi  plerumqiie 
conformis  est  huic  posteriori  considerationi.  Nam  cum  poena 
damni  nominatur,  generatim  consignificari  solet  interior  af- 
ilictio  privationem  beatitudinis  consequens,  ita  ut  ex  parte 
poenae  sensus  sola^se  teneat  gehenna  ignis.  Verumtamen  si 
sermo  sit  de  iis  qui  decedunt  in  originali  absque  reatu  pec- 
catorum  personalium,  poena  damni  nihil  aliud  importat  quam 
puram  privationem,  eo  quod  pro  originali  peccato  nuUa  est 
poena  positiva  in  futura  vita,  uti  suo  loco  dicetur.  Vide  ergo 
quomodo  ex  subiecta  materia  amplitudo  sensus  sit  semper 
determinanda. 

Ultimo  animadvertendum  occurrit  quod  in  purgatorio  di- 
latio  gloriae  non  habet  simpliciter  rationem  poenae  damni, 
quandoquidem  anima  ibi  possidet  gloriam  in  radice  inamissi- 
bilis  gratiae,  necnon  et  in  expectatione  quam  scit  absolute 
certam  atque  infrustrabilem.  Est  tamen  dilatio  ista  maxime 
poenalis,  quia  etsi  in  hac  vita  carentia  visionis  Dei  non  sit 
privatio  veri  nominis,  (nam  ut  dicitur  1.  3  c.  Gent.,  c.  144, 
privatio  alicuius  non  est  nisi  quando  natum  est  haberi,  non 
enim  catulus  mox  natus  dicitur  visu  privatus) :  at  certe  sta- 
tim  post  iinem  vitae  talis  efficitur,  et  ex  tunc  annexam  ha- 
bet  punitivam  afELictionem.  Verum  in  infinitum  distat  a  poena 
damnatorum  (1)  cui  soli  nomen   danmi  attribuere  solent;  et 

(1)  In  inferno  nullus  ordo  sed  sempiternus  horror  inhabitat,  nec  ali- 
quid  tollitur  de  ratione  poenae,  quia  damnati  utpote  voluntatem  haben- 
tes  obstinatam  in  malo,  iustitiae  Dei  totaliter  repugnant.  Ast  in  purga- 
torio  adest  charitas,  imo  charitas  confirmata  quae  nec  potest  amitti,  nec 
iam  compatitur  motum  aut  atfectum  ullum  qui  praeter  rectum  ordinem 
existat.  Quapropter  purgantes  animae  consentiunt  poenis  suis,  sicut  et 
Dei  iustitiae  quae  poenas  ordinat.  Porro,  ut  supra  habitum  est,  quan- 
tum  adimitur  de  involuntario,  tantum  tollitur  de  poenalitate. 

hoc  debuit  convenienter  hic  notari,  ne  forte  ex  confusione 
nominum  sequatur  aliquando  confusio  conceptuum.  Nunc  au- 
tem  post  notiones  praeambulas,  ad  ipsam  doctrinae  exposi- 
tionem  accedamus  oportet.  Hinc : 

THESIS  VI. 
(Art.  1). 

Omne  idecceituiiii  iiiclucit  reatiiiii  i»oenae  proiiortionatae 
pro  iiitiira  vita  in  l*oro  Dei. 

Haec  est  fundamentalis  aseertio,  cuius  sensum  recte  asse- 
quaris  oportet.  Non  enim  dicitur  omne  peccatum  in  praesenti 
vita  commissum,  fore  de  facto  puniendum  in  futura ;  contingit 
enim  peccatum  hic  remitti  et  quantum  ad  culpam  et  quantum 
ad  poenam.  Sed  asseritur  semper  induci  reatum,  id  est  liga- 
tionem  ad  poenam  alterius  vitae,  sive  postea  reatus  ille  ante 
mortem  solvatur,  sive  non. 

Hoc  igitur  sensu,  assertio  est  valde  obvia  tam  in  Scripturis 
quam.  in  doctrina  Sanctorum.  Inter  alia  autem  revelationis 
testimonia  ponderandum  est  verbum  Domini,  Matth.  XII-36: 
«  Dico  autem  vobis  quoniam  omne  verbum  otiosum  quod  lo- 
«  cuti  fuerint  homines,  reddent  rationem  de  eo  in  die  iudi- 
«  cii  »  (1).  Nam  de  eo  solo  reddetur  ratio  in  futuro  iudicio, 

(1)  Vix  potest  aliquid  inveniri  quo  fundamentale  principium  morali- 
tatis  magis  illustretur  ;  hinc  enim  babemus  quod  verhum  otiosum  est  quod- 
dam  malum  morale ;  nunc  autem  iure  inquiritur  quidnam  verbo  otioso 
inesse  possit,  unde  ei  uiali  moralis  ratio  conveniat?  Et  nihil  aliud  oc- 
cnrrit  nisi  irreferibilitas  in  fiuem;  quippe  ofioswm  idem  est  ac  extra  or- 
dinem  finis  (quod  redundat  et  non  est  ad  rem).  Sed  quis  tandem  ille 
est  finis,  cuius  respectu  verbum  dici  potest  otiosnm,  et  quia  otiosum, 
ideo  deordinatum  ac  punibile'?  Non  certe  ipse  homo,  cui  si  verbum  di- 
cere  lubet,  per  hoc  ipsum  implet  beneplacitum  auum  et  in  hoc  ordine 
nihil  otiosum  facit.  Neque  etiam  alius  finis  a  quo  homo  se  toto  nou  de- 
pendeat :  nec  tu,  nec  ille,  nec  creatura  qualiscumque ;  nam  etiamsi  re- 

de  quo  est  poena  taxata  in  foro  Dei.  Sed  in  futuro  iudicio 
rationem  reddent  homines  etiam  de  verbo  otioso,  hoc  est 
de  omni  actu  ([ui  ex  suo  genere  omnino  indifferens,  tantum- 
modo  iusta  necessitate  caruit,  vel  pia  utilitate ;  et  hoc  est  mi- 
nimum  quid  in  ordine  peccatorum.  Ergo  a  fortiori  reatus 
poenae  inducitur  per  quamlibet  aliam  culpam,  nihilque  exci- 
pitur  a  generalitate  verborum  Apostoli,  Rom.  IT-9 :  «  Tri- 
«  bulatio  et  angustia  in  omnem  animam  hominis  operantis 
«  malum.  ludaei  primum  et  Graeci». 

Hatio  etiam  intrinseca  est  in  aperto,  nam  lex  de  sui  ratione 
habet  vim  coercitivam;  coercitio  autem  legis  est  per  timorem 
poenae  ;  requiritur  ergo  ut  lex  poena  proportionata  sanciatur. 
Sed  lex  Dei  prohibet  omne  peccatum.  Ergo  omne  peccatum 
inducit  in  foro  Dei  reatum  poenae ;  non  autem  pro  praesenti 
vita,  ut  constat  ex  praemissis  (1) ;  ergo  pro  futura,  in  qua  uni- 
cuique  iuxta  opera  sua  a  iusto  iudice  retribuitur.  Accedit  et 
argumentum  S.  Thomae  in  praesenti.  Videmus  enim  hoc  esse 
in  natura  rerum,  ut  quisquis  insurgit  contra  ordinem  aliquem, 
a  principe  huius  ordinis  deprimatur.  Ergo  omnis  qui  insurgit 
contra  ordinem  iustitiae,  deprimi  debet  ab  eo  qui  huius  or- 
dinis  princeps  exsistit,  contrahendo  scilicet  reatum  poenae  in 
iudicio  eius.  Sed  omnis  peccans  agit  contra  iustitiae  ordinem 
cuius  princeps  est  Deus.  Ergo  sequitur  eadem  conclusio,  in 
qua  cum  non  occurrat  specialis  obscuritas,  statim  ad  amplio- 
res  quasdam  determinationes  veniendum  est,  ut  in  thesi  se- 
quenti. 

spectu  tui,  vel  illius,  \el  cuiiislibet  creaturae,  otietur  verbum  raeum, 
quaeso  te,  quis  adeo  desipiet  ut  dicat  ipsum  esse  hoc  titulo  inordina- 
tum?  Non  enim  constituor  ego  sub  ordine  tuo,  nec  tu  snb  meo;  unde 
iiihil  est  deordinationis  si  nec  actio  tua  ad  me  tendit,  nec  mea  ad  te. 
Ergo  unus  solus  finis  est,  cuius  respectu  aliquid  intelligitur  ex  ipsa  sua 
otiositate  malum  :  ille,  inquam,  finis  ad  quem  omnes  meas  actiones  re- 
ferre  teneor,  et  iste  est  Deus,  totius  moralitatis  principium  et  terminus. 
(1)  Vide  supra  pag.  81. 


DE   REATU    POENAE  87 

THESIS  VII. 
(Art.    3-5). 

Osniie  et  soliifin  |)ecca.tuiiii  mortale  |>er  se  incliielt  i»ea- 
tiiin  poenm^  sftetei*na,e,  ciusie  etis&in  e.«it  cliiplex^s  |>oena. 
c|ui(lein  «lainiii  i*ei^i»on(iens9  inoi*(linatioiii  a^^^ei^^iionij^  a, 
>^ei*o  ultiino  fine,  et  i^oena  ii$en!>^u54  i*ei!$i}oiB(len.*4  iiioi*(liiia.- 
tioiii  eonvei*sioiiis  ad  iiKleliitiiHn  finein.  l*oi*ro  aetei^nae 
|iuniti(mi$$  ultiina  i*u,tio  e^a^t  a,etei:*na  pei*inanentia  ino- 
i*a1i$«i  inoi*(linationi<Bi  in  liuinsnna  voluntate,  (fuae  post 
nioi^tegn  non  e«<»t  ainiiliuii«  llexiliili^^  eii*ca  ultiiniiin  nnein, 
j^ed  in  eo  fine  eiii  iii  insta.iitl  inoi*tis  adliaei^elmt,  iin- 
inoliilitei»  ac  necessai*lo  ex   i*ei  iiatui*a  olifit^niatui*. 

Iterum  distingue  reatum  poenae  a  punitione  ipsa,  quia  po- 
test  incurri  reatus,  quin  sequatur  punitio,  si  forte  reatus  sol- 
vatur  antequam  veniat  tempus  luendi  poenam.  Hinc  duplex 
pars  in  thesi  iure  meritoque  distinguitur ;  et  primo  agendum 
de  ipso  reatu  quem  ex  sese  et  suapte  vi  peccatum  inducit,  con- 
siderando  poenam  peccati  tam  quoad  durationem  quam  quoad 
quidditatem. 

§  1. 

Quod  omne  mortale  peccatum  inducat  reatum  aeternae 
poenae  damni^  indubia  Sacrae  Scripturae  testimonia  atte- 
stantur.  Legitur  enim  in  1  Cor.  VI-9:  Neque  fornicarii^  neque 
idolis  servientes^  neque  adtdteri,  neque  molles....  regnum  Dei 
possidebunt.  Ergo  quisquis  elapso  tempore  viae,  quod  solum 
iuxta  Scripturas  assignatur  poenitentiae  et  remissioni  pecca- 
torum,  reus  invenitur  alicuius  e  supradictis  sceleribus,  ita  ut 
fornicarius  vel  adultervere  nominetur  et  sit  (1):  iste  absolute 

(1)  Nota   hic,  quod    de  aliis  mortalibus  peccatis   eadem  evidenter  ra- 

tio  est. 

et  in  perpetuum  a  regno  Dei  manet  exclusus,  ideoque  aeterna 
poena  damni  punitur  per  privationem  beatitudinis  caelestis. 
Porro  huius  poenae  reatus  non  incurritur,  ut  constat,  quando 
homo  moritur,  sed  quando  peccat;  post  mortem  enim  incipit 
tantum  inamovibiliter  persistere  et  ad  exsecutionem  perduci. 
Peccatum  itaque  semper  efficit  hominem  reum  aeternae  poe- 
nae  damni,  tametsi  toto  tempore  quo  vita  praesens  agitur, 
reatus  ille  simul  cum  culpa  quam  consequitur,  possit  auferri.  — 
Et  eodem  modo  ratiocinaberis  circa  illud  Evangelii,  Matth. 
XXIY-41:  Tunc  dicet  et  his  qui  a  sinistris  erunt:  Discedite  a  me, 
maledicti.  Quid  est  enim  excludi  a  consortio  Christi  regis  glo- 
riae  in  illa  regeneratione  et  novo  natali  totius  universi,  nisi 
longe  fieri  ab  ea  lerusalem  ubi  est  haereditas  filiorum  in  vi- 
sione  Dei?  Iterum  ergo  inculcatur  poena  damni,  cuius  reatum 
incurrit  quisquis  malus  efficitur  per  voluntariam  a  Deo  aver- 
sionem,  et  quantum  est  ex  vi  huius  aversionis,  debet  habere  lo- 
cum  inter  eos  qui  a  sinistris  erunt.  —  Item,  Apoc.  XXI-XXII, 
describens  loannes  regnum  in  quo  Sancti  Deo  fruuntur,  mun- 
ditiam  absolutam  aeternae  illius  civitatis  multis  prosequitur  : 
ubique  aurum  mundum  simile  vitro  mundo,  ubique  plateae 
nitidissima  luce  resplendent,  nec  sine  sacro  quodam  terrore 
cogitari  potest,  quanta  sit  puritas  requisita  ut  quis  ambulet 
per  fulgentes  vias,  et  vel  appropiet  ad  muros  quorum  singuli 
lapides  margaritae  sunt.  Quare  ab  hoc  paradiso  gloriae  vox 
egreditur  dicens :  Foris  canes,  et  venefici,  et  impudici,  et  Tiomi- 
cidae,  et  idolis  servientes,  et  omnis  qui  amat  et  facit  mendacium. 
In  quo  iterum  atque  iterum  denuntiatur  peccatoribus  finalis 
et  definitiva  a  beatitudine  exclusio :  unde  eadem  conclusio  se- 
quitur  ac  supra. 

Reatum  quoque  aeternae  poenae  sensus  notissimae  aucto- 
ritates  nos  edocent.  Dicitur  enim  Marc.  IX-42:  Et  si  scanda- 
lizaverit  te  manus  tua,  abscide  illam,  honum  est  tibi  dehilem 
introire  in  vitam,  quam  duas  manus  hahentem  ire....  in  ignem 
inexstinguihilem .  Sed  nulla  esset  haec  consequentia  si  mortale 

peccatum,  cuius  occasio  vel  causa  hic  removeri  iubetur,  non 
faceret  liominem  reum  gehennae  ignis  perpetui.  Dicitur  etiam 
Matth.  XXV-41 :  Discedite  a  me  in  ignem  aeternum,  et  infra  : 
Ihunt  hi  in  supplicium  aeternum,  et  Isaiae  ultimo  :  Ignis  eorum 
non  exstinguetur,  et  Apoc.  XIV-11 :  Et  fumus  tormentorum 
eorum  ascendet  in  saeculasaeculo7nim.De  quibus  grandis  nobis 
sermo  esse  deberet,  si  occurreret  necessitas  demonstrandi  pro- 
prietatem  verborum  Scripturae  quoad  ignem  inferni,  vel  etiam 
declarandi  qua  ratione  ignis  torqueat  animas  et  spiritus  an- 
gelicos.  Sed  haec  omnia  non  sunt  huius  loci,  cum  praesens 
indago  solum  respiciat  veritatem  reatus  interminabilis  poenae 
quae  non  sohim  in  privatione  beatitudinis,  sed  etiam  gene- 
ratim  in  positiva  inflictione  alicuius  contrarii  consistat.  Porro, 
quocumque  modo  ignem  interpreteris,  duo  saltem  satis  su- 
perque  perspicua  sunt:  primo  quidem  nomine  ignis  significari 
positivum  instrumentum  divinae  iustitiae  ad  vindictam  pec- 
cati;  tum  praeterea,  huius  ignis  poenam  denuntiari  aeternam, 
id  est  nunquam  omnino  finiendam.  —  Constat  primum,  quia 
ignis  qui  paratus  est  diabolo  et  angelis  eius  (1),  ignis  exstans 
in  loco  tormentorum  (2),  ignis  qui  armatur  ad  ultionem  inimi- 
corum  (3),  gehenna  quam  sicut  torrens  sulphuris  succendit 
flatus  Domini  (4),  profecto  non  est  aliquid  de  genere  priva- 
tionum,  sed  res  quaedam  a  Deo  facta,  et  ab  eo  ordinata  in 
cruciatum  impiorum.  —  Constat  pariter  ot  secundum,  cum 
ubique  ignis  ille  dicatur  inexstinguibilis,  et  expresse  appel- 
letur  aeternus.  Nec  valet  si  opponas  quod  in  poeticis  locu- 
tionibus  V.  T.,  aeternitas  quandoque  non  absolutam  intermi- 
nabilitatem,  sed  solum  durationis  diuturnitatem  significet. 
Nulla  enim  hic  paritas  esse  potest,  tum  quia  in  Novo  Testa- 

(1)  Matth.,  XXV-41. 

(2)  Luc,  XVI,  24-29. 

(3)  Sap.,  V-18. 

(4)  Isai.,  XXX-33. 

mento  nusqaam  vox  aldypios  eo  sensii  adhibita  invenitur,  tum 
quia  eodem  tenore  impiis  denuntiatur  ignis  aeternus  quo  iu- 
stis  vita  aeterna,  tum  denique  quia  subiecta  materia  et  scopus 
orationis  omnem  haesitationem  manifeste  excludunt,  quando- 
quidem  in  praefatis  locis  aliisque  similibus  explicatur  consum- 
matio  saeculi  et  ultimus  terminus  omnium  rerum,  post  quem 
nihil  ultra  expectandum  erit,  regno  caelorum  in  toto  universo 
immobiliter  constituto  (1). 

Nunc  si  praedictoruin  rationem  intrinsecam  quaeras, 
considera  primo  quam  necessario  per  mortale  peccatum  aeterna 
poena  incurratur.  Et  principium  totius  argumentationis  hinc 

(1)  «  Commoneo  ut  de  dijiboli  angelorumque  eiiis  correctioue  et  in 
«  pristiunm  statum  reparatione  sapere  nihil  audeas,  non  quia  diabolo  et 
«  daenionibus  invideamus...  sed  quia  ultimae  sententiao  summi  et  vera- 
«  cissimi  ludicis  ex  nostra  praesumptione  addere  nihil  debemus.  Ipse 
«  enim  so  similibus  eorum  dicturum  esse  praedixit  :  Ite  in  ignern  aeter- 
«  num  qui  pa)'atus  est  diabolo  et  augelis  eius.  Nec  movere  debet,  ut  hoc 
«  loco  aeternum  pro  diuturno  accipiamus,  quod  alibi  scriptum  est :  Tn  ae- 
«  ternum  et  in  saeculum  saecuU....  Sed  quisquis  prudenter  advertit  quod 
«  dictum  est,  ite  in  ignem  aeternum,  illud  esse  dictum  quod  non  habet 
«  finem,  a  contrario  probat  eo  ipso  loco  evangelico  de  vita  aeterna  quam 
«  iusti  accepturi  sunt;  non  enim  et  ipsa  habet  finem.  Ita  enim  conclu- 
«  sit:  Ihunt  illi  in  ambustionem  aeternam,  iusti  autem  in  viiam  aeternam. 
«  In  utroque  graecus  aicoviov  habet.  Si  misericordia  nos  provocat  cre- 
«  dere  non  futurum  impiorum  sine  fine  supplicium,  quid  de  praemio 
«  iustorum  credituri  sumus,  cum  in  utraque  parte,  eodem  loco,  eadem 
«  sententia,  eodem  verbo  pronuntietur  aeternitas?...  Postremo  si  aeter- 
«  num  et  aeternale,  hoc  est  alojv  et  alojviov,  sub  utroque  intellectu  in 
«  Scripturis  poni  solet,  aliquando  sine  fine,  aliquando  cum  fine,  qaid  de 
«  illis  Prophetae  verbis  responsuri  sumus,  ubi  scriptum  est :  Vermis  eo- 
«  rum  non  morietur,  et  ignis  eoruni  non  extinguetur  f  Qualiscumque  poena 
«  significata  sit  nomine  vermis  atque  ignis,  certe  si  non  morietur  nec 
«  extinguetur,  sine  fine  praedicta  est,  nec  aliud  agebat  Propheta  cum 
«  hoc  diceret,  nisi  ut  eam  sine  fine  praediceret  ».  Augiist*  contra  Pri- 
scillianistas,  c.  5-6. 

sumendum  est,  quod  quidquid  moralitatis  ordinem  irrepara- 
biliter  pervertit,  interminabilis  etiam  poenae  reum  hominem 
efficere  debet^  in  foro  utique  illius  ad  quem  spectat  ordo  mo- 
ralitatis  sive  ultimi  finis,  id  est  in  foro  Dei.  Quamdiu  enim 
manet  deordinatio  a  statu  iustitiae,  tamdiu  reordinatio  per 
poenam  duret  necesse  est :  non  quod  duratio  reatus  culpae  sit 
causa  meritoria  durationis  poenae,  sed  conditio  sub  qua  causa 
meritoria  quae  in  actu  peccati  praecessit,  semper  exserit  vim 
suam.  Atqui  omne  et  solum  peccatum  mortale  quantum  est  de 
se^  irreparabiliter  pervertit  ordinem  moralitatis  et  iustitiae. 
Subtrahitenimipsum  ordinis  principium  quo  voluntas  hominis 
subditur  Deo  ut  fini  ultimo,  id  est  gratiam  et  charitatem.  Et 
quia  subtracta  charitate  et  gratia,  nihil  in  homine  relinquitur 
unde  ipsa  charitas  possit  reparari,  dicendum  superest  quod 
quantum  est  ex  parte  peccantis,  semper  inducitur  irreparabilis 
subversio  ordinis  moralis.  Ergo  ex  natura  rei  conseqtlitur 
reatus  poenae  nunquam  desiturae.  «  Peccatam  inquit  S.  Tho- 
«  mas  (1),  ex  hoc  inducit  reatum  poenae,  a^uod  pervertit  or- 
«  dinem.  Manente  autem  causa,  manet  eftectus  :  unde,  quamdiu 
«  perversitas  ordinis  remanet,  necesse  est  quod  remaneat  rea- 
«  tus  poenae.  Pervertit  autem  aliquis  ordinem  quandoque 
«  quidem  reparabiliter,  quandoque  autem  irreparabiliter.  Sem- 
«  per  enim  defectus  quo  subtrahitur  principium,  irreparabilis 
«  est;  si  autem  salvetur  principium,  eius  virtute  alii  defectus 
«  reparari  possunt,  sicut  si  corrumpatur  principium  visivum, 
«  non  potest  fieri  visus  reparatio  nisi  sola  virtute  divina ;  si 
«  vero,  salvo  principio  visivo,  impedimenta  adveniant  visioni, 
«  reparari  possunt  per  naturam  vel  artem.  Cuiuslibet  autem 
«  ordinis  est  aliquod  principium,  per  quod  aliquis  fit  parti- 
«  ceps  illius  ordinis.  Et  ideo,  si  per  peccatum  corrumpatur 
«  principium  ordinis  quo  voluntas  hominis  subditur  Deo,  erit 
«  inordinatio  quantum    est  de  se  irreparabilis,  etsi    reparari 

(1)  S.  Thom.,  hic,  art.  3. 

«  possit  virtute  divina.  Principium  autem  huius  ordinis  est 
«  ultimus  finis  cui  inhaeret  per  charitatem.  Et  ideoquaecumque 
«  peccata  avertunt  a  Deo,  charitatem  auferentia,  quantum  est 
«  de  se  inducunt  reatum  aeternae  poenae  » . 

Exigit  autem  iustitia  ut  poena  ista  sit  in  primis  poena  da^nrd. 
Fert  enim  aequitas  ut  qui  se  a  Deo  separavit  separatione 
quae  opponitur  unioni  charitatis,  puniatur  per  separationem 
a  Deo  oppositam  beatificae  fruitioni,  et  universaliter  loquendo, 
quisquis  contra  legem  peccat  contemnendo  finem  legis,  debet 
secundum  iustitiae  regulam  amittere  benelicium  iinis.  Sed 
quisquis  peccat  mortaliter,  iste  legis  aeternae  finem  contemnit, 
sese  ab  eo  avertendo.  Ergo  oportet  ut  amittat  beneficium  sive 
fruitionem  huius  finis  qui  est  ipsa  per  essentiam  bonitas. 
Rursus,  amissio  alicuius  boni  non  est,  nisi  sit  definitiva  et 
perpetua  privatio  eius,  quandoquidem  id  cuius  possessio  so- 
him  differtur,  nusquam  dicitur  amissum,  sed  prorogatum. 
Necesse  igitur  est  ut  peccato  mortali  ex  parte  aversionis  re- 
spondeat  poena  perpetuae  privationis  summi  illius  boni,  in 
euius  possessione  sita  est  hominis  beatitudo,  et  in  hoc  poenam 
damni  dicimus  consistere.  «  Naturalis  aequitas,  inquit  Angeli- 
«  cus  1.  3  c.  Gent.  c.  IM,  hoc  habere  videtur,  quod  unusquisque 
«  privetur  bono  contra  quod  agit :  ex  hoc  enim  reddit  se  tali 
«  bono  indignum.  Et  inde  est  quod  secundum  civilem  iusti- 
«  tiam,  qui  contra  rempublicam  peccat,  societate  reipublicae 
«  privatur  omnino^  vel  per  mortem,  vel  per  exilium  perpe- 
«  tuum  :  nec  attenditur  quanta  fuerit  mora  temporis  in  pec- 
«  cando,  sed  quid  sit  contra  quod  peccavit.  Eadem  est  autem 
«  comparatio  totius  vitae  praesentis  ad  rempublicam  terrenam, 
«  et  totius  aeternitatis  ad  societatem  beatorum  qui  ultimo  fine 
«  aeternaliter  potiuntur.  Qui  ergo  contra  ultimum  finem  pec- 
«  cat,  et  contra  charitatem  per  quam  est  societas  beatorum, 
«  in  aeternum  debet  puniri  (privatione  huius  finis  et  socie- 
«  tatis),  quamvis  aliqua  brevi  temporis  mora  peccaverit». 

Tandem    oportuit    ut   poenae   damni    poena    etiam  sensus 

inseparabiliter  coniungeretur.  Et  prima  ratio  sumi  potest  ex 
necessitate  sanctionis  quae  sit  sufficiens  ad  retrahendum  ho- 
mines  a  peccato.  Etenim  «  nulhis  timet  amittere  id  quod  non 
«  desiderat  adipisci ;  qui  ergo  habent  voluntatem  aversam  ab 
«  ultimo  fine,  non  timent  excludi  ab  illo.  Non  ergo  per  so- 
«  lam  exclusionem  ab  ultimo  fine,  a  peccando  revocarentur. 
«  Oportet  igitur  peccantibus  aham  poenam  adhiberi,  quam 
« timeant  peccantes  «  (1).  Verum,  argumentum  principale 
trahitur  ex  ipsa  intrinseca  indole  peccati.  Etenim  poena  de- 
bet  proportionaliter  culpae  respondere.  Per  culpam  autem 
non  solum  avertitur  mens  ab  ultimo  fine,  sed  etiam  indebite 
convertitur  in  alia  quasi  in  fines,  et  licet  aversio  realiter  in- 
volvatur  in  conversione,  ut  dictum  est  supra,  tamen  haec  duo 
ratione  distinguuntur  et  duplicem  important  inordinationem, 
dum  scilicet  peccans  fruitur  bono  creato,  et  per  hoc  ipsum  a 
Deo  se  avertit.  Non  solum  ergo  puniendus  est  ille  qui  pec- 
cat,  per  hoc  quod  excludatur  a  fine,  sed  etiam  per  hoc  quod 
ex  aliis  rebus  sentiat  nocumentum,  iuxta  illud  Apoc.  XVIII-7: 
Quantum  glorificavit  se  et  in  deliciis  fuit,  tantum  date  illi  tor- 
mentum, 

Obiicies  tamen  :  Secundum  quantitatem  culpae  dehet  esse  et 
quantitas  poenae.  Sed  ille  quipeccat,  non  peccat  infinito  tempore, 
quamvis  in  infinitum  bonum  peccet.  Ergo  non  debet  puniri  poena 
aeterna^  sed  solum  ad  tempus  privatione  infiniti  honi,  vel  etiam 
positiva  castigatione  propter  ahusum  creaturae. 

E-espondeo :  Dist.  mai.  Secundum  quantitatem  culpae  de- 
bet  esse  et  quantitas  poenae,  hoc  est,  gravitati  culpae  re- 
spondeat  necesse  est  poenae  acerbitas,  conc.  mai.  Hoc  est, 
durationi  culpae  debet  respondere  duratio  poenae,  suhd.  Du- 
rationi  culpae  ex  parte  maculae  vel  reatus,  iterum  conc.  mai. 
Ex  parte  actus,  neg.  —  Ad  minorem  autem  dico :  Ille  qui 
peccavit  mortaliter^  non  peccavit  infinito  tempore,  id  est  non 

(1)  S.  Thom.,  1.  3  c.   Gent.,  c.   145. 

fuit  in  actu  peccandi  per  infmitum  tempus,  conc.  min.  Id  est, 
non  se  deordinavit,  quantum  in  ipso  fuit,  deordinatione  irre- 
mediabili,  nec  se  obligavit  ut  in  peccati  reatu  aeternaliter  per- 
maneret,  radicitus  corrumpendo  principium  ordinis  quo  vo- 
luntas  est  habitualiter  Deo  subdita,  id  est  charitatem,  nego.  Et 
ideo  absolute  negatur  consequentia.  —  Caeterum  ne  in  hu- 
mano  quidem  iudicio  assumitur  ut  mensura  durationis  poenae 
duratio  delicti.  Non  enim  quia  adulterium  vel  homicidium  in 
momento  committitur,  inquit  Angelicus  in  resp.  ad  1^°^,  pro- 
pterea  momentanea  poena  punitur,  sed  quandoque  quidem 
perpetuo  carcere  vel  exilio,  quandoque  etiam  morte,  in  qua 
non  consideratur  occisionis  mora,  sed  potius  quod  in  perpe- 
tuum  auferatur  reus  a  societate  viventium,  et  sic  poena  ista 
repraesentat  suo  modo  aeternitatem  poenae  inflictae  divinitus. 
Porro,  si  duratio  poenae  nequaquam  respondet  durationi  sce- 
leris  in  legibus  etiam  humanis,  quamvis  ipsae  non  respiciant 
nisi  forum  extemum.  et  nihil  attendant  praeter  actionem  tran- 
seuntem  prout  est  nociva  communitati,  quanto  minus  in  lege 
divina  quae  prohibet  peccatum  secundum  quod  perversivum 
est  interioris  ordinis  iustitiae.  Si  quid  igitur  ex  sese  ordinem 
hunc  irreparabiliter  pervertat,  consequens  omnino  est  ut  ei 
interminabilis  poena  in  iudicio  Dei  debeatur  (1). 

(1)  Considerandum  etiam  quod  etsi  voluntarius  peccati  actus  in  mo- 
mento  temporis  exsistat,  adliuc  tamen  ille  qui  peccat,  tali  modo  peccato 
adhaeret,  ut  in  actu  peccandi  perpetuo  maneret,  si  posset ;  convertitur 
enim  ad  obiectum  prohibitum  ut  ad  summum  diligibile.  «  Peccans  mor- 
«  taliter,  inquit  S.  Thomas  iu  11,  D.  42,  q.  1,  a.  5,  finem  delectationis 
«  suae  in  eo  in  quo  mortaliter  peccat,  ponit,  ut  etiam  Deum  pro  illo 
«  contemnat.  Constat  autem  quod  quicumque  summe  diligit  aliquid  sicut 
«  finem  suae  voluntatis,  ex  hoc  ijjso  vellet  semper  ei  adhaerere ;  et  ideo 
«  peccans  mortaliter,  illo  actu  voluntatis  quo  peccatum  mortale  eligit, 
«  eligit  peccato  semper  adhaerere  nisi  per  accidens  retrahatur,  vel  timore 
«  poenae,  vel  aliquo  huiusmodi  ;  sed  si  infinite  adhaerere  posset,  semper 
«  adhaereret,  et  ideo  in  suo  aeterno  peccat,  et  propter  hoc  aeterna  poena 

Dices  iterum:  Peccatum  mortale,  quantumvis  grave^  est 
semper  remissihile,  ac  per  hoc,  reparabile.  Non  ergo  inducit 
aeternae  poenae  reatum,  cuius  causa  non  est  nisi  illud  quod 
irreparahiliter  perve^^tit  ordinem. 

Respondeo:  Dist.  antec.  Peccatum  mortale  est  reparabile 
tempore  praesentis  vitae,  quantum  est  ex  virtute  Dei,  conc. 
antec.  Quantum  est  ex  facto  peccantis,  nego  antec.  Porro, 
cum  de  reatu  agitur,  id  est  de  obligatione  ad  poenam  quae 
acturn  peccati  naturaliter  consequitur,  nihil  aliud  attehdi  de- 
bet  nisi  irreparabilitas  se  tenens  ex  parte  hominis  delinquentis. 
Unde  etiamsi  per  respectum  ad  potentiam  Dei  ordinatam  pec- 
catum  foret  tam  in  praesenti  quam  in  futuro  remissibile, 
adhuc  vere  ex  actu  peccati  sequeretur  aeternae  poenae  reatus, 
habens  rationem  sui  in  irreparabili  subversione  ordinis  iusti- 
tiae  quantum  est  ex  facto  peccatoris.  Quippe  considerare  nunc 
oportet  quid  per  se  sequatur  ex  actu  hominis,  non  autem 
quid  valeat  divina  virtus  efficere. 

Caeterum  virtus  divina  in  gubernatione  rerum  sese  accom- 
modat  earum  conditioni,  ideoque  quamdiu  liberum  hominis 
arbitrium  remanet  naturaliter  ilexibile  a  malo  ab  bonum,  tam- 
diu  virtus  Dei  omnipotens  ipsum  movet  per  actualem  gra- 
tiam  ad  reparationem  habitualis  gratiae  et  charitatis.  Ubi  vero 
in  eo  statu  ponitur  in  quo  amplius  non  est  mutabile  ab  uno 
fin^e  in  alium  finem,  sicut  de  voluntate  post  separationem  a 
corpore  doctrina  Sanctorum  et  Scripturae  testimonia  docent, 
tunc  absolute  subtrahitur  motio  gratiae,  et  sic,  ordinis  per- 
versitate  immobiliter  perseverante  ex  quadam  insita  rerum  ne- 
cessitate,  poena  de  facto  infligitur  in  aeternum  duratura. 

Iterum  ergo  apparet  distimctio  inter  poenae  reatum  et  actua- 

«  est  dignus  ».  Consiclerandum  denique  quod  gravitas  peccati,  propter 
infinitam  oflfensi  dignitatem,  semper  excedit  qnamlibet  possibilera  poe- 
narum  acerbitatem,  et  ideo  oportet  ut  quod  de  aequalitate  iustitiac 
necessario  deest,  recorapensetur  aliquo  raodo  per  infin^tam  durationeni. 

lem  punitionem.  Sufficiens  causa  reatus  est  peccatum  prout 
irreparabile  per  virtutem  illius  qui  peccavit.  Sed  ad  actualem 
interminabilis  poenae  inflictionem  ulterior  conditio  requiritur, 
ut  scilicet  auferatur  etiam  id  quod  de  reparabilitate  adhuc 
remanebat  ex  parte  inohiHtatis  liumanae  voluntatis  suh  Dei  ope- 
ratione  et  gratia.  «  Non  enim,  inquit  Angelicus  1.  4  c.  Gent.^ 
«  c.  93,  esset  perpetua  poena  animarum  quae  damnantur,  si 
«  possent  voluntatem  mutare  in  melius,  quia  iniquum  esset 
«  quod  ex  quo  bonam  voluntatem  haberent,  perpetuo  puniren- 
«  tur  » .  Et  hoc  sensu  in  thesi  additum  est,  ultimam  rationem 
punitionis  aeternae  esse  aeternam  permanentiam  inordina- 
tionis  in  humana  voluntate,  quae  post  mortem  in  eo  fine  cui 
ante  mortem  adhaerebat,  immobiliter  ac  necessario  firmatur. 

§2. 

Haec  necessaria  voluntatis  ohfirmatio,  non  dico  in  iis  quae 
sunt  ad  finem  (cum  circa  illa  essentialiter  versetur  exerci- 
tium  liberi  arbitrii),  sed  in  eo  in  quo  ante  mortem,  suum 
supremum  finem  ac  summum  diligibile  ultimo  constituerat : 
haec,  inquam,  obfirmatio  continet  unam  e  profundioribus 
quaestionibus  tum  theologiae  tum  naturalis  philosophiae, 
quae  etiam  ad  regulam  vitae  moralis  suppeditat  m^ateriam 
cogitationum  nusquam  exhauriendam.  Et  nunc  quidem  hu- 
manae  vohmtates  mobilitatem  corporis  corruptibilis  partici- 
pantes,  non  solum  circa  media  mutant  consilia,  sed  etiam 
circa  ipsos  supremos  fines  hinc  et  inde  moventur,  modo  sub- 
ditae  Deo  vero  ultimo  fini,  modo  conversae  ad  fines  oppo- 
sitos,  et  sic  describunt  lineas  curvas  velut  arundo  vento  agi- 
tata.  Ast  ubi  pervenitur  ad  immobile  littus  futuri  aevi,  non 
amplius  potest  mutari  voluntas  quantum  ad  id  quod  est  in 
moralibus  sicut  prima  principia  in  intelligibilibus,  sed, 6'ice- 
ciderit  lignum  ad  austrum  aut  ad  aquilonem^  in  quocumque 
loco  ceciderit,  ihi  erit  (1). 

(1)  Eccl.  XI-3. 

De  qua  veritate  dico  in  primis  eam  esse  in  communi  sensii 

hominum.  Si  enim  eos  excipias  qui   animae  immortalitatem 

negant,    vel   absurdam  metempsychosim  statuunt,    omnium 

animis  insitum  est,  defunctos  constitui  in  quodam  immobili- 

tatis  statu,  quatenus  reputantur   vel   immutabiliter  boni  vel 

immutabiliter  mali,  ac  per  hoc,  in  bono  vel  malo  fine  obfir- 

mati,  cum  ex  ultimo  fine  tota  dependeat  vel  bonitas  vel  ma- 

litia  voluntatis.  —  Et  re  quidem  vera,  videmus  cunctis  enti- 

bus  praefixum  fuisse  a  natura  terminum  durationis  sui  motus 

in  perfectionem ;  nec  mirum  hoc  videri  debet,  quia  mobilitas 

in  perfectionem  competit  ei  quod  adhuc  est  quodammodo  in 

fieri,  natura  autem  nulli  rei  aeternum  fieri  assignat.  Oportet 

igitur  ut  omni  enti   naturaliter  attribuatur  certum  spatium 

perveniendi  ad  ultimum  factmn  esse,  sive  ad  statum  quemdam 

in  quo  semper  necessario  permaneat,  si  sit  de  genere  eorum 

quibus  competit  essendi  perpetuitas.  Nunc   autem,  cum  finis 

habeat  rationem  boni  et  perfectivi,  ex  adhaesione  ad  finem 

adipiscitur  creatura  intellectualis  perfectionem  seu  veram  seu 

falsam,  pro  libertate  sui  arbitrii.  Quapropter  praecedit  aliquis 

status  in  quo  potest  moveri  ad  finem,  et  sequitur  alius  status 

perpetuus  in  quo  necessario  immobilizatur  in  fine  quem  sibi 

praestituit,  quicumque  tandem  ille  sit.  Et  quia  anima  unitur 

corpori  ut  in  eo  existens  perficiatur  quasi   ad   perfectionem 

mota,  status  ille  prior  durat  toto   tempore  praesentis  vitae, 

incipit  hic  posterior  statim  ac  fit  separatio  a  corpore.  «  Anima 

«  igitur,  quemcumque  finem  sibi  ultimum  praestituisse  inve- 

«  nitur  in  statu  mortis,  in  eo  fine  perpetuo  manebit....  Sic  igi- 

«  tur,  post  hanc  vitam  qui  boni  in  morte  invenientur,  habe- 

«  bunt  perpetuo  voluntatem  firmatam  in  bono ;  qui  vero  mali 

«  tunc  invenientur,  erunt  perpetuo  obstinati  in  malo  >>  (1).  Et 

hoc  quidem  argumentum  sumitur  ex  notione  viae  et  termini, 

quae  in  duratione  creaturae  rationalis  necessario  est  introdu- 

(1)  S.  Thom.   Comp.  ilieoh  c.   17-1. 
J)e  natura  et  ratione  peceati  personalis.  7 

cenda ;  nihil  enim   aliud  est  via   quam   status   tendentiae  in 
finem,  niliil  aliud  terminus  viae  quam  status  mansionis  sive 
immobilizationis   in  fine.  —  Sed   ad   eamdem   conclusionem 
deveniet  quisquis  diligenter  attendet  quid  sit  adhaerere  alicui 
bono  tamquam  ultimo  fini.  Etenim  amor  quo  aliquid  amatur 
ut  summum  diligibile,  semper  est  per  se  definitivus  et  irre- 
vocabilis,  eo  quod  amor  summi  diligibilis  revocari  non  potest 
per  aliquid  amatum  magis,  sicut  nec  error  circa  principia 
per  aliqua   certiora.  Sicubi  ergo  contingat   mobilitas  quoad 
finem  ultimum,  hoc  non  est  nisi^^r  accidens^  videlicet  ratione 
coniunctionis  ipsius  intellectus  et  voluntatis  cum  corpore  eis 
deserviente  ad  proprias  operationes.  Ex  mobilitate  enim  cor- 
poris  movetur  et  dispositio   animae,  fitque  ut  recedat  ab  eo 
iu  quo  prius  fixa  permanebat,  et  vice  versa.  At  puri  spiritus 
nequaquam  retrahibiles  sunt  a  fine  ultimo   quem  primo  am- 
plexi  sunt,  nec  animae  humanae  ab  eo  cui  vel  actualiter  vel 
habitualiter  inhaerebant  in  instanti  separationis,  dicente  Da- 
masceno :  Hoc  est  hominibus  mors^  quod  angelis  casus.  «  Dis- 
«  positione  manente  qua  aliquid  desideratur  ut  ultimus  finis, 
«  non  potest  illius  finis  desiderium  moveri,  quia  ultimus  finis 
«  maxime  desideratur ;  unde  non  potest   aliquis  a  desiderio 
«  ultimi  finis  revocari  per  aliquid  desiderabile  magis.  Anima 
«  autem  est  in  statu  mutabili  quamdiu  corpori  unitur,  non 
«  autem  postquam  fuerit  a  corpore  separata.  Disj.ositio  enim 
«  animae  movetur  per   accidens   secundum    aliquem  motum 
«  corporis ;    cum  enim  corpus  deserviat   animae  ad  proprias 
«  operationes,  ad  hoc  ei  naturaliter  datum   est,  ut  in   ipso 
«  existens  perficiatur  quasi  ad   perfectionem  mota ;  quando 
«  igitur  erit  a  corpore  separata,  non  erit  in  statu  ut  moveatur 
«  ad  finem,  sed  ut  in  fine  adepto  semper  quiescat.  Immobilis 
«  igitur  erit  voluntas  eius  quantum  ad  desiderium  ultimi  finis; 
«  ex  ultimo  autem  fine  dependet  tota  bonitas  vel  malitia  vo- 
«  luntatis,  quia  bona  quaecumque   aliquis  wlt  in  ordine  ad 
«  bonum  finem,  bene  vult,  male  autem  quaecumque  in  ordine 

«  ad  maliini  finem.  Non  est  igitur  voluntas  animae  separatae 
«  mutabilis  de  bono  in  malum,  licet  sit  mutabilis  de  uno 
«  volito  in  aliud  volitum,  servato  tamen  ordine  ad  eumdem 
«  ultimum  finem.  Ex  quo  apparet  quod  talis  immobilitas  vo- 
«  luntatis  libero  arbitrio   non   repugnat,  cuius  actus  est  eli- 

I 

« gere ;  electio  enim  est  eorum  quae  sunt  ad  finem,  non 
«  autem  ultimi  finis.  Sicut  igitur  non  repugnat  libero  arbitrio 
«  quod  immobili  voluntate  desideramus  beatitudinem  et  mi- 
«  seriam  fugimus  in  communi,  ita  non  erit  contrarium  libero 
«  arbitrio  quod  voluntas  feratur  in  aliquid  determinatum  sicut 
«  in  ultimum  finem,  quia  sicnt  nunc  immobiliter  nobis  inhae- 
«  ret  natura  communis  per  quam  beatitudinem  appetimus  in 
«  communi,  ita  etiam  immobiliter  manebit  illa  specialis  di- 
«  spositio  per  quam  hoc  vel  illud  desideratur  ut  ultimus  finis. 
«  Substantiae  autem  separatae,  scilicet  angeli,  propinquiores 
«  sunt  secundum  naturam  in  qua  creantur  ultimae  perfectioni 
«  quam  animae,  quia  non  indigent  acquirere  scientiam  ex 
«  sensibus,  neque  pervenire  ratiocinando  de  principiis  ad  con- 
«  clusiones,  sed  per  species  inditas  statim  possunt  in  contem- 
«  plationem  veritatis  pervenire,  et  ideo,  statim  quod  debito 
«  fini  vel  indebito  adhaeserunt,  immobiliter  in  eo  permanse- 
«  runt.  Non  est  tamen  aestimandum  quod  animae,  postquam 
«  resument  corpora  inresurrectione,  immobilitatem  voluntatis 
«  amittant,  quia  ut  supra  dictum  est,  corpora  in  resurrectione 
«  disponentur  secundum  exigentiam  animae,  non  autem  ani- 
«  mae  immutabuntur  per  corpora,  sed  immobiliter  perseve- 
«  rabunt  »  (1). 

Hae  igitur  et  aliae  eiusmodi  considerationes  ostendunt, 
communem  generis  humani  persuasionem  circa  statum  defun- 
ctorum  esse  rationi  maxime  consentaneam,  adeoque  criterium 
veritatis  in  se  continere.  Verumtamen  habemus  certiorem  pro- 
pheticum  sermonem,  cui  bene  faciemus  attendentes  quasi  lu- 

(1)  S.  Thom.  1.  4  c.   Gent.  c.  95. 

cernae  lucenti  in  caliginoso  loco.  Revelationi  autem  inhae- 
rentes,  tria  haec  inconciissa  persuasione  tenebimus:  Primo, 
obstinatio  voluntatis  in  fine  cui  ultimo  adhaesit  dum  esset 
in  via,  res  est  extra  omnem  dubitationem  posita ;  connectitur 
enim  logice  cum  dogmate  quo  credimus  malos  dare  de  facto 
poenas  in  inferitu  aeteynasil),  Sienimunquam  posset  voluntas 
rectificari  circa  verum  finem  ultimum  qui  Deus  est,  non  pos- 
set  amplius  esse  poena  perpetua,  quia  iniquum  foret  perpe- 
tuo  puniri  eos  qui  iam  bonam  voluntatem  haberent,  ut  supra 
cum  Angelico  Doctore  notatum  est.  Secundo,  obstinatio 
ista  non  procedit  a  Deo  qui  neminem  a  se  avertit,  neminem 
in  affectu  peccati  confirmat.  Quin  imo  non  est  effectus  aeter- 
nitatis  poenae,  sed  magis  ratio  eius  vel  conditio  sine  qua 
non.  Damnati  enim  non  ideo  obstinantar  quia  aeternis  pocmis 
addicuntur,  sed  e  converso,  ideo  addicuntur  poenis  aeternis 
quia  voluntate  eorum  in  malo  confirmata,  moralis  deordi- 
natio  quam  mortale  peccatum  induxit,  semper  duret  necesse 
est.  Tertio  igitur  dicendum  remanet  obstinationem  hanc 
esse  ex  natura  rei,  id  est  sequelam  necessariam  liberae  de- 
terminationis  in  qua  mors  invenit  voluntatem ;  sic  olim  lahel 
"uxor  Haber  Sisaram  clavo  confiji:it  in  eo  ipso  situ  et  loco  in 
quo  oppressus  somno  ceciderat. 

Ergo,  superhia  eorum  qui  te  oderunt  ascendit  semper  (2),  et 
propterea,  fumus  tormentorum  eorum  ascendet  in  saecula  saecu- 
lorum  (3). 

Nec  obstat  illud  quod  de  impiis  in  no^assimo  die  legitur 
Sap.  V-2  :  Videntes  turhahuntur  timore  horrihili^  dicentes  intra 
se,  jjoenitentiam  agentes,  et prae  angustia  spiritus  gementes:  Hi 
sunt  quos  hahuimus  aliquando  in  derisum  et  in  similitudinem  im- 
properii....  Ergo  erravimus  a  viaveritatis,  etiustitiae  lumen  non 


(1)  2  Thessal.  1-9. 

(2)  Psalm.  LXIII-23. 

(3)  Apoc.  XIV-11. 

luxit  nohis,  etc.  Non  enim  ea  poenitentia  hic  signatur,  qua 
quis  ab  affectu  peccati,  adeoque  a  pravo  line  ultimo  retrahit 
voluntatem,  quia  iniqui  in  inferno  non  hoc  refugiunt  in  pec- 
catis  quod  prius  appetiverunt,  puta  proprium  suum  ac  priva- 
tum  bonum  tamquam  summum  ac  principale,  sed  aliquid  aliud, 
videlicet  poenam.  Sciendum  .quippe  est  quod  poenitere  de 
peccato  dicitur  dupliciter:  «  Uno  modo  per  se,  et  alio  modo 
«  per  accidens.  Per  se  quidem  de  peccato  poenitet  quis,  qui 
«  peccatum,  eo  quod  est  peccatum,  abominatur;  per  accidens 
«  vero  qui  illud  odit  ratione  alicuius  adiuncti,  utpote  poenae, 
«  vel  alicuius  huiusmodi  mali.  Igitur  non  poenitebunt  per  se 
«doquendo  de  peccato,  quia  voluntas  malitiae  peccati  in  eis 
«  remanet;  poenitebunt  autem  per  accidens,  in  quantum  affli- 
«  gentur  de  poena  quam  pro  peccato  sustinent  »  (1).  Nec 
iterum  opponas  quod  timor  vel  odium  poenae  apud  nos  cor- 
rigit  voluntatem.  Nam  primo,  etiam'  apud  nos,  hunc  effe- 
ctum  non  semper  nec  necessario  habet,  ut  patet  in  Antiocho 
2  Machab.  IX,  et  in  aliis  plurimis  quos  videmus  quandoque 
scienter  in  infernum  descendere,  et  licet  in  timore  horribili 
constitutos^  tamen  usque  ad  extremum  contra  Deum  insurgere 
hac  blasphemia :  non  flectar.  In  quo  quidem  adumbrationem 
quamdam  obstinationis  damnatorum  medias  inter  gehennae 
poenas  nobis  exhibent.  Praeterea,  odium  poenae  vel  timor 
potest  quidem  esse  principium  rectificandi  affectus  quamdiu 
homo  est  in  statu  praesenti,  in  quo  propter  specialem  modum 
operandi  tam  intellectus  quam  voluntatis  adhuc  mutabilis  ex- 
sistit  ab  uno  fine  in  alium,  non  autem  postquam  in  termino 
erit  constitutus.  Et  universim  loquendo,  cavendum  maxime  est 
ne  ea  quae  nunc  in  corpore  corruptibili  experimur,  inconsulto 
transferamus  ad  futuram  vitam,  quasi  esset  univoca  utrobique 
cognitionis  et  exercitii  libertatis  ratio.  Caeterum  haec  omnia 
ampliorem  declarationem  habebunt  in  tractatu  de  Poenitentia, 

(1)  S.   Thom.,   in  IV,  D.   50,  q.  2,  a.   1,  q.   2. 

cum  attritionis  natura  exponenda  veniet ;  ubi  etiam  examina- 
bitur  singularis  casus  hominis  qui  decederet  in  mortali  post 
actum  contritionis  imperfectae  absque  sacramento. 

COROLLAEIUM 

(Art.  6). 

Llcet  in  iustifleatlone  Inipli,  remlsslo  eiilpae  neees- 
i!«arlo  Inferat  remlssionein  reatus  poenae  aeternae, 
nilill  tanien  problbet  c|uomlnus  post  iustifleationem 
adhuc  remaneat  reatus  poenae  temporalis. 

Non  assumitur  hic  demonstrandimi,  permanere  de  facto 
huiusmodi  reatum,  nam  opportunior  huic  quaestioni  locus 
reservatur,  ubi  de  effectu  poenitentiae  quoad  mortalium  re- 
missionem  (1).  Sed  facto  interim  supposito,  propositum  inten- 
tionis  est  ostendere  qualiter  sit  explicanda  res ;  multum  enim 
hoc  iuvat  ad  penitiorem  cognitionem  naturae  peccati,  necnon 
et  habitudinis  qua  poena  se  habet  ad  culpam. 

Mortale  peccatum,  ut  ex  superioribus  iam  abunde  constat, 
duplicem  continet  inordinationem  (2).  Est  enim  primo,  extra 
ordinem  veri  ultimi  finis,  secundum  quod  indebite  quis  com- 
mutabili  bono  fruitur,  assumens  sibi  id  quod  sibi  non  competit. 
Est  etiam  contra  verum  ultimum  iinem,  seoundum  quod  in 
appetitu  indebiti  boni  includitur  contemptus  Dei  et  eius  ami- 
citiae.  Hinc  homo  mortaliter  peccans  proportionalitate  qua- 
dam  se  habet  sicut  qui  in  humanis  violaret  amicitiae  foedus, 
aliquid  ab  amico  auferendo  (3).  Quod  quidem  scelus  si  quando 

(1)  Vide  Commentarium  in  tertiam  partem,  Qiiaest.  86,  a.  4. 

(2)  Vide  snpra,  ubi  de  definitione  peccati. 

(3)  «  Dicendam  quod  tam  iustitia  qnam  amicitia  in  aeqnalitate  qna- 
«  dam  consistat.  Qni  ergo  aliqnem  offendit,  contra  aeqnalitatem  amici- 
« tiae  peccat,  in  qnantnm  affectum  debitnm  non  impendit,  et  contra 
*  aequalitatem  iustitiae,  in  qnantum  rem  debitani  subtrahit.  Et  sicut 
4c  haec  dno  in  offensa  quandoque  dividuntnr,  ita  etiam    in  recompensa- 

admittitur,  iure  meritoque  offensus  amicitiam  subtrahit  cum 
omnibus  eam  consequentibus,  iure  etiam  compensationem  re- 
petit  pro  ablato,  et  haec  duo  duplicem  poenam  damni  et  sensus 
suo  modo  repraesentant.  Aut  si  forte  excusatione  offensoris 
commotus  veniam  concedere  non  renuit,  cum  offensam  con- 
donat  resarciendo  amicitiam,  non  est  consequens  ut  ipso 
facto  remittat  obligationem  restituendi,  nam  simul  cum  statu 
recuperatae  amicitiae  componi  potest  debitum  compensatio- 
nis.  —  Haec  nunc  applica  proposito. 

In  foro  Dei  inducitur  reatus  poenae  damni  pro  violatione 
amicitiae,  reatus  vero  poenae  sensus  pro  indebita  fruitione 
creaturae,  quia  omnino  iustum  est  «  ut  qui  voluntati  suae 
«  plus  indulsit  quam  debuit  (id  quod  suum  non  erat  sibi  at- 
«  tribuendo),  contra  voluntatem  suam  aliquid  patiatur:  sic 
«  enim  erit  aequalitas  »  (1).  Cum  autem  Deus  movens  ho- 
minem  ad  poenitentiam  gratis  remittit  culpam  restituendo 
gratiam  (2),  consequens  equidem  est  ut  ipso  facto  remittatur 

«  tione  separautur,  sicut  quando  poeua  per  violentiam  ofifendenti  infer- 
«  tur,  fit  recompensatio  quantum  ad  iustitiara,  sed  non  quantum  ad  arai- 
«  citiam.  Similiter  quando  offendens  offensum  verbis  placat,  nondum  re 
«  subtracta  restituta,  fit  recompensatio  amicitiae,  sed  non  iustitiae.  Pec- 
«  cator  ergo  per  affectum  peccati  amicitiam  Dei  violavit,  et  per  inobe- 
«  dientiam  divinae  legis  honorem  debitum  Deo  subtraxit;  et  ex  prirao 
«  amittit  gratiam  et  incurrit  offensam;  ex  secnndo  meretur  poenam  (sen- 
«  sus),  ut  ab  eo  qui  per  inobedientiam  subtraxit,  subtrahatur  per  poe- 
«  nam.  Et  ideo  per  poenitentiara  qua  horao  se  Deo  supponit,  peccata 
«  praeterita  detestando,  reraittitur  quidem  peccatum  quantuni  ad  offen- 
«  sam,  sed  non  oportet  quod  reraittatur  quantum  ad  totum  reatum,  nisi 
«  poena  iam  soluta,  et  sic  per  poenitentiam  uon  simul  cum  culpae  di- 
«  raissione  totus  etiara  reatus  dimittitur  ».  S.  Thom.  in  IV,  D.  14,  q.  2, 
a.   1,  q.  2. 

(1)  S.  Thoni.  3,  Quaest.  86,  a.  4. 

(2)  Remissio  culpae  semper  est  gratuita,  quia  pro  formali  peccato  nnlla 
est  possibilis  satisfactio  de  condigno. 


104-  QUAEST.    LXXXVII. 

poena  damni  violationi  amicitiae  correspondens,  non  tamen 

poena  sensus  quae  respondet  indebitae  conversioni  ad  bonum 

delectabile,  et  se  habet  sicut  restitutio  ablati  in  exemplo  supra 

memorato.  Unde  ex  natura  rei  tantummodo  est  ut  non  ma- 

ueat  poena  sensus   qua   aeterna^  tum  quia  causa  aeternitatis 

poenae,  id  est  perversio  ordinis  iustitiae  per  destructionem 

charitatis,  amplius  non  exsistit;  tum  quia  inordinatio  conver- 

sionis  secundum    se  nullam  infinitatem  habet ;  tum  denique 

quia  reatus  poenae  aeternae  est  evidenter  incompossibilis  cum 

charitate  et  gratia  ex  qua  homo  habet  ius  ad  caelestem  beati- 

tudinem.  Ad  haec,  necesse  est  ut  non  maneat  poena  residua 

secundum  eamdem    omnino    rationem   instrinsecam,  quia  ut 

dicit  S.  Thomas    in    praesenti,   «  macula  peccati  ab  homine 

«  tolli  non  potest,  nisi  voluntas  hominis  ordinem  divinae  iu- 

«  stitiae  acceptet,  ut  scilicet  vel  ips.e  sibi  poenam  spontaneus 

«  assumat  in  recompensationem  culpae  praeteritae,  vel  etiam 

«  a  Deo    illatam    patienter  sustineat  »,  et  utroque  modo,  ut 

iam  superius  dictum  est,  diminuitur  de  ratione  poenae  pro 

quanto  diminuitur  de  ratione  involuntarii.  Superest  ergo  con- 

cludendum    quod    <^  remota   macula    culpae,    potest    quidem 

« remanere    reatus^   non    poenae    simpliciter,  sed    satisfacto- 

«  riae  »  (1). 

Dices:  Remofa  caiisa,  removefur  effectus.  Sed  culpa  est  causa 
reattis iioenae.  Ergo  remota  culpa^  necessario  dehet  omnis  reatus 
cessare. 

Respondeo:  Disf.  mai.  Remota  causa,  removetur  effectus : 
hoc  est,  causa  nunquam  exsistente,  numquam  exsistit  ef- 
fectus,  conc.  mai.  Hoc  est,  causa  cessante,  cessat  etiam 
effectus,  suhdist.  Si  effectus  pendeat  a  causa  tam  in  fieri 
quam  in  esse,  conc.  Si  solum  in  fieri,  neg.  Non  enim  est 
consequens,  si  desinat  architectus,  ut  desinat  etiam  domus  ab 
eo  aedificata. 

(1)  S.  Thom.  1-2,  q.  87,  a.   6,  in  corp. 

Ad  minorem  vero  dico :  Caiisa  a  qua  reatus  poenae  pendet 
in  fieri^  est  culpa,  intelligendo  per  culpam,  actum  peccati, 
conc.  min.  Causa,  vel  melius  conditio  a  qua  reatus  poenae 
pendet  in  esse,  est  macula  permanens,  subdist.  Sensu  affir- 
mante,quatenus  manente  macula,necesse  est  remanere  poenae 
reatum,  conc.  Sensu  negante,  quatenus  ablata  macula,  necesse 
est  et  poenae  reatum  auferri,  iterum  subdlst.  Auferri  necesse 
est  quoad  ea  omnia  quae  sunt  incompossibilia  cum  statu  cha- 
ritatis  et  gratiae,  iterum  iterumque  conc.  min.  Quoad  cae- 
tera  quae  incompossibilia  non  sunt,  neg.  min.  Et  quia  rea- 
tus  poenae  temporalis  sive  poenae  purgatoriae  supra  decla- 
ratae  minime  opponitur  restitutae  cum  Deo  amicitiae,  non 
oportet  ut  remissa  culpa,  omni  etiam  ex  parte  poena  exstin- 
guatur. 

Et  haec  quidem  de  reatu  poenae  generaliter  dicta  suffi- 
ciant ;  cum  enim  doctrina  duorum  posteriorum  articulorum 
partim  quidem  obvia  sit,  partim  vero  non  respiciat  directe 
peccatum  personale,  non  est  in  his  nunc  specialiter  insisten- 
dum.  Si  quis  tamen  de  poenalitatibus  praesentis  vitae,  prout 
consequuntur  peccatum  originale  et  manent  etiam  post  ba- 
ptismum,  ampliora  desideret,  videat  S.  Tliomam  de  Malo^ 
Quaest.  5,  a.  4-5,  et  praesertim  in  II,  D.  32,  Quaest.  1. 

QUAEST.  LXXXVIII-LXXXIX. 

Fides  catholica  docet  dari  peccata  venialia,  icl  est,  quae 
suapte  natura  ita  levia  sunt,  ut  non  separent  hominem  a  Deo, 
nec  sint  per  se  aeterna  damnatione  digna.  Haeretici  autem 
Calvinistae  hanc  Ecclesiae  doctrinam  improbant ;  improbavit 
et  Baius,  cuius  propositio  vigesima  ex  octoginta  sex  damnatis 
a  S.  Pio  V,  sic  habet:  «  Nullum  est  peccatum  ex  natura  sua 
«  veniaie,  sed  omne  peccatum  meretur  poenam  aeternam  »  (1). 
Prae  primis  igitur  tractanda  quaestio  an  sit^  pro  qua  statuitur 
sequens  assertio: 

THESis  vm. 

(QuAEST.  89  —  Art.  2). 

Pei*  ligiiiiiii,  reuiiiii,  et  stipiilain,  ciuae  1  Cor.  111-13,  cli- 
ciintiir  liixtapoiii  fiiiiclauieiito  spirltiialis  aecliileii,  lii- 
telligri  delieiit  ^^eiiialia  peccatsi»  Qiiaproptei*  i*ecte  daiii- 
iiatti  est  iii  Bsiio  pi*opositlo  assei*eiis  iiiilliiiii  esse  pec- 
catiiin  ex  natiira  siia  veuiale,  sed  omueui  ciilpaiu  iuei*ei*i 
poeuain  aetei*uain. 

De  venialibus  peccatis  plura  equidem  exstant  Scripturae 
testimonia,  puta  Prov.  XXIV-16:  Septies  cadet  iustu.s  et  re- 

(1)  Enchirid.  u.  900. 

surgef,  et  Eccl.  VII-21:  Non  est  homo  iustus  in  terra  qui  faciat 
honiim  et  non  peccet,  et  1  loan.  1-8:  Si  dixerimus  quoniam  pec- 
catum  non  habemus^  ipsi  nos  seducimus,  et  veritas  in  nohis  non 
est.  Ubique  enim  insinuatur  peccatum  quo  quis  a  statu  iusti- 
tiae  non  decidit,  et  ex  consequenti,  reatimi  poenae  aeternae 
non  incurrit ;  et  hoc  est  sine  dubio  veniale  peccatum. 

His  tamen  praetermissis,  unus  principalis  et  vere  classicus 
locus  est,  in  quo  simul  cum  veritate  venialium  peccatorum 
proponitur  dogma  purgatorii  (1).  Habetur  autem  in  1  Cor.  III, 
11-15:  Fundamentum  aliud,  inquit,  nemo  potest  ponere  praeter 
id  quod  positum  est,  quod  est  Christus  lesus.  Si  quis  autem  su- 
peraedificat  super  fundamentum  hoc^  aurum,  argentum^  lapides 
pretiosos^  ligna,  fenum,  stipulam.,  uniuscuiusque  opus  manife- 
stum  erit ;  dies  enim  Domini  declarabitj  quia  in  igne  revelahitur, 
et  uniuscuiusque  opus  quale  sit^  ignis  probabit.  Si  cuius  opus 
manserit  quod  superaedificavit  (2),  mercedem  accipiet.  Si  cuius 
opus  arserit  (3),  detrimentum  patietur;  ipse  aUtem  salvus  erit, 
sic  tamen  quasi  per  ignem.  Qua  in  re  considerandum  est  quid 

(1)  Obiter  liic  observabis,  qua  ratione  cum  venialium  peccatorum  ex- 
sistentia;  connectatur  dogma  purgatorii.  Xon  quod,  ut  multi  de  vulgo 
existimant,  sola  venialia  in  igne  purgatorio  puniantur ;  quin  imo,  pu- 
niuntur  vel  maxime  mortalia  quae  ante  terminum  viae  in  gratuita  iusti- 
ficatione  fuerunt  iam  remissa,  nondum  tamen  exstincto  remanente  tem- 
poralis  poenae  reatu  de  quo  supra  in  corollario.  At  vero  transitoria 
purgatorii  poena  uon  competit  mortali  peccato  nisi  aliqua  suppositione 
inota,  id  est,  si  iam  sit  ablata  eius  macula  per  poenitentiam  et  Dei  mi- 
scricordiam ;  peccato  autem  veniali  debetur  antecedenter  et  absolute. 
Recte  ergo  Scriptura  connectit  dogma  purgatorii  cum  reatu  venialium 
peccatorum,  sicut  connectit  dogma  inferni  cum  reatu  mortalium,  utro- 
bique  respiciens  id  quod  est  per  se,  sive  id  quod  propriam  consequitur 
utriusque  peccati  rationem  et  naturam. 

(2)  Huiusmodi  est  qui  superaedificavit  aurum,  argentum,  et  lapidea 
pretiosos. 

(3)  Huiusmodi  est  qui  superaedificavit  lignum,  fenum,  et  stipulam. 

sit  fundamentum  et  qui  sint  superaedificantes,  itemque  quid 
aurum,  argentum,  cum  caeteris  hic  recensitis;  quis  demum 
dies  Domini,  quis  ignis,  et  quae  per  ignem  salvatio. 

Porro  concordi  sententia  statuunt  interpretes,  graeci  pa- 
riter  et  latini,  fundamentum  de  quo  loquitur  Apostolus  esse 
fundamentum  fidei  in  Christum;  superaedificantes  vero  esse 
fideles  huic  fundamento  imponentes  vel  opera  bona  et  viva, 
aeterna  mercede  remuneranda,  quae  per  aurum  et  argentum 
et  lapides  pretiosos  significantur,  vel  opera  quaedam  mala, 
nomine  ligni  et  feni  et  stipulae  designata.  Nunc  autem  Chry- 
sostomus  et  qui  ipsum  sequuntur,  volunt  haec  mala  opera  esse 
peccata  mortalia,  fundatnento  fidei  mortuae  supervenientia, 
eademque  aeterno  igne  punienda.  Sed  huic  intellectui  eviden- 
ter  obstat  illud  quod  postea  sequitur,  cum  superaedificans  li- 
gna  et  fenum  et  stipulam,  dicitur  fore  salvus  quasi  per  ignem. 
Quod  enim  Graeci  illi  censent  talem  dici  salvum  per  ignem, 
quia  quamvis  in  gehennam  mittendus,  nunquam  tamen  con- 
sumetur,  sed  perpetuo  in  igne  servabitur,  vel,  ut  aiunt,  su- 
perstes  erit  recens  semper  ad  poenam  (1) :  haec,  inquam,  in- 

(1)  «  Detnmentum  'patietur,  ecce  umim  supplicium,  Ipse  autem  salvua 
«  erit,  8ic  tamen  quasi  per  ignem,  ecce  secundum.  Hoc  autem  vult  signi- 
«  ficare :  non  sic  ille  peribit  ut  opera,  ad  nihilum  redactus,  eed  manebit 
«  in  igue.  Salutem  itaque  hanc  rem  vocat,  sed  non  simpliciter;  adiecit 
«  enim,  quasi  per  ignem.  Nam  nos  quoque  solemus  dicere,  in  igne  salvus 
«  est,  de  iis  quae  non  comburuntur,  nec  statim  in  cinerem  abeunt.  Ne 
«  ergo  quia  ignem  audisti,  putes  eos  qui  comburuntnr,  in  nihilum  re- 
«  digi.  Si  vero  tale  supplicium  salutem  vocat,  ne  mireris;  solet  enira 
«  etiam  in  iis  quae  male  sonant,  pulchris  uti  nominibus,  et  in  bonis, 
«  contrariis.  Verbi  gratia,  captivitatis  nomen  malae  rei  nomen  esse  vi- 
«  detur,  sed  in  re  bona  illo  usus  est  Paulus  dicens :  In  captivitatem  re- 
«  digentes  omnem  intelligentiam  ad  ohedientiam  Christi.  Et  in  re  mala^  bene 
«  sonante  nomine  usus  est  dicens :  Begnavit  peccatum,  quamquam  nomen 
«  regni  potius  bene  souet.  Sic  et  hoc  loco  cum  dicit,  salrus  erit,  nihil 
«  aliud  quam  augmentum  supplicii  indicavit,  ac  si  dixisset :  Ipse  autem 

terpretatio  praeter  omnem  fidem  est,et  omnem  probabilitatem. 
Sane  vero  usus  loquendi  id  non  habet,  «  nec  unquam  Scriptura 
«  sic  loquitur,  ut  salvus  dicatur  qui  superstes  est  in  malis,  quin 
«  potius  tales  et  vulgo  et  more  Scripturae  periisse  dicuntur : 
«  quo  genere  argumenti  commentarium  hunc  Graecorum  Pa- 
«  tres  Latini  in  Concilio  Florentino  refutarunt  »  (1). 

Manifesta  igitur  cogit  nos  necessitas  ut  per  lignum  et  fe- 
num  et  stipulam  intelligamus  peccata  quae  cum  fundamentum 
charitatis  sive  fidei  vlvae  non  destruant,  ex  sese  poenam  me- 
rentur,  non  aeternam,  sed  temporalem,  et  pro  tanto  venialia 
appellantur.  «  Sicut  enim,  inquit  S.  Thomas,  huiusmodi  con- 
«  gregantur  in  domo  (videlicet  lignum,  fenum,  etc),  et  non 
«  pertinent  ad  substantiam  aedificii,  et  possunt  comburi  ae- 
«  dificio  remanente :  ita  etiam  peccata  venialia  multiplicantur 
«  in  homine,  manente  spirituali  aedificio,  et  pro  istis  patitur 
«  ignem  vel  temporalis  tribulationis  in  hac  vita,  vel  purga- 
«  torii  post  hanc  vitam,  et  tamen  salutem  consequitur  aeter- 
«  nam  » .  Eationem  vero  convenientis  distributionis  in  tema- 
rium  ligni,  feni,  et  stipulae,  assignans  idem  Angelicus  in 
IV,  D.  21,  q.  1,  a  2:  «  Dicendum,  ait,  quod  venialia  chari- 

«  manfcbit  in  aeternum  cruciatus  ».  Ita  Clirysostomiis,  Hom.  9  in  epist.  1 
ad  Cor.  —  Quauto  melius  Augustinus,  Enarr.  in  Psalm.  37,  n.  3,  orat 
Deum  :  «  Ut  iu  hac  vita  purges  me,  et  talem  me  recldas,  cui  iam  emen- 
«  datorio  igne  non  opus  sit,  propter  illos  qui  salvi  erunt,  sic  tamen  quasi 
«per  ig7iem.  Quare,  nisi  quia  hic  aedificant  supra  fundamentum  ligna, 
«  fenum,  stipulam?  Aedificarent  autem  aurum,  argentum,  lapides  pre- 
«  tiosos,  et  de  utroque  igne  securi  essent ;  non  solnm  de  illo  qui  in  aeter- 
«  num  cruciaturus  est  impios,  sed  etiam  de  illo  qui  emendabit  eos  qui 
«  per  ignem  salvi  erunt.  Dicitur  enim:  Ipse  autem  salcus  erit,  sic  tamen 
«  quasi  per  ignem.  Et  quia  dicitur,  salvus  erit,  contemnitur  ille  ignis.  Ita 
« plane,  quamvis  salvi  per  ignem,  gravior  tamen  erit  ille  ignis  quam 
«  quidquid  potest  homo  pati  in  hac  vita,  etc.  »  —  Cf.  etiam  Enarrat.  iu 
Psalm.  80,  n.  20  et  seq. 

(1)  Estius,  in  cap.  3  ep.  1  ad  Cor. 

«  tati  adiuncta  possunt  per  aliquam  poenam  consumi,  et  ideo 
«  convenienter  secundum  metaphoram  signantur  illa  quae  per 
«  ignem  consumuntur.  Et  quia  quanto  aliquod  peccatum  est 
«  gravius,  tanto  difficilius  purgatur,  in  peccatis  autem  venia- 
«  libus  invenitur  alterum  altero  gravius,  ideo  convenienter 
«  eorum  diversitas  signatur  per  diversitatem  eorum  quae  fa- 
«  cilius  et  tardius  consumuntur  ab  igne.  Et  quia  perfectio 
«  cuiuslibet  quantitatis  ternario  comprehenditur,  propter  prin- 
«  cipium,  medium,  et  finem,  ideo  triplex  differentia  ponitur, 
«  quia  quaedam  sunt  gravissima  in  genere  venialium,  et  dif- 
«  ficillime  purgabilia,  et  haec  per  lignum  signantur ;  quaedam 
«  minima,  quae  per  .^^zjmZam/quaedammedia,  quae  per  fenum 
«  signantur  » .  Habes  itaque  legitimam  huius  loci  expositionem, 
•quae  etiam  egregie  confirmatur,  praescindendo  a  quacumque 
opinione  particulari  tam  circa  personas  vel  opera  quae  directe 
in  praesenti  respicit  Apostolus,  quam  circa  ignem  vel  diem 
Domini  de  quo  terret  Corinthios. 

In  primis  nil  refert  an  direcfe  agatur  de  omnibus  indiscri- 
minatim  culpis  quae  superveniunt  fundamento  fidei  per  cha- 
ritatem  formatae  (non  destruendo  iUud),  an  specialiter,  magis 
inhaerendo  contextui,  de  defectibus  qui  a  praedicatoribus  ad- 
mittuntur  in  ipso  praedicandi  ministerio,  veluti  si  doctrina 
eorum  sit,  non  quidem  haeretica  aut  perniciosa,  sed  minus 
siricera  minusque  soiida,  humanis  ac  philosophicis  opinionibus 
admixta  plus  satis,  si  curiosa  magis  quam  utilis,  si  vana  qua- 
dam  oblectatione  mentes  christianas  occupans,  ut  contingit 
iniis  qui  studio  placendi  plus  aequo  indulgent.  Nihil,  inquam, 
hoc  ad  propositum  refert,  cum  sit  par  atque  eadem  de  uno  ge- 
nere  venialium  ratio,  ac  de  aliis  quibuslibet.  Caeterum,  omnino 
dicendum  videtur  quod  Paulus,  occasione  accepta  a  praedi- 
catoribus  de  quibus  ab  initio  epistolae  sermo  fuit,  tradidit 
generalem  doctrinam  circa  peccata  quae  substantiae  charitatis 
non  opponuntur,  adeoque  salutem  non  impediunt,  sed  tran- 

De  nahtra  et  ratione  peccati  personalis.  8 

sitorii  sive  purgatorii  ignis  reum  hominem  efficiunt.  Q.uippe 
inter  eos  magistros  de  quibus  Corinthii  inter  se  contendebant, 
inveniebantur  nonnulli  qui  pro  humana  fragilitate  affectus 
minus  bene  ordinatos  miscebant  zelo  annuntiandi  Christum. 
Multo  minus  scire  interest  de  die  Domini  de  quo  vers.  13 
dicitur:  unhfscuhtsque  opus  manifestum  erit^  dies  enim  Domini 
dedarahit^  etc.,  an  scilicet  hoc  vocabulo  designetur  particulare 
iudicium,  vel  potius  universale.  Quamquam  rectius  ad  litteram 
intelliges  ultimum  adventum  et  extremae  conflagrationis  ignem, 
iuxta  illud  2  Petr.  III-12:  Expedantes  et  properantes  in  adven- 
tum  diei  Domini^  per  quem  caeli  ardentes  solventur,  et  elementa 
ignis  ardore  tabescent.  Ubique  enim  in  Scriptura  dies  Domini 
pro  universali  iudicio  accipitur,  quando  nimirum  apparebit 
Dominus  in  gloria  et  maiestate  et  supremo  suo  posse.  Et  nunc 
quidem  dies  hominis  peragitur,  quamdiu  homini  permittitur 
praevalere  adversus  Christum.  Tunc  autem,  non  amplius  ho- 
minis,  sed  Domini  erit  dies,  cum  ipse  venerit  ponere  inimicos 
suos  scabellum  pedum  suorum,  et  adimplere  figuram  Melchi- 
sedech :  primum  quidem  qui  interpretatur  rex  iustitiae,  deinde 
rex  pacis,  imo  vero,  ideo  rex  pacis,  quia  ut  verus  iustitiae 
rex^  sub  immobili  lege  regni  caelorum  tranquillitatem  ordinis 
in  toto  universo  instaurabit,  unumquemque  componendo  in 
loco  et  gradu  suo.  —  Sed  dicet  aliquis,  si  dies  Domini  in 
igne  revelandus  significat  ad  litteram  ultimum  iudicis  adven- 
tum,  et  qui  ante  ipsum  praecedet  conflagrationis  ignem,  quid 
tandem  pro  dogmate  purgatorii  praesens  facit  testimonium, 
cum  iuxta  Ecclesiae  fidem,  purgatorium  animarum  nunc  ex- 
sistat,  et  in  consummatione  saeculi  debeat  desinere?  Ad  hoc 
respondeo  morem  esse  Scripturae  ut  de  hominibus  loquatur, 
quasi  viventes  eos  omnes  deprehensurus  esset  dies  Domini : 
itemque  ut  futuram  vindictam  recapitulet  in  igne  quo  tam- 
quam  instrumento  iustitiae  suae,  Christus  iudex  tunc  utetur. 
Et  ille  quidem  ignis  cunctos  probabit  qui  tunc  vivi  erunt 
super  terram,  sed  eos  tantum  purgabit  quos  quadantenus  im- 

puros  inveniet.  Si  quos  autem  omnino  puros  ot  antea  pur- 
gatos,  hos  illaesos  transmittet  ad  regnum;  impios  vero  et  Dei 
inimicos  corripiet,  inflammabit,  cruciabitque  in  aeternum,  si- 
cut  post  Psalmistam  expressius  de  eo  scribit  Apostolus,  2  Thes- 
sal.  I,  7-10:  In  remlatione  Domini  lem  de  caelo  cum  angelis 
vlrtutis  eius  in  flamma  ignis  dantis  vindictam  iis  qui  non  no- 
verunt  Deum,  et  qui  non  ohediunt  evangelio  Domini  lesu  Christi^ 
qui  poenas  dabunt  in  interitu  aeternas  a  facie  Domini,  et  a 
gloria  virtutis  eius,  cum  venerit  glorificari  in  sanctis  suis,  et 
admirabilis  fieri  omnibus  qui  crediderunt.  lam  vero,  ut  bene 
ratiocinatur  Estius  in  c.  3  epist.  1  ad  Cor. :  «  Sicut  Scriptura 
«  saepe  ex  generali  iudicio  vult  intelligi  particulare,  et  ex  die 
«  novissimo  quo  omnes  iudicabuntur,  vult  intelligi  diem  mor- 
«  tis  uniuscuiusque  quo  singuli  iudicantur,  ita  ex  igne  qui  fa- 
«  ciem  Christi  iudicis  antecessurus  est  ad  universale  iudicium, 
«  et  purgaturus  quidquid  illo  tempore  purgandum  restabit, 
«  intelligendum  relinquit  ignem  aliquem  quo  statim  post  hanc 
«  vitam  ad  purgandas  animas  particulare  iudicium  exerceatur. 
«  Itaque  hac  ratione,  poena  purgatoria  animarum  ex  hoc 
«  Pauli  loco  bene  et  solide  coUigitur.  Sed  cur  Apostolus, 
-  omissa  mentione  purgationis  animarum  quae  fit  medio  tem- 
«  pore,  loquitur  tantum  de  igne  extremi  iudicii?  Primum^  quia 
«  non  de  animabus  solis,  sed  de  hominibus  anima  et  corpore 
«  constanti^bus  sermo  erat.  Unde  et  universalis  iudicii  multo 
«  saepius  mentionem  habemus  in  Scripturis,  quamparticularis, 
«  quod  nimirum  de  iudicio  quo  iudicabuntur  homines  agant 
«  Scripturae.  Deinde,  quia  solet  Apostotus  de  se  et  aliis  vi- 
«  ventibus  sic  loqui,  tamquam  adventus  Domini  ad  iudicium 
«  ipsos  viventes  esset  occupaturus.  Unde  dicit  cap.  15  huius 
«  epistolae :  Mortui  resurgent  incomcpti,  et  nos^  id  est  qui  vi- 
«  ventes  reperiemur,  immutahimur  ;  et  1  Thessal.  IV,  semel  et 
«  iterum,  nos  qui  vivimus,  qui  residui  sumus,  »  etc.  Uno  igitur 
verbo,  cum  eiusdem  conditionis  sint  in  ordine  ad  divinam 
iustitiam,  tam  ii  qui  nunc  moriuntur,  quam  illi  quos  vivos 

(leprehendel  ultimus  adventus,  quemadmodum  ii  qui  iuxtapo- 
sita  liabebunt  fundamento  fidei  vivae  lignum  et  fenum  et  sti- 
pulam,  tunc  salvabuntur,  sic  tamen  quasi  per  ignem,  ita  et 
nunc.  Unde  etsi  s^^rmo  Apostoli  non  respiciat  directe  ignem 
purgatorium  qui  nunc  est,  indirecte  tamen  et  ex  consequenti 
ipsum  adstruit,  aut  verius  ex  concomitanti.  Intendit  enim  in- 
struere  fideles  de  poena  quae  propter  leves  culpas  eos  manet, 
transfigurando  omnes  in  personam  eorum  quibus  non  com- 
munis  mors,  sed  ipsa  saeculi  consummatio  finem  viae  afferet. 
Haec  tamen  de  purgatorio  animarum  velut  obiter  dicta  ac- 
cipiantur,  cum  disputatio  ista  non  sit  huius  loci ;  sufficit  enim 
si  de  veniali  peccato  sententia  Scripturae  dubitare  nos  non 
sinat.  Sed  nunc,  post  quaestionem  an  sit,  exponendum  super- 
est  quid  sit^  ut  sequitur. 

THESIS  IX. 
(Qdaest.  88.  AiiT.  1-2). 

I*eccatuni  veniale.  si  etyiiiou  vocis  atteiiflatiii*,  iiiliil 
aliiid  est  c|iiaiii  peccatiiiii  ex  sese  coiiclonaliile.  Si.  a.uteiii 
coiisiclei^etiir  ratio  iiiipositioiiis  iioiiiiuis,  est  actio  iiio- 
raliter  iiiala  ciuae  iion  tollit  iiriiiciiiiuiu  orclini^s  pei* 
aversioneiii  a  Deo  fliie  ultinio,  et  pro  taiito  clicl  potius 
cleliet  praeter  c|uain  coiitra  legeiii  aeteniaiii,  «ive  slt 
venialis  ex  g-enere  stio,  sive  ex  iiiiperfectione  actiis 
taiitiiiii. 

§  1- 

Quoad  etymon  vocis,  evidens  est  quod  veniale  dicitur  a 
venia.  Tripliciter  autem,  ut  docet  S.  Thomas^  potest  aliquod 
peccatum  a  venia  denominari.  —  Uno  quidem  modo,  quia  iam 
consecutum  est  veniam,  sicut  cum  Ambrosius  dicit  quod  mor- 
tale  peccatum  fit  per  poenitentiam  veniale,  sed  haec  est  de- 
noiOiiB.atiQ  pure  extrinseca  quae  sumitur  ab  eventu.  —  Alio 

modo  peccatum  potest  denominari  veniale,  quia  habet  in  se 
causam  minoris  punitionis  propter  circumstantias  attenuantes 
quae  in  eo  considerantur,  et  sic  peccata  mortalia  quae  ex  in- 
firmitate  sive  passione  fiunt,  (juandoque  dicuntur  venialia, 
non  quidem  simpliciter,  sed  secundum  ((uid,  et  comparative 
ad  ea  quae  ex  certa  malitia  procedunt.  —  Tertio  tandem  modo 
peccatum  denominatur  veniale,  quia  quantum  est  de  se,  habet 
causam  veniae  totalis,  utpote  non  aeterna,  sed  temporaria 
tantum  poena  dignum,  et  hoc  est  peccatum  veniale  simpliciter, 
condivisum  contra  mortale,  de  quo  in  praesenti  loquitnur. 

§  2. 

Verum  venialis  nomen  desumptum  est  ab  aliqua  proprietate 
c[uae  consequitur  essentiam  talis  peccati,  et  non  constituit 
oam.  Non  enim  ideo  est  tale  peccatum  quia  transitoria  tan- 
tum  poena  ei  debetur,  sed  omnino  e  converso.  Inquirendum 
igitur  superest  quid  speciale  habeat  peccatum  hoc  secundum 
suam  essentiam  consideratum,  ut  ex  sese  poenae  aeternae  rea- 
tum  non  inducat.  Quaestio  autem  facile  solvitur  ex  principiis 
superius  traditis  de  peccato  mortali.  Etenim :  «  Cum  peccatum 
«  sit  quaedam  infirmitas  animae,  inquit  Angelicus  in  praesenti, 
«  peccatum  aliquod  mortale  dicitur  ad  similitudinem  morbi 
«  (]^ui  dicitur  mortalis  ex  eo  quod  inducit  defectum  irrepara- 
«  bilem  per  destitutionem  alicuius  principii.  Principium  autem 
«  spiritualis  vitae  (|uae  est  secundum  virtutem,  est  ordo  ad 
«  ulthnum  hnem,  qui  quidem  si  destitutus  fuerit,  reparari  non 
«  potest  per  aliquod  principium  intrinsecum,  sed  sohim  per 
«  virtutem  divinam....  Defectus  ergo  ordinis  ultimi  finis  non 
«  potest  per  ahquid  aiiud  roparari  quod  sit  principalius,  sicut 
«  nec  error  qui  est  circa  principia,  et  ideo  huiusmodi  peccata 
«  dicuntur  mortaha,  quasi  irreparabilia.  Peccata  autem  quae 
«  habent  inordinationem,  conservato  ovdine  ad  ultimum  finem, 
«  reparahilia  sunt  (per  principium  interius),  et  haec  dicuntur 

«  veniaHa.  Tuiic  enim  peccatum  veniam  liabet,  quando  reatus 
«  poenae  tollitur,  qui  cessat  cessante  peccato  »  (1).  Et  eadem 
habet  S.  Thomas,  de  Malo,  Quaest.  7,  a.  1. 

Est  igitur  de  essentiali  ratione  venialis  peccati,  ut  deordi- 
nationem  moralem  habeat  citra  aversionem  a  Deo.  Quod  au- 
tem  actio  aliqua,  etsi  irreferibilis  in  Deum,  nihilominus  aver- 
sionem  a  Deo  non  contineat,  contingit  dupliciter.  —  Uno 
modo  ex  parte  subiecti,  id  est  ratione  imperfectae  volunta- 
rietatis,  quando  actus  ex  plena  deliberatione  non  procedit.  Et 
re  quidem  vera  voluntas  non  avertitur  a  Deo  nisi  creaturae 
adhaerendo,  vel  signate  vel  exercite,  ut  iini  ultimo.  Atqui 
conversio  ad  aliquid  ut  ad  finem,  nusquam  esse  potest  per 
actum  non  plene  deliberatum.  Finis  enim  ultimus  se  habet  in 
operabilibus  sicut  primum  principiiim  in  intelligibilibus.  Sed 
in  intelligibilibus  non  tenetur  aliquid  ut  primum  principium, 
quamdiu  non  habetur  de  eo  nisi  formidolosa  vel  opinativa 
aestimatio,  et  similiter  in  operabilibus,  quisquis  non  fertur  in 
aliquid  nisi  actu  imperfecte  voluntario,  nondum  ei  adhaeret 
tamquam  supremo  diligibili  quod  sit  ratio  caetera  diligendi. 
Impossibile  igitur  est  ut  motus  voluntatis  semideliberatus  vim 
unquam  habeat  destruendi  subiectionem  ad  Deum  ut  ad  finem, 
de  qua  subiectione  dicitur :  «  Diliges  Dominum  Deum  tuum 
«  ex  toto'  corde  tuo,  et  in  tota  anima  tua,  et  in  tota  mente 
«  tua  » .  —  Alio  autem  modo  contingit  peccatum  esse  absque 
aversione  a  Deo,  ratione  scilicet  obiecti,  quod  tantummodo 
praeter,  et  non  contra  ordinem  finis  ultimi  est,  omnia  intel- 
ligendo  iuxta  ea  quae  superius  in  Prolegomeno  declarata 
sunt  (2).  Qui  enim  aliquid  vult  quod  est  sohim  praeter    ali- 

(1)  Qni  cefssat,  cessante  peccnio :  id  est,  qui  aliquando  salteni  cessare 
debet,  cessante  culpae  reatn;  iiani  nt  dictum  est,  necessaria  conditio  ae- 
ternitatis  poenae  est  aeterna  penuanentia  perversionis  ordinis  quani  pec- 
cati  actus  induxit. 

(2)  Vide  supra,  d^  ratione  seu  definitione  peccati,  §  5. 

quem  fijiem,  et  aliunde  non  ordinat  illud  ad  finem  oppositum, 
nequaquam  se  a  praedicto  fine  avertit,  tametsi  aliquid  faciat 
quod  nequit  ad  ipsum  referri,  ac  per  hoc,  verissimam  con- 
tinet  deordinationem,  si  de  eo  fine  sermo  sit  ad  quem  nos  et 
omnia  nostra  referre  tenemur.  —  Ast : 

Contra  praedicta  obiicitur  primo :  Feccatum  veniale  in 
iis  etiam  esse  potest  qui  sunt  gratia  et  charitate  destituti.  Ergo 
propria  eius  ratio  non  in  hoc  coiisistit^  quod  deordinationem  ha- 
beat^  conservato  ordine  ad  ultimum  finem.  i 

Hespondeo  quod  cum  dicitur  conservato  ordine  ad  ultimum 
finem,  intelligendum  est  ordinem  illum  non  destrui  ex  vi  pec- 
cati  venialis,  quo  non  obstante,  semper  permanet  et  conser- 
vatur  quando  est.  Si  autem  aliunde  destructus  supponatur, 
non  ideo  variatur  intrinseca  levis  culpae  ratio  ;  nam  etsi  haec 
culpa  de  facto  non  componatur  cum  manente  fundamento 
charitatis,  ex  sese  tamen  cum  eo  componi  potest.  Hinc  pec- 
catum  veniale  tam  in  iustis  quam  in  peccatoribus  est,  quam- 
quam  in  peccatoribus  sit  per  accidens  ab  intrinseco  irrepara- 
bile,  et  per  accidens  etiam  in  inferno  puniatur  poena  aeterna, 
ut  in  sequenti  propositione  dicetur;  quippe,  ex  mortalis  pec- 
cati  coexistentia  impeditur,  aut  verius  ligatur  quodammodo 
venialitatis  proprietas.  Quare,  ut  distinctiva  venialis  peccati 
ratio  epurata  appareat  ab  eo  quod  in  ipso  non  est  nisi  per 
accidens,  seu  propter  aliud  cui  coniunctum  invenitur,  solet 
veniale  considerari  ut  de  facto  coexsistens  cum  fundamento 
charitatis,  iuxta  illud  Apostoli:  Si  quis  autem  superaedificat 
super  fundamentumhoc...  ligna^  fenum,  stipulam..,  detrimen- 
tum  patietm%  ipse  autem  salvus  erit,  sic  tamen  quasi  per  ignem. 
Unde  etiam  vides  doctrinam  S.  Thomae  circa  differentiam  qua 
mortale  a  veniali  distinguitur,  ex  purissimis  Scripturae  fon- 
tibus  fuisse  depromptam. 

Obiicitur  secundo:  Quisquis  quacumqiie  ratione,  acfii  .mJ- 
tem  deJiherato  peccat,  praefeti  voluntatem  suam  vohfntati  Dei^ 
adeoque  amat  aliquid  supra  Deum.    Sed  amare  aJiquid  supra 


120  QUAEST.   LXXXVIII-LXXXIX. 

Deumy  esi  adliaerere  creaturae  ut  summo  diligihill,  ac  per  hoc, 
non  aynplius  snhiici  Deotit  tdtinio  fini.  Ergo  omne  peccatum  ex 
nafura  sua  confinet  aversioneni  a  Deo. 

Respondeo :  Dist.  mai.  Quisqiiis  quacumque  ratione  peccat, 
praefert  voluntatem  suam  voluntati  Dei,  id  est,  praefert  vo- 
luntatem  suam  creatam  voluntati  increatae  quae  est  ipse  Deus, 
neg.  mai.  Id  est,  praefert  rem  a  se  concupitam  rei  a  Deo 
praeceptae,  suhdist.  Ita  tamen  ut  res  praecepta,  vel  sit  de 
genere  eorum  sine  quibus  recte  servatis  principium  ordinis 
quod  est  cliaritas  super  omnia  Deo  adhaerens,  amplius  non 
stat,  vel  e  contra  adhuc  consistere  potest  (prout  scilicet  trans- 
gressionis  obiectum  aut  contra,  aut  tantum  praeter  ordinem 
finis  exsistit),  itertmi  conc.  mai.  Alias  neg.,  et  concessa  mi~ 
nore,  nego  consequentiam. 

Sane  vero,  cum  homo  peccans .  dicitur  voluntatem  suam 
voluntati  Dei  praeferre,  voluntas  Dei  evidenter  hic  sumitur 
pro  re  quam  praecipit  Deus.  Videndum  igitur  est,  cuiusmodi 
praeceptum  imponatur,  ut  si  quidem  sit  sub  aversiono,  a  Deo, 
ponatur  homo  in  necessitate  eligendi  inter  Deum  et  rem  pro- 
hibitam,  unumque  alteri  praeferendi.  ac  per  consequens,  vel 
abstinendi  ab  eo  quod  prohibetur,  vel  adhaerendi  commuta- 
bili  bono  ut  fini,  Deo  derelicto.  Si  autem  praeceptum  sub 
aversione  a  Deo  non  sit,  tunc  nequaquam  ponitur  homo  in 
necessitate  eligendi  inter  unum  et  alterum  finem.  Imo  vero, 
adhuc  potest  Deum  diligere  super  hanc  ipsam  rem  quam  in- 
ordinate  appetit,  quia  actio  eius  talem  compatitur  animi  dis- 
positionem,  qua,  si  res  prohiberetur  ut  contra  ordinem  veri 
ultimi  finis  exsistens,  illam  non  vellet,  sed  magis  eligeret  eius 
emolumento  carere,  quamDei  amittere  amicitiam.  Et  sic  etiam 
contingit  in  humanis  quod  aliquis  nollet  pro  ulla  re  mundi 
ofiendere  amicum  offensione  separativa  ac  per  se  dissolvente 
foedus  amicitiae,  tametsi  quandoque  faciat  ea  quae  amico  vere 
displicent.  Tunc  enim  non  praefert  amico  id  quod  appetit 
praeter  amicitiae  ordinem,  sed  paratus  esset  illud  relinquere,  si 

aliter  retineri  amicitia  non  posset ;  in  huiusmodi  ergo  offen- 
ditur  amicus,  non  simpliciter,  sed  secundum  quid.  Haec  nunc 
applica  proposito,  et  cum  proportione  ratiocinare.  —  Ast, 
nondum  omnino  quiescit  animus,  nam : 

Obiicitur  tertio:  Necesse  est  ut  ornnia  quae  appetit  honio^ 
appetat  propter  idtimum  finem  qui  e.st  comunimatum  honum  eius, 
ut  dicitur  in  1-2,  q.  i,  a.  6.  Ergo  et  ohiectiim  venialis  peccati 
propter  ultimum  flnem  semper  appetitur.  Sed  non  potest  appeti 
propter  ultimum  finem  qui  Deus  est,  cum  sit  ad  Deum  irrefe- 
ribile;  ergo  propter  ultimum  finem  qui  est  creatura.  Si  autem 
propter  ultimum  finem  qui  est  creatura,  statim  consequitur  quod 
in  omni  peccato  inducitur  finis  Deo  opposltus^  vel  aliis  verhis, 
quod  nullo  pacto  aliquis  possit  peccare,  conservato  ordine  ad 
Deum  suh  ratione  ultimi  finis. 

Respondeo  quod  de  ultimo  fine  loqui  possumus  dupliciter: 
uno  modo  secundum  rationem  abstractam  ultimi  finis,  alio 
modo  secundum  id  in  quo  ratio  ultimi  finis  invenitur.  Quan- 
tum  igitur  ad  rationem  abstractam  ultimi  finis,  sicut  in  ultimo 
fme  omnes  conveniunt,  ita  in  omnibus  illum  appetunt,  ad 
eumque  referunt  omnes  actus  suos ;  hoc  eiiim  nihil  aliud 
dictu  est  nisi  quod  semper  appetimus  nostram  perfectionem 
adimpleri.  At  quantum  ad  id  in  quo  praedicta  ratio  ultimi  finis 
reponitur,  non  est  necesse  ut  omnis  actio  nostra  ad  aliquid 
determinatum  referatur,  sed  potestesse  quod  aliquid  velimus, 
non  ut  summum  appetibile,  ex  solo  desiderio  boni  in  genere, 
parati  interim  illud  relinquere  potius  quam  aliud  principalius 
amatum  amittere.  Et  hoc  ex  duobus  provenit.  Primo  ex  hoc 
quod  in  obiecto  apparet  aliqua  bonitas  absoluta,  ratione  cuius 
potest  terminare  appetitum  voluntatis  ut  finis  intermedius. 
Secundo  ex  hoc  quod  intellectus  noster  in  praesenti  statu 
unionis  ad  corpus,  modum  habet  cognoscendi  abstractivum 
et  discursivum,  quem  consequitur  proprius  modus  operandi 
per  voluntatem.  —  Et  re  quidem  vera,  in  hac  vita  accipit 
mens  nostra  cognitiones  suas.  a  rebus  sensibilibus  per  abstra- 

ctionis  viam,  habetque  per  prius  generalem  et  confusam  no- 
tionem  boni  et  beatitudinis  in  communi,  praescindentem  ab 
omni  determinatione  entis  realis  in  quo  ratio  ista  sit  repo- 
nenda.  Insuper,  cum  apprehendit  bona  concreta  in  quibus  pro 
suo  arbitrio  linem  sibi  praestituat,  non  uno  eodemque  actu 
intelligit  finem  et  ea  quae  sunt  ad  finem,  sed  seorsum  utrum- 
que  considerat.  Cum  autem  voluntas  sequatur  intellectum, 
potest  adhaerere  alicui  determinato  medio  tamquam  medio, 
(id  est  non  ut  summo  diligibili),  quin  appetat  aliquid  deter- 
minatum  ut  finem  ultimum  sibi  praestitutum,  sed  solum  finem 
in  communi,  sive  honum  in  genere.  Quocirca,  sicut  homo  in 
statu  peccati  mortalis  manens  potest  coniungere  habitualem 
oonversionem  ad  finem  pravum  cum  quibusdam  actibus  bonis 
qui  nondum  includunt  conversionem  ad  Deum  ut  ad  finem 
cui  super  omnia  adhaereat:  ita  ex.  adverso,  homo  exsistens  in 
statu  gratiae  potest  coniungere  habitualem  conversionem  ad 
Deum  cum  actibus  venialiter  malis,  qui  etsi  ad  Deum  irrefe- 
ribiles,  non  ideo  referuntur  ad  creaturam  ut  ad  ultimum  finem 
Deo  oppositum.  —  Et  per  hoc  patet  solutio  rationis  inductae, 
quae  quidem  valeret  pro  angelo  vel  anima  separata,  ut  in  co- 
rollario  mox  dicetur,  sed  nullam  vim  habet  quoad  hominem 
in  praesenti  statu,  quia  eius  voluntas  non  semper  fertur  in 
media  secundum  quod  stant  sub  ordine  determinati  finis.  Unde 
nihil  prohibet  quominus,  conservato  ordine  ad  unum  finem 
ultimum  determinatum,  velit  aliquid  quod  sit  praeter  ordi- 
nem  huius  finis,  in  vi  solius  appetitus  boni  in  genere. 

Manet  igitur  peccati  venialis  ratio  ab  Angelico  tradita : 
«  Secundum  habitum,  inquit  (1),  avertitur  a  fine  incommuta- 
«  bili,  qui  sibi  alium  finem  contrarium  ponit,  et  hoc  est  in 
<  peccato  mortali ;  unde  qui  peccat  mortaliter,  est  sicut  rece- 
«  dens  a  via.  In  actu  vero  tantum  aliquis  avertitur,  quando 
«  aliquis  actum  aliquem  facit  quo  in  Deum  non  tendit,  ex  eo 


(1)  S.  Thom.   in  11,   D.   42,  q.   1,  a.   .S.  ad  .5 


um. 

<'  quod  inordiriate  ei  quod  est  ad  finem  inhaeret,  non  tamen 
«  ita  ut  illud  quod  est  ad  finem  quasi  finem  constituat,  et 
'■'■  hoc  est  in  peccato  veniali.  Unde  peccans  venialiter  simi- 
«  latur  ei  qui  nimis  moratur  in  via,  et  hoc  non  est  averti  nisi 
«  secundum  quid,  sicut  etiam  quod  retardat  motum  corporis 
«  gravis,  non  aufert  gravitatem  et  inclinationem  in  finem ;  au- 
«  ferret  autem  si  contrarium  sibi  motum  daret,  ut  quando  ex 
«  gravi  leve  generatur».  Hinc  peccatum  veniale,  ex  parte 
substantiae  actus  definiri  potest:  Dictam  vel  factum  vel  concu- 
pitum  p7'aeter  legem  aeternam  (1).  Ex  parte  vero  privationis 
seu  defectus :  Moralis  deordinatio  consLstens,  vel  in  indeliherata 
conversione  ad  quodlihet  ohiectum  per  legem  aeternam  prohihi- 
ttcniy  vel  in  deliherata  inhaesione  ad  medlum  quod  finem  Deo 
oppositum  non  inducit^  et  tamen  ad  Deum  non  est  referihile. 
Sicut  autem  in  mortali,  ita  in  veniali  aliquid  consideratur  ut 
materiale  et  aliquid  ut  formale;  materiale  est  conversio  ad 
obiectum  extra  ordinem  finis  exsistens,  formale  est  conversio 
eadem  prout  privat  motum  in  finem  et  repugnat  fervori  cha- 
ritatis. 

(1)  Itenim  animudverte  peccatum  veniale  flici  praeter  legem  Dei,  qna- 
tenus  est  x>raeter  et  uou  contra  finem  ultimuui  quem  respicit  lex,  atque 
i<leo,  ijraetcr  et  non  contra  ul  qaod  primario  ac  principaliter  in  regula 
legis  coutiuetur.  Ad  rem  Caictaniis,  iu  1-2,  q.  88,  a.  1  :  «  Veuialia  qui- 
«  dem  ex  imporfectione  actus,  8unt  secuudum  quid,  id  est  secuudum 
«  imperfectum  uiotum  coutra  legem  Dci,  ut  primus  motus  infidelitatis  et 
c<  adulterii  testautur.  Vonialia  auteni  ex  geuere  sunt  secuudum  ([uid,  id 
«  est  secundum  imperfectam  materiam,  contra  legem  Dei,  ut  meudacium 
«  iocosum  ot  risus  snpertluus  testautur  ». 

C0.R0LLAK1UM 

(AUT.    '^-~i). 

Iii  s&ii^oKo  peces&liiiii  veiii»le  oiiiiiiiio  e.9Ji«o  iioii  iiotest. 
Se«i  iiee  potiEit  e^ji^e  iii  9ioiiiiiie,  4|iisiiii«liiD  pei^  ^ratiiitnm 
4»i'i^iiiiiiiM  iii^titiae  «loiiiiiii,  iiif*ei'ioi*2i^  .<i<iiB>  «•iii|»ei*i<»i*ii>ii«4 
iiiraliiliili  oiMline  eoiitiiielittiitiii*. 

Haec  conclusio,  si  modo  de  substantiis  separatis  et  de  ori- 
ginalis  iustitiae  statu  recte  sentiamus,  ultro  sequitur  ex  prae- 
missis,  sed  et  multum  confert  ad  hoc  ut  natura  venialis  pec- 
cati  penitius  inspiciatur.  Ideo,  maioris  claritatis  gratia,  di- 
stincte  est  exponenda,  primo  quoad  angelum,  deinde  vero 
quoad  hominem  in  statu  innocentiae. 


i^  1. 


«  In  angelo  bono  vel  malo,  inquit  Angelicus  (1),  peccatum 
«  veniale  esse  non  potest.  Ratio  est  quia  angelus  non  habet 
«  intellectum  discursivum,  sicut  nos  habemus.  Hoc  autem  per- 
«  tinet  ad  rationem  intellectus  discursivi,  ut  principia  seorsum 
«  interdum  consideret,  et  conclusiones  seorsum,  et  sic  con- 
«  tingit  quod  ab  uno  in  alterum  discurrat,  nunc  hoc^  nunc 
«  illud  considerans.  Hoc  autem  in  intellectu  deiformi  non 
«  discursivo  esse  non  potest,  sed  semper  conclusiones  consi- 
«  derat  in  ipsis  principiis  absque  omni  discursu.  Dictum  est 
«  autem  quod  sic  se  habet  finis  ad  ea  quae  sunt  ad  iinem  in 
«  appetibilibus  et  operativis,  sicut  se  habet  principium  inde- 
«  monstrabile  ad  conclusiones  indemonstrativis.  Unde  in  nobis 
«  contingit  quandoque  quod  cogitamus  vel  afficimur  circa  ea 
«  quae  sunt  ad  finem  tantum,  et  quandoque  sokmi  circa  finem, 

(1)   De  Malo,   (jiiaest.   7,   a.   9,   iu  corp. 

«  qiiod  in  angelis  esso  non  potesb,  sed  somper  motus  mentis 
«  angelicao  simiil  fertur  in  finem  et  in  oa  r[uae  snnt  ad  finem ; 
«  unde  nunquam  in  eis  potest  esse  deordinatio  circa  ea  quae 
«  sunt  ad  tinom,  nisi  simul  exsistente  deordinatione  circa  finem 
«  ipsum.  In  nobis  autem  contingit  esse  deordinationem  circa 
<■  ea  quae  sunt  ad  finem  per  peccatum  veniale,  mente  hominis 
«  liabitualiter  exsistente  fixa  in  fine,  et  idcirco  in  hominibus 
«  contingit  esse  peccatum  veniale  sine  mortali,  non  autem  in 
«  angelis,  sed  omnis  inordinatio  est  in  eis  per  aversionem  a 
«  fine  ultimo,  quod  facit  peccatum  mortale.  Ex  hoc  enim  an- 
«  gelus  peccat,  quod  inhaeret  alicui  bono  creato,  avertendo 
«  se  a  bono  increato  ».  Hactenus  doctrina  S.  Thomae,  ad  cuius 
meliorem  intelligentiam  suppone  hominem  qui  mendacium 
officiosum  ordinaret  ad  finem  adulterii ;  talis  profecto  peccaret 
mortaliter,  et  non  venialiter  tantum,  quia  etsi  mendacium  ex 
genere  suo  in  venialibus  debeat  recenseri,  ex  quo  tamen  re- 
fertur  ad  finem  mortalis  peccati,  sine  dubio  mortale  efHcitur. 
Proinde  mendacium  officiosum  apud  nos,  ideo  veniale  pec- 
catum  plerumque  est,  quia  potest  homo  mentiri  quin  ordinet 
mendacium  suum  ad  malum  ultimum  finem,  multoque  miuus 
oi  ut  fini  inhaereat.  Sed  hoc  non  potest  homo  nisi  propter 
modum  abstractivum  et  discursivum  suae  cognitionis,  sicut 
paulo  supra  ostensum  est  in  responsione  ad  3^^™.  Nunc  igitur 
cum  talis  modus  in  angelo  non  sit,  fit  ut  voluntas  eius  nun- 
quam  feratur  in  ea  quae  sunt  ad  finem,  nisi  secundum  quod 
stant  sub  ordine  determinati  cuiusdam  finis  ultimi,  qui  vel 
Deus  est  vel  creatura  :  «  Propter  hoc  ex  natura  sua  habent 
«  (angeli),  quod  non  possit  in  eis  esse  deordinatio...,  nisi  simul 
«  sit  circa  finem  ipsum.  Sed  angeli  boni  non  moventur  in  ea 
«  quae  sunt  ad  finem,  nisi  in  ordine  ad  finem  debitum,  qui 
«  est  Deus,  et  propter  hoc  omnes  eorum  actus  sunt  actus  cha- 
«  ritatis,  etsic  in  eis  non  potest  esse  peccatum  veniale.  An- 
«  geli  vero  mali  in  nihil  moventur  nisi  in    ordine    ad  finem 

«  peccati  superbiae  ipsorum,  et  ideo  in  omnibus  peccant  mor- 
«  taliter,  quaecumque  propria  voluntate  agunt  »  (1). 

Haec  si  bene  consideres,  videbis  sensum  huius  doctrinae 
minime  assecutos  eos  fuisse,  qui  conclusionem  S.  Thomae  im- 
pugnant  quasi  ipse  doceret  materiam  venialem  in  homine  eva- 
dere  mortalem  in  angelo,  aut  naturam  p6ccati  immutari  se- 
cundum  solam  diversitatem  subiectorum  :  (juae  omnia  facile 
falsa  demonstrantur.  8ed  docet  Angelicus,  duo  ad  veniale  pec- 
catum  requiri  (2)  :  primo  ut  voluntas  tendat  in  aliquid  quod 
est  de  se  praeter  ordinem  finis  legis  aeternae,  secundo  ut  il- 
lud  non  ordinet  ad  finem  contrarium,  quia  alias,  sicut  con 
stat  ex  terminis,  contra  finem  ipso  facto  evaderet.  In  quocum- 
que  ergo  operante  hae  conditiones  verificantur,  non  mortale, 
sed  veniale  peccatum  est.  Nunc  autem  in  angelo  postrema  con- 
ditio  verificari  nequit,  quia  angelils  non  potest  aliquid  velle 
sicut  nos  ex  appetitu  boni  in  abstracto,  sed  quidquid  vult  infra 
finem,  vult  propter  aliquem  ultimum  finem  in  concreto,  et  ideo, 
si  quid  appetat  quod  ad  Deum  referibile  non  sit,  illud  appetit 
propter  finem  contrarium  Deo,  ac  per  hoc,  vel  agit  ex  cha- 
ritate,  vel  mortaliter  peccat. 

(1)  S.  Thom.,  hic,  q.  89,  a.  4,  in  corp.  —  Ea  autem  quae  de  augelo 
dicuntur,  propter  paritatem  rationis  dici  etiam  debent  de  animabus  se- 
paratis,  et  de  homiue  integro  postquam  corruptibile  hoc  induerit  incor- 
ruptionem.  Quo  fit  ut  animae  sanctae  in  charitate  decedentes  nou  sint 
amplius  capaces  ullius  actus  etiam  venialiter  mali,  animae  vero  damnatae 
in  malo  obstinatae,  ullius  affectus  moraliter  boni.  Ad  finem  enini  in  quo 
inimobiliter  figuntur  necessario  cuncta  referunt,  non  valentes  amplius  ope- 
rari  praeter  finem  illum.  Propterea  in  purgatorio  est  pulchritudo  pacis, 
in  iuferno  autem  nullus  ordo,  sed  sempiternus  horror  inhabitat. 

(2)  In  his  semper  agitur  de  veniali  quod  tale  est  ex  obiecto,  uon  au- 
tem  ex  imperfectione  actus.  Quod  enim  iu  angelo  nou  possit  esse  actus 
semideliberatus^  nimis  evidens  est  quam  ut  demonstratione  indigeat. 

§  '^- 

Ex  dictis  hactenus  satis  superque  apparet  quod pnma  radix 
unde  in  nobis  provenit  possibilitas  venialiter  peccandi,  con- 
sistit  in  modo  intelligendi  qui  huius  vitae  proprius  est.  Sed 
nunc  ulterius  considerandum  venit  quod  radix  proxima  in- 
venitur  in  insubordinatione  partis  inferioris  ad  superiorem  ; 
qui  defectus,  etsi  naturaliter  consequatur  praesentem  modum 
unionis  animae  cum  corpore,  potuit  tamen  impediri  et  de 
facto  fuit  aliquando  per  donum  gratuitum  impeditus.  Et  re 
quidem  vera,  si  sub  ratione  superiori  omnes  nostrae  poten- 
tiae  et  vires  infallibili  lege  continerentur,  nusquam  posset 
homo  operari  praeter  ordinem  illius  finis  in  quo  eius  mens 
habitualiter  fixa  exsistit.  Nusquam  enim  ratio  inferior  quae 
occupatur  circa  media,  subtraheret  se  ab  imperio  superioris 
quae  inhaeret  ultimo  fini.  Unde  in  sensu  composito  habitualis 
conversionis  ad  Deum,  omnes  hominis  actus  essent  necessario 
ad  Deum  relati,  nec  relinqueretur  locus  iUogicitati  practicae 
(si  liceat  dicere),  qua  quis  uni  summo  ac  supremo  fini  affectu 
coniungitur,  et  tamen  multa  facit  quae  sub  ordine  huius  finis 
non  stant.  —  Quia  igitur  in  statu  innocentiae  originalis  cun- 
ctae  hominis  vires  perfecte  rationi  subdebantur,  veniale  pec- 
catum  tunc  possibile  omnino  non  fuit,  quamdiu  scilicet  per- 
mansit  ille  status,  hoc  est,  antequam  per  peccatum  mortale 
ratio  superior  sese  a  Deo  averteret. 

«  Communiter  ponitur,  inquit  Angelicus  (1),  quod  homo  in 
«  statu  innocentiae  non  potuit  venialiter  peccare.  Hoc  autem 
«  non  est  sic  intelligendum,  quasi  id  quod  nobis  est  veniale, 
«  si  ipse  committeret,  ess^t  sibi  mortale  propter  altitudinem 
«  sui  status.  Dignitas  enimpersonae  est  quaedam  circumstantia 
«  aggravans  peccatum,  non  tamen  transfert  in  aliam  speciem, 

(1)  S.  Thom.,  hic,  q.  89,  art,  3,  in  corp, 

«  nisi  forte  superveniente  deformitate  inobedientiae,  vel  voti, 
«  vel  aliciiius  huiusmodi,  quod  in  proposito  dici  non  potest. 
«  Unde  id  quod  est  de  se  veniale,  non  potuit  transferri  in 
«  mortale  propter  dignitatem  primi  status.  Sic  ergo  intelli- 
«  gendum  est  quod  non  potuit  peccare  venialiter,  quia  non 
«  potuit  esse  ut  committeret  aliquid  quod  esset  de  se  pecca- 
«  tum  veniale,  antequam  integritatem  primi  status  amitteret, 
«  peccando  mortaliter.  Cuius  ratio  est,  quia  peccatum  veniale 
«  in  nobis  contingit,  vel  propter  imperfectionem  actus,  sicut 
«  subiti  motus  in  genere  peccatorum  mortalium,  vel  propter 
«  inordinationem  exsistentem  circa  ea  quae  sunt  ad  finem,  ser- 
«  vato  debito  ordine  ad  iinem.  Utrumque  autem  horum  con- 
«  tingit  propter  quemdam  defectum  ordinis,  ex  eo  quod  in- 
«  ferius  non  continetur  firmiter  sub  superiori.  Quod  enim  in 
«  nobis  insurgat  subitus  motus  sefisualitatis,  contingit  ex  hoc 
«  (juod  sensualitas  non  est  omnino  snbdita  rationi ;  quod  vero 
«  insurgat  subitus  motus  in  ratione  ipsa,  provenit  in  nobis 
«  ex  hoc  quod  ipsa  exsecutio  actus  rationis  non  subditur  de- 
«  liberationi  quae  est  ex  altiori  bono.  Quod  vero  humanus 
«  animus  inordinetur  circa  ea  quae  sunt  ad  finem,  servato  de- 
«  bito  ordine  ad  finem,  provenit  ex  hoc  quod  ea  quae  sunt  ad 
«  finemnon  ordinantur  infallibiliter  sub  fine  qui  tenet  summum 
«  locum,  quasi  principium  in  appetibilibus.  In  statu  autem 
«  innocentiae  erat  infallibilis  ordinis  firmitas,  ut  semper  infe- 
«  rius  contineretur  sub  superiori  quamdiu  summum  hominis 
«  contineretur  sub  Deo,  et  ideo  oportebat  quod  inordinatio 
«  in  homine  non  esset,  nisi  inciperet  ab  hoc  quod  summum 
«  hominis  non  subderetur  Deo,  quod  fit  per  peccatum  mortale. 
«  Ex  quo  patet  quod  homo  in  statu  innocentiae  non  potuit 
«  peccare  venialiter,  antequam  peccaret  mortaliter  »  (1). 

(1)  Hanc  rationem  quae  est  ex  uatura  rei,  recentiores  theologi  post 
Suarezium  non  recipiunt,  sed  dicunt  quod  venialia  a  statu  innocentiae 
abfuissent  propter  specialem  Dei  providentiara,   quae  a  peccato  veniali 

Hinc  consequitur  B.  Virginemnullius  unquam  venialis  noxae 
ream  exstitisse,  ut  catholica  tenet  sententia.  Ipsa  enim  in  saa 
conceptione  accepit  donum  originalis  iustitiae  quantum  ad 
omnia  quae  animae  perfectionem  spectant,  et  in  lioc  Adae 
innocenti  comparatur.  Nunc  autem,  ne  peccaret  mortaliter, 
supra  Adam  habuit  confirmationem  in  gratia  per  ea  Spiritus 
Sancti  adiutoria  sub  quibus  praevidebatur  semper  inhaesura 
Deo  ut  fini  ultimo.  Ergo  tota  pulchra  fuit,  in  omnibus  im- 
maculata. 

liomineni  avertisset.  Nituntur  auteni  hoc  argutnento:  Qni  potest  plna, 
potest  et  minu8  ;  atqui  liomo  in  statu  innocentiae  potuit  plus,  id  est,  peccare 
mortaliter ;  ergo  potuit  et  minus.  id  est,  peccare  venialiter.  Verum  argu- 
mentum  in  acquivoco  laborat.  Trausmissa  enim  maiore,  negabis  suppo- 
situm  rainoris.  Nam  cum  de  peccato  agatur  quod  integritati  primi  sta- 
tuH  coexsistat,  vel  comparatio  iiiter  veniale  et  mortale  peccatum  omnino 
extra  quaestionem  versatur,  vel  supponitur  in  minore,  hominem  potuisse 
componere  mortalem  culpam  simul  cum  iustitia  originali,  quod  profecto 
falsum  atque  contradictorium  est.  —  Dicendum  igitur,  et  melius,quodhomo 
innocens,  sicut  potuit  peccare  mortaliter,  sed  amitteudo  ipso  facto  ori- 
ginalem  iustitiam,  ita  potuit  peccare  et  veuialiter,  sed  amittendo  per 
prius  hanc  eamdem  originalem  iutegritatem.  Unde  iu  seusu  composito 
status  inuocentiae  nullum  peccatum  esse  potuit,  nec  mortale^  nec  ve- 
niale.  Fuit  tamen  in  potestate  hominis  ut  hunc  statum  destrueret  per 
mortalem  culpam,  qua  semel  admissa,  ablatoque  ordine  quo  sub  ratione 
superiori  cuncta  continebantur,  incepit  etiam  venialis  peccati  capax 
exsistere. 


Dc  natiira  et  ratioue  peaati  personuliSi 

THESIS  X. 
(QuAEST.  89,  a.  1  -  De  Malo,  Quaest.  7,  a.  11). 

I*eeenttiiii  >'eiiia.1e  lial>itiiale  est  ipse  peeeati  a.etiis 
proiit  iiiii>iital>iliter  periiiaiieuj^,  cleuoiiiiiiat  lioiiiiiieiii 
reuiii  eiiiii4fiflaiii  ileviatioiiis  extra  et  praeter  orcliiieiii 
veri  ultiiiii  fiiiis.  Coiiiiiiietuiii  euiii  inortali  partieipat 
eiii$«  irreparal)ilitateiii9  et  per  aeeideiis  lialiet  iii  iiiferno 
Iioenam  aeternaiu.  lii  iiiNto  auteiu  est  siinplieiter  et 
alisoliite  ali  intrinseeo  reparaliile,  poeiia  ex:piaii€liiiii 
teiuporali  tautiiin. 

§  1. 

Quoad  peccatum  veniale  hahituale,  proportionaliter  appli- 
canda  sunt  principia  de  mortali  peccato  superius  tradita  (1). 
Sed  duplex  attendi  debet  differentia  quantum  ad  id  in  quo 
habitualis  culpae  ratio  salvatur. 

Prima  differentia  est  quod  reatus  culpae  mortalis  privat 
sanctificantem  gratiam,  qua  sola  homo  habitualiter  convertitur 
ad  Deum  finem  supernaturalem.  Hoc  autem  in  venialibus  non 
est,  quia  veniale  peccatum  non  excludit  nec  diminuit  habitum 
charitatis  aliarumve  infusarum  virtutum,  et  non  causat  pro- 
prie  loquendo  maculam   in  anima  (2).  Quapropter,  cum  ve- 

(1)  Yide  supra,  Thes.  4. 

(2)  «  Macula  importat  delrimentum  nitoris  ex  aliquo  contactu,  sicut 
«  in  corporalibus  patet,  ex  quibns  per  sirailitudinem  nomen  maculaead 
«  animam  transfertur.  Sicut  autem  in  corpore  est  duplex  nitor,  unus 
«  quidem  ex  intriuseca  dispositione  membrorum  et  coloris,  alius  autem 
«  ex  exteriori  claritate  superveniente  :  ita  etiam  in  anima  est  duplex 
«  nitor,  unus  quidem  habitualis  quasi  intrinsecus,  alius  autem  actualis 
«  quasi  exterior  fulgor.  Peccatum  autem  veniale  impedit  quidem  nito- 
«  rem  actualem,  non  tamen  habitualem,  quia  non  excludit  neque  dimi- 

niale  dicitur  contrariari  fervori  charitatis  sicut  mortale  con- 

trariatur  substantiae   ipsiusmet^  sensus    non  est  quod  culpa 

venialis  habitualis  consistat  in  aliqua  privatione  fervoris  quae 

sit  cogitanda  ad  modum  privationis  habitus  in  mortali.  Sed 

sensus  est  quod  inordinatio  cuius  venialiter  peccans  reus  ef- 

ficitur,  opponitur  tantum  perfectae  dominationi  charitatis  in 

homine,  pro  quanto  fervidae  charitatis   est   nihil  permittere 

in  conversatione  nostra  quod  non  referatur  ad  Deum  super 

omnia  amicabiliter  dilectum.  Caeterum  charitatis  fervor  ali- 

quid  actuale  est,  in  cuius  defectu  physice  considerato  habi- 

tuale  peccatum  reponi  omnino  nequit.  Nec  obstat  quod  S.  Tho- 

mas    passim    dicat  venialia   haud  aliter  quam  per  fervorem 

charitatis  remitti.  Per  hoc  enim  non  intendit  quod  ipse  fervor 

sit  causa  formalis    remissionis,  sicut   in    mortalibus    infusio 

gratiae,  sed  vult  quod  imputatio  sive  reitas   venialis  culpae 

non  auferatur  ex  opere  operantis,  nisi  mediante  actu  qui  com- 

penset  perversionem  ordinis  per  venialem  actum  inductum. 

«  Aliter  ergo,  inquit  de  Malo,  Quaest.  7,  a.  11  in  corp.,  re- 

«  mittitur  peccatum  veniale,  et  aliter  mortale.  Nam  quantum 

«  ad  culpam,  ad  hoc  quod  peccatum  mortale  non  imputetur, 

«  oportet  quod  tollatur  impedimentum  quod  erat  ex  corrup- 

«  tione  principii  per  novam  charitatis  et  gratiae  infusionem. 

«  Hoc  autem  non  requiritur  in  peccato  veniali,  quia  charitas 

«  manebat ;  sed  oportet  quod  tollatur  impedirnentUm  per  ali- 

«  quem  fortem  impulsum  repugnantem  impedimento  quod  erat 

«  appositum  ex  obice  veniali.  Sicut  impedimentum  quod  con- 

«  tingit  ex  gravis  corruptione,  non  potest  tolli  nisi  per  ite- 

«  nuit  habitum  charitatis  et  aliarmn  virtutum.  Macula  autem  importat 
«  aliquid  manens  in  re  maculata;  uude  magis  videtur  pertinere  ad  de- 
«  trimentum  habitualis  nitoris  qnam  actualis.  Uude,  proprie  loquendo, 
«  pcccatum  veniale  non  causat  maculam  in  anima.  Et  si  alicubi  dicatur 
«  maculam  inducere,  hoc  est  secundum  quid,  in  quantum  impedit  nito- 
«  rem  qui  est  ex  actibus  virtutum  ».  S.  Thom.  hic,q.  89,  a.  1. 

«  ratam  eiusdem  generationem  ;  impedimentmTi  vero  quod 
«  esset  ex  aliquo  obice  apposito,  tollitur  per  aliquem  violen- 
«  tum  motum  removentem  ipsum  obicem.  Sic  ergo  et  veniale 
«  quantum  ad  culpam  remittitur  per  fervorem  charitatis,  mor- 
«  tale  per  gratiae  infusionem  ».  Ubi  vides  quod  in  exemplo 
proposito  violentus  motus  non  se  habet  ut  causa  formalis  re- 
motionis  obicis,  sed  magis  ut  causa  efficiens.  At  contra,  im- 
pedimentum  quod  in  ipsius  gravitatis  corruptione  consiste- 
bat,  per  iteratam  eiusdem  generationem  formaliter  aufertur. 
Et  haec  quidem  maxime  notata  velim  quoad  primam  diffe- 
rentiam  inter  habitualem  venialem  culpam  et  mortalem. 

Sed  et  alia  differentia  sequitur  ex  prima.  Dum  enim  re- 
missio  mortalis  culpae  in  duobus  consistit,  tum  scilicet  in  hoc 
quod  Deus  offensam  condonando  destruit,  ut  non  valeat  am- 
plius  ad  imputationem  reatus,  tum  in  hoc  quod  tollit  aver- 
sionem  infundendo  gratiam :  remissio  culpae  venialis  repo- 
nitur  tantum  in  uno,  id  est  in  ablatione  reitatis,  quamvis  ad 
eam  essentialiter  requiratur  praesentia  gratiae  in  anima,  sicut 
ex  iam  dicendis  evidentius  apparebit. 

Quod  enim  peccatum  veniale  coniunctum  cum  mortali,  par- 
ticipet  eius  irreparabilitatem  (1).  facile  constat  ex  causa  ir- 
reparabilitatis  superius  assignata.  Nam  mortale  peccatum  in 
tantum  est  per  se  irreparabile,  in  quantum  tollit  ipsum  prin- 
cipium  ordinis  quo  voluntas  hominis  subditur  Deo  ut  fini  ul- 
timo.  Sed  impossibile  est  reparari  id  quod  est  post  principium, 
antequam  reparetur  principium  ipsum,  et  repugnat  ut  sanetur 
defectus  per  se  oppositus  fervori  charitatis,  nondum  reparata 
charitate  quoad  sui  substantiam.  Quare,  si  quis  in  statu  aver- 
sionis  a  fine  ultimo  exsistat,  praecedens  vel  superveniens  ve- 

(1)  Vide  supra,  Thes.  7, 

nialis  noxae  reatus  profecto  auferibilis  non  est,  nisi  praesup- 
posita  reparatione  principii  quod  est  gratia  habitualis.  Quo 
fit  ut  adventante  termino  viae,  maneat  in  perpetuum,  inter- 
minabili  poena  puniendus,  nam:  «  Aeternitaspoenae,  ut  dictum 
«  est,  concomitatur  carentiam  gratiae,  ex  qua  provenit  aeter- 
«  nitas  culpae.  Et  inde  est  quod  peccatum  veniale  in  eo  qui 
«  decedit  cum  mortali,  quia  nunquam  remittitur,  aeternapoena 
«  punitur  propter  gratiae  carentiam  »  (i). 

Hanc  conclusionem  communius  recipiunt  theologi  (2)^  ne- 
gat  tamen  Schotus  cum  sua  schola,  et  ratio  controversiae  altius 
est  repetenda,  Quisquis  enim  intelligit  quod  in  foro  Dei  ta- 
xantur  poenae  eodem  omnino  modo  ac  in  foro  iustitiae  hu- 
manae,  ita  scilicet  ut  nihii  aliud  consideretar  nisi  transiens 
actus  culpae,  praeciso  omni  respectu  ad  perversionem  inte- 
rioris  ordinis  quam  post  se  relinquit,  iste  necessario  debebit 
Schoto  consentire.  Sic  enim  poena  tamquoad  durationem  quam 
quoad  acerbitatem,  haberet  mensuram  a  sola  gravitate  trans- 
euntis  actus,  et  veniale  peccatum,  quamvis  in  aeternum  ma- 
nens  secundum  culpae  reatum,  temporaliter  tantum  in  inferno 
puniretur.  Quamquam  nescio  quomodo  in  his  principiis  recte 
adlmc  explicari  possent  ea  quae  de  peccato  mortali  omnes 
pariter  confitemur.  Scimus  enim  peccato  mortali  reddi  poe- 
nam  aeternam  tum  damni  tum  sensus  ;  scimus  etiam  poenam 
damni  esse  propter  aversionem  a  Deo,  et  poenam  sensus  pro- 
pter  conversionem  ad  commutabile  bonum,  iuxta  illud  Scri- 
pturae  :  Quantum  in  deliciis  fuit,  tantum  date  illi  tormentum. 
Nunc  autem,  etsi  in  gravitate  aversionis  a  Deo  sit  quaedam 
inhnitas,  cui  adliuc  responderet  poena  duratione  iniinita:  non 
tamen  in  gravitate  conversionis  ad  bonum  creatum,  si  secun- 

(1)  S.  Thoiii.,  de  Malo,  q.  5,  a.  2,  ad  8«™.  _  Et  idem  docet  in  1-2, 
q.  87,  51.  5,  ad  3um.  _  lu  n,  D.  33,  q.  2,  a.  1,  ad  2"™.  —  In  IV,  D.  21, 
i\.  1,  a.  2,  q.  3,  etc. 

(2)  Cf.  Gregorium  de  Valeutia,  Disp.  6,  q.  17,  Puuct.  4. 

dum  se  coiisideretur.  Sequeretur  ergo  solam  poenam  damni 
debere  esse  sine  fine,  contra  verbum  Domini  dicentis  :  Ite  in 
ignem  aefernum.  —  Quanto  igitur  melius  dices  cum  S.  Thoma, 
quod  in  foro  Dei  duratio  poenae  non  potest  esse  minor  dura- 
tione  perversionis  ordinis  moralis  quam  peccati  actus  induxit. 
Hoc  enim  vel  maxime  interest  inter  iudicem  Deum  et  iudi- 
cem  hominem,  quod  iudex  homocuram  habet  ordinis  particula- 
ris  et  mere  exterioris,  ideoque  dum  iudicat  de  actibus  prout 
laedunt  exteriorem  ordinem  communitatis,  debet  sisterein  solo 
actu  transeunte  cum  suis  exterioribus  consequentiis,  minime 
attendendo  ad  perversionem  ordinis  interioris  quae  forte  ma- 
net  vel  non  manet  intus  in  corde.  Sed  Deus  universalis  ordi- 
nis  iustitiae  princeps  est,  et  propter  hoc  in  foro  eius  eadem 
norma  eademque  mensura  non  tenet.  —  Sciendum  itaque, 
([uod  quisquis  peccat,  meretur  in  aeternum  puniri,  si  perver- 
sitas  ordinis  per  actum  peccaminosum  inducta  in  aeternum 
manet.  Nunc  autem,  quia  ]»eccatum  mortale  habet  ex  natura 
sua  et  quantum  est  ex  parte  peccantis,  ut  irreparabiliter  per- 
vertat  interiorem  ordinem,  ideo  per  se  inducit  aeternae  poe- 
nae  reatum.  Quia  vero  peccatum  veniale  ratione  sui  id  non 
habet,  ideo  per  se  inducit  poenam  temporalem.  Verumtamen, 
quia  veniale  coniunctum  cum  mortali,  in  sensu  composito 
huius  coniunctionis  reparabile  non  est,  ideo  pev  accidens,  seu 
ratione  irreparabilitatis  quam  ab  alio  participat,  punitur  in 
gehenna  poena  nusquam  finienda. 

In  iustis  autem  veniale  non  invenitur  nisi  secundum  ea 
quae  sibi  conveniunt  per  se,  et  est  reparabile  per  principium 
interius  charitatis  quod  remansit.  Non  tamen  statim  ac  culpa 
tollitur,  necessario  etiam  consumitur  totus  poenae  reatus^  quia 
pro  materiali  culpae  remanere  potest  debitum  cuiusdam  re- 
stitutionis  in  igne  purgatorio.  Imo  sic  necesse  est  accidere 
quoties  iustus  decedit  cum  venialibus  ante  mortem  non  retra- 
ctatis.  «  Oportet  dicere,  inquit  Angelicus^  de  Malo^  Quaest.  7, 
«  a.  11,  quod  venialia  remittuntur  eis  post  hanc  vitam,  etiam 

<■<  quantum  ad  cuipam,  eo  modo  quo  remittuntur  in  hac  vita, 
«  scilicet  per  actum  charitatis  in  Deum,  repugnantem  venia- 
«  libus  in  hac  vita  commissis.  Quia  tamen  post  hanc  vitam 
«  non  est  status  merendi,  ille  dilectionis  motus  in  eis  tollit 
«  quidem  impedimentum  venialis  culpae,  non  tamen  meretur 
«  absolutionem  vel  diminutionem  poenae  sicut  in  hac  vita  » . 
Sed  de  his  opportunior  disserendi  locus  erit  in  tractatu  de 
Poenitentia. 

Peccatum  originale  pro  distinctiva  nota  habet  quod  sit  pec- 
catum,  non  personae,  sed  naturae.  «  Non  est  peccatum  huius 
«  personae  inquit  S.  Thomas,  Q.  81,  a.  1,  nisi  in  quantum 
«  haec  persona  recipit  naturam  a  primo  parente.  Unde  et  vo- 
«  catur  peccatum  naturae,  secundum  illud  Eph.  II-3 :  Eramiis 
«  natura  filii  irae  ».  Et  in  II,  D.  20,  Q.  2,  a.  3  ad  1'^"^:  «  Pec- 
«  catum  originale  est  primo  et  per  se  peccatum  naturae,  et 
«  per  posterius  personae ;  actuale  autem  est  proprie  pec- 
«  catum  personae  quod  per  personalem  actum  incurritur  » . 
Et  de  Pot.  Q.  3,  a.  9  ad  3""^ :  «  Peccatum  originale  dicitur 
«  peccatum  totius  naturae,  sicut  peccatum  actuale  dicitur 
«  peccatum  personale.  Unde,  quae  est  comparatio  peccati 
«  actualis  ad  unam  personam  singularem,  eadem  est  compa- 
«  ratio  peccati  originalis  ad  totam  naturam  humanam  tradi- 
«  tam  a  primo  parente  » .  Et  de  Malo,  Q.  4,  a.  1 :  «  Dicitur  esse 
«  peccatum  totius  naturae,  nec  ad  personam  pertinet,  nisi  in 
«  quantum  natura  inficit  personam.  »  Et  sic  in  aliis  locis  sine 
numero,  nec  ullus  theologus  est,  qui  in  hoc  non  consentiat. 

Nunc  autem  de  peccato  naturae,  in  ipso  limine  disputa- 
tionis  statim  occurrit  quaestio,  quid  sibi  velit  tale  peccati 
genus.  Constat  enim,  peccatum  naturae  nunc  non  accipi  in 
eodem  sensu  in  quo  accipiebatur  in  prooemio  tractatus,  quando 

sermo  erat  de  peccato  seu  operatione  defectuosa  in  triplici 
ordine  naturae,  artis,  et  moris.  Constat,  inquam,  agi  omnino 
de  peccato  ordinis  moralis,  id  est  theologico,  quod  eatenus 
naturae  dicitur,  quatenus  non  a  persona  particulari  qua  tali 
ortum  liabuit,  nec  personam  particularem  qua  talem  infecit, 
sed  communem  naturam  quae  generatione  propagatur.  De 
tali  ergo  peccato  quaeritur  quae  sit  notio  eius,  quis  verus 
ac  legitimus  conceptus.  Nam  si  huic  quaesito  per  prius  sa- 
tisfiat,  recte  et  intelligibiliter  procedet  doctrina  de  peccato 
originali.  Sin  autem  minus,  in  perpetuo  versabitur  aequivoco. 
Et  inde  enascitur  necessitas  praeambulae  disquisitionis,  quae 
ad  tria  sequentia  capita  commode  revocari  potest. 

§  1.  • 

Pecca.tiiiii    iiatiii*ae,  «iiiid  ? 

Peccatum,  ut  ex  praecedentibus  liquet,  duobus  niodis  ac- 
cipi  solet:  primo  ut  actus,  secundo  ut  habitualis  defectus  con- 
sequens  actum.  Et  utroque  modo  sumitur,  sive  de  personae, 
sive  de  naturae  peccato  sermo  sit.  Sed,  ut  difierentia  inter 
unum  et  alterum  appareat,  per  prius  videre  oportet,  quis  sit 
habitualis  defectus  rectae  habitudinis  ad  Deum,  cuius  natura 
est  capax,  reduplicative  in  quantum  natura  est. 

Defectus  quippe  rectitudinis,  in  materia  de  peccato,  con- 
(•ipitur  dupliciter.  Uno  modo,  ut  positiva  aversio  a  Deo,  per 
positivam  conversionem  ad  oppositum,  id  est,  ad  creaturam 
ut  ad  ultimum  finem.  Alio  modo,  ut  aversio  pure  privativa, 
per  solam  negationem   debitae  ad  Deum  ordinationis. 

Si  quis  autem  bene  consideret,  vel  primo  intuitu  videbit 
quod  natura  ut  talis,  id  est  natura  specifica  quae  per  gene- 
rationem  communicatur,  incapax  est  defectus  rectitudinis 
primo  modo  intellecti.  In  natura  enim  connnuni  nihil  om- 
nino  excogitabile  est,  per  quod  sit  conversa  ad  ultimum  finem 

Deo  contrarmm ;  sed  ubicumque  talis  deordinatio  invenitur, 
id  quidem  nonnisi  ratione  eius  quod  ultra  naturalia  in  ori- 
gine  accepta,  persona  superinduxit  per  liberam  electionem 
sui  proprii  arbitrii.  Quidquid  ergo  ad  eiusmodi  defectum  per- 
tinet,  sive  in  statu  habituali,  sive  in  actu  quo  status  indu- 
citur,  totum  hoc  exclusive  proprium  est  peccato  personali, 
de  cuius  ratione  et  natura  satis  est  disputatum  in  superioribus. 

Consideratio  itaque  restringitur  ad  defectum  rectitudinis 
secundo  loco  positum,  consistentem  nempe  in  simplici  desti- 
tutione  principii  quo  deberet  natura  perfici,  et  ad  Deum  or- 
dinari.  Et  quaeritur  utrum  hoc  saltem  modo,  natura  com- 
munis  quae  a  parente  in  prolem,  et  de  generatione  in  genera- 
tionem  traducitur,  possit  esse  debita  rectitudine  carens.  In 
quo  quidem  opus  est  distinctione.  Nam  si  cogitetur  natura  per 
Deum  conditorem  instituta  in  puris  naturalibus,  iterum  im- 
possibile  erit  concipere  in  ea  quamlibet  privationem  debitae 
rectitudinis,  Non  enim  potest  communis  natura  usquequaque 
destitui  aliquo  quod  ad  eam  pertineat  secundum  seipsam,  id 
est  ut  causatum  ex  propriis  principiis  eius.  Aliunde  vero,  uti 
per  hypothesim  supponitur,  creata  a  Deo  fuisset  tamquam  in 
proprio  ordine  circumscripta,  seclusa  quacumque  elevatione 
ad  ordinem  superiorem.  Quare,  si  quo  forte  rectitudinis  modo 
carere  inveniretur,  non  esset  ille  modus  debitus,  sed  modus 
cuius  carentia  pertineret  ad  defectum  mere  naturalem,  ad 
juram  negationem  perfectionis  transcendentis,  ac  per  hoc, 
non  haberet  rationem  destitutionis,  nec  privationis,  nec  de- 
ordinationis  ab  ultimo  fine  Deo. 

At  longe  aliter  dicendum  si  natura  nunc  cogitetur  instituta  in 
quodam  elevationis  statu.  Si,  exempli  causa,  supponatur  primi- 
tus  aucta  ea  perfectione  quae  nomine  iustitiae  originalis  apud 
theologos  venit.  Si  perfectio  illa,  etsi  in  se  undequaque  gra- 
tuita,  collata  tamen  fuisset  velut  accidens  nafurae  speciei  (1):  non 

(l)  S.  Tboni.   l^  Part.  Q.  100,  a.  1.  Efr  snpra,  Q.  95,  a.  1. 

eqiiidem  eo  seusu  quo  accidens  speciei  dicitur  quasi  ex  speciei 
principiis  causatum,  sed  lioc  sensu  quo  illud  etiam  non  im- 
merito  per  modum  accidentis  speciei  acciperetur,  quod  gratis 
datum  esset  toti  naturae  tamquam  quaedam  eius  proprietas, 
eo  scilicet  tenore,  ut  quantum  esset  ex  parte  ordinationis 
Dei,  deberet  non  modo  naturam  perpetuo  comitari,  verum 
etiam  simul  cum  natura  a  parente  in  prolem  traduci,  non 
secus  ac  caetera  ad  speciem  pertinentia  in  quibus  generans 
genitum  sibi  assimilat.  Tunc  ergo  esse  non  posset  quod  natura 
careret  eiusmodi  perfectione  (quae  in  rectitudine  ad  Deum 
finem  supernaturalem  supponeretur  consistere),  quin  eo  ipso 
oarentia  ista  indueret  rationem  privationis,  imo  et  aversionis 
ab  ultimo  fine  Deo :  intelligendo  iterum  aversionem,  non  per 
modum  conversionis  ad  contrariu;m  finem,  sed  per  modum 
de.stitutionis  a  gratuita  et  intenta  a  Deo  iustitia,  iuxta  de- 
clarationes  prius  factas. 

Sed  iam  ulterius  procedendo  in  eadem  semper  suppositione, 
facile  quoque  apparebit,  destitutionem  eiusmodi  nequaquam 
possibilem  fore  nisi  ex  aliqua  actuali  culpa.  Quidquid  enim 
quocumque  modo  rationem  habet  habitualis  aversionis  a  Deo, 
nonnisi  per  voluntariam  culpam  inducitur,  ut  per  se  evi- 
dentissime  constat.  Et  ideo  statim  quaeritur  utrum  culpa 
aliqua  excogitari  queat  proportionata  huic  effectui,  tollendi 
nimirum  a  communi  natura  gratuitam  rectitudinem,  facien- 
dique  ut  natura  ipsa,  ad  quoscumque  ex  traduce  propagata 
perveniret,  secum  ferret  privationis  debitum,  simul  cum  eo 
qui  in  privatione  involveretur,  culpae  reatu.  Et  ratio  dubi- 
tandi  vel  prima  fronte  occurrit,  quia  natura  communis  nec 
exsistit,  nec  agit,  nec  peccat,  sed  culpa  nusquam  est  nisi  a 
determinata  et  singulari  persona.  Verumtamen,  etiam  atque 
etiam  considerandum  est  quod  natura  communis  de  qua  nunc 
sermo,  non  est  natura  in  abstracto,  sumpta  cum  intentione 
universalitatis  :  quo  quidem  modo,  utique  non  exsistit  nisi 
in  solo  intellectu.  Sed  est  natura  prout   et  in  quantum  tra- 

ducibilis  ad  posteros;  natura  secundum  quod  forma,  in  qua, 
pernaturalem  generationem  progenitor  sibi  assimilat  prolem. 
Atqui  natura  communis  sic  intellecta,  revera  est  a  parte  rei, 
utpote  communitatem  non  habens  nisi  secmidum  ratioaem 
communicabilitatis  ad  alia  possibilia  individua;  revera  est  in 
singulari  persona  a  qua  tamquam  ab  activo  principio  esse 
potest  naturae  propagatio  ;  revera  est  in  Titio,  in  Caio,  in 
Socrate,  sicut  erat  in  Adamo,  in  unoquoque  eorum  communis 
exsistens  per  ordinem  ad  respectivam  singulorum  progeniem 
vel  futuram  vel  futuribilem. 

Hoc  ergo  semel  posito,  et  ut  par  est  rite  intellecto,  dico 
duplicem  hypothesim  hic  considerandam  occurrere.  Prima  est 
secundum  quam  natura  communis  singularem  personam  in- 
formans,  iam  siijy^onQretm: praecoiTupta  eo  corriiptionis  modo, 
quo  solo  communis  natura  corruptibilis  intelligitur,  videlicet 
per  destitutionem  gratuitae^  et  tamen  quasi  specificae  perfe- 
ctionis  de  qua  supra.  Et  tunc  manifestum  per  se  est  quod 
culpa  personae  nullatenus  afftceret  communem  naluram  in 
persona  exsistentem,  sed  relinqueret  eam  sicut  antea  erat, 
plane  invariatam,  absque  defectu  vel  reatu  novo  in  ea  in- 
ducto  :  siquidem  iam  completam  inveniret  corruptionom  illam, 
praeter  quam  non  est  alia  possibilis  in  natura.  Foret  igitur 
culpa  personae  ut  personae,  non  autem  ut  fontis  naturae,  eo 
quod,  in  dicta  hypothesi caput  naturae  qua  tale,  culpae  capax 
amplius  non  exsisteret;  ac  per  hoc,  actio  peccaminosa  haberet 
pure  et  exclusive  rationem  peccati  personalis  cum  omnibus 
et  solis  consequentiis  quae  eidem  propriae  sunt. 

Nunc  autem  aliter  omnino  se  res  haberet  in  hypothesi  op- 
posita,  secundum  quam  natura  communis  in  Titio  exsistens 
ut  in  activo  propagationis  principio,  adhuc  integra  praesuppo- 
neretur.  Tunc  enim,  superveniens  culpa  Titii  duplicem  haberet 
aspectum :  culpae  individui,  et  culpae  capitis  seu  fontis  naturae. 
Et  haec  eadem  culpa,  tum  in  persona,  tum  in  natura  reatum 
induceret,  diversi  tamen  generis  pro  diversa  capacitate  utrius- 

(lue.  Ut  culpa  individui,  induceret  personalem  reatum  posi- 
tivae  a  Deo  aversionis,  tollendo  gratiam  secundum  quod 
gratia  huic  particulari  personae  principium  erat  rectae  habi- 
tudinis  ad  Deum.  Ut  culpa  fontis  naturae,  induceret  in  na- 
tura  reatum  recessus  e  statu  gratuitae  iustitiae,  tollendo  gra- 
tiam  secundum  quod  gratia  erat  proprietas  quasi  specifica, 
instar  caeterarum  proprietatum  naturalium  a  parente  ad  po- 
steros  propaganda.  Et  hoc  ipsum  aptissime  posset  illustrari 
exemplo  desumpto  e  re  in  se  quidem  impossibili,  sed  impos- 
sibilitate  proveniente  e  sola  conditione  materiae,  quae  id- 
circo  non  impedit  quin,  suppositione  semel  facta,  consequen- 
tiae  recte  deducantur.  Simile  nimirum  esset,  si  homo  quis- 
-pi3im  radidfus  a  se  exstirparet  facultatem  aliquam  naturalem, 
puta  visivam  vel  auditivam.  Nam,  hoc  faciendo,  corrumperet 
homo  ille  et  personam  et  naturam:  personam  quidem,  refe- 
rendo  ad  se  individuum:  naturam  vero,  referendo  ad  suam 
progeniem,  eo  quod  post  radicalem  dictae  facultatis  exstir- 
pationem,  generaret  filios  eadem  facultate  orbatos,  et  illi 
alios,  et  sic  in  indefinitum.  Et  adhuc  magis  simile  esset,  si  ite- 
rum  per  impossibile,  eiusmodi  radicalis  exstirpatio  dependeret 
a  violatione  legis,  et  involveret  in  se  rationem  deordinationis 
a  regula  legis.  Tunc  enim  delictum  huius  hominis,  non  modo 
mancam,  sed  et  ream  communem  naturam  efficeret,  et  rei 
nascerentur  filii,  non  quidem  reatu  personali  inferente  de- 
bitum  poenae  positivae,  sed  reatu  naturali  inferente  debitum 
poenae  negativae,  id  est  subtractionis  omnium  beneficiorum 
quae  usum  visus,  vel  auditus,  vel  cuiuspiam  alius  talis  facul- 
tatis,  consequuntur. 

Haec  nunc  applica  in  casu  Adae  et  generis  humani,  et  con- 
ceptum  habebis  peccati  naturae,  qualis  in  doctrina  S.  Thomae 
ubique  proponitur.  Vide  illum  in  1-2,  Q.  81,  a.  2,  et  in  II,  D.  31, 
a.  1,  et  in  4  c.  Genf.  c.  52,  etc.  Verum,  idera  ille  conceptus  cla- 
rior  adhuc  fiet  ex  responsione  ad  quaesitum  quod  sequitur. 

§2. 

Actus  peccati  ■la.tiira.e,  a.  caplte  iiiridico,  aii  a    capite 
iiaturae  Nimplicitei*  et  siiie  atlclito  ? 

Hic  tangitur  radicale  discrimen  inter  conceptionem  S.  Tho- 
mae  de  peccato  originali,  et  conceptionem  apud  theologos 
recentiores  vulgatam.  Ipsi  enim  non  concipiunt  peccatum 
mundi,  seu  peccatum  naturae,  nisi  in  quantum  fuisset  a  pro- 
toparente  tamquam  ab  eo  qui  per  positivum  decretum  Dei 
institutus  esset  mput  morale  sive  iuridicum  totius  generis 
humani:  habens  nimirum  translatas  in  se  voluntates  poste- 
rorum,  non  physice  quidem,  sed  veluti  legaliter,  quatenus 
quidquid  faceret  ipse  quoad  observationem  vel  violationem 
praecepti  de  non  comedendo  fructu  vetito,  facere  censerentur 
et  posteri. 

«  Supponotertio,  inquit  Billuart,  de  actihus  humanis,Diss.6, 
«  a.  2,  Adamum  fuisse  a  Deo  constitutum  caput  non  solum 
«  naturale,  sed  morale  omnium  hominum  quantum  ad  con- 
«  servationem  aut  amissionem  iustitiae  originalis,  ita  ut  ipse 
«  Adam  et  omnes  eius  posteri  censeri  debeant  tamquam  unum 
«  corpus  cuius  ipse  Adam  sit  caput,  atque  gerat  personam 
«  omnium  in  eo  in  quo  est  caput,  et  voluntas  ipsius  in  ra- 
«  tione  capitis  sit  voluntas  omnium  posterorum,  sicque  quid- 
«  quid  vellet  in  ratione  capitis,  ipsi  etiam  vellent,  non  volun- 
«  tate  propria  et  personali,  sed  communi  voluntate  capitis.... 
«  Ad  hoc  autem  ut  Adam  esset  caput  nostrum  morale,  et  vo- 
«  luntates  nostrae  includerentur  in  eius  voluntate  quoad  con- 
«  servationem  aut  amissionem  iustitiae  originalis,  duo  fuerunt 
«  necessaria,  unum  ex  parte  Dei,  alterum  ex  parte  Adami.  Ex 
«  parte  Dei  fuit  necessarium  decretum  quo  Deus  statuerat 
«  voluntatem  Adae  esse  habendam  pro  voluntate  nostra.  Ex 
«  parte  Adae,  fuit  necessarium  ut  istud  decretum  illi  manife- 
«  staretur  ».  Similiter  Wirceburgenses,  de  Pecc.  n.  95:  «  Est 

J)e  natura  et  ratione  peeeati  pcrsonalis.  10 

«  communior  sententia  recentiorum,  qui  volunt  posterorura 
«  voluntates  moraliter  fuisse  translatas  in  voluntatem  Adae 
«  per  pactum  initum,  quatenus  Deus  Adamum  caput  poste- 
«  rorum  morale  instituit,  ita  ut  velut  omnium  nomine  prae- 
«  ceptum  Dei  servaret  vel  pro  lubitu  violaret,  et  eo  quidem 
«  in  iustitia  et  obedientia  persistente,  eius  posteri  gratiam  et 
«  iustitiam  originalem  obtinerent,  eo  autem  peccante,  posteri 
«  peccato  inficerentur,  fierentque  inimici  et  invisiDeo  ».  Porro, 
ad  eamdem  sententiam,  velint  nolint,  satis  accedunt  illi  etiam 
moderni  qui  etsi  pactum  inituminterDeumet  Adamad  fabulam 
amandantes,  et  inclusionem  nostrarum  voluntatum  in  Adami 
voluntate  verbo  tenus  reiicientes,  adliuc  tamen  in  medium  ad- 
ducunt  legem  positivam  quaDeus  statuisset  nexum  moralem  inter 
voluntatem  Adami  et  universam  familiam  humanam ;  qui  dicunt 
Adam  constitutum  fuisse  repraesentantem  genus  humanum,  et 
generis  humani  vicarium  in  eo  quod  spectabat  observationem 
vel  transgressionem  praecepti,  et  in  summa,  Adae  posteros  as- 
similant  pupillis  qui  priusquam  possunt  proprium  actum  ponere, 
iam  per  caput  siium  volunt  et  agiint.  Haec  enim  et  similia  nihil 
aliud  sonant  quam  quod  aliis  verbis  aiebant  auctores  praecitati : 
voluntatem  nempe  Adami  ex  divina  ordinatione  continuisse 
voluntates  posterorum,  non  quidem  physice,  sed  iuridice,  ut 
quod  ipse  Adam  faceret,  censerentur  posteri  etiam  moraliter  et 
imputahiliter  facere  (1).  Caeterum,  si  quis  bene  consideret,  vi- 
debit  omnino  evidenter,  nullum  alium  esse  possibilem  dicendi 
modum,  ad  substantiam  quod  attinet,  semel  ac  in  Adamo, 
praeter  rationem  capitis  naturae,  ponitur  ratio  capitis  moralis 
seu  imidici,  ut  ex  qua  peccati  originalis  explicatio  foret  de- 
sumenda. 

Nunc  autem,  si  de  hac  conceptione  iudicium  ferre  oporte 
ret,  in  primis  dici  forsitan  posset  quod  absolute  accepta,  con- 
tinet  nescio  quid  fictitium,  imo  et  iustitiae  veritatique  contra- 

(1)  Wircebnrg.  de  Pecc.  n.  99. 

rium,  quod  sensui  morali  repugnat.  Ad  iictionem  enim  pertinet, 
quod  ego  censear  fecisse  id  quod  non  feci,  sed  fecit  meus  pa- 
rens  quando  nondum  exsistebam  ego.  lustitiae  pariter  et  veri- 
tati  contrarium  videtur,  quod  mihi  imputetur  actio  quae  mihi 
imputabilisnonest,  cum  nuUas  in  ea,  nec  directe  nec  indirecte, 
necimmediate  necmediate,  habuerim  partes.  Sedetfrustrasunt 
exempla  rerum  humanarum  in  medium  adducta.  Tutor  nomine 
pupilli  agit,  sed  pure  et  simpliciter  in  ordine  ad  administra- 
tionem  bonorum  quam  ei  lex  bona  et  iusta  commisit.  Pater- 
familias  nomine  familiae  in  obbgationem  aliquam  consentit, 
sed  ita  ut  singulum  quodque  familiae  membrum  subiectum 
attributionis  esse  possit,  quantum  ad  obligationem  quae  est 
effectus  consensus  capitis,  non  quantum  ad  consensum  ipsum 
qui  causa  obligationis  fuit.  Censetur  populus  vel  natio  fecisse 
id  quod  fecit  eius  gubernium,  sed  utique  populus  ut  popu- 
lus,  collectio  ut  collectio,  cuius  scilicet  possibile  organum 
non  est  praeter  eos  qui  summo  potiuntur  imperio.  At  neque 
hic,  neque  alibi  occurrit  exemplum  alicuius  capitis  commu- 
nitatis,  cuius  libera  determinatio  sit  moraliter  imputabilis 
vel  imputata  cunctis  de  communitate  exsistentibus,  et  tam 
omnibus  collective,  quam  singulis  etiam  distributive.  Neque 
igitur  exempla  aliquid  probant,  neque  rationes  intrinsecae 
tales  sunt,  quae  ab  institutione  capitis  iuridici  maxima  incon- 
venientia  superius  memorata  procul  pellere  queant. 

Verumtamen,'ne  a  subiecta  materia  divertere  videamur,  id 
pro  nunc  animadvertere  satis  sit,  videlicet :  Quod  cum  con- 
ceptione  capitis  iuridici,  perit  omnino  propria  ratio,  proprius- 
que  conceptus  peccafi  naturae^  et  fit  reductio  ad  nescio  quod 
genus  peccati  personalis,  id  est,  directe  et  immediate  perso- 
nam  afficientis.  Certe  personae  sunt,  quae  ut  tales  in  capite 
iuridico  transferuntur.  Personae  sunt,  quae  moraliter  cen- 
sentur  facere  quod  facit  caput  iuridicum.  Personae  etiam  esse 
debent,  quae  ut  personae  primo  et  per  se  reatum  contrahe- 
rent.  Unde  non  remanet  sensus  possibilis  in  quo  adhuc  com- 

muni  naturae  peccatum  attribuatur.  Neque  enim  esset  a  ca- 
pite  et  fonte  naturae  iii  (^uaiitum  huiusmodi ;  nec  haberet 
reatum  in  communi  natura  subiectatum  ;  imo  nec  per  natu- 
ralem  generationem,  formaliter  loquendo,  posset  propagari, 
cum  naturalis  generatio  nuUam  per  se  habitudinem  dicat  ad 
iuridicam  corporationem  cuius  vices  protoparens  egisset  in 
joaradiso.  Relinquitur  ergo  peccatum  personale,  quod  tamen 
simul  esset  non  personale :  personale,  quia  personis  qua  ta- 
libus  imputatum  :  non  personale,  quia  non  propter  persona- 
lem  actum  :  in  omni  autem  modo,  non  ideo  non  personale, 
quia  naturae  proprium,  secundum  quod  communis  natura  a 
singularibus  personis  in  ea  exsistentibus,  contradistinguitur. 
Propterea  dico  necesse  esse,  aut  valedicere  conceptioni  ca- 
pitis  iuridici,  aut  non  insistere  aijiplius  rationi  peccati  na- 
turae,  cum  de  originali  sermo  est,  quaerendo  aliam  interpre- 
tationem  verbis  apostoli :  eramus  natura  plii  ivae. 

Sane  vero,  S.  Thomas  qui  omnem  explicationem  ipsius  ori- 
ginalis  peccati  e  formali  ratione  peccati  naturae  derivat,  de 
capite  iuridico  nihil  scit,  nihil  novit,  et  non  solum  de  eo  altum 
silentium  servat,  verum  etiam  ilhid  evidentissime  excludit  in 
omnibus  et  singulis  suae  doctrinae  punctis.  Excludit,  cum 
docet  quod  si  Adam  non  peccasset,  peccasset  autem  quilibet 
e  posteris  eius,  iste  induxisset  originale  peccatum  in  suam 
propriam  posteritatem,  sicut  de  facto  Adam  illud  induxit  in 
totum  genus  humanum  :  «  In  quocumque  homine  fuisset  in- 
«  venta  humana  natura  integra,  per  peccatum  ipsius  poterat 
«  corrumpi  in  eo  et  in  his  qui  ab  eo  descenderent  (1).  Si  ergo 
«  aliquis  ex  posteris  Adae  peccasset,  eo  (Adam)  non  peccante, 
«  moreretur  quidem  propter  suum  peccatum  actuale  sicut  Adam 
«  mortuus  fuit,  sed  posteri  eius  morerentur  propter  peccatum 
'<  originale  »  (2).  Excludit,  ubicumque  rationem  reddit  cur  pec- 

(1)  In  II,  Dist.  33,  Q.  1,  a.  1  ad  ^^^. 
,(2)  De  Malo,  Q.  5,  a.  4  ad  8um. 

cata  proximorum  parentum,  vel  alia   peccata   Adae    praeter 

primum,  in   posteros  non  traducantur.  Non   enim    allata  ab 

eo  ratio  est_,  quia  nec  proximi  parentes,  nec  ipse  Adam  quoad 

praecepta  alia  a  praecepto  de  non  comedendo  fructu  arboris 

scientiae  boni  et  mali,  constituti  sunt  capita  iuridica  suae  po- 

steritatis.  Sed  ratio  una,  constans,  invariabilis  assignatur :  quia 

peccata  illa  invenerunt  et  inveniunt  naturam  iam  corruptam, 

quantum  corrumpi  poterat,  et  ideo  ex  natura  rei  est  quod  in 

filios  transire  nequeant :   «  In  Adam  fuit  natura  integra,  do- 

«  tata  munere  quod  Deus  naturae  humanae  gratis  contulerat; 

«  unde  per  peccatum  ipsius  potuit  natura  corrumpi  in  ipso, 

«  et  per  consequens  in  omnibus  qui  naturam  humanam  ab  eo 

«  acciperent...  Tn  aliis  autem  hominibus  invenitur  natura  iam 

«  corrupta  ;  unde  illius  corruptionis  ulterius  istud  p6ccatum 

«  causa  esse  non  potest,  sicut  quod  semel  mortuum  est,  ite- 

«  rum  non  occiditur  (1).  Peccata  proximorum  parentum  nihil 

«  in  naturam  corruptionis  inducunt,  in  quantum  natura  est, 

«  quia  natura  iam  corrupta  est  secundum  quod  corrumpi  po- 

«  tuit,  per  peccatum  primi  hominis,  et  ideo  natura  cum  illa 

«  corruptione  pervenit  ad  proximos  parentes,  et  cum  illa  cor- 

«  ruptione  naturam  traducunt...,  et  ita  patet  quod  ex  solo  pec- 

«  cato  primi  parentis    originale    contrahitur  »  (2).  Excludit, 

ubicumque  docet  quod  peccatum  quo  infectum  est  genus  hu- 

manum,  fuit  esus  pomi  vetiti,  non  praecise  quia  fuit  violatio 

talis  determinati  praecepti,  in  ordine  ad  quod  fuisset  Adam 

institutus  tamquam  repraesentans  genus  humanum ;  sed  pure 

et  simpliciter  quia  et  in  quantum  fuit  de  facto  peccatum  pri- 

mum.  Semper    enim   ad  peccatum  primum,  ut  primum,  nos 

revocat  Angelicus :  «  Defectum  ad  naturam  pertinentem  solum 

«  primum  peccatum  induxit ;  ipsum  enim  discontinuavit  ad- 

«  haesionem  hominis  ad  Deum...  Intercsa  autem  prima  obe- 

(1)  Iii  II,  Dist.  33,  Q.  1,  a.  1  ad  3am. 

^2)  Ibid.  ad  l«m.  —  Cf.  1-2,  Q.  81.  a.  2.  Et  de  Malo,  Q.  4,  a.  8. 

«  dientia  per  hoc  quod  ratio  primi  hominis  a  Deo  aversa  est 
<^  per  peccatum,  consecuta  est  disturbatio  ordinis...  Sequentia 
«  autem  peccata  non  sunt  causa  huius  intercisionis...,  et  ideo 
«  peccata  actualia  proximorum  parentum  nuUo  modo  ad  filios 
«  transeunt  (1).  Impossibile  est  quod  aliqua  peccata  proximo- 
«  rum  parentum,  vel  etiam  primi  parentis  praeter  primum, 
«  per  originem  traducantur  (2).  Primum  peccatum  corrupit 
«  naturam  humanam  corruptione  ad  naturam  pertinente  ;  alia 
«  vero  peccata  corrumpunt  eam  corruptione  pertinente  ad 
«  solam  personam  »  (3).  Excludit  denique,  cum  explicans  uni- 
tatem  secundum  quam  multi  homines  ex  Adam  derivati  se 
habent  ut  multa  unius  corporis  membra,  ait :  «  Omnes  homi- 
«  nes  qui  nascuntur  ex  Adam,  considerari  possunt  ut  unus 
«  homo,  in  quantum  conveniunt  rn  natura  quam  a  primo  pa- 
«  rente  accipiunt...  Et  sicut  peccatum  actuale  quod  per  mem- 
«  brum  aliquod  committitur,  non  est  peccatum  illius  membri , 
«  nisi  in  quantum  illud  membrum  est  aliquid  ipsius  hominis, 
«  propter  quod  vocatur  peccatum  humanum  :  ita  peccatum 
«  originale  non  est  peccatum  huius  personae,  nisi  in  quan- 
«  tum  haec  persona  recipit  naturam  a  primo  parente  ;  unde 
«  et  vocatur  peccatum  naturae  »  (4). 

Ex  his  igitur  et  aliis  multis  locis  quae  adduci  possent,  ma- 
nifestissimum  est  quod  S.  Thomas  institutionem  positivam 
Dei,  quae  ibi  aliqua  necessario  agnoscenda  est,  non  eam  esse 
sentit,  quam  posuerunt  posteriores  illi  theologi,  quorum  opi- 
nio  nunc  vulgatur.  Hi  positivam  institutionem  referunt  ad 
personam  Adae,  quam  constituisset  Deus  loco  generis  humani, 
quantum  ad  irnputationem  servati  vel  violati  specialis  prae- 
cepti  circa  lignum  scientiae  boni  et  mali.  At  S.  Thomas  eam 

(1)  Ibid.  in  corp. 

(2)  Iq  la-2ae^  Q.  81,  a.  2  in  corp. 

(3)  Ibid.  ad  3um. 

(4)  Ibid.  a.  1  in  corp. 

unice  refert  ad  naturam  humanam^  cui  addiderat  Deus  per 
modumacddentis  specifici^  iustitiam  originalem.  «Ad  naturam, 
«  inquit  in  1-2,  Q.  81,  a.  2,  potest  aliquid  pertinere  secundum 
«  seipsam,  scilicet  quod  causatur  ex  principiis  eius,  et  aliquid 
«  ex  dono  gratiae.  Et  hoc  modo  iustitia  originalis  erat  quod- 
«  dam  donum  gratiae  toti  naturae  humanae  divinitus  colla- 
«tum».  Et  rursus,  in  l^  Part.  Q.  100,  a.  1:  «  lustitia  origi- 
«  nalis  fuit  accidens  naturae  speciei^  non  quasi  ex  principiis 
«  speciei  causatum,  sed  tantum  sicut  quoddam  donum  divini- 
«  tus  datum  toti  naturae  » .  Haec  est  sola  institutio  positiva 
quam  agnoscit,  quae  etiam  sola  solide  demonstratur  ex  Scri- 
ptura,  et  ex  qua  una,  cum  summa  simplicitate  et  absque  de- 
viatione  ulla  a  formali  ratione  peccati  naturae,  explicantur 
ea  omnia  quae  originalem  culpam  spectant. 

Certe,  per  primum  peccatum  amissa  est  gratia  cum  omni- 
bus  donis  quae  ex  gratia  dependebant.  Et  semel  amissa,  se- 
mel  pro  semper  amittebatur  ut  dos  quasi  specilica  naturae 
humanae.  Neque  enim,  ut  talis  recuperari  poterat  per  poeni- 
tentiam  vel  meritum  Adae  aut  alicuius  posterorum  eius,  quia 
gratia  ut  accidens  speciei,  id  est,  ut  bonum  totius  naturae, 
evidenter  excedit  proportionem  personalis  meriti  cuiuscum- 
que  puri  hominis,  seu  condigni  seu  etiam  mere  congrui.  Sed 
nec  erat  de  facto  restituenda  ex  pura  Dei  liberalitate.  Cuius 
signum  est,  quod  gratia  initio  data  ut  accidens  speciei,  in- 
separabilis  erat  a  dono  integritatis,  caeterisque  praetematu- 
ralibus  donis,  quae  nullo  modo  erant  in  nobis  unquam  instau- 
randa.  Sic  igitur,  amissio  erat  definitiva.  Adhuc  quidem  po- 
terat  in  praesenti  ordine  providentiae  ex  divina  misericordia, 
in  singulis  individuis,  et  tam  in  Adam  quam  in  caeteris, 
gratia  instaurari,  sed  iam  ut  dos  mere  personalis.  Atqui,  ut 
dicitur  in  1-2,  Q.  81,  a.  2,  ea  quae  sunt  pure  personalia,  per 
originem  non  traducuntur  :  «  Cuius  ratio  est  quia  homo  ge- 
«  nerat  sibi  idem  in  specie,  non  autem  secundum  individuum, 
«  et  ideo  ea  quae  directe  pertinent  ad  individuum  non  tradu- 

«  cimtur  a  parentibus  in  filios...,  sed  ea  quae  pertinent  ad 
«  naturam  speciei  traducuntur  a  parentibus  in  iilios,  etc.  ». 
Quidquid  ergo  deinceps  futurum  esset  de  personali  sanctitate 
progenitorum,  natiira  speciei  in  quantum  huiusmodi,  originali 
gratia  et  iustitia  remanebat  orbata.  Quapropter  debitum  erat 
ut  a  parente  in  prolem  cum  tali  privatione  semper  traduce- 
retur,  adeoque  cum  reatu  illo  cuius  communis  natura  est  ca- 
pax  :  reatu,  inquam,  culpae  voluntariae  voluntate  capitis  in 
quo  ut  in  fonte  ipsa  continebatur. 

Hinc  igitur  explicatam  habes  veram  rationem  peccati  na- 
turae,  quin  personis  ut  personis  imputare  oporteat  id  quod 
non  commiserunt.  Explicatam  habes  universalem  derivatio- 
nem  huius  peccati  in  totum  genus  humanum,  quin  necesse 
sit  recurrere  ad  fictionem  iuris  secundum  quam  voluntas  Adae 
reputata  fuisset  voluntas  posterorum.  Explicatum  denique 
habes  proprium  medium  propagationis  huius  peccati,  quod 
est  naturalis  generatio,  quin  deducaris  ad  anomaliam  iUam 
in  qua  peccatum  a  capite  iuridico  esset,  transmissio  vero  pec- 
cati  a  capite  naturali.  Et  dico  anomaliam,  quia  sunt  duo  or- 
dines  ex  toto  disparati,  imo  inter  se  oppositi,  ordo  naturalis 
et  ordo  iuridicus. 

Sed  remanet  forte  aliqua  adhuc  obscuritas,  ad  quam  re- 
movendam  iuvabit  discussio  tertii  et  ultimi  quaesiti,  ut  se- 
quitur. 

§3. 

lu  eapite  nat ura.e,  cfuo  «^ensu  omnes    posteri    peeeasse 
diei  i>o$^i^int  *? 

Ponitur  haec  quaestio  propter  verba  Apostoli,  Eom.  V-12  : 
E(p' 0)  TzavTEs  fijLmgzov.  Ubi  primum  dico,  retinendam  omnino 
esse,  meo  quidem  iudicio,  versionem  vulgatae:  In  quo  (Adamo) 
omnes  peccaverunt.  Erasmus  quidem  vertit :  ^cp'  qj,  eo  quod, 
seu  quia  omnes  peccaverunt.  Quae  tamen  versio  nuUo  sohdo 


DE   PECCATO   ORIGINALI  153 

nititur  fundamento,  et  habet  contra  se  auctoritatem  omnium 

vetustorum  interpretum,  excepto  haeretico  Pelagio  inter  La- 

tinos,    et    Theodoreto   necnon   et    schismatico    Photio   inter 

Graecos.  Argumentum  Erasmi  est,   quod  praepositio  ^m  con- 

structa  cum  dativo,  sensum  causalem  reddit.  Quod  forte  est 

semper  verum  secundum  proprietatem  attici   sermonis,  non 

autem  secundum  graecitatem  N.  T.,  ut  apparet  per  exempla 

quae  afPert  Estius  in  commentario.  «  Constat  enim  apostolum 

«  Paulum  in  epistolis,  et  Lucam  in  Actis,  indifPerenter  uti  in- 

«  terdum  tribus  hisce  praepositioiiibus  c/r/,  ev,  et  fas,  pro  una 

«  latina  praepositione  in.  Quanquam  etiam  hic  causa  signif].- 

«  catur,  cum  dicitur  in  quo  Adam.  Certe  paulo  post,  ubi  nos 

«  legimus,  in  similifudinem  praemricationis  Adae^  graece  est 

«  Im  ro)  djuoicbjuari,  iu  similitudine,  sicut  hic,  in  quo  ;  licet  alias 

«  dicere  soleat  iv  ojuoLcbjuaTi,  ut  supra  cap.  1,  et  infra  cap.  8. 

«  et  ad  Philipp.  cap.  2.  Sic,  Act.  II :  Baptizetur  unusquisque 

«  vestrmn  in  nomine  I.  C,  graece  im  tq  dvojuau,  quod  passim 

«  dicitur  £v  rfi)  dv6f.(UTi,    et  interdum  els  t6  6vojua,  ut  Matth.    10 

«  et  28.  Sic  etiam,  Heb.  IX :  In  cibis  et  potibus,  ac  rursum : 

«  Testamentum  in  mortuis  confirmatum  est.  Utrobique,  graece 

«  f.jtL  Quae  loca  nec  Erasmus  aliter  vertit  »  (1). 

(l)  Quatuor  .'xrguroeutis  demonstrat  Bossuetius  coutra  Richarduin  Si- 
niou,  legitimitatem  versionis  in  quo. 

Primuiu  argumeiitum  est,  qiiia  est  yersio  Ecclesiae. 

«  Pour  PPlcriture,  le  principal  fondement  (de  la  foi  du  pecli^  originel) 
<<.  est  dans  co  passage  de  S.  Paul :  Le  p4che  est  entr4  dans  le  monde  par 
«  nn  seul  homme...  cn  qui  tous  ont  peche.  II  y  a  denx  versions  de  ce  pas- 
«  sage :  Pune  au  lieu  de  ces  mots :  en  qui,  in  quo,  met  parceque,  qua- 
«  tenus,  quia,  eo  quod.  C^est  celle  qui  favorise  le  plus  les  p^lagiens,  et 
«  qui  leur  donne  lieu  de  dire  que  lo  p6cli6  est  entr6  daus  le  monde  pnr 
«  Adam,  {\  cause  seulement  que  tous  ont  p6ch6  ii  son  exemple,  de  la- 
«  quelle  explication  P61age  est  coustamment  le  premier  auteur.  Ln  se- 
«  conde  version  est  celle  do  toute  PEglise,  selon  laquelle  il  faut  lire  : 
«  Que  1e  p4ch6  est  entr4  dans  le  monde par  un  seul  homme   en  qui  tous  oni 

Caeterum,  lectio  in  quo^  etsi  noii  in  littera,  adhuc  tamen 
esset  in  sensu  Apostoli,  ut  omnes  catliolici  fatentur.  Unde 
iam  quaeritur   quo  modo    intelligi  possit  et    debeat,   omnes 

«  pt'che,  ce  qiii  ne  laiase  aucune  ressource  a  ceux  qui  uient  le  p6ch6  ori- 
«  giual.  Cest  un  fait  coustaut,  que  cette  derni^re  version,  qui  est  cclle 
«  (le  notre  Vulgate,  Test  aussi  dc  la  Vulgate  ancienne,  comiue  il  parait, 
«  uou  seulement  par  S.  Augustin,  uiais  eucore  par  le  diacre  Hilaire, 
«  par  S.  Ambroise,  par  P61age  meme,  qui  lit  comme  les  autres,  in  quo, 
«  dans  son  Commentaire,  encoro  que  dans  sa  note  il  d^tourne  le  scns 
«  naturel  de  ce  passage,  de  la  mauiere  qu'on  vient  de  voir.  M.  Siraou 
«  couvient  aussi  que  selon  rexplicatiou  de  S.  Chrysostome,  il  faut  tra- 
<!c  duire  in  qno,  et  ou  en  peut  dire  autant  d'Orig^ne,  de  sorte  que  les 
«ancieus  Grecs  ue  different  point  des  Latins.  La  suite  fera  paraltre  quel 
«  cst  parmi  eux  1'auteur  de  l'iunovatioh.  Quoi  qu^il  eu  soit^  il  est  bieu 
«  certain  que  depuis  le  temps  de  Pelage,  tous  les  docteurs  qui  ont 
«  disput^  coutre  lui:  tous,  dis-je,  sans  exceptiou,  lui  ont  oppos6  ce  pas- 
«  sage,  et  ont  suivi  eu  cela  S.  J^rome  et  S.  Augustin.  Apr^s  un  consen- 
«  teraeut  si  universel  et  si  manifeste  de  tout  1'Occident  a  traduire  in 
«  quo,  il  u'est  pas  permis  de  douter  qu'il  ne  faille  tourner  aiusi  ce  c6- 
«  l^bre  e(p'  (j"de  S.  Paul,  puisque  tous  les  Latius  l'ont  pris  naturellement 
«  de  cette  sorte  »  (Defense  de  la  tradition  et  des  SS.  P^res,  1.  7,  c.  12). 

Secnndiim  argninentum  est,  quia  quatnor  Coneilia,  inter  quae  Tri- 
dentiuum,  pro  fundamento  suae  deflnitionis  habeut :  In  quo  omnes  pec- 
caverunt,  et  declarant  sic  esse  intelligendum  textum  Apostoli,  qne- 
iiiadmoduiu  Ecclesia  toto  orbe  diffusa  semper  intellexit. 

«  Le  premier  Coucile  est  celui  de  Mileve  oii  60  ^veqnes  rapportent 
«  ce  passage  selon  la  Vulgate,  et  n'allfeguent  que  celui-la  dans  leur  lettre 
«  synodique  a  S.  Innocent,  avec  un  autre  de  meme  seus  du  raerae  S.  Paul, 
«  ce  qui  montre  qu'ils  eu  faisaient  le  priucipal  foudemeut  de  la  cou- 
«  damuation  des  p^lagiens.  Le  secoud  concile  est  celui  de  Carthage  ou 
«  d'Afrique,  de  214  dveques,  qui  dans  le  chapitre  2,  apres  avoir  ^tabli 
«  la  foi  du  p6ch6  originel  sur  le  bapteme  des  enfants,  anath6matiso  les 
«  coutredisauts  :  a  cause,  dit-il,  qu'il  ne  faut  pas  entendre  autrement  ce  que 
«  dit  Vapolre  :  le  peche  est  entre  dans  le  monde  par  un  neul  homme  en  qui 
«  lons  ont  p6che,  que  comme  V EgVise  catholique  repandue  par  toutc  la  terre 

Adae  posteros  in  Adam   peccasse.   Sed  post  praemissa,   re- 
sponsio  fere  obvia  est. 
Et  nota  in  primis,  quod  y erhum  SbctiYnm  peccare  importat 

«  Va  toujours  entenchi.  Ou  le  Concile  en  suivant  la  versiou  fju'on  veut  con- 
«  tester,  dit  Ueux  choses.  Premi^rement,  que  le  sens  qu^il  donne  a  ce  pas- 
«  sage  n'est  pas  seulement  lc  v6ritable,  mais  encore  celui  qui  a  toujours 
«  (jte  re^u  dans  PEglise  universelle.  Secondement,  que  pour  cela  meme  il 
«  n'est  pas  permis  de  nc  pas  le  suivre,  k  moins  qu'on  ne  dise  en  meme 
«  tomps  qH'il  est  pcimis  de  s^opposer  a  1'intelligence  constante  et  per- 
«  p6tuelle  de  toute  l'Eglise.  Le  troisi^me  concile  est  celui  d'Orange, 
«  qui,  dans  une  semblable  d^cision,  all^gue  pour  tout  fondement  le  mcme 
«  ])assage  enteudu  de  la  meme  sorte,  traduit  de  la  meme  sorte.  Le  qua- 
«  trifeme  est  le  concile  cecum^nique  de  Trente,  qui  r6p^te  do  mot  h  mot 
«  les  decrets  de  ces  deux  derniers  conciles,  et  par  deux  fois  le  passage 
«  dout  il  s'agit,  comme  le  fondement  de  sa  d^cision;  eu  d6clarant  dans 
«  les  memes  termes  du  concile  d'Afrique,  que  1'Eglisc  catbolique  l'a 
«  toujours  entendu  ainsi,  et  qu'il  ue  faut  pas,  c'est-a-dire  qu'il  n'est 
«  pas  permis  de  1'entendre  autrement.  Mais  M.  Simou  ne  craint  pas 
«  d'61uder  cette  explication,  et  formellement  Pautorit^  de  ces  conciles 
«  sur  ces  mots:  in  quo  omnes  peccaverunt... 

«  Je  vois  bien  qu'il  aura.  oui  dire  qu'en  obligeant  a  recevoir  les  d6- 
«  finitions  des  conciles,  a  x>eino  d'etre  b6r6tique,  lcs  tb^ologiens  n'obli- 
«  gent  pas  ordinairemeut.  sous  la  meme  peine,  a  recevoir  toutes  Ics 
«  preuvcs  dont  les  conciles  se  servent.  Mais  prerai^rement,  les  tbdologiens 
«  qui  parlent  ainsi,  ne  permettent  pas  jjour  cela  d'aflaiblir  ces  preuves. 
«  Une  si  6trauge  tdmerito  est-elle  exempte  de  cousure?  Eu  mati^re  de 
«  religion  ne  faut  il  craiudre  pr6cis6meut  que  d'etre  hdr^tique?  N'est-ce 
«  rien  de  favoriser  I'b6r6sie,  et  de  d^sarmerPEglise,  en  lui  6tant  sesfonde- 
«  ments  principaux  ?  Que  deviendra  la  saine  doctrine,  s'il  est  permis  d'cn 
«  renverser  les  reraparts  l'uu  apr^s  1'autro  ?.,.  Mais  secondement,  ce  n'est 
«  pas  le  cas  oii  les  tb^ologieos  excusent  ceux  qui  ne  veulent  pas  recevoir 
«  toutes  les  preuves  des  conciles.  Lorsquc  les  conciles  d^clarent  en  ter- 
«  mes  formols,  comme  ceux  de  Trente  et  de  Cartbage  font  ici,  que  le 
«  sens  qa*ils  donnent  a  un  passagc  est  celni  qne  V Eglise  caiholiqne  r6- 
^  pandue  par  ioute  la  ierre,  a  ionjonrs  re^u,  l'EgIise    veut  astreindre    Ics 

duo:  hoc  quod  est  agere  male,  et  hoc  quod  est  incidere  in 
reatum  peccati.  Quorum  primum  est  causa  et  ratio  secuudi. 
Sicut  etiam  verbum  activum  se  dedere  importat  hoc  quod  est 

«  tideles  a  la  prenve  coninio  au  dogine,  et  n'ecoute  plus  ceux  qui  la 
«  rejetteut  »  (Il)i(l.  c.   13-14). 

Tertiiim  aru^iimentiim  est,  quia  versio  eo  quod,  quta,  (juatenus  a 
Pela^ianis  priiuiim  introdiicta,  nnlliim  unqiiain  Iiabiiit  consentientem 
inter  Patres,  si  uuiis  excipiatur  Theodoretus,  cuius  nulla  est  in  liac 
parte  auctoritas. 

«  Sans  pr^tendre  en  aucune  sorte  que  les  sentiments  de  S.  Augustin 
«  soient  une  d^cision  de  foi,  on  peut  bien  dire  que  Pinterpr^tation  qu'il 
«  a  rejet6e,  celle  qui  met  quatenus  pour  in  quo  ^tait  nouvelle  et  fausse. 
«  Nouvelle,  parcequ'elle  6ta,\t  contrairc  :i  toutes  les  versious  dont  1'Eglise 
«86  servait;  nouvelle  encore,  parceque  tous  les  P^res  latins,  qui  sont 
«  les  seuls  qu'il  faut  consulter  sur  uue  version  latine,  avaient  constaui- 
«  nient  traduit  in  qno,  comme  tout  le  monde  en  est  d'accor(l.  Mais  fausse  * 
«  de  plus  parceque  sans  parler  encore  de  la  suite  du  discours  de  1'apO- 
«  tre,  qui  d^termine  mauifestement  k  l'explication  de  S.  Augustin,  il 
«  est  certain,  de  l'aveu  de  M.  Simon,  qu'elle  Otait  a  la  preuve  de 
« 1'Eglise  contre  les  p^lagiens  ce  qu'elle  avait  de  plus  fort  et  de 
«  principal... 

«  Pour  ce  qui  est  de  Tli6odoret  dont  (M.  Simon)  fiiit  valoir  1'auto- 
«  rit^...,  comme  constamment  11  est  le  premier  des  ortbodoxes  qui  ait 
«  donn^  lieu  de  cbanger  Vin  quo  en  quatenus,  il  est  d'abord  facbeux 
«  pour  lui  qu'il  ait  suivi  en  cela  une  explication  dont  P61age  l'h^r6ti- 
« que  a  6t6  1'auteur.  Je  ne  veux  pas  dire  pour  cela  qn'il  ait  6t6  p61a- 
«  gien.  Cest  assez  qu'il  ait  6t6  peu  attentif,  aussi  bien  que  quelques 
«  autres  Grecs,  a  l'h^r6sie  p^lagienne,  comme  M.  Simou  le  rcmnrque 
«  lui-meme,  ponr  conclure  que  ce  n'est  pas  de  lui  qu'il  faut  apprendre 
«  les  moyens  de  la  combattre.  On  sait  d'ailleurs  combien  il  est  attach^ 
«  a  Th^odore  de  Mopsueste,  qui  a  ^crit  contre  S.  Augustin,  qui  s'est 
«  d^clar^  le  d^fenseur  de  P^lage,  qui  en  a  suivi  les  faiix  pr^jug^s  sur 
«  le  pech6  originel,  et  8'est  comme  mis  apr^s  lui,  ^  la  tete  de  ce  parti 
«  r^prouv6,  en  prot^geant  Julien.  Ajoutons  quel'6troit  commerce  qu'eut 
«  Th^odoret  a  Ephese,  dans  le  faux  concile  d'Orient,    avec  les  ^veques 

ponere  deditionis  actum,  et  ex  consequenti,  hoc  quod  est 
contrahere  subiectionem  erga  eum  cui  deditiofit.  Et  utrumque 
per  modum  unius  significatur,   ubi   simplex   est,  et  sine  ad- 

«  p^lagiens  int^reases  comme  lui  dau8  la  cause  de  Nestorius,  aura  fait 
«  peut-etre,  que  trop  favorable  aux  personnes  des  h^r^tiques,  il  aura 
«  pris  quelque  teinture  de  leiirs  interprdtatious,  avec  d^autant  plus  dc 
«  faciiitd,  qn'elle8  dtaieut  du  geuie  de  Th^odore  un  de  ses  maltres  » 
(Ibid.  1.  7,  c.  16.  Et.  1.  9,  c.  18). 

Qiinrtum  argiiinentum  est,  quia  yersio  hi  quo  ita  est  consentanea 
textni  et  consequentiae  sermonis  apostoli,  ut  ab  iis  ipsis  exercite  re- 
stituatur,  qui  eam  signate  rejiciunt. 

«  S.  Angustiu  remarque  qu'il  est  ridicule  d'attribuer  tous  les  p6ch6s 
«  des  liommes  au  mauvais  exemple  d'Adam,  que  les  hommes  pour  la 
«  plupart,  u'ont  pas  conuu.  II  leur  nuisait  donc  autrement  que  par  son 
«  exemple,  comme  un  pcre  qui  les  eugendre,  et  uon  point  commo  un 
«  mod^le  dout  1'exemple  les  induisait  a  faire  mal  ;  d'autant  plus  que 
«  visiblement  S.  Paul  comprenait  dans  sa  sentence  tout  ce  qui  dtait 
«  sorti  d'Adam,  et  tout  cs  qui  etait  sujet  a  la  mort.  II  y  comprenait 
«  par  cons^queat  les  petits  eufants,  a  qui  Pexemple  d'Adam,  non  plus 
«  que  celui  de  J.  C,  ue  pouvait  ni  nuire  ni  servir.  Eufin  il  s'agissait 
«  de  montrer  dans  le  geure  humain  la  cause  de  la  mort  et  de  la  vie  ; 
«  Puue  dans  le  p6ch6  d'Adam,  Pautre  dans  la  justice  do  J.  C.  Tous 
«  mouraient,  et  les  enfants  memes.  Si  par  les  paroles  de  S.  Paul,  le 
«  p^ch^  6tait  introduit  dans  le  monde  par  Adam,  et  la  mort  par  le  p6ch6, 
«  les  enfants  qui  participaient  a  la  mort  d'Adam,  devaient  aussi  parti- 
«  ciper  k>  son  p^ch^.  Autrement,  dit  S.  Augustin,...  vous  faites  passer 
«  1'effet  sans  la  cause,  le  supplice  sans  la  faute...  Chicanez,  M.  Simon, 
«  taut  qu'il  vous  plaira:  ni  vous,  ni  les  p^lagiens  ne  pouvez  plus  re- 
«  culer.  Laissez  h.  part  pour  un  moment  les  noms  de  Th6odoret,  de  Pho- 
«  tius  si  vous  voulez,  et  des  scoliastes  grecs  ;  traduisez  comme  vous 
«  voudrez  le  passage  de  S.  Paul.  Voulez-vous  traduire  par  enquif  Cest 
«  la  bonne,  c'est  la  naturelle  version  oii  1'Eglise  de  votre  aveu  gagne 
«  sa  cause,  parcequ'on  y  trouve  celui  en  qui  tous  ^taient  un  seul  homme, 
«  comme  dans  le  principe  commun  de  leur  naissance,  et  en  qui  aussi 
«  ils  Bont  tous  un  seul  p6cheur  dans  le  principe    commun  de  leur  cor- 


158  QUAEST.    LXXXI-LXXXIII. 

dito  diminuente,  vocabuli  usurpatio.  Sed  si  esset  additum 
diminuens,  ut  si  qui  in  suis  antenatis  sese  dedidisse  dicerentur, 
'  puta,  veteris  Delphinatus  cives  sese  in  maioribus  suis  dedi- 
disse  coronae  Franciae,  ea  conditione  ut  coronae  haeres  Del- 
phini  nomine  semper  insigniretur) :  constat  quod  per  additum 
in  .suh  antenatis^  restringeretur  ex  natura  rei  significatio  verbi, 
ita  scilicet  ut  accipi  iam  deberet  pro  hoc  quod  est  contrahere 
subiectionem  politicam_,  minime  vero,  pro  hoc  quod  est  actum 
deditionis  exercere.  Haec  iam  proportionaliter  applica  dicto 
Apostoli:  E(p' C)  jtavzes  iifiaozo^,  in  qiio  omne.s  peccaverunt. 

Certe,  quando  peccavit  Adam,  ipse  solus  peccandi   actio- 
nem  exercuit,  ipse  sohis    male   egit,  solus  quoque  ipse  fuit 


«  ruption.  Voulez-vous,  au  lieu  d'eH  ^Jti/mettre  parce^we^  Vous  n'6chap- 
«  perez  pas  pour  cela  a  la  v^rit^  qui  voiis  presse :  la  mort  a  pass^  a 
«  tous,  parceque  tous  ont  p6ch6.  II  faut  donc  trouver  le  p^che  partout 
vc  oii  1'on  trouvera  la  mort.  Vous  la  tronvez  dans  les  enfants;  trouvezy 
«  donc  le  p6ch^.  S'ils  sont  du  nombre  de  ceux  qui  meurent,  par  votrc 
«  propre  trnduction ,  ils  sont  dii  nombre  de  ceux  qui  p^chent.  Ils  ne  pc- 
«  chent  pas  en  eux-memes.  Cest  donc  en  Adam,  et  malgrc  que  vous  en 
«  ayez,  il  faut  ici  de  vous-meme  retablir  Vin  quo  que  vous  aviez  vonlu 
«  supprimer.  On  y  est  forc<?  par  la  seule  suite  des  paroles  de  S.  Paul  ». 
(Ibid.   1.   7,  c.  20). 

Ex  his  ultimis  verbis  satis  apparet,  nos  ita  defendere  legitimitatem 
versionis  in  qno,  ut  ultro  concedamus  posse  adhuc  demonstrari  verita- 
tem  peccati  originalis  cum  versione  co  quod.  Sed  hoc  ideo,  quia  adhuc 
demonstrari  potest,  istos  omnes  qui  hic  peccavisse  dicuntur,  esse  etiam 
eos  qui  nullo  modo  peccare  potuerunt  actu  proprio  per  imitationem 
praevaricationis  Adae,  et  de  quibus  ex  consequenti,  ly  peccaverunt  aliter 
intelligi  uequit  quam  cum  addito  subaudito  :  In  Adamo.  Atque  hoc  modo, 
ut  raox  citatus  aiebat  Bossuetius,  lectio  in  quo  quae  a  littera  aufertur,  in 
sensu  restitnitur.  «  Verba  in  eo  (Adamo),  inquit  Cornely  inc.  5  ad  Rom. 
«  ex  contextu...  sua  sponte  supx^leri  respondemus  ».  Ut  quid  tunc,  tanta 
concertatio  contra  litteralem  lectionem  Vulgatae,  quae  tot  validis  ra- 
tionibus  firmatur  ? 

qui  de  actione  mala  respondero  debuit  Deo.  Sed  quia  sua 
actione  peccandi,  ream  fecit  communem  naturam  sensu  saepe 
in  superioribus  explicato:  ideo,  in  ipso  peccante  omnis  eius 
posteritas  incidit  in  necessitatem  trahendi  ex  origine,  simul 
cum  communi  natura,  illum  quoque  reatum  qui  eam  ex  tunc 
coepit  afficere,  et  non  aliter  quam  per  personale  sanctifica- 
tionis  donum,  unicuique  individuo  praeter  vim  originis,  ex 
Cliristi  meritis  collatum,  poterat  deinceps  auferri.  Quare  po- 
steri  Adae  dicuntur  peccasse  in  Adam,  non  quasi  in  Adam 
actiim  aliquem  exercentes,  non  quasi  per  fictionem  iuris  cen- 
siti  fecisse  qupd  Adam  fecit,  non  quasi  responsabiles  effecti 
de  scelere  admisso  antequam  nati  fuissent,  aut  aliquid  boni 
egissent  aut  mali:  sed  pure  et  simpliciter,  nec  plus  nec  minus, 
quatenus  in  Adam  incurrerunt  debitum  nascendi  cum  defectu 
per  se  naturali,  habente  tamen  rationem  deordinationis  et 
culpae,  per  respectum  ad  originalem  elevationis  statum,  et 
ad  voluntarium  actum  illius  qui  fons  et  caput  et  principium 
naturae  exsistens,  ipsam  naturam  rectitudine  privavit,  qua 
gratuito  eam  dotaverat  Deus.  «  Uno  peccante,  inquit  S.  Tho- 
«  mas  4  c.  Gent.  c.  52,  omnes  peccaverunt  in  ipso...,  non  quod 
«  essent  actu  in  ipso  alii  homines,  sed  virtute,  sicut  in  ori- 
«  ginali  principio.  Nec  dicuntur  peccasse  in  eo,  quasi  ali- 
«  quem  actum  exercentes,  sed  in  quantum  pertinent  ad  natu- 
«  ram  ipsius,  quae  per  peccatum  corrupta  est  ». 

His  igitur  ad  claritatem  conceptuum  praemissis,  dicendum 
est  primo  de  exsistentia  et  traductione  peccati  originalis.  Se- 
cundo  de  eius  essentia.  Tertio  de  poenis  quae  ipsum  con- 
•sequuntur. 

THESIS  XI. 

Es*t  peeesitmii  orif;-iimIe,  veraiii  ue  propriaiii  peecatl 
ratioiieBii  lialieii^,  <iii<»(9  ali  A<laiii  iii  oiiiiie$4  tracliieltiii*, 
<|iii  pei*  viaiii  si»eiiiiiii*<  ex  eo  ^eiiei^aiitiir. 

Sensus  terminorum  iam  fere  sulficienter  patet  ex  praemissis. 
Dicitur  primo:  Peccatum  originale.  hoc  est,  peccatum  ali- 
quod  habituale,  simul  cum  natura  per  originem  propagatum. 
Secundo:  Veram  ac  propriam  peccati  rationem  Jiahens^  cui 
nimirum  vere,  et  non  metonymice  tantum,  culpae  ratio  con- 
venit  et  nomen,  salva  interim  subintellecta  semper  differentia 
qua  a  culpa  personali  peccatum  naturae  differt.  Tertio :  Quod 
ab  Adam  traducitur^  seu  ab  eo  qui  totius  naturae  caput  fuit, 
et  ut  tale,  communem  naturam  per  primum  suum  peccatum, 
debita  ad  Deum  rectitudine  privavit.  duarto  :  Tn  omnes  qui 
per  viam  seminis  ex  eo  generantur^  videlicet :  In  omnes  ab- 
solute,  si  de  traductione  in  debito  sermo  sit.  Si  autem  de 
traductione  in  actu,  nonnisi  ita  ut  iirma  maneat  miraculosa 
exceptio,  aliunde  nobis  per  Scripturam  et  Traditionem  no- 
tiiicata;  a  qua  tamen,  utpote  in  una  tantum  singulari  per- 
sona  inventa.  omnino  nunc  abstrahitur. 

§  1- 

Principalis  locus  Scripturae  pro  dogmate  peccati  originalis, 
iile  est  epistolae  ad  Romanos,  V-r2,  adeo  celebratus  in  Con- 
ciliis,  et  praesertim  in  Tridentino,  Sess.  5,  can.  2  et  4,  ubi 
non  solum  in  argumentum  affertur,  verum  etiam  expresse 
definitur  intelligendus  de  ipso  originali  peccato,  quemadmo- 
dum  Ecclesia  catholica  ubique  diffusa  semper  intellexit.  Porro 
in  hoc  loco  ostendit  apostolus  charitatem  lesu  salvaloris  erga 

liomines,  et  beneficium  redemptionis  exponit,  comparando 
primum  hominem  cum  secundo ;  processum  peccati  ab  Adamo. 
cum  processu  gratiae  destruentis  peccatum  a  Christo;  de- 
nique,  unum  illum  per  quem  intravit  peccatum  et  mors,  illi 
uni  per  quem  iustitia  et  vita, 

Haec  sunt  verba  apostoli :  Sicut  per  unum  hominem  pecca- 
fum  in  hunc  mundum  intravit,  et  per  peccatum  mors^  et  ita  in 
omnes  homines  mors  pertransiit,  in  quo  omnes  peccaverunt . , . . 
Sicut  (inquam)  per  unius  delictum  in  omnes  homines  in  con- 
demnationem,  sic  et  per  unius  iustitiam  in  omnes  homines  in 
iustificationem  vitae.  Sicut  enim  per  inobedientiam  unius  homi- 
nis  peccatores  constituti  sunt  multi^  ita  et  per  unius  obeditionem 
iusti  constituentur  mulii.  Haec  dico  verba  apostoli  secundum 
nexum  consecutionemque  sententiarum,  quae  unicuique  at- 
tendenti  generale  capitis  argumentum  et  totius  seriem  ser- 
monis,  evidens  apparebit.  Nec  obstat  omnino,  quod  inter 
unum  et  alterum  comparationis  membrum  interiaceant  omnia 
ea  quae  a  vers.  13°  ad  11^^  inclusive  continentur.  Id  enim 
frequens  est  apud  apostolum,  cuius  stylus  saepe  impeditior,  eo 
quod  abreptus  impetu  spiritus,  aut  celeri  nimium  atque  prae- 
cipiti  transitione  de  uno  in  aliud  prosilit  argumentum,  aut 
sermonem  ex  abrupto  suspendens,  parentheses  interponit  circa 
ea  quae  incidunt,  donec  filum  resumendo,  inceptam  absolvat 
perficiatque  sententiam.  Et  sic  plane  est  in  praesenti.  Nam 
in  priori  membro  comparationis  ponebatur  processus  peccati 
in  omnes  omnino  homines.  Unde  statim  ex  obliquo,  pericopes 
de  universalitate  regni  peccati  inde  ab  Adam  et  praevarica- 
tione  eius:  Usque  ad  legem  enim  peccatum  erat  in  ?nundo, 
peccatum  autem  non  imputabatur^  cum  lex  non  esset.  Sed  re- 
gnavit  mors  ab  Adam  usque  ad  Moysen,  etiam  in  eos  qui  non 
peccaverunt  in  similitudinem  praevaricationis  Adae,  qui  est 
forma  futuri.  Ecce  tibi  prima  parenthesis,  in  qua  sollicitus 
est  ostendere  ex  universali  dominatione  mortis,  quod  pecca- 
tum  vere  in  mundo  fuit,  eo  etiam  tempore  quo  ab  hominibus 

De  natura  et  ralione  peecati  personalis.  11 

vix  cognoscebatur  aut  attendebatur,  quando  nondum  exsi- 
stebat  lex  positiva,  et  aliunde  lex  naturalis  erat  multum  obs- 
curata.  At  rursus,  cum  incidisset  sermo  in  Adam  formam 
futuri,  novam  parenthesim  parenthesi  superaddit,  ad  expli- 
candum  in  Adam,  hanc  ipsam  rationem  formae  seu  typi  fu- 
turi  Christi.  Quam  iterum  statim  exponit  per  comparationem 
a  contrario,  ea  addita  consideratione,  quod  gratia  Christi  in 
bonum,  prae  peccato  Adae  in  malum,  multo  potentior  fuit, 
atque  efficacior:  Sed  non  sicut  delictum^  ita  et  donum.  Si  enim 
unius  delicto  multi  mortui  sunt^  multo  magis  gratia  Dei  et  do- 
num  in  gratia  unius  hominis  lesu  Christi  in  plures  (multos) 
ahundavit.  Et  non  sicut  jper  unum  jpeccatum^  ita  et  donum; 
nain  iudicium  quidem  ex  uno  in  condemnationem,  gratia  autem 
ex  multis  delictis  in  iustificationem,.  Si  enim  unius  delicto  mors 
regnavit  per  unum,  multo  magis  ahundantiam  gratiae  et  dona- 
tionis  et  iustitiae  accipientes,  in  vita  regnahunt  per  unum  lesum 
Christum.  Et  haec  est  secunda  parenthesis,  in  qua  explicat 
id  quod  dixerat  de  Adam  forma  futuri.  Quo  facto,  resumit 
tandem  suspensam  prius  orationem,  apponendo  alterum  mem- 
brum  comparationis  inceptae  in  vers.  12:  Igitur  sicut  per  unius 
delictum  in  omnes  homines  in  condemnationem,  sic  et  per  unius 
iustitiam,  et  reliqua  quae  superius  transcripta  sunt. 

Porro,  quaecumque  in  supradictis  parenthesibus  interclu- 
duntur,  confirmant  quidem  et  illustrant  praesentem  demon- 
strationem.  Interest  tamen  claritatis,  ut  praecisis  iis  quae  ex 
obliquo  sunt,  substantiam  argumenti  desumamus  ex  directa 
textura  sermonis.  Quod  quidem  faciemus,  ostendendo  in  verbis 
apostoli:  Primo,  peccatum  proprie  dictum.  Secundo,  ab  Adam 
non  imitatione,  sed  propagatione  transfusum  in  universum 
genus  humanum.  Tertio,  transfusum  per  viam  originis  ab 
eodem  Adamo,  tamquam  ab  activo  principio  communicationis 
naturae. 

I.  —  Et  primo  quidem,  peccatum  de  quo  haec  praesens 
Scriptura  loquitur,  est  peccatum  proprie  et  non  metony- 

mice  dictum.  Quod  nempe  non  accipitur  pro  poena  peccati, 
uti  mors^  non  pro  eo  quod  tantum  inclinat  ad  peccatum,  uti 
concupiscentia ;  sed  pro  eo  quo  vere  constituitur  liomo  in 
statu  deordinationis  a  Deo  fine  ultimo,  omnia  intelligendo 
iuxta  ea  quae  saepius  praemissa  sunt.  Et  facile  declaratur. 
Nam  peccatum  illud  quod  in  mundum  intravit,  dicitur  post 
se  induxisse  mortem ;  ergo  apprime  distinguitur  a  morte,  in 
qua  omnes  peccati  poenae  ac  sequelae  usu  Scripturae  reca- 
pitulantur.  Deinde  dicitur  peccatores  constituisse  multos, 
idque  in  oppositione  ad  iustitiam  qua  iusti  constituuntur 
multi.  Sed  nec  poena  peccati,  nec  concupiscentia,  nec  quid- 
quam  aliud  propriam  peccati  rationem  non  habens,  aut  privat 
iustitiam,  aut  cum  ea  in  oppositione  est.  Denique,  de  eius 
ingressu  hic  sermo  est,  ad  quod  destruendum  venit  lesus 
Christus.  Id  autem  esse  principaliter  peccatum,  utique  pro- 
prio  sensu  acceptum,  nemo  in  doctrina  Scripturarum  vel  levi- 
ter  eruditus  inficiabitur.  Omnia  ergo  inculcant  et  demonstrant 
peccatum  secundum  veram  ac  propriam  nominis  acceptionem. 
II.  —  Secundo,  est  peccatum  ab  Adam,  non  imitatione,  sed 
propagatione  transfusum  in  universum  genus  humanum.  — 
Dico :  Ab  Adam.  Nam,  per  unum  liominem^  inquit.  Et  paulo 
infra,  vers.  14,  exponens  quem  hominem  dixerit,  bis  nominat 
eum  qui  primus  a  Deo  formatus  est  pater  orbis  terrarum,  his 
verbis:  Regnavit  mors  ab  Adam  usque  ad  Moysen^  etiam  in 
eos  qui  non peccaverunt  in  similitudinem  praevaricationis  Adae. 
—  Dico  insuper :  In  universum  genus  humanum.  Ait  enim : 
inhunc  mundum  intravit.  Et  hoc  idem  valet  ac  :  in  omnes  homi- 
nes.  Sic  enim  seipsum  exponit,  statim  subiiciens  quod  proces- 
sum  peccati  comitatus  estprocessusmortis,  et  ita. in  omnes  homi- 
nes  mors  pertransiit.  Et  ne  forte  adhuc  obscurum  tibi  esset,  qua 
ratione  universum  genus  mors  invaserit,  signanter  addit  quod 
in  uno  illo  homine  Adam  omnes  peccaverunt,  id  est,  reatum  pec- 
cati  incurrerunt.  —  Dico  praesertim :  Non  imitatione,  sed 
propagatione  transfusum.  Non  imitatione,  ut  dicebant  Pela- 

giaui  volentes  eludere  vim  praesentis  testimonii,  concedeudo 
quidem  quod  peccatum  per  unum  Adam  in  mundum  intravit, 
sed  forma  tantum  et  exemplo.  '<  Hoc  ibi  sentiunt,  ait  Augu- 
«  stinus,  quod  et  mors  ista  quae  illic  commemorata  est,  non 
«  sit  corporis,  quam  nolunt  Adam  peccando  meruisse,  sed 
«  animae,  quae  in  ipso  peccato  fit;  et  ipsum  peccatum,  non 
«  propagatione  in  alios  homines  ex  primo  homine,  sed  imita- 
«  tione  transiisse  »  (1).  Atqui  huiusmodi  expositio  omnino  non 
sustinetur.  Nam  in  primis,  si  apostolus  peccatum  illud  com- 
memorare  voluisset,  quod  in  hunc  mundum,  non  propagatione, 
sed  imitatione  intraverit:  eius  principem,  non  Adam^  sed 
diabolum  diceret,  de  quo  scriptum  est :  ah  initio  diahohis 
peccat.  De  quo  etiam  legitur  in  libro  Sapientiae,  quod  invidia 
diaholi  mors  intravit  in  orhem  terrarum.  Nam  quoniam  ista 
mors  a  diabolo  venit  in  homines,  non  in  quantum  ab  illo 
fuerunt  propagati,  sed  in  quantum  fuerunt  eum  imitati,  con- 
tinuo  subiimxit  eadem  Scriptura:  Imitantur  autem  euni  qui 
sunt  ex  parte  illius.  Proinde  apostolus  cum  iliud  peccatum 
ac  mortem  commemoraret,  quae  ab  uno  in  omnes  propagatione 
transisset,  eum  principem  posuit,  a  quo  propagatio  generis 
humani  sumpsit  exordium  (2).  Deinde  quod  sequitur,  in  quo 
omnes  peccaverunt,  quam  circumspecte,  quam  proprie,  quam 
sine  ambiguitate  dictum  est.  Quis,  quaeso,  unquam  dici  potuit 
peccasse  in  eo  a  quo  pravum  peccandi  exemplum  accepit?  Imo, 
ille  potius  qui  exemplmn  dedit,  dici  e  converso  deberet  peccare 
in  iis  quos  suo  exemplo  corrupit.  Et  ideo,  illud  quod  legitur  in 
psalmo:  et  ah  alienis  parce  servo  tuo,  nemo  sane  intelliget  de 
illis  peccatis  quae  peccans  imitatus  est,  sed  e  contra  de  illis 
quorum  aliis  se  imitantibus  causa  exstitit  et  origo.  Si  ergo  imi- 
tatio  hic  in  causa  esse  posset,  tolerabihus  diceretur  Adam  pec- 
casse  in  omnibus,  quam  omnes  peccasse  in  Adam.  Nunc  autem 

(1)  Augn.st.   1.   1    dt  peccaiornvi  merHis  et  rcmissionc,  c.  9,  n.  9. 

(2)  Ibid. 

ait :  in  quo  (Adam)  omnes  peccavenmt.  Quod  eatenus  tantum 
intelligibile  est,  quatenus  peccati  reatus  quem  incurrit  Adam, 
non  in  eo  solo  remansit,  sed  ab  eo  transiit  in  mundum,  ut 
concludamus  cum  Augustino :  «  Restat  intelligenda,  non  imi- 
tatio,  sed  propagatio  peccati  »  (1).  Idem  evidenter  suadebit 
oppositio  Adae  ad  Christum.  Nam  si  sola  imitatio  facit  pec- 
catores  per  unius  inobedientiam,  sola  quoque  imitatio  faceret 
iustos  per  unius  obeditionem.  Sicut  enim^  ait,  per  inobedientiam 
unius  hominis  peccatores  constituti  sunt  multi,  ita  et  per  unius 
oheditionem  iusti  constituentur  multi.  Proinde  isti  unus  et  unus^ 
non  Adam  et  Christus,  sed  Adam  et  Abel  constitui  potius 
debuissent.  Quoniam  si  ideo  Adam  dictus  est,  in  quo  omnes 
imitatione  peccaverint,  quia  primus  hominum  ipse  peccavit, 
consequens  erit,  Abel  debuisse  dici,  in  quo  omnes  similiter 
imitatione  iustificentur,  quia  ipse  primus  hominum  iuste  vi- 
xit  (2).  Denique,  cum  apostolus  tanta  emphasi  dicit,  per 
unum  hominem  Adam  peccatum  in  hunc  mundum  intrasse, 
aliquid  profecto  intendit  quod  sit  commemoratione  dignum,  et 
non  in  solemnem  resolvatur  ineptiam.  Intendit  delictum  cuius 
maximus  fuit  in  genere  humano  influxus ;  inobedientiam  cuius 
consequentiae  in  ordine  ruinae  aequiparantur  consequentiis 
obedientiae  Christi  in  ordine  instaurationis.  Nunc  autem,  pone 
a  parte  id  quod  docet  dogma  catholicum;  fiac  sermonem  revera 
hic  esse  de  ingressu  peccati  tamquam  in  exemplo  et  forma 
quae  totam  Adami  posteritatem  ad  peccandum  induxisset. 
Quid  iam  absurdius  sententia  apostoli?  quid  magis  ridicu- 
lum?  Siquidem  de  eo  peccato  agitur,  quod  in  iis  praecise 
circumstantiis  commissum  est,  in  quibus  nulli  hominum  exem- 
plo  esse,  nullum  hominum  exemplo  corrumpere  valuit.  Neque 
enim  tunc  erant  qui  exemplo  traherentur.  Aut  si  dicis,  non 
ipso  commissionis  temporo   incepisse   iniluxum  exempli,  sed 

(1)  Ibid.  c.  10-13. 

(2)  Ibid.  c.   15,  u.   19. 

tantniD  postquam  genuisset  Adam  filios  et  filias.  et  eis  nar- 
rasset  es  qnae  in  paradiso  accidlerant:  mirum  sane  erit,  imo 
^npra  omnem  admirationem  et  fidem,  si  in  ea  narratione  per 
Scripituram  nsqne  in  praesentem  diem  nobis  conservata.  poc- 
'?ati  incentivum  et  non  potins  p>eccati  horrorem  accipere  po- 
taerit  posteritas.  Quid  pltira?  Si  qnispiam  interrogatns  nn- 
(|iiam  foisset,  qaid  caasae  ad  peccandnm  sibi  faerit  Adami 
exemplnm,  nomie  interrogatorem  snnm,  ant  nxigari  putasset, 
aat  insanire?  Bursus  ei^,  et  evidentissime.  intelligendum 
restat,  non  imitatione,  sed  propagatione  transfasum  pecca- 
tom  in  nniverBiim  genns  humanum. 

TTT,  —  Tertio  demum,  est  peccatum  transfusum  per  viam 
originis  ab  Adamo,  tamquam  ab  activo  naturalis  gene- 
rationis  principio.  Et  iterum  demoiistratur  ex  verbis  illis: 
Tn  qifo  omiie-s  jyecc^ir-erun^.  Xam  certe.  non  alia  ratione  in 
Adam  omi:^?  peccaverunt.  quam  qtia  ratione  in  Adam  omnes 
ejniinebantTir.  Atqiii  c^jntinebantur  in  eo  ut  in  fonte  totius 
liaiTirae.  ut  in  origine  stirpis,  ut  in  illo  uno  ex  quo  fecit  Deus 
(•mne  genus  hominnm  inhabitare  super  universam  facieni  ter- 
rae,  (Act.  X\  11-26'.  Haec  qnippe  ratio  continentiae  est,  quae 
per  se  evidens  est  ac  manifesta.  quam  ubique  Scriptura  assi- 
gnat,  et  praeter  qnam  nnUa  alia  excogitabilis  est,  uti  patet  ex 
iictis  in  antecessmn,  cnm  ratio  capitis  iuridici  a  recentioribus 
qmbnsdam  tlieologis  inventa  confdtabatur.  Xtinc  autem,  si 
peecati  reatom  onmes  incmTeront  in  Adam,  formaliter  qua 
contenti  in  eo  nt  in  principio  natoralis  generationis :  eo  ipso 
per  einsdem  nataralis  generationis  viam.  idem  peccati  reatus 
acta  transfandator  necesse  est.  Et  lioc  modo  ex  textu  [apo- 
stoli  onmia  constant,  qaae  ad  peccati  originalis  exsistentiam. 
rationenu  et  notas  distinctivas  pertinent.  Quanquam  ex  so- 
Intione  difficaltatam  iam  nnnc  occorrentitim.  adhuc  plenior 
totios  argamenti  inteUigentia  exspectanda  est. 

§2. 

Plures,  inquam,  difficultates  iam  occurrunt  contra  omnia 
et  singula  in  thesi  posita,  sive  ut  in  se  absolute  considerata, 
sive  ut  per  textum  apostoli  demonstrabilia.  Primo,  contra 
rationem  veri  ac  proprie  dicti  peccati,  (peccatum  'originale, 
veram  et  propriam  peccati  rationem  hahens).  Secundo,  contra 
universalitatem  propagationis,  (quod  ab  Adam  in  omnes  tra- 
ducitur).  Tertio  contra  propagationis  modum,  (in  omnes  qui 
per  viam  seminis  ex  eo  generantur) . 

I.  —  Et  primo  quidem,  contra  rationem  veri  ac  proprie  dicti 
peccati  ohiiGitm: :  De  ratione  peccati  est  volunta^netas .  Ubi  ergo 
voluntarietas  non  est,  neque  peccatum  proprie  dictum.  Sed  in 
eo  quod  origine  trahitur,  nec  est  voluntarietas,  nec  essepotest. 
Ergo  peccatum  de  quo  agit  apostolus,  vel  est  imitatione  et  non 
origine  transfusum^  vel  si  origine  transfusum,  metonymice  di- 
ctum  intelligatur  necesse  est. 

E-espondeo :  Dist.  mai.  De  ratione  peccati  est  volunta- 
rietas,  quae  tamen  alio  atque  alio  sensu  accipiatur,  prout 
sermo  est  de  actuali  peccato  vel  de  habituali,  et  rursus,  de 
habituali  peccato  personae,  vel  de  habituali  peccato  naturae, 
conc.  Quae  semper  eamdem  voluntarii  rationem  prae  se  ferat 
in  omnibus  et  singulis  modis  quibus  peccatum  accipitur,  neg. 
Unde  et  distinguitur  minor  sic:  In  eo  quod  origine  tra- 
hitur,  nec  est  nec  esse  potest  voluntarietas  peccato  actuali 
propria,  conc.  min.  (Et  nego  suppositum,  cum  peccatum  ori- 
ginale  nequaquam  sit  actuale  peccatum).  Non  est  vohmtarie- 
tas  quae  et  prout  inveniri  debet  in  peccato  habituali,  subdist. 
In  peccato  habituali  quod  in  persona  est  ratione  personae, 
conc.  In  peccato  habituali  quod  in  persona  non  est  nisi  ra- 
tione  naturae,  neg.  Et  expHcatio  deducitur  ex  praemissis  in 
antecessum,  tam  circa  peccatum  in  communi,  quam  circa  pec- 
catum  naturae  in  specie. 

Peccatum  namqiie  theologicum  in  communi  habet  duas  notas : 
deordinafionis  a  Deo  fine  ultinio^et  voluntarietati.s.  Rursus,  deor- 
dinatio  a  fine  ultimo  dupliciter  consideratur :  ut  actus,  et  ut 
status  consequens  actum.  Si  consideretur  ut  actus,  tunc  vo- 
luntarietas  aliquid  dicit  quod  formaliter  in  voluntate  est.  Nam 
actualis  aversio  a  fine  ultimo  non  aliter  concipitur  quam  ut 
invohita  in  ipso  actu  libero  voluntatis  recedentis  ab  ordine 
finis.  Sed  si  consideretur  ut  status,  id  est,  ut  permanens  defe- 
ctus  rectae  habitudinis  ad  Deum,  sic  voluntarietas  iion  am- 
plius  aliquid  dicit  quod  formaliter  in  voluntate  sit,  sed  quod 
inductive  tantum  ab  ea  est.  Neque  enim  existimandum,  vo- 
luntarietatem  quae  est  de  ratione  habitualis  peccati,  consi- 
stere  unquam  in  perseverantia  etiam  mere  habituali  volun- 
tariae  adhaesionis  ad  peccatima.  Et  patet  evidenter  exemplo 
eius  qui  adhuc  in  statu  peccati  manet,  et  quidem  secundum 
plenam  atque  integram  habitualis  peccati  rationem,  etiamsi 
supponatur  ita  retractasse  peccatum  suum  per  attritionem  ap- 
pretiative  summam,  ut  de  voluntate  peccaminosa  nihil  iam 
formaliter  remaneat,  neque  in  actu,  neque  in  habitu.  Ergo 
voluntarietas  in  peccato  habituali  nihil  plus  est,  quam  tran- 
scendentalis  relatio  status  aversionis,  ad  causam  per  quam 
solam  inductus  est  et  induci  potuit,  nimirum  ad  voluntarium 
actum  qui  praecessit,  et  in  ordine  ad  suam  sequelam  manet 
non  abolitus.  Nunc  igitur,  si  sermo  sit  de  peccato  habituali 
personali,  clarum  est  quod  actus  ille  praecedens  a  quo  de- 
rivat  voluntarietatis  denominatio,  debet  esse  voluntarius  actus 
huius  personae.  Si  autem  de  habituali  peccato  naturae  (quod 
non  comparatur  ad  peccatum  personale  sicut  alia  species  suh 
eodem  genere,  sed  sicut  aliud  analogatum  suh  communi  analogo), 
voluntarius  ille  actus  nuUus  alius  esse  potest  quam  actus  ca- 
pitis,  a  quo  in  suo  fonte  natura  fuit  corrupta,  ut  explicatum 
est  supra.  Non  ergo  quaerenda  ratio  vohintarietatis  originali 
peccato  propriae,  in  nostris  personis  :  alias,  confunderemus 
semper  peccatum  originale  cum  personali.  Sed  est  quaerenda 

in  Adamo,  et  in  eo  solo:  quatenus  nempe,  defectus  rectitu- 
dinis  ad  Deum,  propagandae  humanae  naturae  nunc  inhae- 
rens,  prout  et  in  quantum  per  liberam  praevaricationem  pro- 
toparentis  inductus,  eam  habet  voluntarietatis  rationem,  quae 
sufficit  ad  habitualem  culpam,  non  quidem  personalem,  sed 
originalem.  Unde  a  primo  ad  ultimum,  nihil  obstat  quominus 
peccatum  quod  apostohis  dicit  per  unum  hominem  in  mun- 
dum  intrasse,  sit  peccatum  proprie  et  non  metonymice  sum- 
ptum,  idemque  origine  transfusum. 

Instabis  :  Etsi  nihil  obstet^  nihil  tamen  cogit  ut  sic  accipiatur. 
Quia  adhuc  salvari  possunt  verba  apostoli^  quatenus  per  unum 
Adam  peccatum  intrasset  in  mundum,  non  quidem  propaga- 
tione  sui  ipsius^  sed  propagatione  eius  quod  inclinat  ad  peccan- 
dum,  id  esty  concupiscentiae.  Et  hoc  modo,  id  quod  origine  tra- 
hitur,  esset  quidem  causa  peccati  in  omnibus  hominibus,  non 
autem  peccatum  in  se^  verum  ac  proprie  dictum. 

Eespondeo  primo,  negando  assumptum  et  rationem  eius. 
Directe  enim  agit  apostohis  de  peccato  proprie  dicto,  uti 
multis  iam  ostensum  est,  quod  in  eos  omnes  intravit,  in 
quos  mors  pertransiit,  adeoque  tam  in  adultos  quam  in  in- 
fantes.  Concupiscentia  autem,  praeterquam  quod  neminem 
necessario  et  infalHbihter  ad  peccandum  pertrahit,  procul 
dubio  in  infantibus  peccati  causa  nec  est,  nec  esse  potest. 
Non  ergo  ratione  concupiscentiae  dici  potuit  peccatum  in- 
trasse  in  homines  universos,  et  nihil  aliud  reHnquitur  intel- 
Hgendum,  nisi  propagatio  reatus  peccati  secundum  se. 

Sed  observandum  praeterea,  quod  admissa  semel  propaga- 
tione  concupiscentiae  tamquam  a  peccato  Adae  ortae,  eo 
ipso  admittitur  principium  ex  quo  necessaria  consequentia 
coHigitur  veritas  originaHs  peccati  sensu  cathoHco  inteHecti. 
lam  enim  admittitur,  Adam  peccato  suo  corrupisse  totam 
naturam,  eamque  privavisse  gratuita  iUa  rectitudine  in  qua 
primitus  a  Deo  condita  fuerat.  Porro  haec  rectitudo,  iuxta 
doctrinam  Scripturarum^  non  in  sola  immunitate  a  concupi- 

scentia  erat  reposita,  sed  primario  ac  principaliter  in  ea  san- 
ctitate  et  iustitia  quae  per  redemptionem  Christi  in  nobis 
instauratur.  Ideo  propagatio  concupiscentiae  tamquam  a  pec- 
cato  Adae  ortae,  adhuc  argueret  propagationem  privationis 
iustitiae  seu  ordinis  ad  Deum  finem  ultimum,  in  qua  forma- 
liter  habitualis  culpae  ratio  consistit.  Nihil  ergo  proficerent 
adversarii,  reducendo  ad  concupiscentiam  id  quod  ab  Adam, 
iuxta  apostolum,  origine  transfunditur ;  ethoc  ipsum  apprime 
senserunt  Pelagiani,  qui  ad  huiusmodi  explicationem  nun- 
quam  recurrerunt. 

Iterum  dices.*  Scriptum  alibi  clocet,  Sap.  X-2^  Adam  fuisse 
a  Deo  eductum  e  delicto  suo.  Et  nihil  'obstat  quominus  suppo- 
natur  emundatus  ac  iustificatus  statim  post  eiectionem  e  para- 
disOj  antequam  incepisset  generare  filios  et  filias.  Si  autem  a 
grandi  illo  suo peccato  iam  erat  immunis,  non  potuit  transfun- 
dere  illud  in  suam  posteritatem,  cum  nemo  alteri  det  id  quod 
ipse  non  habet.  Et  haec  eadem  ratio  adhuc  evidentius  valet  de 
multis  patribus  post  Adam,  qui  certissime  creduntur  fuisse  ante 
generationem  prolis  gratiam  lustificationis  consecuti.  Cogit  igitur 
nos  intelligere  id  quod  dicit  apostolusy  non  de  proprie  dicto  pec- 
cato  ab  Adam  origine  transfuso,  sed  vel  de  propagatione  pec- 
cati  per  modum  imitationis^  vel  certe,  .si  per  modum  originis., 
quantum  ad  illud  tantum  quod  a  peccato  est  et  ad  peccatum 
inclinatj  id  e.st^  quoad  concupiscentiam. 

Respondeo,  transmissionem  peccati  originalis  esse  omnino 
independentem  a  statu  in  quo  contingebat  versari  Adam, 
et  caeteros  post  ipsum,  quando  genuerunt  filios  et  filias. 
Cuius  conclusionis  ratio  est  desumenda  ex  propria  notione 
peccatinaturae,  in  prooemio  quaestionis  declarata.  Hedi  enim 
mecum  ad  praemissa.  Cogita  culpam  Adae  ut  quae  peccati 
reatum  in  natura  induxisset,  tollendo  rectitudinem  ordinis 
ad  Deum  finem  supernaturalem,  secundum  quod  proprietas 
erat  quasi  specifica,  instar  caeterarum  naturalium  proprieta- 
tum  a  parente  in  posteros  propaganda.  Cogita  insuper  gra- 

tiam  Adae  poenitenti,  restitutam  quidem  ex  meritis  Christi 
redemptoris,  sed  iam  ut  dotem  mere  personalem,  quae  na- 
turam  speciei  in  quantum  huiusmodi,  spoliatam  relinquebat 
iis  omnibus  donis  quibus  fuerat  primitus  aucta.  Et  statim 
videbis,  nihil  referre  in  ordine  ad  peccati  originalis  trans- 
fusionem,  utrum  generans  fuerit,  necne,  personaliter  emun- 
datus  a  culpa,  siquidem :  «  homo  generat  sibi  idem.  in  specie 
«  non  autem  secundum  individuum  »  (1). 

Unde  in  forma,  ad  hoc  quod  dicitur:  Qui  in  peccato  iam 
non  erat,  non  potuit  peccatum  transfundere  in  suam  poste- 
ritatem:  Dist.  Si  traductio  peccati  originalis  intelligi  deberet 
esse  a  generante,  tamquam  in  suo  individuali  ac  personali  statu 
considerato,  conc.  Si  a  generante  tamquam  a  fonte  commu- 
nis  naturae  posteritati  communicandae,  subdist.  Supposito 
quod  ablatio  maculae  in  ipso,  afPecisset  naturam  speciei  in 
(juantum  huiusmodi,  eamque  in  primitiva  conditione  resti- 
tuisset,  iterum  conc.  Supposito  quod  aflfecerit,  non  naturam 
communem  qua  talem,  sed  solum  qua  in  hoc  homine  indivi- 
duatam,  id  est,  personam  in  quantum  haec  particularis  per- 
sona  erat,  neg.  Et  explicatio  patet  ex  praemissis. 

Et  ad  hoc  quod  dicitur:  nemo  dat  quod  non  habet :  Dist. 
Si  de  re  positiva  sermo  sit,  conC;,  et  nego  suppositum.  Si 
de  defectu  annexo  rei  quae  positive  communicatur,  subdist. 
Si  defectus  cogitetur  annexus  dependenter  a  personali  statu 
communicantis,  conc.  Secus,  neg.  Et  potest  aliquali  illustrari 

(1)  «  Genorans  univocnm  uaturara  suae  speciei  communicat  generato, 
i'  et  per  consequens  omnia  accidentia  quae  speciem  consequuntur...  Si 
«  iiutem  virtus  geuerantis  sit  fortis,  tradit  similitudinem  suam  genito, 
«  etiam  quantum  ad  accidentia  individualia.  Sed  hoc  verum  est  de  ac- 
«  cidentibus  quae  aliqualiter  ad  corpus  pertinent,  uou  autem  de  acci- 
«  dentibus  quae  solum  pertinent  ad  animam,  maxime  intellectivam,  quao 
«  non  est  virtus  in  organo  corporali.  Homo  enim  albus  plerumquo  ge- 
«  nerat  filium  album,  et  magnus  magnum;  nuuquam  autem  grammaticus 
«  grammaticum,  aut  physicus  physicum,   etc.  ».  De  MaJo,  Q.  4,  a.  8, 

exemplo.  ([uo  iiivetur  intellectus:  Ut  si,  per  impossibile,  fa- 
cultas  visiva  fuisset  radicitus  corrupta  in  liumana  natura,  et 
nihilominus  forent  aliqui  individui  praeternaturaliter  visu 
donati.  Nam  illi.  non  obstante  sua  personali  praerogativa, 
adhuc  communicarent  filiis  a  se  genitis  naturam  caecitate 
afFectam.  Exemplum  nunc  applica  in  proposito,  et  cum  pro- 
portione  ratiocinare. 

Sic  igitur  apparet,  nihil  ex  hac  quoque  parte  obstare  posse 
quominus,  iuxta  naturalem  ac  proprium  sensum  verborum, 
dicta  apostoli  de  vero  ac  proprie  dicto  peccato,  origine  trans- 
fuso,  accipiantur. 

II.  — Sed  iamcontrauniversalitatempropagationis  obiicitur : 
Non  in  plures  fransit  peccatum  Adae^  qnam  iu.stitia  Christi. 
Ait  enim  apostolus:  «  Sicut  per  uniiis  delictum  in  omnes  ho- 
«  mines  in  condemnationem,  sic  et  per  unius  iustitiam  in  omnes 
«  homines  in  iustificationem  vitaey> .  Sed  iustitia  Christi  non  transit 
in  unicersum  genus  humanum.  Ergo  nec  peccatum  Adae. 

Respondeo,  negando  maiorem.  Ad  rationem  additam  dico, 
sensum  apostoli  esse,  quod  sicut  peccatum  Adae  traducitur 
in  omnes  qui  ab  Adam  corporaliter  generantur,  ita  gratia 
Christi  in  omnes  qui  ex  Christo  spiritualiter  nascuntur  per 
hdem  et  baptismum.  Et  in  hoc  est  absohita  aequiparatio. 
Nunc  autem,  corporalis  generatio  de  Adam,  ad  totum  huma- 
num  genus  extenditur :  non  ita  spiritualis  regeneratio  in  Chri- 
sto,  et  ideo  comparatio  non  tenet,  quod  attinet  ad  absolutam 
hominum  universalitatem.  «  Ob  hoc  dictum  est  omnes  et  omnes. 
«  Neque  enim  qui  generantur  per  Adam,  iidem  ipsi  omnes 
«  per  Christnm  regenerantur.  Sed  hoc  recte  dictum  est,  quia 
«  sicut  nullius  carnalis  generatio  nisi  per  Adam,  sic  spiri- 
«  tualis  nullius  nisi  per  Christum.  Nam  si  aliqui  possent  carne 
«  generari  non  per  Adam,  et  aliqui  generari  spiritu  non  per 
«  Christum,  non  liquide  omnes.  sive  hic,  sive  ibi  dicerentur  ». 
Ita  recte  Augustinus,  \.  1  de  pecc.  mer.  c.  15. 

Nec  quemquam  moveat,  quod  vers.  15  in  apostolo  legitur: 

«  Si  unius  delicto  multi  mortui  sunt,  multo  magis  gratia  Dei 
«  et  donum  in  gratia  unius  hominis  lesu  Christi  in  plures 
«  abundavit » .  Nam  quod  in  vulgata  vertitur,  inplures,  in  graeco 
est,  in  multoSj  els  '^ovg  jto^Ms-  Qui  quidem  multi^  tum  hic, 
tum  infra  vers.  19,  iidem  sunt  ac  quos  vers.  18  omnes  dicit 
apostolus.  «  Possunt  quippe  in  aliqua  re  omnes  esse  qui  pauci 
sunt.  Sed  multos  habet  generatio  carnalis,  multos  et  spiri- 
tualis,  quamvis  non  tam  multos  haec  spiritualis,  quam  illa 
carnalis.  Verumtamen,  quemadmodum  illa  omnes  habet  ho- 
mines^  sic  ista  omnes  iustos  homines,  quia  sicut  nemo  praeter 
illani  homo,  sic  nemo  praeter  istam  iustus  homo,  et  in  utra- 
que  multi.  Sicict  enim  per  inobedientiam  unius  hominis  pecca- 
tores  constituti  sunt  multi^  ita  per  unius  obeditionem  iusti  con- 
stituentur  multi».  Sic  iterum  Augustinus,  ubi  supra. 
Nulla  ergo  de  transfusione  originalis  peccati  in  universum 
genus  humanum,  remanet  ratio  dubitandi. 

III.  —  Sed  iam  ultimo  loco  veniunt  argumenta  quae  contra 
propagationis  modum  fiunt :  quibus  confisiPelagiani,  tamquam 
contumehoso  traducianorum  cognomine,  catholicos  olim  pro- 
sequebantur  ut  refert  Augustinus,  1.  1  op.  imperf.  c.  lulian. 
n.  75,  et  1.  3.  n.  91. 

Dices  enim  primo  :  Illud  quod  per  viam  seminis  propagatur^ 
per  originem  carnis  traducitur.  Sed  per  originem  carnis  traduci 
peccatum  verum  ac  proprie  dictum^  omnino  non  intelligitur . 

Respondeo  in  primis  quod  etiamsi  non  intelligeretur,  adhnc 
adesset  superius  fidei  lumen,  a  quo  ita  esse  certissime  edoce- 
mur.  Ait  enim  apostolus  quod  per  unum  hominem  peccatum 
in  hunc  mundum  intravit.  Atqui  non  potuit  ex  uno  homine 
humanum  genus  infici,  nisi  eo  modo  quo  totum  genus  huma- 
num  ex  uno  homine  processit.  Hoc  autem  fuit  per  originem 
carnis.  Ergo  per  originem  carnis  peccatum  originale  in  nos 
transit  a  primo  parente,  in  quo  omnes  peccavimns. 

Respondeo  secundo,  quod  peccatum  originale  non  afficit 
singulares  personas  nisi  ratione  naturae  communis  in  nativi- 

tate  acceptae,  uti  saepe  dictiim  est  in  superioribus.  Oportet 
igitur  intelligere  propagationem  eius  ad  modum  propagationis 
naturae,  quam  utique  necessario  comitatur,  usquedum  perso- 
nali  iustificationis  gratia  in  unoquoque  purgetur.  Nunc  autem 
natura  humana  non  aliter  propagatur  quam  per  seminis  viam, 
effective  quidem  quantum  ad  corpus,  dispositive  autem  quan- 
tum  ad  animam.  Recte  ergo,  et  consequenter,  eadem  haec  via 
ea  esse  intelligitur,  per  quam  traducitur  originale  peccatum. 

Instabis:  Oporteret  animam  esse  ex  traduce.  Nam  accidens 
non  potest  traduci,  nisi  traducatur  eius  suhiectum.  Sed  subie- 
ctum  peccati  est  anima.  Ergo. 

Respondeo  negando  assumptum.  Ad  rationem  additam : 
Dist.  mai.  Nisi  traducatur  subiectum,  vel  effective,  vel  sal- 
tem  dispositive,  conc.  Solum  eftective,  neg.  Nam  alias,  eadem 
ratione  dicendum  foret  naturam  humanam  non  vere  propa- 
gari,  eo  quod  ex  traduce  non  est  forma  per  quam  perficitur. 
Sed  hoc,  quaeso,  quis  sapiens  admittet?  Quia  etsi  virtute  se- 
minis  forma  humana  non  educatar  de  potentia  in  actum,  edu- 
citur  tamen  corpus  huic  formae  proportionatum,  cum  hac 
forma  contemperatum,  et  hanc  formam  exigens.  Et  sicut  hoc 
sufficit  ad  veram  traductionem  naturae  humanae  ab  uno  in 
alium^  sic  etiam  sufficit  ad  traductionem  peccati  quod  afficit 
et  comitatur  naturam.  ^ 

Intelligendum  est  ergo,  propagari  animam  a  semine,  non 
quidemper  effectivamproductionem  eius,  sedper  dispositionem 
materiae  eiproportionatae  et  convenientis.  Et  ideo  S.  Thomas, 
1-2,  Q.  83,  a.  1  ad  3^"™,  cum  sibi  obiecisset,  peccatum  originale 
ex  primo  parente  a  nobis  contrahi^,  prout  in  eo  fuimus  secun- 
dum  rationem  seminalem,  quo  quidem  modo  non  fuit  ibi 
anima,  sed  sola  caro,  respondet:  «  Dicendum  quod  anima 
<;  huius  hominis  non  fuit  secundum  seminalem  rationem  in 
<  Adam  peccante  sicut  in  principio  effectivo,  sed  sicut  in 
<- principio  dispositivo:  eo   quod   semen  corporale,  quod   ex 


DE   PECCATO   ORIGmALI  175 

«  Adam  traducitur,  sua  virtute    non  efficit  animam  rationa- 
«  lem,  sed  ad  eam  disponit  ». 

Rursus  dices  :  Si  anima  non  est  ex  traduce,  unum  iam  de  duo- 
hus  dicendum  relinquitur:  Quod  scilicet  peccato  inquinetur,  vel 
ex  creatione  sua^  vel  ex  infusione  in  corpus.  Atqui  utrumqice 
est  impossihile,  quia  utroque  modo  esset  causa  peccati  Deus,  qui 
est  auctor  tum  creationis,  tum  etiam  infusionis. 

Respondeo  eligendo  secundum  membrum  cum  distinctione. 
Inquinatur  anima  ex  infusione  in  corpus,  non  tamen  secun- 
dum  quod  infusio  importat  respectum  ad  Deum  infundentem, 
sed  solum  secundum  quod  importat  respectum  ad  carnem  cui 
fit  infusio.Et  sic  nego  quod  in  Deiim  sicut  in  causam,  inqui- 
natio  animae  sit  referenda.  Nam  Deus  ut  naturae  auctor  et 
conservator,  animam  creat,  eamque  infundit  corpori  tamquam 
materiae  praeparatae  et  ultimo  dispositae.  Quod  autem  liaec 
materia  sit  corpus  seminatum  ex  fonte  infecto,  et  quod  ex 
consequenti;,  anima  corpori  infusa  efficiatur  pars  naturae  iam 
privatae  dote  quasi  specifica  supernaturalis  iustitiae  qua  pri- 
mitus  fuerat  ornata,  in  causa  profecto  non  est  Deus,  sed  ille 
solus  qui  praevaricatione  sua  communem  naturam  corrupit, 
sensu  multoties  in  superioribus  explicato.  Unde  S.  Thomas, 
ubi  supra,  in  responsione  ad  ^^^^ :  «  Infectio  origiualis  peccati 
«  nullo  modo  causatur  a  Deo,  sed  ex  solo  peccato  primi  pa- 
«  rentis  per  carnalem  generationem.  Et  ideo,  cum  creatio  im- 
«  portet  respectum  animae  ad  solum  Deum,  non  potest  dici 
«  quod  anima  ex  sua  creatione  inquinetur.  Sed  infusio  importat 
«  respectum  et  ad  Deum  infundentem,  et  ad  carnem  cui  in- 
«  funditur  anima.  Et  ideo,  habito  respectu  ad  Deum  infun- 
«  dentem,  non  potest  dici  quod  anima  per  infusionem  macu- 
«  letur,  sed  solum  habito  respectu  ad  corpus  cui  infunditur  ». 

^  3. 


Sic  igitiir,  veritas  peccati  originalis  ex  apostolo,  Rom.  V-12, 
omnino  constat.  Constat  quoque  invaliditas  argumentorum 
(|uibus  Pelagiani,  eorumque  succedanei,  conati  sunt  vim  de- 
monstrativam  tam  expressae  auctoritatis  eludere.  Sed  nec  de- 
sunt  pro  eiusdem  dogmatis  confirmatione,  alia  etiam  Scri- 
pturae  loca,  utputa  Epli.  II-3,  et  Psalm.  L-7,  ad  quorum  ta- 
men  expositionem  non  vacat  nunc  divertere. 

Argumentum  porro  antiquae  traditionis  dabit  tibi  Augu- 
stinus,  1.  1  c.  Iidian.  n.  5-20,  ubi  colligit  testimonia  Irenaei, 
C^^priani,  Reticii,  Olympii,  Hilarii,  Ambrosii,  Innocentii,  Na- 
zianzeni.  Basilii,  et  ipsius  Chryso^tomi,  tamquam  totidem  at- 
testationes  simplicis  fidei  Ecclesiae,  nullo  adhuc  in  hac  parte 
insurgente  adversario  prorsus  imperturbatae.  Quod  si  in  tanta 
copia  testium^  unus  aut  alter  inveniatur  qui  aliquam  difficulta- 
tem  creet,  in  memoriam  revocabis  principia  alias  tradita  pro 
interpretatione  Patrum  qui  ante  ortas  haereses  scripserunt. 
praesertim  quandoin  confutandis  contrariis  erroribus  suo  tem- 
pore  grassantibus  occupabantur.  Et  haec  principia  maxime  va- 
lent  in  praesenti  materia,  cum  nulla  alia  sit  quae  omnis  generis 
aequivocationibus  ansam  facilius  praebeat.  Est  enim  peccatum 
originale,  peccatum  quidem  proprie  dictum,  sed  longe  alius  ra- 
tionis  ac  peccatum  omnibus  notissimum:  peccatum  naturae, 
non  personae:  peccatum  voluntarium  non  vohmtate  propria. 
sed  voluntate  solius  capitis  humani  generis:  peccatum  quod 
quodammodo  dicitur  alienum,  et  quodaramodo  nostrum,  alie- 
num  proprietate  actionis,  nostrum  contagione  propaginis. 
Propterea  infans  recens  natus  aliquo  seiisu  innocens  est,  et 
aliquo  sensu  peccator.  Propterea  grande  illud  Adae  delictum 
quadantenus  ad  posteritatem  transit,  et  quadantenus  non 
transit:  transit  quantum  ad  reatum,  non  transit  quantum  ad 
actum.  Propterea  demum.  si  ante  ortam  haeresim  Pelagiano- 

rum,  loca  sunt  patristica  in  quibus  coruscat  peccati  originalis 
veritas,  alia  quoque  esse  poterunt  ubi  videbitur  doctrina  con- 
fundi  et  aliqualiter  obscurari :  sicut  videre  est  apud  Chr}-- 
sostomum  in  locis  illis  quos  a  Pelagianis  sibi  obiectos,  lucu- 
lenter  tibi  exponet  et  explicabit  supracitatus  Augustinus.  Vide 
praesertim,  1.  1  contr.  lulian.  n.  22. 

Sed  iam  dicendum  nobis  est  de  eo  in  quo  reponitur  essen- 
tia  peccati  originalis,  ut  in  thesi  quae  sequitur. 

THESIS  XII. 

Peecatiiiii  oi^ig-iii»le  est  esseiitSa.litei*  «leis^titiitio  iiisti- 
tiae  oi*ig-iiia,liN,  i>i*oiit  clepeiic1eii!Bi  ^  ^'oltiutsirio  aetii  i;ro- 
topcii^eiitis^  Cfiii  foiij!»  fiiit  et  pi*iiieipiiiiii  ii£itui*ae.  Et  Cfiiia. 
iii  iustitia,  oi*igiiia.li  aliciiiicl  se  lial^eliat  iit  foi*iiiale,  id 
est  grfatia.  i^adix^  eltaritatis,  et  aliciiiid  iit  iuateriale,  id 
est,  ipsS  e]iai*itati  aniiexuiii  iiiteg:i*itatis  dooiim  cpio  iii- 
iiefioi*  pai*@  'Siib  doiiiiiiio  i*atioiiis  contiiieliatiii*,  iii  pec- 
cato  ciuocfiie  oi*ig-iiiali  eadeiii  di^ttiiictio  attenditui*:  liiiic 
ctiiidein  forinale,  id  est  pi*ivatio  grratiae  et  cliaritatis 
pei*  ciiiaiii  >'oluntas  sulideliatui*  Deo,  iiide  vero  mate- 
riale,  id  est  concuiiiscentia  sive  pri>^atio  vig^oris  ciiio 
suli  voliintate  frenaliantiir  aliae  oinnes  aiiimae  ^^-ires* 

§  1. 

Prior  et  principalis  assertio  aperte  sequitur  ex  dictis,  tum 
in  propositione  praecedenti,  tum  in  thesi  4-'^  de  ratione  pec- 
cati  habitualis  in  communi.  Certe,  peccatum  habituale  semper 
ponit  privationem  habitualis  iustitiae,  cum  ordine  ad  actum 
per  quem  inducta  est,  et  a  quo  pendet  haec  ipsa  iustitiae. 
]3rivatio.  Si  ergo  peccatum  originale,  peccatum  habituale  est, 
et  quidem  inductum  per  actum  capitis  naturae  formaliter  in 
quantum  huiusmodi:  necesse  est  ut  consistat  in  privatione 
illiusmet  iustitiae  qua  natura    ut  natura  fuerat  primitus  or- 

Be  natura  et  ratione  peccati  mortalis.  12 

iiata,  et  de  qtia  loquitur  Tridentinum,  can.  2,  cum  dicit:  «  8i 
«  quis  Adae  praevaricationem  sibi  soli,  et  non  eius  propagini 
«  asserit  nocuisse,  et  acceptam  a  Deo  mnctitatem  et  iustitiam, 
<  quatn  perdidit,  sihi  soli,  et  non  nohis  etiam  eum  perdidisse^ 
«  anathema  sit  ».  Xeque  in  hoc,  quod  sciam,  aliquis  est  contra- 
dicens  inter  theologos  hodiernos.  Sed  est  residua  controversia 
spectans  ea  quae  in  thesi  addita  sunt  de  formali  et  materiali 
peccati  originalis.  Sunt  enim  qui  volunt  peccatum  originale 
in  privatione  gratiae  ita  consistere,  ut  ne  materialiter  quidem 
ad  constitutivum  eius  pertineat  concupiscentia. 

Nostra  autem  assertio  est  constans  assertio  S.  Thomae, 
praesertim  in  praesenti,  Q.  82,  a.  3,  et  de  Malo,  Q.  4,  a.  2.  Et 
videtur  facile  probari  ex  analysi  perfectae  illius  rectitudinis 
moralis  quam  in  sua  creatione  natura  acceperat,  quaeque,  uti 
nunc  demonstratum  suppono  in  tractatu  de  Deo  creatore, 
duobus  absolvebatur :  subiectione  scilicet  partis  superioris  ad 
Deum  finem  ultimum  per  charitatem,  et  partis  .inferioris  ad 
superiorem  per  donum  integritatis :  quorum  utrumque  ai)  ha- 
bituali  gratia  velut  a  radice  dependebat,  primum  ex  natura 
rei,  alterum  ex  positiva  ordinatione  creatoris.  Haec  sane  mo- 
ralis  perfectio  est,  quam  in  Adam  amisimus.  Haec  quoque 
sanctitas  et  iustitia,  quae  nobis  per  Christum  restituitur,  et 
abundantius  restituitur,  quamquam  nonnisi  processu  et  ordine 
quodam:  nondum  quidem  formaliter,  durante  statu  viae,quoad 
integritatis  donum,  sed  tamen  virtualiter :  relicta  interim  con- 
cupiscentia  ad  agonem,  ut  cum  gratiae  adiutorio,  vi  et  conatu 
quoad  eius  fieri  poterit  reassurgamus  ad  id  unde  decidimus, 
componendo  omnes  animi  motus,  eosque  subiiciendo  rationi, 
id  est  menti  et  spiritui,  donec  in  termino  viae  consummatum 
effectum  passionis  Christi  recipientes,  plene  et  perfecte  eflS.- 
ciamur  regnum  Dei:  «  In  quo,  inquit  Augustinus,  ita  sunt 
«  ordinata  omnia,  ut  id  quod  est  in  homine  praecipuum  et 
«  excellens,  hoc  imperet,  caeteris  non  reluctantibus  quae  sunt 
<•  nobis  bestiisque  communia,  atque  idipsum  quod  excellit  in 

«  homine,  id  est  mens  et  ratio,  subiiciatur  potiori  quod  est 

«  ipsa  Veritas,  unigenitus  Filius  Dei  »  (1). 

Duabus  igitur  exsistentibus  partibus  vel  quasi  partibus  ori- 
ginalis  iustitiae,  statim  intelligitur^  rectitudinem  appetitus 
inferioris  se  habuisse  in  ea  ut  materiale^,  rectitudinem  vero 
superioris  animae  partis  ut  formale.  Semper  enim  formale 
est,  a  quo  species  sumitur;  iustitia  autem  de  qua  in  prae- 
senti,  speciem  suam  tota  quanta  sortitur,  secundum  quod 
iustitiae  nomine  venit  recta  ad  Deum  finem  ultimum  habi- 
tudo.  Porro,  ordinatio  inferiorum  virium  per  immunitatem  a 
concupiscentia,  ut  substans  quidem  ordinationi  mentis  per 
charitatem,  hanc  ipsam  rectam  ad  Deum  habitudinem  omnino 
ingredi  concipitur;  ut  seiuncta  vero  a  charitate,  iam  non  im- 
portat  quo  ad  Deum  homo  recte  se  habere  dicatur.  Si  enim 
ratio  praesupponatur  subiecta  Deo,  tunc  utique  subiectio  in- 
feriorum  virium  ad  ipsam  rationem  maximopere  conferet  ad 
perfectum  ordinem,  cuius  finis  et  terminus  Deus ;  sin  autem 
minus,  nihil.  Itaque  bona  appetitus  sensitivi  habitudo,  nonnisi 
a  bona  habitudine  mentis  habere  poterat  ut  pars  iustitiae  et 
diceretur  et  esset :  eodem  plane  modo  quo  nonnisi  ab  anima 
rationali  habere  potest  corpus,  ut  humani  corporis  rationem 
obtineat.  Quemadmodum  igitur  in  humano  composito  anima 
est  ut  forma,  corpus  ut  materia,  ita  quoque  in  iustitia  origi- 
nali  aliquid  erat  ut  formale,  a  quo  tota  huius  iustitiae  per- 
fectio  dependebat,  scilicet  gratia  cum  virtutibus,  et  aliquid 
ut  materiale^  quod  a  formali  perfectionem  iustitiae  accipie- 
bat,  scilicet  immunitas  a  concupiscentia.  Nunc  autem  eadem 
est  ratio  privationum,  quae  est  positivorum  quorum  sunt  pri- 
vationes.  Et  ideo,  si  peccatum  originale  essentialiter  est  iusti- 
tiae  originalis  privatio,  sequitur  manifeste  quod  privatio  gra- 
tiae  se  habet  in  eo  ut  formale,  ut  materiale  autem  privatio 

(1)  Angnsl.  ].   1  de  serm.  Domini  iii  monie,  c.  2. 

(loni  integritatis,  quae  alio  nomine  concupiscentiae  fomes 
appellatur  (1). 

Nec  obstat  quod  baptismus  non  tollat  fomitem,  quamvis 
tollat  originale  peccatum.  Quia  ad  hoc  ut  res  toUi  dicatur, 
satis  est  ut  tollatur  formale  ipsius,  quo  sublato  solvitur  spe- 
cies,  et  non  remanet  materiale  sub  eadem  ratione  ac  prius. 
Sicut  sublata  anima,  solvitur  species  hominis,  et  non  remanet 
corpus  liumanum,  sed  solum  reliquia  illius  qui  prius  fuit  homo. 
Et  sic  etiam,  sublata  per  baptismum  privatione  gratiae,  re- 
stitutoque  ordine  in  superiori  animae  parte,  tollitur  pecca- 
tum,  tollitur  ex  consequenti  a  fomite  omnis  ratio  constitutiva 
peccati,  ut  iam  non  perseveret  fomes  nisi  sub  ratione  cuiusdam 
reliquiae  de  destructo  peccato  remanentis. 

Sed  et  si  quis  bene  consideret,  statim  videbit  mortalitatem, 
passibilitatem,  caeterasque  huius  vitae  miserias  esse  alius 
plane  conditionis.  Habent  quidem  rationem  poenae,  sed  non 
possunt  pertinere  ullo  modo  ad  ipsam  originalis  peccati  quid- 

(1)  «  Concupiscentia  secundum  quod  pertiuet  ad  originale  peccatum, 
«  uon  est  coucupiscentia  actualis,  sed  habitualis.  Sed  intelligenduiu  est 
«  quod  ex  habitu  efficimur  habiles  ad  aliquid.  Dupliciter  autem  aliquod 
«  agens  potest  esse  habile  ad  aliquid  ageudum.  Uno  raodo  ex  aliqua 
«  forma  inclinante  ad  hoc,  sicut  corpus  grave  ex  forma  sua  quara  habet 
«  a  generante,  inclinatur  deorsum.  Alio  modo  ex  subtractione  eius  quod 
«  irapediebat,  sicut  vinuui  effunditur,  fractis  circulis  qui  effusionem  im- 
«  pediebant,  et  equus  concitatus  praecipitanter  vadit,  rupto  freno  quo 
«  retiuebatur.  Sic  ergo  concupiscentia  habitualis  potest  dici  dupliciter. 
«  Uno  modo,  aliqua  dispositio  vel  habitus  inclinans  ad  concux^iscendum, 
«  sicut  si  in  aliquo  ex  frequenti  actuali  concupiscentia  causaretur  con- 
«  cupiscentiae  habitus,  et  sic  concupiscentiam  non  dicimus  originale 
«  peccatum.  Alio  modo  potest  intelligi  habitualis  concupiscentia  ij^sa 
«  pronitas  vel  habilitas  ad  concupiscendum,  quae  est  ex  hoc  quod  vis 
«  concupiscibilis  non  perfecte  subditur  rationi,  sublato  freno  originalis 
«  iustitiae.  Et  hoc  modo  peccatum  originale  materialiter  loquendo,  est 
«  habitualis  concupiscentia  >>.  De  MalOj  Q.  4,  a.  2  ad  4:^"\ 

ditatem,  etiamsi  cogitentur  coniuncta  cum  gratiae  privatione, 
quia  quacumque  hypothesi  facta,  nihil  tollunt  de  rectitudine 
ad  Deum,  nihil  de  perfectione  morali  et  plena  dominatione 
gratiae  in  homine.  Et  haec  ratio  est  cur,  tam  in  Christo  qui 
ex  vi  originis,  quam  in  B.  Virgine  quae  ex  speciali  privi- 
legio,  ab  originali  labe  fuerunt  omnino  immunes,  eiusmodi 
defectus,  iique  soli,  esse  potuerunt. 


§2. 


Caeterum,  satis  superque  constat  peccatum  originale  esse 
tamquam  in  subiecto  in  animae  essentia,  cum  essentia  animae 
sedes  sit  privationis  gratiae,  a  qua  velut  a  radice  tota  de  in- 
tegro  pendet  inordinatio  per  Adami  culpam  inducta.  Et  inde 
derivatur  ad  potentias,  quia  defectus  ex  praevaricatione  primi 
parentis  ad  totam  animam  pervenit,  ut  apparet  ex  dictis,  et 
late  declaratur  in  Quaest.  4  de  Malo,  art.  4-5. 

De  poenis  autem  quae  originali  culpae  debentur,  breviter 
dicendum,  eas  consistere,  formaliter  loquendo,  pro  praesenti 
vita  in  sola  subtractione  donorum  praeternaturalium,  pro  vita 
vero  futura  in  sola  amissione  supernaturalis  beatitudinis,  se- 
clusa  omni  poena  sensus  et  omni  afflictione  positiva.  Ratio 
est  quia  peccatum  originale  est  peccatum  naturae,  cui  debetur 
poena  afficiens  naturam  qua  talem,  non  vero  naturam  ut  in- 
dividuatam  in  hac  persona  quae  voluntate  sua  nihil  contulit 
ad  peccatum.  Porro  omnis  poena  quae  per  inflictionem  ali- 
cuius  contrarii  infertur,  immediate  afficit  personam  qua  haec 
singularis  persona  est,  sicut  cum  quis  flagellatur,  vel  occidi- 
tur,  vel  in  ignem  mittitur,  etc.  Tunc  enim  non  est  privatio 
inhaerens  communi  naturae  quam  ipse  a  progenitoribus  ac- 
cepit,  sed  aliquid  directe  afficiens  individuum  in  quantum 
huiusmodi.  Quapropter  poena  peccato  originali  debita  non 
est  nisi  subtractio  gratuitarum  praerogativarum  primitivae 
conditionis;  sed   et  afflictiones   positivae   ad  illam  non  per- 

tinent  nisi  in  quantum  sunt  naturales  sequelae  huius  subtra- 
ctionis.  Atqui  afflictiones  positivae  naturaliter  consequentes 
originalium  praerogativarum  subtractionem,  non  sunt  neque 
esse  possunt  nisi  in  statu  huius  vitae.  Sunt,  inquam,  in 
statu  huius  vitae,  quia  remoto  freno  quo  impediebatur  natu- 
ralis  corruptibilitas,  sponte  sua  enascuntur  omnia  quae  nunc 
patimur.  At  vero  in  futura  vita  corruptibilitas  ex  natura  rei 
amplius  non  est:  afflictio  autem  et  tristitia  interior  ex  priva- 
tione  supernaturalis  beatitudinis  nequaquam  esse  potest  in 
iis  qui  illam  non  cognoscunt,  et  aliunde  fruuntur  bonis  quae 
per  naturam  habent,  quales  illi  sunt  qui  decedunt  in  solo  ori- 
ginali.  Relinquitur  ergo  quod  poena  damni  in  eis  condividatur 
ab  omni  tormento  positivo. 

Concludendum  est  ergo,  maximam  esse  differentiam  inter 
reatum  peccati  personalis  et  peccatum  originale.  Et  personale 
quidem  peccatum  bene  concipitur,  quocumque  naturae  hu- 
manae  statu  praesupposito :  sive  enim  sit  homo  ad  superna- 
turalia  elevatus,  sive  in  puris  naturalibus  institutus,  semper 
potest  unusquisque  proprio  actu  sese  a  Deo  ita  avertere,  ut 
vel  signate  vel  exercite  in  bono  commutabili  ultimum  sibi 
constituat  finem.  Unde  ex  diversitate  status  minime  immutari 
potest  formalis  ratio  reatus  culpae  personalis,  tametsi  mate- 
rialiter  loquendo,  non  in  eodem  verificaretur,  uti  suo  loco 
dictum  est.  At  vero,  peccatum  originale  nequit  omnino  con- 
cipi,  seclusa  hypothesi  supernaturalis  rectitudinis  qua  fuit 
humana  natura  primitus  a  Deo  aucta.  Est  enim  essentialiter 
originalis  et  gratuitae  iustitiae  destitutio,  inducta  per  actum 
eius  qui  fons  erat  et  principium  naturae,  aub  cum  superna- 
turali  sanctitatis  rectitudine  propagandae,  si  in  ipso  fonte 
remansisset  natara  talis  qualis  a  Deo  erat  instituta,  aut  cum 
illius  privatione,  si  secus. 

Haec  itaque  dicta  sint  ut  reatum  culpae  mortalis  in  origi- 
nali  et  personali  peccato,  non  secundum  univocitatem  intel- 
ligas,  sed  secundum  analogiam.  Licet  enim  utrobique  habea- 

tur  privatio  gratiae  tollens  conversionem  acl  Deum  finem 
supernaturalem,  non  tamen  utrobique  eadem  exsistit  priva- 
tionis  ratio.  Hic  reitas  simplicis  recessus  ab  ordine  gratuitae 
iustitiae,  ex  capite  naturae  in  omnia  eius  membra  descendens  : 
illic  vero,  personalis  reitas  positivae  adhaesionis  ad  creaturam 
tamquam  ad  finem  supremum  postposito  Deo.  Porro  haec  est 
radicalis  differentia  ex  qua  omnes  aliae  derivantur  quoad 
utriusque  peccati  sequelas  et  effectus,  ut  ex  hucusque  dispu- 
tatis  satis  constare  videtur. 


E  P I L  0  G  U  S 


Ecce  qui  elongant  se  a  te  peribunt^  perdidisti  omnes  qui  for- 
nicantur  abs  te^  miJii  autem  adhaerere  Deo  bonum  est  (1).  Haec 
iiltima  praesentis  tractatus  conclusio  sit:  in  qua,  post  consi- 
derata  tria  suprema  peccatorum  genera,  aequum  est  mentem 
reducere  ad  peccatum  illud  in  quo  perfecte  et  per  prius  ge- 
neris  ratio  invenitur ;  perfecte  quoque  et  per  prius  continetur 
quidquid  alia  duo,  vel  perversitatis  habent,  vel  poenalitatis 
causant.  Et  hoc  est  peccatum  persbnale  mortale,  quod  verbis 
praecitatis  describitur,  quantum  ad  deordinationem  actus, 
quantum  ad  substantiam  eius,  et  quantum  ad  irreparabilem 
miseriam  quam  inducit. 

Deordinatio  peccati  mortalis  desigiiatur  cum  dicitur:  Qui 
elongant  se  a  te^  siquidem  ut  ex  praemissis  constat,  moralis 
perversitatis  ratio  in  nuUo  alio  esse  vel  concipi  potest,  prae- 
terquam  in  deviatione  a  Deo  vero  fine  ultimo  humanae  vitae. 
Est  enim  Deus,  ipseque  solus,  totius  moralitatis  principium 
et  terminus,  ita  ut  tam  repugnet  concipere  bonu)n  vel  malum 
morale,  non  intellecta  convenientia  vel  disconvenientia  cum 
lege  Dei  ad  seipsum  omnia  necessario  dirigentis,  quam  re- 
pugnat  concipere  hominem,  nondum  intellecta  rationalitate. 
Quod  si  quandoque  de  bono  vel  malo  morali  loquimur  secun- 
dum  convenientiam  vel  disconvenientiam  ad  naturam  ratio- 
nalem,  hoc  ideo  est  quia  ipsam  rationalem  naturam  appre- 
hendimus  prout  ipsa  sub  ordine  veri  ultimi  finis  constituta, 
se  tota  involvit  dependentiam  ab  eodem  fine  necnon  et  a  lege 
ipsum  respiciente.  Sed  si  talis  fieret  abstractio  per  quam  to- 

(1)  Psalm.  LXXII,  27. 

taliter  et  absolute  removeretur  divinae  legis  et  proprii  eius 
finis  conceptus,  nihil  iam  ex  omnibus  ad  quae  libido  humana 
se  extendit,  apparere  posset  ut  terminus  deordinationis  vo- 
luntariae,  quia  tunc  liberum  arbitrium  inveniretur  in  apice 
et  fastigio  ordinis,  sibique  ipsi  regula  foret,  ac  pro  tanto  a 
rectitudine  sui  actus  declinare  amplius  non  valeret. 

Vere  igitur  tota  actus  moralis  malitia  in  elongatione  seu 
aversione  a  Deo  reponi  dicenda  est.  Ast  impossibile  sane  est 
ut  homo  moraliter  agens  omni  modo  se  subtrahat  ab  appetitu 
ultimi  finis,  sed  semper  oportet  ut  de  ordine  moralitatis  re- 
maneat  motus  in  bonum,  quin  possit  unquam  voluntas  iDsam 
rationem  mali  in  seipsa  intendere.  Et  hac  de  causa,  explicans 
Propheta  modum  quo  anima  voluntarie  a  Deo  elongatur,  ad- 
dit:  Perdidisti  omnes  qui  fornicantur  abs  te.  Designat  enim 
fornicatio  ista  substantiam  actus  peccati  qua  homo  contra  de- 
bitum  convertitur  ad  commutabile  bonum,  ac  per  hoc  ipsum 
deviat  a  vero  fine.  «  Si  enim  mens  hominis  delectetur  in  spi- 
«  rituali  coniunctione  ad  id  cui  debet  coniungi,  scilicet  ad 
«  Deum,  et  abstineat  se  ne  delectabiliter  aliis  coniungatur 
«  contra  debitum  divini  ordinis,  dicetur  castitas  spiritualis 
«  secundum  illud  2  Cor.  XI-2 :  Despondi  enim  vos  uni  viro 
«  virginem  castam  exkibere  Christo.  Si  autem  delectabiliter  con- 
«  tra  debitum  divini  ordinis  coniungatur  mens  quibuscumque 
«  aliis  rebus,  dicetur  fornicatio  spiritualis,  'secundum  illud 
«  lerem.  III-l :  Tu  autem  fornicata  es  cum  amatoribus  multis  » (1). 

Sed  fornicatio  ista  ducit  ad  interitum  et  perditionem  absque 
remedio,  et  ideo  dicit:  Omnes  qui  elongant  se  a  te  peribunf, 
perdidisti  omnes  qui  fornicantur  abs  te.  Quomodo  peribunt,  et 
quando  perdentur?  Cum  non  dabitur  amplius  locus  poeni- 
tentiae  qua  voluntas  aberrans  sese  rectificat  circa  ultimum 
finem,  quod  erit  in  termino  viae.  Et  hinc  necesse  erit  con- 
sequi  extremam  miseriam  hominum  qui  a  prima  Bonitate  im- 

(1)  S.  Thom.,   2-2,  Quaest.   151,  2.  2. 

mobiliter  aversi,  et  a  vera  vita  perpetuo  exclusi,  semper  di- 
ligent  ea  pro  quibus  punientur  et  summo  odio  habebunt  poenas 
quae  pro  huiusmodi  inHigentur.  Haec  est  mors  aeterna,  hic 
remorsus  pertingens  usque  ad  divisionem  animae  et  spiritus, 
qui  in  Scripturis  metaphorice  vermis  nominatur,  secundum 
illud  Isai.  LXIV-24:  Veniet  omnis  caro  ut  adoret  coram  facie 
mea,  dicit  Domimis.  Et  egredientur  et  videhunt  cadavera  viro- 
rum  qui  praevaricati  sunt  in  me;  vermis  eorum  non  marietur 
et  ignis  eorum  non  extinguetur,  et  erunt  usque  ad  satietatem 
visio?iis  omni  carni. 

E  regione  vero  ponitur  in  prophetia  jllud  in  quo  absoluta 
hominis  felicitas  consistit:  Mihi  autem^  inquit,  adhaerere  Deo 
honum  est.  Et  ideo  certe  bonum  adhaerere  Deo,  quia  ipse 
solus  est  Bonum  per  essentiam,  a  quo  omnia,  per  quem  omnia, 
in  quo  et  ad  quem  omnia.  Ipse  cuius  voluntas,  suprema  et 
imparticipata  regula  honestatis  est,  a  cuius  etiam  ordine  nemo 
vel  leviter  absque  iactura  rectitudinis  se  subtrahere  potest; 
unde  et  scriptum  est:  Doce  me  facere  voluntatem  tuam^  qiiia 
Deus  meus  es  tu^  spiritus  tuus  honus  deducet  me  in  terram  re- 
ctam  (1).  Ipse  demum  altissimum  obiectum  circa  quod  in  fu- 
tura  vita  perfectissima  erit  operatio,  eaque  annexam  habens 
ut  connaturalem  proprietatem  delectationem  purissimam,  in 
qua  nimirum  nihil  miscebitur  quod  a  delectatione  alienum 
sit,  nihil  turpitudinis,  nihil  anxietatis,  nihil  defatigationis.  Et 
ratio  est  quia  «  delectatio  perficit  operationem  sicut  pulchri- 
«  tudo  iuventutem ;  est  enim  quidam  decor  operationis  ipsa 
«  delectatio....  Ipsa  autem  operatio  perfecta,  beatitudo  est: 
«  obiectum  autem  altissimum,  Deus  est ;  delectatio  autem  pu- 
«  rissima  est  spiritualis  delectatio,  ut  in  decimo  Ethicorum 
«  probatur.  Et  ideo  in  littera  dicitur  quod  Deus  rectarum 
«  voluntatum  finis  est,  et  charitas,  et  bona  delectatio,  et  bea- 
«  titudo:  ita  tamen  quod  Deus  ultimus  finis  sit,  et  beatitudo 

(l)  Psalm.  CXLII-10. 

«  charitatem  et  delectationem  complectens  sit  sicut  finis  sub 
«  fine,  coniungens  ultimo  fini »  (1). 

Quae  igitur  cum  ita  sint,  manifestissime  apparet  unum  esse 
verum  et  summum  hominis  malum  quod  est  peccatum,  et  post 
peccatum  commissum,  unum  remedium  quod  est  poenitentia, 
antequam  veniat  dies  immobilitatis  nostrae,  in  qua,  si  ceciderit 
lignum  ad  austrum  aut  ad  aquilonem^  in  quocumque  loco  ceci- 
derit,  ibi  erit. 

(1)  S.  Thom.  in  II,  D.  37,  q.   1,  a.  2. 

PROOEMIUM 


Draeterit  figura  huius  mundi,  ait  Apostolus  a 
scenis  comicis  aut  tragicis  quae  subito  cum 
personis  mutantur,  metaphoram  sumens.  Nec  sane 
inepta  aut  iusta  proportione  carens  metaphora. 
«  Quemadmodum  enim  in  theatro  velamina  multa 
«  sunt,  multique  scenici  ingressi  histrionicam  lar- 
«  vam  in  vultu  habent,  veterem  fabulam  tractant, 
«  resque  gestas  narrant,  et  alius  quidem  philoso- 
«  phum  agit  qui  non  est  philosophus,  ahus  me- 
«  dicus  qui  ne  Hgnum  quidem  tractare  potest,  sed 
«  medici  vestibus  amictus  est ;  alius  servus  qui 
«  tamen  liber  est,  ahus  doctor  qui  ne  Htteras  qui- 
«  dem  novit,  nullo  modo  suam,  sed  ahenam  spe- 
«  ciem  referentes...  Donec  autem  scena  et  thea- 
«  trum  est,  laetique  spectatores  assident,  larvae 
«  manent ;  cum  autem  adveniente  vespera  thea- 
«  trum  solvitur,  recedentibus  omnibus,  larvae 
«  proiiciuntur...,  ita  quoque  in  vita  et  in  fine  vitae. 
« Res  praesentes  sunt  theatrum ;  histrionicam 
«  agunt  divitiae  et  paupertas,  princeps  et  subdi- 
«  tus,  et  his  simiHa.  Cum  autem  dies  iHa  transierit, 

«  et  nox  illa  tremenda  advenerit,  imo  potius  dies 
«  quae  peccatoribus  nox,  iustisque  dies  erit,  cum 
«  solutum  fuerit  theatrum,  cum  proiectae  fuerint 
«  larvae,  cum  unusquisque  et  opera  ad  examen 
«  vocabuntur,  non  unusquisque  et  divitiae  eius, 
«  non  unusquisque  et  principatus  eius,  non  unus- 
«  quisque  et  honor  eius,  non  unusquisque  et  po- 
«  tentia  eius,  sed  unusquisque  et  opera  eius... 
«  Et  quemadmodum  hic,  postquam  solutum  fue- 
«  rit  theatrum,  si  quis  nostrum  in  edito  loco 
«  sedens  viderit  eum  qui  intus  (in  theatro)  phi- 
«  losophus  erat,  foris  aerarium  esse,  exclama- 
«bit:  Hem  I  annon  hic  intus  philosophus  erat? 
«  iam  foris  aerarium  video.  Annon  hic  rex  intus 
«  erat?  et  iam  foris  vilem  quemdam  hominem 
«  cerno.  Annon  hic  intus  dives  erat?  at  foris  pau- 
«  perem  video:  ita  et  ilHc  erit  »  (1). 

Sed,  quod  malorum  omnium  caput  est,  de  iis 
quae  post  solutum  theatrum  erunt,  plerique  homi- 
num  aut  nihil  sciunt,  aut  nihil  cogitant,  aut  nihil 
curant.  Et  ahi  quidem  in  hoc  toti  incumbunt,  ut 
scenam  occupent  cum  spectatorum  admiratione 
et  plausu  continuo,  personatamque  larvam  in  fi- 
nem  usque,  gloriosi  mimi  sustineant.  Quorum 
omnium  typus  fuit  imperator  ille  Caesar  Augu- 
stus,  de  quo  historiae  narrant  quod  supremo  die, 
iamiam  efflaturus  animam,  petito  speculo,  capil- 
lum  sibi  comi  ac  malas  labentes  corrigi  praecepit, 
et  amicos  admissos  percunctatus,  ecquid  iis  vide- 
retiir  mimiim  vitae  commode  transegisse,  con- 

(Ij  Chr5'sost.  Conc.  6  de  Lazaro,  n.  5. 

suetam  in  comoediis  adiecit  et  clausulam :  date 
plaiisiim,  et  vos  omnes  cum  gaud/o  manus  tun- 
dite{\).  Alii  vero  non  tam  theatri  gloriam,  quam 
iucunditatem  voluptatemque  quaerunt.  Horum 
voces  audimus  in  Sapientia:  Umbrae  enim  tran- 
situs  est  tempus  nostrum,  et  non  est  reversio 
finis  nostri,  quoniam  consignata  est^  et  nemo 
revertitur.  Venite  ergo,  et  fruamur  bonis  quae 
sunt,  et  utamiir  creatura  tamquam  in  iuventute 
celeriter.  Vino  pretioso  et  unguentis  nos  im- 
pleamus^  et  non  praetereat  nos  flos  temporis. 
Coronemus  nos  rosis  antequam  marcescant,  nul- 
lum  pratum  sit  quod  non  pertranseat  luxuria 
nostra  (2).  Quare  beatum  dixerunt  eum  cui  vere 
contingit  illa  sors,  beatum  qui  affluit  deliciis,  qui 
prospere  it  post  omnem  concupiscentiam,  quique 
exacto  contentus  tempore  vitae^  cedat  uti  con- 
viva  satur  (3).  At  cum  nonnisi  paucorum  ista  con- 
ditio  sit,  ideo  irruunt  alii,  partem  suam  de  larvata 
felicitate  exigentes,  et  theatri  ordinem  turbantes, 
imo  sus  deque  subvertere  conantes,  ut  fiant  tan- 
dem  primi  qui  erant  novissimi,  et  novissimi  qui 
erant  primi,  Interim  vero  super  omnes  indiscri- 
minatim  tonat  illud  verae  sapientiae  eftatum: 
Vanitas  vanitatum,  et  omnia  vanitas.  Et  iterum : 
Vidi  cuncta  quae  fiunt  sub  sole,  et  ecce  uni- 
versa  vanitas  et  afflictio  spiritus.  Risuni  repu- 
tavi  errorem,  et  gaudio  dixi,  quid  frustra  deci- 
peris  ? 

(1)  Sueton.  in  Augusto,  c.  99. 

(2)  Sap.  II-5. 

(3)  Horat.  I.  i  Sat.  1. 

Inspiciendum  igitur  quid  post  theatrum  erit, 
et  illuc  transferenda  cog"itatio  ubi  res  verae  sunt, 
ubi  larvae  proiiciuntur,  ubi  fabulae  habitus  de- 
ponitur.  Et  tunc  quoque  perspicue  apparebit,  qua 
ratione,  quove  sub  respectu  humanae  res  scenico 
ludo  recte  comparentur.  Numquid  cnim  putabis 
eatenus  tenere  comparationem,  quatenus  pro  inani 
ioco  vita  praesens  habenda  sit?  Nihil  eo  absur- 
dius,  vero  dissimilius  nihil.  Sed  e  contra,  in  tan- 
tum  valet  analogia  in  quantum  praesentes  istae 
fehcitates  et  miseriae  pro  quibus  vel  insequen- 
dis  vel  fugiendis  a  gravissimo  fine  humanae  vi- 
tae  turpiter  aberramus,  tam  caducae,  tam  fluxae, 
tam  fallaces  sunt,  quam  illae  mimorum  in  thea- 
tro.  «  Sicut  enim  in  theatro  sedens,  si  quem  vi- 
«  deris  ex  iis  qui  inferius  ludunt,  personam  ge- 
«  stantem  legis,  non  iudicas  eum  beatum,  neque 
«  regem  esse  credis,  imo  nec  ipse  optaris  esse 
«  tahs :  sed  cum  scias  quod  sit  quispiam  ex  iis 
«  qui  ficus  aut  botros  vendunt  in  foro,  funium 
«  opifex,  aut  faber  aerarius,  aut  aUud  quidquam 
« tale,  non  iudicas  illum  beatum  ob  personam, 
«  aut  ob  vestem,  neque  ex  hisce  rebus  aestimas 
«  illius  vitam :  sic  sane  et  hic  velut  in  theatro, 
«  videlicet  in  mundo  sedens,  et  in  scena  luden- 
«  tes  spectans,  ubi  videris  complures  divites,  ne 
«  putes  vere  divites  esse,  sed  divitum  obtectos 
«  personis  (1)  ».  Non  ergo  pro  lanugine  quae  ab 
aura  tollitur,  et  pro  spuma  graciU  quae  a  pro- 
cella  dispergitur,  et  pro  fumo    qui   cito  a  vento 

(1)  Chiysost.  Conc.  2  de  Lazaro,  n.  3. 


PROOEMIUM 


dissipatur,  iii  eorum  partes  secedendum,  a  qui- 
bus  tardior  experientia  hanc  tremendam  confes- 
sionem  aliquando  extorquebit :  Ergo  erravUnus 
a  via  veritatis,  et  iustitiae  lumen  non  luxit  no- 
biSj  et  sol  intelligentiae  non  est  ortus  nobisf 

Sit  itaque  de  novissimis  nostris  dib'gens  consi- 
deratio.  Quae  quidem  consideratio  quatuor  capi- 
tibus  absolvetur.  Primo  de  morte  termino  viae. 
Secundo  de  statu  animarum  post  mortem,  in  in- 
ferno,  in  purgatorio,  in  paradiso.  Tertio  de  uni- 
versali  resurrectione.  Quarto  de  iudicio  ultimo  et 
definitiva  omnium  ordinatione. 


CAPUT  PRIMUM 

QUAEST.    I. 
DE  MORTE  TERMIXO  VIAE 

Duo  sunt  fundamentales  errores  circa  mortem  in  sua 
habitudine  ad  vitam  praesentem. 

Primus  est  materialistarum  dicentium  mortem  esse  ter- 
minum  post  quem  nihil.  Qui  error  omnium  temporum  fuit 
et  erit,  quia  conformis  est  aestimationi  sensuum,  et  a  legis 
moralis  iugo  eximens,  et  libidini  frena  auferens,  hisque  de 
causis  mentem  carnalis  hominis  in  praeceps  trahens.  Et  ad 
eumdem  errorem  pertinet  opinio  eorum  qui  nunc  dicuntur 
positivistae,  quique  a  futura  vita,  an  sit  vel  non  sit,  se 
abstrahere  fingentes,  docent  finem  ultimum  activitati  nostrae 
propositum  ultra  vitam  terrestrem  minime  subsistere,  ta- 
metsi  non  in  privato  singulorum  individuorum  bono,  sed 
in  progressu  totius  coUectivitatis  humanae  ipsum  repositum 
velint,  et  aliquam  exinde  honestatis  speciem  suo  systemati, 
quod  altruismi  nomine  decorant,  conciliare  tentent.  Deni- 
que  sub  eadem  errantium  categoria  recensendi  quoque  illi 
pantheistae  qui  mortem  concipiunt  velut  refusionem  quam- 
dam  in  magnum  ilav,  seu  animam  mundi.  Et  antiqui  qui- 
dem  philosophi,  sicut  existimabant  singulorum  animas  par- 
ticulas  esse  animae  mundanae,  quarum  quaelibet  suo  corpore 
ut  aqtia  vase  includeretur,  ita  et  reputabant  unamquamque 
animam,  corpore  dissoluto  quasi  effracto  vase,  effluere,  ac 
animae  mundi  e  qua  deducta  fuerat,  iterum  uniri.  Nec  longe 

sunt  ab  hac  conceptione  plures  e  modernis,  quibus  vetera 
deliria  sub  formis  vix  diversis  innovare  placuit.  Constat 
autem  quod  materialisticae  positioni  prorsus  aequivalet 
eiusmodi  resorptio,  qua  omnis  individualitas  et  distincta 
subsistentia  amitteretur;  per  ordinem  enim  ad  futuram  re- 
tributionem  easdem  in  facto  habet  consequentias. 

Alius  fundamentalis  error  fuit  Pythagoraeorum  et  Pla- 

tonicorum  qui  alterius  vitae  praemia  et  poenas  non  diffite- 

bantur.  Verumtamen  vitam  praesentem  minime  habebant 

ut  viam  et  probationem  unicam,  quam  deinde  immutabilis 

status  sive  in  bonis  sive  in  malis  consequitur,  sed  metem- 

psychosim  et  transmigrationes  animarum  et  seriem  infini- 

tam  vicissitudinum  adstruebant.  Horum  doctrinam  secutus 

est  Origenes,  praesertim  in  libris  ~=.p\  ap/wv.  de  quibus  sic 

censet    Hieronymus   epist.    124  ad    Avitum:  «  Quamobrem 

«  petis,  Avite  carissime,  ut  ipsum  ad  te  exemplar  dirigam, 

«  quod  a  me  olim  translatum,  et  nulli  alii  traditum,  a  (quo- 

«  dam)  fratre  perverse  editum  est.  Accipe  igitur  quod  petisti, 

«  sed  ita  ut  scias  detestanda  tibi  in  eis  esse  quam  plurima, 

<^  et  iuxta  sermonem  Domini,  inter  scorpiones  et  colubres 

*  incedendum,  ut  est  illud  statim  in  primo  volumine...  Ipsos 

«  daemones  ac  rectores  tenebrarum  in  aliquo  mundo,  vel 

«  mundis,  si  voluerint  ad  meliora  converti,   fieri  homines, 

«  et  sic  ad  antiquum  redire  principium :  ita  duntaxat  ut  per 

«  supplicia  atque  tormenta  quae  vel  multo  vel  brevi  tem- 

«  pore  sustinuerint,  in  hominum  eruditi  corporibus,  rursum 

«  veniant  ad  angelorum   fastigia.  Ex  quo  consequenti  ra- 

« tione  monstrari,  omnes    rationabiles    creaturas  ex  homi- 

«  nibus  posse  fieri,  non   semel  et  subito,    sed   frequentius, 

«  nosque  et  angelos  futuros    daemones  si   egerimus  negli- 

«  gentius,  et  rursum    daemones,  si  voluerint  capere  virtu- 

<' tes,    pervenire    ad   angelicam    dignitatem...    In   secundo 

«  autem  libro   mundos  asserit   innumerabiles,    non,   iuxta 

«  Epicurum,  uno  tempore  plurimos  et  sui  similes,  sed  post 

<^  alterius  mundi  finem,    alterius  esse  principium.    Et  ante 

«  hunc  nostrum  mundum,    alium   fuisse    mundum,  et  post 

«  hunc,  alium  futurum,  et  post  illum,  alium,  rursumque 
«  caeteros  post  caeteros. ..  In  libro  quoque  tertio  haec  vitia 
«  continentur:  Saepius  diximus  in  infinitis  perpeHtisque 
«  saeculis  in  quihus  anima  subsistit  et  vivit,  sic  non- 
«  nullas  earum  ad  peiora  corruere,  ut  ultimum  malitiae 
« locum  teneant,  et  sic  quasdam  proficere,  ut  de  ultimo 
^  malitiae  gradu  ad  perfectam  veniant  consummatamque 
«  virtutem...  Etpostdisputationem  longissimam  qua  omnem 
«  creaturam  corpoream  in  spiritualia  corpora  et  tenuia 
«  dicit  esse  mutandam,  cunctamque  substantiam  in  unum 
«  corpus  mundissimum  et  omni  splendore  purius  conver- 
« tendam,  et  talem  qualem  nunc  humana  mens  non  potest 
«  cogitare,  ad  extremum  intulit :  Et  erit  Deus  omnia  in 
«  omnibus,  ut  universa  natura  corporea  redigatur  in  eam 
«  substantiam  quae  omnibus  melior  est,  in  divinam  scilicet, 
«  qua  nulla  est  melior  ».  Haec  Origenes,  Pythagorae  Pla- 
tonisque  dogmata  sequens.  Quae  etiam  usque  hodie  aliqui 
retinent,  somniantes  rehabilitationem  Satanae,  et  damna- 
torum  redemptionem,  et  post  longa  saecula  universalem 
cunctorum  restitutionem. 

Ergo  iuxta  alios,  omnium  rerum  mors  est  extremum. 
luxta  alios  vero,  nequidem  est  extremum  viae,  sed  solum 
unius  viae,  post  quam  alia  est  futura,  et  post  illam  alia, 
rursumque  caeterae  post  caeteras.  Porro  inter  utramque 
positionem  medium  stat  fidei  catholicae  immobile  dogma^ 
quod  sequenti  propositione  continetur. 

THESIS  I. 

Hominibus  vita  praesens  est  via  ad  futuram,  eamque  im- 
mobilem  ac  perenniter  duraturam,  in  qua  unusquisque  recipiet 
a  Domino  prout  gessit  in  corpore,  sive  bonum  sive  malum. 
Et  huic  viae  definitivus  terminus  imponitur  per  mortem,  post 
quam  nullus  relinquitur  locus,  nec  ad  poenitendum,  nec  ad 
merendum,  nec  denique  ad  immutandum  quavis  ratione 
statum  peccati  vel  gratiae  in  quo  animam  ultimum  instans 
deprehenderit. 

§  1- 

Esse  vitam  futuram,  eamque  perennem  et  nusquam  de- 
situram,  in  qua  pro  praesentis  vjtae  meritis  retributio  fiet, 
omnes  quotquot  sunt  Evangelii  paginae  procul  dubio  pro- 
testantur.  Ubique  enim  vita  aeterna  et  regnum  coelorum 
in  praemium  repromittitur.  Ubique  etiam  e  regione  ponitur 
ignis  aeternus  et  locus  tormentorum  paratus  iis  qui  egerint 
mala.  Ita  sane  in  primo  initio  et  ultima  consummatione 
praedicationis  Christi.  In  primo  quidem  initio,  id  est  in 
oratione  illa  inaugurali,  Matth.  V-VII,  in  qua  sumpto  exor- 
dio  a  beatitudinibus,  ad  regnum  caelorum,  ad  possessio- 
nem  terrae  viventium,  ad  visionem  aeternam  in  gloria  fi- 
liorum  Dei  cunctos  evocat.  In  consummatione  vero,  id  est 
in  sermone  qui  ultimus  fuit  ante  passionem,  Matth.  XXV, 
ubi  descripto  adventu  Filii  hominis  in  maiestate  ad  iudi- 
candum  omnes  gentes,  his  conclusit  verbis:  Et  ihiint  hi 
in  siipplicinm  aeternnm,  iiisti  aiitem  in  vitani  aeternam. 
Porro  principio  et  fini  plane  consonant  intermedia,  et  in 
primis  praecipuae  evangelicae  parabolae.  Parabola  certe 
zizaniorum :  Sicut  ergo,  inquit,  collignntur  sisania  et  igni 
comburuntur,  sic  erit  in  consummatione  saeculi.  Mittet 
Filius  hominis  angelos  suos,  et  colligent  de  regno  eius 
omnia  scandala  et  eos  qui  faciunt  iniquitatem.  Tunc  iusti 
Julgebunt  sicut  sol  in  regno  Patris  eorum.  Tum  parabola 

de  sagena  missa  in  mare  et  ex  omni  genere  piscium  con- 
gregante,  aliis  (id  est  bonis)  reservatis  in  vasis,  aliis  vero 
(id  est  malis)  foras  missis:  Sic  erit  in  consummatione  sae- 
culi.  Exihunt  angeli,  et  separabunt  malos  de  medio  iusto- 
rum,  et  mittent  eos  in  caminum  ignis;  ibi  erit  Jletus  et 
stridor  dentium.  Rursus  parabola  de  inventione  thesauri 
et  pretiosae  margaritae,  pro  quibus  emendis  omnia  quae 
habet  vendere  debet  homo.  Parabola  quoque  de  divite  epu- 
lone  et  Lazaro  paupere,  quorum  unus  moriens  sepelitur  in 
inferno,  alter  vero  portatur  ab  angelis  in  sinum  Abrahae. 
Item  parabola  de  villico  nequam,  cuius  exemplo  edocemur 
facere  nobis  amicos  qui  recipiant  nos  in  aeterna  taberna- 
cula.  Parabola  demum  talentorum  in  qua  dominus  peregre 
rediens  praemiat  servos  diligentes,  servum  vero  inutilem 
iubet  proiici  in  tenebras  exteriores.  Hinc  gravissimae  illae 
monitiones  quae  continuo  occurrunt  in  ore  Christi:  Quid 
prodest  homini  si  mundum  universum  lucretur,  animae 
vero  suae  detrimentum  patiatur? ...  Filius  enim  hominis 
venturus  est  in  gloria  Patris  sui  cum  angelis  suis,  et  tunc 
reddet  unicuique  secundum  opera  eius.  Et  iterum :  Si  manus 
tua  velpes  tuus  scandalisat  te,  abscide  eum  et  proiice  abs  te; 
bonum  tibi  est  ad  vitam  ingredi  debilem  vel  claudum,  quam 
duas  manus  vel  duos  pedes  habentem  mitti  in  ignem  ae- 
ternum.  Itemque:  ////  qui  digni  liabebuntur  saeculo  illo  et 
resurrectione  ex  mortuis,  ultra  mori  (non)  poterunt ;  ac- 
quales  anim  angelis  sunt,  et  filii  sunt  Dei,  cum  sint  filii 
resurrectionis.  Et  rursus:  Attendite  vobis  ne  forte  graven- 
tiir  corda  vestra  in  crapula  et  ebrietate  et  curis  huius  vitae, 
et  superveniat  in  vos  repentina  dies  illa.  Et  alia  eiusdem 
tenoris  eiusdemque  sensus  pene  innumera.  Ideo  Petrus  in 
ipsa  intimatione  Legis  evangelicae  ad  primitias  gentium: 
Praecepit  nobis  praedicare  populo  et  testificari  quia  ipse 
est  qui  constitutus  est  a  Deo  iudex  vivorum  et  mortuorum. 
Et  Paulus  in  Areopago:  Nunc  annuntiat  Jiominibus  ut 
omnes  ubique  poenitentiam  agant,  eo  quod  statuit  diem  in 
quo  iudicaturus   est  orbem   in   aequitate,   in  viro  in   quo 

st((ti(it,  fidcm  p)'((ef)iiis  onnf/hi(s,  snsc/tc(j(s  ei(vi  ((  Jiior- 
ti(is.  Hinc  demum  in  symbolo  fidei  profitemur:  «  Inde  ventu- 
«  rus  est  iudicare  vivos  et  mortuos.  Ad  cuius  adventum 
«  omnes  homines  resur^ere  habent  cum  corporibus  suis, 
«  et  reddituri  sunt  de  factis  propriis  rationem.  Et  qui  bona 
« egerunt,  ibunt  in  vitam  aeternam,  qui  vero  mala,  in 
« ignem  aeternum.  Haec  est  fides  catholica,  quam  nisi  quis- 
«  que  fideliter  firmiterque  crediderit,  salvus  esse  non  po- 
« terit ». 

Cum  igitur  futura  vita  et  propria  eius  praemia  et  poenae 
in  libris  N.  T.  tam  clare,  tam  asseveranter,  tamque  instanter 
proponantur,  de  Veteri  Testamento  paulo  difficilior  occurrit 
quaestio,et  operae  pretium  erit  si  in  quaestione  discutienda 
aliquantisper  immoremur. 

Id  in  primis  ex  christiana  revelatione  certissimum,  quod 
omni  tempore  omnique  aetate,  videlicet  ab  ipso  mundi  exor- 
dio,  de  alterius  vitae  remuneratione  indubitata  fides  viguit 
in  populo  Dei.  Cuius  rei  fideiussorem  habemus  Paulum, 
Heb.  XI,  ubi  absolute  asserit  nemini  unquam  contigisse 
iustitiam  apud  Deum  nisi  credenti  quia  ijiqi(irejitihi(s  se  re- 
jjiKjierator  sit,  testaturque  omnes  antiquos  iustos  in  hac 
fide  testimonium  esse  consecutos:  Abel,  Henoc,  Noe,  Abra- 
ham,  Isaac,  lacob,  loseph,  Moysen,  Gedeon,  Barac,  Samson, 
lephte,  David,  Samuelem  et  Prophetas.  Neque  enim  du- 
bium  esse  potest  de  qua  remuneratione  hic  sermo  sit.  Nam 
praeterquam  quod  in  scripturis  apostolicis  nulla  alia  an- 
nuntiatur  remuneratio  nisi  illa  futuri  saeculi,  sensum  satis 
declarant  ea  quae  mox  subdit  Apostolus  de  Abraham,  Isaac, 
et  lacob :  Fide  dejjioratus  est  (Abraham)  in  terra  reprojjiis- 
sioiiis  tajtquam  in  aliena,  in  casulis  habitajido  cujn  Isaac 
ct  lacob  cohaeredibu>  reprojnissionis  eiusdem.  Expectabat 
ejiim  fujtdajnejtta  habentejn  civitatem.  Et  rursus:  Confi- 
tentes  quia  peregrijii  et  hospites  sunt  super  terram.  Qui 
enijji  haec  dicunt,  significant  se  patriam  ijiquirere.  Et  si 
quidejji  ipsius  ijiejnijiissent  de  qua  exierant,  habebant  uti- 
que  tempus  revertendi.  Nunc  autem  meliorejn  appetunt,  id 

est  caelestem.  Eumdem  sensum  confirmant  quae  infra  di- 
cuntur  de  Moyse:  Magis  eligens  affligi  cum  popiilo  Dei, 
quam  temporalis  peccati  habere  incunditatem. . .  Aspiciebat 
enim  in  remunerationem,  utique  vitae  futurae,  ut  stet  op- 
positio  ad  delicias  temporales  quibus  potuisset  frui  in  aula 
Pharaonis.  Item  quae  subduntur  de  Eleazaro  et  Machabaeis: 
Alii  autem  distenti  sunt,  non  suscipientes  redemptionem, 
ut  meliorem  invenirent  resurrectionem,  id  est,  nolentes  illi- 
cito  pacto  vitam  redimere,  certissima  spe  vitae  melioris 
animati.  Denique  ea  quae  conclusionis  instar  in  fine  capitis 
leguntur:  Et  hi  omnes  testimonio  fidei  probati  non  acce- 
pernnt  repromissionem,  Deo  pro  nobis  melius  aliquid  pro- 
vidente,  ut  non  sine  nobis  consummarentur .  Ubi  iterum 
sermo  est  de  promissione  caelesti,  nam  terrenae  promissio- 
nes  iam  praestitae  fuerant  illis  quibus  secundum  ordinem 
providentiae  Dei  praestandae  erant.  Nunc  autem  consum- 
matio  remunerationis  caelestis  in  gloriosa  resurrectione 
nondum  fuit  facta,  sed  differtur  usque  in  saeculi  finem  eis 
pariter  et  nobis  uno  eodemque  tempore  exhibenda.  Ex  his 
igitur  et  aliis  Novi  Testamenti  testimoniis  res  iam  confi- 
citur,  nec  remanet  dubitationi  locus,  an  fuerit  in  antiquis 
fidelibus  de  remuneratione  venturi  saeculi,  non  secus  ac  in 
nobis,  fides  constans  et  invicta.  Proinde  quaestio  solum 
esse  potest  de  ipsissimis  Veteris  Testamenti  libris.  Non 
enim  desunt  qui  dicere  audeant,  nihil  a  paganismo  distare 
litteras  istas,  quod  attinet  ad  vitam  futuram  et  repositas 
in  ea  sanctiones  legis  moralis  qua  in  conscientia  homo 
obligatur. 

Ad  huius  autem  rei  convenientem  elucidationem  prae- 
mittere  oportet,  omnem  Scripturam  apud  ludaeos,  teste  Hie- 
ronymo  in  Prologo  Galeato,  in  tres  classes  fuisse  divisam. 
Prima  classis,  sive  primus  ordo  qui  Lex  ab  eis  dicebatur, 
quinque  libros  Moysis  continebat,  id  est  Pentateuchum.  Se- 
cundus  ordo  complectebatur  Prophetas;  sub  qua  divisione 
ponebant  libros  losue,  ludicum  et  Regum,  tum  Isaiam,  le- 
remiam,  Ezechielem,  et  duodecim  minores.  Denique  tertius 

ordo  hagiographa  comprehendit,  quae  novem  numerabantur: 
lob,  Psalmi,  Proverbia,  Ecclesiastes,  Canticum  canticorum, 
Daniel,  Paralipomenon,  Esdras,  et  Esther.  Adde  tandem 
deuterocanonicos  (Sapientiam,  Ecclesiasticum,  Baruch,  To- 
biam,  ludith,  et  duos  Machabaeorum),  qui  apud  ludaeos  in 
magna  erant  veneratione,  quanquam  in  canone  non  ad- 
scripti,  quoniam  post  tempora  Esdrae,  ut  scribit  losephus 
1.  1  c.  App.  c.  S,  «  minus  explorata  tuit  successio  prophe- 
«  tarum  »,  id  est  successio  eorum  virorum  qui  munere  pro- 
phetico  a  Deo  insigniti,  tantam  habuerint  auctoritatem 
quanta  requirebatur  ad  hoc,  ut  in  albo  Scripturarum  novi 
libri  authentice  referrentur.  At  nobis  horum  librorum  ca- 
nonicitas  ex  apostolica  traditione  certissime  innotuit:  qui 
idcirco  iure  meritoque  sub  hagiographorum  categoria  sim- 
pliciter  et  absolute  sunt  recensendi. 

Nunc  ergo  fatendum  omnino  est  quod  in  libris  proprie 
legalibus,  hoc  est  in  ipsa  Lege  per  Moysis  ministerium  a 
Deo  data  populo  Hebraeorum,  non  continentur  promissio- 
nes  futurae  vitae,  iuxta  illud  Apostoli:  Ufnbram  habens  Lex 
futnrontjn  bonornm,  non  ipsam  imaginem  rerum.  Neque 
enim  in  vi  huius  legis  ad  invisibilia  bona  homines  ordina- 
bantur.  Sed,  ut  alibi  expositum  est  (1),  in  antiquis  fidelibus 
duplex  omnino  respectus  est  distinguendus,  prout  formaliter 
considerantur  vel  ut  incorporati  hierarchiae  V'".  T.,  vel  ut 
pertinentes  ad  testamentum  illud  quo  statuerat  Deus  uni- 
versum  genus  humanum  per  unum  mediatorem  Christum 
in  pristinam  gratiam  reparare.  Et  primo  quidem  modo  non 
erant  nisi  in  vestibulo  regni  Christi,  umbratilibus  typis  ac 
terrenis  figuris  insistentes.  Alio  autem  modo  evocati  erant 
ad  futura  bona  non  secus  ac  nos.  Hinc  simul  cum  Lege 
Mosaica  praesto  eis  aderat  alia  doctrina  et  alia  revelatio, 
eaque  antiquitus  primum  ab  Adam  et  patriarchis  de  ore 
in  os  tradita,  deinde  vero  scripturis  etiam  sacris  commen- 
data,  sed  iis  potissimum  scripturis  quae  in  hagiographorum 
ordine  paulo  supra  fuerunt  numeratae. 

(1)  De  Ecclesia,  Q.  1  in  prologo. —  Dc  Sacramentis. 

Potissimum  dixi,  at  non  exclusive.  Antiquae  enim  tra- 
ditionis  et  certissimae  fidei  gentis  Hebraeorum  de  futura 
vita,in  ipsis  libris  Mosaicis  aperta  prostant  documenta,  velut 
cum  de  Abraham  dicitur,  Genes.  XXV-8:  Deficiens  niortuus 
est  in  senectute  bona  et  plenus  d^erum,  congregatusque  est 
ad  populum  suujn(\).  Et  de  Isaac,  Genes.  XXXV-29:  Con- 
sumptusque  aetate  mortuus  est,  et  appositus  est  populo  suo 
senex  et  plenus  dierum.  Et  de  lacob,  Genes.  XLIX-29 :  Prae- 
cepit  eis  dicens:  Ego  congregor  ad  populum  meum.  Sepelite 
me  cum  patribus  fueis  in  spelunca  duplici  quae  est  in  agro 
Ephron  Hethaei...  Finitisque  mandatis  quibus  filios  ins- 
truebat,  collegit  pedes  suos  sttper  lectulum,  et  obiit,  appo- 
situsque  est  ad  populum  suumi^).  Et  Deuter.  XXXIl-48: 
Locutusque  est  Dominus  ad  Moysen  dicens:  Ascende  in 
montem  Nebo...  Quem  conscendens  iungeris  populis  tuis, 
sicut  mortuus  est  Aaron  frater  tuus  in  monte  Hor,  et  ap- 
positus  populis  suis{3).  Quibus  verbis  quid  aliud  significatur 
nisi  translatio  e  statu  viventium  in  hac  mortalitate,  ad  sta- 
tum  patrum  degentium  in  altera  vita,  id  est  ad  societatem 
iustorum,  ad  quam  in  morte  congregari  dicuntur  sancti  pa- 
triarchae,  sicut  cum  de  agris  in  horreum  congregatur  mes- 
sis  matura?  Et  bene  quidem  dicuntur  congregari  sive  ap- 
poni  ad  populum  suum,  quia  hic  apud  nos  duae  civitates 
interim  permiscentur  et  permixtae  manent  quamdiu  durat 
saeculum  praesens.  In  altera  vero  vita  plane  separantur,  ut 
unaquaeque  seorsum  sinu  suo  proprios  excipiat  cives,  quos 
iam  non  caro  et  sanguis,  non  terreni  generis  communitas, 
non  sors   nativitatis,  sed   cognatio    animorum,  et    amores 

(l)Hic  non  potest  significari  communitas  sepulcri,  praesertim  quia 
Abraham  non  habuit  communem  cum  populo  suo  sepulturam,  qui  in  terra 
aliena,  longe  a  cognatione  siia  e  qua  exierat,  vixit  et  mortuus  est. 

(2)Distinguitur  congregatio  ad  popiilum  a  sepultura  cum  patribus,  quae 
etiam  nonnisi  post  multos  ab  obitu  dies  secuta  est,  deferente  loseph  corpue 
patris  e  terra  Aeg5'pti  in  terram  Chanaan. 

(3)  Et  nota  quod  Moj-ses  mortuus  est  in  solitudine,  quin  unquam  co- 
gnoverit  homo  locum  sepulcri  eius,  ut  habetur  Deuter.  XXXIV-6. 

iidem,  et  similis  vitae  merita  coniunxerunt.  Et  haec  quidem 
de  communione  sanctorum  post  mortem  vetus  Scriptura 
habet. 

Sed  nec  de  congregatione  malorum  in  inferno  silet,imo 
iis  passim  utitur  verbis  quae  traditionis  Moyse  longe  anti- 
quioris  circa  poenas  futuras  certam  faciant  fidem.  Quid  est 
enim  quod  infernos  manes  nomine  gigantnm  (Raphaim)  ap- 
peUare  consuevit?  Sane  vero,  Proverb.  IX-18,  Salomon  ait 
quod  viae  mulieris  meretricis  ducunt  ad  locum  gigantum: 
Et  ignoravit  qiiod  ibi  sint  gigantes,  et  in  profnndis  in- 
ferni  convivae  eiiis.  Et  infra,  XXI-16,  dicit  quod  quisquis 
a  via  sapientiae  deflexerit,  in  coetu  gigantnm  commorabi- 
tnr.  Apud  lob  quoque,  XXVI-5,  legitur:  Ecce  gigantes  ge- 
miint  snb  aqnis,  et  qni  Jiabitant  cnm  eis.  Nudns  est  infer- 
nns  coram  illo,  et  nnllnm  est  operimentnm  perditioni.  De- 
nique  Isaias,  XI\"-9,  regi  Bab^^lonis  vaticinatur  fore  ut,  post- 
quam  morte  perculsus  fuerit,  Raphaim  seu  gigantes  e  loco 
suo  obviam  ituri  sint  ut  venientem  excipiant:  Infernns,  in- 
quit,  subter  contnrbatiis  est  in  occnrsnm  adventus  tni,  susci- 
tavit  tibi  gigantes.  Omnes  principes  terrae  surrexerunt  de 
soliis  suis...  Universi  respondebnnt  etdicent  tibi:  Et  tu  vul- 
neratus  es  sicut  et  nos,  nostri  similis  effectus  es.  Detracta  est 
ad  inferos  superbia  tna,  concidit  cadaver  tnnni,  subter  te 
sternetnr  tinea,  et  operimentnui  tnuin  ernnt  vermes.  Unde 
inter  alias  acceptiones  huius  vocis  gigantes,  communi  con- 
sensu  interpretes  ponunt  manes  impiorum.  Sed  huiusmodi 
acceptionis  quaenam  alia  origo  esse  potest  nisi  id  quod  nar- 
ratur  in  Genesi  (VI-4)  de  famosis  gigantibus  qui  remanse- 
rant  in  memoria  familiae  Noe  velut  quaedam  nequitiae  per- 
sonificatio,  quorum  impietas,  ut  scribit  Hieronymus  epist.  10, 
totius  orbis  naufragium  in  diluvio  adduxit?  Erat  igitur  in 
traditione  veterum  Hebraeorum,  quod  impiorum  animae  in 
infernum  descendunt,  ibique  simul  congregantur  tanquam 
in  terra  miseriae,  ut  habetur  lob  X-22,  terra  tenebrarum  in 
qua  umbra  mortis  et  nullus  ordo,  sed  sempiternus  horror 
inhabitat. 

Verum,  ut  supra  dictum  est,  ad  eos  potissimum  V.  T. 
libros  attendamus  oportet,  in  quibus  ex  professo  et  data 
opera  praesens  vita  ut  praeparatio  futurae  exhibetur.  Et 
in  hoc  genere,  primo  loco  afferendus  liber  Ecclesiastae,  qui 
hac  unica  velut  argumentatione  totus  contitetur.  Cum  vana 
omnia  siib  sole  sint,  id  unum  in  homine  magnum  verum- 
que  esse,  si  Deum  timeat,  praeceptis  eius  pareat,  ac  futuro 
iudicio  purum  atque  integrum  se  servet.  Cuius  enthyme- 
matis  antecedens,  inquit  Bossuetius  Praef.  in  Eccl.,  «  rerum 
«  humanarum  enumeratione,  tantique  regis  (Salomonis)  ex- 
«  perimentis  constat,  ut  quia  exquisitissimas  voluptates 
^  assequi  alii  per  egestatem  aut  imperitiam  nequeant,  alii 
«  temperantia  non  curent,  exsistat  Salomon  unus  regum 
«  opulentissimus,  rerumque  prudentia  clarissimus,  qui  cum 
«  ultro  fateatur  in  tanta  bonorum  affiuentium  copia  nihil 
«  a  se  denegatum  cupiditatibus,  simul  tamen  cogaturagno- 
«  scere,  non  modo  vana  et  nulla,  verum  etiam  irridenda 
«  partim,  partim  etiam  deploranda  esse  omnia,  sibique  tam 
«■  florenti,  tam  beato,  vitam  fuisse  taedio,  ac  potiores  visos 
«  qui  necdum  nati  essent.  Id  autem  sic  conficit:  Quod  homo 
«  nascatur  ad  malorum  experientiam,  neque  quidquam  in 
«  scientia  sit  praesidii,  neque  ea  tolli  queat  caecum  illud 
«  atque  improvidum  quo  in  perniciem,  velut  obiecto  hamo, 
«  inscii  devolvamur  (1).  Quin  ipsa  etiam  qualis  esse  solet 
«  in  humano  genere  sapientia,  inter  vanissima,  imo  inter 
«  cruciatus  animi  reputanda  sit  (2).  Docet  denique,  eo  de- 
«  duci  hominem  tot  aerumnis,  curis,  libidinibus,  laboribus, 
«  erroribus,  ut  caeca  mersus  caligine,  neque  sapientem   a 

(1)  Vidi  sub  sole,  nec  velocium  esse  cursum,  nec  fortium  bellum,  nec 
sapientium  panem,  nec  doctoruui  divitias,  sed  tenipus  casumque  in 
omnibus.  Nescit  homo  finem  sim)u,  sed  sicut  pisces  capiuntur  Jiamo,  et 
sicut  aves  laqueo  comprehenduntur,  sic  capiuntur  homines  in  tempore 
malo,  cum  eis  extemplo  supervenerit.  (Eccl.  IX-11). 

(2)  Dedique  cor  meum  ut  scirem  prudentiam  atque  doctrinam,  er- 
roresque  et  stultitiam,  et  agnovi  qtiodin  his  quoque  esset  labor  et  af- 
flictio  spiritus,  eo  quod  in  multa  sapientia  multa  sit  iiidignatio,  ct 
qui  addit  scientiam,  addit  et  laborem.  (1-17). 

«  stulto,  neque,  quod  gravius  est,  seipsum  a  pecude  satis 
«  secernere  valeat  (1),  donec  ad  Deum  eiusque  iudicia  con- 
«  iectis  oculis,  deprehendat  in  se  occultum  illud  quod  ad 
«  Dei  imaginem  conditum,  dissoluto  corpore  atque  in  ter- 
«  ram  suam  abeunte,  ad  auctorem  Deum  redeat,  eius  arbi- 
«  trio  iudicandum.  Atque  id  quidem  ultimo  capite  et  uno 
«  verbo  transigitur.  Caeterum  toto  libro  praeparatur  iactis 
«  veri  seminibus,  sanisque  sententiis  velut  radiis  inter  offu- 
«  sas  tenebras  intermicantibus  (2),  quae  tanquam  disiectis 
«  nubibus,  tandem  in  limpidissimam  lucem  erumpunt ».  Sic 
enim  conclusit  Ecclesiastes:  Memento  creatoris  tui  in  die- 
hiis  iuventiitis  tiicie,  antequam  veniat  tempns  afflictionis, 
et  appropinqnent  anni  de  qnihns  dicas:  non  mihi placent ,^ 
seniles  scilicet,  et  ad  sepulcrum  praecipites.  Quando  coni- 
movehuntur  custodes  domus,  id  est  manus  protegendo  cor- 
pori  natae,  et  nutahunt  viri  fortissimi,  id  est  crura  quae 
corpus  sustentant,  et  otiosae  erunt  molentes  in  minuto  nu- 
mero,  id  est  dentes  quibus  permoliti  cibi  in  alvum  trans- 
mittuntur,  et  tenehrescent  videntes  per  foramina,  id  est 
oculi  quibus  aetate  confectis  caligat  acies  et  intuitus  ob- 
scuratur.  Et  claudent  ostia  in  platea  in  humilitate  vocis 
rnolentis,  id  est,  quando  claudentur  labia  extrinsecus,  sub- 

(1)  Dixi  in  corde  meo  de  filiis  homijunn,  nt  probaret  eos  Deiis,  et 
ostenderet  similes  esse  bestiis.  Idcirco  nniis  interitns  est  hominis  et 
iumentornm,  et  aeqna  ntrinsqne  conditio:  sicnt  moritnr  homo,  sic  ct 

illa  morinntnr ?  Quis  novit  si  spiritus  filiornm   Adam   ascendat 

snrsnm.  et  si  spiritns  inmentornm  descendat  deorsnm?  (III-18).  Quis 
novit?  inquit,  referens  id  quod  impii  dicunt,  ac  per  hoc  ostendens  abys- 
sum  ignorantiae  humanae, 

(2)  Vidi  snb  sole  in  loco  indicii  impietatem,  et  in  loco  iustitiae 
iniqnitatem,  et  dixi  in  corde  meo :  Instnm  et  impinm  iudicabit  Dens, 
et  tempns  omnis  rei  tnnc  erit.  (111-16).  Vidi  impios  sepnltos,  qni  etiam 
cum  adhuc  viverent,  in  loco  sancto  erant,  et  landahantnr  in  civitate 
qnasi  instorum  operum,  sed  et  hoc  vanitas  est.  Etenim  quia  non  pro- 
fertnr  cito  contra  malos  sententia,  absque  timore  iillo  filii  homintim 

perpetrant  mala.  Attamen  peccator  ex  eo  qtiod  centies  facit  malum, 
et  per  patientiam  sustentatur,  ego  cognovi  qnod  erit  bonum  timenti- 
bus  Deum,  qui  verentur  faciem  eius.  (VIII-10). 

latis  dentibus  compressa,  ut  vox  exire  nisi  exilis  et  fracta 
non  possit.  Et  constcrgent  ad  vocem  volitcris,  quatenus  fri- 
gescente  iam  sanguine  et  humore  siccato,  quibus  materiis 
sopor  alitur,  ad  levem  sonitum  senex  evigilat,  noctisque 
medio  cum  gallus  cecinerit,  festinus  exsurgit.  Et  obsnrde- 
scent  ornnes  filiae  canninis,  dum  auribus  aggravatis,  con- 
cidet  omnis  delectatio  musicae  et  cantus.  Excelsa  qnoqiie 
tiniebiint  et  formidabitnt  in  via,  pro  quanto  ardua  ingredi 
senex  non  valet,  et  lassis  poplitibus  ac  trementi  vestigio 
etiam  in  plano  itinere  tluctuans,  offensam  gressuum  for- 
midat.  Florebit  amygdaliis,  impingtiabittir  locnsta  (vel  ta- 
lus),  et  dissipabitur  capparis,  capillo  scilicet  incanescente, 
tumescentibus  pedibus,  et  vigore  omni  propter  ruptum  mem- 
brorum  foedus  relaxato.  Memento  itaque  creatoris  tui  an- 
tequam  veniant  dies  illi,  et  revertatitr pitlvis  in  terram  sitam 
ttnde  erat,  etspiritus  redeat  ad  Deitm  qui  dedit  illttm.  Prae- 
clara  sane  sententia,  in  qua  etiam  apparet  quorsum  in  an- 
tecedentibus  vergebat  tam  studiosa  dissolutionis  corporis 
descriptio:  nimirum  ut  etiam  atque  etiam  inculcaretur  quid 
sit  inter  animam  et  corpus  discriminis,  quave  ratione  post 
consummatam  machinae  paulatim  fatiscentis  ruinam,  ani- 
mus  integer  et  incorruptus  et  plane  immortalis  ad  Deum 
revertatur.  Unde  iam  parata  est  ultimae  conclusioni  via. 
Principium  enim  repetens  a  quo  exorsus  fuerat:  Vanitas 
vanitatitm,  dixit  Ecclesiastes,  et  omnia  vanitas .. .  Faciendi 
plttres  libros  mtlltts  est  finis,  frequensque  meditatio  carnis 
afflictio  est ...  Finem  loquendi  pariter  omnes  audiamus: 
Deum  time  et  mandata  eius  observa,  hoc  est  enim  omnis 
homo.  Et  cuncta  quae  fiunt  adducet  Deits  in  iitdicium  pro 
omni  errato,  sive  bontim,  sive  malitm  illitd  sit.  Haec,  in- 
quam,  totius  libri  conclusio  est,  ad  quam  lectores  omnes 
provocantur.  Haec  summa,  haec  recapitulatio  quae,  ut  di- 
citur  vers.  11,  quasi  clavus  in  altum  defixus  haerere  debet, 
ut  iam  necesse  non  sit  petere  libros  qui  per  hominum  ma- 
nus  nullo  fine  aut  operae  pretio  circumferuntur,  sed  unum 
id  infigere  animo  quod  omnium  caput  est:  ad  hoc  scilicet 

natuni  esse  hominem,  ut  creatorem  suum  intcUigens,  vene- 
rctur  cum  honore  et  opere  mandatorum.  *  Siquidem  cum 
«  iudicii  tempus  advenerit,  quidquid  a  nobis  gestum  est, 
«  stare  sub  iudice,  et  ancipitem  diu  expectare  sententiam, 
«  et  unumquemque  recipere  pro  opere  suo,  sive  mali  quid 
«  gesserit,  sive  boni  »  (1).  —  Mdes  igitur  omne  dogma  vitae 
futurae,  data  opera  et  omnino  ex  professo  inculcatum  in 
hoc  Salomonis  libro.  Cui  ad  amussim  consonat  liber  Ec- 
clesiastici,  nomine  -apsvsto-j  vel  Sapientiae  lesu  filii  Sirach 
a  veteribus  passim  appellati:  velut  cum  semel  et  iterum 
iubemur  habere  praesentem  mortis  memoriam,  tanquam  so- 
lidissimum  virtutis  praesidium  et  ad  omne  opus  bonum  ef- 
ficax  incitamentum:  Tiinenti  Dominiim  bene  erit  in  extre- 
mis,  et  in  die  defunctionis  suae  benedicetnr  (Eccli.  1-3).  In 
omnibiis  operibns  tnis  memorare  novissima  tiia,  et  in 
aeternjtm  non  peccabis  (VlI-40).  Beatiis  dives  q%ii  inventtis 
est  sine  macnla,  et  qiii  post  aurnm  non  abiit,  nec  speravit 
in  pecunia  et  thesauris ...  Fecit  enim  mirabilia  in  vita 
sua . . .  Ideo  stabilita  sunt  bona  illius  in  Domino  (XXXI-8). 
Consonat  et  divinissimus  liber  Sapientiae,  ubi  in  primis 
diserte  explicatur  cuiusmodi  sit  bona  illa  mortis  cogitatio 
ab  Ecclesiastico  commendata,  et  quam  diversa  ab  ea  quae 
impios  spem  futurae  vitae  non  habentes  in  omne  potius  fla- 
j^itium  dat  praecipites,  (Sap.  II  per  totum).  Deinde  descri- 
bitur  felicitas  sanctorum,  quorum  animae  in  manu  Dei  sunt, 
quos  non  tangit  tormentum  mortis,  qui  visi  sunt  oculis  in- 
sipientium  mori,  dum  spes  illorum  immortalitate  plena  est, 
(III,  1-9).  Beatificatur  iustus  praematura  morte  occupatus, 
quia  in  refrigerio  erit,  quia  placens  Deo  tactus  est  dilectus, 
quia  raptus  est  ne  malitia  mutaret  cor  illius,  (IV-16).  Deni- 
que  iudicium  extremum  intimatur,  in  quo  impii  admiran- 
tes  mutatam  sortem  eorum  quos  hic  contempserunt,  ae- 
ternam  suam  deflebunt  miseriam,  momentanea  felicitate 
partam:   Videntes  turbabuntur  timore  horribili...  Taliadi- 

(1)  Hieronymus  in   Ecclesiasten,    cap.  ult.    —   Item    Bossuet    in    h.    1. 
pa.<:sim. 

:)cerunt  in  inferno  hi  qni  peccaverunt . . .  lusti  cmtem  in 
perpetmini  vivent,  et  apnd  Dominum  est  merces  eorum, 
(V.  per  totum). 

Libro  Ecclesiastae  multo  antiquior  est  liber  lob,  in  quo 
reperire  est  veterem  traditionem  populi  Dei  extra  stirpem 
Israeliticam.  De  eo  Hieronymus,  epist.  adPaulinum:  « lob 
«  exemplar  patientiae,  quae  non  mysteria  suo  sermone  non 
«  complectitur?...  Et,  ut  de  caeteris  sileam,  resurrectionem 
«  corporum  sic  prophetat,  ut  nuUus  de  ea  vel  manifestius 
«  vel  cautius  scripserit :  Scio,  inquit,  quod  Redemptor  meus 
«  vivit,  et  in  novissimo  die  de  terra  surrecturus  sum,  et 
«  rursum  circumdabor  pelle  mea,  et  in  carne  mea  videho 
«  Deum,  quem  visurus  sum  ego  ipse,  et  oculi  mei  conspec- 
«  tiiri  sunt,  et  non  alius.  Reposita  est  haec  spes  mea  in 
«  sinu  meo  ».  Et  hac  spe  fretus  vir  iustus,  atrocitatem  ma- 
lorum  quorum  descriptio  praecessit  (XIX,  8-22),  longani- 
miter  tolerabat,  erectisque  in  caelum  oculis,  inter  ruinas 
domus,  poenas  ulceris,innumeras  orbitates,amicorum  obiur- 
gationes,  et  ad  extremum  uxoris  insidias,  invictam  tenebat 
patientiam  (1).  At  miraculo  patientiae  tres  eius  amici  ne- 
quaquam  movebantur,  nihilque  remittebant  de  inveterato 
et  tenaci  praeiudicio  quo  opinabantur  mala  huius  vitae  non- 
nisi  in  vindictam  admissorum  scelerum  de  ira  Dei  descen- 
dere.  Hinc  ad  altiores  Providentiae  rationes  lob  assurgit, 
seseque  contra  iniustas  imputationes  Saphar  Naamathitae 
defendit  (XXI  per  totum).  Et  in  primis  ab  amicis  quaerit, 
qua  tandem  ratione  impiorum  prosperitatem  explicabunt, 
si  verum  est  quod  iustitia  Dei  in  praesenti  vita  secundum 
merita  vel  punit  vel  praemiat:  Quare  ergo  impii  vivunt, 
sublevati  sunt^  confortatique  divitiis?  Semen  eorinn  per- 
manet  coram  eis,  propinquorum  turba  et  nepotum  in  con- 
spectu  eorum.  Domus  eonim  securae  sunt  et  pacatae,  et  non 
estvirgaDei{correct\omsscilicet)super  illos.  Bos  eorum  con- 
cepit,  etnon  cibortivit ;  vacca  peperit^  et  non  est privata  foetu 

(1)  Cf.  Hieroronym,  in  cap.  19  lob. 

s/to.  Kij^yediiintur  qnasi  ij^reges  parviili  eorimi,  et  infantes 
eoruni  e.vs/i/tant  liisihns.  Tenent  tympannm  et  eitharam,  et 
ij^andent  ad  sonitum  orii^ani.  Dueuut  iu  houis  dies  snos,  et  in 
pnneto  (id  est  sine  dolore,  et  nequaquam  longa  aei^ritudine 
discruciati)  ad  inferna  descendnnt.  Oui  dixerunt  Deo:re- 
cede  a  nol)is,  et  scientiam  viarum  tuarum  nolumus.  Quis 
est  omnipotens  ut  serviamus  ei ?  et  quid  nohis  prodest  si 
oraverimus  illum?  Itaque,  obsecro,  respondete  mihi:  Num- 
quid  vos  qui  Deum  contra  me  iustum  defenditis,  iniustitiae 
simul  arijuetis,  ex  hoc  quod  in  me  acerbus  ultor  exsistat, 
et  in  mei  similibus  clemens?  Tum  praefatae  impiorum  pro- 
speritati  opponens  attiictiones  quibus  saepissime  in  finem 
usque  obruitur  iustus:  Iste,  inquit,  uu)ritur  rohustus  et 
saniis,  dives  et  felix.  Viscera  eius  plena  sunt  adipe,  et  me- 
dnllis  ossa  illiiis  irrigantur.  4-lius  vero  moritur  in  ama- 
ritudine  animae  ahsque  ullis  opihus.  Et  tamen  simtil  in 
pulvere  dormient,  et  vermes  operient  eos.  Kx  quo  conse- 
quens  esse  vult,  ut  non  in  hoc  mundo,  sed  in  alia  vita  pa- 
rata  a  Deo  retributio  sit.  Et  hanc  tacitam  consequentiam 
expressis  iam  verbis  enuntians:  Interrogate  quemlihet  de 
viatorihus,  et  haec  eadem  illum  inteiligere  cognoscetis,  quia 
in  diem  perditionis  servatur  malus,  et  ad  diem  furoris  dii- 
cetur.  Quam  quidem  diem,  diem  futurae  seu  aeternae  per- 
ditionis  necesse  omnino  est  intelligi.  De  illo  enim  iniquo 
sermo  est  de  quo  supra;  qui  laetos  dies  egit,  qui  absque 
dolore  mortuus  est  dives  et  felix :  imo  vero,  cui  nequidem 
^loria  posthuma  in  terra  denegatur,  sicut  ex  proxime  con- 
sequentibus  liquet:  Quis  arguet  coram  eo  viam  eius?  et 
quae  fecit,  quis  reddet  illi?  Ipse  ad  sepulcra  ducetur  cum 
pompa  et  maiestate.  Ipse  in  congerie  mortuorum  vigilahit, 
quasi  princeps  super  eos  constitutus.  Dulcis  fuit  glareis 
Cocyti  (1),  et post  se omnemhominem  trahet,  et  ante  se  in- 

(\)  Cocytus  hic  a  vulgato  interprete  pro  quovis  fluvio  vel  torrente  po- 
situs  est.  Glarea  vero  genus  est  terrae  arenosae.  Quia  ergo  apud  antiquos 
sepulchra  nobilium  ad  ripas  fluminum  plerumque  ponebantur,  glareas  Co- 
cytt,  pro  sumptuosis  monumentis  recte  accipies. 

numerahiles,  dum  solemnis  delatio  cadaveris  ad  sumptuo- 
sum  monumentum,  non  tam  tristis  et  amara  fuit,  quam 
laeta  et  suavis,  utpote  honoribus  referta,  floribus  ornata, 
iisque  demum  omnibus  decorata  quae  mortis  horrorem  va- 
leant  dissimulare.  Unde  tandem  omnem  altercationem  di- 
sputationis  suae  concludit  lob  his  verbis :  Quomodo  igitur 
consolamini  me  frustra,  cum  responsio  vestra  repugnare 
ostensa  sit  veritati?  Quippe  Eliphaz  et  Baldad  et  Saphar 
convenerant  ut  affiictum  consolarentur.  Id  tamen  non  alia 
via  tentaverant,  quam  exhortando  eum  ut  de  admissis  sce- 
leribus  poenitentiam  ageret,  pollicentes  infallibile  fore  ut 
acta  semel  poenitentia,  cuncta  ei  prospera  denuo  redi- 
rent  (1).  Hanc  ergo  consolationem  frustraneam  et  inanem 
vocat  vir  sanctus,  siquidem  ex  argumentis  quibus  adstruxit 
pios  aeque  ac  impios  aerumnis  in  hac  mortali  vita  af- 
flictari,  palam  apparuit  ineptum  esse  solatii  genus,  si  quis 
viro  affiicto  quem  censet  impium,  poenitentiam  agere  sua- 
deat,  promittens,  si  in  gratiam  Dei  redeat,  futurum  esse  ut 
secundae  res  ad  votum  succedant,  et  opes,  honores,  com- 
moda  circumfluant.  Frivolum,  inquam,  solatii  genus,  quia 
res  plane  incerta  est.  Neque  enim  ex  reditu  in  Dei  bene- 
volentiam  efficitur  ut  qui  iam  pius  est,  fortunetur :  cum 
constet  plerosque  iustissimos  aerumnis  consumptos  interire, 
et  e  contrario  plerosque  improbos  ad  mortem  usque  flo- 
rentes  perdurare.  Plane  ergo  allata  consclatio  repugnare 
ostensa  est  veritati,  siquidem  habet  veritas,  bonos  et  malos 
promiscue  in  hac  vita  affiigi,  neque  ex  opibus  vel  inopia 
firma  vitii  aut  virtutis  argumenta  produci,  sed  superesse 
aliam  vitam  in  qua  boni  praemiis  cumulandi,  improbi  vero 
commeritas  poenas  in  sempiternum  daturi  sint  (2).  Haec  qui- 
dem  divina  philosophia  libri  lob.  Et  vere  dico  divinam.  Nam 
postquam  lob  pluribus  prosecutus  esset  suam  innocentiam, 
et  tres  eius  amici  omisissent  respondere  ei,  locum  dantes 

(1)  Vide  consolatoriam  promissionem   Eliphaz  (V,   17-27).   Promissio- 
nem  Baldad  (VIII,  2-7).  Promissionem  Saphur  (XI,  14-19). 

(2)  Ita  Corderus  in  h.  1. 

quinto  interlocutori,  nempe  Eliu,  iuveni  loquaci  et  teme- 
rario,  qui  thesim  trium  seniorum  modo  suo  reassumit,  male 
eam  ab  illis  propugnatam  existimans:  ecce  tandem  Deus 
ipse  disputationi  se  interponit.  lubet  silere  Eliu;  ipsum 
quoque  lob  redarguit,  ut  qui  in  suis  lamentationibus  mo- 
dum  nonnihil  excessisset.  At  nihilominus  finem  facit  con- 
lirmando  quaecumque  ille  de  rationibus  providentiae  in  or- 
dine  ad  futuram  vitam,  contra  Eliphaz  et  Baldad  et  Sophar 
disputaverat. 

Veniam  nunc  ad  Psalmos,  a  quibus  fidem  vitae  futurae 
aliqui  toUere  non  erubescunt,  sese  potissimum  munientes 
sequentibus  locis:  Qnonimn  non  est  in  niovtc  qiii  memor 
sit  tiii,  in  inferno  aiitem  qnis  confitebitnr  tibi?  (Ps.  VI-6). 
Non  mortni  landabnnt  te,  Domine,  ncqne  omnes  qiii  de- 
scendnnt  in  infernnm,  sed  no^  qiii  vivimns,  benedicimiis 
Domino  (Ps.  CXIII-17).  Qnae  ntilitas  in  sangnine  meo  dnni 
descendo  in  corrnptionem? Nnmqnid confitebitiir tibi pnlvis , 
ant  annnntiabit  veritatem  tnam?  {Fs.y^yiJyi-XO).  Numquid 
narrabit  aliqnis  in  sepnlcro  misericordiam  tnam,  et  veri- 
tatem  tnam  in  perditione?  Nnmqnid  cognoscentur  in  te- 
nebris  mirabilia  tna,  et  institia  tua  in  terra  oblivionis? 
(Ps.  LXXXVII-12).  Quae  omnia  parallela  sunt  iis  quae  le- 
guntur  in  cantico  Ezechiae,  Isa.  XXXVIII-18:  Quia  non  in- 
fernus  confitebitur  tibi,  neque  mors  laudabit  te,  non  exspec- 
tabiint  qiii  descendunt  in  lacum  veritatem  tuam.  Vivens, 
vivens  ipse  confitebitur  tibi  sicut  et  ego  hodie,  pater filiis 
notam  faciet  veritatem  tuam.  —  Verumtamen  non  haec  pro- 
fecto  sunt  quae  vel  specie  tenus  materialisticae  interpreta- 
tioni  favere  possint.  Ibi  enim  considerat  Psalmista  ea  so- 
lummodo  quae  cadavera  in  sepulcris  patiuntur,  et  cum 
laudum  meminit,  eas  laudes  significat  quibus  homines  his  in 
terris,  meritorie  scilicet  et  cum  aedificatione  proximorum, 
Deum  prosequuntur;  minime  vero  illas  quibus  ipsum  cele- 
brant  animae  separatae,  a  nobis  terrigenis  et  nostris  rebus 
longe  longeque  remotae.  Uno  verbo,  de  mortuis  sermo  est 
relate  ad  mundum  in  quo  sumus,  et  ad  ofificia  quae  in  eo, 

eoque  solo  adimpleri  possunt.  Neque  enim  extra  hunc 
praesentem  mundum  locus  est  praedicandi  praecepturn 
Domini  il),  annuntiandi  nomen  Domini  in  portis  filiae 
Sion  (2),  narrandi  nomen  Domini  fratribus,  et  in  medio  Ec- 
clesiae  laudandi  eum  (3),  henedicendi  eum  in  Ecclesiis  (4), 
in  ecclesia  magna,  in  popiilo  gravi  ip\  narrandi  filiis  qut 
nascentur  virtutes  eius,  et  mirabilia  eius  quae  fecit  (6)^ 
notam  faciendi  filiis  hominum  potentiam  eius,  et  gloriam 
magnificentiae  regni  eius  (7),  etc.  Quid  ergo  mirum  si  dum 
respicitur  ad  officium  serviendi  Deo,  per  eam  praesertim 
laudem  qua  etiam  caeteri  ad  divinum  cultum  informentur, 
abstractio  fiat  ab  iis  quae  aguntur  in  altera  vita,  ut  ei 
tantum  spectentur  quae  de  mortuis  residua  sunt  apud  nos, 
silentium  et  tenebrae  sepulcrorum,  pulvis  et  cineres  cada- 
verum?  Quid  mirum  si  duo  ex  praecitatis  psalmis  habeantur 
ut  scripti  in  persona  Christi  petentis  a  Patre  resurrectionem^ 
sine  qua  perfici  non  poterat  opus  redemptionis  ?  Aut  si  haec 
in  materialisticum  sensum  trahere  placet,  quidni  eamdem 
calumniam  inferes  Evangelio,  ubi  legitur  loan.  IX-4:  Venit 
nox  (id  est  mors),  quando  nemo  potest  operari? 

Et  re  quidem  vera,  nihil  magis  absonum  dici  unquam 
poterit,  quam  quod  exsulet  fides  et  spes  vitae  futurae  in 
psalmis  illis  qui  de  Deo  eiusque  religione  et  cultu  tam  su- 
blimibusubiquereferti  sunt  sensibus,  quique  affectus  omnes 
animae  sanctae,  animae  fidelis,  animae  in  deserto  huius 
mundi  peregrinantis,  ad  vivum  sic  exprimunt,  ut  eadem 
veritate  eademque  actualitate  usque  nunc  canantur  in  ec- 
clesia  cliristianorum,  qua  olim  in  Israel.  Cogita  praesertim 
id  quod  proprius  horum  canticorum  character,  distinctiva- 

(1)  Ps.  II-6. 

(2)  Ps.  IX-15. 

(3)  Ps.  XXI-23. 

(4)  Ps.  XXV- 12. 

(5)  Ps.  XXXIV-18. 

(6)  Ps.  LXXVII,  4-6. 

(7)  Ps.  CXLIV-12. 

quetessera  est:  stupendam  nimis,  fiduciaque  simul  et  humi- 
litate  plenam  ad  Deum  familiaritatem  (1);  amorem  ad  eius 

(1)  «Je  trouve  dans  les  poetes,  dans  les  ecrivains  de  toutes  les  na- 
«  tions,  les  grandeurs  de  Dieu,  et  je  n'en  suis  point  surpris.  II  suffit  de 
«  regarder  le  ciel  et  la  terre  pour  avoir  Tidee  d'un  grand  pouvoir,  et  cette 
«  idee  est  a  tous  les  hommes,  excepte  aux  athees  qui  se  sont  mis  hors  de 
«Tespece  humaine.  Mais  la  bonte  de  Dieu !  Elle  a  ete  aussi  aperyue  chez 
«  tous  les  peuples,  j'en  conviens;  e]le  est  si  visible  !  Cependant  je  ne  hi 
«  vois  sentie  que  par  les  auteurs  de  la  Bible  et  les  chretiens.  Eux  seuls 
«  sont  eloquents  sur  cet  attribut  de  la  divinite,  qui  de  tous  est  le  plus  pres 

<  de  nous...  Que  dans  les  memes  livres  ou  se  montrent  sans  aucun  alliage 
«  les  idees  les  plus  pures  et  les  plus  hautes  de  la  divinite,  comme  cela 
«  n'est  pas  meme  conteste;  que  dans  les  livres  pleins  du  plus  profond 
«  respect  pour  Dieu,  et  de  la  crainte  de  Dieu  la  plus  religieuse,  le  Tres- 
«  Haut  paraisse  en  meme  temps  traiter  rhomme  comme  un  ami  dans  la 
«  force  du  terme,  sans  que  cette  espece  de  commerce  si  extraordinaire  affai- 
«  blisse  jamais  dans  Thomme  la  venefation  et  la  soumission,  c'est  ce  qui 
«  est  pour  moi  une  demonstration  morale  de  Tinspiration  divine,  et  ce  qui 
«  devrait  fitre  au  moins,  pour  tout  homme  de  sens  et  debonne  foi,  matiere 
«a  examen  et  a  reflexion...  Cest  de  ce  sentiment  de  la  bonte  que  nail 
«  celui  de  Tamour  dans  les  Prophetes,  et  principalement  dans  le  Psalmi- 
«  ste.  II  fera,  dit  David,  la  volonte  de  ceiix  qiii  le  craignent.  Quel  homme 
»  ne  croirait  pas  degrader  la  divinite  par  de  semblables  expressions  ? . . .  Cest 
«  que  dans  toutes  nos  idees  sur  les  grandeurs  divines,  quand  ces  idees  ne 
«  sont  que  de  nous,  nous  melons  toujours  involontairement  ce  qui  dans 
«  nous  se  mele  plus  ou  moins  a  toute  grandeur,  Torgueil.  L'orgueil  est 
«  Tattribut  necessaire  de  Timperfection ;  il  appartient  a  tout  ce  qui  est  sujet 
«  a  comparaison ;  tout  etre  qui  peut  se  comparer  a  un  autre  est  donc  sujet 
«ii  Torgueil.  Dieu  ne  saurait  etre  orgueilleux,  parcequ'il  ne  peut  se  com- 

<  parer  ^  rien,  et  c'est  aussi  pour  cela  qu'il  ne  peut  pas  craindre  comme 
«  nous  de  descendre...  La  main  de  Dieu  est  une  figure  reijue,  mais  je  ne 
«  crois  pas  qu'aucun  auteur  eflt  risque  de  dire  avec  David:  Si  le  jnste 
«  tomhe,  il  ne  sera  pas  froisse,  parceqne  le  Seigneur  avancera  la  niain 

<  ponr  le  soutenir.  Cette  tigure  ne  nous  aurait-elle  pas  paru  trop  petite? 
«  Mais  supposons  qu'elle  passe,  si  Ton  veut,  grace  ^  Thabitude  etaTedu- 
«  cation,  en  voici  une  oti  tous  les  lecteurs,  quoique  bien  avertis,  vont  se 
«  recrier  tout  d'une  voix:  Heureux  Vhomnie  attentif  aux  besoins  du  pau- 
«  vre  et  de  1'indigent.  Le  Seigneur  Vassistera  sur  le  lit  de  sa  douleur. 
«  Oui,  Seigneur,  votre  main  retournera  son  lit  pour  reposer  ses  infir- 
*  mites.  Dieu  retourner  un  lit !  Riez,  grands  esprits.  J'avoue  que  ces  figures 
«  la  ne  sont  pas  de  votre  rhetorique,  mais  elles  sont  du  bon  Dieu  des  chre- 
«  tiens  qui  savent  que  rien  n'est  petit  dans  sa  bonte.  David  ne    tarit   pas 

conspectum  ac  praesentiam  perpetuo  anhelantem  (1);  dile- 
ctionem  in  eius  legem  miris  undique  modis  exardescentem. 
Quam  legem  divinus  Psaltes  «  nocte  dieque  versat,  huic 
«  intelligendae  inhiat,  non  a  manibus,  non  ab  ore  dimittit ; 
«  hanc  gestat  in  oculis,  hanc  imo  pectori  medullisque  infigit; 
«  huius  admiratur  speciem,  arcana  scrutatur;  in  ea  spem, 
«  gaudia,  gloriam,  divitias,  amicitias,  consilia  omniadenique 
«  reponit,  huius  aequitati  ac  rectitudini  se  aptat;  ea  se  regit, 
«  se  tuetur,  se  exornat...  Et  postquam  voluptate  amens  a 

«  sur  les  misericordcs  de  Dieu,  et  sur  le  bonheur  de  raimer.  Qu'elles  sont 
«  gyandes,  6  inon  Dieii,  les  doiiceurs  qiie  vous  reserves  d  ceu.v  qui  vous 

*  craignent !  Vous  les  cacheres  dans  le  secret  de  votre  face^  loin  de  la 
«^  persecution  des  hommes  ;  vous  les  mettres  en  surete  dans  votre  taber- 
«  nacle,  d  Vabri  de  la  contradiction  des  langues.  Je  disais  dans  Vexccs 

*  de  mon  trouble :  mon  Dieu,  vous  m'avez  donc  rejete  loin  de  vous, 
«  et  tandis  que  je  vous  adressais  ma  priere,  vous  m'aviez  dejdexauce.. .  ». 
Laharpe,  Discours  preliminaire  sur  les  Psaumes. 

(1)  «  David  s'ecrie  au  commencement  du  Psaume  41 :  Comme  le  cerf 
«  alt^re  cherche  l'eau  des  fontaines,  ainsi  mon  dme  vous  desire,  o  mon 
«  Dieu!  Mon  dme  a  soif  du  Dieu  vivant,  du  Dien  fort.  Oh!  quand  est- 
«  ce  qne  j'irai  et  que  je  parattrai  en  la  presence  de  mon  Dieu?  Ou 
«  a-t-on  vu  ce  desir  de  paraitre  devant  Dieu  si  vivement  exprime?  S'il 
«  n'etait  pas  surnaturel,  on  le  trouverait  dans  les  prieres  des  autres  reli- 
*gions;  mais  il  n'y  est  pas,  il  n'y  est  jamais.  Horace  predit  a  Auguste 
«  qu'il  sera  dieu,  ce  qui  est  beaucoup  plus  que    de  voir  Dieu ;   mais  il  lui 

*  conseille  de  ne  pas  se  presser,  malgre  tout  le  plaisir  qu'il  peut  y  avoir 
«  a  etre  dans  rOl^^^mpe.  Serus  in  coelum  redeas.  II  a  raison,  il  ne  faut 
«  etre  dieu  de  cette  maniere  que  le  plus  tard  possible...  David  ne  parait 
« jamais  vraiment  afflige  que  de  deux  choses,  de  ses  peches,  et  des  injures 
«  qu*on  fait  a  son  Dieu.  Cest  encore  ce  qu'on  ne  rencontre  pas  dans  Tan- 
«  tiquite  paienne.  Partout,  il  est  vrai,  les  historiens,  les  poetes,  les  philo- 
«  sophes  detestent  le  sacrilege  et  Timpiete;  c'est  une  disposition  naturelle 
«  et  generale.  Mais  aucun  ne  va  jusqu'i\  s'en  affliger,  jusqu'a  s'en  faire  un 
«  sujet  de  chagrin.  II  n'y  a  que  David  qui  dise  et  redise:  Je  me  nourris 
«  le  jour  et  la  nuit  du  pain  des  larmes,  parceque  j'entends  qu'on  me 
«  dit  sans  cesse  oii  donc  est  ton  Dieu.  (^es  blasphcmes  sont  dans  ma  me- 
«  moire,  et  je  rentre  dans  mon  dme  jusqn'au  jour  oii  je  passerai  dans 
«  la  demeure  de  Dieu,  au  milieu  des  cris  de  louange  qui  retentirotit 
«  dans  les  Jestins  des  justes.  J'ai  vu  /es    prevaricateurs,  et  j'ai  sccJic 

*  d'aJfliction  parcequ'ils  n'observaient  pas  vos  paroles...  »  Id.  ibid. 

«  le.^e  abcrravit,  insecuti  gemitus  tristiores,  iique  continui. 
«  Tum  ex  imo  pectore  non  modo  suspiria,  verum  etiam  fremi- 
«  tus;  non  aves  solitariaeiiebilius  sonant.nonleorugitviolen- 
«  tius.  Tum  ipso  luctu  contabescentes  artus,  nec  modus  lacri- 
«  mis:  hiscibos,hislectumirrig'at;  versi  in  fontes  oculi,  dedu- 
«  ctique  in  sinum  rivi  ne  ipsa  quidem  venia  exarescunt »  (1). 
Quis  iam  talem  Dei  amatorem,  zelatorem,  quaesitorem, 
de  aeterna  vitanihil  scire,  nihil  cogitare  suspicabitur,  velut 
aequam  reputaret  conditionem  hominis  cum  conditione 
iumenti  quod  hodie  est  et  cras  in  terram  suam  totum  rever- 
tetur?  Sed  audi  dicentem:  Qtiid  mihi  est  in  caelo,  et  a  te 
qiiid  vohii  siiper  tervam  ? .. .  Deiis  cordis  mei,  et  pars  mea 
Deiis  in  aeterniim  (2).  Et  rursus:  Beati  qni  habitant  in 
douio  tua,  Domine,  in  saecula  saeculorum  laudahunt  te  (3). 
In  aeternum,  inquit,  et  in  saecula  saeculorum.  Non  ergo  ad 
breve  illud  spatium  vitae,  in  quo  velut  herba  transit  homo,, 
mane  floret  et  transit,  vespere  decidit,  indurat,  et  arescit  (4). 
Audi  iterum :  Inebriabuntur  ab  ubertate  domus  tuae,  et  tor- 
rente  voluptatis  tuae  potabis  eos,  quoniam  apud  te  est 
fons  vitae,  et  in  lumine  tuo  videbimus  lumen,  et  nota  quo- 
modo  exuberantiamistam  sanctae  et  a  Deo  praestitae  vo- 
luptatis,  fragilis  huius  et  egenae  mortalitatis  conditio  non 
capit.  Audi  celebrantem  beatitudinem  hominis  qui  operatus. 
iustitiam,  fion  movebitur  in  aeternum,  sed  habitabit  in  ta- 
bernaculo  Domini  et  requiescet  in  monte  sancto  eius  (5); 
hominis  qui  praeventus  benedictionibus  dulcedinis,  petiit  a 
Deo  vitam,  et  accepit  longitudinem  dierum  in  saeculum  et 
in  saeculum  saeculi  (6) ;  quem  misericordia  Dei  subsequitur 
omnibus  diebus  vitae  suae,  ut  inhabitet  in  domo  Domini 
in  longitudinem  dierum  (7);  cuius  denique  iustitia  manet 

(1)  Bossuet,  in  Ps. 

(2)  Ps.  LXXII-25. 

(3)  Ps.  LXXXIII-5. 

(4)  Ps.  XXXIX-6. 

(5)  Ps.  XIV,  1-5. 

(6)  Ps.  XX-5. 

(7)  Ps.  XXII-6. 


DE    MORTE   TERMINO   VIAE  33 

in  saeculum  saecnli,  et  cornu  exaltabilur  in  irloria  (1). 
Audi  adhuc  canentem:  Pretiosain  conspectu  Dornini  tnors 
sanctoruni  eius  (2),  et  prophetizantem  de  Christo  qui  dux 
nobis  est  et  praecursor  in  aeternam  vitam :  Caro  niea  re- 
quiescet  in  spe,  quoniam  non  derelinques  animam  nteam 
in  inferno,  nec  dabis  sanctum  tuum  videre  corruptionem. 
Notas  mihi  fecisti  vias  vitae,  adimplebis  me  laetitia  cum 
vultu  tuo,  delectationes  in  dextera  tua  usque  in  finem,  seu, 
ut  vertit  Hieronymus:  Ostendisti  mihi  semitam  vitae,  ple- 
nitudinem  laetitiarum  ante  vultum  tuum,  decores  in  dextera 
tua  aeternos  (3).  Audi  demum  describentem  lugendam  sor- 
tem  peccatorum  et  altissimas  providentiae  vias,  in  eo  spe- 
ciatim  psalmo  septuagesimo  secundo  ubi  diserte  proponitur 
grande  aenigma  de  prosperitate  impiorum  et  piorum  afflic- 
tione,  indeque  enascens  scandalum  in  populo  Dei:  Quo- 
niodo  scit  Deus,  et  si  est  scientia  in  Excelso  ?  Ecce  ipsi 
peccatores  et  abundantes  in  saeciilo  obtinuerunt  divitias. 
Et  dixi :  Ergo  sine  causa  iustificavi  cor  meum  et  lavi  inter 
innocentes  manus  nieas,  et  fui  flagellatus  tota  die,  et  ca- 
stigatio  mca  in  matutinis?  Et  prosequitur  Psaltes  dicens: 
Existimabam  ut  cognoscerem  hoc,  labor  est  ante  me.  Qui- 
bus  verbis  difficultatem  propositae  quaestionis  significat, 
imo   omnimodam   insolubilitatem   quamdiu  quis   res   vitae 

(1)  Ps.  CXI-9.  Et  rursus  observa  quod  argumentum  minime  innititur 
in  hoc,  quod  verbis  istis  itt  aeterniim,  vel  in  saeciclum  saeculi,  significetur 
ea  quam  nos  vocamus  aeternitatem.  Satis  enim  est  pro  praesenti  puncto 
quaestionis,  ut  ea  importetur  duratio  quae  non  possit  ad  breves  huius  prae- 
sentis  vitae  terminos  coarctari.  Eo  vel  magis  quod  admissa  semel  vita  fu- 
tura  de  qua  nunc  sermo,  interminabilem  illam  agnoscere  necesse  est,  cum 
nulla  sit  excogitabilis  causa  interitus,  ex  quo  concessum  est,  animam  vel 
uno  momento  superstitem  esse  corpori. 

(2)  Ps.  CXV-15.  Numquid  forte  pretiosus  reditus  in  nihilum,  praescr- 
tim  in  conspectu  eius  qui  mortem  non  fecit,  nec  delectatur  in  perditione 
vivorum?  Ideo  ergo  pretiosa  in  conspectu  Domini  mors  sanctorum  eius, 
quia  per  mortem  consequuntur  statum  in  quo  malitia  non  potcst  amplius 
mutare  cor  eorum,  sed  fiunt  haereditas  Dei,  immobili  iam  ordine  adhae- 
rcntes  Deo,  et  ab  ipso  nusquam  in  posterum  scparandi. 

(3)  Ps.  XV-9. 

praesentis  ik^u  transoreditur.  «  lamdiu  laboro,  inquit,  et 
«  ante  faciem  meam  laborem  quemdam  incxtricabilem  video, 
«  ut  coijnoscam  quomodo  et  iustus  sit  Deus,  et  res  huma- 
*  nas  curet,  et  non  sit  iniquus,  quod  peccantes  et  scelera 
«  tacientes  felicitatem  habent  in  hac  terra,  pii  vero  et  Deo 
«  servientes  in  tentationibus  plerumque  et  in  hiboribus  fati- 
«  j2:antur.  Ma2:na  difificultas  est  hoc  scire,  sed  donec  intrem 
«  in  sanctuarinin  Dri.  In  sanctuario  enim  Dei  quid  tibi  prae- 
«  statur,  ut  hanc  solvas  questionem  ?  Et  intelligam,  inquit, 
« /;/  novissimis  eor2im.¥A'go,  inquit,  de  sanctuario  Dei  in- 
«  tendo  oculum  in  tinem,  praesentia  transgredior.  Totum 
«  hoc  quod  vocatur  ^enus  humanum,  omnis  ista  massa  mor- 
« talitatis  ventura  est  ad  examen,  ventura  est  ad  libram  ». 
Et  statim  haec  ipsa  impiorum  novissima  explicans:  Qno- 
modo  facti  siint  in  desolationem!  Subito  defecerunt,  perie- 
runt propter  iniquitatem  suam.  Velut  somnium  surgentium, 
Domine,  in  civitate  tua  imaginem  ipsorum  ad  nihilum 
rediges.  Ubi  vita  praesens  comparatur  somnio,  quod  in  iu- 
dicio  Dei  evigilatio  consequitur.  «  Fac  hominem  in  somnis 
«  videre  se  invenisse  thesauros;  dives  est,  sed  donec  evi- 
«  gilet.  Velut  somnium  surgentium:  sic  defecerunt,  quo- 
«  modo  somnium  evigilantis.  Quaeritur  igitur,  et  non  est: 
«  nihil  in  manibus,  nihil  in  lecto.  Pauper  dormierat,  dives 
« in  somnis  factus  fuerat.  Si  non  evigilasset,  dives  esset ; 
« evigilavit,  invenit  aerumnam  quam  dimiserat  dormiens. 
«  Et  isti  invenient  miseriam  quam  sibi  comparaverant;  cum 
«  evigilaverint  de  hac  vita,  transit  illud  quod  quasi  in  somno 
«  tenebatur,  veluti  somnium  exurgentis.  Et  ne  diceretur : 
«  Quid  ergo  ?  parva  tibi  videtur  claritas  eorum,  parva  tibi 
«  videtur  pompa  eorum,  parvi  tibi  videntur  tituli,  imagines, 
«  statuae,  laudes,  cunei  clientium?  Domine,  ait, /?/  civitate 
«  tua  imaginem  illorum  ad  nihilum  rediges  >  (1).  Haec  sunt 
illa  novissima  de  quibus  in  alio  psalmo  dicitur:  Sicut  oves 
in  inferno  positi  sunt,  mors  depascet  eos,  et  dominabuntur 

(1)  August.  Enarrat.  in  Ps.  72. 

eorum  iusti  in  matutino  (1),  et  rursus  in  alio:  Exsultabnnt 
sancti  in  gloria,  et  gladii  ancipites  in  manihus  eorum  ad 
faciendain  vindictam  in  nationibus... ,  iit  faciant  in  eis 
iudicium  conscriptum,  gloria  haec  est  omnibus  sanctis 
eius  (2),  iuxta  illud  Sap.  III-3:  Tanquam  aurum  in  fornace 
probavit  (iustos)  et  quasi  holocausti  hostiam  accepit  illos, 
et  in  tempore erit  respectus  illorum...  ludicabunt  nationes, 
et  dominabuntur  populis,  et  regnabit  Dominus  illorum  in 
perpetuum.  Et  alia  multa  sunt  eiusdem  sensus  eiusdemque 
argumenti,  velut  apud  Danielem  caeterosque  prophetas, 
quae  tamen  transcribere  nunc  non  vacat,  quoniam  oppor- 
tunior  de  iis  mentio  erit,  ubi  de  inferno,  de  paradiso,  de 
futura  resurrectione. 

Itaque  traditione  maiorum  necnon  et  sacris  suis  libris 
eruditi,  veteresSynagogae  fideles  de  vita  futura  loquebantur 
haud  aliter  ac  nos.  «  Quoniam  filii  sanctorum  sumus,  aiebat 
«  Tobias,  et  vitam  illam  exspectamus  quam  Deus  daturus 
«  est  his  qui  fidem  suam  nunquam  mutant  ab  eo  ».  Et  Elea- 
zarus,  2  Mach.  VI-26:  «  Nam  etsi  in  praesenti  tempore  sup- 
«  pliciis  hominum  eripiar,  sed  manum  Omnipotentis  nec  vivus 
«  nec  defunctus  effugiam  >'.  Et  cum  plagis  perimeretur,  in- 
gemuit  et  dixit:  «  Domine,  manifeste  tu  scis  quia  cum  a 
«  morte  possem  liberari,  duros  corporis  sustineo  dolores; 
«  secundum  animam  vero  propter  timorem  tuum  libenter 
«  haec  patior  ».  Et  septem  fratres  una  cum  matre  invicem 
se  hortabantur  mori  fortiter,  dicentes:  «  Dominus  Deus 
« aspiciet  veritatem,  et  consolabitur  in  nobis,  quemadmo- 
« dum  in  protestatione  cantici  declaravit  Moyses:  Et  in 
«  servis  suis  consolabitur  ».  Et  supra  modum  mater  mira- 
bilis,  quae  pereuntes  septem  filios  sub  unius  diei  tempore 
conspiciens,  bono  animo  ferebat  propter  spem  quam  in 
Deum  habebat,  singulos  illorum  hortabatur  voce  patria  di- 
cens:  «  Nescio  qualiter  in  utero  meo  apparuistis .. .  Sed  enim 
«  mundi  creator,  qui  formavit  hominis  nativitatem,  et  spi- 

(1)  Ps.  XLVTII-15. 

(2)  Ps.  CXLIX-7  et  9. 

«  ritum  vobis  iterum  cum  misericordia  reddet  et  vitam, 
«  sicut  nunc  vosmetipsos  despicitis  propter  leges  eius  ».  Et 
loan.  XI-24,  Martha  respondens  ad  lesum  dicentem  sibi:  re- 
surget  frater  tuus,  fidem  in  qua  fuerat  enutrita  testabatur 
his  verbis:  «  Scio  quia  resurget  in  resurrectione  in  novis- 
«  simo  die  ».  Unde  etiam  ex  historia  constat,  sat  recentem 
tuisse  sectam  Sadducaeorum  qui  dicebant  no7t  esse  resur- 
rectionem,  neqiie  angelinn,  neqiie  spiritum,  eamque  eodem 
loco  habitam  fuisse  apud  ludaeos,  quo  nunc  habentur  ma- 
terialistae  apud  nos  (1). 

Sic  igitur,  in  utroque  Testamento  uniformis  est,  con- 
stans,  et  perpetua  asseveratio  tum  vitae  futurae,  tum  vitae 
praesentis  tanquam  praeparationis  et  viae  ad  illam.  Nunc 
autem,  quod  non  ultra  terminos  huiusmet  praesentis  vitae 
via  continuetur,  quod  ab  exitu  terrestris  nostrae  peregri- 
nationis  dependeat  immobilis  status  sive  beatitudinis  sive 
damnationis,  quod  denique  ut  explorata  haeresis  habenda 
sit  opinio  Origenis  hodiedum  a  nonnuUis  scriptoribus  male 
renovata,  paulo  diligentius  superest  declarandum. 

§2. 

Et  primo  quidem  constat  haec  veritas  ex  auctoritatibus 
superius  allatis.  Constat,  inquam,  ex  Matth.  XXV,  ubi  de- 
nuntiatur  iudicium  ultimum  exclusive  exercendum  circa 
gesta  praesentis  vitae,  et  terminandum  duplici  sententia 
vel  aeternae  remunerationis  vel  aeterni  supplicii.  Futurus 
est  igitur  immobilis  quidam  status  seu  poenae  seu  beati- 
tudinis,et  quidem  ab  huius  vitae  exitu  de  integro  pendens.  — 
Idem  quoque  eruitur  ex  parabola  de  Lazaro  paupere  et  di- 
vite  epulone,  in  qua  uterque  asseritur  recepisse  prout  gessit 
dum  hic  viveret,  et  in  ea  conditione  iam  inveniri  in  qua 
status  amplius  mutari  non  possit.  Huc  enim  spectant  verba 

(ly  In  hoc  quoque  Sadducaei  pro  heterodoxis  habebantur,  quod  nullos 
sacros  libros  recipiebant  praeter  Pentateuchum,  ut  refert  Hieronymus  in 
Matth.  c.  22. 

quae  ponuntur  in  ore  Abrahae:  Inter  nos  et  vos  chaos  ma- 
gnum  firmattim  est,  tit  hi  qiii  volunt  hinc  transire  ad  vos, 
non  possint,  neque  inde  huc  transmeare  {\).  Huc  etiam  pe- 
titio  posita  in  ore  epulonis  de  mittendo  aliquo  ex  mortuis 
ad  fratres  suos,  ut  moneantur  illi  agere  id  quod  ipse  agere 
iam  non  poterat,  id  est,  poenitentiam.  —  Rursus  ad  idem 
pertinent  gravissimae  monitiones  Christi,  de  truncandis 
omnibus  propinquitatibus  et  necessitudinibus  quae  scan- 
dalum  afferre  possunt,  de  abnegando  semetipso  et  toUenda 
cruce,  de  necessitate  orandi  et  vigilandi  in  continua  ultimi 
diei  exspectatione,  ne  quis  deprehensus  in  crapula  et  ebrie- 
tate  et  curis  huius  saeculi,  aeternum  animae  suae  patiatur 
detrimentum.  Quae  omnia  manifeste  supponunt  decisivum 
esse  momentum  mortis,  nec  ultra  patere  tempus  meriti  vel 
demeriti,  poenitentiae  a  malis  operibus,  vel  vice  versa  de- 
fectionis  a  statu  iustitiae,  sed  tunc  villicationi  et  viae  de- 
finitivum  imponi  finem. 

Et  confirmatur  ex  Apostolo,  2  Cor.  V-10:  Omnes  nos 
manifestari  oportet  ante  tribunal  Christi,  ttt  referat  unus- 
quisque propria  corporis,  prout  gessit,  sive  bonum  sive  ma- 
lum.  Quidquid  enim  de  nobis  disponetur  in  futuro  saeculo, 
ab  hoc  iudicio  descendet  iuxta  constantem  Scripturae 
doctrinam.  Nunc  autem  iudicium  ipsum  non  erit  nisi  circa 
ea  quae  egerimus  per  corpus,  id  est,  dum  in  hac  mortali 
vita  eramus  constituti.  Unde  infra,  VI-2,  subdit  Apostolus: 
Ecce  nunc  tempus  acceptabile,  ecce  niinc  dies  salutis.  Et 
Gal.  VI-9:  Ergo  dum  tempiis  habemus,  operemur  bonum. 
Et  Heb.  III-13:  Adhortamini  vosmetipsos  per  singulos  dies, 
donec  hodie  cognominatur ,  ut  non  obdiiretur  quis  ex  vobis 
fallaciapeccati.  Ubi  materiam  exhortationis  sumit  ex  verbis 
psalmi  nonagesimi  quarti,  (hodie  si  vocem  eius  audieritis, 
nolite  obdurare  corda  vestra),  adaptando  ly  hodie  ad  totum 
spatium  quo  haec  terrestris  vita  protenditur.  Donec  hodie 

(1)  *  Inter  hunc  igitur  divitem  et  pauperem  chaos  magnum  est,  quia 
«  post  mortem  nequeunt  merita  mutari  ».  Ambros.  1.  8  in  Luc,  n.  18. 

cognominatur,  inquit.  Id  est,  quamdiu  concessus  vobis  decur- 
rit  dies,  antequam  veniat  nox  illa  in  qua  nemo  potest  operari, 
ac  per  hoc,  ab  obduratione  peccati  recedere,  ut  conversus 
a  malitia  in  bonitatem,  ino^redi  valeat  requiem  iustis  re- 
promissam.  —  His  gemina  sunt  quae  leguntur  loan.  V,  25-29, 
ubi  distinguuntur  duo  tempora  in  quibus  auditur  vox  Filii 
Dei.  Primum  tempus  est  tempus  praesentis  vitae:  Venit 
hora,  ct  nnnc  est,  inquit,  qiiando  mortiil  andient  voceni 
Filii  Dei,  mortui  nimirum  spirituales,  in  feretro  peccatorum 
iacentes;  ad  quos  fit  vox  Filii  Dei,  ut  spiritualiter  resur- 
gant.  Et  ideo  dicit:  Et  qiii  aiidierint,  vivent,  quia  etsi  ad 
multos  fiat  evocatio,  non  tamen  omnes  audiunt,  id  est  obse- 
quuntur.  Alterum  vero  tempus  est  tempus  consummationis 
saeculi,  de  quo  subdit:  Venit  hora,  sed  non  quae  nunc  est, 
/;/  qua  omnes  qiii  in  monumentis  sunt,  vita  scilicet  iam 
defuncti,  audient  vocem  Filii  Dei.  At  cuiusmodi  vocem? 
Non  qua  pulsetur  iam  liberum  eorum  arbitrium,  (unde  non 
fit  amplius  distinctio  inter  obsequentes  aliquos  et  non  obse- 
quentes  alios),  sed  qua  trahantur  in  anima  et  corpore  ad 
iudicium:  Et  procedent,  inquit,  qui  bona  fecerunt,  utique 
dum  mortali  vita  fungebantur,  /;/  resurrectionem  vitae, 
qui  vero  mala,  in  resurrectionem  iudicii. 

Quapropter  veritas  ista  semper  fuit  in  expressa  atque 
explicita  Ecclesiae  praedicatione,  et  quanquam  nulla  afferri 
possit  solemnis  de  ea  definitio,  adhuc  tamen  a  Patribus 
tanquam  fidei  catholicae  dogma  vel  expresse  traditur,  vel 
aperte  supponitur.  Sic  Augustinus  redarguens  Faustum  Ma- 
nichaeum,  qui  non  alia  via  aiebat  posse  salvari  verba  Evan- 
gelii  Matth.  VIII-11,  de  Abraham,  Isaac,  et  lacob  (1),  quam 
dicendo  ipsos,  etsi  in  omni  vita  sua  flagitiosissimos,  ad  re- 
gnum  tamen  coelorum  quod  nec  crediderant  nec  sperave- 
rant,  virtute  mysticae  passionis  Christi  fuisse  postea  re- 
ductos :  «  Frustra  sibi  sane  per  hanc  obliquitatem  pollicetur 

(\)  <  ]Multi  ab  oriente  et  occidente  venient,  et  recumbent  cum  Abra- 
«  ham,  Isaac,  et  lacob  in  regno  caelorum  >. 

«  Faustus,  aliquid  post  hanc  vitam  cuiquam  posse  praestari, 
«  quod  sibi  praestandum  in  hac  vita  non  comparavit.  Bonum 
«  est  vobis  ut  dum  hic  vivitis,  istum  relinquatis  errorem, 
«  et  veritatem  catholicae  fidei  cognoscatis  atque  teneatis. 
«  Alioquin,  longe  aberit  quod  sibi  poUicetur  iniustus,  cum 
«  fieri  coeperit  quod  iniusto  minatus  est  Deus  (1) ».  Et  En- 
chirid.  c.  110:  «  Quocirca  hic  omne  meritum  comparatur, 
«  quo  possit  post  hanc  vitam  relevari  quispiam  vel  gravari. 
«  Nemo  se  autem  speret,  quod  hic  neglexerit,  cum  obierit, 
«  apud  Deum  promereri.  Non  igitur  ista  quae  pro  defun- 
«  ctis  commendandis  frequentat  Ecclesia,  illi  apostolicae 
«  suntadversasententiae  qua  dictum  est :  Oinnes  enim  adsta- 
«  bimiis  ante  trihiinal  Christi,  iit  referat  tinnsqiiisqiie  se- 
«  cnndum  ea  quae  per  corpus  gessit,  sive  honum  sive  ma- 
« lum,  quia  etiam  hoc  meritum  sibi  quisque  dum  in  corpore 
«  viveret  comparavit,  ut  ei  possint  ista  prodesse.  Non  enim 
«  omnibus  prosunt,  et  quare  non  omnibus  prosunt,  nisi  pro- 
«  pter  dilTerentiam  vitae  quam  quisque  gessit  in  corpore  ?  »  — 
Item  Chrysostomus,  Hom.  2  de  Lazaro,  n.  3:  «In  onmihus, 
«  inquit  Eccli.  VI[-40,  memento  novissima  tua...  Ac  rursus 
«  Prov.  XXIV-27,  para  ad  exitum.  Si  quid  rapuisti,  redde, 
«  et  dicito  iuxta  Zachaeum:  Do  quadruplum...  Si  quem  ca- 
«  lumniatus  es,  si  cui  factus  es  inimicus,  reconciliare  prius- 
«  quam  veniatur  ad  iudicium.  Omnia  hic  dissolve,  ut  citra 
«  molestiam  illud  videas  tribunal.  Donec  hic  fuerimus,  spes 
« habemus  praeclaras.  Simul  vero  ac  discesserimus  illuc, 
«  non  est  postea  in  nobis  situm  poenitere,  neque  commissa 
« diluere.  Quapropter  oportet  nos  assidue  praeparari  ad 
«  egressum  hinc  faciendum  ».  —  Et  Hieronymus,  Comment. 
in  c.  11  Ecclesiastae,  super  illa  verba:  Si  ceciderit  lignum 
ad  austrum  aut  aquilonem,,  in  quocumque  loco  ceciderit, 
ihi  erit:  «  Ubicumque  tibilocum  praeparaveris,  futuramque 
*  sedem,  sive  ad  austrum  sive  ad  boream,  ibi  cum  mor- 
«  tuus  fueris  .  permanebis . . .   Et  tu  quasi   lignum,  quamvis 

(1)  August.  1.  33  c.  Faust.  c.  44. 

«  longaevus  sis,  non  eris  in  perpetuum,  sed  subito  ut  ven- 
«  torum,  ita  mortis  tempestate  subversus,  ubicumque  ce- 
«  cideris,  ibi  iugiter  permanebis,  sive  te  rigidum  et  trucem, 
«  sive  clementem  et  misericordem  ultimum  invenerit  tem- 
«  pus  ».  —  Et  Nazianzenus,  Orat.  40  in  sanctum  baptisma, 
n.  24:  «  fUuminationem  suscipite  quamdiu  per  tempus  licet, 
«  ne  vos  a  baptismo  disiunctos  tenebrae  comprehendant. 
«  \'enit  nox,  quando  nemo  potest  operari,  nimirum  post 
«  discessum  ex  hac  vita.  Haec  verae  illius  lucis  vox  est, 
«  quae  omnem  hominem  in  mundum  venientem  illuminat. . . 
«  Veniet  repente  vitae  finis  in  die  quam  non  exspectas,  ac 
«  cum  adveniet,  quasi  malus  viator,  gratiae  inopia  atque 
«  in  tantis  bonitatis  opibus  fame  laborabis...  Miserum  est, 
«  serum  consilium  capere,  ac  tum  damni  sensu  affici,  cum 
«  nulla  iam  ratione  acceptum  incommodum  sarciri  potest, 
«  hoc  est,  postquam  hinc  excesserimus,  acerbeque  conclusa 
«  fuerint  quae  quisque  in  hac  vita  gessit,  atque  et  scele- 
«  rati  homines  supplicio,  et  qui  animos  purgarint,  splen- 
«  dore  affecti  fuerint ».  —  Imo  ipse  consonat  Origenes,  dum 
simplicis  fidei  dictamen  et  ecclesiasticae  praedicationis  du- 
ctum  sequens,  theoriis  Platonicorum  non  praeoccupatur. 
Nam,  Hom.  18  in  leremiam,  n.  i,  docet  animam  in  prae- 
senti  vita  esse  instar  vasis  lutei  quod  de  forma  in  formam 
transire  potest,  nimirum  de  vitio  in  virtutem,  et  de  vir- 
tute  in  vitium;  animam  vero  post  mortem  esse  sicut  vas 
testaceum  quod  igne  iam  obduratum,  nequaquam  est  novae 
formae  susceptivum:  «  Dum  sumus  in  hac  vita,  inquit, 
«  formamur,  ut  sic  dicam,  propter  hoc  luteum  vas  nostrum 
«  fictilium  more,  et  formamur  vel  ad  malitiam  vel  ad  vir- 
«  tutem.  Verum  sic  formamur,  ut  fieri  possit  et  malitiam 
« conteri  nostram,  ut  fiat  nova  creatura  praestantior,  et 
«  progressus  nostros  post  formationem  resolvi  in  luteum 
«  vas.  Cum  autem  transacto  hoc  saeculo  ad  vitae  finem 
«  pervenerimus,  et  postea  igniti...  facti  fuerimus  quodcum- 
«  que  fuerimus,  tunc  si  conteramur,  sive  postquambonavasa 
«  in  salutem,    sive  postquam    mala  vasa  facti  fuerimus  in 

«  perditionem,  non  renovamur,  neque  structura  nostra  ad 
«  meliorem  statum  reduci  potest.  Quamobrem  cum  in  hac 
«  vita  sumus,  quasi  in  manu  figuli  sumus,  et  licet  cecide- 
«  rit  vas  e  manibus  eius,  reparari  et  reformari  potest ». 

Aliter  equidem  Origenes  loquitur  in  plerisque  operibus 
suis,  et  ideo  primus  apud  Christianos  auctor  habetur  illius 
sententiaequa  terminus  viae  mors  negatur.  Sed  omnia  quae 
causam  eius  spectant,  nedum  infirment  inconcussam  cer- 
titudinem  praesentis  dogmatis,  illam  prorsus  confirmant,  et 
demonstrant  etiam  magis.  Certe  ipsum  Origenem,  rnaxime 
propter  alternantes  sine  cessatione  beaiitndines  et  miserias, 
et  statiitis  saeadorum  intervallis  ab  istis  ad  illas,  atqne 
ab  illis  ad  istas  itus  ac  reditus  interminabiles,  non  im- 
merito  reprobavit  Ecclesia,  inquit  Augustinus,  1. 21  de  Civit. 
c.  17.  Et  quidquid  sit  de  authenticitate  canonum  qui  sub 
nomine  Synodi  quintae  oecumenicae  antea  pervulgaban- 
tur  (1),  prostat  Origenis  condemnatio  in  epistola  Anastasii 
Papae  ad  loannem  lerosolymorum  episcopum.  In  qua  quidem 
asserit  Pontifex,  voluisse  Origenem,  fidem  apostolorum  et 
maiorum  traditione  firmatam,  velut  deviis  anfractibus  dis- 
solvere.  Tum  de  versione  latina  libri  T^spt  apywv  a  Rufino 
exarata  addit:  «  Approbo  si  accusat  auctorem,  et  exsecran- 
«  dum  factum  populis  prodit,  ut  iustis  tandem  odiis  teneatur, 
«  quem  iam  dudum  fama  constrinxerat.  Si  vero  interpres 
«  tantorum  malorum  consensum  praestat,  et  legenda  prodit 
«  in  populos,  nihil  aliud  sui  opera  laboris  extruxit,  nisi  ut 
«  propriae  veluti  mentis  arbitrio  haec  quae  sola,  quae  prima, 
«  quae  apud  catholicos  christianos  vera  fide  iam  exinde  ab 
«  apostolis  in  hoc  usque  tempus  tenentur,  inopinatae  titulo 
*  assertionis  everteret.  Absit  hoc  ab  Ecclesiae  Romanae 
«  catholica  disciplina.  Nunquam  profecto  eveniet,  aliqua  ut 
«  admittamus  ratione  quae  iure  meritoque  damnamus... 
«  Hactenus  sententiae  meae  forma  processerit  »  (2).  Et  plura 

(1)  li  canones  sunt,  qiii  apnd  Denzinger,  n.  187-201,  sub  asterisco  nunc 
ponuntur. 

(2)  Migne,  Patr.  Lat.  Tom.  21,  col.  629,  seq. 

de  hac  rc  documentii  proterentur  intVa,  ubi  dc  aeternitate 
poenarum.  Id  unum  nunc  adiicere  placet:  omnes  scilicet 
antiquos  qui  patrocinium  Origenis  susceperunt,  in  duas 
classes  distribui.  Alii  fuerunt  dubiae  fidei,  et  non  inteme- 
ratae  orthodoxiae,  sicut  Eusebius  Caesariensis  ariana  labe 
intectus,  in  apologia  illa  quae  sub  nomine  Pamphili  mar- 
t3'ris  edita  est  (1).  Orthodoxi  vero  nihil  unquam  aliud  pro 
defensione  doctoris  alexandrini  protulerunt  praeter  adul- 
terationem  scriptorum  eius  ab  haereticis  (2).  Hanc  quidem 
adulterationem  veluti  impossibilem  fabulam  explodit  Hie- 
ronymus  (3),  sed  ipsa  defensionis  ratio  luculenter  ostendit 
quam  longe  in  omnium  catholicorum  persuasione,  a  recta 
fidei  res^ula  dissidebant  origenianae  sententiae,  et  in  specie 
opinio  illa  quae  ultra  terminos  praesentis  vitae  protrahit 
facultatem  poenitendi,  merendi^  vel  etiam  demerendi. 

Xota  in  fine  quod  Ori2:enes  in  hac  sua  opinione  firma- 
tus  est  ex  falsa  conceptione  liberi  arbitrii.  Putat  enim  esse 
de  essentia  eius,  ut  vel  in  bonum  vel  in  malum  flecti  possit. 
Cum  igitur  liberum  arbitrium  in  creaturis  rationalibus 
semper  remaneat,  concludit  nullum  esse  possibilem  termi- 
num  mutabilitati  earum,  sive  de  bono  in  malum,  sive  de 
malo  in  bonum,  et  consequenter  introducit  perpetuas  illas 
vicissitudines  beatitudinum  et  miseriarumsupra  memoratas, 
dHin  accesstis  profecttinm  defectHumve  varios,  pro  motihns 
vel  conatibHS  propriis  nnHsqHisqne  pro  liberi  arbitrii  fa- 
ciiltate  perpetitnr  M).  Et  re  quidem  vera,  posito  semel  prin- 

(1)  Vide  Hieronymum  1.  2  Apolog.  adversus  Rufinum  c.  6;  item  1.  3, 
c.  4;  item,  epist.  ad  Pammachium  c.  4,  etc. 

(2\  '  Sed  dicet  aliquis  corruptos  esse  Origenis  libros.  Xon  resisto,  quin 
'  potius  et  malo.  Xam  id  a  quibusdam  et  traditum  et  scriptum  est,  non 
«  catholicis  tantum,  verum  etiam  haereticis.  Sed  illud  est  quod  nunc  debe- 
«  mus  advertere,  etsi  non  ipsum,  libros  tamen  sub  nomine  suo  editos  ma- 
«  gnae  esse  tentationi;  qui  multis  blasphemiarum  vulneribus  scatentes,  non 
«  ut  alieni,  sed  quasi  sui  et  leguntur  et  amantur,  ut  etsi  in  errore  conci- 
«  piendo  Origenis  non  fuit  sensus,  ad  errorem  tamen  persuadendum  Ori- 
«  genis  auctoritas  valere  videatur  ^.  Lirinensis,  Commonit.  c.  17. 

(3)  Hieronym.  epist.  ad  Avitum. 

(4)  Origenes,  Tispt  ap/cov  1.  1,  c.  6,  n.  3. 

cipio,  recta  et  necessaria  consequentia  non  deest.  Nam  sicut 
immobilis  beatitudo  esse  non  potest,  ubi  adhuc  possibile 
peccatum,  ita  nec  status  poenarum  aeternus,  ubi  adhuc 
penes  voluntatem  est*  ut  rectificet  se.  Quippe,  contra  Dei 
bonitatem  esset,  si  ii  qui  iam  bonam  voluntatem  haberent, 
ih  perpetuum  ab  eius  misericordia  repellerentur.  Sed  prin- 
cipium  unde  consequentia  sumitur,  est  falsum,  quia  de  es- 
sentia  liberi  arbitrii  non  est  activa  indifferentia  circa  finem 
ipsum,  a  quoomnis  actuum  moralium  bonitas  vel  malitia 
dependet.  Id  quidem  exemplatum  perspicimus  in  libertate 
archetypa  seu  divina.  Id  quoque  iam  ex  nunc  quadantenus 
adumbratum  cernimus  apud  nos,  pro  quanto  nihil  appetere 
valet  voluntas  nisi  sub  ratione  boni.  Inde  enim  manudu- 
cimur  ad  intelligendum  quomodo  contra  rationem  libertatis 
non  sit  obfirmatio  in  fine,  quicumque  tandem  ille  sit,  sed 
solum  carentia  activae  indifierentiae  circa  media  quae  sunt 
ad  finem.  Non  igitur  ex  hoc  quod  liberum  arbitrium  per- 
petuo  in  creaturis  rationalibus  manet,  concludendum  est 
cum  Origene,  viam  illarum  in  omnes  produci  aeternitates. 
Sed  e  converso,  ex  hoc  quod  uniuscuiusque  via  certis  de- 
finitur  limitibus,  a  quibus  incipit  status  termini  undequaque 
immobilis,  concludendum  est  venire  instans  in  quo  liberum 
arbitrium  non  amplius  versatile  est  circa  ipsum  finem  su- 
premum,  sed  irreversibiliter  figitur  in  fine  illo  ad  quem  erat 
prius  conversum  vel  actu  vel  habitu :  ita  scilicet  ut  supra 
cardinem  huius  finis,  seu  bonus  seu  malus  ille  sit,  tota  in 
aeternum  moralis  vita  necessitate  absoluta  volvatur.  Imo 
vero  concludere  oportet,  id  evenire  ex  ipsa  insita  liberi 
arbitrii  natura,  statim  ac  cessant  conditiones  in  quibus  per 
accidens  est,  quod  ad  ipsum  finem  supremum  variabilitas 
eius  se  extendat.  Et  quamvis  explicatio  sit  nobis  difiicilis, 
res  tamen  ipsa,  etiam  in  reprobis,  valde  in  promptu  est. 
Neque  enim  causa  obstinationis  eorum  sumi  potestex  parte 
Dei,  cui  plane  repugnat  ut  voluntatem  determinet  ad  malum, 
vel  eam  obfirmet  in  fine  sibi  contrario.  Neque  iterum  ex 
parte  poenae,  quae  de  sui  ratione  vindicativa  est,  et  non 

causativii  deordinationis  moralis.  \eque  tandem  ex  parte 
aeternitatis  damnationis  nuUum  spei  relinquentis  locum, 
quia  aeternitas  damnationis  ab  aeternitate  malitiae  pendet, 
et  non  vice  versa,  aeternitas  malitiae  ab  aeternitate  damna- 
tionis.  Quisquis  enim  de  Dei  bonitate  recte  sentit,  videbit 
evidenter  quod  non  ideo  reprobi  immobiliter  mali  sunt, 
quia  a  Dei  misericordia  in  perpetuum  repelluntur,  sed  e 
converso,  ideo  a  misericordia  Dei  manent  pro  semper  ex- 
clusi,  quia  immobiliter  mali  iam  effecti  sunt-  «  Post  mortem, 
« inquit  Damascenus,  Dial.  c.  Manichaeos,  n.  75,  nec  conver- 
«  sionis,  nec  poenitentiae  locus  est.  Non  quod  Deus  poeni- 
«  tentiam  non  suscipiat,  neque  enim  seipsum  negare  potest, 
«  nec  miserationem  suam  abiicit.  Sed  conditio  animae  est, 
«  quae  converti  nequeat  ». 

Ratio  autem  metaphysica  videtur  esse,  quia  amor  ali- 
cuius  boni  tamquam  ultimi  finis,  per  se  loquendo,  est  defi- 
nitivus,  utpote  affectio  suprema,  caeteras  omnes  imperans 
et  sibi  subordinans,  non  habens  supra  se  aliam,  per  quam 
possit  voluntas  ab  eo  quod  maxime  diligit  ac  desiderat, 
revocari.  Quod  si  contingat  voluntatem  revera  resilire  ab 
eo  bono  cui  tanquam  ultimo  fini  semel  inhaesit,  imo  agere 
praeter  ordinem  huius  boni,  etiam  antequam  resilierit,  id 
quidem  per  accidens.  Et  hoc  accidens  habetur  apud  nos, 
quamdiu  vita  praesens  durat,  propter  eum  qui  eidem  vitae 
propnus  est,  cognoscendi  modum.  Inde  enim  provenit  ut 
affectio  primigenia  quae  omni  nostrae  volitioni  supponitur, 
non  sit  nisi  affectio  ad  bonum  universale  universalitate 
abstractionis  et  indeterminationis,  quod  indifferenter  se 
habet  ad  fines  oppositos,  utputa,  tum  ad  bonum  privatum 
seu  egoisticum,  tum  ad  bonum  summum  a  quo  omnia  par- 
ticipant,  i.  e.  Deum.  Quia  igitur  cardo  supra  quem  nunc 
volvitur  nostra  voluntas  in  actibus  suis,  fixus  manet  in 
tali  abstracta  generalitate  boni,  explicatur  qui  fiat  ut  anima 
circa  ipsos  ultimos  fines  determinatos  semper  mutabilis 
remaneat,  semperque  sit  potens  ab  uno  in  alium  sese  con- 
vertere.  Nam  in  vi  primordialis  affectionis  quae  abstracti  vum 

cognoscendi  modum  consequitur,  semper  habet  in  sua  po- 
testate  velle  ea  quaecumque  sub  eius  latitudine  continentur. 
Sed  statim  ac  anima  separatur  a  corpore,  cessat  praedictus 
cognoscendi  modus.  Cessat  ex  consequenti  inclinatio  illa 
ad  bonum  generale  et  indeterminatum,  atque  in  eius  locum 
ipso  facto  subrogatur  affectio  ad  determinatum  seu  con- 
cretum  illum  finem  ultimum,  cui  supremum  vitae  instans 
animam  inhaerentem  adinvenit:  pro  quanto  scilicet,  sublata 
illa  priore,  incipit  ista  primas  obtinere  partes,  ut  super 
eam,  immobilis  cardinis  instar,  omnes  in  posterum  volubiles 
animi  affectus  ultimato  nitantur.  Si  Deo  ut  summe  dilecto 
inhaerebat  anima,  nihil  iam  velle  poterit  nisi  in  ordine  ad 
Deum.  Si  sibimetipsi,  nihil  nisi  in  ordine  ad  suum  privatum 
bonum.  Frustra  autem  appellabis  ad  mutationem  status,  ad 
experientiam  poenarum  futurae  vitae,  ad  agnitionem  erroris 
quae  vel  invitis  hanc  confessionem  extorquebit:  ergo  er- 
ravimus  a  via  veriiatis,  et  iustitiae  lumen  non  luxit  nohis. 
Si  quis  enim  bene  consideret,  manifestum  ei  erit  quod  haec 
scientia  de  novo  adveniens  non  importat  causam  revocan- 
tem  animam  ab  inordinato  amore  sui,  sed  solum  causam 
inducentem  poenitentiam  illam  serviliter  servilem,  quae 
facit  dolere  de  peccato  pure  et  exclusive  ut  est  privativum 
proprii  boni.  Et  haec  est  poenitentia  mala,  nequaquam 
rectificans  voluntatem,  nuUoque  modo  corrigens  ordinis 
perversitatem. 

Sic  igitur  explicari  videtur  fundamentalis  veritas  quam 
adeo  clare  nos  docet  revelatio:  mortem  esse  hominibus 
terminum  viae,  idque  non  ex  arbitraria  Dei  lege,  sed  omnino 
ex  natura  rei.  Nunc  considerandus  iam  venit  status  qui 
mortem  consequitur,  et  primo  quidem  quoad  animas  a 
corpore  separatas,  usque  ad  tempus  universalis  resurrec- 
tionis  in  die  iudicii. 


CAPUT  SECUNDUM 

DE    STATU    ANIMARUM    POST    MORTEM. 

Deinde  considerandum  de  iis  quae  spectant  animas  a 
corpore  separatas.  Et  primo,  de  iudicio  partiailari  quo  sta- 
tim  post  egressum  ex  hac  vita,  omnes  a  Deo  singillatim 
iudicantur,  et  locum  accipiunt  suis  meritis  congruentem. 
Secundo,  dc  inferno,  de  piirgatorio,  et  de  paradiso,  quae 
totidem  sunt  receptacula  diversitati  meritorum  assignata  (1). 
Tertio  de  relationihns  defiinctornm  ad  homines  adhuc  in 
terra  degentes,  et  hominum  hic  viventium  ad  defunctos, 
ut  sic  tota  disputatio  quinque  quaestionibus  constet,  per 
ordinem  iam  nunc  pertractandis. 

(1)  «  Receptacula  animarum,  inquit  S.  Thomas  Suppl.  Q.  69,  a.  7,  distin- 
«  guuntur  secundum  diversos  status  earum.  Anima  autem  coniuncta  mor- 
«^  tali  corpori  habet  statum  merendi,  sed  exuta  a  corpore  est  in  statu  re- 
«  cipiendi  pro  meritis  bonum  vel  malum.  Sic  ergo  post  mortem,  vel  est 
«  in  statu  recipiendi  finale  praemium,  vel  est  in  statu  quo  impeditur  ab 
«  illo.  Si  autem  est  in  statu  recipiendi  finalem  retributionem,  hoc  est  du- 
«  pliciter:  vel  quantum  ab  bonum,  et  sic  est  paradisus ;  vel  quantum  ad 
«  malum,  et  sic  ratione  actualis  culpae  est  infernus,  ratione  autem  origi- 
«  nalis  est  limbus  pueroruni.  Si  vero  est  in  statu  quo  impeditur  a  finali 
«  retributione  consequenda,  vel  hoc  est  propter  defectum  personae,  et  sic 
«  est  purgatorium,  in  quo  detinentur  animae  ne  statim  praemium  conse- 
«  quantur,  propter  peccata  quae  commiserunt.  Vel  proptcr  defectum  natu- 
«  rae,  et  sic  est  linibus  pntnini,  in  quo  detinebantur  patres  a  consecutione 
«  gloriae  propter  reatum  humanae  naturae,  qui  nondum  poterat  cxpiari». 
Sic  igitur  quinque  receptacula  distinguuntur.  Sed  limbus  patrum  a  tem- 
pore  propahitae  sanctorum  viae  per  mortem  Christi,  amplius  non  exsistit. 
De  limbo  autem  puerorum  sermo  est  in  quaestione  de  peccato  originali, 
et  de  poena  ei  respondente  in  futura  vita,  quando  nulla  adiungitur  culpa 
personalis.  Itaque  non  remanent  nisi  tria,  id  est,  infernus,  purgatorium, 
et  paradisus,  in  praesenti  consideranda. 

QUAESTIO    II. 
DE    TUDTCTO    PARTTCULART. 

Tria  sunt  quae  in  praesenti  brevem  requirunt  declaratio- 
nem:  An  constet  de  veritate  iudicii  statim  post  mortem  ab 
unoquoque  subeundi.  Quis  sit  huius  iudicii  modus.  Quid  de- 
nique  per  modum  exsecutionis  sententiae  ipsum  conse- 
quatur. 

§  1. 

Tn  primis,  si  de  iudicio  illo  quod  unumquemque  manet  in 
ipso  exitu  vitae,  auctoritates  Scripturae  quaerantur,  nulla 
fortasse  poterit  afferri  formalis  et  expressa.  Et  de  iudicio 
quidem  quod  in  fine  temporura  publice  est  exercendum 
circa  cuncta  quae  gesserimus  in  corpore,  innumera  prostant 
notissimaque  testimonia.  Praeter  haec,  alia  quaedam  sunt, 
velut  Heb.  lX-27,  Eccl.  XI-14,  etc,  quae  de  particulari  iudicio 
optime  possunt  intelligi;  verumtamen  ad  hanc  acceptionem 
nec  contextus  nec  vis  verborum  cogit.  Convenientius  igitur 
ad  ea  Scripturarum  documenta  recurres,  in  quibus  parti- 
cularis  iudicii  veritas,  etsi  non  formaliter,  at  certe  virtua- 
liter  vel  praesuppositive  continetur.  Et  sane,  in  Scripturis 
Sanctis  diserte  edocemur,  animas  statim  post  mortem  prae. 
miari  a  Deo  secundum  merita,  vel  puniri.  Facile  est  coram 
Deo^  inquit  Eccli.  XI-28,  in  die  obitiis  retribuere  unicuique 
secundurn  vias  suas.  Et  Luc.  XVI-22:  Factum  est  ut  more- 
retur  mendicus,  et portaretur  ab  angelis  in  sinum  Abrahae; 
mortuus  est  et  dives,  et  sepultus  est  in  inferno.  Et  Paulus 
2  Cor.  V-1,  signanter  asserit  retributionem  coelestem  nequa- 
quam  differri  usque  in  saeculi  finem,  sed  ad  terrestris 
huius  habitationis  dissolutionem  (si  nihil  aliunde  luendum 
supersit),  statim  recipi.  Et  loannes  in  Apocalypsi  audi- 
vit  vocem  de  coelo  dicentem  sibi:  Beati  mortui  qui  in  Do- 
mino  moriuntur;  amodo  iam  dicit  Spiritus  ut  requiescant 
a  laboribus   suis,  id   est,    iam    ex    nunc  requie    potiantur 

aeterna,  iuxta  merita  bonorum  operum  quae  sequuniiir 
illos.  Et  infra  ait  se  vidisse  animas  decollatorum  propter 
testimonium  lesu,  in  resurrectione  prima,  id  est  in  beati- 
tudine  quae  corporum  resurrectionem  antecedit;  additque 
secundam  mortem  in  his  non  habere  potestatem  (1).  Per 
secundam  autem.  mortem,  ut  ex  sequentibus  liquet  (2),  in- 
telligit  eam  quam  impii  patientur  in  novissimo  die,  quando 
non  iam  secundum  solam  animam  sicut  prius,  verum  etiam 
secundum  corpus  in  inferno  sepelientur  (3).  Ex  his  igitur 
aliisque  similibus  testimo.niis  certissime  ostenditur,  retri- 
butionem  unicuique  a  Deo  fieri  statim  post  mortem.  Atqui 
retributio  sine  iudicio  omnino  non  est.  Oportet  itaque  ut 
sit  iudicium  quo  singillatim  iudicantur  animae  in  termino 
viae,  id  est  in  ipso  instanti  separationis  a  corpore,  et  hoc 
vocamus  particulare  iudicium. 

Accedit  et  traditio  perpetua,  ac  constans  de  ea  re  Eccle- 
siae  praedicatio.  Unde  Augustinus  veritatem  iudicii  particu- 
laris  ponit  inter  veritates  illas  quae  nulli  christianorum 
possunt  esse  vel  ignotae  vel  quomodocumque  dubiae  seu 
obscurae.  Nam  1.  2  de  anima  et  eius  origine,  c.  4,  reprehen- 
dens  Petrum  presbyterum,  ut  qui  libros  approbasset  cuius- 
dam  Vincentii  Victoris  sub  eo  praetextu  quod  inter  errores 
quibus  referti  erant,  nonnuUa  vera  et  scitu  necessaria  con- 
tinerent,  ostendensque  nihil  revera  veri  in  iisdem  reperiri, 

(1)  Apocal.  XX,  4-6. 

(2)  Ibid.  12-14. 

(3)  Est  primu  mors  secundum  solam  animam.  «  Anima  et  mortalis  esse 
«  intelligitur  et  immortalis,  inquit  Gregorius  ^Magnus  1.  4.  Dialog".  c.  45. 
«  Mortalis  quippe,  quia  beate  vivere  amittit;  immortalis  autem,  quia  cs- 
«  sentialiter  vivere  nunquam  desinit,  et  naturae  suae  vitam  perdere  non 
<  valet,  nec  cum  in  perpetua  fuerit  morte  damnata.  Tllic  enim  posita,  beata 
«  esse  perdit,  et  esse  non  perdit.  Qua  ex  re  cogitur  semper,  ut  et  mortcm 
«  sine  morte,  et  defectum  sine  defectu,  et  finem  sine  fine  patiatur,  quate- 
«  nus  ei  mors  immortalis  sit,  et  defectus  indeficiens,  et  finis  infinitus  ». 
Est  et  sccunda  mors  quoad  utramque  naturae  partem,  quando  mortis  im- 
mortalis,  et  defectus  indeficientis,  et  finis  infiniti  socium  corpus  coniun- 
gitur. 

De  Novissiniis  4 

nisi  quod  esset  lippis  etiam  et  tonsoribus  apud  fideles  chri- 
stianos  notissimum:  «  lllud,  inquit.  quod  rectissime  et  valde 
«  salubriter  credit  (ille  \'incentius  Mctor),  iudicari  animas 
«  cum  de  corporibus  exierint,  antequam  veniant  ad  illud 
«  iudicium  quo  eas  oportet  iam  redditis  corporibus  iudicari, 
«  atque  in  ipsa  in  qua  hic  vixerunt  carne  torqueri  sive 
«  gloriari:  hoc  itane  tandem  ipse  nesciebas  ?  Quis  adver- 
«  sus  Evangelium  tanta  obstinatione  mentis  obsurduit,  ut 
«  in  illo  paupere  qui  post  mortem  ablatus  est  in  sinum 
«  Abrahae,  et  in  illo  divite  cuius  in  inferno  cruciatus  expo- 
«  nitur,  ista  non  audiat,  vel  audita  non  credat?  » 

Xec  valet  si  dicas  non  bis  fieri  iudicium  in  idipsum,  ac 
per  hoc,  excludendum  esse  omne  iudicium  praeter  illud  so- 
lemne  quod  in  secundo  adventu  Christi,  veniente  consum- 
matione  temporum,  agendum  annuntiatur.  Respondebit  enim 
S.  Thomas,  Suppl.  Q.  88,  a.  1  ad  l«m:  «  Dicendum  quod  qui- 
«  libet  homo  et  est  singularis  quaedam  persona,  et  est  pars 
«  totius  generis  humani.  Unde  et  duplex  ei  iudicium  debetur. 
«  Unum  singulare,  quod  de  eo  fiet  post  mortem,  quando  re- 
«  cipiet  iuxta  ea  quae  per  corpus  gessit,  quamvis  non  tota- 
«  liter,  quia  non  quoad  corpus,  sedquoad  animam  tantum. 
«  Aliud  iudicium  debet  esse  de  eo  secundum  quod  est  pars 
«  totius  generis  humani,  sicut  aliquis  iudicari  dicitur  secun-  ^ 
«  dum  humanam  iustitiam,  etiam  quando  iudicium  datur  de 
«  communitate  cuius  ipse  est  pars.  Unde  et  tunc  quando  fiet 
«  universale  iudicium  totius  generis  humani  per  universalem 
«  separationem  bonorum  a  malis,  etiam  quilibet  per  conse' 
«  quens  iudicabitur.  Xec  tamen  Deusiudicabit  bisinidipsum, 
«  quia  non  duas  poenas  pro  uno  peccato  inferet,  sed  poena 
«  quae  ante  iudicium  complete  infiicta  non  fuerat,  in  ultimo 
«  iudicio  complebitur,  postquam  impii  cruciabuntur  quoad 
«  corpus  et  animam  simul  ».  Sed  et  huic  considerationi  acce- 
dunt  etiam  aliae  rationes,  quae  tamen  cum  alibi  exponendae 
sint,  pro  nunc  omittuntur.  Unde  statim  de  modo  quo  parti- 
culare  iudicium  peragitur,  videndum  est. 

§2. 

Solent  doctores  inquirere  an  iudicium  ultimum  per  locu- 
tionem  vocalem  perficiendum  sit,  an  tantum  mentaliter,  et  in 
hanc  posteriorem  partem  inclinant  plerique,  sive  quantum 
ad  examen  et  disquisitionem  meritorum,  sive  quantum  ad 
prolationem  sententiae  a  iudice.  Porro  in  suae  opinionis 
confirmationem  afferunt  id  quod  ait  Apostolus,  Rom.  11-15: 
Testiinonimn  reddente  illis  conscientia  ipsornm,  et  inter 
se  invicem  cogitationibus  accnsantibns,  aut  etiam  defen- 
dentibus  in  die  cum  iudicabit  Deus  occulta  hominum.  Un  de 
quod  legitur  Apocal.  XX-12:  Libri  aperti  sunt,  et  iudicati 
sunt  mortui  ex  his  quae  scripta  erant  in  libris  secundum 
opera  ipsorum,  non  de  libris  materialibus  intelligendum 
aiunt,  sed  de  conscientiis  singulorum.  Tunc  enim  unicuique 
suus  liber  ex  quo  iudicandus  sit  aperietur,  quatenus  facto- 
rum  omnium  suorum  conscientiam  ac  plenam  actualemque 
notitiam  quisque  accipiet,  non  vocis  externae  significatione, 
sed  interna  manifestatione  divina,  de  qua  Augustinus  1.  20 
de  Civ.  c.  14:  «  Quaedam,  inquit,  vis  est  intelligenda  divina, 
«  qua  fiet  ut  cuique  opera  sua  vel  bona  vel  mala,  cuncta 
«  in  memoriam  revocentur,  et  mentis  intuitu  mira  celeri- 
«  tate  cernantur,  ut  accuset  vel  excuset  scientia  conscien- 
«  tiam,  atque  ita  simul  et  omnes  et  singuli  iudicentur ;  quae 
«  nimirum  vis  divina,  libri  nomen  accepit  ».  lam  quod  de 
libris  dicitur  non  materialiter,  sive  ut  ibidem  loquitur 
Augustinus,  non  carnaliter  cogitandis,  id  etiam  de  examine 
et  disquisitione  factorum  uniuscuiusque  similiter  sentien- 
dum.  Imo,  quod  ad  posteriorem  iudicii  partem,  id  est  sen- 
tentiam  iudicis  attinet,  censent  eam  quoque  non  corpora- 
lem,  sed  spiritualem  futuram,  seu  non  sono  vocis  pronun- 
tiandam,  sed  singulorum  mentibus  imprimendam  virtute 
eius  qui  iudex  est  omnium.  Ita  S.  Thomas  in  Suppl.  Q.  88, 
a.  2,  Estius  in  IV",  D.  47,  et  alii. 

Nunc  autem  quidquid  de  iudicio   ultimo  in  hac   parte 
valde  rationabiliter  tenetur,  quamquam  homo  integer  in  eo 

sit  compariturus,  id  sane  in  omnimodam  vertitur  certitu- 
dinem  quoad  iudicium  particulare  in  quo  sola  a  corpore 
separata  sistitur  anima.  Tunc  i^itur,  in  ipso  egressu,  in  mo- 
mento,  in  ictu  oculi,  aperietur  conscientiae  liber  per  actua- 
lem  notitiam  omnium  quae  gesta  sunt  in  vita.  Tunc  po- 
netur  ante  mentis  oculos  transactum  saeculum  in  illumi- 
natione  vultus  Dei,  dum  scilicet  divina  operante  virtute, 
summa  totius  meriti  vel  demeriti  indeclinabili  claritate 
intellectualiter  apparebit.  Tunc  demum  a  Deo  iudice  impri- 
metur  sententia  per  ingestam  cognitionem  praemii  vel 
poenae  merito  vel  demerito  respondentis,  eodem  fere  pacto 
quo  a  Deo  legislatore  impressa  fuerat  ipsa  lex  per  synde- 
resim  et  habitum  primorum  principiorum.  Tremendum  pro- 
fecto  instans,  in  quo  a  vanitatibus  huius  mundi  evigilans 
anima,  uno  conspectu  coUiget  quidquid  meruit,  quidquid 
ipsam  manet  in  domo  aeternitatis  suae!  Utinam  locus  non 
sit  scripturae  propheticae:  Appenstts  es  in  statera,  et  in- 
ventus  es  miniis  habens! 

Et  sententia  quidem  summi  iudicis  cadit  super  animam 
quae  in  morte  consecuta  est  statum  immutabilem.  Adverte 
tamen  cum  Caietano  in  tertiam  partem,  Q.  59,  a.  5,  quod 
aliud  est  animam  post  mortem  sortiri  statum  immutabilem, 
et  aliud  est  sortiri  statum  non  impedibilem.  «  Anima  enim 
«  per  mortem  pervenit  ad  statum  immutabilem  de  bonitate 
«  in  malitiam,  aut  e  contra,  et  aut  est  confirmata  in  bono^ 
«  aut  obstinata  in  malo,  aut  civis  coelestis,  aut  inferni.  Et 
«  penes  hoc  attenditur  immutabilitas  status ;  cum  qua  im- 
«  mutabilitate  stat  quod  possit  impediri  ad  tempus  ne  ad 
«  suam  civitatem  perveniat.  Et  huiusmodi  impedimenta  per- 
«  tinent  ad  purgatorium,  quod  non  constituit  tertium  sta- 
«  tum  animarum,  neque  facit  mutationem  aliquam  in  statu 
«  animae,  sed  impedimentum  praestat  consummationi  status 
«  illius.  Et  simile  est  ei  quod  invenitur  in  motibus  natura- 
«  libus.  Leve  enim  ascendens  sursum,  si  impediatur  in  via, 
«  non  propterea  mutat  sui  motus  naturam,  nec  cessante 
«  impedimento,  ascendendo  novum  acquirit  principium  mo- 

«  tus,  sed  remoto  prohibente,  a  primaevo  immutato  prin- 
«  cipio  ascensum  prosequitur.  Sic  etiam  anima  immutata 
«  secundum  statum  suum,  soluto  purgatorio  tanquam  re- 
«  moto  prohibente.  ad  finem  sui  immobilis  status  in  quo  est 
«  confirmata  per  mortem,  gratia  duce  pervenit  ».  Itaque  in 
iudicio  particulari  definitiva  quidem  fertur  sententia  vel 
vitae  vel  mortis,  sed  quia  sententia  vitae  esse  potest  cum 
sententia  poenae  temporariae,  ideo,  dum  in  eodem  instanti 
sequitur  sententiae  exsecutio,  anima  abducitur  vel  ad  coe- 
lum,  vel  ad  purgatorium,  vel  ad  infernum.  Quid  autem  im- 
portet  abductio  ista,  iure  meritoque  iam  quaeritur. 

c    y 
^   -»• 

Dupliciter  de  coelo  et  purgatorio  et  inferno  sermo  esse 
potest.  Primo  quidem  sub  ratione  speciali,  secundum  quod 
his  nominibus  importatur  vel  beatitudo  vel  poena  seu  tem- 
poralis  seu  aeterna.  Alio  modo  sub  ratione  communi,  se- 
cundum  quod  coelum  et  purgatorium  et  infernus  dicunt 
locos  quosdam  corporeos  animabus  post  mortem  assignatos, 
prout  fert  constans  tum  Patrum  tum  theologorum  aesti- 
matio,  a  qua  procul  dubio  non  sine  magna  temeritate  quis- 
piam  recederet.  Cum  autem  acceptio  prior  futura  sit  obie- 
ctum  trium  quaestionum  subsequentium,  id  unum  in  prae- 
senti  discutiendum  restat:  quo  nimirum  pacto  separatae 
a  corpore  animae  alicui  loco  corporeo  deputari  possint,  et 
in  locum  illum  quem  sententia  in  particulari  iudicio  lata 
determinat,  de  facto  transmittantur. 

In  quo  quidem  necesse  est  prae  primis  meminisse: 
«  Quod  in  divinis  non  oportet  ad  imaginationem  deduci,  et 
«  similiter  nec  in  incorporalibus  omnibus,  quia  cum  ima- 
«  ginatio  sit  sequela  sensus,  non  potest  extendi  ultra  quan- 
«  titatem  quae  est  qualitatum  sensibilium  subiectum.  Hoc 
«  autem  quidam  non  attendente§  nec  imaginationem  trans- 
«  cendere  valentes,  non  potuerunt  aliquid  intelligere  nisi 
«  per  modum  rei  situalis,  et  propter  hoc   quidam   antiqui 

«  dixerunt  quod  illud  quod  non  est  in  loco,  non  est.  Et  ex 
«  simili  errore  quidam  moderni  dixerunt  quod  angeli  absque 
«  creatura  corporali  esse  non  possunt,  intelligentes  angelos 
«  tanquam  ea  quae  imaginaverunt  situaliter  distincta  » (1). 
Neque  in  hac  parte  discriminatur  ab  angelis  anima  sepa- 
rata,  nam  et  ipsa  transcendit  totum  genus  extensionis  ac 
spatii,  et  secundum  se  nullibi  est,  nec  habet  aut  habere 
potest  quamlibet  localem  distantiam  vel  indistantiam  ad 
quemlibet  locum  corporeum.  Nihilominus,  per  quamdam  ad 
locum  habitudinem  quae  semper  cogitanda  est  extra  omnem 
ordinem  situs  et  circumscriptionis  et  contactus  quantita- 
tivi,  in  loco  esse  potest,  inodo  spiritualibus  substantiis  con- 
veniente  qiii  nobis  plene  manifestus  esse  non  potest,  inquit 
S.  Thomas  Suppl.  Q.  69,  a.  1 ;  imo,  ut  adiicere  licet,  modo 
qui  adhuc  obscurior  nobis  est  qtiantum  ad  animas  quam 
quantum  ad  spiritus  angelicos. 

Et  quoad  angelos  quidem  ea  assignatur  ratio  coniun- 
ctionis  cum  loco,  quae  consistit  in  contactu  virtutis:  ut  sci- 
licet  angelus  ibi  per  suam  essentiam  esse  dicatur,  ubi  est 
corpus  cui  suam  virtutem  immediate  applicat,  actu  ope- 
rando  in  illud;  ibi  vero  per  potentiam,  ubi  etsi  actu  non 
operetur,  adhuc  tamen  ad  operandum  habet  virtutem  expe- 
ditam.  Et  sic  intelligitur  quod  legitur  Apocal.  XX-2,  de  dra- 
cone  ligato  per  annos  mille  et  misso  in  abyssum,  pro  quanto 
ligata  fuiteius  virtusne  extra  locum  inferni  operari  valeret. 
Sic  etiam  intelligitur  deprecatio  daemonum  qui,  Luc.  VIII-31, 
rogabant  Christum  ne  itnperaret  illis  ut  in  abyssum  irent, 
Nam  cum  daemonibus  duplex  locus  debeatur,  unus  quidem 
ratione  suae  culpae,  et  hic  est  infernus^  alius  autem  ratione 
exercitationis  humanae  usque  ad  diem  iudicii,  et  hic  est 
caliginosus  aer:  magnam  sibi  poenam  reputabant,  si  forte 
fuisset  impedita  eorum  virtus  ne  exiret  in  actum  in  loco 
ubi  hominibus  nocere  poterant  (2).  Haec  igitur  est,  sin  minus 

(1)  S.  Thom.  de  Pot.  Q.  3,  a.  19. 

(2)  S.  Thom.  l''  Part.  Q.  54,  a.  4. 

unica  (1),  at  certe  principalis  ratio  coniungibilitatis  cum 
loco  in  spiritibus  angelicis:  contactus  nimirum  virtutis  pcr 
operationem  in  corpus  locatum.  At  de  animabus  separatis 
communiter  sentiunt  quod  nequaquam  possunt  niovere  cor- 
pora,  etiam  mere  localiter,  quia  virtus  motiva  animae  est 
determinata  ad  illud  corpus  cui  unitur  ut  forma,  et  non- 
nisi  eo  mediante,  ad  caetera  (2).  Si  autem  ne  localiter  qui- 
dem  corpora  movere  valent,  nulla  in  eis  relinquitur  acti- 
vitas  in  materiam  exteriorem,  saltem  quantum  est  ex  vir- 
tute  propriae  naturae,  et  non  est,  opinor,  imaginandum  quod 
aliquid  ei  supernaturaliter  a  Deo  conferatur  in  separationis 
statu,  eo  solum  fine  ut  ad  certum  locum  determinari  queant. 
Quare  non  videtur  habere  magnam  probabilitatem  quod 
scribit  Ferrariensis  in  1.  3  c.  Gent.  c.  68,  animas  in  tantum 
dici  esse  in  coelo  vel  inferno,  in  quantum  aliquid  ibi  ope- 
rantur,  quidquid  illud  sit. 

Et  S.  Thomas  quidem  in  prima  parte,  Q.  8,  a.  3,  triplicem 
modum  essendi  in  loco  assignans,  per  essentiam,  per  po- 
tentiam,  et  per  praesentiam,  de  hoc  tertio  modo  ait:  «  Per 
«  praesentiam  vero  suam  dicitur  aliquid  esse  in  omnibus 
«  quae  in  conspectu  ipsius  sunt ;  sicut  omnia  quae  sunt  in 
«  aliqua  domo  dicuntur  esse  praesentia  alicui,  qui  tamen 
«  non  est  secundum  substantiam  suam  in  qualibet  parte 
«  domus  ».  Quidni  igitur  anima  separata  quae  secundum  se 
ab  omni  loco  absolvitur,  nuUumque  locum  contactu  virtutis 
contingere  naturaliter  valet,  ad  certum  nihilominus  locum 
definiri  diceretur  per  certam  habitudinem  de  genere  cogni- 
tionis  ?  pro  quanto  scilicet  divina  ordinatione  determina- 
retur  ad  cognoscendum  in  particulari  illa  sola  quae  in  eo 
loco  sunt,  quae  in  eo  contingunt,  quae  eadem  secum  rela- 
tione  ad  eum  referuntur,  ipsum  locum  iam  in  prospectu 
habens  velut  appropriatum  sibi  ?  Forte  aliquid  plus  di- 
cendum  est,  sed  de  hoc  quod  plus  est,  simpliciter  fatebor 

(1)  Id.  Quodl.  1,  a.  4. 

(2)  Vide  S.  Thomam,  1'"^  partc,  Q.  117,  a.  4,  cum  commcntario  Ca- 
ietani. 

ignorantiam  meam.  Et  ideo,  nihil  in  hac  parte  temere  vel 
aHirmando  vel  nei^ando,  sed  ea  tantum  asserendo  quae  ad 
propositum  revera  sufticiunt,  ut  ex  post  dicendis  apparebit, 
dico  animam  statim  post  particuhire  iudicium  proportio- 
naliter  adscribi  loco  vel  paradisi  vel  puro^atorii  vel  interni, 
sicut  nunc  adscribimur  loco  terrestri  sccundiun  rclationcs 
intcUcctiialis  vitac,  connaturaliter  segre^ati  a  conversa- 
tione  eorum  qui  hic  non  de^^unt,  et  a  cognitione  eorum 
quae  hic  non  aguntur,  et  a  visione  eorum  quae  in  hoc  rerum 
ordine  et  complexu  non  comprehenduntur.  Caeterum  haec 
nunc  quasi  summatim  sint  dicta,  nam  pro  ampliori  decla- 
ratione,  ad  sequentes  quaestiones  benevolum  lectorem  re- 
mitto. 

QUAEST.    111. 

DE  IXFERxXO. 

Tria  in  praesenti  principaliter  quaerenda  occurrunt. 
Prinio,  an  poenae  inferni  sint  aeternae.  Scciindo,  an  etsi 
sine  fine  duraturae,  aliquando  saltem  mitigandae.  Tcrtio, 
an  dividantur  in  poenam  damni  et  poenam  sensus,  et  qua- 
tenus  affirmative,  sitne  ignis  gehennae,  ignis  verus  et  cor- 
poreus,  an  improprius  et  metaphoricus  tantum.  Circa  pri- 
mum  autem  sic  proceditur. 

THESIS  il. 

Articulus  fidei  catholicae  est,  poenas  damnatorum  in  in- 
ferno  esse  aeternas,  id  est  sine  fine  duraturas,  et  nec  cha- 
racterem  christianitatis,  nec  fidem  in  finem  usque  retentam, 
nec  exercita  misericordiae  opera  quidquam  valere  ad  exi- 
mendum  eos  qui  cum  reatu  peccati  mortalis  de  hac  vita  de- 
cesserint. 

Haeresis  negans  poenarum  aeternitatem  magna  ex  parte 
coincidit  cum  ea  quae  superius,  Thes.  i,  §  2,  commemorata 
est,  et  tota  de  Platonicorum  schola  descendit,  qui  quamvis 

impunita  nulla  vellent  esse  peccata,  tamen  omnes  omnino 
poenas  existimabant  esse  purgatorias,  sive  in  hac  vita  sive 
in  futura. 

Et  Platonici  quidem  sese  variis  muniebant  rationibus 
ex  praepostero  conceptu  poenae  plerumque  desumptis.  Inter 
chiistianos  vero,  erronea  opinio  favorem  potissimum  obti- 
nuit  sub  colorato  praetextu  misericordiae.  Quo  lit  ut  eos 
quos  1.  21  de  civ.  suscipit  confutandos,  generali  nomine  mi- 
sericordinm  nuncupet  Augustinus:  «  lam,  inquit,  ctim  mi- 
«  sericordihns  itostris  igendum  esse  video,  qui  vel  omnibus 
«  illis  hominibus  quos  iustissimus  iudex  dignos  gehennae 
«  supplicio  iudicabit,  vel  quibusdam  eorum  nolunt  credere 
«  poenam  sempiternam  futuram,  sed  post  certi  temporis 
«  metas  pro  cuiusque  peccati  quantitate  longioris  sive  bre- 
«  vioris,  eos  inde  existimant  liberandos  ».  Et  prius  observat 
quod  omnium  misericordior  videri  posset  Origenes,  qui  et 
ipsum  diabolum  atque  angelos  eius  post  graviora  pro  me- 
ritis  et  diuturniora  supplicia,  ex  illis  cruciatibus  eruendos 
atque  sociandos  sanctis  angelis  credidit.  V^erumtamen  Ori- 
genis  misericordia  magis  in  superficie  fuit  quam  in  sub- 
stantia.  Dum  enim  diabolo  concedebat  potestatem  in  ange- 
lorum  culmina  transfeiTi,sanctis  vicissim  angelis  tribuebat 
posse  in  daemonum  poenas  decidere,  et  nuUum  finem  his 
vicissitudinibus  imponendo,  faciebat  sanctis  veras  miserias 
quibus  aliquando  poenas  luerent,  et  falsas  beatitudines  in 
quibus  securum  et  sine  timore  certum  sempiterni  boni  gau- 
dium  nusquam  haberent.  Aliter  itaque  sentiebant  miseri- 
cordes  illi  cum  quibus  agebat  Augustinus.  Concedebant 
quidem,  diaboli  et  angelorum  eius  esse  sine  fine  supplicium, 
at  non  hominum;  caeterum,  omnium  eorum  qui  de  gehenna 
vel  citius  vel  tardius  liberantur,  aeternam  aiebant  fore  fe- 
licitatem.  Haec  iam  misericordia  potior.  Sed  si  sententia 
ideo  bona  et  vera  quia  misericors,  tanto  utique  et  meiior 
fuisset  et  verior,  quanto  misericordior.  Quidni  ergo  exten- 
debatur  ad  damnatos  angelos,  saltem  post  multa  atque  pro- 
lixa  quantumlibet  saecula  liberandos  ?   aut  quid  est  quod 

tbns  huius  miscricordiac  ad  univcrsam  naturam  manabat 
humanam,  et  cum  ad  angelicam  ventum  esset,  statim  are- 
scebat  ?  Profecto,  si  in  causa  crat  misericordia,  debebant 
se  ulterius  miserando  porrigere,  et  ad  liberationem  ipsius 
quoque  diaboli  perv^enire  (1). 

At  re  quidem  vera,  non  solo  misericordiae  affectu  uii- 
sericordes  illi  movebantur,  et  aliam  profundiorem,  longeque 
vivaciorem  erroris  radicem  statim  tangens  Augustinus, 
addit:  «  Sunt  etiam,  quales  in  collocutionibus  nostris  ipse 
«  sum  expertus,  qiii  moribiis  improbandi  snnt,  et  agendo 
«  cansam  sitam ... ,  dicunt  de  malis  et  infidelibus  hominibus 
«  divinitus  quidem  verum  praedictum  esse,  quod  digni  sunt 
«  poena,  sed  cum  ad  iudicium  ventum  fuerit,  misericordiam 
«  esse  superaturam . . .  Humana  quippe  circa  solos  homines 
«  moventur  misericordia,  et  cansam  niaxime  agtint  stiam, 
^  per  generalciu  in  genns  Jiiiiinuiiim  qiiasi  Dei  miseratio- 
«  non,  impunitateni  falsam  suis  perditis  moribus  polli- 
«  centes ».  Proinde  cum  de  suar  ipsorum  causa  essent  soUi- 
citi,  non  adeo  tenaces  se  ostendebant  generalis  principii 
liberationis  hominum  universorum.  Sed  erant  alii  qui  li- 
berationem  promittebant  «  tantummodo  Christi  baptismate 
«  ablutis  qui  participes  fiunt  corporis  eius,  quomodolibet 
«  vixerint,  et  in  quacumque  impietate  fuerint  »  (2).  Alii,  qui 
hoc  nec  omnibus  habentibus  baptismum  Christi  et  eius 
corporis  sacramentum.  «  sed  solis  catholicis,  quamvis  male 
«  viventibus  pollicebantur  »  (3).  Alii,  qui  hoc  nec  omnibus 
catholicis,  sed  iis  solis  qui  pro  peccatis  suis  facere  dignas 
eleemosynas  non  negligunt,  vel  qui  iniurias  fratribus  igno- 
scendo  dimittunt:  «  Putant,  eis  qui  perdite  vixerint  donec 
«  claudant  diem  vitae  huius  extremum,  qualiacumque  et 
^  quantacumque  fuerint,  omnia  peccata  dimitti,  si  hoc  tan- 
« tummodo  custodire  meminerint,  ut  quando  ab  eis  veniam 
«  petunt  qui  eos  peccato  qualitercumque  laeserunt,  ex  corde 

(1 1  August.  1.  21  de  civ.  c.  17. 

(2)  August.  ibid.  c.  19. 

(3)  Ibid.  c.  20. 


DE    INFERNO  59 

«  dimittant »  (1).  Ergo  a  primo  ad  ultimum,  facile  tandem 
concedebatur  malos  omnes  arsuros  illius  aeternitate  sup- 
plicii,  modo  semper  exciperetur  ea  hominum  malorum  ca- 
tegoria,  ad  quam  pro  suo  quisque  studio  vel  conditione  se 
videbat  adscribendum.  Et  sic  etiam  est,  saltem  quod  atti- 
net  ad  formalitatem  principii,  usque  in  praesentem  diem. 
Plerique  enim  perdite  viventes,  et  a  mala  sua  vita  retro- 
cedere  minime  intendentes,  molestam  aeternae  damnationis 
comminationem  removereVolunt.  Ideo.  vel  Evangelii  fidem 
simpliciter  respuunt,  vel  in  Evangelio  quaerunt  unde  sibi 
et  aliis  fucum  faciant,  per  ea  media  quae  ars  critica  suis 
electis  cultoribus  abundanter  ac  copiose  iam  nunc  suppe- 
ditat. 

Sed  contra  hos  omnes  est  aperta  totius  Ecclesiae  per 
orbem  dispersae  praedicatio.  Cui  accedunt  quoque,  tum  so- 
lemnes  oecumenicorum  conciliorum  definitiones,  tum  ex- 
pressus  symboli  fidei  articulus.  Nam  in  decreto  Concilii 
Florentini  sic  habetur:  Dijfmimus  insuper...  illorum  ani- 
mas  qiii  in  actuali  mortali  peccato  vel  solo  originali  de- 
cedtmt,  mox  in  infernum  descendere,  poenis  tamen  dis- 
paribus  puniendas.  Tum  de  poenis  eorum  qui  cum  actuali 
seu  personali  mortali  peccato  decedunt,  in  Concilio  Late- 
ranensi  IV  cap.  Firmiter,  specialiter  sic  statuitur:  Firmiter 
credimus  et  simpliciter  confitemur  quod . . .  omnes  (tam  re- 
probi  quam  electi)  cuni  suis  propriis  resurgent  corporihus 
quae  nunc  gestant,  ut  recipiant  secundum  opera  sua,  sive 
bonafuerint  sive  mala,  illi  cum  diabolo  poenam  perpetuam, 
et  isti  cum  Christo  gloriam  sempiternam.  Accedit  et  ex- 
pressus  symboli  fidei  ?ii'X.\cVi\ViS :  Et  qui  bona  egerunt,  ibunt 
in  vitam  aeternam,  qiii  vero  mala,  in  ignem  aetermim. 
Haec  est  fides  catholica  quam  nisi  quisque  fideliter  firmi- 
terqiie  crediderit,  salvus  esse  non  poterit. 


(1)  Ibid.  c.  22. 

§    1. 
I 

Quod  poenarum  aeternitas  dogma  est  in  Sacris  Scripturis 
perspicue  et  evidenter  propositum. 

In  primis  perspicue  et  evidenter  proponitur  in  Evangelio, 
Matth.  XX\'-41,  ubi  iudex  reprobis  dicturus  praedicitur: 
Discedite  a  inc,  maledicti,  in  ignem  aeterntim  qiii paratns 
est  diabolo  et  angelis  eiiis.  Quod  ne  de  igne  tantum,  non 
autem  de  supplicio  quis  acciperet,  postea  subiecit  Dominus: 
Et  ibiint  hi  in  stipplicinm  aeternum,  insti  autem  in  vitam 
aeternam.  Ol^to'.  £lc  -aoXolii^  a-wviov,  ol  oz  oiy,o(,io'.  zlz  ^wy^v 
a:wv'.ov.  Quapropter  nihil  nobis  ulterius  declarandum  re- 
lictum  fuit  nisi  potestas  vocis  aiwviov,  quam  Vulgata  reddit 
aeternum,  et  catholica  Ecclesi-a  semper  intellexit,  ut  quae 
durationem  importet  plane  interminabilem  et  omni  fine  ca- 
rentem.  Porro  ad  huiu*;  rei  evidentiam,  de  signiticatione 
vocabuli  aitov,  a  quo  aitov.o;  derivatur,  per  prius  quaerendum 
est  (1).  —  Aitov  in  Evangelio  dupliciter  accipitur.  Primo  pro 

(1)  '  Ai'i)V  non  simplici  notione  gaudet,  nam  modo  finitum  tempus,  modo 
«  indefinitum,  modo  infinitum  sonat.  Aristoteles  in  primo  de  Coelo  factam 
«  putat  vocem  aiwv  ab  as-.  cov.  quo  aeternitatis  notio  continetur.  Hanc  origi- 
*  nationem  deinde  usurparunt  Plotinus,  Proclus,  et  alii.  At  eo  tamen  vo- 
«  cabulo  utrumque  tempus  exprimi  fatetur  ibidem  Aristoteles.  Ab  aubv 
«  prodiit  latinum  aeviim.  Aevum  igitur,  ut  aubv,  multiplicem  habet  vim, 
«  modo  tempus  fine  carens,  modo  terminatum  designans.  Saepe  pro  aetate 
«adhibetur;  unde  longaevus^  grandaevtis,  coaeviis.  Ab  aevo  aevttas,  et 
«  per  contractionem  aetas,  cuius  idem  est  intellectus  ac  aevi,  nam  modo 
«  tempus  aeternum,  modo  circumscriptum  sonat.  Ab  aevo  itidem  aevi- 
<  ternns,  et  per  syncopen  aeterniis,  qua  voce  tempus  etiam  finitum  ali- 
«  quando  exprimitur.  Errant  multi,  qui  ab  aeternus  factum  putant  sempi- 
«  ternu».  Repugnat  modulussyllabae  secundae  quae  coTri^xtur.Sempiternus 
'  fit  a  semper,  ut  a.h  heri,  hesternus.  a  diu,  diurnus,  auctore  Prisciano  ». 
Huetius,  Origenian.  1.  2,  c.  2,  Q.  11,  n.  26.  —  Quidquid  vero  sit  de  his 
etymologiis,  patet  evidenter  quod  non  ex  sola  materiali  acceptione  vocum 
quidquam  certi  ac  definiti  erui  potest,  sed  videndum  quomodo  in  evangelio, 
et  generatim  apud  auctores  X.  T.  accipiatur  primo  terminus  atwv,  tum 
qui  ab  eo  derivatur,  aiwv.oc. 

saeculo  praesenti,  cuius  consummatio  et  finis  annuntiatur 
in  glorioso  adventu  Christi  (6  aiwv  cjtgc:  Matth.  XII-32; 
XIII-22,  39,  49;  XXIV-3;  XXVIII-20.  Luc.  XVM8;  XX-34). 
Secundo  pro  saeculo  futuro,  quod  etsi  habeat  initium,  nullum 
tamenhabiturum  est  finem  (6  aiwv  6  spxopLsvo^ :  Matth.  XII-32. 
Marc.  X-30.  Luc.  XVIII-30;  XX-35).  Insuper,  aiojv  conside- 
ratur  vel  a  parte  ante,  vel  a  parte  post.  Si  a  parte  ante, 
dicit  totam  durationem  quae  praecessit  a  constitutione 
mundi,  velut  Luc.  1-70:  Qtii  a  saecttlo  simt,  oLn  o(,l(byoc,  pro- 
phetarum  eius ;  et  loan.  IX-32:  A  saeculo,  ix  toO  aiwvoc, 
no7t  est  auciituin  quia  quis  aperuit  oculos  caeci  nati.  Si 
autem  a  parte  post,  tunc  significat,  vel  totam  durationem 
quae  usque  ad  huius  mundi  finem  extenditur,  vel  dura- 
tionem  aeternam,  id  est  absolute  interminatam  atque  inter- 
minabilem,  prout  sermo  est  vel  de  praesenti  saeculo,  vel  de 
venturo.  Exemplum  prioris  significationis  est,  loan.  XIV- 16: 
Et  alium  paracletum  dahit  vohis,  ut  maneat  vohiscum  in 
aeternum,  eic;  tov  aicova.  Ubi  promittit  Dominus  Spiritum 
Sanctum  apostolis  et  successoribus  eorum  in  ordine  ad 
magisterium  veritatis ;  quod  quidem  magisterium  cum  non 
sit  nisi  in  praesenti  tempore  exercendum,  constat  quod 
£Lc;  Tov  atwva  idem  nunc  valet  ac  ewc  tyjc  auvTSAeiac;  toO 
aL(I)vo(;  apud  Matthaeum.  Exemplum  vero  posterioris  signi- 
ficationis  est  in  his  et  similibus:  Qui  biberit  ex  aqua  quam 
ego  dabo  ei,  non  sitiet  zlq  tov  acwva,  loan.  IV-13.  Si  quis 
manducaverit  ex  hocpane,  vivet  tlc^  tov  aiwva,  ibid.  VI-52. 
Ego  vitam  aeternam  do  eis,  et  non  peribunt  tlc,  tov  aicova, 
et  non  rapiet  eas  quisquam  de  manii  mea,  ibid.  X-28,  etc.  etc. 
Hactenus  de  nomine  substantivo  aicov,  in  quo  constat  semper 
importari  quiddam  interminatum,  sin  minus  absolute,  at 
saltem  respective,  id  est  intra  proprium  ordinem  propriam- 
que  lineam  uniuscuiusque  aevi.  —  Nunc  ergo  de  adiectivo 
aicbvLo^,  proportionaliter  dicendum  est.  Semel  usurpatum 
invenitur  pro  duratione  increata  seu  divina,  quae  tam  initio 
quam  fine  caret:  Secundum  praeceptum  aeterni  Dei,  toO 
aiwvLou  0£oO,  inquit  apostolus,  Rom.  XVI-26.  Alibi  accipitur 

pro  duratione  creata,  sed  semper  interminata,  eo  nimirum 
interminationis  modo  quem  creatae  durationis  conditio  fert. 
Nam  creata  duratio  aliter  habetur  pro  interminata  a  parte 
ante,  et  aliter  a  parte  post.  A  parte  ante,  si  nuUa  anteriori 
duratione  praecedatur,  sed  ab  exordio  omnium  omnino  tem- 
porum  currat.  A  parte  post,  si  nullam  subsequentem  dura- 
tionem  patiatur  aut  pati  possit,  sed  sine  meta  seu  limite 
in  sempiternum  extendatur.  Priori  igitur  modo  (a  parte  ante) 
sumitur  nomen  adiectivum  aioV/Lo;  in  tribus  locis  N.  T. 
Primus  est  Rom.  XVI-25:  Secundum  revelationem  inysterii 
temporibus  aeternis  taciti,  /&dvo'.;  aiojvio'.;  'j£a'.Yr^jjL£vo'j,  id 
est,  in  omnibus  retro  temporibus  absconditi,  et  nunc  primum 
patetacti.  Duo  alii  sunt,  2  Tim.  1-9,  et  Tit.  1-2:  Ante  tem- 
pora  saeciilaria  (aeterna),  Tupo  /p6va)v  aia^v-ojv,  id  est  ante 
omnia  saecula,  seu  ante  initium  totius  durationis.  At  altero 
modo  (a  parte  post)  accipitur  in  aliis  locis  omnibus,  ubi 
constanter  importat  permanentiam  illam  absolute  intermi- 
nabilem  quae  futuri  aevi  propria  est,  et  semper  intelligitur 
in  oppositione  ad  ea  quae  dicuntur  jSioj-c.y.a  (1),  y.Ga|jL'.7.a  (2), 
TTpoazaipa  (3),  sive  temporalia.  Non  contemplantibus  nobis 
quae  videntur,  inquit  apostolus  2  Cor.  lV-18,  sed  quae  non 
videntur.  Quae  enim  videntur,  temporalia  sunt;  quae  autem 
non  videntur,  aeterna.  Ta  yap  jj}v£7:6|ji£va  -soay.a-.pa  ia-iv, 
1%  II  jxYj  ^Xs-GpLcva  aiwv.a.  Hinc  vita  aeterna,  ^Iwy/  a'!wviG;, 
quae  singulis  fere  Evangelii  paginis,  ut  proprium  novi  et 
aeterni  testamenti  praemium  annuntiatur.  Hinc  aeterna  ta- 
bernacula,  a-Iwv.o'.  ay.r^va'.,  in  qua  recipient  nos  amici  facti 
de  mammona  iniquitatis.  Hinc  aeternum  regnum  Domini 
nostri  et  Salvatoris  I.  C,  aLwvio;  jSaa-.Xs-Ia,  in  quod  nobis 
2  Petr.  I-ll  ministratur  introitus,  quodque  Luc.  1-33  expresse 
dicitur  fore  sine  fiae.  Hinc  quoque  tg  tSj^  ih  yJ.brr.^^v^  hinc 
y,i\%zi'.t  a-Iojv.o;,  ignis  aeternus,  supplicium  aeternum,  quod 


(1)  1  Cor.  VI.3. 

(2)  Tit.  11-12. 

(3)  2  Cor.  IV-18,  Heb.  XI-35,  etc, 

plane  necesse  est  tanquam  omni  termino  et  fine  cariturum 
accipere.  —  Et  confirmatur  evidenter  quia  eadem  sententia, 
eodem  verbo,  eodem  demum  tenore  impiis  denuntiatur  sup- 
plicium  aeternum,  quo  iustis  vita  aeterna.  Sed  quis  unquam 
vel  verosimiliter  imas^inari  potuit  quod  vita  aeterna  iustis 
in  Evangelio  repromissa  aliquando  esset  finem  habitura? 
Recte  ergo  Augustinus,  contra  Origenistas,  n.  7:  «  Quisquis, 
«  inquit,  prudenter  advertit  quod  dictum  est:  ite  in  ignem 
«  aeternum,  illud  esse  dictum  quod  non  habet  finem,  a  con- 
«  trario  probat  eo  ipso  loco  evangelico  de  vita  aeterna  quam 
« iusti  accepturi  sunt;  non  enim  et  ipsa  habet  tinem.  Ita 
«  enim  conchisit:  Ibiint  illi  in  amlnistionem  aeternam,  iusti 
« autem  in  vitam  aeternam.  In  utroque  Graecus  aiwvLGv 
«  habet.  Si  misericordia  nos  provocat  credere,  non  futurum 
«  impiorum  sine  fine  supplicium,  quid  de  praemio  iustorum 
«  credituri  sumus,  cum  in  utraque  parte,  eodem  loco,  eadem 
«  sententia,  eodem  verbo  pronuntietur  aeternitas?  An  iterum 
«  etiam  iustos  ex  illa  sanctificatione  et  vita  aeterna  in  pec- 
«  catorum  immunditiam  atque  in  mortem  relapsuros  esse 
«  dicemus?  Absit  hoc  a  christianae  fidei  sanitate.  Utrumque 
«  igitur  sine  fine  dictum  est  aeternum,  hoc  est  atwv.ov:  ne 
« cum  diaboli  poenas  dolemus,  de  regno  Christi  dubi- 
«  temus  ». 

Sed  si  supplicium  aeternum  pro  supplicio  interminabili 
accipere  repugnas,  effugia  quaerens  quibus  evangelicam 
auctoritatem  tuis  praeiudiciis  utcumque  accommodes,  quale 
tandem  effugium  tibi  relinquetur  in  eo  quod  legitur  apud 
Marcum  IX-42?  Et  si  scandalisaverit  te  manits  tua  abscide 
illam;  bonum  est  tibi  debilem  introire  in  vitam,  quam 
duas  manus  ha.bentem  ire  in  gehennam,  in  ignem  inextin- 
guibilem,  ubi  vermis  eorum  non  moritur,  et  ignis  non  extin- 
guitur.  Et  sipes  tuus  te  ^candalisat ,  ampiita  illum;  bonum 
est  tibi'  claudum  introire  in  vitam  aeternam,  quam  duos 
pedes  habentem  mitti  in  gehennam  ignis  inextinguibilis, 
ubi  vermis  eorum  non  moritur,  et  ignis  non  extinguitur. 
Quod  si  oculus  tuus  scandalisat  te,  eiice  eum;  bonum  est 

ttht  litsciuii  iiitroirc  iii  rriiiiiim  Dci,  qiKini  ditos  ocnlos  ha- 
f)riitt'}ii  uiitti  in  geheinKiiii  ii^/iis,  tihi  vervtis  eorimi  non 
iitoritttr,  ct  ii^itis  non  extiiiii^nittir.  Sane  vero,  quaecumque 
demum  poena  significata  sit  nomine  vermis  atque  ignis,  si 
non  morietur  nec  exstinguetur,  sine  fine  praedicta  est.  Et 
quasi  non  sutfecisset  dixisse  semel,  ter  repetitum  est;  imo 
vero,  singulis  quoque  vicibus  ter  replicata  sunt  ea  quae  ad 
interminabilitatem  spectant:  ignis  inexstinguibilis,  ignis  qui 
non  extinguitur,  vermis  qui  non  moritur.  «  Non  eum  piguit, 
«  ait  Augustinus  1.  21  de  civ.  c.  9,  uno  loco  eadem  verba 
« ter  dicere:  quem  non  terreat  ista  repetitio,  et  illius  poenae 
«  comminatio  tam  vehemens  ore  divino  ?  » 

Sed  et  idem  dogma  inculcatur  Matth.  III-12:  Perninndabit 
arcam  siiam,  ct  congregabit  triticum  stium  in  horreum, 
palcas  atttcni  combtiret  igni  inextinguibili.  Idem,  2  Thess. 
1-8:  In  flamma  ignis  dantis  vindictam  iis  quinon  novertint 
Detim,  ct  qtii  non  obeditint  evangelio  D.  N.  I.  C.  Qtii  poenas 
dabttnt  in  interitu  aeternas  a  facie  Domini,  cum  venerit 
glorificari  in  sanctis  stiis,  et  admirabilis  fieri  in  omnibtis 
qtii  crediderunt.  Idem,  Apocal.  XIV-11:  Et  fumus  tormen- 
torum  eortim  ascendet  in  saecula  saectilorum.  Et  infra,  XX-9 
et  seq.,  ubi  sermo  est  de  stagno  ignis  in  quo  bestia  et  pseu- 
doprbpheta  cruciabuntur  die  acnocte  in  saecula  saeculorum 
et  deinde  additur  quod  in  hoc  stagnum  mittetur  omnis 
qui,  iudicio  facto,  non  inventus  fuerit  in  libro  vitae  scriptus. 

Idem  quoque  apud  Danielem,  XlI-2:  Et  multi  de  his  qui 
dormiunt  in   terrae  ptilvere  evigilabunt  {\)^alii  in  vitam 
aeternam,  et  alii  in  opprobrium  tit  videant  semper  i^).  Qtti 

(1)  Multi,  inquit,  id  est  mortui  qui  multi  sunt;  omnes  enim  resurgent. 
Sic  Apostolus  Rom.  V,  multos  dicit  pro  omnibus,  et  vice  versa:  Per  unum 
hominem  peccatores  constituti  stint  mnlti.  Et  paulo  post:  /;/  qno  omnes 
peccaverunt. 

(2j  Quidam,  ubi  nos  legimus:  nt  videant  semper^  legunt:  ut  vileant 
semper,  id  est,  ut  in  perpetua  vilitate  et  contemptu  sint.  Sensus  tamen 
non  variatur,  quia  qui  resurgunt  in  opprobium  ut  videant  semper,  ad  hoc 
resurgunt  ut  sui  opprobrii  oculati  testes  in  sempiternum  exsistant. 

autem  docti  Juerint,  fulgebunt  quasi  splendor  firmanienfi, 
et  qui  ad  iustitiam  erudiunt  niultos,  quasi  stellae  in  per- 
petuas  aeternitates.  Idem  demum  apud  Isaiam,  tum  in  fine 
totius  prophetiae  unde  desumpta  sunt  ea  quae  de  immortali 
verme  et  inextinguibili  igni  a  Christo  supra  relata  sunt, 
tum  etiam  XXXIII-14,  ubi  ad  hypocritas  dicitur:  Qiiis  po- 
terit  hahitare  de  vobis  cum  igne  devorante?  Quis  habitabit 
ex  vobis  cum  ardoribus  sempiternis?  Ubi  vides  duo  testa- 
menta  in  eamdem  plane  collinearesententiam,et  tremendam 
veritatem  iis  denuntiare  terminis,  qui  nuUi  glossae,  inter- 
pretationi,  vel  emoUitioni  relinquunt  locum. 


§  2. 


Quod  dogma  aeternitatis  poenarum  semper  fuit  in  aperta 
et  explicita  Ecclesiae  praedicatione. 

Augustinus  1.  de  haeresibus  c.  43,  Origenistarum  errorem 
referens  ait:  «  Sunt  huius  Origenis  alia  dogmata  quae  ca- 
«  tholica  Ecclesia  omnino  non  recipit. ..,  maxime  de  purga- 
« tione  et  liberatione. . .  Quis  enim  catholicus  christianus  vel 
«  doctus  vel  indoctus  non  vehementer  exhorreat  eam  quam 
«  dicit  purgationem  malorum,  id  est  etiam  eos  qui  hanc 
«  vitam  in  tlagitiis  et  facinoribus  et  sacrilegiis  atque  im- 
«  pietatibus  qtiamlibet  maximis  finierunt. . .,  purgatos  atque 
«  liberatos  regno  Dei  lucique  restitui  ? . . .  De  qua  vanissima 
«  impietate  adversus  philosophos  a  quibus  ista  didicit  Ori- 
«  genes,  in  libris  de  civitate  Dei  diligentissime  disputavi  » (1). 
Nunc  autem  quam  recte  prava  haec  opinio  inter  haereses 
ab  Augustino  recenseatur,  manifeste  apparebit  percurrenti 
monumenta  praedicationis  ecclesiasticae  inde  ab  initio.  Ex 
quibus  selecta  quaedam  testimonia,  quantum  instituti  nostri 
brevitas  patitur,  iam  accipe. 

Irenaeus  1.  2  c.  haeres.   c.   28,   n.   b:  «  Quoniam   quidem 

(1)  Ubi  supra,  1.  21  per  totiim. 
Dc  Novisstmis  5 

«  tninsiiressoribus  iiiiiis  aeternus  praeparatus  est,  et  Domi- 
«  nus  manifeste  dixit,  et  reliquae  demonstrant  Scripturae». 
Et  1.  3,  c.  13,  n.  3:  «  Omnis  maledictio  decurrit  in  serpentem 
«  qui  seduxerat  eos  (protoparentes. ..)  Hoc  idem  autem  et 
«  Dominus  in  Evangelio  his  qui  a  sinistris  inveniuntur,  ait: 
«  Abite,  maledicti,  iu  is^ueni  acteriuim  qiiem  praeparavit 
«  Pater  meus  diabolo  ct  angelis  eiits,  significans  quoniam 
«  non  homini  principaliter  praeparatus  est  aeternus  ii^nis, 
«  sed  ei  qui  seduxit...,  quem  quidem  (ignem)  iuste  perci- 
«  pient  etiam  hi  qui  similiter  ut  illi  (angeli  apostatae),  sine 
«  poenitentia  et  sine  regressu  in  malitiae  perseverant  ope- 
«  ribus  ». 

Tertullianus  in  Apologetico  c.  45,  ostendens  innocentiam 
vitae  apud  christianos,  non  ex  timore  hominis,  sed  ex  re- 
verentia  Dei  provenire :  «  Enimvero,  inquit,  nos  qui  sub  Deo 
«  omnium  speculatore  dispungimur,  quique  aeternam  ab  eo 
«  poenam  providemus,  merito  soli  innocentiae  occurrimus, 
«  et  pro  scientiae  plenitudine,  et  pro  latebrarum  difficultate, 
«  et  pro  magnitudine  cruciatus,  non  diuturni,  verum  sem- 
c  piterni,  eum  timentes  quem  timere  debebit  et  ipse  qui 
« timentes  iudicat,  Deum,  non  proconsulem  timentes». 

Cyprianus  de  laude  martyrii  c.  8  declarat  qua  ratione 
non  sit  corporum  nostrorum  casus  pertimescendus,  aut  de 
interimenda  carne  admittendus  dolor:  «  Quid  enim  tibi  cum 
»  hac  luce,  cui  lux  aeterna  promissa  est?  Quid  cum  hoc 
«  vitae  naturaeque  commercio,  quem  coeli  amplitudo  depo- 
«  scit?  Sane  teneat  cupiditas  vivendi,  sed  quos  inexpiabili 
«  malo  saeviens  ignis  aeterna  scelerum  ultione  torquebit. 
«  Teneat  cupiditas  ista  vivendi,  sed  quibus  et  mori  poena 
«  est,  et  durare  (post  mortem)  tormentum  ».  Et  1.  de  morta- 
litate  c.  14:  «  Mori  timeat...  qui  ad  secundam  mortem  de 
«  hac  morte  transibit.  Mori  timeat,  quem  de  saeculo  rece- 
«  dentem  perennibus  poenis  aeterna  flamma  torquebit ». 
Et  1.  ad  Demetrium  c.  24:  «  Quae  tunc  erit  fidei  gloria,  quae 
«  poena  perfidiae  cum  iudicii  dies  venerit?...  Cremabit  ad- 
«  dictos  ardens  semper  gehenna,  et  vivacibus  flammis  vorax 

«  poena,  nec  erit  unde  habere  tormenta  vel  requiem  possint 
«  aliquando  vel  finem.  Servabuutur  cum  corporibus  suis 
«  animae  infinitis  cruciatibus  ad  dolorem...  In  aeternam 
<t  poenam  sero  credent,  qui  in  vitam  aeternam  credere  no- 
«  luerunt  ». 

Arnobius  1.  2  apologiae  adversus  Gentes  c.  14,  his  pa- 
ganos  increpat  verbis:  «  Audetis  ridere  nos  (christianos), 
«  cum  gehennas  dicimus,  et  inexstinguibiles  quosdam  ignes, 
«  in  quos  animas  deiici  ab  earum  hostibus  inimicisque  co- 
«gnovimus?  Plato  idem  vester  in  eo  volumine  quod  de 
«  animae  immortalitate  composuit,  non  Acherontem,  non 
«  Stygem,  non  Coc^^^tum  fluvios  nominat,  in  quibus  animas 
«  asseverat  volvi,  mergi,  exuri  ? 

Hilarius  in  Matth.  c.  5,  n.  12:  «  Igitur  requies  nulla  gen- 
«  tibus  (id  est  pagano  more  vita  functis),  neque  mortis,  ut 
«  volunt,  compendio  quies  dabitur,  sed  (in  resurrectione) 
«  corporalis  et  ipsis  aeternitas  destinabitur,  ut  ignis  aeterni 
«  in  ipsis  sit  aeterna  materies,  et  in  universis  sempiternis 
«  exerceatur  ultio  sempiterna.  Si  igitur  gentibus  idcirco 
«  tantum  indulgetur  aeternitas  corporalis,  ut  mox  igni  iu- 
«  dicii  destinentur,  quam  profanum  est,  sanctos  de  gloria 
«  aeternitatis  ambigere,  cum  iniquis  aeternitatis  opus  prae- 
«  stetur  ad  poenam  ». 

Pacianus  in  Paraenesi  ad  poenitentiam  c.  1 1-12:  «  Timete 
« igitur,  dilectissimi,  iusta  iudicia,  properat  iam  tempus 
«extremum. ..  Post  animarum  tempestiva  supplicia,  redi- 
«  vivis  quoque  perpetua  corporibus  poena  servatur.  Nemo 
«  Tityi  iecur  credat,  et  Vulturem  poetarum.  Ipse  sibi  ma- 
«  teriam  recrescentium  corporum  reparat  ignis  aeternus. .. 
«  Mementote,  fratres,  quia  apud  inferos  exomologesis  non 
«  est. . .  Saeculares  ecce  ignes  timemus,  et  carnificum  un- 
« gulas  expavescimus,  comparate  cum  his  aeternas  tor- 
«  quentium  manus,  apicesque  fiammarum  nulla  aetate  mo- 
«  rientium  ». 

C^a^illus  Hierosolymitanus,  catech.  13,  n.  38 :  «  Si  crucem 
«  negaveris,  manebit  te  ignis  aeternus.  Dura  dico  ne  tu  dura 

«  experiare  ».  Et  catech.  K'),  n.  2():  «  Tremendum  vere  iudi- 
«  cium  est,  et  propter  ea  quae  denuntiantur  secutura,  verus 
« timori  locus.  Regnum  coelorum  proponiiur,  et  i^nis  ae- 
«  ternus  praeparatus  est ».  Et  catech.  18,  n.  19:  «  Resur- 
«  gemus  igitur,  aeterna  quidem  omnes,  non  omnes  vero  si- 
«  milia  habentes  corpora.  Verum  si  quis  iustus  est,  coeleste 
«  corpus  accipiet,  ut  possit  cum  angelis  digne  una  versari. 
«  Si  quis  autem  peccator  est,  corpus  accipiet  aeternum, 
«  perpetiendae  poenaecapax,utin  igne  aeternum  combustus 
«  nunquam  absumatur  ». 

Basilius,  Regul.  brevior.  c.  267:  «  Cum  igitur  Deus  pro- 
«  nuntiet  hos  in  supplicium  aeternum  ituros...,  hoc  quoque 
«  unum  est  ex  artificiis  diaboli,  ut  plerique  homines  velut 
«  obliti  tot  et  talium  Domini  verborum,  quo  maiore  cum 
«  audacia  peccent,  supplicii  sibi  finem  praescribant.  Etenim 
«  si  aeterni  supplicii  futurus  est  aliquando  finis,  finem  utique 
«  habitura  est  etiam  vita  aeterna.  Quod  si  non  possumus 
« illud  de  vita  aeterna  intelligere,  qua  ratione  supplicio  ae- 
« terno  adscribitur  finis?...  Quamobrem  illud,  mult/s  et 
<(- paiicis  vapulare  (Luc.  XII-47),  iterum  dico,  nequaquam 
«  porrigi  aut  compleri  ac  finiri  tempus,  sed  supplicium  di- 
«  versum  esse  significat ».  Et  homil.  in  Psalm.  28,  n.  8:  «  Ad 
«  aliquod  peccatum  impelli  cum  te  videris,  horrendum  illud 
«  et  intolerabile  Christi  tribunal,  quaeso.  cogita . . . ,  postremo 
«  supplicium  omnium  gravissimum,  probrum  illud  et  de- 
«  decus  sempiternum.  Haec  time,  et  hoc  timere  eruditus, 
«  quasi  freno  quodam  a  pravis  concupiscentiis  tuam  cohibe 
«  animam  ». 

Ambrosius  in  Psalm.  118,  Serm.  21,  n.  8,  sanctum  esse 
docet  timorem  poenarum  aeternarum,  et  in  ipsis  martyri- 
bus  quoddam  principium  invictae  constantiae:  «  Pone  ergo, 
«  inquit,  mart^^rem  inter  pericula  constitutum...  Pone,  in- 
«  quam,  circumspectantem  omnia  plena  supplicii,  deinde 
«  cogitantem  mandatadivina,  illum  ignem  perpetuum,  illud 
€  sine  fine  incendium  perfidorum,  illam  poenae  recrudescen- 
«  tis  aerumnam;  trepidare  corde,  ne  dum  praesentibus  cedit, 

«  perpetuis  se  dedat  exitiis;  perturbari  animo,  dum  futuri 
«  iudicii  rhomphaeam  illam  teriibilem  quadam  conspectus 
«  suiacie  contuetur.  Nonne  hanc  trepidationem  fiduciae  viri 
«  constantis  aequabis?  In  eumdem  concurrit  effectum  con- 
«  fidentia  cupientis  aeterna,  et  divina  trepidantis  »  (1). 

Nazianzenus  Orat.  40,  n.  36,  duplicem  ignem  distin^uit, 
unum  mysticum  ad  quem  mittendum  Christus  in  terram 
venit,  alterum  de  quo  subiungit:  «  Est  alter  ignis  non  pur- 
«  gans,  sed  scelerum  vindex:  sive  Sodomiticus  ille,  quem 
«  sulphure  et  procella  permixtum  Deus  in  peccatores  omnes 
«  fundit,  sive  ille  qui  diabolo  eiusque  angelis  paratus  est, 
«  sive  etiam  ille  qui  ante  faciem  Domini  procedit,  et  in 
«  circuitu  inimicos  eius  inflammat,  sive  denique  ille  omni- 
«  bus  his  formidabilior,  qui  cum  insomni  illo  verme  con- 
«  iunctus  est,  nec  unquam  exstinguitur,  verum  in  scele- 
«  ratorum  hominum  poenam  perennis  est  et  sempiternus. 
«  Hi  enim  omnes  eam  vim  habent,  ut  perdant  ac  deleant, 


(1)  Immerito  Petavius  1.  3  de  angelis,  c.  7,  n.  12,  et  post  eum  Hue- 
tius  in  Origenianis,  Ambrosium  traducunt  tanquam  in  Origenis  dogma  pro- 
pendentem,  propter  ea  quae  legunturin  sermone  praecedenti  (Serm.  20  in 
Psalm.  118,  n.  23),  de  divite  evangelico  qui,  licet  peccator,  poenalibiis 
urgetiir  aernmnis,  nt  citins  possit  evadere.  Id  nimirum  accipiunt  velut 
dictum  de  divite  epulone,  qui  Luc.  XVI,  sepultus  est  in  inferno.  Sed  hoc 
plane  voluntarium  est,  praesertim  cum  de  hoc  epulone  signanter  dicat 
Ambrosius  in  Luc.  1.  8,  n.  18:  *  Inter  hunc  igitur  divitem  et  pauperem  (La- 
zarum)  chaos  magnum  est,  quia  post  mortem  nequeunt  merita  mutari  ». 
Itaque  dives  ille  qui  in  Evangelio  secundum  Ambrosium,  poenalibus  urge- 
tur  aerumnis  ut  possit  citius  a  poenis  absolvi,  ipse  est  de  quo  in  alio  loco 
Luc.  XII-16:  Hominis  cniusdam  divitis  nberes  frnctns  ager  attntit.  Et 
cogitabat  intrase  dicens:  Qnidfaciani,  qnia  non  habeo  qno  congregeni 
fructns  meos?...  Et  dicam  animae  ))ieae :  Anima,  Jiabes  bona  posita 
in  dies  plnrimos :  reqniesce,  •  coiiwde,  bibe,  epn/are.  Dixit  antem  illi 
Dens:  stnltc,  hac  nocte  ani))iam  tnani  repetent  a  te.  Et  haec  est  medi- 
cinalis  aerumna  qua  urgetur  homo  adhuc  in  via  constitutus,  non  qua  li- 
beratur  homo  in  peccato  iam  defuncrus.  Haec  amara  cogitatio  divinitus 
immissa,  qua  turbatur  in  sua  securitate  ille  qui  mundo  fruebatur,  ut  pos- 
sit  poenas  aeternas  evadere,  et  purgatorias  citius  transilire. 

«  nisi  tamen  hoc  quoque   loco   quispiam    i.^nem   mitiorem^ 
«  et  ut  puniente  dignum  est,  malit  intelligere  »  (1). 

Chrysostomus,  Paraenes.  ad  Theodorum  lapsum,  1.  2, 
n.  3:  «  Hunc  (iudicem)  semper  cogita,  necnon  fluvium  illum 
«  igneum...  Qui  enim  semel  igni  traditus  ab  illo  fuerit,  nul- 
«  lum  potest  supplicii  sperare  finem.  Et  absurdae  quidem 
«  vitae  voluptates  nihil  ab  umbris  et  somniis  differunt. 
«  Priusquam  enim  peccata  ad  finem  deducantur,  delectatio 
«  voluptatis  exstinguitur;  supplicia  vero  iis  destinata  nul- 
«  lum  habent  terminum.  Suavitas  illa  brevissima,  cruciatus 
«  aeternus  ».  Et  homil.  25  ad  Rom.  n.  5:  «  Quod  finem  non 
«  habitura  sint,  audi  illum  dicentem:  Vennis  eoriim  non 
«  niorletur,  et  /gnis  non  extingiietur,  et :  Ibnnt  ki  in  vi~ 
«  tmn  aeternam,  et  isti  in  suppliciiim    aetermim.  Si  ergo 

("1)  Rursus  glossatur  Petavius  super  hac  verba  Xazianzeni,  dicens: 
«  Manifestum  est^  hoc  in  loco  Gregorium  Xazianzenum  de  damnatorum 
«  hominum  poenis  dubitasse,  utrum  sempiternae  futurae  sint,  an  ex  Dei 
«  benignitate  potius  aestimandae,  uti  scilicet  aliquando  terminentur  ».  At 
quo  iure  manifestum  hoc  asserat  Petavius,  aestimet  prudens  lector.  Xon 
enim  mitior  ignis,  toOto  -j;'.AavOpto-d-sp&v,  de  quo  in  ultimo  inciso,  idem 
est  cum  ignibus  quorum  praecessit  enumeratio,  Ttavxa  TaOxa  dcfav.axTixfyg 
5'Jvd|X£tDC.  ut  ipsa  constructio  grammaticalis  luculenter  ostendit.  Sed  cum 
igni  m3'Stico  quem  Christus  venit  mittere  in  terram,  opposuisset  Gregorius 
ignes  scelerum  vindices  qui  eam  vim  habent  ut  perdant  ac  deleant,  his 
demum  accensere  permittit  ignem  quoque  mitiorem,  «  qui  videlicet  non 
-  perdat  ac  deleat,  ut  Sodomiticus,  et  qui  reprobis  destinatus  est,  sed  qui 
«  malos  in  tempore  ulciscatur,  et  a  peccatis  emundet,  de  quo  Augustinus: 
«  Hic  ure,  hic  seca,  modo  in  aeternum  parcas  ».  Ita  rectissime  annotator 
editionis  Benedictinae,  apud  Migne,  P.  G.  Tom.  36,  col.  412.  —  Adhuc 
magis  a  vero  abhidit  Petavius,  cum  carpit  ea  quae  leguntur  Orat.  39,  n.  19, 
ubi  Gregorius  redarguens  Xovatianos  qui  laboriosum  poenitentiae  bapti- 
smum  negabant,  sic  conchidit:  «  In  altero  aevo  igni  fortasse  baptizabuntur, 
«  qui  postremus  est  baptismus,  nec  solum  acerbior,  sed  et  diuturnior,  etc.  ». 
Quasi  diceret :  Xolunt  nunc  ullum  admittere  baptismum  post  baptismum 
aquae.  At  fortasse  (quod  eis  maxime  optandum  est  propter  eam  quam 
supponit  conversionis  gratiam  saltem  in  extremis),  experimento  suo  discent 
esse  extremumbaptismum  purgatorii,  eumdemque  duriorem  et  diuturniorem 
qni  crassam  materiam  instar  feni  depascitiir,  et  omnisvitii  levitatem 
absiimit. 

«  vita  aeterna  est,  supplicium  est  aeternum  ».  Et  hom.  23 
in  1  Cor.  n.  4:  «  Sicut  enim  huius  vitae  poenae  simul  cum 
«  vita  solvuntur,  sic  illic  poenae  aeternae  erunt...  Cogitan- 
«  tes  igitur  benignitatis  eius  magnitudinem,  hic  illum  nobis 
«  propitium  reddamus,  et  praeoccupemus  faciem  eius  in 
«  confessione,  ut  ne  hinc  abeuntes  sine  defensione  extre- 
«  mum  subeamus  iudicium  ».  Et  supra,  idem  dogma  ex  pro- 
fesso  exponit,  hom.  9  per  totam. 

Hieronymus  in  Matth.  XXV-46:  «  Prudens  lector,  attende 
«  quod  et  supplicia  aeterna  sint,  et  vita  perpetua  metum 
«  deinceps  non  habeat  ruinarum  ».  Et  ibid.  X-28:  «  Futura 
«  ergo  supplicia  et  poenae  perpejuae,  quibus  peccatores  cru- 
«  ciandi  sunt,  huius  loci  vocabulo  (gehenna)  denotantur  ». 
Et  in  Isai.  cap.  ult.:  «  Et  sicut  diaboli  et  omnium  negato- 
«  rum  atque  impiorum  qui  dixerunt  in  corde  suo:  Non  est 
«  Deus,  credimus  aeterna  tormenta,  sic  peccatorum  atque 
«  impiorum  et  tamen  christianorum,  quorum  opera  in  igne 
«  probanda  sunt  atque  purganda,  moderatam  arbitramur 
«  et  mixtam  clementiae  sententiam  iudicis  »  (1). 

Cyrillus  i\lexandrinus  in  Isai.  1.  5,  tom.  5:  «  Sunt  qui 
*  volunt  verba  haec  ad  tempus  consummationis  saeculi  re- 
«  ferre,  quando  praevaricantium  veluti  membra  proiicien- 
«■  tur,  qui  relegati  sunt  ad  supplicium  et  tlammam  sempi- 
«  ternam.  Illic  enim  vermis  supplicio  aftiictorum  vivet  per- 
petuo,  et  ignis  non  extinguetur.  Nos  autem  omnibus  his 
liberabit  Christus,  per  quem  et  cum  quo  sit  gloria  Deo 
et  Patri...  in  omnem  saeculorum  perpetuitatem  ». 
Vides  ergo  quanta  sit  testium  traditionis  unanimitas,  nec 
necessarium  existimo,  Patrum  praesertim  recentiorum  cita- 

(1)  De  sententia  Hieronymi  circa  poenariim  aeternitatem  pro  diabolo 
et  impiis  qui  dixcrunt  in  corde  suo,  non  est  Deus,  nemo  sanae  mcntis, 
quod  sciam,  unquam  dubitaviti  Porro  omnia  loca  Hieronymiana  quac  in 
contrarium  afferri  solent,  sive  ex  commentariis  super  Isaiaml.  c,  sive  ex 
commentariis  super  Ezechielcm  c.  26,  sive  ex  1  dialogo  c.  Pelagianos  n.  28, 
aliam  spectant  quacstionem,  in  §  3  huius  thesis  mox  tractandam:  utrum 
scilicet  omnibus  omnino  qui  in  quocumque  mortali  peccato  decesserint,  ae- 
ternae  illae  poenae  reserventur. 


/'J  QUAEST.    III. 

tiones  longius  protrahere.  b^identer  enim  dico,  unum  esse 
Gregorium  Nyssenum,  in  cuius  scriptis  (1)  Origeniani  er- 
roris  naevi  aspersi  reperiuntur.  Flaec  porro  scripta  ab  hae- 
reticis  interpolata  antiqui  tradiderunt.  Ait  Nicephorus  Cal- 
listus  1.  11  hist.  eccles.  c.  1^):  «  Habuit  autem  Bisilius  fratres 
«  quorum  unus  Greoorius  fuit,  Ecclesiae  Nyssenae  lux  et 
«  ornamentum...  Secundus  Basilii  frater  Petrus  fuit...  Ac- 
*  cessit  ad  hos  celebris  illa  Macrina  soror,  cui  Gregorius 
«  libellum  de  anima  dicavit.  Ei,  sicut  accepi,  haeretici  qui- 
«  dam  Origenica  dogmata  iniecerunt »  (2).  Sed  et  Photius  in 
bibliotheca  c.  233,  testatur  se  legisse  librum  scriptum  a 
S.  Germano  Constantinopolitano  de  vera  et  legitima  retri- 
butione  quae  rependitur  hominibus  prout  vixerint.  Quo  in 
libro  Germanus  contendit  scripta  Gregorii  Nyssae  episcopi 
ab  Origenis  errore  esse  immunia:  «  Contra  quos  (origeni- 
«  stas)  Germanus  pietatis  patronus  acutum  veritatis  gla- 
«  dium  stringens,  victorem  superioremque  eum  constituit, 
«  in  quem  haeretica  coUuvies  insidias  strinxerat  et  posue- 
«  rat...  Libri  autem  quos  insidiis  excipere  haeretici  moliti 
«  sunt,  et  quos  Germanus  veritatis  propugnator  primarius, 
«  ab  latronum  insultu  sine  noxa  servavit,  sunt  dialogus  ad 
«  Macrinam  sororem  de  anima,  et  liber  catecheticus,  et  is 
«  qui  de  perfecta  vita  narrationem  continet  ».  Hucusque 
Photius  his  verbis  innuens,  quosnam  Nysseni  libros  prae 
caeteris  interpolando  in  rem  suam  trahere  conati  sint  hae- 
retici,  eisque  eripere  sua  defensione  quae  nunc  amplius  non 
exstat,  contendit  Germanus  (3).  Utut  vero  sit,  vel  sola  in- 
terpolationis  persuasio  apud  catholicos  obtinens,  satis  su- 
perque  ostendit  quam  indubie  sententia  poenarum  aeter- 
narum  veritatem  negans,  semper  habita  fuerit  ut  catholicae 
fidei  contraria,  et  inter  haereses  quae  in  confesso  sunt  apud 
omnes  plane  annumerata. 

(1)  Scripta  ista  sunt  tria:  Oratio    catechetica,  dialogus  ad  iNIacrinam, 
et  de  perfecta  vita  liber. 

(2)  Migne,  P.  Gr.  Tom.  146,  col.  627. 

(3)  Migne,   F.  Gr.  Tom.  98,  col.  34. 

Quod  poena  aeterna  eos  omnes  sine  exceptione  manet, 
qui  ex  hac  vita  cum  mortalis  peccati  reatu  decedunt. 

Id  ostenditur  primo  ex  supra  relato  testimonio  Mar- 
ci  IX-42,  (apud  Matthaeum,  XVllI-8),  ubi  Dominus  a  scan- 
dalis  mundi  cavere  nos  iubens:  Si,  inquit,  ita  est  quis  tibi 
coniunctus  ut  manus,  pes,  vel  oculus,  scandalum  autem 
tibi  fuerit,  id  est  causa  vel  occasio  peccati,  rumpe  consue- 
tudinem  istam,  etiamsi  ex  ea  ruptura  parem  dolorem  sen- 
tire  debeas,  ac  si  erueretur  tibi  oculus  vel  abscinderetur 
manus.  Et  ratio  statim  redditur,  quia  longe  melius  est  hunc 
dolorem  sustinere,  quam  ire  in  ignem  inexstinguibilem,  ubi 
vermis  eorum  non  moritur,  et  ignis  non  exstinguitur.  At 
quaenam  esset,  quaeso,  consequentiae  ratio,  si  non  omne 
mortale  peccatum,  cuius  causa  vel  occasio  truncari  hic 
praecipitur,  hominem  faceret  addictum  g:ehennae  ignis  per- 
petui  ? 

Consideranda  quoque  est  eadem  sententia  in  alia  circum- 
stantia  a  Christo  edicta,  Matth.  V-27:  Audistis  qiiia  dictiiin 
est  antiquis:  Non  moechaberis.  Ego  auteni  dico  vobis,  quia 
ornnis  qui  viderit  mulierem  ad  concupiscendum  eani,  iam 
moechatus  est  eam  in  corde  suo.  Quod  si  oculus  tuus 
dexter  scandalisat  te,  erue  euni  et  proiice  abs  te;  expedit 
enim  tibi  ut  pereat  unum  niembrorum  tuorum,  quam  to- 
tum  corpus  tuum  mittatur  in  gehennam.  Et  si  dextra  ma- 
nus  tua  scandalisat  te,  abscinde  eam  et  proiice  abs  te; 
expedit  enim  tibi  ut  pereat  unum  membrorum  tuorum, 
quam  totum  corpus  tuum  eat  in  gehennam.  Quo  in  loco 
docet  Dominus,  non  solum  externum  adulterii  vel  fornica- 
tionis  actum  esse  prohibitum,  verum  etiam  affectum  et  in- 
ternum  desiderium.  Tum  desumpta  similitudine  ex  arte  chi- 
rurgorum,  qui  si  videant  per  unum  membrum  periclitari 
totum  corpus,  ut  corpus  conservent,  membrum  exscindunt: 
necesse  esse  ait  resecare  omnes  affectus  vitii  carnalis,  quan- 

tumvis  intimos,  quantumvis  in  corde  penitus  reconditos^ 
ut  nim  totus  homo  mittatur  in  iz,ehennam.  Atqui  si  in  ge- 
hennam  mittitur  homo  propter  peccata  opere  etiam  non 
consummata,  etiam  ex  incentivo  passionis  commissa,  (quae 
conditio  est  diminuens  peccati  gravitatem),  quanto  magis 
propter  alia  graviora.  Sequitur  ergo,  eos  omnes  in  infer- 
num  revera  descendere,  qui  cum  reatu  cuiusvis  mortalis 
peccati  praesentem  vitam  finiunt,  post  quam,  uti  iam  in 
superioribus  ostensum  est,  nullus  est  locus  poenitentiae  et 
remissioni  culpae. 

Hinc  Apostolus,  1  Cor.  VI-9  :  Nolite  errare:  Neque  forni- 
carii,  neque  idolis  servientes,  neque  adulteri,  neque  rnolles, 
neque  masculoruni  concubitores,  neque  fures,  neque  avari, 
nequeebriosi,  neque  maledici,  neque  rapaces  regnumDeipos- 
sidebunt.  Ergo  rursus,  quisquis  elapso  tempore  viae,  reus  in- 
venitur  alicuius  e  supradictis  sceleribus,  ita  ut  fornicarius, 
adulter,  fur,  rapax,  maledicus,  etc,  vere  nominetur  et  sit, 
iste  absolute  et  in  perpctuum  a  regno  Dei  in  futura  bea- 
titudine  manet  exclusus.  Sed  idem  est,  excludi  a  regno  Dei, 
et  poenis  addici  aeternis,  iuxta  illud:  Ibunt  hi  in  suppli- 
ciuni  aeternum,  iusti  autem  in  vitam  aeternam.  Ergo  a 
primo  ad  ultimum,  omnem  hominem  in  mortali  peccato 
decedentem  poena  manet  aeterna.  Quam  quidem  conclu- 
sionem  eruit  xVugustinus  ex  alio  quoque  loco  Apostoli 
Galat.  V-19:  «  Sed  iam  respondeamus,  inquit  (1),  etiam  illis 
«  qui  non  solum  diabolo  et  angelis  eius,  sed  ne  ipsis  quidem 
«  omnibus  hominibus  liberationem  ab  aeterno  igne  promit- 
«  tunt,  verum  eis  tantum  qui  Christi  baptismate  abluti  et  cor- 
«  poris  eius  et  sanguinis  participes  facti  sunt,  quomodo- 
«  libet  vixerint,  in  quacumque  haeresi  vel  impietate  fuerint. 
«  SedcontradiciteiSxApostolusdicens:  Manifesta  sunt  autem 
«  opera  carnis,  quae  sunt  fornicatio,  immunditia,  impu- 
«  dicitia,  luxuria,  idolorum  servitus,  veneficia,  inimicitiae, 
« contentiones,    aemulationes,    irae,    rixae,    dissensiones,. 

(1)  Augustin.  1.  21  de  civit.  c.  25. 

«  sectae,  invidiae,  homtcidia,  ebrietates,  comessationes,  et 
«  his  similia;  quae  praedico  vobis,  siciit  praedixi,  quoniam 
«  qui  talia  agunt,  regnum  Dei  non  consequentur .  Haec  pro- 
«  fecto  apostolica  falsa  est  sententia,  si  tales  post  quanta- 
« libet  tempora  liberati  regnum  Dei  possidebunt.  Sed  quo- 
^^  niam  falsa  non  est,  prolecto  regnum  Dei  non  possidebunt. 
«  Et  si  in  regni  Dei  possessione  nunquam  erunt,  aeterno 
«  supplicio  tenebuntur,  quoniam  non  est  locus  medius,  ubi 
«  non  sit  in  supplicio,  qui  illo  non  fuerit  constitutus  in 
«  regno  ». 

Nec  contra  praedicta  esse  potest  quod  legitur  Matth. 
XXV-41 :  Discedite  a  me,  maledicti,  in  ignem  aeternum.Esu- 
rivi  enim  et  non  dedistis  mihi  manducare,  etc,  quasi  pro 
solis  omissis  misericordiae  operibus,  aliqui  puniantur  ae- 
ternaliter.  Re  enim  vera  minime  id  sequitur,  sicut  non  se- 
quitur  iustos  pro  solis  illis  operibus  esse  aeternaliter  prae- 
miandos.  Et  recte  notavit  Maldonatus,  Christum  unam 
operum  speciem  pro  toto  genere  posuisse,  quemadmodum 
in  exemplis  facere  consuevimus,  ut  inculcaret  se  neminem 
temere  aut  salvaturum  esse  aut  damnaturum,  sed  solum 
ex  causa  iustissima,  eaque  publice  et  coram  hominibus  de- 
clarata,  sicut  in  forensibus  sententiis  fieri  solet.  Ideo  autem 
hanc  potius  quam  aliam  operum  speciem  proposuit,  quia 
magis  idonea  videbatur,  quae  humano  modo  ostenderet  rec- 
titudinem  iudicii  et  sententiae  aequitatem.  lustum  quippe 
est,  etiam  in  oculis  hominum,  ut  qui  susceperint  Christum 
quando  erat  pauper  et  infirmus  et  nudus,  adveniente  postea 
die  gloriae  eius,  ab  eo  assumantur.  lustum  quoque  ut  qui 
despexerint  eum  in  diebus  malis  paupertatis  et  humilia- 
tionis,  deinde  in  regeneratione  cum  sederit  in  sede  maie- 
statis  suae,  a  beatitudinis  consortio  excludantur.  Tale  ergo 
exemplum  positum  est,  in  quo  luculentius  appareret  se- 
cundum  regulas  quoque  humani  iudicii,  perfecta  propor- 
tionalitas  sive  praemii  sive  poenae  cum  operibus  sive  me- 
ritoriis  sive  demeritoriis.  Caeterum,  in  una  specie  totum 
genus  subintelligitur.  Non  ergo  pro  sola  omissione  operum 

misericordiae  condemnatur  homo  ad  gehennam,  nec  pro 
sola  positione  eorumdem  liberatur  ab  ea.  Cum  enim  illi 
salvandi  dicuntur  qui  Christum  esurientem  cibaverint,  nu- 
dum  vestierint,  in  carcere  detentum  visitaverint,  sermo  est 
de  iis  qui  vere  Christo  in  persona  pauperum  famulati  fue- 
rint.  Huiusmodi  autem  famulatus  nequaquam  esse  potest 
cum  perseverante  voluntate  faciendi  ea  quae  prohibet  et 
graviter  reprobat  lex  Christi.  « Ideo  autem  Dominus  et 
«  dextris  eleemos^-nas  ab  eis  tactas,  et  sinistris  non  factas 
«  se  imputaturum  esse  praedixit,  ut  hinc  ostenderet  quan- 
«  tum  valeant  eleemosynae  ad  priora  delenda,  non  ad 
«  perpetua  impune  committenda  peccata.  Tales  autem  elee- 
«  mosynas  non  dicendi  sunt  facere  qui  vitam  nolunt  a  con- 
«  suetudine  scelerum  in  melius  commutare.  Quia  et  in  hoc 
«  quod  ait:  Qiiando  uni  ex  niinimis  nieis  non  fecistis,  niiht 
«  non  fecistis,  ostendit  eos  non  facere  etiam  quando  se  fa- 
«  cere  existimant.  Si  enim  christiano  esurienti  panem  tan- 
« quam  christiano  darent,  profecto  sibi  panem  iustitiae, 
«  quod  ipse  Christus  est,  non  negarent:  quoniam  Deus,  non 
«  cui  detur,  sed  quo  animo  detur,  attendit.  Qui  ergo  Chri- 
«  stum  diligit  in  christiano,  hoc  animo  ei  porrigit  eleemo- 
«  synam  quo  accedit  ad  Christum,  non  quo  vult  recedere 
«  impunitus  a  Christo.  Tanto  enim  magis  quisque  deserit 
«  Christum,  quantomagis  diligit  quod  improbat  Christus  » (1). 
Et  eodem  quoque  modo  ratiocinandum  est  quoad  con- 
donationem  iniuriarum,  Matth.  VI-12.  Condonatio  enim 
ista  impetrativa  est  remissionis  peccatorum  his  qui  a  Deo 
petunt  debitum  sibi  relaxari,  non  vero  illis  qui  voluntate 
in  peccato  persistunt.  Et  ideo  soli  poenitentes  per  opera 
misericordiae  consequentur  veniam  ab  aeterna  poena  li 
berantem. 

At  nunc  occurrit  Hieronymus  qui  in  cap.  ult.  Isaiae, 
ubi  supra,  christianos  ex  hoc  quod  christiani  sunt,  seu  cre- 
dentes  in   Deum,    videtur  ab   aeterna    poena   eximere.  Et 

(1)  August.  1.  21  de  civit.  c.  27,  n.  3. 

idem  habet  1.  2  apologiae  contra  Rufinum  n.  7:«Quodau- 
«  tem  imprecaris  fratribus,  hoc  est  comminatoribus  tuis, 
«  aeternos  ignes  cum  diabolo,  non  tam  fratres  mihi  videris 
«  premere,  quam  diabolum  sublevare,  cum  iisdem  quibus 
«  christiani  ignibus  puniendus  sit ».  Idem  quoque  in  dialogo 
contra  Pelagianos  n.  28,  ubi  distinguit  inter  impios  et  pec- 
catores  (1),  tum  concludit:  « Diabolum  et  satellites  eius 
«  omnesque  impios  dicimus  perire  perpetuo,  et  christianos 
«  si  in  peccato  praeventi  fuerint,  salvandos  esse  post  poe- 
«  nas  ».  Idem  rursus  in  commentario  super  Ezechielem  c.  26, 
ubi  eorum  meminit  qui  in  angustia  huius  saeculi  constituti 
deducuntur  ad  inferos,  et  operiuntur  abyssis  tiuctibusque 
poenarum,  et  trahuntur  ad  inferiora  terrae,  et  his  copulan- 
tur  qui  in  veteri  solitudine  sunt,  et  deducuntur  in  lacum 
sive  in  foveam  sempiternam  ut  ultra  non  habitentur  a  Spi- 
ritu  Sancto;  de  quibus  scriptum  est:  impius  cum  ceciderit 
in  profundum  malorum,  contemnit;  nec  de  caetero  erunt 
in  terra  viventium,  sed  peribunt  et  redigentur  ad  nihilum, 
et  Deo  esse  cessabunt:  «  Quibus  testimoniis  utuntur,  inquit, 
«  qui  dicunt  impiorum,  et  non  pecccitorum,  poenas  esse  per- 
«  petuas,  qui  quaesiti  a  Deo,  non  sunt  inventi,  et  in  aeter- 
«  num  esse  cessarunt,  quia  suo  vitio  perdiderunt  eum  qui 
«dicit:  ego  sum  vita».  Haec  Hieronymus,  cuius  sententia 
fuisse  videtur:  impios,  id  est  infideles,  incredulos,  vel  etiam 
haereticos,  si  noluerint  ad  Dominum  reverti  quem  dereli- 
querunt,  aeternis  poenis  esse  addicendos ;  at  fideles  in  statu 
peccati  morientes  non  esse  perituros  in  sempiternum,  sed 
fore  salvandos  post  poenas  purgatorias.  Ab  hoc  naevo  non- 

(1)  «  Cuius  est  temeritatis,  inquit,  iniquos  et  peccatores  impiis  iungere, 
«  qui  a  nobis  sic  definiuntur.  Omnis  impius  iniquus  est  et  peccator,  nec 
«  reciprocatur,  ut  possimus  dicere,  omnis  peccator  et  iniquus  etiam  im- 
«  pius  est.  Impietas  enim  proprie  ad  eos  pertinet,  qui  notitiam  Dei  non 
«  habent,  vel  cognitam  transgressione  mutarunt.  Peccatum  autem  et  ini- 
«  quitas  pro  qualitate  vitiorum,  post  peccati  et  iniquitatis  vulnera  recipit 
«  sanitatem  ».  Et  infra:  «  Sine  lege  impius  est  qui  in  aeternum  peribit.  In 
«  lege  peccator  credens  in  Deum,  qui  per  legem  iudicabitur,  et  non  peribit  ». 

nulli  inter  quos  Maffaeius  in  notis  et  observationibus  ad 
opera  Hieronymiana(l),  S.  Doctorem  defendere  conantur. 
Utrum  felici  successu,  diiudicent  doctiores.  vSed  in  omni 
modo,  nulla  contra  dogma  catholicum  sequitur  conclusio. 
Etenim  distinctio  inter  impios  et  peccatores  intellecta  de 
his  qui  in  mortali  decedunt,  in  ordine  ad  poenarum  aeter- 
nitatem,  est  apud  caeteros  Patres  penitus  inaudita  ac  pe- 
regrina.  Insuper  nulli  omnino  rationi  innititur,  nisi  quibus- 
dam  male  intellectis  Scripturae  testimoniis,  ut  evidentis- 
sime  ostendit  Augustinus    in  libro  de   fide  et  operibus  (2). 

(1)  Migne,  Patr.  Lat.  Tom.  23,  col.  521. 

(2)  Pro  distinctione  inter  impium  et  peccatorem  in  ordine  ad  poenas 
aeternas,  Hieron^^mus  in  dialogo  c,  Pelag.  n.  28,  has  rationes  affert:  «  Scri- 
«  ptumest:  Multa  Jlagella  peccatoris,  et  non  interitus  sempiternus...Quam 
«  ob  causam  et  in  primo  Psalmo  canitur.*  Qtioitiai)i  iioit  resurgent  impii 
«  in  iudicio.  lam  enim  in  perditionem  sunt  praeiudicati.  Neqiie  peccatores 
'  in  concilio  iiistoriim.  Aliud  enim  est  gloriam  perdere  resurgendi,  aliud 
«  perire  perpetuo.  Veniet,  inquit,  Jiora  in  qiia  ouines  qtii  in  septilcris 
«  stint,  aiidient  vocetn  eitis,  et  egredienttir  qtii  bona  feceriint  in  restir- 
«  rectionem  vitae,  qtii  atitetn  mala,  in  resurrectionem  itidicii.  Unde  et 
«  Apostolus  eodem  sensu,  quia  eodem  et  spiritu,  loquitur  ad  Romanos: 
«  Qiiictimqtie  enim  sine  lege  peccavertutt,  sine  lege  peribtint,  et  qiii- 
«  cumque  in  lege  peccaveriint,  per  legem  itidicabtinttir.  Sxne  lege  im- 
«  pius  est,  qui  in  aeternum  peribit.  In  lege  peccator  credens  in  Deum,  qui 
«  per  legem  iudicabitur,  et  non  peribit».  -  At  contra,  Augustinus  1.  de 
lide  et  operibus  c.  23:  *  Xec  mitior  ulla  conditio  promittenda  est,  sic  in 
«  Deum  credere  volentibus,  ut  permaneant  in  perditis  moribus,...  de  illis 
« (verbis)  ubi  Apostolus  ait:  Qtii  sine  lege  peccaverunt,  siiie  lege  peri- 
«  btint ;  qiii  aiitem  in  lege  peccavertint,  per  legem  itidicabtuitur ;  tan- 
«quam  hoc  loco  aliquid  distet  inter  perire  et  iudicari,  cum  alio  verbo  hoc 
« idem  significatum  sit.  Solent  enim  Scripturae  iudicium  etiam  pro  aeterna 
«  damnatione  ponere,  sicut  in  Evangelio  Dominus  loquitur:  Veniet  hora 
«  in  qua  omnes  qui  sutit  in  moittunentis  audient  vocem  eius,  et  proce- 
«  dettt  qiti  bene  fecerunt,  in  resurrectioneni  vitae^  qui  autem  male  ege- 
«  runt,  in  resurrectionem  iudicii.  Neque  hic  dictum  est:  hoc  qui  credide- 
«  runt,  illud  autem  qui  non  crediderunt,  sed:  hoc  illi  qui  bene  egerunt, 
«  illud  qtii  male.  Inseparabilis  est  quippe  bona  vita  a  fide  quae  per  dile- 
«  ctionem  operatur,  imo  vero  ea  ipsa  est  bona  vita.  Videmus  itaque  resur- 
«  rectionem  iudicii  dixisse  Dominum  pro  resurrectione  damnationis  aeter- 
«  nae,  etc.  »,  —  Haec  si  bene  consideraveris,    vix  dubium  tibi    remanebit 

Denique  est  aperte  contraria  tum  Apostolo  ubi  supra,  tum 
etiam  Evangelio,  ubi  una  sola  distinctio  admittitur,  ovium 
€t  haedorum,  eorum  qui  bona  egerint,  et  eorum  qui  mala. 
Caeterum  ratio  intrinseca  alibi  exposita,  sic  breviter 
proponi  potest:  Quisquis  peccando  sese  moraliter  deordinat 
deordinatione  irreparabili,  interminabilem  meretur  poenam 
in  foro  illus  cui  interior  iustitiae  ordo  subest,  hoc  est  in 
foro  Dei.  Atqui  per  omne  mortale  peccatum  homo  sese  mo- 
raliter  deordinat  ea  deordinatione,  quae  adhuc  quidem  re- 
parabilis  est  per  accidens  in  praesenti  vita,  sed  omnibus 
modis  irreparabilis  evadit,  adveniente  termino  viae,  quando 
liberum  arbitrium  non  amplius  mobile  est  circa  ultimum 
finem.  Ergo  eis  omnibus  qui  cum  reatu  mortalis  peccati 
decedunt,  iustissime  infligitur  a  Deo  poena  sine  fine  dura- 
tura.  Et  nota  quod  immobilitas  voluntatis  post  mortem  non 
est  ipsa  causa  meritoria  poenae  aeternae,  absit ;  sed  solum 
est  conditio  sub  qua  meritum  quod  ex  actu  peccati  oritur, 
semper  manet  et  nunquam  removetur. 

THESIS  III. 

Inter  omnes  modos  quibus  aecipi  potest  poenarum  inferni 
mitigatio,  ille  certo  certius  pro  erroneo  habendus  est,  quo  de 
lege  praesertim  universah  et  fixa  stataeretur  diminutio  secun- 
dum  tractum  temporis  semper  progressiva,  quantum  ad  poe- 
nas  quae  per  se,  et  non  per  accidens  tantum,  luuntur  in  in- 
ferno. 

§  1. 

Pluribus  modis  intelligi  potest  mitigatio  poenarum  in 
inferno.  Et  primo  quidem,  ita  ut  dicatur  quantitas  poenae 

quin  liber  Augustini  de  fide  et  operibus  conscriptus  sit,  sin  minus  in  di- 
rectam  confutationem  sententiae  Hieronymi,  at  certe  in  confutationem 
scriptorum  quae  ex  eodem  fonte  processerant.  De  quibus  scriptis  ait  Au- 
gustinus  ipse  1.  2  Retract.  c.  38:  «  Interea  missa  sunt  mihi  a  quibusdam 
«  fratribus...  scripta  nonnulla,  quae  ita  distinguerent  a  bonis  operibus  chri- 
«  stianam  fidem,  ut  sine  hac  non  posse,  sille  illis  autem  posse  perveniri 
«  suaderetur  ad  aeternam  vitam.  Quibus  respondens  librum  scripsi...  de 
«  fide  et  operibus  ». 

in  iudicio  Dci  non  adaequari  culpae,  sed  ex  misericordia 
taxari  intVa  condi.i>num.  Hunc  modum  multi  theolomi  ponunt. 
Sic  S.  Thomas  in  prima  parte,  Q.  21,  a.  4  ad  1"^:  « In  dam- 
«  natione  reproborum  apparet  misericordia  non  quidem  to- 
« taliter  relaxans,  sed  aliqualiter  allevians,  dum  punit  citra 
«condignum».  Et  in  Suppl.  Q.  99,  a.  5  ad  lum^  huiusmodi 
mitigationem  ponit  specialiter  pro  his  qui  aliqua  miseri- 
cordiae  opera  in  vita  sua  exercuerint:  « IUi,  inquit,  miseri- 
«  cordiam  consequentur  qui  misericordiam  ordinate  impen- 
«  dunt.  Non  autem  ordinate  misericordiam  impendunt  qui 
«  seipsos  in  miserendo  negligunt,  sed  magis  se  impugnant 
«  male  agendo.  Kt  ideo  tales  misericordiam  penitus  absolven- 
« tem  non  consequentur,  etsi  consequentur  misericordiam  de 
«  poenis  debitis  aliquid  relaxantem  ».  Hic  igitur  mitigatio- 
nis  modus  doctrinae  fidei  non  repugnat.  Quid  autem  de  eo 
absolute  sentiendum  sit,  difficile  est  dicere,  cum  ex  utraque 
parte  non  contemnenda  afferantur  argumenta  et  ideo  tutius 
erit  id  nos  Dei  solius  scientiae  derelinquere,  cuius  miseri- 
cordiae  et  iudicia  in  pondere  sunt,  solumque  dicamus  quod 
humanae  convenit  fragilitati:  Doinine,  ne  in  fiirore  tiio 
(irguas  nie,  neqiie  in  ira  tua  corripias  nie. 

§2. 

Alio  modo  intelligi  posset  poenas  diminutum  iri,  idque 
iam  processu  temporis,  quod  praecedens  modus  non  pone- 
bat:  ut  si  dicantur  venialia  puniri  in  inferno  poena  tantum 
temporali,  itemque  mortalia  quoad  culpam  iam  dimissa,  in 
iis  scilicet  qui  satisfactione  nondum  praestita,  iterum  pec- 
cant  mortaliter,  et  pereunt.  Et  sane,  si  etiam  in  inferno  non 
est  nisi  temporalis  poena  pro  eiusmodi  peccatis,  statim  se- 
quitur  diminuendas  esse  poenas  post  solutionem  debiti  quod 
eis  respondebat.  Porro  iste  quoque  modus  absque  ulla  cen- 
sura  sustinetur  a  pluribus  theologis,  duce  Scoto  in  IV, 
Dist.  21.  Quanquam  non  videatur  admodum  probabilis,  ut 
dictum  est  in  tractatu  de  peccatis,  thes.  10  §  2.  Vide  ratio- 
nes  ibi  expositas,  quae  etsi  sola  venialia  directe  respiciant, 

possunt  etiam  residuo  reatui  mortalium  facile  applicari. 
«  Si  enim,  inquit  Estius  in  IV,  D.  46,  §  3,  satisfacere  quis 
«  Deo  non  potest  in  hac  vita  dum  est  in  affectu  mortalis 
«  peccati,  multo  minus  satisfacere  poterit  in  inferno,  cum 
«  eorum  qui  in  inferno  sunt,  nulla  possit  esse  cum  Deo  ami- 
« citia,  nec  ullum  amicitiae  desiderium,  sine  quo  tamen 
«  fieri  non  potest  ut  quis  Deo  satisfaciat ».  Quidquid  vero 
sit,  non  haec  est  poenarum  mitigatio  quantum  ad  peccata 
quae  per  se  in  inferno  puniri  debent  et  puniuntur. 

§3. 

Loquendo  igitur  de  poenis  per  se  in  inferno  luendis, 
fuerunt  quidam  veteres  scholastici  qui  successivam  miti- 
gationem  possibilem  esse  dixerunt,  propter  suffragia  fide- 
lium.  In  quo  quidem  nitebantur  tum  apocryphis  quibusdam 
historiis;  tum  auctoritati  Augustini  dicentis  quod  quibus 
prosunt  suffragia,  atit  ad  lioc  prosunt  iit  sit  plena  reinissio, 
aut  certe  ut  tolerabilior  Jiat  ipsa  damnatio  (1);  tum  denique 
auctoritati  ipsius  Scripturae  2  Mach.  XII-40,  ubi  laudatur 
ludas  Machabaeus  de  eo  quod  miserit  duodecim  millia  drac- 
mas  argenti  lerosolymam  offerri  pro  peccatis  illorum  inter- 
fectorum  qui  sub  tunicis  suis  absconderant  donaria  idolo- 
rum,  a  quibus  lex  prohibebat  ludaeos,  ac  per  hoc,  in  mor- 
tali  peccato  defuncti,  ad  infernum  fuerant  translati. 

Sed  omnes  istae  rationes  nullius  phme  ponderis  sunt. 
Nam  de  apocryphis  historiis  nihil  certe  curandum  (2).  Aucto- 
ritas  vero  Augustini  non  est  ad  rem,  cum  damnationem 
hic  manifeste  sumat  pro  punitione  purgatorii,  quae  per  suf- 
fragia  quandoque  totaliter  expiatur,  quandoque  autem  tan- 
tum    diminuitur  (3).    Denique   ex   facto    ludae  Machabaei, 

(1)  August.  Enchirid.  c.  110. 

(2)  Nec  maioris  auctoritatis  sunt  orationes  illae  quae  in  vetustis  qua- 
rumdam  particularium  ecclesiarum  missalibus  reperiri  dicuntur. 

(3)  Augustinus  1.  c.  defunctos  distribuit  in  valde  bonos,  non  valde  ma- 
los,  et  valde  malos,  id  est  in  eos  qui  sunt  in  beatitudine,  in  purgatorio,  et 
in  inferno.  Tum  subdit:  *  Cum  ergo  sacrificia  sive  altaris  sive  quarum- 
«  cumque  eleemosjmarum  pro  baptizatis  defunctis  omnibus  oiferuntur,  pro 

quacumque  suppositione  factii,  nihil  concluditur,  nam  etiamsi 
concedatur  peccatum  horum  interfectorum  fuisse  mortale 
peccatum,  adhuc  tamen  probabiliter  aestimari  poterat  quod 

«  valdc  bonis  gratiaruin  actiones  sunt ;  pro  non  vulde  malis,  propitiationes 

•  sunt;  pro  valde  malis,  etiamsi  nulla  sunt  adiumenta  mortuorum,  quales- 

•  cumque  vivorum  consolationcs  sunt.  Quibus   autem  prosunt,  aut  ad    boc 

-  prosunt,  ut  sit  plena  remissio,  aut  certe  ut  tolerabilior  fiat  ipsa  damna- 
»  tio  ».  Xon  solum  ergo  non  patrocinatur  Augustinus  sententiae  eorum  qui 
dicebant,  per  Ecclesiae  suffragia  sublevari  animas  damnatorum,  sed  ctiam 
ei  positive  contradicit:  Nulla,  inquit,  adiumenta  moriuorum,  sed  qualia- 
cumque  solatia  vivorum. 

Nec  meliori  iure  (quidquid  dicat  Petavius  1.  3  de  angelis  c.  8,  n.  17j, 
afferretur  auctoritas  Chr^-sostomi  in  hom.  3  ad  Philip.  n.  4,  ubi  ostendit 
qua  ratione  quove  modo  higendi  sint  mortui.  —  Et  primo  dicit  esse  ali- 
quem  luctum  qui  ipsi  lugenti  prodest.  si  nempe  ploretur  mortuus  quia  pec- 
cator  defunctus  est :  «  Nam  qui  ilhim,  inquit,  hoc  modo  kiget,  muho  magis 
« ipse  studium  adhibebit,  ne  in  eadem  incidat  mala  ;  terrorem  tibi  posthac 
«  peccatum  incutiet.  Luge  infideles,  luge  eos  qui  nihil  ab  infidelibus  dif- 
«  ferunt,qui  sine  illuminatione,  sine  signaculo  decesserunt;  hi  vere  himentis 
«  digni,  hillacrymis;  extra  regiam  sunt  una  cum  iis  qui  poenae  sunt  obnoxii, 
«  una  cum  damnatis.  Luge  eos  qui  in  divitiis  sunt  mortui,  cum  ex  divitiis 
«  nuUum  animabus  suis  soLatium  comparassent ;  eos  quibus  abluendi  pec- 
«  cata  sua  potestas  facta  erat,  et  noluerunt.  Hos  quidem  nos  omnes  et 
«  publice  et  privatim  lugeamus,  sed  ita  ut  a  decoro  ne  recedatur  . . .  etc.  ». 

—  At  vero,  quia  de  nullo  in  particuhiri  sciri  potest  an  revera  incurrerit 
aeternam  damnationem,  praesertim  propter  ultimi  instantis  inscrutabile 
secretum,  ideo  semper  locus  relinquitur  luctui  qui  cum  suffragiis  coniun- 
ctus  sit.  Unde  subiicit  Chrj-sostomus:  «  Hos  igitur  lugeamus,  opem  pro 
«  viribus  feramus...  Non  frustra  haec  ab  apostolis  sunt  legibus  constituta, 
■  ut  in  venerandis  mysteriis  memoria  eorum  fiat,  qui  decesserunt  ;  nove- 
«  rant  hinc  multum  ad  illos  lucri  accedere,  multum  utiUtatis.  Eo  enim 
«  tempore  quo  universus  popuhis  stat  manibus  passis,  ac  coetus  sacerdo- 
«  talis,  et  illud  horrorem  incutiens  sacrificium,  quomodo  Deum  non  placa- 
«  bimus  pro  istis  orantes  ?  »  Ubi  vides  Chr^^sostomum  appellare  ad  tradi- 
tionem  apostolicam  et  consuetudinem  universahs  Ecclesiae,  quae  usque 
nunc  pro  omni  christiano  defuncto  sacrificium  altaris  otfert  aut  offerre  per- 
mittit.  Sed  sicut  immerito  concluderes  ex  hac  discipiina,  esse  nunc  in  fide 
Ecclesiae  quod  suffragia  possunt  prodesse  quibuslibet  defunctis,  etiam  da- 
mnatis  ad  gehennam,  ita  et  sine  causa  eamdem  sententiam  imponeres  Chr}- 
sostomo,  ex  hoc  quod  adhortatur  auditores  suos  ad  orandum  pro  oranibus, 
et  pro  iis  quoque  de  quorum  salute  nuHa  positiva  spes,  quantum  est  in 
aestimatione  hominum,  relinquitur. 

ante  mortem,  maxime  cum  in  ipsa  pugna  vidissent  peri- 
culum  imminere,  de  peccato  eos  poenituisset.  Aderat  ergo 
ratio  sperandi  quod  cum  pietate  dormitionem  accepissent, 
et  consequenter  cogitandi  de  suffVagiis. 

Quare  de  hac  opinione  dicit  S.  Thomas  in  Suppl.  Q.  71, 
a.  5:  «  Est  praedicta  opinio  praesumptuosa,  utpote  sancto- 
«rum  dictis  contraria,  et  vana,  nulla  auctoritate  fulta  (1). 

(1)  Hic  iterum  cave  a  temerariis  assertionibus  Petavii,  ubi  supra.  Sine 
catisa,  ut  iam  supra  ostensum  est,  adducit  Chrysostomum  hom.  3  ad  Phi- 
lip.,  quasi  docuerit  prodesse  etiam  damnatis  Ecclesiac  suffragia.  —  Nec 
meliori  iure  pro  eadem  opinione  profert  Damascenum  in  libro  de  defunctis, 
nullum  praecisum  ac  determinatum  locum  citans.  Sed  liber  ille  de  defunctis 
profecto  ille  est  qui  alias  inscribitur :  De  iis  qiti  iii  fide  donnientitt^ 
qtiomodo  inissis  et  eleeniosynis  et  heneftcentiis  quaepro  illis  fiiint  adin- 
ventiir  (Patr.  gr.  Tom.  95,  col  247,  seq.).  Atqui  in  eo  libro  docet  quidem 
Damascenus,  eos  qui  pro  peccatis  suis  nondum  ad  plenum  in  hac  vita  sa- 
tisfecerunt,  posse  adiuvari  per  preces  propinquorum  et  amicorum,  nusquam 
vero  inter  mortuos  quibus  suffragia  prosunt,  eos  recenset  qui  decesserunt 
cum  reatu  mortalium  qitond  ctilpam.  Vide  praesertim  ea  quae  diserte  dicit 
n.  21  et  seq.  —  xVt  praeter  omnem  fidem  est  quod  dicit  Petavius  de  Augu- 
stino:  «  Damnatorum  animas,  inquit,  sublevari  istis  vivorum  auxiliis,  eorum- 
«  quemitigari  supplicia  credit  ».  Et  in  probationem  adducit  verba  Enchiridii 
c.  110,  ubi  ait  Augustinus  sacrificium  altaris  esse  propitiationem  pro  non 
valde  malis!  Sed  quis,  quaeso,  unquam  non  valde  malos  damnatos  appel- 
lavit?  —  Adhuc,  eodem  pruritu  incitatus,  de  ipso  Augustino  addit  idem 
Petavius :  «  Et  in  cap.  112  Enchiridii  concedit  ut  mitigari  aliquantum 
«  poenas  damnatorum  arbitremur  ».  Atqui,  utrum  hoc  concedat  S.  Doctor, 
prudens  lector  diiudicet.  Agit  de  aeternitate  poenarum  contra  eos  qui 
illam  non  credebant,  non  quidem  Scripturis  divinis  adversando,  sed  pro 
suo  motu  dura  quaeque  molliendo,  et  in  leniorem  flectendo  sententiam 
quae  putabant  in  eis  terribilius  esse  dicta  quam  verius,  illud  Psalmi  76 
pro  se  afferentes:  Aut  obliviscetur  misereri  Deus?  aut  continebit  in 
ira  sua  misericordias  sitas  ?  Tum  subdit:  «  Hoc  quidem  in  psalmo  legitur 
«  sancto,  sed  de  his  sine  scrupulo  intelligitur,  qui  vasa  misericordiae  nun- 
«  cupantur,  quia  et  ipsi  non  pro  meritis  suis,  sed  Deo  miserante  de  miseria 
«  liberantur.  Aut  si  hoc  ad  omnes  existimant  pertinere,  non  ideo  necesse 
*  est  ut  damnationem  opinentur  posse  finiri  eorum  de  quibus  dictum  est  : 
«  Et  ibunt  isti  in  supplicium  aeternum . . .  Sed  poenas  damnatorum  certis 
«  temporum  intervallis  existiment,  si  hoc  eis  placet,  aliquatenus  mitigari. 
«  Etiam  sic  quippe  intelligi  potest  manere  in  illis  ira  Dei,  hoc  est  ipsa 
«damnatio...  Manebit  ergo  sine  fine  mors  illa  perpetua  damnatorum  . . . , 

«  Et  est  irrationiibilis,  tum  quia  damnati  in  inferno  sunt 
«  extra  vinculum  charitatis  secundum  quam  opera  vivorum 
«  continuantur  detunctis;  tum  quia  totaliter  ad  vitae  ter- 
«  minum  pervenerunt,  recipientes  ultimam  pro  meritis  re- 
*  tributionem,  sicut  et  sancti  qui  sunt  in  patria.  Quod  enim 
«  adhuc  restat  de  poena  vel  gloria  corporis,  hoc  eis  ratio- 
« nem  viatoris  non  praebet,  cum  gloria  essentialiter  et 
«  radicaliter  consistat  in  anima,  et  similiter  miseria  dam- 
«  natorum.  Et  ideo  non  potest  eorum  poena  diminui,  sicut 
«  nec  gloria  sanctorum  au2:eri  quantum  ad  praemium  es- 
«  sentiale  >. 

§  4. 

At  si  praecedens  sententia  nullo  modo  sustineri  potest^ 
quanto  minus  illa  quorumdammodernorum  qui  imaginantur 
progressivam  diminutionem  poenarum  in  damnatis,  lege  qua- 
damuniversaliet  fixa.  Et  ut  vitent  haeresim  asserentem  futu- 
ramdamnatorum  liberationem,ponunt  diminutionis  modum 
ab  antiquisPorretanisaliquando  excogitatum,  dicentes  quod 
ita  proceditur  in  diminutione  poenarum  sicut  proceditur 
in  divisione  linearum.  Quae  cum  sint  finitae  (sicut  finitae 
quoque  sunt  poenae  inferni  quoad  intensitatem),  tamen  in 
infinitum  dividi  possunt,  et  nunquam  per  divisionem  con- 
sumuntur,  dum  scilicet  subtractio  successiva  fit,  non  se- 
cundum  eamdem  quantitatem,  sed  secundum  eamdem  pro- 
portionem;  velut  si  primo  auferatur  pars  dimidia  totius, 
et  secundo  pars  dimidia  illius  dimidiae,  et  iterum  dimi- 
dium  dimidii,  et  sic  deinceps  in  infinitum.  Et  similiter  di- 
cunt  quod  post   certum  tempus   diminuitur    aliquota   pars 

'  quaelibet  homines  de  varietate  poenarum,  de  dolorum  relevatione  vel 
«  intermissione  pro  suis  liutnnnis  inotibus  suspicentur  ^.  In  quo  quidem 
manifestum  est,  Augustinum  nequaquam  concedere  ut  mitigari  poenas 
arbitremur,  sed  pure  transniittere  id  quod  ad  suum  intentum  non  fa- 
ciebat.  Caeterum,  nullum  aliud  fundamentum  in  opinione  mitigationis 
agnoscit,  praeter  humanum  placitum,  humanamque  cogitationem :  Si  hoc 
eis  placet,  inquit.  Et  iterum  :  Pro  snis  hinnanis   moiibus. 


DE    INFERNO  85 

poenae,  et  post  aliam  temporis  partem,  aliqua  remanentis 
pars  secundum  eamdem  proportionem,  atque  ita  porro,  ita 
scilicet  ut  quidam  ausus  tuerit  aliquando  opinari,  poenas 
damnatorum  ad  eum  statum  tandem  posse  reduci,  in  quo 
simillimae  forent  dolori  qui  apud  nos  ex  simplici  irrita- 
tione  dentium  innascitur. 

Sed  haec  somnia  sunt,  praetereaque  nihil,  nisi  quod 
somnia  ista  regulae  lidei  omnino  adversentur.  Quibus  tuni 
temeritatis,  tum  scandalositatis,  tum  erroneitatis  notae  ap- 
prime  conveniunt. 

Dico  primo :  nota  temerttatis.  Nam  omnis  propositio 
quae  audacter  sese  erigit  absque  fundamento  contra  re- 
ceptam  in  Ecclesia  sententiam,  hoc  nomine  temeraria  di- 
cenda  est,  quidquid  sit  an  graviores  etiam  censuras  aliis 
ex  capitibus  forte  mereatur,  ut  dictum  est  in  tractatu  de 
virtutibus,  thes.  13  §  2.  Atqui  omnes  temeritatis  conditio- 
nes  in  praesenti  concurrunt:  hinc  quidem  communis  Ec- 
clesiae  sensus,  de  quo  ambigere  possibile  profecto  non  est ; 
inde  vero  absentia  cuiuscumque  rationis  vel  auctoritatis, 
sed  sola  pro  ratione  vel  auctoritate  voluntas.  Nam  si  te- 
stimonia  a  Petavio  allata  nihil  faciunt  pro  sententia  quae 
vult  posse  ex  vivorum  suffragiis  usque  ad  diem  iudicii  ali- 
quatenus  mitigari  supplicia  damnatorum,  multo  minus,  et 
ne  apparenter  quidem,  pro  diminutione  progressiva  atque 
indefinita  quam  moderni  nostri  ex  suo  arbitrio  excogitant, 
et  suo  humano  affectu  in  medium  proferunt. 

Dico  secundo:  nota  scandalositatis.  Est  enim  scanda- 
losa  propositio,  quae  praebet  occasionem  ruinae  spiritualis, 
inclinando  ad  peccata,  vel  avocando  ab  exercitio  virtutum. 
Haec  autem  sententia,  sub  specie  emolliendi  ea  quae  a  do- 
ctrina  fidei  deterrent  incredulos,  penitus  enervat  timorem 
poenarum  aeternarum,  et  conciliat  vitio  securitatem,  et  de 
se  nata  est  pertrahere  in  spatiosam  viam  de  qua  Dominus 
in  Evangelio :  quia  lata  porta,  et  spatiosa  via  est  quae  ducit 
ad  perditionem,  et  multi  sunt  qui  intrant  per  eam.  Quanto 
ergo  consultius  dicerent  cum  Chrysostomo,  hom.  9  in  1  Cor. 

n.  1 :  <  Molesta  sunt  liaec  (de  poenis  inferni),  et  molestia 
«afficiunt  auditorem.  Hoc  bene  novi  ex  iis  quae  ipse  pation 
« Cor  enim  meum  turbatur  et  palpitat,  et  quo  magis  video 
«  probari  id  quod  de  gehenna  dicitur,  eo  magis  tremo  et  ex 
«  metu  refugio.  Sed  necesse  est  haec  dicere,  ne  in  gehennam 
« incidamus ». 

Dico  denique  tertio:  nota  erroneitatis.  —  Primo  propter 
sententiam  Christi  apud  Marcum,  IX-42.  Si  enim  eo  modo 
quo  isti  dicunt,  poenae  damnatorum  cum  progressu  tem- 
poris  diminuerentur,  vermis  eorum  semper  magis  ac  magis 
mortificaretur,  et  ignis  eorum  semper  magis  ac  magis  versus 
totalem  exstinctionem  declinaret,  quidquid  nunc  illud  sit 
quod  vermis  et  ignis  nomine  determinate  intelligendum 
venit.  Sed  de  verme  qui  semper  magis  ac  magis  elangue- 
scit,  de  igne  qui  continuo  motu-  ^emper  magis  ac  magis 
consopitur,  nusquam  dici  posset,  praesertim  cum  tanta  illa 
emphasi  qua  utitur  Christus:  in  ignem  inexstinguibilem, 
ubi  vermis  eorum  non  moritur,  et  ignis  non  exstinguitur.  — 
Secundo  propter  proportionem  quae  Matth.  XXV^-46  ponitur 
inter  aeternum  supplicium  damnatorum  et  vitam  aeternam 
iustorum.  Nam  si  aeternitas  vitae  nuUum  vitae  decremen- 
tum  recipit  in  iustis,  nullum  quoque  aeternitas  supplicii  in 
damnatis.  Unde  et  in  Apocalypsi  legitur  quod  fumus  tor- 
mentorum  eorum  ascendet  in  saecula  saeculorum,  et  Patres 
ubi  supra,  memorant  ardentem  semper  gehennam,  et  vora- 
cem  vivacibus  flammis  poenam  sine  fine  ac  requie,  et  exer- 
citam  in  universis  sempiternis  ultionem  sempiternam,  et 
alia  similia  quae  hypothesi  misericordium  nostrorum  per 
omnia  contradicunt.  —  Tertio  denique,  propter  incompos- 
sibilitatem  blandae  illius  poenae  quam  isti  imaginantur, 
cum  perpetua  exclusione  a  regno  Dei  de  qua  Apostolus» 
I  Cor.  VI-9,  et  Galat.  V-19.  Xam,  ut  dicit  Augustinus,Enchir. 
c.  112,  etiamsi  poena  sola  esset,  quanta  ibi  minima  cogitari 
potest:  perire  a  regno  Dei,  exsulare  a  civitate  Dei,  alienari 
a  vita  Dei,  carere  tam  magna  multitudine  dulcedinis  Dei 
quam  abscondit  timentibus  se,  tam  grandis  est  poena,  ut 

ei  nuUa  possint  tormenta  quae  novimus  comparari,  si  illa 
sit  aeterna,  ista  autem  sint  quamlibei  multis  saeculis  pro- 
trahenda. 

TRESIS  IV. 

In  inferno,  praeter  poenam  concomitantem,  est  poena  in- 
flicta  duplex,  poena  scilicet  damni  consistens  in  privatione 
visionis  Dei,  tum  poena  sensus  cuius  instrumentum  est  ignis 
verus  ac  corporeue,  miris  sed  veris  modis  torquens  etiam 
animas  et  spiritus  angelicos.  Atque  ex  his  omnibus  poenis 
consurgit  extrema  miseria  damnatorum,  quae  tamen  non  est 
eadem  in  omnibus,  sed  inaequalis  secundum  meritorum  inae- 
qualitatem. 

Poenam  concoinitantcni  dico  illam  quae  ex  natura  rci 
pravam  voluntatem  ita  comitatur,  ut  ipsa  per  se  prava  vo- 
luntas  sit  huius  poenae  causa,  non  modo  meritoria,  verum 
etiam  effectiva  atque  exsecutiva.  « lussisti  enim,  ait  allo- 
« quens  Deum  Augustinus  1.  1  Contess.  c.  12,  et  sic  est,  ut 
« poena  sua  sibi  sit  omnis  inordinatus  animus  >•>.  Et  sane, 
sicut  delectationis  puritas  perfectioni  operationis  naturali 
lege  semper  proportionatur,  ita  anxietas  et  perturbatio 
inordinationi  eius.  Nunc  autem  voluntas  damnatorum  est 
obstinata  in  malo,  et  ad  finem  pravum  in  quo  immobiliter 
figitur,  omnia  refert,  non  valens  amplius  praeter  finem  illum 
operari(l).  Cogita  ergo,  quantus  sit  vel  ex  solo  hoc  capite 

(1)  *  In  damnatis  potest  duplex  voluntas  considerari,  scilicet  voluntas 
«deliberativa  et  voluntas  naturalis.  Naturalis  quidem  non  est  eis  ex  seipsis, 
«  sed  ex  auctore  naturae,  qui  in  natura  hanc  inclinationem  posuit,  quae 
«  naturalis  voluntas  dicitur.  Unde  cum  natura  in  eis  remaneat,  secundum 
«  hoc  bona  poterit  in  eis  esse  voluntas  naturalis.  Sed  voluntas  deliberativa 

«  est  eis  ex  seipsis,  secundum,  quod  cst  in   potestate   eorum   inclinari   per 

«  affectum  nd  hoc  vel  illud,  ct  talis  voluntas  est  in  eis  solum  mala.  Et  hoc 
«ideo,  quia  sunt  perfecte  avcrsi  a  line  ultimo  rectae  voluntatis,  neque  ali- 

« qua  voluntas  potest  esse  bona  nisi  per  ordinem  ad  finem  praedictum. 
« Unde  etiam,  etsi  aliquod  bonum  velint,  non  tamen  bene  volunt  illud,  ut 

^je  X  hoc  voluntas   eorum  bona  dici    possit^.  S.  Thom.  Suppl.  Q.   98,  a.  1. 

horror  illius  loci,  ubi  nulhi  et  in  nuUo  moralis  rectitudo 
manet,  sed  sempiterna  et  consummata  maiitia  inhabitat. 
Verum  de  poena  /n/J/cfd  potissimum  hic  sermo  esse 
debet,  cuius  scilicet  efticiens  causa  solus  Deus  est,  large 
nunc  sumendo  rationem  efficientiae,  prout  se  extendit  etiam 
ad  eas  privationes  quarum  aliquis  est  auctor,  non  quidem 
a^endo,  sed  potius  non  agendo,  ut  alias  dictum  fuit  in  tra- 
ctatu  de  peccatis,  ad  Q.  87.  Et  quia  haec  poena  est  duplex, 
de  utraque  per  ordinem  paucis  agendum  est. 

§  1- 

Poena  damni  consistit  in  definitira  exclusione  ab  aeterna 
vita,  seu  gloria  beatitudinis.  —  Hanc  poenam  Dominus  in 
Evangelio  eiectionem  appellat  /n  teuebras  exter/ores,  Matth. 
VIlI-12,  XXII-13.  XXV-3().  Xam  ut  scite  Maldonatus  adnotat, 
beatitudo  rejo^ni  caelestis  plerumque  nobis  exhibetur  sub 
figura  et  similitudine  convivii,  et  quidem  non  diurni,  sed 
vespertini.  Ratio  est  quia  antiquus  mos  erat  ut  solemnia 
convivia  de  nocte  fierent,  ut  apparet  ex  nomine  coenae 
(0£i7:vGv)  quo  fere  semper  nominantur,  et  ex  parabola  vir- 
ginum  apud  Matth.  XX\',  et  etiam  ex  Paulo  qui  ad  rece- 
ptam  ubique  consuetudinem  alludens,  in  1  Thess.  V-7  ait: 
Qui  ebrii  sunt,  nocte  ebrii  sunt.  Cum  ergo  solemnes  coenae, 
utpote  de  nocte  celebratae,  copioso  lampadum  ornatu,  tum 
ad  necessitatem  et  usum,  tum  ad  pompam  et  splendorem 
solerent  illustrari,  illi  qui  in  coenaculo  erant,  in  magno 
erant  lumine;  qui  vero  extra,  versabantur  in  tenebris.  Et 
sic  etiam  erit  de  aeterno  gloriae  coenaculo.  Nam  qui  in 
eo  admittentur,  non  egebnnt  luni/ne  sol/s,  neqiie  liun/ne 
Incernae,  qiion/ain  Dom/nns  Deus  /lluni/nab/t  /llos^  et  re- 
gnabunt  /n  aeternuni.  Qui  vero  foras  eiecti  hac  beatitudine 
privabuntur,  in  densa  nocte  aeternum  manebunt,  et  hoc 
modo  idem  erit,  ab  hoc  convivio  excludi,  et  in  tenebras 
mitti  exteriores.  —  Eadem  poena  adhuc  significatur  in  sen- 
tentia  iudicii  ultimi,  ^hitth.  XX\'-41,  quando  dicet  Rex  his 

qui  a  sinistris  erunt:  Disccdite  a  mc,  maledicti.  Sicut  enim 
iusti  iubebuntur  venire  ut  possideant  regnum  quod  eis  pa- 
ratum  est  a  constitutione  mundi,  id  est  regnum  coelestis 
beatitudinis,  ita  iubebuntur  mali  discedere  tanquam  ab  hoc 
regno  exclusi.  Discessus  ergo  a  Christo  rege  gloriae  nihil 
aliud  importat  nisi  aeternae  privationis  poenam,  quam 
poenam  damni  vocant  theologi.  —  Item  Apoc.  XXl-XXII, 
describens  loannes  regnum  in  quo  sancti  Deo  fruuntur, 
munditiam  absolutam  aeternae  illius  civitatis  multis  pro- 
sequitur.  Ubique  aurum  mundum  simile  vitro  mundo,  ubi- 
que  plateae  nitidissima  luce  resplendent,  nec  sine  sacro 
quodam  terrore  cogitari  potest  quanta  sit  puritas  requi- 
sita  ut  quis  ambulet  per  fulgentes  vias,  et  vel  appropiet 
ad  muros  quorum  singuli  lapides  margaritae  sunt.  Quare 
ab  hoc  paradiso  gloriae  vox  egreditur  diiQ^VL'^'.  Foris  canes, 
et  venefici,  et  inipiidici,  et  homicidae,  et  idolis  servientes, 
et  omnis  qiii  amat  et  facit  mendacitim.  In  quo  iterum  asse- 
ritur  poena  damni,  seu  aeterna  exclusio  ab  ea  lerusalem 
ubi  est  haereditas  riliorum  in  visione  Dei. 

Haec  est  maxima  poena  inferni,  sive  consideretur  secun- 
dum  se,  sive  consideretur  ut  dolorem  afferens  et  tormen- 
tum.  In  quo  quidem  primum  omnium  animadvertes  ratio- 
nem  huius  distinctionis  in  hoc  esse,  quod  non  oportet  ut 
omnis  poena  sit  semper  coniuncta  cum  dolore  et  tormento. 
Ad  poenam  enim  sufficit  ut  sit  contra  voluntatem  solum 
habitualem,  eo  modo  quo  contra  habitualem  voluntatem  est 
privatio  boni  de  qua  doleret  homo  si  illam  cognosceret, 
etiamsi  forte  de  ea  non  doleat  quia  de  facto  illam  non  co- 
gnoscit.  Et  sic  se  habet  poena  damni  in  iis  qui  cum  solo 
originali  decedentes,  omnia  bona  quae  naturae  debita  sunt 
possident,  et  de  ordinatione  hominis  ad  supernaturalem  vi- 
sionem  gloriae  nihil  sciunt  aut  scire  possunt  (1).  At  non  ita 
in  coeteris.  Quapropter  alio  modo  consideratur  haec  poena 
secundum  se,  et  alio  modo  secundum  quod  ex  ea  positivus 

(1)  S.  Thom.  de  Malo,  Q.  5,  a.  2-3. 

innasciturdolor.  Porro  secundum  se  non  admittit  gradus,sed 
est  eadem  in  omnibus,  mensuram  habens  ex  magnitudine 
boni  cuius  est  privatio;  cui  quidem  bono  nihil  potest  com- 
parari,  ut  constat. 

Solum  igitur  superest  consideranda  poena  ista  secundum 
quod  in  inferno  maximam  secum  affert  tristitiam  et  despe- 
rationem.  Sed  in  ea  re  omnis  sermo  deficit,  et  omnis  suc- 
cumbit  cogitatio,  quia  huius  affiictionis  gravatatem  vix  nos 
inter  tascinationes  mortalis  vitae  constituti  valemus  aesti- 
mare.  Attende  tamen  iUam  abyssitm  itniversae  spirititalis 
creatitrac  in  profitndo  tenehroso,  de  qua  alicubi  meminit 
Augustinus  (1).  Re  enim  vera,  tenebrosa  abyssus  ipsi  sibi  est 
universa  mens  creata,  propter  infinitatem  quam  habet,  non 
actus,  sed  capacitatis  seu  potentiae.  Vae  autem  ei,  iterum- 
que  vae,  si  in  hanc  abyssalem  vacuitatem  defluat,  et  in  ea 
profundetur.  Et  in  praesenti  quidem,  eiusmodi  tormenti 
adumbrationem  aliquantisper  experimur,  praesertim  cum 
nobismetipsis  relinquimur,  et  ab  exterioribus  bonis  quae 
nos  maxime  pro  statu  mortalitatis  trahunt,  sequestramur, 
ut  locus  sit  dicendi  cum  lob:  «Cogitationes  meae  dissipatae 
«  sunt  torquentes  cor  meum,  noctem  verterunt  in  diem,  in 
« tenebris  stravi  lectulum  meum  ».  Verumtamen,  ad  inferiora 
et  materialia  nunc  conversi,  circa  spiritualia  atque  invisi- 
bilia  parum  afificimur;  atque  idcirco,  tanto  tolerabilius  por- 
tamus  miseram  inquietudinem  nostram,  quanto  magis  ab 
interioribus  distrahimur  et  fascinatione  nugacitatis  illudi- 

.  (l)«Defliixit  angelus,  defluxit  anima  hominis,  et  indicaverunt  abys- 
«  sum  universae  spiritualis  creaturae  in  profundo  tenebroso,  nisi  dixisses 
«  ab  initio,  fiat  lux,  et  facta  esset  lux,  et  inhaereret  tibi  omnis  obediens 
«  intelligentia  caelestis  civitatis  tuae,  et  rcquiesceret  in  Spiritu  tuo  qui  su- 
«  perfertur  incommutabiliter  super  omne  mutabile.  Alioquin  et  ipsum  cae- 
«  lum  caeli  tenebrosa  abyssus  esset  in  se :  nunc  autem  hix  est  in  Domino. 
«  Namet  in  ipsa  raisera  inquietudine  defluentium  spirituum  et  indicantium 
«  tenebras  suas  nudatas  veste  himinis  tui,  satis  ostendis  quam  magnam 
«  creaturam  rationalem  feceris,  cui  nullo  modo  sufficit  ad  beatam  requiem 
«  quidquid  te  minus  est,  ac  per  hoc,  ncc  ipsa  sibi  ».  August.  1.  13  Con- 
fess.  c.  8. 

mur.  Sed  in  futura  vita  alius  est  et  essendi  et  cognoscendi 
modus,  et  tam  cito  cessante  unione  ad  corruptibile  corpus, 
tam  cito  cessat  transvertens  sensum  inconstantia  concu- 
piscentiae.  Tunc  ergo  in  tenebrosa  sui  ipsius  abysso  anima 
damnata  profundatur,  et  eo  magis  profundatur,  quo  maiori 
sensu  atficitur  suae  potentialitatis,  sciens  ad  quam  magnam 
beatitudinem  fuerat  preordinata;  quo  etiam  longius  a  terra 
quietis  in  sempiternum  repulsam  se  videt;  quo  magis  de 
aeterno  vacuo  et  impertransibili  chao  in  quod  decidit,  sibi 
conscia  est.  Hinc,  Matth.  VIII-12:  Eiicientur  in  tenebras 
exteriores,  ibi  erit  fletiis  et  stridor  dentiiim.  Et  infra,  XXII- 
13:  Mittite  eum  in  tenebras  exteriores,  ibi  erit  fletus  et  stri- 
dor  dentium.  Et  rursus,  XXV-30:  Eiicite  in  tenebras  exte- 
riores,  illic  erit  fletus  et  stridor  dentium.  Et  de  poena  qui- 
dem  damni  hactenus  satis. 

§2. 

Sed  praeter  poenam  damni  est  etiam  poena  sensus,  quae 
tamen  non  ideo  dicitur  sensus,  quasi  esset  necessario  in 
parte  sensitiva.  Divisio  enim  in  poenam  damni  et  poenam 
sensus  generalissima  est,  et  applicatur  etiam  spiritibus  an- 
gelicis  animabusque  separatis  in  quibus  nuUa  sensatio  esse 
potest.  Sed  sicut  poena  damni  consistit  essentialiter  in  sub- 
tractione  boni,  id  est  beatitudinis,  ita  poena  sensus  in  po- 
sitiva  inflictione  eius  quod  extrinsecus  in  instrumentum 
punitionis  adhibetur.  Poena  enim  debet  respondere  culpae 
per  quam  mens  non  solum  avertitur  ab  ultimo  fine,  verum 
etiam  indebite  convertitur  in  alia  quasi  in  fines.  Et  ideo 
non  solum  puniendus  est  ille  qui  peccat,  per  hoc  quod  exclu- 
datur  a  fine,  sed  etiam  per  hoc  quod  ex  aliis  rebus  sentiat 
nocumentum,  iuxta  illud  Apocal.  XVIII-7:  Ouantum  glorifl- 
cavit  se  et  in  deliciis  fuit,  tantum  date  illi  tormentum. 

Porro  instrumentum  poenae  sensus  dicimus  esse  ignem 
verum.ac  corporeum.  In  qua  quidem  assertione  etsi  dogma 
fidei  non  sit,  est  tamen  sententia  adeo  recepta  in  Ecclesia, 
ut  maximae  saltem  temeritatis  notam  effugere  non  possit 

quisquis  in  contrarium  opinatur.  <  Corporeum  et  materia 
«  constantem  esse  inferorum  ignem,  theologi  hodie  omnes, 
«  imo  et  christiani  consentiunt »,  inquit  Petavius  1.  3  de 
angelis,  c.  5.  «  Praemittendum  est  ignem  inferni  esse  cor- 
«poreum;  quae  sententia  est  communis  omnium  scholasti- 
«  corum  %  inquit  Vasquez  in  primam  partem,  Disp.  243, 
c.  _1.  « Ignem  corporeum  hoc  loco  intelligi  non  dubitamus, 
«  ait  Estius  in  c.  10  ad  Heb.,  sicut  et  alibi,  cum  de  poena 
*  damnatorum  Scriptura  loquens  ignem  nominat. ..  Nobis 
« (contra  Calvinum)  sufficiat  quod  eam  ignis  metaphorici 
« interpretatioiiem  orthodoxi  Patres  iam  olim  in  Origene 
«  damnarunt ».  Qua  in  re  maxime  perpendenda  sunt  verba 
Hieronymi,  ubi  super  locum  Apostoli  ad  Eph.  V-6:  Nemo 
vos  decipiat  inanibus  verbis,  sic  commentatur:  « Verba 
«  quae  decipiunt  atque  supplantant,  inania  sunt  et  vacua. 
«  Quae  vero  aedificant  auditores,  plena,  cumulata,  conferta. 
«  Quia  igitur  sunt  plerique  qui  dicunt,  non  futura  pro  pec- 
«  catis  esse  supplicia,  nec  extrinsecus  adhibenda  tormenta, 
« sed  ipsum  peccatum  et  conscientiam  delicti  esse  pro 
«  poena,  dum  vermis  in  corde  non  moritur,  et  in  animo 
« ignis  accenditur,  in  similitudinem  febris  quae  non  torquet 
«  extrinsecus  aegrotantem,  sed  corpora  ipsa  corripiens,  punit 
<  sine  cruciatuum  forinsecus  adhibitione  quod  possidet.  Has 
« itaque  persuasiones  et  decipulas  fraudulentas,verba  inania 
«  appellavit  et  vacua,  quae  videntur  florem  quemdam  habere 
«  sermonum,  et  blandiri  peccantibus,  sed  dum  fiduciam  tri- 
«  buunt,  magis  eos  ferunt  ad  aeterna  supplicia  » (1).  Ponde- 
randa,  inquam,  sunt  haec  Hieron^-mi  verba,  quia  ostendunt 
quam  crudelem  misericordiam  habeant  erga  homines,  et 
quam  praevaricatores  sui  muneris  sint,  quicumque  contra 
communem  sensum  christianorum  aut  negant  aut  in  dubium 
revocant  realitatem  ignis  infernalis,  auferentes  a  denuntia- 
tione  poenae  id  quod  in  ea  maxime  medicinale  est.  Non 
quod  poena  ignis  sit  gravior  quoad  se,  sed  quia  illa   sola 

(l)Hieron3'mus,  1.  3  Comment.  in  epist.  ad  Ephes. 


{ 

est  qua  in  praesenti  vita  commoveri  solent  peccatores,  ut 
recte  notavit  S.  Thomas  1.  3  c.  Gent.  c.  145:  «  Nullus,  inquit, 
« timet  amittere  quod  non  desiderat  adipisci.  Qui  ergo  ha- 
«  bent  voluntatem  aversam  ab  ultimo  fine,non  timent  excludi 
«  ab  illo.  Non  ergo  per  solam  exclusionem  ab  ultimo  fine, 
«  a  peccando  revocarentur.  Oportet  igitur  peccantibus  aliam 
*  poenam  adhiberi,  quam  timeant  peccantes  ». 

Porro  veritas  ignis  infernalis  demonstratur  ex  Scriptura, 
quae  non  modo  in  poeticis  Prophetarum  descriptionibus,  ve- 
rum  etiam  in  plano  et  simplici  sermone,  etiam  cum  ratio 
argumenti  omnimodam  requirit  locutionis  proprietatem, 
etiam  cum  sanctio  legis  a  legislatore  ipso  edicitur  ac  pro- 
mulgatur,  poenam  ignis  uniformiter  ac  constanter  gravis- 
simis  verbis  asseverat.  Sententia  in  ultimo  iudicio  profe- 
renda,  haec  est:  Discedite  in  ignem  aeternum.  Item  apud 
Matthaeum,  XIII-42,  ubi  de  seminante  et  zizaniis,  non  iam 
in  parabola  ipsa,  sed  in  explicatione  seu  declaratione  pa- 
rabolae  ad  discipulos:  Messis,  inquit,  consummatio  saeculi 
est.  Messores  autem  angeli  sunt.  Sicut   ergo   colliguntur 

sisania   et   igni  comburuntur ,  sic  erit  in  consummatione 

• 

saeculi.  Mittet  Filius  hominis  angelos  suos,  et  colligent  de 
regno  eius  omnia  scandala  et  eosqui  faciunt  iniquitatem,  et 
fuittent  eos  in  caminum  ignis.  Rursus  apud  Marcum,  IX-48, 
post  ter  commemoratam  gehennam  ignis  ubi  vermis  non  mo- 
ritur  et  ignis  non  exstinguitur,  ut  ignis  poenam  altius  in 
mente  auditorum  infigeret,hac  finali  clausula  sermonem  con- 
clusit  dicens:  Omnis  enim  igne  salietur,  et  omnis  victima 
sale  salietur^  id  est,  salietur  igne  sicut  omnis  victima  salitur 
sale  (1).  Ubi  de  damnatis  loquitur  tanquam  de  victimis  ad 
ostensionem  iustitiae  Dei  et  vindictam  laesae  maiestatis  im- 
molatis.  Et  quia,  ut  Lex  praecipiebat  Levit.  11-13,  omnis  vi- 
ctima  sale  condienda  erat,  dixit  etiam  saliendos  esse  damna- 
tos;  verumtamen  futurum  illis  esse  pro  sale  ignem,  cuius 

(1)  Eadem  loquendi  forma  ac  Prov.  XXV-3,  23,  25,  ubi  et  ponitur  pro 
sicut. 

perpetuis  cruciatibus  punirentur.  Id  tandem  insinuat  ipsum 
gehoiiicic  nomen,  toties  pro  inferno  in  Evangelio  positum. 
Nam  idem  est  gehenna  ac  gehennom,  seu  vallis  filiorum 
Hennom,  in  qua  ludaei  lilios  suos  et  filias  suas  daemoniis 
olim  immolaverant  in  igne.  «Idolum  Baal,  inquit  Hierony- 
mus  1.  1  in  Matth.  c.  10,  fuisse  iuxta  lerusalem  ad  radices 
v^  montis  Moria,  in  quibus  Siloe  fluit,  non  semel  legimus... 
« In  tantam  autem  dementiam  populus  Israel  venerat,  ut 
«  deserta  templi  vicinia  ibi  hostias  imm.olaret,  filiosque  suos 
«  daemoniis  incenderent...  Et  appellabatur  locus  ille  gehen- 
«  nom,  id  est  vallis  filiorum  Hennom.  Hoc  Regum  volu- 
«  lumen  (1),  et  Paralipomenon  (2),  et  leremias  (3)  scribunt  ple- 
«  nissime  ».  Semper  ergo  in  eadem  ignis  poena  omnibus 
modis  inculcanda  perseverat  Christus.  —  Illam  apostoli  quo- 
que  simplicibus  et  planis,  minimeque  hyperbolicis  verbis 
denuntiant.  Apud  ludam  vers.  23,  idem  est  rapere  errantes 
de  igne,  ac  retrahere  eos  ab  aeterna  damnatione :  Illos  vero 
salvate,  inquit,  de  igne  rapientes.  Et  Petrus  in  secunda  sua 
epistola,  III-7,  ait  coelos  qui  nunc  sunt  et  terram  esse  igni 
reservatos,  idque  /;/  diem  iudicii  et  perditionis  impiormn 
homimim,  ut  usum  illius  ignis  praecipuum  ostendat,  qui 
erit,  iniquos  in  aeternum  punire.  Paulus  etiam,  Heb.  X-27, 
exhortatur  ad  constantiam  in  fide,  ostendens  quod  nulla 
apostatis  relinquitur  pro  peccatis  hostia,  sed  terribilis  quae- 
dam  expectatio  iudicii,  et  ignis  aemulatio  quae  consump- 
tura  est  adversarios.  Tum  2  Thess.  1-8  commemorat  futu- 
ram  revelationem  Domini  lesu  de  coelo  cum  angelis  vir- 
tutis  eius  in  flamma  ignis  dantis  vindictam   iis  qui  non 

(1) «  Contaminavit  quoque  Tophet,  quod  est  in  convalle  filii  Ennom, 
«ut  nemo  consecraret  filium  suum  aut  filiam  per  ignem,  Moloch  ».  4  Reg. 
XXIII-10. 

(2) «  Ipse  est  (Achaz)  qui  adolevit  incensum  in  Vallebennom,  et  lu- 
«  stravit  filios  suos  in  igne,  iuxta  ritum  Gentium  quas  interfecit  Dominus 
« in  adventu  filiorum  Israel  ».  2  Paralip.  XXVIII-3. 

(3)  <  Aedificaverunt  excelsa  Tophet,  quae  est  in  valle  filii  Ennom,  ut 
«  incenderent  filios  suos  et  filias  suas  iofni».  lerem.  VII-31. 

noveritnt  Denm,  et  qni  non  obedinnt  Evan^elio,  qtti  da- 
bunt poenas  in  interittt  aeternas  a  facie  Domini  et  a  gloria 
virtutis  eius.  Quae  omnia  quominus  tanquam  metaphorice 
dicta  accipiantur,  vetat  vel  ipsa  continuata,  uniformis,  ac 
toties  repetita  ignis  denuntiatio.  Vetat  vel  maxime,  quod 
ignis  ille  in  quem  mittentur  imjni,  et  in  quo  salientur;  ii^^nis 
aemulator  seu  zelans  pro  gloria  Dei  contra  adversarios; 
ignis  cui  reservantur  coeli  qui  nunc  sunt  et  terra,  et  in  quo 
revelabitur  dies  Domini:  huiusmodi,  inquam,  ignis  nonnisi 
ineptissima  locutione  diceretur  de  aliquo  quod  non  esset 
ipsis  impiis  extrinsecum,  sed  ab  intimis  eorum  oriens,  in 
intimis  quoque  eorum  immaneret,  quemadmiodum  iis  placet 
qui  Origenem  secuti,  ignem  interpretantur  conscientiam  pec- 
catorum  et  poenitudinem  intima  cordi  urentem. 

At  dices  eamdem  esse  rationem  de  igne  ac  de  verme, 
de  quo  Isai.  LXVI-24:  Vermis  eormn  non  morietur,  et  ignis 
eorum  non  extinguetitr.  Atqui  vermis  est  metaphorice  ac- 
cipiendus.  Ergo  et  ignis.  —  Respondeo:  Dist.  mai.  Est  eadem 
ratio  quoad  interminabilitatem  cruciatus,  conc.  Quoad  pro- 
prietatem  acceptionis  tam  vermis  quam  ignis,  ncg.  In  hoc 
enim  paritas  multipliciter  deficere  ostenditur.  Primo  quia 
de  igne  constans  est  et  ubique  repetita  asseveratio ;  de 
verme  autem  non  ita.  Secundo  quia  usualis  et  trita  est  me- 
taphora,  qua  vel  remorsus  conscientiae  vel  animi  moeror 
vermis  nominatur,  iuxta  illud  Prov.  XXV-20:  Sicut  tinea 
vestimento,  et  vermis  ligno,  ita  tristitia  viri  nocet  cordi. 
At  nescio  utrum  vel  unum  exemplum  e  Scriptura  adduci 
possit,  in  quo  ignis  pro  causa  afilictionis  mere  interna  po- 
situs  sit.  Tertio  denique  quia  vermis  afiiigens  et  corrodens 
semper  exhibetur  ut  ab  intimis  pulluhms  et  ex  putri  gene- 
ratus;  quod  sane  ad  litteram  verificari  nequit,  nec  quantum 
ad  animas  separatas,  nec  quantum  ad  corpora  post  rcsur- 
rectionem.  Superest  igitur  ut  usualis  figura  sermonis  ibi 
agnoscatur;  nunc  autem  metaphorica  acceptio  omnino  re- 
pugnat  iis  quae  de  igne  inferni  diserte  nos  Scriptura  edocet, 
ut  dictum  est  supra,  et  ideo  non  est  similis  ratio. 

Sed  iiim  instabis  dicendo  quod  de  igne  quoque  est  ratio 
coti^ens  ne  proprie  accipiatur,  quia  ut  sibi  obiicit  Augustinus 
1.  LM  de  civit.  c.  10:  «  Si  non  erit  ignis  incorporalis,  sed  cor- 
«  poralis,  tactu  noxius,  ut  eo  possint  corpora  cruciari,  quo- 
«  modo  in  eo  erit  etiam  poena  spirituum  malignorum?Idem 
«  quippe  ignis  erit  supplicio  hominum  attributus  et  daemo- 
«  num,  dicente  Christo:  Discedite...  in  ignem  aeternum  qui 
«  paratns  est  diaholo  et  angelis  eiiis  ».  Unde  sic  formatur 
argumentum:  Impossibile  est  ut  corporeus  ignis  torqueat 
spiritus  incorporeos.  Sed  ignis  inferni  ille  ipse  est  qui  pa- 
ratus  est  spiritibus  seu  daemonibus  ab  omni  materia  se- 
paratis.  Ergo  corporeus  et  materia  constans  nequaquam 
esse  potest.  —  Respondeo:  Dist.  mai.  Impossibile  est  ut 
corporeus  ignis  torqueat  spiritus  incorporeos  ex  sola  vir- 
tute  suae  naturae,  conc.  mai.  Ut  instrumentum  divinae  ius- 
titiae,  snbdist.  Tanquam  inferens  passionem  vel  corpoream 
vel  animalem,  conc.  Tanquam  ingerens  passionem  spiri- 
tualem,  id  est  afflictionem  et  tristitiam  secundum  quod 
media  apprehensione  esse  potest  in  appetitu  intellectivo, 
neg.  mai.  In  quo  quidem  aliqualiter  iuvari  possumus  cogi- 
tando  quantum  valeat  horribilis  visio  ad  cruciandam  et 
terrendam  animam,  praesertim  si  huic  visioni  contra  om- 
nem  suam  voluntatem  anima  alligetur,  et  visio  ipsa  se  ha- 
beat  per  modum  continuae  cuiusdam  obsessionis.  Pone  ergo 
spiritus  in  inferno  aUigatos  aeternae  et  semper  actuali  ap- 
prehensioni  illius  ignis  quem  in  suae  irae  perenne  instru- 
mentum  succendit  Deus,  et  iam  apparebit  posse  ignem  cor 
poreum  incorporeas  mentes  cruciare  et  affligere.  Sive  ergo 
solus  ille  admittatur  modus,  sive  addantur  etiam  alii  de 
quibus  inter  se  disputant  theologi,  semper  rationabilis  vi- 
debitur  sententia  Augustini  ubi  supra:  «  Cur  non  dicamus, 
«  inquit,  quamvis  miris,  tamen  veris  modis  etiam  spiritus 
«  incorporeos  posse  poena  corporalis  ignis  affligi,  si  spi- 
«  ritus  hominum,  etiam  ipsi  profecto  incorporei,  et  nunc 
«  potuerunt  includi  corporalibus  membris,  et  nunc  poterunt 
«  corporum  suorum  vinculis  insolubiliter  alligari  ?  Adhae- 

rebunt  ergo  spiritus  daemonum,  imo  spiritus  daemo- 
nes,  licet  incorporei,  corporeis  ignibus  cruciandi:  non 
ut  ignes  ipsi  quibus  adhaerebunt,  eorum  iunctura  inspi- 
rentur...,  sed  ut  dixi,  miris  et  ineftabilibus  modis  adhae- 
rendo,  accipientes  ex  ignibus  poenam,  non  dantes  ignibus 
«  vitam  ». 

Frustra  etiam  muniret  se  aliquis  auctoritate  quorumdam 
Patrum,  puta  Ambrosii  1.  7  in  Luc.  n.  14,  Theophylacti  in 
cap.  9  Marci,  et  Damasceni  in  fine  operis  de  fide  orthodoxa. 
Nam  in  primis,  dici  forsitan  posset,  non  eas  esse  auctori- 
tates  quae  sibimetipsis  semper  constent,  aut  interpretatio- 
nem  non  patiantur.  Certe  cum  Damascenus  ignem  asserit, 
non  qui  instar  nostri  materia  constet,  sed  qualem  Deiis 
novit  (1),  non  absolute  corporeum  ignem  negat,  sed  ignem 
qui  sit  sicut  ille  quem  novimus  et  experimur,  nimirum  pa- 
buli  egens,  et  consumens  corpora  ex  quorum  combustione 
alimentum  capit.  Et  idem  ille  Ambrosius  qui  in  Lucam  ubi 
supra,  dixit :  «  Ergo  neque  est  ignis  aliquis  perpetuus  flam- 
«  marum  corporalium,  neque  vermis  est  corporalis...  Ignis 
«  est  quem  generat  moestitia  delictorum  »,  alibi  in  enarra- 
tionibus  super  Psalmum  118  passim,  et  super  Psalmum  36, 
n.  26,  aliter  omnino  sentire  videtur.  Quidquid  vero  sit,  extra 
omnem  controversiam  positum  est,  quod  non  omnia  quae 
nonnulli  dixerunt  Patres  in  re  nondum  plane  eliquata,  cau- 
sam  semper  suppeditent  libere  opinandi,  etiam  postquam 
facta  est  in  Ecclesia  doctrinae  explicatio,  et  accessit  uni- 
versalis  consensus  omnium  scholarum  et  probatorum  theo- 
logorum.  Alioquin,  usque  nunc  liberae  manerent  opiniones 
quas  certo  certius  orthodoxia  iam  non  patitur,  ut  est  exempli 
gratia  opinio  illa  quae  angelis  tribuebat  corpora,  aut  illa 
alia  solemni  iudicio  confixa,  quae  differebat  in  sanctis  vi- 
sionem  Dei  usque  in  iudicii  diem. 

Denique  adhuc  magis  explodenda  est  ratio  eorum  qui 
ex  pruritu  emoUiendi  tremendam  veritatem  poenarum  aeter- 

(1)  L.  4  de  fide  orth.  c.  27. 
De  Novissimis  7 

narum,  et  construendi  infernum  a  quo  humana  carnalitas 
non  adeo  refugeret,  tali  utuntur  argumento:  Si,  inquiunt, 
poenae  illae  tam  graves  exsisterent  sicut  vulgo  esse  exis- 
timantur,  quomodo  tandem  fieri  posset  ut  diabolus  qui  om- 
nium  damnatoriim  caput  et  princeps,  in  miseria  quoque 
damnatorum  obtinet  principalitatem,  adhuc  occupari  posset 
in  decipiendo  et  tentando  homines  ?  Quomodo  explicarentur 
ea  quae  in  exorcismis  eveniunt,  in  quibus  videntur  quan- 
doque  daemones  ludere,  irridere,  et  cachinnari?  Quomodo 
Satanas  incenso  adorationis  tantopere  delectaretur,  et  pro 
retinendo  mundi  principatu  tam  desperate  concertaret  ? 
Certe  doloris  intensitas  omnem  aliam  operationem  impe- 
dire  atque  suspendere  solet.  Pone  hominem  in  rogo  medias 
inter  flammas:  numquid  forte  in  tanto  tormento  positus, 
adhuc  de  aliis  poterit  esse  soUicitus,  et  non  totus  in  suo 
dolore  immergetur  ?  Atque  hoc  quidem  modo  ingeniosi  isti 
auctores  ratiocinantur.  —  Sed  si  qua  in  eo  ratiocinio  appa- 
rentia  est  veritatis,  nonnisi  ex  falsa  et  valde  grossa  ima- 
ginatione  qua  imaginantur  conditionem  spirituum  eamdem 
cum  nostra  in  hoc  praesenti  corruptibilitatis  statu.  Quippe 
apud  nos  intensus  dolor  impedit  et  suspendit  operationes 
alias,  quia  in  nostra  mortali  vita  omnis  omnino  operatio, 
etiam  intellectus  et  voluntatis,  requirit  conatum  corpo- 
ralem  et  expensam  vitalium  fluidorum;  quae  si  in  una  parte 
consumantur  ac  veluti  absorbeantur,  consequens  est  ut  ad 
caeteras  functiones  desint.  At  ridiculum  sane  esset  condi- 
tionem  hanc  transferre  ad  spiritus  angelicos  vel  animas 
separatas,  imo  et  ad  integrum  hominem  postquam  in  futura 
resurrectione  incorruptibile  corpus  acceperit.  Neque  enim 
erit  tunc  quoad  ipsa  corpora  idem  patiendi  modus  ac  nunc, 
sed  ibi  quoque  id  futurum  est  quod  oculus  non  vidit  et 
auris  non  audivit. 

Duo  igitur  interim  certissime  tenenda.  Primo  quod  non 
oportet  ea  quae  ad  vitam  futuram  spectant,  reducere  ad 
mensuram  eorum    quae   in   praesenti  experimur.  Secundo 


j 

quod  in  aeternum  permanet  eloquium  Veritatis:  Horren- 
dum  est  incidere  in  manus  Dei  viventis,  et  iterum :  Bonum 
erat  ei  si  natus  non  fuisset  homo  ille, 

QUAEST.  IV. 
DE  PURGATORIO. 

Deinde  considerandum  est  de  purgatorio.  Et  primo  de 
exsistentia  purgatorii.  Secundo  de  duratione  eius.  Tertio 
de  poenis  animarum  quae  in  eo  detinentur. 

THESIS  V. 

Dogma  fidei  catholicae  est,  exsistere  purgatorium,  in  quo 
post  mortem  poenis  purgantur  qui  vere  poenitentes  in  Dei 
caritate  decesserunt  antequam  dignis  poenitentiae  fructibus 
de  commissis  satisfecerint  et  omissis. 

Propositio  integra  est  Concilii  Florentini  in  definitione 
fidei  seu  decreto  unionis  Graecorum,  apud  Denzinger  n.  588. 
Ex  cuius  tenore  decreti  constat  causam  poenarum  purga- 
torii  assignari  omne  peccatum  pro  quo  homo  in  Dei  cha- 
ritate  decedens,  plenam  remissionem  non  est  consecutus. 
Non  ergo  imaginaberis  sola  venialia  puniri  in  purgatorio, 
sed  firmiter  tenebis  ibi  expiari  vel  maxime  mortalia  quae 
ante  terminum  viae  iam  fuerunt  remissa  quoad  culpam, 
nondum  tamen,  saltem  de  integro,  quoad  remanentem  illum 
temporalis  poenae  reatuni  de  quo  agunt  theologi  in  tractatu 
de  Poenitentia  (1).  Proinde,  si  quando  specialis  connexio 
ponitur  inter  purgatorium  et  venialia,  hoc  ideo  est,  quia 
mortali  peccato  non  debetur  poena  tantum  transitoria  nisi 
aliqua  suppositione  facta,  id  est  si  iam  ablata  sit  eius  ma- 
cula  per  iustificationis  gratiam;  veniali  autem  debetur  an- 

(1)  Vide  in  tertiam  partem,  Q.  86,  a.  4;  et  de  Peccatis,  thes.  7  in 
corollario. 

tecedenter  et  per  se.  Caeterum,  quidquid  in  hac  vita  dignis 
satisfactionibus  remissum  non  est  (1),  in  futura  vita  usque 
ad  plenam  remissionem  expurgandum  relinquitur.  Et  hoc 
sensu  asseritur  nunc  contra  haereticos  purgatorii  exsistentia, 
pro  qua,  non  traditionis  modo,  sed  et  Scripturae  quae  in 
canone  est  (2),  certissima  prostant  testimonia. 

§1- 

Porro  primum  caput  probationis  desumitur  ex  oratione 
pro  mortuis,  qualis  semper  in  usu  fuit  in  ecclesiis  fidelium, 
videlicet  pro  eis  mortuis  qui  praesumuntur  decessisse  in  Dei 
gratia,  et  tamen  ad  refrigerii  sedem,  utpote  adhuc  vinculis 
peccatorumconstricti,  nondum  pervenisse.  Sienim  eiusmodi 
suffragia  in  monumentis  revelationis  instituta,  laudata,  omni- 
que  ope  commendata  inveniuntur,  eo  ipso  pro  revelato  dog- 
mate  habendum  est,  esse  aliquodreceptaculum  in  quo  post 
mortem  animae  sanctae  propter  peccata  in  vita  commissa 
poenis  detinentur,  donec  plene  purgatae  ad  beatorum  trans- 
eant  societatem.  Atqui  revera,  in  religione  revelata  tam 
Veteris  quam  Novi  Testamenti,  haec  ipsa  pro  mortuis  oratio 
certissimis  auctoritatibus  communitur. 

Ut  autem  a  Veteri  Testamento  exordiar,  apertissimus 
necnon  et  notissimus  locus  est  2  Mach.  XII-39:  Sequenti 
die  venit  ciim  stiis  ludas,  ut  corpora  prostratorum  tolleret, 
et  cum  parentibus  poneret  in  sepulcris  paternis.  Invene- 
runt  autem  suh  tunicis  interfectorum  de  donariis  idolorum... 
a  quihus  lex  prohihet  ludaeos.  Omnihus  ergo  mani/estum 
factum  est,  oh  hanc  causam  eos  corruisse.  Omnes  itaque 
benedixerunt  iustum  iudicium  Dei,  qui  occulta  fecerat  ma- 

(1)  Dignis  satisfactionibus,  inquam.  Quae  tamen  possunt  esse  etiam  ab 
extrinseco  sub  certis  conditionibus  applicatae,  prout  eiplicari  solet  cum  de 
indulgentiis  sermo  est,  vel  de  reversibilitate  satisfactionum  generatim. 

(2)  In  bulla  Leonis  X  contra  Lutherum  damnaturhaec  propositio,  quae 
est  37^:  Purgatoriiim  non  potest  probari  ex  sacra  Scriptura  quae  sit 
in  canone. 

nifesta.  Atque  ita  aci  preces  conversi  rogaverunt  ut  id  quod 
factum  erat  delictum  oblivioni  traderetur.  At  fortissimus 
ludas  hortabatur  populum  conservare  se  sine  peccato,  suh 
oculis  videntes  quae  facta  sunt  pro  peccatis  eorum  qui 
prostrati  sunt.  Et  facta  collatione,  misit  lerosolymam  of- 
ferri  pro  peccatis  mortuorum  sacrificium,  bene  et  religiose 
de  resurrectione  cogitans...  Et  quia  considerabat  quod  hi 
qui  cum  pietate  dormitionem  acceperant,  optimam  haberent 
repositam  gratiam.  Sancta  ergo  et  salubris  est  cogitatio 
pro  defunctis  exorare  ut  a  peccatis  solvantur.  Quo  in  loco 
habes  omnia  quae  ad  rem  praesentem  taciunt.  Est  enim 
sermo  de  mortuis  qui  sancta  morte  obiisse  supponuntur, 
ut  expresse  dicitur  vers.  45.  Et  iam  superius  notatum  est, 
nihil  omnino  referre  an  peccatum  quod  admiserant,  mor- 
tale  fuerit  vel  veniale  tantum,  quia  pro  mortali  quoque  pec- 
cato  locus  est  contritioni  et  poenitentiae  in  extremis;  quae 
etiam  tanto  meliori  iure  erat  in  casu  praesumenda,  quod 
pro  patriis  legibus  sanctissimaque  religione  in  bello  sacro 
decertantes  isti  occubuerant  (1).  Praeterea,  factum  ludae 
Machabaei  a  Scriptura  laudatur  tanquam  ex  vera  fide  et 
religiosa  voluntate  profectum.  Denique  expressa  conclusio 
est  in  asserta  sanctitate  orationis  quae  fit  pro  defunctis  ut 
a  peccatis  solvantur,  hoc  est  a  poenis  peccatcrum;  tunc 
enim  ultima  peccati  solutio  est,  cum  dimissa  tota  peccati 

(1)  «  II  ne  sert  de  rien  de  repliquer  que  Taction  de  Judas  Machabeei- 
«  etait  manifestement  irreguliere,  puisque  les  morts  pour  lesquels  il  fit  of- 
«  frir  des  sacrifices  etaient  des  gens  morts  dans  le  crime,  k  qui  on  avait 
«  trouve  des  viandes  immolees  aux  idoles,  et  que  Dieu  avait  punis  pour 
«  cela.  Car  Judas  Machabee...  en  tout  cas  ignorait  s' ils  ne  s'etaient  pas 
«  repentis  de  ce  peche.  Ce  grand  homme  savait  que  tous  ceux  que  Dieu 
«  fait  servir  d'exemples  aux  autres,  ne  sont  pas  pour  cela  toujours  damnes 
«  sans  misericorde.  Ainsi  il  avait  raison  d'avoir  recours  aux  sacrifices,  et 
«  son  action  ou  personne  ne  remarque  rien  d'extraordinaire,  non  phis  que 
«  dans  la  louange  que  Uii  donne  Tauteur  de  ce  livre,  fait  voir  qu'il  etait 
«  des  lors  etabli  parmi  lesjuifs,  qu'il  restait  une  expiation  et  des  sacrifices 
«  pour  les  morts  ».  Bossuet,  Defense  de  la  tradition  sur  la  communion  sous 
une  espece,  c.  8. 

poena,  plenam  libertatem  ab  omnibus  peccati  sequelis  anima 
consequitur. 

Et  nota  quod  factum  ludae  Machabaei  prodit  etiam  usum 
ac  consuetudinem  in  antiqua  Synagoga  exsistentem.  Nota 
quod  ex  eodem  facto  lucem  accipere  possunt  aliqua  alia 
Scripturae  loca  quae  per  se  obscura  et  ambigua  non  dif- 
fitemur,  velut  cum  i  Reg.  XXXI,  et  2  Reg.  I,  pro  mortuis 
luctus  et  ieiunium  indicitur,  vel  cum  Tobias  senior  inter  cae- 
tera  pietatis  praecepta  mandat  filio  suo  dicens:  Paneni  tuum 
cum  esurientihus  et  egenis  comede,  et  de  vestimentis  tuis 
nudos  tege.  Panem  tuum  et  vinum  tuum  super  sepulturam 
iusti  constitue,  et  noli  ex  eo  manducare  et  bibere  cum  pec- 
catoribus  (1).  Ubi  allusio  fieri  videtur  ad  morem  Gentilium 
qui  super  tumulos  defunctorum  cibos  et  vina  conferebant, 
quasi  solatium  inde  mortuis  prov.eniret.  A  qua  superstitione 
filium  suum  avertens  Tobias,  hortatur  ut  de  pane  et  vina 
suo  pro  iusto  defuncto  largiatur  pauperibus  eleemosynam 
quae  animae  eius  possit  prodesse  per  modum  suffragii. 
Denique  non  improbabiliter  censent  multi,  ad  hoc  quoque 
pertinere  id  quod  Paulus  in  i  Cor.  XV-29  dicit  de  iis  qut 
baptisantur  pro  mortuis,  per  allusionem  ad  morem  apud 
ludaeos  obtinentem  assumendi  purificationes  et  poenitentias 
pro  requie  mortuorum.  Quidquid  vero  de  hoc  sit,  fidei  an- 
tiquae  Synagogae  documentum  omni  exceptione  maius  in 
eo  est,  quod  usque  in  hodiernum  diem  ex  immemorabili 
traditione  maiorum  ludaei  pro  suis  defunctis  orant  (2).  Quare 
non  multum  proficient  Protestantes,  canonicitatem  libri  Ma- 
chabaeorum  ex  arbitrio  reiiciendo.  Adhuc  enim  contra  eos 
facit  oratio  pro  mortuis  (cum  qua  intime  connectitur  fides 
purgatorii),  prout  fuit  in  communi  usu  antiqui  populi  Dei. 
Et  multo  magis  eos  ferit  universalis  disciplina  totius  ab 
initio  populi  christiani  apostolorum  institutione  formati;. 


(1)  Tob.  I\'-17. 

(2)  «  La  priere  pour  les  morts  se  trouve    dans  toutes  les  sjmagoguesi 
«des  Juifs,  et  dans  leurs  rituels  les  plus  authentiques  ».  Bossuet,  1.  c. 

cuius  quidem  disciplinae  si  omnia  testimonia  referre  opus 
esset,  «  nec  ipsum  arbitror  mundum  capere  posse  eos  qui 
«  scribendi  sunt  libros». 

In  Constitutionibus  apostolicis  1.  8,  c.  41  sic  legitur:  *  Pro 
«  fratribus  nostris  qui  in  Christo  requieverunt,  oremus,  ut 
«  hominum  amans  Deus,  qui  animam  defuncti  suscepit,  ei 
«  remittat  omne  peccatum  voluntarium  ac  non  volunta- 
«  rium,  et  propitius  clemensque  factus,  collocet  eum  in  re- 
«  gione  piorum  quiescentium  in  sinu  Abrahae,  cum  omni- 
«  bus  qui  a  saeculo  placuerunt  Deo,  ac  eias  voluntatem  fe- 
«  cerunt;  unde  aufugit  dolor,  tristitia  et  gemitus,  etc. ».  — 
TertuUianus  de  Monogamia  c.  10  ait:  «  Enimvero  (vidua 
«  christiana)  pro  anima  eius  (mariti)  orat,  et  refrigerium 
« interim  adpostulat  ei,  et  in  prima  resurrectione  consor- 
« tium,  et  offert  annuis  diebus  dormitionis  eius  ^.  Et  idem 
repetit,  Exhort.  ad  castit.  c.  11.  —  Cyprianus  epist.  66,  de 
quodam  Victore  defuncto  ad  clerum  et  plebem  Furnis  con- 
sistentem  scribit:  «  Et  ideo  Victor,  cum  contra  formam  nu- 
«  per  in  concilio  a  sacerdotibus  datam,  Geminium  Fausti- 
«  num  presbyterum  ausus  sit  (testamento)  tutorem  consti- 
« tuere,  non  est  quod  pro  dormitione  eius  apud  vos  fiat 
«  oblatio,  aut  deprecatio  aliqua  nomine  eius  in  Ecclesia 
«  frequentetur,  ut...  caeteris  fratribus  detur  exemplum  ne 
«  quis  sacerdotes  et  ministros  Dei  altari  eius  et  Ecclesiae 
« vacantes,  ad  saeculares  molestias  devocet».  —  Arnobius 
1.  4  c.  Gent.  36,  paganos  christianorum  persecutores  his 
redarguit  verbis:  «  Nam  nostra  quidem  scripta  cur  ignibus 
«  meruerunt  dari  ?  cur  immaniter  conventicula  dirui  ?  in 
«  quibus  summus  oratur  Deus,  pax  cunctis  et  venia  postu- 
« latur,  magistratibus,  exercitibus,  regibus,  familiaribus,  ini- 
«  micis,  adhuc  vitam  degentibus,  et  resolutis  corporum  vinc- 
« tione  *.  —  Ambrosius  ,in  funebribus  orationibus  quae  sunt 
apud  omnes  notissimae,  Valentiniano  et  Theodosio  impe- 
ratoribus  requiem  precatur,  et  oblationes  cum  orationibus 
pro  iis  faciendas  admonet.  —  Hieronymus  epist.  66,  n.  5, 
Pammachium    laudat  quod   animae  uxoris  defunctae  elee- 

mosynis  suffragetur:  «  Caeteri  mariti,  inquit,  super  tumu- 
« los  coniugum  spargunt  violas,  rosas,  lilia,  tloresque  pur- 
«  pureos,  et  dolorem  pectoris  his  officiis  consolantur.  Pam- 
«  machius  noster  sanctam  favillam  ossaque  veneranda  elee- 
«  mosynae  balsamis  rigat.  His  pigmentis  atque  odoribus 
«  fovet  cineres  quies^entes,  sciens  scriptum:  Sicut  aqua 
«  extinguit  ignem,  ita  eleemosyna  peccatum  »  (1).  —  Epipha- 
nius,  Haeres.  75,  c.  3,  Aerium  refert  in  numerum  haere- 
ticorum,  quod  inter  alia  dixerit:  Quae  ratio  est,  post  ohi- 
tinn  mortuoriim  appellare  nomina?  Nam  tit  vivus  oret,  aut 
in  pauperes  bona  siia  dispenset,  quid  ex  ea  re  tandem  ad 
mortuum  redit?  Tum  c.  8-9  hunc  errorem  confutat,  ad  Ec- 
clesiae  traditionem  seu  legem  potissimum  appellando  (2).  — 
Cyrillus  Hierosolymitanus,  catech.  23,  n.  9,  ordinem  sacrae 
liturgiae  exponens  dicit:  «  Postea  recordamur  eorum  quoque 
«  qui  obdormierunt :  primum . . .  apostolorum,  martyrum,  ut 
«  Deus  eorum  precibus  orationem  nostram  suscipiat.  De- 
« inde  et  pro  defunctis  sanctis  patribus  et  episcopis  et  omni- 
« bus  generatim  qui  inter  nos  vita  functi  sunt  oramus: 
«  maximum  hoc  credentes  adiumentum  illis  animabus  fore, 
«  pro  quibus  oratio  defertur,  dum  sancta  et  perquam  tre- 
«  menda  coram  iacet  victima...  Christum  mactatum  pro 
«  peccatis  nostris  offerimus,  clementem  Deum  cum  pro  illis 
« tum  pro  nobis  demereri  et  propitiare  satagentes ».  — 
«  Magnus  etiam  sanctus  Basilius  in  orationibus  quae  in 
«  vigilia  Pentecostes  genu  flexo  dici  solent,  in  una  earum 
«  sic  pro  mortuis  orat :  Exaudi  nos  humiles  supplican- 
%tes....  et  da  requiem  animabus  servorum  tuorum  prae- 
«  dormientitim,  in  loco  lucido,  in  loco  virenti,  in  locorefectio- 
«  nis,  iinde  dolor , gemitus  et  moestitia  longe  depulsa  sunt,  et 
«  statue  spiritus  eorum  in  tabernaculis  iustorum  pacis  atque 
<■<  remissionis.  In  exsequiis  vero  mortuorum  sic  vice  defuncti 

(1)  Huic  Hieronymi    epistolae  gemina    est  epist.  13  S.  Paulini  Xolani 
ad  eumdem  Pammachium. 

(2)  Epiphanio  adiunge    Augustinum  1.  de  haeresibus,  c.  53,  et  Dama- 
scenum  1.  de  haeresibus,  c.  75. 

«  Salvatorem  alloquitur:  Imago  sum  tuae  ineffabilis  gloriae, 
«  quamvis  feram  stigmata  peccatorum.  Figmenti  tui  Do- 
«  mine,  miserere,  et  pietate  .tua  me  purga,  patriamque  de- 
«  sideratam  largire,  et  iterum  paradisi  curiae  restitue  ■»  (1).  — 
Accedunt  expressa  testimonia  Chrysostomi,  Augustini,  et 
Damasceni  in  praecedenti  quaestione  iam  allata.  Accedunt 
et  monumenta  liturgiarum  omnium  tam  Orientalium  quam 
Occidentalium  quae  hic  transcribere  non  vacat. 

Haec  igitur  indubia  argumenta  sunt  institutionis  quae 
ab  ipsis  Christi  apostolis  profecta,  in  totam  manavit  Ec- 
clesiam;  in  qua  quidem  institutione  continetur  apertissime 
fides  cuiusdam  status  seu  receptaculi,  in  quo  animae  fide- 
lium  luunt  poenas  peccatis  debitas,  antequam  admittantur 
in  beatitudinem.  Et  hoc  vocamus  purgatorium. 

§2. 

Alterum  caput  demonstrationisestexloco  Apostoli,  1  Cor. 
III,  11-15:  Fundamentum  aliud  nemo  potest  ponere  praeter 
id  quod  positum  cst,  quod  est  Christus  lesus.  Si  quis  au- 
tem  superaedijtcat  super  fundamentum  hoc,  aurum,  ar- 
gentum,  lapides  pretiosos,  ligna,  fenum,  stipulam,  unius- 
cuitisque  opus  manifestum  erit.  Dies  enim  Domini  decla- 
rabit,  quia  in  igne  revelabitur,  et  uniuscuiusque  opus  quale 
sit,  ignis  probabit.  Si  cuius  opus  manserit  quod  superae- 
diftcavit,  mercedem  accipiet.  Si  cuius  opus  arserit  detri- 
mentum  patietur;  ipse  autem  salvus  erit,  sic  tamen  quasi 
per  ignem.  Huius  loci  tres  tantum  sunt  expositiones  pos- 
sibiles,  quatenus  ignis  de  quo  hic  sermo,  vel  est  ignis  tri- 
bulationis  praesentis  vitae,  vel  est  ignis  puniens  peccata 
in  altera  vita,  et  siquidem  in  altera  vita,  vel  ignis  aeternus 
inferni,  vel  ignis  quidam  purgatorius. 

Atqui  nec  de  praesenti  tribulatione,  nec  de  igne  inferni 
accipi  possunt  verba  Apostoli.  —  Non  de  praesenti  tribula- 

(1)  Actii  Concilii  Florentini,  Collat.  22,  in  deputatorum  cedula  de  pur- 
gatorio. 

tione,  tum  quia  dies  Domini  in  quo  ignis  ille  probabit  opera, 
constanter  accipitur  in  Scripturis  pro  tempore  iudicii  et 
retributionis  post  hanc  vitam ;  tum  quia  tribulationes  prae- 
sentes  nequaquam  manifestam  faciunt  qualitatem  operum, 
sed  communes  sunt  et  bonis  et  malis,  imo  vero  speciali 
quodam  privilegio  melioribus  et  sanctioribus  plerumque 
reservantur.  —  Nec  etiam  de  igne  inferni.  Primo,  quia  illi 
qui  deputantur  igni  aeterno  nullo  modo  dici  possunt  ha- 
bere  in  corde  Christum  loco  fundamenti,  quandoquidem,  ut 
ratiocinatur  Augustinus  Enchirid.  c.  69,  in  aedificio  prius 
non  est  aliquid  fundamento,  et  ideo  si  Christus  in  corde 
tenet  fundamenti  locum,  nihil  ei  anteponitur,  sed  mavult 
homo  rebus  omnibus  magis  carere  quam  Christo.  Secundo, 
quia  multo  minus  de  iisdem  verum  esse  potest  quod  salvi 
erunt,  sic  tamen  quasi  per  ignem.  Et  licet  censeat  Chry- 
sostomus,  idem  esse  salvum  fore  per  ignem,  ac  nunquam 
in  igne  mori  seu  nunquam  redigi  in  nihilum,  sed  semper 
manere  superstitem  sustinendo  cruciatus  aeternos,  tamen 
interpretatio  ista  adeo  violenta  est,  ut  omnem  superet  cre 
dibilitatem.  Nusquam  enim  salus  sic  accipitur,  sive  in  Scrip- 
turis,  sive  in  communi  omnium  hominum  loquendi  modo: 
« Vox  illa  salvahitiir ,  salutem,  auxilium,  liberationem  a 
«  malis,  et  refrigerium,  et  similia  denotat,  et  bonum  quid 
«  significare  intelligitur,  atque  ita  accipitur,  non  autem  ma- 
« lum . . .  Ecce  verbum  hoc  salvari  in  bonam,  non  in  malam 
«  sumitur  partem».  Ita  Patres  Latini  in  Concilio  Floren- 
tino,  collat.  antesynod.  de  igne  purgatorio.  Denique,  ille 
tantum  dicitur  per  ignem  salvari,  qui  igne  ad  tempus  pur- 
gatur,  ut  inde  integer  exeat  et  veges. 

Restat  igitur  una  sola  admissibilis  interpretatio,  de  igne 
puniente  in  futura  vita,  eodemque  transitorio,  propter  eos 
qui  fundamento  fidei  vivae  iuxtaposita  habebunt  lignum, 
fenum,  et  stipulam,  id  est  venialium  reatus  peccatorum  (1), 

(1;  Xota  quod  in  reatibus  venialium,  propter  paritatem  rationis  oportet 
quoque  intelligere  remanentes  reatus  mortalium  iam  remissorum  quoad 
formalitatem  aversionis  seu  contrarietatis  ad  charitatem. 

secundum  quod  in  tractatu  de  peccatis  sat  fuse  declara- 
tum  est  (1).  Ita  nimirum  ut  totius  sententiae  apostolicae 
sensus  sit:  « In  futuro  saeculo  atque  in  iudicio  Dei  exami- 
« nanda  opera  eorum  qui  Christum  in  hac  vita  pro  funda- 
*  mento  retinuerunt.  Quae  quidem  opera  si  bona  inventa 
«  fuerint,  qualia  significantur  per  aurum,  argentum,  et  la- 
« pides  pretiosos,  non  consumentur  ab  igne  purgationis^ 
« sed  permanebunt  et  sustinebunt  iudicium  Dei,  et  qui  ea 
« fecerint,  mercedem  pro  illis  accipient.  Sin  autem  fuerint 
« inventa  mala,  salvo  interim  fundamento,  id  est  minuta 
«  ac  venialia  quae  fundamentum  non  evertunt,  cuiusmodi 
« significantur  per  ligna,  fenum,  stipulam,  detrimentum  il- 
« lorum  operum  patietur  qui  ea  fecerit.  Ipse  autem  salvus 
« erit  tanquam  per  ignem  quemdam  purgationis  et  puni- 
« tionis  divinae,  qua  videlicet  expurgatis  sordibus  et  reli- 
«  quiis  peccatorum,  ipse  tandem  perfecte  mundus  et  regno 
«  Dei  idoneus  inveniatur  »  (2). 

Nec  obstat  quod  Apostolus  eum  denuntiet  diem  qui  alias 
consummatio  saeculi  et  adventus  gloriae  D.  N.  I.  C.  appel- 
latur,  quasi  hinc  sequeretur  nihil  ibi  esse  connexionis  cum 
purgatorio  quod  nunc  est.  Nam  quantum  ad  diem  illum  ul- 
timum  qui  in  igne  revelabitur,  considerandum  quod  aliquid 
habebit  ad  praesentem  vitam  pertinens,  et  aliquid  ad  fu- 
turam.  Ad  praesentem  vitam  pertinebit  conflagrationis  ignis,. 
secundum  quod  naturali  sua  virtute  mortem  afferet  omnibus 
hominibus  qui  tunc  vivi  reperientur  super  terram.  Et  hoc 
modo  ignis  ille  non  probabit  opera;  hoc  modo  indifferenter 
aget  et  in  bonos  et  in  malos;  hoc  modo,  sicut  in  incendio  quo- 
piam,  alios  citius  forsitan  interficiet,  alios  diutius  exercebit, 
secundum  diversam  naturalium  causarum  applicationem 
contingentemve  habitudinem ;  hoc  denique  modo,  quidquid 
de  illo  dicitur,  nullum  habet  respectum  ad  nos,  vel  ad  alios 
iam  mortuos  aut  ante  mundi  finem  morituros.  At  vero,  fu- 

(1)  Vide  de  natura  et  ratione  peccati  personalis,  thes.  8. 

(2)  Estius  in  IV,  Dist.  2J,  §  I. 

turi  saeculi  erit  idem  ille  confiagrationis  ignis,  quatenus 
statim  post  illatam  omnibus  vivis  mortem  corporalem,  et 
ante  generalem  resurrectionem  quae  renovationem  caeli  et 
terrae  consequetur  (2  Petr.  III,  7-13),  animas  puniet  purga- 
bitque  tanquam  divinae  iustitiae  instrumentum;  et  hoc  alio 
modo  considerat  hunc  ignem  Apostolus.  Cum  igitur  in  or- 
dine  ad  divinam  iustitiam  alterius  vitae,  eadem  omnium 
conditio  sit,  necesse  est  ut  in  igne  qui  ultimum  iudicium 
antecessurus  est,  purgaturusque  quidquid  illo  temporeadhuc 
purgandum  remanebit,  intelligatur  quoque  ignis  aliquis  iam 
nunc  excipiens  eos  qui  decedunt  e  praesenti  vita  cum  ligno, 
feno,  vel  stipulafundamento  spiritualisuperimposita.  Quippe 
Scriptura  ista  ad  omnes  indiscriminatim  christianos  evi- 
denter  dirigitur,  quanquam,  ut  alias  assolet,  omnes  transfi- 
guret  in  persona  eorum  quos  vivos  inveniet,  et  quibus  viae 
finem  afferet  ultimus  mundi  dies. 

Hinc  in  Apostoli  verbis  purgatorium  intelligit  Cyprianus 
epist.  10  ad  Antonianum,  n.  20,  ubi  a  statu  martyrum  in 
altera  vita  distinguit  statum  lapsorum  qui  nondum  poeni- 
tentiam  compleverunt:  « i\liud  est,  inquit,  statim  fidei  et 
«  virtutis  accipere  mercedem,  aliud  pro  peccatis  longo  do- 
« lore  cruciatum  emundari  et  purgari  diu  igne,  aliud  pec- 
«  cata  omnia  passione  purgasse  ».  —  Item  Hieronymus  in 
Matth.  III-12:  « In  praesenti,  spiritu  baptizamur,  et  in  futuro, 
«  igne.  Apostolo  quoque  huic  sensui  congruente:  Uniuscu- 
« iusque  opus  quale  sit,  ignis  probabit ».  Et  in  Isai.  LXVI: 
«  Sicut  diaboli...  credimus  aeterna  tormenta,  sic...  christia- 
«  norum  quorum  opera  in  igne  probanda  sunt  atque  pur- 
*  ganda,  moderatam  arbitramur  et  mixtam  clementiae  sen- 
« tentiam  iudicis  ».  —  Item  Basilius  1.  de  Spir.  Sancto,  c.  15: 
«  Baptismum  ignis  (Matth.  III-ll),  probationem  quae  fiet  in 
«  iudicio  dicit,  quemadmodum  Apostolus  ait:  Uniuscuiusque 
«  opus  quale  sit,  ignis  probabit,  et  rursus:  Dies  enim  de- 
«  clarabit  quod  in  igne  patefit ».  Cui  consonat  Nazianzenus, 
Orat.  39,  n.  19,  quemdam  ignis  baptismum  in  altero  aevo 
commemorans,  «  qui  postremus   baptismus  est,  nec  solum 

«  acerbior,  sed  et  diuturnior,  qui  crassam  materiam  instar 
«  feni  depascitur,  ac  omnis  vitii  levitatem  absumit ».  —  Item 
Cyrill.  Hieros.  Catech.  15,  n.  21 :  « Si  quis  aurea  habeat 
«  opera,  illustrior  fiet;  si  quis  stipulae  similem  operationem 
«  habuerit,  ab  igne  comburetur  ».  —  Item  Paulinus,  epist.  28 
ad  Severum,  n.  2:  «  Oremus,  inquit,  Dominum,  ut  doceat 
«  nos  facere  voluntates  suas,  et  spiritus  eius  bonus  deducat 
«  nos  in  viam  rectam,  ne  labor  noster  inveniatur  ligna,  le- 
«  num,  stipula,  sed  potius  argentum,  aurum,  lapides  pre- 
« tiosi  et  vivi  inveniamur  in  muris  lerusalem  illius  caelestis 
«  et  liberae  quae  aedificatur  ut  civitas...  Haec  est  domus 
« illa  non  manufacta,  in  qua  si  habitemus  iis  operibus  quibus 
« cives  sanctorum  fieri  mereamur,  non  ardebit  opus  no- 
« trum,  et  ignis  ille  sapiens  transeuntes  nos  per  examen 
«  suum,  non  severo  ardore  ambiet  puniendos,  sed  ut  com- 
«  mendatos  suscipiens  blando  lambet  attactu».  —  Item  Au- 
gustinus  Enarrat.  in  Psalm.  6,  n.  3,  et  in  Psalm.  37,  n.  3,  et  in 
Psalm.  80,  n.  20,  et  in  Psalm.  103,  n.  5,  ubi  sic  dicit:  «  Si 
«  aedificaverit  super  fundam-entum  ligna,  fenum,  stipulam, 
« id  est  amores  saeculares  fundamento  fidei  suae  superaedi- 
«  ficaverit ;  tamen  si  in  fundamento  sit  Christus,  ut  primum 
« locum  habeat  in  corde,  et  ei  nihil  omnino  anteponatur. .., 
« veniet  caminus,  incendet  ligna,  fenum,  stipulam;  ipse 
«  autem  salvus  erit,  sic  tamen  quasi  per  ignem.  Hoc  aget 
«  caminus.  Alios  in  sinistram  separabit,  alios  in  dexteram 
«  quodammodo  eliquabit ».  —  Item  Gregorius  Magnus,  in 
primum  Psalmum  poenitentialem,  n.  1 :  «  Quia  post  mortem 
«  carnis  alii  aeternis  deputantur  suppliciis,  et  alii  ad  vitam 
*  per  ignem  transeunt  purgationis,  fidelis  anima  non  solum 
«  furorem  timet,  sed  etiam  iram  abhorret,  teste  beato  Augu- 
« stino.  Hi  omnes  qui  non  posuerunt  sibi  fundamentum 
«  Christum,  in  furore  arguuntur,  quia  aeterno  igne  cru- 
«  ciantur.  Qui  autem  fundamento  superposuerunt  lignum, 
«  fenum,  stipulam,  in  ira  corripiuntur,  quia  igne  purgati, 
«  ad  beatitudinis  requiem  deducuntur». 

Accedit  demum  ad  purgatorii  dogma  firmandum,  praeter 

rationes  theologicas  per  se  obvias,   consensus  Graecorum 

cum  Latinis,  apostolicae  traditionis  indicium  certissimum. 

Qua  in  re  caute  accipiendum  est  quod  scripsit  S.  Thomas 

in  duobus  opusculis  de  erroribus  Graecorum,  ubi  Graecos 

ipsos  traducere  videtur  tanquam  purgatorium  post  mortem 

non  admittentes.  Vel  enim  unam  aut  alteram  particularem 

eorum  sectam  intendebat,  vel  certe  aequivocis  deceptus  est 

documentis.  Caeterum,  Graecos  non  modo  antiquiores,  sed 

et  posteriores  ac  schismaticos  veritatem  catholicam  in  hac 

re  tenuisse,  testantur  acta  Concilii  Florentini  tam  in  prin- 

cipio  quam  in  conclusione,  ut  recte   notavit  Estius  in  IV, 

Dist.  21  §  2.   Nam    utrobique  Graeci    simpliciter   confessi 

sunt  purgatorium  tanquam  rem  apud  suos  indubitatam,  in 

hoc  tantum  a  Latinis  discrepantes,  quod  non  verum  ignem, 

sed  obscuritatem  seu  turbinem  seu  quid  aliud  ibi  esse  dice- 

rent,  quodque  sententiam  Apostoli  1  Cor.  III,  Chrysostomum 

secuti,  de  inferno  interpretarentur  (1).  Nullus  ergo  dissensus 

fuit  quoad  rei  substantiam.  Ne  quid  tamen  obscuritatis  re- 

maneret,  solemniter  definitum  fuit  dogma  in  ipso  primum 

Concilio  Florentino,  Graecis  (ut  dictum  est)  assentientibus, 

et   postea   in    Tridentino  contra   novam   haeresim   Prote- 

stantium. 

§3. 

Superest  ut  satisfiat  rationibus  haereticorum,  quas  refert 
€t  solvit  Estius  loco  supra  citato  §  4,  ut  sequitur. 

(1)  In  collatione  antesynodali  sic  legitur:  «  Respondentibus  Graecis 
«  dixit  Ephesius :  Quaecumque  dixistis,  et  sanctorum  testimonia  quae  re- 
«  citastis,  Graecorum  ecclesia  recipit  et  legit,  parumque  inter  nos  hac  in 
«  re  differt.  Caeterum  responsionem  nostram  scriptam  dabimus.  Et  date 
«  nobis,  inquit,  scripturam,  ut  ad  singula  capita  respondeamus,  et  quo- 
«  modo  a  Graecis  intelligatur,  et  quaenam  est  dififerentia. . .  Est  igitur  haec 
«  dififerentia.  Graeci  enim  poenam,  moerorem,  et  poenae  locum  assserunt, 
«  sed  non  per  ignem.  Itali  vero  poenam  purgationemque  per  ignem  ».  —  Et 
in  collatione  ultima :  «  Haec  fuere  quae  de  purgatorio  prodita  sunt,  diebus 
«  certis  ad  invicem  discussa,  et  Graeci  cum  Latinis  Patribus  in  hanc  ce- 
«  dulam  convenere:  St  vere  poenitentes  in  Dei  caritate  decesserint  ante- 
*  quam  dignis  poenitentiae  fructibus  de  commissis  satisfecerint  et 
"  omissis,  eorum  animas  poenis  purgatoriis  post  mortem  purgari,  etc. ». 

Dicunt  prlmo :  Apocal.  XVI-13,  aitdivit  loannes  vocem  de 
coelo  dicentem  sibi:  Scribe:  beati  mortui  qui  in  Domino 
moriuntur,  amodo  iam  dicit  Spiritus  ut  requiescant  a  la- 
boribus  suis.  Quotquot  igitur  moriuntur  in  Domino,  statim 
post  mortem  a  laboribus  requiescunt.  Sed  hoc  verum  non 
esset  si  quibusdam  eorum  adhuc  essent  subeundi  gravis- 
simi  cruciatus  purgatorii.  —  Respondeo,  requiem  quidem 
repromitti  statim  et  sine  dilatione,  sed  secundum  merita 
«  operum  quae  sequuntur  illos»,  ur  in  auctoritate  allata 
additur.  Subintelligitur  ergo  quaedam  apposita  conditio : 
si  opera  adhuc  luenda  non  supersint.  Quanquam  et  de  mor- 
tuis  qui  in  purgatorio  sunt,  quadantenus  iam  verificetur 
quodrequiescunt,idque  propter  omnimodam  securitatem  ac- 
cipiendae  aliquando  mercedis  aeternae,  tum  etiam  propter 
cessationem  periculosae  aleae  cum  qua  contra  carnem  et  dia- 
bolum  hic  decertabant,  tum  denique  propter  inamissibilem 
atque  inviolabilem  perfectionem  charitatis  quae  eos  in  or- 
dinis  tranquillitate  iam  constituit.  Unde  in  canone  missae 
dicuntur  quiescentes  in  Christo  ac  dormientes  in  somno 
pacis,  et  tamen  adhuc  pro  eis  locus  refrigerii,  lucis,  et  pacis 
imploratur. 

Dicunt  secundo:  Si  ceciderit  lignum  ad  austrum  aut 
aquilonem,  in  quocumque  loco  ceciderit,  ibi  erit,  inquit  Ec- 
clesiastes  XI3.  Ergo  praeter  caelum  et  infernum  non  est 
lociis  medius  in  quo  homo  moriens  ad  tempus  recipiatur.  — 
Respondeo,  sensum  huius  Scripturae  esse,  quod  homo  in 
morte  consequitur  statum  immutabilem  de  bonitate  in 
malitiam,  aut  de  malitia  in  bonitatem,  estque  vel  confir- 
matus  in  bono  quod  significatur  per  austrum,  vel  obsti- 
natus  in  malo  quod  significatur  per  aquilonem.  Porro  animae 
purgatorii  revera  sunt  in  statu  immutabili  bonitatis,  ta- 
metsi  adhuc  impediatur  iiltima  eius  consummatio  quae  est 
per  beatitudinem,  ut  supra  ex  Caietano  in  tertiam  partem, 
Q.  59,  a.  5,  notatum  est. 

Tertio  opponunt  varias  Patrum  sententias  in  quibus 
dicitur :  Non  esse  locum  satisfactioni  post  mortem ;  esse 

qtiidem  locnin  poenac,  sed  non  emendationi ;  in  hac  vita 
tantum  praescriptum  esse  tempus  poenitentiae  et  remis- 
sio7tis.  Qualem  nnumquemque  dies  mortis  invenerit,  talem 
iudicandum  esse  in  die  novissimo.  Non  inveniri  in  Scrip- 
turis  locum  medium  inter  regnum  caelorum  et  gehennam. 
Nos  non  esse  hic  sine  peccato,  sed  hinc  exituros  sine  pec- 
cato,  etc.  —  Verum  haec  nihil  efficiunt,  praetereaque  nihil. 
Priores  enim  sententiae  loquuntur  de  poenitentia  et  emen- 
datione  qua  quis  ad  Deum  convertitur,  de  remissione  mor- 
talium  quoad  culpam,  de  spontaneis  ac  liberis  satisfactio- 
nibus  per  quas  graviores  poenae  vitae  futurae  redimuntur. 
Altera  inculcat  cessare  meritum  vel  demeritum  post  mor- 
tem,  adeoque  gradum  gloriae  unicuique  retribuendum  de- 
terminari  immobiliter  in  ultimo  instanti  viae,  quidquid  sit 
an  retributionem  ipsam  praecedere  debeant,  necne,  poenae 
purgatoriae.  Locus  item  medius  reiicitur  sensu  Pelagia- 
norum,  qui  parvulis  non  baptizatis  concedebant  vitam  aeter- 
nam  extra  regnum  Dei.  Denique  ubi  dicit  Augustinus,  iustos 
non  esse  hic  sine  peccato,  sed  hinc  exituros  sine  peccato, 
significat  impossibilitatem  qua  nunc  tenemur  vitandi  omnia 
venialia,  eamque  opponit  futurae  immunitati  a  quocumque 
peccati  actu;  quae  quidem  immunitas  in  purgatorio  etiam 
habetur,  ut  in  tractatu  de  peccatis  videre  est,  thes.  9  in 
corollario. 

Quarto  sic  ratiocinantur:  hon  est  in  futura  vita  tempo- 
rarius  paradisus  pro  bonis  operibus  quae  egerunt  damnati. 
Ergo  nec  temporarium  purgatorium  pro  malis  operibus 
quae  fecerunt  electi.  —  Sed  neganda  est  paritas  et  conse- 
quentia.  Primo,  quia  peccatum  per  seipsum  poenam  meretur, 
quin  ad  hoc  opus  sit  aliqua  ordinatione  speciali.  At  bona 
opera  non  sunt  meritoria  nisi  praesupposita  ordinatione 
qua  a  Deo  ordinantur  ad  mercedem  in  altera  vita ;  cuius- 
modi  ordinatio  non  est,  neque  pro  operibus  mere  natu- 
ralibus,  neque  etiam  pro  supernaturalibus  si  mortua  fuerint, 
aut  mortificata.  Secundo,  quia  mortale  peccatum  contrarieta- 
tem  habet  ad  omnem  retributionem  futuri  saeculi,  et  ideo  in 

anima  damnata  absolute  perimit  omnia  bona  quae  egit.  At 
charitas  non  habet  contrarietatem  neque  ad  omnem  peccati 
reatum,  neque  praesertim  ad  poenam  quae  sit  praepara- 
toria  ad  ingressum  gloriae.  Unde  S.  Thomas  in  IV,  D.  21, 
Q.  1,  a.  1:  « IUe  qui  in  peccatum  mortale  incidit,  omnia 
«  bona  anteacta  mortificat;  et  quae  in  peccato  mortali  ex- 
«  sistens  facit,  mortua  sunt,  quia  ipse  Deum  offendens  omnia 
«  bona  meretur  amittere  quae  a  Deo  habet.  Unde  ei  qui 
« in  peccato  mortali  decedit,  non  manet  aliquod  praemium 
«  post  hanc  vitam,  sicut  manet  aliquando  poena  ei  qui  in 
«  charitate  decedit,  quae  non  semper  delet  omne  malum 
«  quod  invenit,  sed  solum  hoc  quod  est  sibi  contrarium». 
Ultimo  opponunt  quod  in  dieextremi  iudicii,Matth.XXV- 
46,  omnes  statim  vel  recipientur  in  regno,  vel  mittentur  in 
ignem  aeternum,  nulla  exceptione  facta  pro  iis  qui  vivi  re- 
perti  fuerint,  veniente  temporum  consummatione.  Sed  in- 
stantia  ista  solutionem  habebit  ex  dicendis  in  propositione 
iam  nunc  declaranda,  quae  est  ut  sequitur. 

THESIS  VI. 

Purgatorium  non  manet  in  perpetuum,  nec  indetermina- 
tum  habet  suae  durationis  limitem,  sed  finem  accipiet  in  re- 
surrectione  universali  et  iudicio  extremo,  abeuntibus  ahis  in 
supplicium  aeternum,  aliis  autem  in  vitam  aeternam. 

Haec  est  perpetua  Ecclesiae  tides,  cuius  egregium  monu- 
mentum  est  in  actis  Concilii  Florentini,  ubi  referuntur  dif- 
ferentiae  inter  Graecos  et  Latinos  circa  purgatorium.  Sic 
enim  legitur  in  collatione  antesynodali :  «  Itali  (id  est  Latini), 
«  ct  in  praesenti  saeculo  ignem  fatentur,  purgationemque 
«  per  ignem;  et  in  fiitttro  \gnem  fatentur,  non  tamen  purga- 
« torium,  sed  aeternum.  Atque  hoc  tempore  animas  per 
«  ignem  emundari  et  liberari  pro  cuiusque  peccatis,  ita  ut 
«  qui  multa  commisit  delicta,  longo  purgatus  tempore  libe- 
«retur;  qui  vero   pauca,  celerius  absolvatur,  opem  etiam 

«  ferente,  ut  dictum  est,  ecclesia;  et  omnes  per  ignem  ex- 
«  piiiri.  Itaque  hunc  ignem  Itali,  et  in  praesenti  ad  tempus 
«  accipiunt,  et  in  futuro  saeculo  aeternum,  et  eum  qui  nunc 
«  agit,  purgatorium  nominant.  At  vero  Graeci  in  futiiro 
«  tantum  opinantur  ignem:  poenamque  animarum  tempo- 
«  raneam,  quod  scilicet  peccatis  obnoxiorum  animae  in  lo- 
«  cum  abeant  tenebricosum,  in  locum  moeroris,  in  quo  ad 
«  tempus  versentur  in  moerore  et  poenis,  divino  lumine 
«privatae;  purgentur  vero,  hoc  est  a  loco  illo  obscuro  et 
«  afflictione  liberentur  et  absolvantur  precibus  et  sacrificiis 
«  sacerdotum,  ac  eleemosynis,  non  autem  igne  ».  Ubi  vides 
concordem  Graecorum  et  Latinorum  sententiam,  etsi  non 
quoad  ignem,  at  certe  quoad  durationem  purgatorii.  In  quo 
quidem  manifestum  per  se  est,  quod  praesens  et  futurum 
saeculum  non  sumuntur  ibi  pro  praesenti  et  futura  vita, 
sed  saeculum  praesens  idem  est  ac  tempus  quod  nunc  currit 
usque  ad  ultimum  ac  generale  iudicium,  saeculum  vero  fu- 
turum,  idem  ac  aevum  quod  in  iudicio  ipso  solemniter  dedi- 
cabitur,  et  nuUum  habiturum  est  finem.  Purgatorium  ergo 
non  fore  nisi  usque  ad  consummationem  omnium  in  iudicio 
universali,  rata  fixaque  utriusque  ecclesiae  sententia  fuit, 
quoniam  ex  utraque  parte  tempus  purgatorii  dicitur  tempus 
praesens,  saeculum  praesens,  per  oppositionem  ad  futurum 
ut  supra. 

Et  re  quidem  vera,  aperte  nos  edocet  Scriptura,  fore 
in  iudicio  ultimam  omnium  consummationem.  Tres  quippe 
consummationes  commemorantur  in  Scripturis.  Prima  fuit 
quando  complevit  Deus  opus  suum  quod  fecerat,  et  requievit 
die  septimo  ab  universo  opere  quod  patrarat,  et  est  intel- 
ligenda  de  consummatione  operum  naturae.  Secunda  fuit 
quando  moriens  Redemptor  dixit:  consummatum  est,  et 
intelligitur  de  consummatione  operis  gratiae,  quia  gratia 
et  veritas  per  lesum  Christum  facta  est.  Tertia  demum  ve- 
niet  in  fine  mundi,  quando  erit  coelestis  lerusalem  omni 
ex  parte  perfecta,  et  totum  universum  quod  ad  eam  ordi- 
natur  ut  ad  finem,  immobili  ordine    compositum.  Et  nunc 

quidem,  quamdiu  aevum  praesens  volvitur,  praeciduntur 
de  montibus  lapides,  coaptantur,  conquadrantur  ut  intrent 
in  structuram  sempiternam.  Nunc  singulae  partes  singil- 
latim  praeparantur,  et  expoliuntur,  et  perpurgantur,  quo- 
niam  muri  civitatis  iaspis  et  sapphirus  et  chalcedonius  et 
smaragdus  et  sardonix  et  sardius  et  chrysolithus  et  beryl- 
lus  et  topazius  et  hyacinthus  et  amethystus.  Denique  non 
intrabit  in  eam  aliquid  coinquinatum.  Nunc  ergo  multi 
absunt  ab  illa  domo  gloriae,  ex  iis  tot  et  tantis  qui  in  ea 
sunt  cives  decreti.  E  quorum  numero,alii  nondum  fuerunt 
ad  exsistentiam  vocati,  alii  adhuc  super  terram  versantur 
quasi  in  manibus  artificis,  alii  demum  accipiunt  postre- 
mum  ignis  baptismum  in  vestibulo  vitae  aeternae.  Tunc 
autem  non  ita,  quia  erit  totius  structura  aedificii  undequa- 
que  consummata,  et  domus  aeterna  dedicabitur,  dicente 
Christo:  Venite,  benedicti  Patris  mei,  possidete  paratum 
vobis  regnum  a  constitutione  mundi.  Et  ibunt  hi  in  vitam 
aeternam,  mali  autem  in  supplicium  aeternum.  Et  non 
relinquetur  locus  medius  inter  gehennam  et  regnum,  quia 
quidquid  transitorium,  quidquid  viale(l),  quidquid  ex  parte 
est,  teste  apostolo,  in  sempiternum  evacuabitur. 

Propterea  faciem  Christi  iudicis  praecedet  ignis  ille  con- 
flagrationis  de  quo  1  Cor.  III-13,  et  2  Petr.  III,  10-13.  Prae- 
cedet  (2),  inquam,  ad  purgandum  omnia  quae  in  mundo  pur- 

(1)  Nota  quod  animae  in  purgatorio,  etsi  simpliciter  in  statu  termini, 
adhuc  tamen  sunt  in  via  secundum  quid.  « Dicendum  quod  quamvis  ani- 
« mae  post  mortem  non  sint  simpliciter  in  statu  viae,  tamen  quantum  ad 
« aliquid  adhuc  sunt  in  via,  in  quantum  scilicet  earum  progressus  adhuc 
« retardatur  ab  ultima  retributione.  Et  ideo  simpliciter  earum  via  est  cir- 
«  cumsepta,  ut  non  possint  ulterius  per  aliqua  opera  transmutari  secundum 
« statum  felicitatis  et  miseriae.  Sed  quantum  ad  hoc  non  est  circumsepta, 
«  quin  quantum  ad  hoc  quod  detinentur  ab  ultima  retributione,  possint  ab 
«  aliis  iuvari,  quia  secundum  hoc  adhuc  sunt  in  via».  Ita  S.  Thomas,  Suppl. 
Q.  71,  a.  2  ad  3um. 

(2)  « Dicendum  quod  illa  conflagratio  quantum  ad  sui  initium  iudicium 
«  praecedet.  Quod  ex  hoc  manifeste  colligi  potest,  quod  mortuorum  resur- 
« rectio  iudicium   praecedit...  Simul  autem  erit  resurrectio  communis,  et 

gatione  indigebunt,  ut  universali  hac  purgatione  peracta, 
fiat  renovatio  coeli  et  terrae,  resurrectio  mortuorum,  ac 
deinde  iudicium  generale.  Nec  omnino  quaerendum  quo- 
modo  evenire  poterit  ut  omnes  illi  iusti  quibus  viae  ter- 
minum  afferet  dies  Domini,  tam  cito  purgentur:  tum  quia 
occultum  nobis  est,  quantum  futurum  sit  intervallum  inter 
conflagrationis  initium  et  resurrectionis  ac  iudicii  tempus ; 
tum  praesertim  quia  hoc  habet  ordo  iustitiae,  ut  quod  diu- 
turnitati  deest,  gravitate  seu  intensitate  poenae  compen- 
setur. 

Concludendum  itaque  superest  cum  Augustino  1.  21  de 
civit.  c.  13:  « Temporarias  poenas  alii  in  hac  vita  tantum, 
«alii  post  mortem,  alii  et  nunc  et  tunc,  verumtamen  ante 
«iudicium  illud  severissimum  novissimumque  patiuntur». 
Et  infra,  c.  16:  «  Quisquis  igitur  cupit  poenas  evadere  sem- 
«piternas,  non  solum  baptizetur,  verum  etiam  iustificetur 
«in  Christo,  ac  sic  vere  transeat  a  diabolo  ad  Christum. 
«Purgatorias  autem  poenas  nuUas  futuras  opinetur,  nisi 
«ante  illud  ultimum  tremendumque  iudicium». 

THESIS  VII. 

Poena  purgatorii  est  duplex,  nimiruaa  poena  dilationis  glo- 
riae,  et  poena  sensus.  Proportionatur  in  diuturnitate  et  aeer- 
bitate  quantitati  remanentium  reatuum,  sed  correspondentibus 
huius  vitae  poenis  semper  est  gravior.  Intolerabilis  tamen  error 
esset,  in  Luthero  iam  dudum  damnatus,  si  quis  diceret  pur- 
gantes  animas  adhuc  peccare,  aut  de  sua  salute  certas  et  se- 
curas  non  esse. 

«corporum  sanctorum  glorificatio. . .  Simul  autem  cum  corpora  sanctorum 
«glorificabuntur,  etiam  tota  creatura  suo  modo  renovabitur,  ut  patet  per 
«illud  quod  dicitur  Rom.  VIII-21,  quod  ipsa  creatura  liberabitur  a  ser- 
'vitute  corruptionis  in  libertatem  gloriae  filiorum  Dei.  Cum  ergo  con- 
« flagratio  mundi  sit  dispositio  ad  renovationem  praedictam,  manifeste  po- 
«test  colligi  quod  ista  conflagratio  quoad  purgationem  mundi  iudicium 
«praecedet.  Sed  quoad  aliquem  actum,  qui  scilicet  est  involvere  malos, 
« iudicium  sequetur».  Suppl.  Q.  74.  a.  7. 

§    1. 

Primam  purgatorii  poenam  esse  dilationem  visionis  bea- 
tificae,  clarum  esse  puto  omnibus  qui  vel  solos  intelligunt 
terminos.  Animas  enim  purgantes  non  admitti  ad  Dei  vi- 
sionem,  evidentius  est  quam  ut  probatione  indigeat.  Insu- 
per,  dilationem  ipsius  visionis  habere  rationem  poenae,  ex 
quo  praesertim  propalata  est  sanctorum  via  per  sangui- 
nem  Christi,  facile  apparebit  cuilibet  consideranti  poenam 
esse  carentiam  omnis  boni  quod  natum  est  haberi,  et  quando 
deberet  haberi.  Quas  omnes  conditiones  in  casu  concurrere, 
per  se  apertum  est.  —  Sed  dilatio  gloriae  non  est  sola  pur- 
gatorii  poena.  Primo  quia  alias,  in  antiquo  foedere  purga- 
torium  non  fuisset  distinctum  a  sinu  Abrahae  seu  limbo 
patrum.  Secundo  quia  in  purgatorio  expiatur  inordinata 
creaturae  fruitio,  quae  quidem  indebita  fruitio  ea  debet 
poena  puniri,  quam  sensus  poenam  vocant  theologi.  Tertio 
quia  hac  in  re  constans  est  et  perquam  evidens  totius  Ec- 
clesiae  persuasio,  ne  dissentientibus  quidem  Graecis  in  Flo- 
rentino,  qui  fatebantur  moerorem,  afflictionem,  seu  tormen- 
tum  positivum  undecumque  tandem  proveniens. 

Solum  igitur  quaestio  superesse  potest,  an  instrumen- 
tum  poenae  ibi  sit  ignis  corporeus,  non  secus  ac  in  inferno. 
Et  sic  non  est  tanta  certitudo,  sed  sententiam  probabilis- 
simam  esse  dicit  Bellarminus  1.  2  de  purgat.  c.  11.  Nititur 
autem  haec  sententia  testimonio  Apostoli :  Salvus  erit,  sic 
tamen  quasi  per  ignem,  id  est,  sicut  salvus  efficitur  qui 
prius  per  ignem  purgationis  transire  debet:  quem  quidem 
ignem,  cum  ille  ipse  sit  in  quo  revelabitur  dies  Domini, 
corporeum  et  materia  constantem  oportet  accipere.  Nititur 
praeterea  dictis  Patrum,  praesertim  Augustini  et  Gregorii, 
necnon  et  consensui  scholasticorum  qui  non  potest  nisi 
temere  contemni.  —  In  omni  autem  modo  animadvertes 
separatam  esse  causam  ignis  purgatorii  et  ignis  inferni, 
et  si  qua  sit  incertitudo  quoad  primum,  nonnisi  immerito 

extendi  ad  secundum.  Unde  non  est  ad  rem  consideratio 
qua  utitur  Vasquez  in  primam  partem,  Disp.  243,  c.  1,  ubi 
cum  praemisisset  non  fuisse  adhuc  expresse  definitum  ab 
Ecclesia  quod  ignis  inferni  corporeus  sit,  addit  confirma- 
tionis  gratia:  «Imo  cum  Graeci  in  Concilio  Florentino  as" 
« sererent  ignem  purgatorii  non  esse  verum  ac  corporeum 
«ignem,  in  sessione  ultima  in  definitione  fidei,  ubi  multa 
«contra  ipsos  definiuntur,  nihil  de  igne  purgatorii  dicitur ». 
Atqui  Graeci  explicite  confitebantur  verum  ac  corporeum 
ignem  inferni,  et  ignem  purgatorii  ideo  praecise  negabant, 
quia  locum  Apostoli  quem  nos  tanquam  de  purgatorio  di- 
ctum  accipimus,  ipsi  intelligebant  de  inferno.  Ex  hoc  igitur 
quod  Concilium,  in  re  inter  Graecos  et  Latinos  tunc  con- 
troversa,  ab  omni  definitione  abstinere  voluit,  nullum  ar- 
gumentum  accipere  licet,  quo  veritas  ignis  infernalis  tot 
Scripturae  auctoritatibus  inculcata,  quacumque  tandem  ra- 
tione  aut  labefactetur  aut  diminuatur. 

§2. 

De  gravitate  autem  poenarum  purgatorii  notissima  sunt 
loca  Augustini,  Enarr.  in  Ps.  37,  n.  3,  et  Gregorii  Magni  in 
Psalm.  3  poenitentialem,  n.  1.  Orat  Augustinus  Deum,  optans 
in  hac  vita  purgari,  et  talis  reddi  cui  iam  emendatorio  igne 
opus  non  sit,  propter  eos  qui  salvi  erunt,  sic  tamen  quasi 
per  ignem.  <^  Et  quia,  inquit,  dicitur,  salvus  erit,  contem- 
«  nitur  ille  ignis.  Ita  plane,  quamvis  salvi  per  ignem,  gravior 
«  tamen  erit  ille  ignis  quam  quidquid  potest  homo  pati  in 
«  hac  vita.  Et  nostis  quanta  hic  passi  sunt  mali,  et  possunt 
«  pati;  tamen  tanta  passi  sunt,  quanta  potuerunt  pati  et 
«  boni.  Quid  enim  quisque  maleficus,  latro,  adulter,  scele- 
«  ratus,  sacrilegus  pertulit  legibus,  quod  non  pertulit  martyr 
«  in  confessione  Christi?  Ista  ergo  quae  hic  sunt  mala, 
«  multo  faciliora  sunt».  Augustino  consonat  Gregorius  di- 
cens :  «  Scio  futurum  esse  ut  post  huius  vitae  exitum  alii 
«  flammis  expientur  purgatoriis,  alii   sententiam    aeternae 

«  subeant  damnationis.  Sed  quia  illum  transitorium  ignem 
«  omni  tribulatione  praesenti  aestimo  intolerabiliorem,  non 
«  soium  in  furore  aeternae  damnationis  opto  non  argui, 
«  sed  etiam  inira  transeuntis  timeo  correptione  purgari  ». 
Porro,  utriusque  assertionem  sensu  duriori  retinuisse 
videtur  S.  Thomas  in  IV,  D.  21,  Q.  1,  a.  1,  sic  dicens:  «  In 
«  purgatorio  erit  duplex  poena:  una  damni,  in  quantum 
«  scilicet  retardantur  a  divina  visione:  alia  sensus,  secun- 
«  dum  quod  ab  igne  corporali  punientur.  Et  quantum  ad 
«  utrumque,  poena  purgatorii  niinima  excedit  maximam 
«  poenam  huius  vitae.  Quanto  enim  aliquid  magis  deside- 
«  ratur,  tanto  eius  absentia  est  molestior.  Et  quia  affectus 
«  quo  desideratur  summum  bonum  post  hanc  vitam,  in 
«  animabus  sanctis  est  intensissimus,  quia  non  retardatur 
«  affectus  mole  corporis,  et  etiam  quia  terminus  fruendi 
«  summo  bono  iam  advenisset,  nisi  aliquid  impediret:  ideo 
«  de  retardatione  maxime  dolent.  Similiter  etiam  cum  dolor 
«  non  sit  laesio,  sed  laesionis  sensus,  tanto  aliquid  magis 
«  dolet  de  aliquo  laesivo,  quanto  magis  est  sensitivum.  Unde 
«  laesiones  quae  fiunt  in  locis  maxime  sensibilibus,  sunt 
«  maximum  dolorem  causantes.  Et  quia  totus  sensus  cor- 
«  poris  est  ab  anima,  ideo  si  in  ipsam  animam  aliquid  lae- 
«  sivum  agat,  de  necessitate  oportet  quod  maxime  atfliga- 
«  tur...  Et  ideo  oportet  quod  poena  purgatorii,  quantum  ad 
«  poenam  damni  et  sensus,  excedat  omnem  poenam  huius 
«  vitae  ».  Sed  haec  difficultatem  non  minimam  habent.  — 
Nan  primo,  quantum  ad  poenam  damni  in  purgatorio,  om- 
nino  valere  videntur  ea  quae  post  S.  Bonaventuram  ait 
Bellarminus  1.  2  de  Purg.  c.  14,  observans  quod  etsi  absentia 
summi  boni  ex  se  generet  in  amante  summam  tristitiam, 
tamen  mitigatur  haec  tristitia,  et  levatur  magna  ex  parte 
propter  certam  spem  illius  boni  acquirendi.  Ista  enim  cer- 
tissima  spes  affert  incredibile  gaudium,  et  quo  magis  ap- 
propinquat  finis  illius  exsilii,  tanto  magis  gaudium  crescit. 
Unde  etiam  alibi  notatum  est  quod  dilatio  gloriae  in  pur- 
gatorio  non  habet  simpliciter  rationem  poenae  damni,  quan- 

doquidem  anima  ibi  possidet  gloriam  in  radice  inammissi- 
bilis  gratiae,  et  in  exspectatione  quam  scit  absolute  certam 
atque  infrustrabilem  (1).  —  Quod  autem  attinet  ad  poenam 
sensus,  considerandum  occurrit  quod  haec  poena  in  anima 
separata  nonnisi  analogice  dicitur  cum  sensibilibus  poenis 
quas  nunc  experimur,  et  quod  ignis  affligens  non  agit  ex 
virtute  suae  naturae,  sed  tantum  ut  instrumentum  divinae 
iustitiae  quae  attemperat  plagarum  modos  secundum  men- 
suram  delictorum.  Et  ideo  a  S.  Paulino  ubi  supra,  voca- 
tur  ignis  ille  sapiens.  Licet  igitur  sit  terribilis  quaedam 
iudicii  exspectatio,  ac  vera  quaedam  infernalis  ignis  aemu- 
latio  pro  animabus  illis  quae  in  purgatorio  poenas  morta- 
lium  peccatorum,  praesertim  numero  et  pondere  maxime 
praevalentium,  luere  debent,  incredibile  tamen  videretur, 
propter  paucos  reatus  venialium  pati  debere  aliquem  sup- 
plicia  graviora  omnibus  poenis  huius  mundi;  quod  utique 
consequens  esset  si  minima  purgatorii  poena  excederet 
maximam  poenam  praesentis  vitae. 

Melius  ergo,  ut  videtur,  S.  Bonaventura  in  IV,  D.  20, 
Part.  1,  a.  1,  q.  2:  «  Dicendum,  inquit,  quod  poena  purga- 
«  toria  gravior  est  omni  temporali  poena  quam  modo  su- 
«  stinet  anima  carni  coniuncta...  Sane  tamen  hoc  intelli- 
«  gendum,  ut  generaliter  poena  illa  sit  maior  ista  secun- 
«  dum  regulam  Philosophi:  si  optimtim  in  uno  genere  est 
«  melius  optimo  in  alio  genere^  et  hoc  simpliciter  illo  me- 
*  lius.  Similiter  intelligendum  est  hic,  quod  illa  (poena)  sit 
«  maior,  non  quia  minima  sit  maior  maxima  in  hoc  genere, 
«  sed  quia  maxima  in  illo  genere  maior  sit  maxima  in  hoc 
«  genere  ».  Et  hoc  est  quod  in  thesi  significare  placuit  di- 
cendo,  poenas  purgatorii  correspondentibus  huius  vitae  poe- 
nis  semper  esse  graviores:  pro  quanto  scilicet  satisfactiones 
praesentes  multo  sunt  leviores  illis  poenis  quae  pro  iisdem 
reatibus  in  futuro  taxantur.  Et  in  hoc  sensu  ratio  asser- 
tionis  satis  evidens  est,  quia  futurum  saeculumest  saecu- 
lum  iudicii,  retributionis,  et  vindictae  pro  malis  commissis; 

(1)  De  peccatis,  (^.  87. 

saeculum  autem  praesens  est  misericordi-ae  et  remis- 
sionis.  Item  poena  hic  voluntarie  ac  libere  suscepta  multo 
plus  purgat  quam  poena  post  mortem  de  necessitate  susti- 
nenda.  Denique  huc  pertinet  parabola  evangelica,  Luc.  XII- 
58:  Cum  vadis  cum  adversario  Uio  ad  principem,  in  via 
da  operam  liberari  ab  illo,  ne  forte  trahat  te  ad  indicem, 
et  iudex  tradat  te  exactori,  et  exactor  mittat  te  in  carce- 
rem,  Dico  tibi,  non  exies  inde  donec  etiani  novissimum 
minutum  reddas.  Quo  in  loco  via  est  vita  praesens;  prin- 
ceps  est  Deus  ad  quem  imus ;  iudex  est  Christus  cui  Pater 
omne  iudicium  dedit;  adversarius  vero  sunt  lex  divina  et 
propria  conscientia,  quae  testes  erunt  contra  nos  in  iudicio. 
Monemur  ergo  componere  nunc  cum  eis,  quando  facile 
impetramus  remissionem  poenae  peccatis  nostris  debitae, 
et  non  exspectare  saeculum  futurum  in  quo  severissime 
agetur  (1). 


§ 


Ergo  in  purgatorio  sunt  dolores  indicibiles,  et  sensu 
explicato,  aerumnae  graviores  quam  illae  sint  praesentis 
vitae.  Ibi  sagittae  potentis  acutae  cum  carbonibus  desola- 
toriis.  Ibi  de  profundis  abyssi  gemitus  dicentium:  Heu  mihi, 
quia  incolatus  meus  prolongatus  est !  Et  rursum:  Fuerunt 
mihi  lacrimae  meae  panes  die  ac  nocte,  dum  dicitur  mihi 
quotidie:  ubi  est  Deus  tuus.  Et  iterum:  Tribulationem  et 
dolorem  inveni...  Circumdederunt  me  mala  quorum  non 
est  numerus,  et  cor  meum  dereliquit  me.  Et  rursus :  Sitivit 
anima  mea  ad  Deum  fortem,  vivum;  quando  veniam  et 
apparebo  ante  faciem  Domini?  Verumtamen,  uti  supra 
pluries  praemissum  est,  ibi  quoque  spes  omni  iam  ex  parte 
certissima.  Ibi  et  charitas  confirmata,  eaque  non  modo  ina- 
missibilis,  verum  etiam  cunctos  animae  motus  atque  af- 
fectus  indeclinabili  necessitate  sub  suo  continens  imperio. 
Unde  in  bulla  Leonis  X  Exsurge  Domine,  damnatae  inve- 

(1)  Vide  Bellarminum  1.  1  de  Purg-.  c.  7. 

niuntur  duae  sequentes  propositiones  Lutheri:  «  Animae 
«  in  purg:atorio  non  sunt  securae  de  earum  salute,  saltem 
«  omnes  ».  Et:  «  Animae  in  purgatorio  peccant  sine  intermis- 
«  sione,  quamdiu  quaerunt  requiem  et  horrent  poenas  »  (1). 

Et  impeccabilitas  quidem  purgantium  animarum  coUi- 
gitur  ex  dictis  ab  initio  de  morte  termino  viae.  Cecidit 
enim  arbor,  et  non  ad  boream  cecidit,  sed  ad  austrum, 
quod  in  bonam  partem  in  Scripturis  accipitur.  Ideo  libe- 
rum  arbitrium  in  vero  fine  ultimo  Deo  est  immobiliter  fir 
matum,  et  exhinc  sequitur  impossibilitas  peccandi  morta- 
liter.  Insuper,  subtrahitur  ex  natura  rei  in  altera  vita,  omnis 
causa  et  radix  quae  apud  nos  possibiles  facit  actus  irrefe- 
ribiles  ad  supremum  illum  finem  cui  habituali  affectu  mens 
coniungitur;  et  hinc  sequitur  ulterius  impossibilitas  pec- 
candi  venialiter  (2).  Proinde,  sicut  in  inferno  nulla  et  in 
nullo  moralis  rectitudo,  sic  e  convrerso  in  purgatorio  nuDa 
et  in  nullo  moralis  deordinatio.  Ad  quorum  confirmatio- 
nem  valet  quoque  id  quod  docet  An^ustinus  1.  de  praedest. 
Ss.  c.  14,  ubi  relatis  prius  Cypriani  testimoniis:  «His,  inquit, 
«  atque  huiusmodi  doctor  ille  sententiis  in  catholicae  fidei 
«  luce  clarissima,  satis  aperteque  testatur,  usque  ad  huius 
«  corporis  depositionem  peccandi  pericula  tentationesque 
«  metuendas;  deinceps  nulla  talia  quemquam  (iustorum) 
«  esse  passurum.  Quod  etsi  non  testaretur,  quando  de  hac 
«  re  christianus  qualiscumque  dubitaret  ? » 

Est  igitur  pro  omnibus  animabus  purgantibus,  utpote 
quae  certamen  et  cursum  suum  consummarunt,  ab  omni  in 
posterum  periculo  labendi  securae,  immobiliter  constituta 
merces  vitae  aeternae.  At  quaestio  superesse  posset  utrum 
de  hac  sua  conditione  certam  habeant  cognitionem.  Fuerunt 
enim  quidam  veteres  qui  considerantes  poenas  purgatorii 
esse  alias  aliis  graviores,  poenam  omnium  maximam  po- 

(1)  Enchirid.  n.  772-663. 

(2)  Vide  quae  diximus  in  disquisitione  de  peccatis,  CoroU.  thes.  9,  §  1 
in  nota.  Vide  etiam  Bellarminum  1.  2  de  Purgat.  c.  3,  ubi  Lutheri  rationes 
solvit. 

suerunt  incertitudinem  salutis  qua  iusto  Dei  iudicio  ani- 
mae  nonnuUae  affliguntur:  quatenus  scilicet,  etsi  revera 
certo  salvandae,  interim  tamen  in  tantis  tenebris  versantur, 
et  poenis  suis  adeo  absorbentur,  ut  non  intelligant  se  pur- 
gari,  sed  aeternae  damnationi  addictas  se  putent,  aut  sal- 
tem  reformident.  Et  hanc  opinionem  initio  suae  defectionis, 
quando  purgatorii  fidem  nondum  totaliter  abiecerat,  Luthe- 
rus  secutus  est,  aggravando  eam  novis  erroribus,  ut  in  pro- 
positionibus  eius  videre  est. 

Sed  opinio  ista  omnino  non  stat.  Nam  si  animae  illae 
omnes  certitudinem  suae  salutis  non  haberent,  id  esset  pro- 
pter  unam  e  tribus  sequentibus  causis:  vel  quia  nondum 
essent  iudicatae,  vel  quia  eas  hituisset  sententia  iudicis,  vel 
quia  propter  magnitudinem  dolorum,  omnis  in  eis  cognitio 
foret  obscurata,  et  in  sensu  poenae  veluti  absorpta.  Atqui 
nihil  horum  habet  locum.  Non  primum,  ut  constat  ex  dictis 
de  iudicio  particulari.  Non  secundum,  quia  sententia  Dei 
circa  unumquemque  est  ipsamet  decreti  eius  manifestatio, 
qua  cuique  sua  retributio  innotescit.  Non  denique  tertium, 
quia  quod  in  hoc  mundo  ex  intensione  dolorum  impedian- 
tur  homines  a  iudicio  recto,  provenit  ex  laesione  organi 
corporei  vel  aliqua  causa  analoga,  quae  procul  dubio  in 
animabus  separatis  nequaquam  esse  potest  (1).  —  Praeterea 
animae  illae  illuminatae  sunt  himine  fidei,  et  consciunt  se 
Deo  inhaerere  per  charitatem,  se  in  suis  poenis  toto  corde 
consentire  iustitiae  Dei,  se  in  ordine  moralis  rectitudinis 
esse  radicatas  et  firmatas.  Sciunt  quoque  quod  haec  omnia 
post  hanc  vitam  in  solis  salvandis  esse  possunt.  Sciunt  quod 
in  inferno  vermis  est  qui  non  moritur,  et  quod  ibi  anima, 
nedum  melioretur,  desperatione,  blasphemia,  et  odio  sempi- 
terno  consumitur.  Qua  igitur  ratione  adhuc  possibilis  esset  in- 
certitudo  de  salute,  et  a  fortiori  existimatio  de  statu  dam- 
nationis?  —  Hinc  concludit  S.  Bonaventura  in  IV,  D.  20, 
Part.  1,  a.  1,  q.  4,  certitudinem  aeternae  gloriae  in  purga- 

(1)  Cf.  Bellarm.  de  Purg.  1.  1,  c.  4. 

torio  mediam  esse  inter  certitudinem  viae  et  patriae:  «  In 
«  patria  enim  est  certitudo  tentionis,  evacuans  exspectatio- 
«  nem  et  timorem.  In  via  vero  est  certitudo  expectationis 
•  immixta  timori,  quia  quilibet  potest  labi  dum  est  viator. 
«  In  purg:atorio  est  medio  modo,  scilicet  certitudo  expectatio- 
«  nis  eorum  quae  nondum  obtinuit;  sed  est  evacuatio  timo- 
«  ris  propter  confirmationem  liberi  arbitrii,  qua  deinceps 
«  scit  se  peccare  non  posse.  Et  sic  patet  quod  est  maior 
'<  certitudo,  dum  evacuatur  timor  de  lapsu;  et  illa  evacua- 
«  tio  non  est  per  animae  maiorem  perfectionem,  sed  per 
«  status  mutationem  ». 

Ultimo  tandem  animadvertes,  nihil  contra  hactenus  dicta 
concludi  posse  ex  liturg^ia  defunctorum,  puta  ex  offertorio 
missae:  Domme  lesti  Christe,  rex  gloriae,  libera  animas 
omniiim  fidelinm  defnnctortim.de  poenis  inferni  et  de  pro- 
fiindo  lacu,  libera  eas  de  oreleonis,  ne  absorbeat  eas  tartarus, 
etc.;neque  ex  aliis  precibus,  ubi  in  persona  defuncti  sic  orat 
Ecclesia:  Dum  veneris  iudicare,  noli  me  condemnare,  \^\\Ne 
recorderis  peccata  mea,  Domine,  dum  veneris  iudicare  sae- 
culum  per  ignem,  et  rursum :  Lihera  me,  Domine,  de  morte 
aeterna  in  die  illa  tremenda,  quando  caeli  movendi  sunt 
et  terra:  quasi  nimirum  animae  fidelium  nondum  evasissent 
periculum  damnationis,  et  sors  earum  adhuc  esset  in  anci- 
piti.  Etenim,  praeterquam  quod  nomine  inferni,  tartari,  etc, 
significatur  etiam  purgatorium,  ut  norunt  omnes,  sciendum 
est  Ecclesiam  sic  orare  pro  defunctis,  ut  simul  consulat 
eruditioni  viventium.  Et  ideo,  modo  nobis  repraesentat  tre- 
mendum  instans  mortis  a  quo  pendet  aeternitas,  modo  iudi- 
cium  illud  extremum  in  quo  iudicii  particularis  sententia 
solemniter  confirmabitur.  Xam  sicut  celebrat  nativitatem, 
passionem,  et  resurrectionem  Salvatoris,  non  secus  ac  si 
nunc  Christus  nasceretur,  pateretur,  et  resurgeret,  sic  etiam 
defunctos  commemorat  quasi  adhuc  essent  in  termino  illo 
viae  in  quo  sors  aeterna  deciditur,  v^el  e  contra  quasi  ter- 
minus  iste  transferretur  usque  ad  diem  irae,  diem  calami- 
tatis  et  miseriae,  quae  solvet  saeculum  in  favilla,  teste  Da- 

vid  cum  Sibylla.  Caeterum,  dum  pro  defunctis  in  Christo, 
pro  dormientibus  in  somno  pacis,  pro  iis  qui  nos  praeces- 
serunt  cum  signo  fidei,  petit  liberationem  a  condemnatione 
et  morte  aeterna,  semper  implorat  pro  eis  ingressum  vitae 
aeternae  per  liberationem  a  solo  purgatorio,  quamvis  per  fi- 
guram  sermonis  transferat  cogitationem  nostram  ad  instans 
extremi  iudicii,  quando  inter  gehennam  et  regnum  nihil  erit 
medium.  Et  in  summa,  sensus  omnium  orationum  eiucet  in 
clausula  illa  finali  qua  concludi  solent  supplicationes  pro 
mortuis:  Requiem  aeteniam  dona  eis,  Domine,  et  liix  per- 
petua  hiceat  eis! 

QUAESTIO  V. 

DE    PARADISO. 

Deinde  considerandum  est  de  paradiso  secundum  quod 
competit  animabus  separatiS  usque  ad  resurrectionis  diem. 
Et  circa  hoc  quaeruntur  duo.  Primo,  an  animae  sanctorum 
iam  nunc  potiantur  visione  Dei.  Secundo,  quae  et  quanta 
sit  earum  beatitudo,  sive  quoad  substantiam,  sive  quoad 
accidentalia.  Et  quoad  primum  conclusio  est  ut  sequitur. 

THESIS  VIII. 

Secundum  fidem  a  Benedicto  XII  primum  definitam,  et 
a  Concilio  Florentino  in  decreto  unionis  Graecorum  iterum 
confirmatam,  credendum  est  quod  a  tempore  consummati 
Novi  Testamenti  per  mortem  Christi,  iustorum  animae  qui- 
bus  nihil  luendum  tunc  supererat  vel  nunc  superest,  statim 
admissae  sunt  et  admittuntur  ad  claram  visionem  ipsius  Dei 
unius  et  trini  sicuti  est,  suntque  ante  iudicium  universale 
ex  tali  visione  vere  beatae,  habentes  vitam  et  requiem  ae- 
ternam. 

§  1- 

De  animabus  iustorum  ante  iudicium  universale  non 
concors  fuit  veterum  Patrum  sententia.  Illi  enim  omnes  qui 

auctoritate  Papiae  decepti,  fabulam  illam  admiserunt  mille 
annorum  regni  Christi  Domini  cum  sanctis  resuscitatis  in 
reaedificata  urbe  lerusalem,  communiter  quoque  senserunt 
visionem  beatificam  differri  usque  ad  extremi  iudicii  tem- 
pus  post  completos  praedictos  mille  annos.  Huius  sententiae 
inter  Latinos  fuerunt  Tertullianus,  Victorinus,  Lactantius, 
ut  refert  Hieronymus  in  prologo  1. 18  in  Isaiam ;  inter  Graecos 
vero,  maxime  Irenaeus,  qui  animarum  sanctarum  tres  ve- 
luti  stationes  distinguit.  Primam  in  loco  quodam  invisibili 
ubi  eas  detineri  existimat  donec  veniat  resurrectio  prima, 
in  qua  secundum  opinionem  istam  soli  iusti  habebunt  par- 
tem(l).  Alteram  post  resurrectionem  praedictam,in  terrena 
lerusalem  instaurata  et  renovata,  ubi  sub  imperio  et  gu- 
bernatione  Christi,  in  summa  quiete  ac  secundarum  rerum 
affiuentia  degentes,  crescentesque  ex  visione  humanitatis 
Dom.ini,  per  ipsum  assuescent  capere  gloriam  Dei  Patris  (2). 
Tertiam  demum,  post  iudicium,  in  regno  caelorum  in  quo 
ipsius  divinitatis  conspectu  aeternaliter  fruentur  (3). 

Huic  certe  sententiae,  quae  particularis  quorumdam  per- 
suasio  erat,  alii  penitus  contradicebant,  prout  videre  est 
apud  Irenaeum  ipsum  1.  5,  c.  31,  et  apud  lustinum  in  dia- 

(1)  «  Cum  Dominus  in  medio  umbrae  mortis  abierit,  ubi  animae  mor- 
«  tuorum  erant,  post  deinde  corporaliter  resurrexit,  et  post  resurrectionem 
«  assumptus  est,  manifestum  est  quia  et  discipolorum  eius  animae  abibunt 

<  in  invisibilem  locum  definitum  eis  a  Deo,  et  ibi  usque  ad  resurrectio- 
«  nem  commorabuntur.  Post  recipientes  corpora,  et  perfecte  resurgentes, 
«  hoc  est  corporaliter,  quemadmodum  et  Dominus  resurrexit,  sic  venient 

<  ad  conspectum  Dei  ».  Iren.  1.  5,  c.  31. 

(2)  Ibid.  cc.  32-35. 

(3)  «  Et  quemadmodum  presbj^teri  dicunt,  tunc  (post  iudicium)  qui 
«  digni  fuerint  coelorum  conversatione,  illuc  transibunt,  id  est  incoelos...; 
«  ubique  autem  Deus  videbitur,  et  quemadmodum  digni,  erunt  videntes 
«  eum  ».  Ibid.  c.  36,  n.  1.  Tum  n.  3:  «  Diligenter  ergo  loannes  praevidit 
«  primum  iustorum  resurrectionem,  et  in  regno  terrae  haereditatem...  Et 
«  in  omnibus  iis  idem  Deus  Pater  ostenditur,  qui  haereditatem  terrae  pro- 
«  misit  patribus,  qui  eduxit  illam  in  resurrectione  iustorum,  et  promissio" 
«  nes  adimplet  in  Filii  sui  regnum,  postea  praestans  illa  paternaliter  quae 
«  neque  oculus  vidit,  neque...  etc.  ». 

logo  cum  Tryphone  n.  80,  et  apud  alios  infra  afferendos. 
Verumtamen  tantorum  virorum  auctoritas  causa  fuit  cuius- 
dam  fluctuationis  quae  insequentibus  saeculis,  quoad  dila- 
tionem  gloriae  usque  in  iudicii  diem,  nonnulla  vestigia 
reliquit.  Cum  autem  in  medio  aevo  sub  loanne  XXII,  propter 
privatam  huius  Pontificis  opinionem,  acriter  de  hac  re  dis- 
putatum  esset,  omni  demum  controversiae  finem  attulit 
decretalis  Benedicti  XII,  qui  loanni  proximus  successerat: 
«  Sane  dudum  tempofe  loannis  XXII  praedecessoris  nostri, 
<=  inter  nonnuUos  etiam  theologicae  facultatis  magistros, 
«  super  visione  animarum  iustorum  hominum  post  mortem 
«  suam,  in  quibus  nihil  erat  purgabile  cum  de  hoc  saeculo 
<  decesserunt,  vel  si  fuerat,  iam  purgatum  fuerat  ex  toto,  an 
«  divinam  essentiam  videant  ante  corporum  suorum  resum- 
«  ptionem  et  iudicium  generale...  orta  materia  quaestionis, 
«  ipsorum  aliqui  negativam,  aliqui  afiirmativam  ostendere 
«  nitebantur...  Cumque  idem  praedecessor  noster  ad  quem 
«  praedictorum  determinatio  pertinebat,  ad  decisionem  con- 
«  certationum  huiusmodi  se  pararet  in  suo  consistorio  pu- 
«  blico,  tam  fratribus  suis  S.  R.  E.  cardinalibus,  quam  prae- 
«  latis  et  magistris  in  theologia  iniungendo  districtius  et 
«  mandando  ut  super  materia  de  visione  praedicta,  quando 
«  requirerentur  ab  eo,  deliberate  unusquisque  diceret  quod 
«  sentiret,  tamen  morte  praeventus,  sicut  Domino  placuit, 
«  perficere  illud  nequit  (1).  Defuncto  itaque  praedecessore 
«  praefato,  nos  divina  dignatione  ad  apicem  summi  aposto- 
«  latus  assumpti...  definimus:  Quod  animae  sanctorum  om- 
«  nium...  (in  quibus  nihil  purgabile  fuit  quando  decesserunt, 
«  nec  erit  quando  decedent  etiam  in  futurum,  vel  si  tunc  fuerit 
«  aliquid  purgabile  in  eisdem,  cum  post  mortem  suam  fuerint 
«  purgatae)...  etiam  ante  resumptionem  suorum  corpo- 
«  rum  et  iudicium  generale,  post  ascensionem  Salvatoris 
«  D.  N.  I.  C,  fuerunt,  sunt  et  erunt  in  coelo...^  ac  post  Do- 
«  mini  lesu  Christi passionem  et  mortem  viderunt  et  vident 

(1)  Hinc  vides  quae  fides  iis  adhibenda  sit,  qui  dixcrunt  loannem  XXII 
aliquid  in  hac  parte  definivisse,  seu  ex  cathedra  docuisse. 

«  divinam  essentiam  visione  intnitiva...  Quodque  postquam 
«  inchoata  fuerit  vel  erit  talis  intuitiva  ac  facialis  visio  et 
«  fruitio...,  sine  aliqua  intercessione  seu  evacuatione,  conti- 
«  nuata  exstitit  et  continuabitur  usque  ad  finale  iudicium, 
«  et  ex  tunc  usque  in  sempiternum  ».  Haec  quidem  definitio 
fidei,  quam  summus  deinceps  inter  catholicos  consensus 
subsecutus  est.  Sed  saeculo  XVI  errorem  renovarunt  Pro- 
testantes,  post  Lutherum  et  Calvinum  asserentes  solum 
Christum  ingressum  esse  sanctuarium  coeli,  reliquos  vero 
omnes  residere  in  atrio,  ibique  cum  felici  laetitia  fruitio- 
nem  promissae  gloriae  exspectare.  lam  ergo  videndum  est, 
quibus  Scripturarum  testimoniis  dogma  catholicum  fir- 
metur. 

§  2. 

In  primis  ad  rem  faciunt  omnia  loca  in  quibus  dicitur 
Christus  ad  inferos  primum  descendens,  et  in  coelum  deinde 
ascendens,  liberasse  animas  patrum,  secundum  quod  futu- 
rum  praedixerat  Zacharias  IX-11 :  Tu  qnoque  in  sanguine 
testamenti  tui  emisisti  vinctos  tuos  cie  lacu  in  quo  non  est 
aqua.  —  Et  primus  locus  est  in  verbis  Christi  ad  latronem : 
Hodie  mecum  eris  in  paradiso.  Nam  paradisus  tripliciter 
accipitur:  pro  loco  voluptatis  in  quo  Adam  innocens  po- 
situs  est,  pro  loco  caelesti  qui  est  destinata  sedes  beato- 
rum,  denique  pro  paradiso  spirituali  in  quo  esse  dicuntur 
quicumque  divina  gloria  perfruuntur.  Et  de  isto  paradiso 
intelligendum  est  quod  Dominus  latroni  dixit,  pro  quanto 
scilicet  in  ipso  loco  inferni  fuit  paradisus  statim  post  con- 
summatam  redemptionem,  dum  descendente  anima  Christi 
ad  inferos,  omnes  animae  quae  in  limbo  patrum  erant,  luce 
gloriae  illustrate  sunt,  et  ad  beatificam  visionem  admissae. 
—  Alius  locus  est  Ephes.  IV-8,  ubi  ostenditur  Christus  ascen- 
dens  in  altum,  captivam  duxisse  captivatem,  quatenus  sci- 
licet  «  eos  qui  fuerant  a  diabolo  captivati,  secum  duxit 
«  in  coelum  quasi  in  locum  peregrinum  humanae  naturae, 
«  bona   captione   captivos,  utpote   per  victoriam   acquisi- 

«  tos  »  (1).  Quis  autem  in  hac  gloriosa  eductione  solam  et 
nudam  mutationem  loci  intelliget,  cuiusmodi  fuisset  si  in 
animabus  quas  ut  trophaeum  victoriae  secum  trahebat  Re- 
demptor,  adhuc  permansisset  poena  dilationis  gloriae  quae 
propria  et  potissima  erat  inferorum  poena  ?  —  Hinc  Apos- 
tolus,  Heb.  IX-8:  Hoc  significante  Spiritii  Sancto,  nondum 
pYopalatam  esse  Sanctorum  viam,  adhuc  priore  taberna- 
ciilo  habente  statum.  Quibus  verbis  significavit  differen- 
tiam  inter  tempus  Veteris  et  Novi  Testamenti,  pro  quanto 
per  Christum  assistentem  pontificem  futurorum  bonorum, 
sanguine  effuso  in  cruce,  aperta  fuit  via  ad  vera  sancta 
sanctorum,  id  est  ad  visionem  Dei  seu  vitam  aeternam,  in 
quam,  etiam  iustissimi  quique  durante  statu  tabernaculi 
veteris,  non  poterant  introire. 

Eamdem  quoque  veritatem  demonstrant  verba  apostoli, 
2  Cor.  V.  1-8,  ubi  postquam  commemorasset  naturale  desi- 
derium  quod  habemus  non  deponendi  corpus,  subdit:  Au- 
dentes  igitur  semper,  scientes  quoniam  dum  sumus  in  cor- 
pore,  peregrinamur  a  Domino,  per  fidem  enim  ambulamus, 
et  non  per  speciem:  audemus  autem  et  bonam  voluntatem 
habemus  magis  peregrinari  a  corpore,  et  praesentes  esse 
ad Dominum.  Videlicet:  Ut  simus  praesentes  ad  Dominum, 
et  non  amplius  per  fidem  ambulemus,  sed  facie  ad  faciem 
Deum  videamus,  (quemadmodum  enim  ex  collatione  prae- 
sentis  loci  cum  1  Cor.  XIII-12  facile  constat,  idem  est  apud 
apostolum  videre  Sia  £ioo'jc;,  seu  quoad  propriam  naturam 
quam  specificam  vocant,  et  videre  facie  ad  faciem,  Tipo- 
awTiov  Tipo^  TipoatoTov),  optamus  et  desideramus  separari  a 
corpore,  desiderio  utique  gratiae  quo  naturae  inclinatio  su- 
peratur.  At  frustra  sane  haec  dicerentur,  si  ad  visionem 
Dei  non  perveniretur  nisi  in  iudicio  universali  post  cor- 
porum  resurrectionem.  Sic  enim,  non  in  separatione  a  cor- 
pore,  sed  in  corporis  resumptione  consequeremur  eximium 
illud  bonum,  neque  ad  eius  consecutionem  quidquam  com- 

(1)  S.  Thom,  3^  Part.  Q.  57,  a  6. 

De  Novissimis  9 

pendii  nobis  nunc  afferret  dissolutio  terrestris  domus  huius 
nostrae  habitationis.  Statim  igitur  ac  anima  sancta  a  cor- 
pore  separatur,  patet  accessus  ad  visionem  in  qua  beati- 
tudinis  essentia  consistit  (\).  —  Quod  idem  iterum  confirmant 
verba  eiusdem  apostoli,  Philip.  1-23:  Desideriuin  hcibens  dis- 
solvi,  et  esse  cum  Christo.  Et  esse,  inquit,  cum  Christo,  eo 
utique  modo  quem  Christus  ipse  in  ultima  coena,  loan. 
XMI-24,  expresserat  dicens:  Volo  ttt  tibi  siim  ego,  et  illi 
sint  mecum,  per  consortium  gloriae  in  regno  Patris.  Et 
esse  cum  Christo,  in  eadem  nimirum  beatitudine  animae, 
sicut  post  resurrectionem  sancti  omnes  erunt  cum  eo  in 
eadem  beatitudine  tam  animae  quam  corporis,  iuxta  illud 
1  Thess.  IV-16:  et  sic  semper  cuni  Domino  erimus.  Spera- 
rabat  igitur  apostolus,  statim  post  dissolutionem  corporis 
se  perventurum  ad  vitam  aeternam  quae  in  clara  visione 
Dei  consistit.  —  Hinc  tandem,  Heb.  XII-22  dicitur:  Accessi- 
stis  ad  Sion  montem,  et  civitatem  Dei  viventis,  lertisa- 
lem  coelestem,  et  multortim  angelortim  frequentiam,  et 
ecclesiam  primitivortim  qui  conscripti  stmt  in  coelis...,  et 
spiritus  itistortim  perfectortim.  Ubi,  inquit  Estius,  descri- 
bitur  ecclesia  non  post  resurrectionem  triumphatura,  sed 
nunc  triumphans  in  caelis,  et  eodem  ordine  censentur  in 
illo  regno  spiritus  iustorum  cum  angelis,  qui  ipso  Christo 
attestante,  semper  vident  faciem  Patris.  Participant  ergo 
utique  eamdem  beatitudinem. 

Quapropter,  semper  haec  fuit  persuasio  in  Ecclesia  Dei, 
quod  vigente  iam  Testamento  Novo,  beatae  sunt  ani- 
mae  quibus  luendum  nihil  superest;  beatae,  inquam,  non 
modo  in  spe,  sed  omnino  in  re,  actu  iam  obtinentes  illud 
in  quo  beatitudo  consistit  essentialiter,  id  est  visionem  Dei. 
Pulchre  Nazianzenus,  Orat.  8  in  laudem  sororis  suae  Gor- 
goniae,  n.  23:  «  Equidem  non  dubito  quin  iis  quae  oculis 
<  cernuntur,  multo  praestantiora  sint  ea  quibus  nunc  frue- 
«  ris,  nempe  angelorum  chorea,  coelestis  ordo,  gloriae  con- 

(1)  Cf.  S.  Thom.  1-2,  Q.  4,  a.  5  in  corp.,  et  Estium  in  IV,  Dist.  45,  §  2. 

«  templatio,  tum  supremae  Trinitatis  purior  et  perfectior 
«  illuminatio,  non  iam  vinctam  mentem  ac  per  sensus  dif- 
«  fusam  suffugientis,  sed  totam  sese  toti  menti  contemplan- 
«  dam  et  tenendam  praebentis,  totoque  divinitatis  lumine 
«  animis  nostris  affulgentis.  Omnino,  inquam,  his  fruaris 
«  quorum,  etiam  dum  adhuc  in  terra  esses,  ob  sinceram  ad 
«  ea  mentis  erectionem,  rivulos  habebas  ».  Et  Orat.  43  in 
laudem  Basilii  Magni,  n.  82:  «  Habes  haec  a  nobis,  Basili, 
«  hoc  est  a  lingua  quondam  tibi  suavissima,  atque  honore 
«  et  aetate  aequali...  Tu  vero,  e  coelo,  nos,  quaeso,  ins- 
«pice...,  nosque  posteaquam  ex  hac  vita  migraverimus, 
«  illic  tabernaculis  tuis  excipe,  ut  simul  viventes,  et  sanc- 
«  tam  ac  beatam  Trinitatem  cuius  nunc  exiguam  speciem 
« et  imaginem  accepimus,  purius  pleniusque  cernentes, 
«  desideriis  nostris  finem  statuamus,  ac  bellorum  eorum 
«  quae  intulimus  vel  pertulimus,  hoc  praemium  referamus  ». 
Quibus  similia  habent  Hieronymus  epist.  23  de  exitu  Leae, 
Augustinus  1.  9  Confess.  c.  3  de  amico  suo  Nebridio,  et 
alii.  —  Semper  quoque  in  Ecclesia  Dei,  vita  praesens  dicta 
est  via  qua  ad  patriam  pergimus,  et  quidem  ad  patriam  a 
cuius  ingressu  nihil  nos  retardat  nisi  vel  mansio  in  hoc 
corpore  corruptibili,  vel  luenda  adhuc  propriorum  poena 
peccatorum.  «  Considerandum  est,  inquit  Cyprianus  1.  de 
mortal.  n.  26,  nos  tanquam  hospites  et  peregrinos  hic  in- 
terim  degere.  Amplectamur  diem  qui  assignat  singulos 
domicilio  suo,  qui  nos  isthinc  ereptos  et  laqueis  saecula- 
ribus  exsolutos  paradiso  restituit  et  regno.  Quis  non  pe- 
regre  constitutus  properaret  in  patriam  regredi?...  Pa- 
triam  nostram  paradisum  computamus...  Quid  non  pro- 
peramus  et  currimus,  ut  patriam  nostram  videre,  ut 
parentes  salutare  possimus  ? »  Haec  Cyprianus,  loquendi 
modum  universali  usu  christianorum  consecratum  adhi- 
bens.  Sed  quid  tandem  patriae  nomine  significatum  existi- 
mabis?  quid  nisi  lerusalem  coelestem  in  visione  Dei?  Audi 
Augustinum,  Enarr.  in  Ps.  119,  n.  6,  super  illa  verba:  Hei 
mihi  qiiia  incolatns  nieiis  prolongatus  est:  *  Nondum  veni 

«  in  patriam  illam,  ubi  cum  nullo  malo  victurus  sum ;  non- 
«  dum  veni  ad  illam  societatem  angelorum,  ubi  scandala 
«  non  timebo...  Ibi  omnes  iusti  et  sancti,  qui  fruuntur  Verbo 
«  Dei  sine  lectione,  sine  litteris ;  quod  enim  nobis  per  pa- 
«  ginas  scriptum  est,  per  faciem  Dei  illi  cernunt.  Qualis 
«  patria!  Magna  patria,  et  miseri  sunt  peregrini  ab  illa  pa- 
« tria!  »  Non  ergo  iuxta  Patres,  in  iudicii  diem  differtur 
gloria  coelestis.  —  Accedit  quod  apud  eosdem  passim  di- 
cuntur  animae  sanctorum  esse  in  coelo  (1);  qui  locus  iuxta 
Evangelium  proprie  deputatur  visioni  beatae.  Accedit  de- 
mum  quod  ab  initio,  diem  mortis  martyrum  et  confessorum, 
natalem  diem  Ecclesia  vocare  consuevit,  idque  non  alia  de 
causa,  nisi  quia  per  mortem  translati  sunt  a  vita  praesenti 
quae  est  quaedam  prolixitas  mortis,  in  veram  vitam  quae 
est  vita  aeterna. 

c    o 
s  ^- 

Superest  ut  praecipuis  rationibus  quae  in  contrarium 
afferuntur,  fiat  satis.  —  Et  prima  est  quia  in  parabola  de 
operariis  in  vineam  conductis,  Matth.  XX-8,  paterfam  ilias 
praecipit  omnibus  operariis  simul  ad  vesperam  reddi  mer- 
cedem.  Vespera  autem  finem  mundi  significat,  et  merces 
nuUa  alia  est  quam  merces  vitae  aeternae.  —  Respondeo : 
nuUam  esse  conclusionem.  Non  enim  omnes  circumstantiae 
in  parabolis,  significandi  gratia  apponuntur.  Sed  oportet 
considerare  scopum,  qui  in  praesenti  nullus  alius  est  quam 
retundendi  arrogantiam  ludaeorum  sese  supra  Gentiles  ex- 
tollentium,  quasi  Gentiles  utpote  tardius  vocati,  in  inferiori 
gradu  reponendi  essent  quoad  retributionem  in  regno  cae- 
lorum.  Sicut  ergo  intentio  parabolae  nequaquam  in  hoc  est, 
ut  aequalis  merces  credatur  retribuenda  pro  meritis  inae- 
qualibus,  sed  solum  ut  ostendatur  non  ideo  minor  futura 
in  Gentilibus,  praecise  quia  isti  cum  antiquo  illo  Hebraeo- 

(1)  Athanasius   in  vita  S.  Antonii,  n.  94.  Basilius,  homilia  in  40  mar- 
tyres,  n.  8.  Hieronymus  c.  Vigilantium,  etc.  etc. 

rum  populo  primitias  vocationis  non  habuerunt:  sic  neque 
in  hoc,  ut  circa  tempus  retributionis  aliquid  determinetur. 
Accidit  ergo  circumstantia  simultaneae  remunerationis  ad 
diei  vesperam,  et  non  magis  necesse  est  ipsam  in  applica- 
tionem  venire,  quam  illam  aliam  de  murmuratione  adversus 
patremfamilias  (1).  Quanquam  nuUa  adhuc  esset  consequen- 
tia,  etiamsi  ibi  quoque  figuram  inesse  velles,  quia  revera 
in  fine  mundi  omnibus  iustis  simul  reddetur  merces  beati- 
tudinis  consummatae,  qua  scilicet  totus  homo  in  corpore 
et  anima  beatus  fiet,  et  per  sententiam  toti  mundo  noti- 
ficatam  glorificabitur,  dicente  Christo:  Venite  benedicti..., 
percipite  regrium.  Cum  quo  tamen  stat,  non  ad  hoc  usque 
tempus  differri  animabus  separatis  visionem  Dei. 

Et  haec  ultima  responsio  valet  pro  locis  omnibus  in  qui- 
bus  bonorumoperum  merces  reiicitur  in  diem  resurrectionis 
iustorum  (Luc.  XIV-14),  in  diem  Domini  (Rom.  II,  5-6),  in 
diem  illum  (2  Tim.  1-12),  in  diem  quo  veniet  Dominus  (1  Cor. 
IV-5),  etc.  Valet  quoque  pro  auctoritate  apostoli,  Heb.  XI-40, 
ubi  commemoratis  prius  gestis  sanctorum  V.  T.,  subdit: 
Et  hi  omnes  testimonio  fidei  probati  non  acceperunt  re- 
promissionem,  Deo  pro  nobis  melius  aliquod  providente 
ut  non  sine  nobis  consummarentur.  Nam  voxilla  consum- 
mari^  suapte  vi  ultimum  perfectionis  solet  designare,  adeo- 
que  recte  accipitur  pro  remuneratione  completa  et  ultimata 
quae  habebitur  in  resurrectione.  Et  tamen,  si  repromis- 
sionem  interpretari  velles  solam  beatitudinis  substantiam 
in  visione  intuitiva,  iterum  nihil  sequeretur.  Sensus  enim 
esset,  iustos  antiquos  non  accepisse  illam  statim  a  morte 

(1)  Simile  est  in  parabola  divitis  epulonis,  in  qua  edocemur  quod  post 
mortem  unicuique  retribuitur  secundum  ea  quae  gessit  in  corpore,  quod 
tunc  merita  non  possunt  amplius  mutari,  quod  inter  infernum  et  paradisum 
impertransibile  chaos  positum  est,  quod  denique  ad  vitandum  irreparabile 
illud  aeternae  damnationis  malum,  sufficere  nobis  debet  ordinarium  Ec- 
clesiae  magisteriumseu  ministerium,quinexspectandae  sint  extraordinariae 
monitiones  vel  mortuorum  apparitiones.  Caetera  vero  accidunt,  velut  cir- 
cumstantia  devotae  orationis  epulonis  damnati  ad  patrem  Abraham,  cir" 
cumstantia  sollicitae  curae  pro  salute  fratrum,  et  si  quae  aliae  eiusmodi. 

sicut  sancti  eam  nunc  accipiunt,  sed  debuisse  exspectare 
tempus  nostrum,  id  est  tempus  Novi  Testamenti;  nam  hoc 
etiam  modo  verum  est  quod  non  sine  nobis  consummantur. 
Quod  autem  ad  Patres  attinet,  concedendum  nonnullos 
ex  vetustioribus  in  oppositam  sententiam  abiisse,  idque 
propter  rationes  superius  dictas,  quas  constat  esse  extra- 
neas  fonti  traditionis.  Aliqui  vero  alii  immerito  obiiciuntur; 
quorum  sensus  apparebit  ex  iam  dicendis  in  propositione 
quae  sequitur. 

THESIS   IX. 

Beatitudo  statim  consummatur  quoad  sui  substantiam, 
sed  crescit  usque  ad  ultimum  diem  quantum  ad  accidentale 
gaudium  communionis  sanctorum  in  concordissima  illa  so- 
cietate  coelestis  lerusalem,  donec  tandem  ultimo  compleatur 
per  gloriosam  corporum  resurrectionem,  et  manifestationem 
iudicii  generalis  de  qua  dicit  apostolus:  «  Illuminabit  abscon- 
«  dita  tenebrarum,  et  manifestabit  consilia  cordium,  et  tunc 
«  laus  erit  unicuique  a  Deo  ». 

Supponitur  in  praesenti  trita  illa  distinctio  inter  substan. 
tiam  beatitudinis  et  accidentalia  eius.  Sciendum  tamen  est 
quod  accidentalia  beatitudinis  dupliciter  sumi  possunt :  vel 
pro  iis  quae  ab  essentia  sunt  non  modo  distincta,  verum 
etiam  separabilia;  vel  pro  iis  quae  distincta  quidem  sunt, 
tametsi  essentiam  necessario  et  semper  comitentur.  Hic 
autem  a  substantia  beatitudinis  contradistinguuntur  solum 
illa  quae  ab  ea  possunt  separari  ut  per  modum  unius 
nunc  accipiantur  tum  visio  Dei,  tum  concomitans  amor  et 
fruitio  (1). 

§  1. 

Loquendo  igitur  de  substantia  beatitudinis,  id  est  de  vi- 
sione  Dei  et  concomitante  amore  et  frutione,   opinio  quo- 

(1)  Vide  S.  Thom.  1-2,  Q.  3,  a.  4. 

rumdam  fuit,  eam  esse  non  posse  tam  perfectam  ante,  quam 
post  resumptionem  corporum,  quia  naturalis  appetitus  quo 
anima  separata  fertur  in  corpus  ut  ei  rursus  uniatur,  re- 
moratur  eam  quominus  tota  intensione  totoque  conatu  fe- 
ratur  in  Deum,  Unde  dicebant  id  esse  discriminis  inter 
angelos  et  animas,  quod  angeli  nuUo  impedimento  retar- 
dantur,  animae  vero  sanctorum  usque  ad  resurrectionis 
tempus  aliqualiter  distrahuntur  a  visione  Dei.  Ita  sensisse 
videtur  Augustinus  1.  12  de  Genes.  ad  litt.  c.  35,  et  1.  i  Re- 
tract.  c.  14  (1).  Ita  quoque  post  Augustinum  Bernardus, 
Serm.  3  de  omnibus  sanctis,  n.  2,  ubi  distinctione  prius  facta 
inter  tres  sanctarum  animarum  status,  (primum  in  corpore 
corruptibili,  secundum  sine  corpore,  tertium  in  beatitudine 
consummata;  primum  in  tabernaculis,  secundum  in  atriis, 
tertium  in  domo  Dei),  sic  prosequitur:  «  Sed  unde  hoc  tibi, 
«  o  misera  caro,  o  foeda,  o  fetida,  unde  tibi  hoc?  Animae 
«  sanctae,  quas  propria  Deus  insignivit  imagine,  te  desi- 
«derant...,  et  ipsarum  sine  te  compleri  laetitia,  perfici 
«  gloria,  consummari  beatitudo  non  potest.  Adeo  siquidem 
«  viget  in  eis  desiderium  hoc  naturale,  ut  necdum  tota  earum 
«  affectio  libere  pergat  in  Deum,  sed  contrahatur  quodam 


(1)  Verba  Augustini  1.  c.  de  Genes.  ad  litt.,  haec  sunt:  «  Si  quem 
«  movet,  quid  opus  sit  spiritibus  defunctorum  corpora  sua  in  resurrectione 
«  recipere,  si  potest,  eis  etiam  sine  corporibus  summa  illa  beatitudo  prae- 
«  beri...,  minime  dubitandum  est, . . .  hominis  mentem  post  mortem,  ipsa 
«  carne  deposita  . . . ,  non  sic  videre  posse  incommutabilem  substantiam,  ut 
«  sancti  angeli  vident,  sive  alia  hitentiore  causi,  sive  ideo  quia  inest  ei 
«  naturalis  quidam  appetitus  corpus  administrandi:  quo  appetitu  retardatur 
«  quodammodo  ne  tota  intentione  pergat  in  ilhid  summum  caehim,  quam- 
«  diu  non  subest  corpus  cuius  administratione  appetitus  ille  conquiescat  ». 
Et  L  1  Retract.  c.  14:  «  De  sanctis  omnibus  iam  defunctis,  utrum  ipsi 
«  saltem  dicendi  sint  iam  in  illa  possessione  consistere,  merito  quaeritur  . . . 
«  Adhuc  expectant  etiam  ipsi  redemptionem  corporis  sui. . .  Sed  utrum  ad 
«  contemphmdum  cordis  oculis  veritatem,  sicut  dictum  est,  facie  ad  fa- 
"  ciem,  nihil  ex  hoc  minus  habeant,  non  hic  locus  est  disputando  inqui- 
«  rere  ».  Ubi  vides  Augustinum  non  dubitare  an  nunc  fruantur  animae  san- 
ctorum  visione  Dei,  sed  an  ita  perfecte  sicut  fruentur  post  resurrectionem. 

«  modo,  et  ruo^am  taciat,  dum  inclinantur  desiderio  tui  » (l). 
Haec  Bernardus  opinans  requiri  corpus,  ut  perfecta  sit  ipsa 
beatifica  visio.  beatificusque  amor.  Sed  et  eamdem  deinde 
opinionem  amplexi  sunt  nonnulli  doctores  scholastici,  duce 
Magistro,  1.  4  Sent.  D.  49,  n.  5.  Xam  S.  Bonaventura  in  IV, 
D.  49,  Part.  2,  a.  i,  q.  1  ait :  «  Concedendum  est  quod  glori- 
«  ficatio  corporis  facit  ad  maius  gaudium  . . .  etiam  quantum 
«  ad  intensionem,  non  augendo  habitum,  sed  removendo 
« impedimentum.  Unde  non  facit  ad  augmentum  praemii  es- 
«  sentialis  principaliter,  sed  ex  consequenti  ».  Item  S.  Tho- 
mas,  Suppl.  Q.  93,  a.  i :  «  Anima  separata  naturaliter  appetit 
«  corporis  coniunctionem,  et  propter  hunc  nppetitum...  eius 
«  operatio  qiia  in  Deiini  fertnr  est  minns  intensa.  Et  hoc 
«  est  quod  dicit  Augustinus,  etc.  *. 

Aliter  tamen  seniit  ipse  S.  -Thomas  in  1-2,  Q.  4,  a.  5, 
ubi  censetur  retractasse  id  quod  iunior  in  commentario 
super  Sententias  tradiderat.  Conclusio  enim  eius  est,  quod 
«  cum  in  visione  divinae  essentiae  perfecta  hominis  beati- 
« tudo  consistat,  non  dependet  beatitudo  perfecta  hominis 
«a  corporc'».  Tum  in  responsione  ad  5um  expresse  docet 
quod,  corpore  resnmpto^  heatitudo  crescit,  non  intensive, 
sed  extensive^  pro  quanto  scilicet,  ut  ad  4um  praemiserat, 
«  appetit  anima  sic  frui  Deo,  quod  etiam  ipsa  fruitio  deri- 
«  vetur  ad  corpus  per  redundantiam  sicut  est  possible;  et 
«  ideo,  quamdiu  ipsa  fruitur  Deo  sine  corpore,  appetitus 
«  eius  sic  quiescit  in  eo,  quod  tamen  adhuc  ad  participa- 
«  tionem  eius  vellet  suum  corpus  pertingere  ».  Non  ergo, 
iuxta  Angelicum,  id  faciet  resurrectio,  ut  intensior  sit  in 
anima  visio  et  fruitio  Dei,  sed  solum  ut  bonum  huius 
fruitionis  extendatur  prout  est  possible,  redundando  etiam 
in  corpus  quo  in  sua  natura  anima  perficitur.  Et  sic  sen- 
tiunt  nunc  theologi  communiter,  nec  sane  immerito.  Xam 

(1;  Eodem  ergo  modo  quo  Augustinus,  intelligi  debet  Bernardus  in 
iis  locis  in  quibus  videri  posset  differre  visionem  beatificam  usque  in  iudi- 
cii  diem.  De  qua  re  vide  omnino  notam  Mabillonii  apud  Migne,  P.  L. 
Tom.  183,  col.  46c. 

primo,  si  anima  retardaretur  a  visione  Dei  in  appetendo 
corpus,  retardaretur  etiam  magis  quando  debebit  postea 
occupari  in  resumpto  corpore  administrando.  Praeterea, 
sequeretur  propter  paritatem  rationis,  angelos  a  summa 
sua  beatitudine  aliqualiter  decidere,  quamdiu  in  exteriora 
mittuntur  ministeria.  Adhuc,  nullo  pactoconciliari  potuisset 
in  Christo  status  comprehensoris  cum  summo  illo  dolore 
cui  alter  similis  non  iuit,  quandoquidem  ubi  de  animae 
impedimento  sermo  est,  multo  fortius  impedimentum  erit 
dolor  positivus  quam  simplex  appetitus  nondum  quietatus. 
Denique  hic  redeunt  omnes  rationes  alias  expositae  ubi  de 
visione  intuitiva,  quae  si  intensive  crescere  posset,  hoc 
esset  vel  ex  parte  obiecti,  vel  ex  parte  luminis  gloriae, 
vel  ex  parte  potentiae.  Atqui  ex  nulla.  Non  ex  parte  obiecti, 
quia  obiectum  est  divina  essentia  quae  semper  eadem  im- 
mediate  et  secundum  se  menti  applicatur.  Non  ex  parte 
luminis  gloriae,  quia  lumen  gloriae  proportionatur  gratiae 
quae  post  hanc  vitam  non  crescit.  Neque  demum  ex  parte 
potentiae,  quia  potentia  est  intellectus,  et  quidem  intelle- 
ctus  prout  in  tali  operatione  omnibus  modis  transcendens 
habitudinem  ad  corpus. 

Sic  igitur,  a  primo  instanti  anima  adipiscitur  totam  sub- 
stantiam  beatitudinis,  et  vere  introducitur  in  vitam  aeternam. 
Aeternam  autem  dico,  accipiendo  nunc  aeternitatem  secun- 
dum  duas  notas  ab  aeternitate  divina  participatas,  quae 
sunt  interminabilitas  et  intransmutabilitas.  Propterea  ma- 
ximopere  cavebis  a  grossa  illa  imaginatione  qua  concipe- 
retur  duratio  praedictae  vitae  aeternae  instar  duratiorKs 
temporis  infiniti,  immobilitatemque  eius  per  rnodum  immo- 
bilitatis  quae  apud  nos  quandoque  invenitur.  Est  enim  du- 
plex  immobilitas:  privativa  una,  transcendens  altera.  Sicut 
duplex  quoque  est  indivisibilitas:  una  privativa.  propria 
illius  quod  in  ordine  divisibilium  clauditur,  (quomodo  in- 
divisibile  est  punctum,  in  ipsa  linea  extensionis  exsistens); 
altera  transcendens,  propria  illius  quod  est  extra  totum  genus 
continui  seu  extensi,  (quomodo  indivisibilis  est  anima,  in- 

divisibilis  angelus,  indivisibilis  substantia  ratione  sui).  Sicut 
etiam  duplex  est  incoloratum:  incoloratum  privative,  quod 
cum  sit  de  genere  colorabilium,  colorem  tamen  non  habet^ 
et  hoc  modo  incoloratum  idem  est  ac  nigrum ;  tum  inco- 
loratum  transcendentaliter,  quod  non  est  de  genere  eorum 
quae  colorem  suscipiunt,  et  hoc  modo  incolorata  est  anima, 
incoloratus  sonus,  atque  ita  porro.  Simili  itaque  ratione, 
duplicem  cogitabis  immobilitatem.  Una  est  quae  convenit 
enti  mobili,  quod  cum  sit  in  potentia  ad  motum,  motu  illo 
ad  quem  est  in  potentia,  privatur.  Et  talis  immobilitas  tem- 
pore  mensuratur,  novitque  longitudinem  dierum,  noctium, 
mensium,  annorum,  necnon  et  saeculorum.  Sed  ab  eiusmodi 
immobilitate  tam  distat  immobilitas  altera,  quam  distat  in- 
divisibilitas  puncti  ab  indivisibilitate  spiritus,  et  incolo- 
ratio  animae  ab  incoloratione  nigri.  Nunc  autem,  secundum 
operationem  visionis  intuitivae  in  lumine  gloriae,  et  amoris 
beatifici  in  splendoribus  ipsius  visionis,  nequaquam  nata 
est  moveri  mens,  sed  supra  omnem  mobilium  ordinem,  Deo 
aeterno  aeternali  modo  adhaeret.  Et  ideo,  in  duratione  inef- 
fabiliter  transcendente  omnes  imaginationes,  phantasias, 
experientias,  imo  et  cogitationes  nostras,  est  visio  illa  Dei 
et  omnium  quae  videntur  in  Deo ;  est  et  concomitans  ille 
ardor  vivaxque  fiamma  perpetuae  charitatis. 

§2. 

Sed  praeter  substantiam,  alia  sunt  cogitanda  in  beati- 
tudine  caelesti,  quae  successione  quadam  vel  obtinentur, 
vel  etiam  augentur. 

In  his  est  gaudium  de  societate  sanctorum.  Nam,  utBer- 
nardus  ait,  Serm.  5  de  00.  SS.  n.  6,  si  hic  quoque  ubi  nihil 
perfectionis,  nihil  quietis,  quadantenus  verificatur  dictum 
Psalmistae:  ecce  quam  honiim  et  qiiam  iucundiim  hahitare 
fratres  in  unum,  (quidquid  enim,  sive  interius  sive  exterius 
molestum  occurrit,  ipso  utique  tam  germanorum  consortio 
fratrum,  cum  quibus  est  nobis  cor  unum  et  anima  una  in 

Deum,  tolerabilius  invenitur):  «  quam  dulcior  erit,  quam 
«  delectabilior,  quam  beatior  unio,  ubi  nuUa  suspicio  esse 
« poterit,  nulla  dissensionis  occasio,  ubi  omnes  perfecta 
«  charitas  indissolubili  foedere  colligabit !  »  Quam  utique 
beatior!  Ubi  nonerit  meum  et  tuum,  frigidum  illud  verbum, 
et  quidquid  est  malorum  in  vitam  nostram  invehens.  Ubi 
non  solum  nullus  malus  inter  bonos,  sed  nec  quidquam 
mali  in  bonis  remanebit  admixtum.  Ubi  cuncti  in  sublimi 
visione  Dei  constituti,  indeclinabiliter  iustabuntur  supremae 
normae  omnis  convenientiae,  omnis  ordinis,'et  omnis  recti- 
tudinis.  Ubi  nemo  laedetur,  irascetur  nemo,  nemo  invidebit, 
cupiditas  nulla  exardescet,  nullum  desiderium  honoris  pul- 
sabit,  aut  potestatis  ambitio,  sed  erit  immortalitatis  mu- 
nere  vita  iucunda!  «  Collaiida,  inquit  (1),  lerusalew ,  Do- 
«  minum.  Quid  enim  factura  es,  o  lerusalem  ?  Transiet 
«  certe  et  labor  et  gemitus.  Quid  factura  es?  An  in  illis 
«  operibus,  quamvis  bonis  et  de  misericordia  venientibus, 
«  exerceri  te  adhuc  oportet?  Considera  numerum  tuum, 
«  considera  undique  societatem  tuam;  vide  utrum  aliquis 
« esuriat,  cui  porrigas  panem;  vide  si  aliquis  sitiat,  cui  des 
«  calicem  aquae  frigidae ;  vide  utrum  aliquis  modo  apud  te 
«  peregrinus  est,  quem  hospitio  recipias ;  vide  utrum  ali- 
«  quis  sit  aeger,  quem  visites;  vide  utrum  aliquis  litiget, 
«  quem  concordes ;  vide  utrum  aliquis  moriatur,  quem  se- 
«  pelias.  Quid  ergo  factura  es  ?  Collauda,  leriisalem,  Do- 
»  minum;  ecce  hoc  est  negotium  tuum.  Sicut  solet  in  ti- 
« tulis  scribi:  Utere  felix:  Collauda,  lerusalem,  Dominum ». 
O  lerusalem  quae  aedificaris  utcivitas!  O  de  qua  scriptum 
est  quod  participatio  tua  est  in  idipsum,  pro  quanto  scilicet 
omnes  cives  tui,  etsi  supra  numerum  arenae  maris  multi- 
plicati,  etsi  gratia  dispares,  meritis  inaequales,  et  in  diver- 
sissimis  mansionum  gradibus  coUocati,  inter  sese  tamen 
intime  communicant,  et  in  unam  compactam  atque  con- 
cordissimam    assurgunt    societatem!  Haec  est  beata    com- 

(1)  Augiistinus,  Enarrat.  in  Ps.  147,  n.  6. 

munio  sanctorum  quae  in  Evanp^elio  annuntiatur  cum  di- 
citur  quod  lesus  moriturus  erat  ut  filios  Dei  qui  erant  di- 
spersi,  congregaret  in  unum  (1),  et  alibi,  quod  congrega- 
bunt  electos  eius  a  quatuor  ventis,  a  summis  caelorum 
usque  ad  terminos  eorum  (2),  et  alibi:  «  Tu,  Pater,  in  me,  et 
«  ego  in  te,  ut  et  ipsi  in  nobis  unum  sint  »  (3).  Sed  gaudium 
hoc  de  societate  sanctorum  nondum  est  consummatum,  quia 
nondum  est  completus  numerus  electorum  in  superna  fe- 
licitate  locandus.  Imo  quotidie  crescit,  quia  quotidie  novae 
animae  intrant  civitatem  gloriae,  apponunturque  ad  populum 
suum,  usquedum  veniente  die  novissimo,  plenissime  adim- 
pleatur  illud:  Laitda,  leriisalem,  Dominnm;  lauda  Deum 
tuum,  Sion,  quoniam  confortavit  seras  portarum  tuarum. 
«  Vectium  confirmatio  non  est  portarum  apertarum,  sed 
«  clausarum.  Conclusam  lerusalem  dicit  laudare  Dominum... 
«  Xemo  exeat,  nemo  intret. ..  Tantummodo  esto  in  numero 
•  virginum  quae  portarunt  oleum  secum...  Caeterae  fatuae 
« excludentur.  Nam  hoc  habes  in  Evangelio:  Claudetur 
«  ostium,  et  stabunt  et  clamabunt :  aperi  nobis,  et  non  ape- 
«  rietur:  Quoniam  confirmavit  vectes  portarum  tuariim. 
«  Secura  sta,  secura  lauda,  sine  fine  lauda.  Fortiter  clausae 
«  sunt  portae  tuae ;  non  exit  amicus,  non  intrat  inimicus » (4). 
Ergo  usque  nunc  continuo  augetur  accidentale  gaudium 
communionis  sanctorum.  Ultimum  vero  beatitudinis  com- 
plementum  exspectatur  in  resurrectione  mortuorum.  Sed 
de  resurrectione  proprius  ac  specialis  habebitur  articulus 
statim  post  absolutam  praesentem  disputationem  de  ani- 
mabus  separatis,  in  qua  solum  dicendum  superest  de  rela- 
tionibus  intercedentibus  inter  ipsas  et  nos  adhuc  in  corpore 
manentes.  Quae  quidem  quaestio  nunc  est  compendiose 
exponenda,  ut  sequitur. 


(1)  Toan.  XI-52. 

(2)  Matth.  XXIV-31. 

(3)  loan.  XVII-21. 

(4)  August.  Enarr.  in  Ps.  147,  n.  9-13. 

DE  HABITUDINE  DEFUNCTORUM  AD  VIVOS 
ET  VIVORUM  AD  DEFUNCTOS. 

Nota  in  primis,  consulto  hic  ''idhiberi  nomen  defunclo- 
Yum,  potius  quam  mortuorum,  ut  scilicet  sub  talis  gene- 
ralitate  vocabuli  (quo  nihil  aliud  designatur  nisi  status 
eorum  qui  vita  quae  apud  nos  est  iam  functi  sunt),  venire 
possint  etiam  animae  cum  Christo  in  coelo  regnantes;  iis 
enim,  utpote  vita  vera  atque  aeterna  iam  fruentibus,  mi- 
nime  conveniret  mortuorum  appellatio.  Nunc  autem  condi- 
tionem  defunctorum  revera  participant  illi  omnes  quos 
exutos  corpore  futurum  saeculum  excepit,  sive  in  coelo  sint, 
sive  in  purgatorio,  sive  in  inferno.  Et  secundum  hanc  de- 
nominationis  amplitudinem  praesens  quaestio  currit,  in  qua 
ad  duo  capita  consideratio  tota  reducitur.  Primo,  de  habi- 
tudinedefunctorum  ad  vivos,  tam  quoad  cognitionem  eorum 
quae  apud  nos  aguntur,  quam  quoad  auxilium  quo  nos 
iuvare  possunt.  Secundo,  de  habitudine  vivorum  ad  de- 
functos,  sive  ut  religioso  cultu  prosequendos,  sive  ut  suf- 
fragiis  sublevandos. 

§  1. 

De  habitudine  defanctorum  ad  vivos  quoad  cognitionem 
eorum  quae  apud  nos  aguntur. 

Qua  in  re  distinguere  oportet  cognitionem  quam  secun- 
dum  solum  naturae  ordinem  animae  separatae  per  seipsas 
habent,  tum  cognitionem  quam  contingenter  ab  aliis  acci- 
pere  possunt,  tum  denique  cognitionem  gloriae  quae  solis 
beatis  est  propria. 

Porro  secundum  naturalem  cognitionem  nesciunt  animae 
separatae  ea  quae  hic  aguntur.  «  Et  huius  ratio  est  quia 
«  anima  separata  cognoscit  singularia  per  hoc  quod  quodam 
«  modo  determinata  est  ad  illa,  vel  per  vestigium  alicuius 
«  praecedentis  cognitionis  seu  affectionis,  vel  per  ordinatio- 

«  nem  divinam.  Animae  autem  mortuorum  secundum  ordi- 
«  nationem  divinam  et  secundum  modum  essendi  segregatae 
«  sunt  a  conversatione  viventium,  et  coniunctae  conversa- 
«  tioni  spiritualium  substantiarum  quae  sunt  a  corpore  sepa- 
«  rate ;  unde  ea  quae  apud  nos  aguntur  ignorant. . .  Et  hanc 
«  rationem  assignat  Gregorius  1.  12  Moralium  c.  14  dicens: 
«  Mortiii,  vita  in  carne  viventinm  post  eos  qualiter  dispo- 
«  natnr,  nescinnt,  quia  vita  spiritus  longe  est  a  vita  car- 
«  nis,  et  sicut  corporea  atque  incorporea  diversa  sunt  ge- 
«  nere,  ita  sunt  distincta  cognitione.  Et  hoc  etiam  Augustinus 
«  videtur  tangere,  1.  de  cura  pro  mortuis  c.  13,  dicens  quod 
«  aniniae  niortuorurn  rebus  viventiiim  non  intersunty>[\). — 
Cum  hoc  tamen  stat,  quod  facta  viventium  quae  per  seipsos 
mortui  naturaliter  non  cognoscunt,  per  alios  cognoscere 
possint,  videlicet  vel  per  anim'as  eorum  qui  hinc  ad  eos 
accedunt,  vel  per  angelos  seu  daemones,  vel  etiam  Spiritu 
Dei  revelante  (2).  —  In  omni  autem  modo,  animarum  beata- 
rum  exsors  et  specialis  plane  ratio  est,  eo  quod  supra  con- 
ditionem  naturae  elevantur  per  lumen  gloriae.  NuUi  enim 
.  intellectui  beato  deest  quin  cognoscat  in  Verbo  omnia  quae 
ad  se  spectant,  ut  dicit  Angelicus  in  tertia  Parte,  Q.  10,  a.  2. 
Unde  sequitur.  beatos  cognoscere  /;/  Verho  vota  et  orationes 
hominum  qui  ad  eorum  auxilium  confugiunt,  imo  et  omnia 
ad  quae  legitirnum  eorum  desiderium  sese  potest  extendere. 
Nec  obstat  quod  Augustinus  in  1.  de  cura  pro  mortuis  c.  13, 
de  hoc  dubitare  videatur,  ea  scilicet  ratione  nixus,  quod  a 
matre  sua  in  tristitiis  non  visitabatur  sicut  quando  ipsa  vi- 
vebat,  cum  tamen  admitti  non  posset,  ipsam  factam  esse  vita 
feliciore   crudelem  (3).   Bene    enim    respondet    S.  Thomas: 

(1)S.  Thom.  Prima  Parte,  Q.  89,  a.  8. 

(2)Ibid.  ad  l.tun 

(3) «  Si  rebus  viventium  interessent  animae  mortuorum. ..  me  ipsum  pia 
«  mater  nulla  nocte  desereret,  quae  terra  marique  secuta  est  ut  mecum 
«  viveret.  Absit  enim  ut  facta  sit  vita  feliciore  crudelis,  usque  adeo  ut 
«  quando  aliquid  angit  cor  meum,  nec  tristem  filium  consoletur,  quem  di- 
« lexit  unice,  quem  nunquam  voluit  moestum  videre  x.  August.  1.  de  cura 
pro  mortuis  gerenda,  c.  13. 

«  Magis  videtur  secundum  sententiam  Gregorii,  quod  ani- 
«  mae  sanctorum  Deum  videntes,  omnia  praesentia  quae 
«  hic  aguntur  cognoscant.  Sunt  enim  angelis  aequales,  de 
«  quibus  etiam  Augustinus  asserit  quod  ea  quae  apud  vivos 
«  aguntur,  non  ignorant.  Sed  quia  sanctorum  animae  sunt 
«  perfectissime  iustitiae  divinae  coniunctae,  nec  tristantur, 
«  nec  rebus  viventium  se  ingerunt  nisi  secundum  quod  iusti- 
«  tiae  divinae  dispositio  exigit »  (1). 

Haec  de  habitudine  qua  defuncti  se  habent  ad  vivos  quoad 
cognitionem.  Utrum  vero  ita  se  habeant  ad  illos,  ut  eis  pos- 
sint  aliquatenus  auxiliari,  restat  inquirendum. 

De  habitudine  defunctorum  ad  vivos  quoad  auxilia  quibus 
eos  iuvare  possunt.  In  quo  quidem  manifestum  est  opus  esse 
distinctione:  distinctione,  inquam,  inter  damnatos  et  sanc- 
tos,  et  iterum  inter  sanctos  qui  vel  in  purgatorio  sunt,  vel 
in  paradiso. 

Nunc  igitur,  quod  attinet  ad  damnatos,  liquido  constat 
nihil  nos  ab  eis  adiuvari  posse,  cum  non  sint  in  statu  inter- 
cedendi  apud  Deum,  et  obtinendi  aliquid  ab  eo  sive  pro  se 
sive  pro  aliis,  et  aliunde  in  malo  obstinati,  nullius  affectus 
charitatis  capaces  exsistant.  Et  hic  obiter  nota,  non  esse 
contra  ultimam  hanc  assertionem  id  quod  Luc.  XVI-27,  le- 
gitur  de  divite  epulone,  qui  in  inferno  positus  volebat  mitti 
Lazarum  ad  quinque  fratres  suos,  ut  testaretur  illis  ne  et 
ipsi  venirent  in  locum  tormentorum.  Quidquid  enim  aliqui 
pro  sua  particulari  opinione  senserint,  omnino  dicendum 
videtur,  nihil  plus  ibi  esse  quam  parabolam.  Porro,  ut  iam 
notatum  est,  plura  in  parabolis  sunt  sohim  ad  constructio- 
nem  facti  sub  quo  doctrina  vel  moralis  monitio  intimanda 
intenditur.  Et  sic  est  in  hoc  loco,  ubi  non  introducitur  pe- 
titio  epulonis  soUiciti  de  salute  fratrum,  nisi  ut  poni  possit 
in  ore  Abrahae  haec  ad  nos  directa  admonitio:  Habcnt  Moy- 
sen  et  Prophetas,  aiidiant  illos.  Et  iterum:  Si  Moysen  et 
Prophetas  non  audinnt,  neque  si  quis  ex  mortuis  resurre- 

(1)S.  Thom.  ubi  supra. 

xcrit,  crcdent.  Quatenus  scilicet  satis  nobis  esse  debet 
authenticum  Ecclesiae  magisterium  et  regimen,  et  frustra 
expectaremus  extraordinarias  revelationes  seu  apparitio- 
nes,  si  nobis  ordinaria  et  communia  media  non  sutficiunt, 
multoque  magis  si  negliguntur,  vel  etiam  contemnuntur. 
Cum  igitur  de  damnatis  nuUa  in  praesenti  quaestio  esse 
possit,  nuUa  quoque,  sed  sensu  inverso,  possibilis  dubitatio 
est  de  animabus  beatis  in  paradiso.  Has  enim  beatas  animas 
suffragio  suo  nos  iuvare  apud  Deum,catholica  doctrina  est, 
et  non  in  sola  Traditione  fundata,"verum  etiam  in  Scripturis 
tum  Veteris  tum  Novi  Testamenti.  Nam  2  Mach.  XV-14,  re- 
fertur  visio  ludae  Machabaei  qui  vidit  Oniani. . .  maniis  pro- 
tendenteni  orare  pro  popnlo  ludaeoruni,  aliumque  virum 
aetate  et  gloria  mirabilem,  quem  designans  Onias  dixit:  Hic 
est  fratrum  aniator  et  populi  Israel ;  hic  est  qui  multuni 
orat  pro  populo  et  universa  'sancta  civitate,  leremias  pro- 
pheta  Dei.  Cuius  etiam  oratio  protinus  ostenditur  exaudita, 
in  hoc  quod  subditur :  Extendisse  leremiani  dextram,  et  de- 
disse  ludae  gladiuni  aureum,  dicentem:  Accipe  sanctuni 
gladium  munus  a  Deo,  in  quo  deiicies  adversarios  populi 
mei  Israel.  Et  ista  quidem  ad  ea  tempora  referuntur,  in 
quibus  animae  Patrum  adhuc  in  limbis  detinebantur,  et  non- 
dum  fruebantur  visione  Dei.  Quanto  ergo  magis  vera  erunt, 
ex  quo  aperta  fuit  sanctorum  via,  et  sancti  in  patria  nunc 
degentes,  Deo  sunt  propinquissimi !  Unde  Scripturae  N.  T. 
aperte  nos  edocent  communionem  Ecclesiae  triumphantis 
cum  militante  sub  uno  capite  Christo,  Heb.  XII-23,  Eph.  11-19, 
et  IV- 16.  Communio  autem  ista  necessario  exigit  ut  membra 
pro  invicem  sollicita  sint,  seque  invicem  iuvent,ut  apostolus 
docet  Rom.  XII-4,  et  i  Cor.  XII  per  totum.  Sed  nec  in  aliquo 
alio  sollicitudo  triumphantium  in  coelis  pro  hobis  in  terra 
peregrinantibus  consistere  potest,  quam  in  intercessionibus 
apud  Deum,  et  ideo,  Apocal.  V-8,  sermo  est  de  phialis  aureis 
plenis  odoramentorum,  quae  sunt  orationes  sanctorum.  Ve- 
rum  plenissima  demonstratio  hic  sumitur  ex  divina  Tradi- 


DE   IIABITUDINE    DEFUNCTORUM   AD   VIVOS   ETC  145 

tione,  cuius  monumenta  caeteroquin  sat  nota,  transcribere 
nunc  non  vacat  (1). 

Remaneret  ergo  dubium  de  animabus  purgatorii.  Quo- 
niam,  dicet  fortasse  quispiam,  si  animae  illae  seipsas  iuvare 
non  possunt,  multo  minus  iuvare  poterunt  alios.  Sed  absit 
ut  in  hanc  opinionem  quae  communi  fidelium  sensui  plane 
repugnat,  abeamus.  Re  enim  vera,  ratio  superius  desumpta 
ex  communione  sanctorum  omnino  universalis  est,  et  vincu- 
lum  charitatis  quo  Ecclesia  patiens  cum  Ecclesia  militante 
iungitur,  etiam  comprehendit.  Itaque  sic  nos  et  animae  illae 
mutuam  praestamus  operam,  dum  nos  pro  illis,  illae  pro 
nobis  orant,  quomodo  viventes  oramus  pro  invicem  ut  sal- 
vemur.  Nec  ab  illo  charitatis  officio  animas  purgantes  im- 
pedire  potest  poenarum  acerbitas,  quia  ut  iam  notatum  est, 
ratio  propter  quam  in  hac  vita  intentio  mentis  per  doloris 
intensitatem  impeditur,  locum  amplius  non  habet  post  cor- 
ruptibilis  huius  corporis  depositionem.  Rursus  nulla  dedu- 
ceretur  consequentia  ex  hoc  quod  ea  quae  hic  aguntur,  igno- 
rant.  Nam  praeterquam  quod  de  iis  quae  per  seipsas  cogno- 
scere  non  valent,  per  suos  angelos  fieri  possint  certiores: 
«  dicendum  quod  animae  mortuorum  possunt  habere  curam 
«  de  rebus  viventium,  etiamsi  ignorent  eorum  statum,  sicut 
«  nos  habemus  de  mortuis,eis  suffragia  impendendo,quamvis 
«  eorum  statum  ignoremus  » (2).  Denique  non  est  cur  ratione 
dubitandi  superius  posita  movearis,  quia  dato  etiam  quod 
purgantes  animae  nihil  possent  pro  aliis  in  eo  ordine  in  quo 
sunt  impotentes  pro  semetipsis,  videlicet  in  ordine  impe- 
trandi  a  Deo  remissionem  poenae  temporalis,  adhuc  nuUa, 
et  ne  apparens  quidem  causa  esset,  propter  quam  non  va- 
leret  earum  intercessio  quoad  omnia  bona  propria  viatoribus 
in  quantum  huiusmodi,  quorum  respectu  indigentes  amplius 
non  sunt,  nos  autem  quam  maxime. 


(l)Vide  Bellarminum,  de  Ecclesia  triumphante  1.  1,  c.  18. 
(2)S.  Thom.  in  prima  Parte.  Q.  89,  a.  8  ad  l.um 

De  Novissimis  10 

§2. 

De  habitudine  vivorum  ad  defunctos,  sive  ut  religioso  cultu 
prosequendos,  sive  ut  suffragiis  sublevandos. 

De  cultu  sanctorum  principia  posita  sunt  in  tractatu  de 
Verbo  incarnato,  ubi  de  adoratione  Christi.  Sane  vero,  super 
quamlibet  specialem  excellentiam  fundatur  debitum  spe- 
cialis  quoque  cultus  seu  reverentiae.  In  hoc  autem  specia- 
liter  excellunt  animae  sanctae  quae  ex  hoc  saeculo  transie- 
runt,  quod  immobiliter  coniunguntur  Deo  auctori  gratiae 
et  gloriae.  Et  huic  excellentiae  quae  eis  est  exclusive  pro- 
pria,  respondet  cultus  religiosus  quo  eas  prosequimur,  ho- 
norando,  invocando,  et  quolibet  modo  nostram  submissio- 
nem  protestando.  Caeterum,  quod  cultus  ille  qui  defertur 
sanctis,  alius  omnino  rationis  sit  a  supremo  latriae  cultu 
qui  soli  Deo  debetur,  evidenter  videbit  quisquis  calumniis 
Protestantium  totus  non  praeoccupatur,  et  voluntaria  obcae- 
catione  circa  Ecclesiae  doctrinam  ac  disciplinam  totus  non 
caligat.  Item,  quod  implorata  sanctorum  intercessio,  nedum 
in  aliquo  deroget  mediationi  Christi,  eam  potius  commen- 
det  quam  plurimum,  alibi  quoque  ostensum  est,  cum  de  sa- 
crificio  Eucharistiae  et  de  missis  in  honorem  sanctorum 
ageretur.  Vide  ibi  dicta. 

Similiter  de  suffragiis  quibus  animae  purgatorii  a  nobis 
viatoribus  sublevari  possunt,  sat  multa  antiquae  traditionis 
testimonia  in  superioribus  allata  sunt.  Sed  et  principia  gene- 
ralia  fuerunt  exposita  in  tractatu  de  sacramentis,  ubi  de 
excommunicatione  et  de  indulgentiis,  et  iterum  ubi  de  sa- 
crificio  missae,  nec  in  praesentiarum  aliquid  specialiter  ad- 
dendum  occurrit. 

Quod  autem  attinet  ad  sepulturam  per  quam  defunctis 
ultima  in  hoc  mundo  mansio  paratur,  dicendum  est  cum 
S.  Thoma,  Suppl.  Q.  71,  a.  11,  quod  exsequiarum  cultus  ad- 
inventus  est  et  propter  vivos  et  propter  mortuos.  Propter 
vivos  quidem,  ad  solatium.  Propter  mortuos  vero,  ut  vivi 

inspicientes  defunctorum  sepulcra,  eorum  memoriam  reti- 
neant,  et  pro  eis  orent.  «  Unde  et  monumentum  a  memoria 
«  nomen  accepit;  dicitur  enim  monuinenhim  qii3.si  monens 
«  mentemy  ut  dicit  Augustinus  in  1.  de  cura  pro  mortuis 
«  agenda,  c.  4».  Insuper,  in  eodem  cultu  adstruitur  resur- 
rectionis  fides.  Qua  de  causa  videmus  antiquos  iustos  spe- 
cialiter  curasse  de  possessione  sepulcri  (Genes.  XXin-9),  et 
de  sua  sepultura  mandasse  filiis  suis  (Genes.  XLIX-29,  et 
L-21),  volentes  sepeliri  in  terra  promissionis,  ubi  credebant 
nasciturum,  moriturum,  et  resurrecturum  Christum,  qui  fu- 
turus  erat  primitiae  dormientium.  At  nos  terra  dormitionis 
nunc  manet  figurata  per  agrum  illum  figuli,  quem  pretio 
sanguinis  emerunt  principes  sacerdotum  in  sepulturam  pe- 
regrinorum,  Matth.  XXVII-7.  Vere  enim  ager  est  sanguinis 
simul  et  ager  figuli.  Ager  quidem  sanguinis  quia  ibi  requie- 
scunt  christiani  in  spe  iam  propalata  per  crucem  et  san- 
guinem  Christi.  Ager  vero  figuli,  quia  ibi  figulus  creatorque 
omnium  qui  olim  de  limo  terrae  plasmavithominem,iacentia 
corpora  nostra  reformabit  configurata  corpori  Filii  dile- 
ctionis  suae.  Et  hoc  quidem  quando  venerit  resurrectionis 
dies ;  de  qua  resurrectione,  caeteris  praetermissis,  iam  nunc 
agendum  est. 


CAPUT  TERTIUM 

QUAESTIO   VII. 
DE  RESURRECTIONE  MORTUORUM. 

«  Tristis  factus  es  de  sepulto  charissimo  tuo,  quia  non 
«  statim  audisti  v^ocem  eius.  Vivebat,  mortuus  est ;  sentiebat, 
« iam  non  sentit;  non  interest  gaudiis  et  laetitiae  vivorum! 
<^  Numquid  plangeres  semen,  quando  arares  ?  Si  ergo  esset 
«  quisquam  ita  rerum  imperitus,  qui  quando  effertur  semen 
« in  agrum,  et  in  terram  mittitur,  et  fracta  gleba  sepelitur; 
«  si  ergo  esset  quisquam  ignarus  rerum  etiam  prope  futura- 
«  rum,  qui  plangeret  triticum,  quia  meminisset  aestatis,  et 
«  cogitaret  apud  se  dicens:  Hoc  frumenttim  quod  modo  se- 
« pttltum  est,  quanto  labore  messum,  apportatum,  tritura- 
«  tum,  purgatum,  servabatur  in  horreo,  videbamus  eius 
«  decorem,  et  gratulabamur ;  modo  ablatum  est  ab  oculis 
'^nostris;  terram  exaratam  video,  frumentum  vero  nec  in 
«  horreo,  nec  hic  cerno . . .,  quomodo  irrideretur  a  quibuslibet 
« indoctis,  sed  in  illa  re  non  indoctis,  imperitis  quidem  alia- 
«  rum  rerum,  peritis  autem  illius  rei  quam  plangeret  ille 
«  deformiter  imperitus !  Et  quid  ei  dicerent  illi  qui  scirent, 
«  si  forte  propterea  ipse  plangebat,  quia  nihil  horum  sciebat  ? 
«  Noli  esse  tristis.  Hoc  quod  sepelivimus  certe  iam  non  est 
« /;/  horreo,  non  est  in  manibus  nostris.  Veniemus  ad 
«  agrum  hunc,  et  delectabit  te  videre  speciem  segetis,  ubi 
«  nunc  plangis  nuditatem  arationis.  IUe  qui  noverat  quid 
«  esset  de  frumento  venturum,  et  in  ipsa  aratione  gauderet. 
« lUe  vero  incredulus  vel  potius  insipiens,  et  ut  verius  dicam, 

« inexpertus,  plangeret  forsitan  primo,  sed  experto  credens 
«  consolatus  abscederet,  et  futuram  messem  cum  experto 
« speraret.  Sed  solent  videri  per  annos  singulos  messes; 
«  generis  autem  humani  una  ultima  in  fine  saeculi  messis 
«  assurget.  Ostendi  nunc  oculis  non  potest,  sed  de  uno  prin- 
«  cipali  grano  (Christo)  datum  est  experimentum  . . .  Quan- 
«  quam  et  omnis  creatura  loquitur  resurrectionem,  si  surdi 
«  non  sumus;  unde  coniicere  debemus  quid  in  fine  semel  de 
«  genere  humano  facturus  est  Deus,  cum  tot  similia  quo- 
«  tidie  videamus . . .  Unde  abeunt,  unde  redeunt  frondes  ar- 
«boribus?  in  quae  secreta  discedunt,  de  quibus  secretis 
«  adveniunt?...  Attendunt  haec  qui  agrum  colunt.  Et  qui 
«  non  colunt,  quia  in  urbe  semper  vivunt,  de  hortis  certe 
«  vicinis  urbi  cognoscant  contemptibilia  quaeque  purga- 
«  menta  civitatis  quibus  studiis  serventur,  a  quibus  etiam 
« pretio  comparentur,  quo  portentur.  Certe  iam  contem- 
«  ptibilia,  exinanita  omni  utilitate  ab  inexpertis  possent 
«  putari.  Et  quis  dignatur  stercus  intueri?  Quod  intueri 
«  homo  horret,  servare  curat.  Illud  ergo  quod  consumptum 
« iam  et  abiectum  videbatur,  redit  in  pinguedinem  terrae, 
«  pinguedo  in  succum,  succus  in  radicem;  etquodde  terra 
« in  radicem  transit,invisibilibus  accessibus  migrat  in  robur, 
«  distribuitur  per  ramos,  a  ramis  in  germina,  a  germine 
« in  fructus  et  folia.  Ecce  quod  horrebas  in  putredine  ster- 
«  coris,  in  arboris  fecunditate  et  viriditate  miraris  ».  Et  hu- 
cusque  quidem  Augustinus  (1),  exemplis  quibusdam  osten- 
dens  quid  erit  in  illa  resurrectione  mortuorum  quam  firma 
fide  credimus,  et  spe  certissima  in  fine  temporum  futuram 
exspectamus. 

De  qua  cum  sermo  nunc  nobis  esse  debeat,  omnis  nostra 
consideratio  convenienter  reducetur  ad  quatuor  illa  capita 
quae  assignat  S.  Thomas  in  Suppl.  Q.  75-86.  Primo  de  facto 
futurae  resurrectionis.  Secundo  de  tempore  et  modo.  Tertio 
de  termino  a  quo.  Quarto  demum  de  termino  ad  quem,  tam 

(1)  Serm.  361,  n.  9-11. 

quoad  identitatem  corporum  resurgentium  cum  corporibus 
quae  erant  prius,  quam  quoad  diversitatem  condit^*onis  eo- 
rumdem  sive  in  electis  sive  etiam  in  damnatis.  Ex  his  enim 
quatuor  per  ordinem  iam  declarandis,  totius  pendet  intel- 
ligentia  quaestionis.  —  Prae  primis  igitur,  fundamenti  loco 
sit  sequens  propositio. 

THESIS  X. 

Putura  est  secundum  Scripturas  in  consummatione  tem- 
poram  generalis  omnium  ad  vitam  indestructibilem  resurre- 
ctio,  per  quam  pro  statu  flnali  totius  universi  perfectio  hu- 
manae  speciei  restaurabitur,  et  homo  integer  in  anima  et 
corpore,  propriorum  factorum  aut  praemium  reportabit  aut 
poenam. 

§   1. 

De  resurrectione  mortuorum  duo  principalia  in  Evan- 
gelio  occurrunt  testimonia.  Unum,  loan.  V-28:  Veiiit  hora 
in  qua  omnes  qui  in  monumentis  siint,  aiidient  vocem 
Filii  Dei.  Et  procedent  qui  bona  fecerunt,  in  resurrectio- 
nem  vitae,  qui  vero  mala  egerunt,  in  resurrectionem  iu- 
dicii.  Alterum,  Marc.  XII-26,  cum  parallelis  apud  Mat- 
thaeum  et  Lucam,  ubi  respondens  Christus  Sadducaeis,  ait: 
De  mortuis  autem  quod  resurgant,  non  legistis  in  libro 
Moysi,  super  rubum  quomodo  dixerit  illi  Deiis  inquiens: 
Ego  sum  Deus  Abraham,  et  Deus  Isaac,  et  Deus  lacob? 
Non  est  Deus  mortuorum,  sed  vivorum.  Vos  ergo  multum 
erratis.  Quo  quidem  in  loco,  aperta  sane  est  futurae  resur- 
rectionis  asseveratio,  et  tantummodo  dubium  occurrit  de 
bonitate  rationis  qua  utitur  Dominus,  ut  hanc  veritatem 
demonstret.  Nam  praeterquam  quod  in  W .  T.  multa  alia 
erant  testimonia  minime  ambigua,  et  non  implicite  tantum, 
verum  etiam  expressis  verbis  errorem  Sadducaeorum  ex- 
cludentia,  (velut  lob  XIX-25,  Dan.  XII-2,  Isai.  XXM-19), 
argumentum  forsitan  videri  posset  non  concludere.  Ad  hoc 

enim  ut  non  esset  mortuorum  Deus,  sed  viventium,  suffi- 
ciebat  immortalitas  animae  in  Abraham  et  Isaac  et  lacob. 
Aut  si  opus  erat  et  resurrectione  corporis,  quomodo  tunc 
non  Deus  mortuorum,  Deus  xAbraham  et  Deus  Isaac  et 
Deus  lacob,  cum  isti  tres  ipso  tempore  quo  in  rubo  Moy- 
ses  divinam  vocem  audiebat,  certo  certius  dormirent  in 
pulvere  sepulcri?  —  Sed  dicendum,  ars^umentum  Christi 
fuisse  ad  hominem,  et  hac  ratione  efficacissimum.  Saddu- 
caei  namque  nullos  alios  libros  admittebant  praeter  libros 
Moysis,  et  praeterea,  eatenus  praecise  resurrectionem  cor- 
porum  reiiciebant,  quatenus  animae  immortalitatem  infi- 
ciabantur  (1).  <^  Supra  diximus  Sadducaeos,  nec  angelum, 
«  nec  spiritum,  nec  resurrectionem  corporum  confitentes, 
«  animarum  quoque  interitum  praedicasse.  Hi  quinque  tan- 
« tum  libros  Moysis  recipiebant,  prophetarum  vaticinia 
«  respuentes.  Stultum  ergo  erat  inde  proferre  testimonia, 
«  cuius  auctoritatem  non  sequebantur.  Porro  ad  aeternita- 
« tem  animarum  probandam.  de  ^loyse  ponit  exemplum: 
«  Ego  stmi  Deus  Abrakam,  et  Deus  Isaac,  et  Deus  lacob. 
«  Statimque  infert:  Xoii  est  mortuormn  Deus,  sed  vive.n- 
<  tiuin,  ut  cum  probaverit  animas  permanere  post  mortem, 
« (neque  enim  poterat  fieri  ut  eorum  esset  Deus,  qui  ne- 
« quaquam  subsisterenti,  consequenter  introduceretur  et 
«  corporum  resurrectio,  quae  cum  animabus  bona  malave 
«  gesserunt »  (2).  —  Quanquam  si  subtilius  res  inspiciatur, 
non  ad  hominem  tantum,  verum  etiam  absolute  demon- 
stretur  resurrectio.  «  Dicendum,  inquit  S.  Thomas  Suppl. 
«  Q.  75,  a.  1  ad  2um^  quod  anima  Abraham  non  est  proprie 
« loquendo,  ipse  Abraham,  sed  est  pars  eius,  et  sic  de  aliis. 
«  Unde  vita  animae  Abrahae  non  sufficeret  ad  hoc  quod 
«  Abraham  sit  vivens,  vel  quod  Deus  Abraham  sit  Deus 
«  viventis,  sed  exigitur  vita  totius  coniuncti,  scilicet  animae 
«  et  corporis.  Quae  quidem  vita,  quamvis  non  esset  actu, 
«  quando  verba  proponebantur,  erat  tamen  in  ordine  utrius- 

(1)  Vide  omnino  Act.  XXIII,  6-8. 

(2)  Hieronym.  in  Matth.  XXII-31. 

« que  partis  ad  resurrectionem  ».  Accedit  demum  quod 
quidquid  est  futurum  quoad  nos,  praesens  est  apud  Deum, 
cui  iam  vivit  omne  id  quod  aliquando  evocandum  est  vel 
revocandum  ad  vitam.  Et  ideo  signanter  addit  Dominus 
apud  Lucam,  XX-38:  Non  est  morUiorum,  sed  viventinm ; 
omnes  enim  vivunt  ei. 

Sed  et  de  eadem  mortuorum  resurrectione,  tum  in  li- 
bro  Actuum  (1),  tum  in  Pauli  epistolis  (2),  frequentissima 
prostant  testimonia,  eaque  sane  notiora  quam  ut  indi^eant 
singillatim  recenseri.  Imo  tam  manifeste  tamque  instanter 
praedicabatur  ab  apostolis  hoc  do,gma,  gentili  philosophiae 
per  omnia  contrarium,  ut  primaevi  haeretici,  ne  statim 
per  expressam  apertamque  eius  negationem  deprehende- 
rentur,  ad  sensus  allegoricos  illud  trahere  studerent:  Ex 
qttihus,  inquit  Paulus  2  Tim.  11-18,  est  Hymenaeus  et  Phi- 
letus  qui  a  veritate  exciderunt,  dicentes  resurrectionem  esse 
iam  factam,  factam  scilicet  in  animarum  renovatione  ac  re- 
generatione  a  morte  peccati  ad  vitam  iustitiae.  Contra  quam 
perversam  interpretationem,  in  symbolo  apostolorum  habe- 
tur:  Credo...  carnis resurrectionem ,  vitam  aeternam,  amen. 

Quod  autem  omnium  hominum,  tam  bonorum  quam 
malorum,  futura  sit  haec  resurrectio,  ostenditur  primo  ex 
Act.  XXIV-15,  ubi  accusatus  Paulus  coram  Felice  praeside, 
ait:  Spem  habens  in  Deum,  quam  et  hi  ipsi  (Pharisaei  me 
accusantes)  exspectant,  resurrectionem  futuram  iustorum 
et  iniquorum.  In  hoc  et  ipse  studeo  sine  offendiculo  con- 
scientiam  habere  ad  Deum  et  ad  homines  semper.  Osten- 
ditur  praeterea,  quia  etsi  soleat  apostolus  in  epistolis  suis 
agere  de  sola  resurrectione  iustorum  (3),  quae  et  beata  spes 

(1)  Act.  XVII,  XXIII,  XXI V^  XXVI. 

(2)  Rom.  VI-5  —  1  Cor.  XV  per  totum  —  Philipp.  III-ll  —  1  Thess. 
IV-15  —  2  Tim.  11-18  —  Heb.  VI-35,  etc. 

(3)  Nisi  forte  excipiatiir  locns  ille  1  Cor.  X\'-o4,  ubi  secundum  vulga- 
tam  legimus:  Omnes  quidem  resurgemiis,  sed  non  omnes  imniiifnhimur. 
Et  sensus  esset,  omnes  quidem  homines  tam  bonos  quam  malos  resurre- 
cturos  esse,  sed  non  omnes  immutandos  in  statum  beatae  ac  gloriosae  im- 
mortalitatis.  Verum  haec  lectio  est  dubia,  ut  postea  dicetur. 

ab  eo  appellatur,  et  animandis  Christi  fidelibus  ad  omnem 
patientiam  tolerantiamque  laborum  erat  maxime  idonea: 
in  suis  tamen  praedicationibus  illam  aliam  quae  malis  pro- 
pria  erit,  omni  ope  intimabat,  simul  cum  iudicio  futuro  et 
necessitate  agendae  poenitentiae.  Huc  certe  spectat  quod 
Act.  XVII-32  legitur  post  sermonem  in  Areopago  a  Paulo 
habitum:  Cum  audissent  auteni  resurrectionem  mortuorum, 
quidam  quidem  irridebant,  quidam  vero  dixerunt:  Audie- 
mus  te  de  hoc  iterum.  Et  ibid.  XXIV-25:  Disputante  autem 
(Paulo)  de  iustitia,  et  castitate,  et  de  iudicio  futuro,  treme- 
factus  Felix  respondit :  Quod  nunc  attinet,  vade ;  tempore 
autem  opportuno  accersam  te.  Denique,  adhuc  expressiora 
ea  sunt  quae  dicit  Christus  in  Evangelio,  ubi  supra:  O^n- 
nes,  inquit,  qui  in  monumentis  sunt,  audient  vocem  Filii 
Dei,  his  verbis  universalitatem  mortuorum  absolute  com- 
prehendens. 

Sed  nec  quoad  indestructibilitatem  vitae  ulla  erit  diffe- 
rentia  inter  resurgentes.  Nam  in  primis,  Dan.  XII-2,  dici- 
tur  quod  qui  dormiunt  in  terrae  pulvere  evigilabmtt,  alii 
in  vitam  aeternam,  et  alii  in  opprobrium  ut  videant  (a\\'ds 
vileant)  semper.  Praeterea,  si  iudicandi  in  die  novissimo, 
illi  ipsi  sunt  quos  de  monumentis  educet  vox  Filii  hominis, 
ergo  super  hominem  integrum  in  anima  et  corpore  cadet 
sententia  iudicis:  Venite  benedicti,recedite  maledicti.  Ibunt 
hi  in  supplicium  aeternum,  iusti  autem  in  vitam  aeter- 
nam.  Accedit  denique  et  evidens  ratio,  dato  quod  omnium 
futura  sit  resurrectio  pro  statu  finali  ac  definitivo.  Neque 
enim  esset  omnino  causa  resurgendi,  si  resurgentes  resur- 
gerent  iterum  morituri,  sicut  statim  Aadebit  quisquis  non 
somniabit  cum  Origene  alternantes  sine  cessatione  resur- 
rectiones  et  mortes. 

§2. 

Et  testimonia  quidem  hactenus  allata  eos  potissimum 
spectant  qui  bona  egerunt  vel  mala,  id  est,  qui  adulti  ex 
hac  vita  decedunt;  ad  quorum  doctrinam  et  eruditionem 

scripta  sunt  quaecumque  scripta  sunt.  Potissimum  dixi,  at 
non  exclusive.  Nam  de  infantibus  qui  obierunt  cum  sacra- 
mento,  nuUa  profecto  quaestio  esse  potest,  cum  et  ipsi 
sint  de  dormientibus  in  Christo,  quibus  iuxta  apostolum 
1  Thess.  IV-13,  debetur  ex  consequenti  resurrectio  gloriae. 
Quoad  caeteros  vero,  praeterquam  quod  dubium  non  est 
quin  includantur  in  universalitate  locutionis  evangelicae, 
onines  qm  in  nionumentis  snnt:  valet  quoque  sensus  to- 
tius  traditionis  quae  semper  intellexit  legem  futurae  resur- 
rectionis  sese  ad  omnes  sine  uUa  exceptione  homines  ex- 
tendere. 

Si  ergo  loquamur  de  futura  resurrectione  quoad  sub- 
stantiam,  apparet  causam  eius  esse,  quia  placuit  divinae 
sapientiae  humanam  speciem  in  futura  vita  redintegrare. 
Hinc  enim  fit  ut  nullum  ipsius  speciei  individuum  excipia- 
tur.  Et  hoc  attendens  S.  Thomas  dixit  resurrectionem  fore 
naturalem  ex  parte  termini,  pro  quanto  scilicet  termina- 
bitur  ad  vitam  naturae,  sicut  illuminatio  caeci  ad  visum 
naturalem  (1).  Quanquam  futura  sit  supernaturalis  ex  parte 
principii,  cum  nuUum  sit  principium  activum  resurrectionis 
in  natura,  neque  respectu  coniunctionis  animae  ad  corpus, 
neque  respectu  dispositionis  quae  est  necessitas  ad  talem 
coniunctionem ;  nam  dispositio  eiusmodi  non  potest  a  na- 
tura  induci  nisi  determinato  modo,  videlicet  per  viam  ge- 
nerationis  ex  semine.  Et  ideo  concludit  Angelicus  quod 
resurrectio  simpliciter  loquendo  dicenda  est  miraculosa, 
naturalis  autem  nonnisi  secundum  quid  (2). 

(1)  Suppl.  Quaest.  75,  a.  3. 

(2)  Nec  obstant  argumenta  rationis  quae  1.  4  c.  Gent.  c.  79  et  alibi  pas- 
sim  affert,  quasi  ad  demonstrandam  resurrcctionem.  Xam,  ut  ipsemet  ob- 
servat,  Suppl.  Q.  75,  a.  3  ad  2um:  «  Ex  rebus  naturalibus  non  cognoscitur 
«  aliquid  non  naturale  ratione,  demonstrnnte.  Sed  ratione  persiiadente 
<  potest  cognosci  aliquid  supra  naturam,  quia  eorum  quae  supra  naturam 
♦  sunt,  ea  quae  sunt  in  natura  aliquam  similitudinem  repraesentant,  sicut 
€  unio  animae  et  corporis  repraesentat  animae  unionem  ad  Deum  per  glo- 
«  riam  fruitionis.  Et  simili  modo  exempla  quae  Apostolus  et  Gregorius  in- 
«  ducunt,  fidei  resurrectionis  persuasive  adminiculantur  ».  Ponit  ergo  dis- 

At  nunc,  si  loquamur  de  resurrectione  oloriosa  qua  tali, 
evidens  est  ipsam  fore  omni  ex  parte  supernaturalem,  quia 
pcr  omnia  proportionabitur  supernaturali  animae  beatitu- 
dini.  Quid  autem  addat  ipsa  i^loriosa  resurrectio  supra 
illam  quae  toti  generi  humano  communis  erit,  nondum  est 
declarandum,  sed  dicetur  in  sequentibus. 

THESIS  XI. 

Resurrectio  omnium  uno  eodemque  tempore  flet,  et  ideo 
explodi  debet  commentum  illud  resurrectionis  primae  cum 
consequente  regno  mille  annorum  quod  adstruebant  Chilia- 
stae,  quocumque  tandem  modo  explicetur,  sive  ad  sensum 
antiquorum  haereticorum,  sive  etiam  ad  sensum  eorum  Pa- 
trum.  quorum  opinionem  a  saeculo  quarto  iam  peritus  reie- 
ctam  nonnuUi  moderni  post  Protestantes  sat  temerarie  re- 
novare   conati  sunt. 

Millenariis  praecipuum  fundamentum  fuit  locus  loannis 
in  Apocalypsi,  XX-4:  Vidi...  animas  decollatorum  propter 
testimonitim  lesu...,  et  vixerunt  et  regnaverunt  cum  Chri- 
sto  mille  annis.  Caeteri  mortuorum  non  vixerunt,  donec 
consummentur  mille  anni.  Haec  est  resurrectio  prima. 
Beatus  qui  habet  partem  in  resurrectione  prima;  in  his 
secunda  mors  non  habet  potestatem^  sed  erunt  sacerdotes 
Dei  et  Christi,  et  regnabunt  cum  illo  mille  annis.  Et  cum 
consummati  fuerint  millc  anni,  solvetur  Satanas  de  car- 
cere  suo,  et  exibit  et  seducet  gentes...  et  congregabit  eos 
in  praelium,  quorum  est  numerus  sicut  arena  maris.  Et 
ascenderunt . . .  et  circuierunt  castra  sanctorum  et  civitatem 

crimen  inter  rationem  demonstrantem  et  rationem  persuadentem.  Porro 
in  ordine  rationum  persuadentium  includit  procul  dubio  rationes  omnes 
quae  ostendunt  convenientias,  harmonias,  seu  congruitates,  tametsi  non 
sufficiant  ad  veritatem  ipsam  adstruendam.  Cum  ergo  ait  1,  4  c.  Gentes 
ubi  supra,  quod  ad  ostendendam  resurrectionem  carnis  futuram  evidens 
ratio  suffragatur,  oportet  intelligere  rationem  evidentem  in  ordine  rationis 
persttadentis,  non  autem  demonstrajttis. 

dilectam.   El  descendit  ignis  de  coelo  a  Deo  et  devoravit 

eos ...  Et  vidi  mortuos,  magnos  et pusillos,  stantes  in  con- 

spectu  throni,  et  libri  aperti  sunt. . .,  et  iudicati  sunt  mortui 

ex  his  quae  scripta  erant  in  libris  secundum   opera  ipso- 

rum.  Et  dedii  mare  mortuos  qui  in  eo  erant .. .  Et  infernus 

et  mors  missi  sunt  in  stagnum  ignis.  Haec  est  mors  se- 

cunda.  Quae  omnia  materialiter  ad  litteram  accipientes  Mil- 

lenarii,  primo  quidem  adstruebant  ultimum  Christi  adven- 

tum  et  gloriosam  resurrectionem  sanctorum  futuram  mille 

annis  ante  finem   mundi,  eamque  ad  regnum  terrenum  in 

gloriosa  civitate  lerusalem  e  suis  ruinis  instaurata.  Opina- 

bantur  deinde,  fore  ut  post   completos   illos  mille  annos, 

soluto  Satana  de  carcere  suo,  sancti  resuscitati  obsideren- 

tur  in  sua  civitate  ab  innumerabili  gentium  Gog  et  Magog 

exercitu,  sed  nequaquam   superarentur,  propter  ignem  de 

coelo  consumentem  omnes  adversarios.  Denique  post  ulti- 

mam  hanc  victoriam  civitatis  Dei  in  hoc  mundo,  ponebant 

consummationem  saeculi,  secundam  resurrectionem  (eorum 

scilicet  mortuorum   qui  in  prima   partem  non  habuerant), 

ac  demum  iudicium  universale,  quo  tandem  peracto,  totum 

universum   immobili    in  perpetuum  ordine  componeretur. 

Sed  Millenarii  alii  haeretici  fuerunt,  alii  vero  non.  Hae- 

reticorum  dux  et  coryphaeus,  teste  Eusebio  1.  3,  c.  28,  fuit 

Cerinthus,  regnum  mille  annorum  in  nuptiarum   festis,  et 

carnalium  voluptatum  illecebris,  et  omni  genere  libidinum 

reponens.  Quam  impietatem  semiper  exhorruere  Ecclesiae 

Patres.  At  Papias,  loannis  auditor,  ut  scribit   Irenaeus,  et 

Polycarpi  contubernalis,  sic  temperavit  reformavitque  de- 

liria  Cerinthi,  ut  turpem  beatitudinem  converteret  in  spi- 

rituales  delicias,  qualibus  afhci  iustos  ac  puros   homines 

decet.  Et  quamvis  hic  Papias  vir  esset  mediocri  admodum 

ingenio,  qui  male  intellectis  apostolorum  narrationibus,  ter- 

renum  illud  Christi  regnum  commentus  est,  sectatores  ta- 

men  suae  sententiae  habuit  insignes  quosdam  ecclesiasticos 

scriptores,  plus  aequo   reveritos  auctoritatem  hominis  ab 

apostolo  loanne  instituti:  Irenaeum  dico,  lustinum,  Tertul- 

lianum,  et  alios  nonnullos  (1).  V^erum  haec  eorum  opinio, 
ipso  iam  saeculo  secundo  a  compluribus  explosa  (2),  in  ma- 
gno  tandem  lumine  saeculi  quarti  omnino  evanuit  (3),  donec 
novos  rursus  assertores  in  Protestantibus  inveniret  (4).  Hi 
enim  pro  certo  habentes  Ecclesiam  Romanam  esse  mere- 
tricem  ilhim  de  qua  Apocal.  XVII-3:  mnlierem  sedentem 
super  bestiam  coccincam  plenam  nominibus  blasphemiae, 
Babylonem  magnam,  matrem  fornicationum  et  abomina- 
tionum  terrae,  mulierem  ebriam  de  sanguine  sanctorum 
et  de  sanguine  martyrum  lesu:  consequenter  dixerunt  ne- 
cesse  esse  referre  ad  tempora  subsequentia  destructionem 
eius,  quaecumque  de  felici  Ecclesiae  statu  apud  Isaiam, 
leremiam,  Ezechielem,  caeterosque  prophetas  occurrunt.  Et 
quia  in  Apocalypsi  proponitur  regnum  mille  annorum  prae- 
cise  post  iudicium  de  meretrice  magna  quae  corrupit  terram 
in  prostitutione  sua,  idcirco  subsidium  idoneum  suae  doc- 
trinae,  seu  verius  delirii,  invenire  putaverunt  in  sententia 
antiquorum    Millenariorum,  quam  fecerunt  suam,  et  omni 


(1)  Cf.  Migne,  Patr.  Graec.  Tom.  7.  col.  380;  tum  Patr.  Lat.  Tom.  I, 
col.  200. 

(2)  Huius  rei  testis  est  ipse  lustinus,  qui  in  dialogo  cum  Tryphone, 
n.  80,  haec  habet:  «  Tibi  igitur  et  antea  confessus  sum,  me  et  multos  alios 
«  haec  sentire,  ita  ut  omnino  perspectum  habeamus  sic  intwrwm.  At  mul- 
«  tos  rursus,  eosque  ex  illo  Christianorum  genere  quod  piarnet  puram 
€  sequitur  sententiam,  id  non  agnoscere  tibi  significavi  ». 

(3)  «  Papias,  tres  ancien  auteur,  mais  d'un  tres  petit  esprit,  ayant  pris 
«  trop  grossierement  certains  discours  des  apotres,  que  leurs  disciples  hii 
«  avaient  rapportes,  introduisit  dans  TEglise  ce  regne  de  Jesus-Christ  dont 
«  il  a  ete  parle,  durant  mille  ans  dans  une  terrestre  Jerusalem  magnifique- 
«  ment  rebatie,  ou  la  gloire  de  Dieu  eclaterait  d'une  maniere  admirable, 
«  ou  Jesus-Christ  regnerait  visiblement  avec  ses  martyrs  resuscites,  ou  k 
«  la  fin  neanmoins  les  saints  seraient  attaques  et  leurs  ennemis  consumes 
«  par  le  feu  du  ciel,  apres  quoi  se  ferait  la  resurrection  generale  et  le 
«  jugement  dernier.  Cette  opinion  disparut  dans  la  grande  lumiere  du  qua- 
«  trieme  siecle,  en  sorte  quon  n'en  voit  presque  plus  aucun  vestige  ».  Bos- 
suet,  TApocalypse  avec  une  explication,  c.  20. 

(4)  Cf.  Bossuet  ubi  supra,  et  de  excidio  Babylonis  art.  35. 

ope  propugnare  studuerunt  (1).  Tandem  extra  Protestan- 
tismum,  hisce  nostristemporibus  eadem  Millenarismi  opinio 
a  quibusdam  catholicis  interpretibus  satis  temerarie  reno- 
vata  est.  Quibus  fortasse  ipsa  sua  tabulosa  indole  placuit ; 
placuit  et  propter  apparentem  facilitatem  explicandi  pro- 
phetias,  quas  si  eis  credas,  non  sufficienter  impletas  inve- 
nires  in  Ecclesia  quae  nunc  est. 

Sed  contra  est  quod  opinio  ista,  primo  quidem  omni  fun- 
damento  caret.  Secundo  incredibilibus  et  ineptis  fabulis  est 
referta.  Tertio  aperte  contradicit  iis  quae  de  ultimo  Christi 
adventu  Scripturae  nos  edocent.  Quarto  demum  nequaquam 
conciliabilis  est  cum  certissimis  revelationis  documentis 
circa  tempus  et  modum  futurae  mortuorum  resurrectionis. 
Primo,  inquam,  omni  fundamento  caret.  Nam,  ut  Epi- 
phanius  ait,  Haeres.  77,  n.  36 :  «  De  hoc  millenario  tempore 
«  alicubi,  hoc  est  in  loannis  Apocalypsi,  mentionem  fieri... 
«  religiosi  homines  non  ignorant.  Verum  ita  complures, 
« iidemque  pii  ac  spiritualium  rerum  periti  in  illius  lectione 
«  versantur,  ut  quae  in  ipso  spiritualem  sensum  continent 
«  accipientes,  vera  illa  quidem,  sed  altiori  quadam  intelli- 
«  gentia  explicata  fateantur  ».  Et  re  quidem  vera,  symbo- 
licus  totius  libri  character  nimis  evidens  apertusque  est, 

(1)  Circa  abusum  Apocalypseos  apud  Protestantes,  haec  rectissime 
observat  Bossuet,  Avertissement  aux  Protestants,  n.  1:  «  Si  la  profana- 
«  tion  des  Ecritures  est  toujours  un  attentat  plein  de  sacrilege,  la  profa- 
«  nation  des  propheties  est  d'autant  plus  criminelle,  que  leur  obscuritc 
«  sainte  devait  etre  plus  respectee.  Cest  neanmoins  aux  propheties  que 
«  les  ministres  se  sont  attaches  plus  qu'^  tous  les  autres  livres  de  TEcri- 
«  ture,  ponr  y  trouver  tout  cequ'ils  ont  voulu.  L'obscurite  de  ces  saints 
«  livres,  et  surtout  de  rApocalypse,  leur  a  ete  une  occasion  de  les  tour- 
«  ner  a  leur  fantaisie.  Au  lieu  d'approcher  avec  frayeur  des  tenebres  sa- 
«  crees  dont  souvent  il  plait  a  Dieu  d'envelopper  ses  oracles,  jusqu'fi  ce 
«  que  le  temps  de  les  decouvrir  soit  arrive,  ces  hommes  hardis  ont  cru 
«  qu'ils  pouvaient  se  jouer  impunement  de  ce  style  mysterieux.  Leur  haine 
«  a  ete  leur  guide  dans  cette  entreprise.  Ils  voulaient  h  quelque  prix  que 
«  ce  ffit,  rendre  TEglise  romaine  odieuse.  Ils  en  ont  fait  la  prostituee  de 
«  TApocalypse,  et  comme  s'ils  avaient  demontre  ce  qu'ils  ont  avance  sans 
«  fondement,  il  n'y  a  rien  qu'ils  n'aient  ose  sur  ce  principe  ». 

ut  nemini  nonappareat  quam  futile  sit  accipere  mille  annos 
pro  praefixo  numero  annorum,  regnum  martyrum  cum 
Christo  pro  regno  terreno  et  palpabili,  civitatem  in  qua 
regnabunt  pro  civitate  materiali,  et  sic  deinceps  de  alliis, 
praesertim  cum  in  ipso  contextu  prophetiae,  regnum  et 
vita  attribuantur  animabus  decollatormn  propter  testimo- 
nium  lesu  et  propter  verbum  Dei,  id  est  animabus  sepa- 
ratis  et  seiunctis  a  corpore.  Et  nos  quidem  ultro  fatebimur, 
hic  non  agi  de  sola  coelesti  gloria  seu  regno  sanctorum, 
quia  alias  imperium  illud  sempiternum  diceretur,  et  non 
restringeretur  ad  mille  annos,  hoc  est  ad  limitatum  tem- 
pus.  Sed  cum  dicitur  beatas  animas  mille  annis  cum  Christo 
regnaturas  in  resurrectione  prima,  intelligendum  est  de  ea- 
rum  gloria  in  Ecclesia  militante  usque  in  saeculi  finem, 
ante  resurrectionem  ultimam-.  Et  haec  posthuma  gloria 
sanctorum,  «  quibus  praeclari  honores  et  festa  constituta 
«  sunt,  a  quibus  daemones  propelluntur  et  morbi  curantur; 
«  quorum  apparitiones  et  praedictiones;  quorum  vel  sola 
«  corpora  idem  possunt  quod  animae  sanctae,  sive  tangan- 
«  tur,  sive  honorentur;  quorum  vel  solae  sanguinis  guttae, 
«  atque  exigua  passionis  signa  idem  possunt  quod  cor- 
«  pora  >  (1):  haec,  inquam,  eorum  gloria  coruscans  mira- 
culis,  aliisque  signis  inclarescens,  rectissime  resurrectionis 
primae  nomine  decoratur,  quia  per  eam  extra  numerum  eo- 
rum  qui  dormiunt  in  suis  sepulcris  fiunt,  et  iam  ex  nunc 
secundum  terrestres  reliquias  anticipata  quadam  immortali- 
tatis  dote  ornantur  (2).  Unde  omnibus  modis,  nullum  in 
verbis  loannis:  vixerunt  et  regnaverunt  cum  Christo  mille 
annis...^  haec  est  resurrectio  prima^  pro  opinione  Millena- 
riorum  vel  apparens  fundamentum. 

At  secundo,  opinio  illa  omni  genere  ineptarum  fabula- 
rum  scatet.  Quis,  quaeso,  credet  gloriosam  lerusalem  quam 
gloriosus  Christus  cum  sanctis  resuscitatis  corporaliter  inha- 

(1)  Greg.  Nazianz.  Orat.  4,  n.  69. 

(2)  Cf.  Damasc.  1.  4  de  fide  orth.  c.  15.  August.  de  civit.  I.  1,  c.  4,  et 
1.  22.  per  totum,  etc.  etc. 

bitabit,  eamque  in  medio  terrae  positam  ad  littus  Mediter- 
ranei  maris,  dum  reliquae  omnes  orbis  partes  mortalibus 
hominibus  sicut  nunc  incolentur  ?  Patebit  forte  accessus  ad 
eam,  vel  non  patebit?  Si  patebit,  qualis  concursus!  Si  non 
patebit,  quale  miraculum !  Quis  praesertim  concipiet  exer- 
citum  gentium  obsidentem  hanc  civitatem  dilectam,  pugnan- 
temque  contra  sanctos  invulnerabiles,  impassibiles,  immor- 
tales,  et  omnibus  humanae  infirmitatismiseriisexemptos?(l). 
Quale  tandem  illud  est,  quod  debeat  ignis  de  coelo  descen- 
dere  ad  devorandum  hostes  qui  simul  omnes,  vel  in  solo 
aspectu  gloriosorum  civium  prosterni  possent,  sicut  cum 
ad  apparitionem  Filii  hominis  in  gloria  sua,  Apocal.  1-17, 
cecidit  loannes  ad  pedes  eius  tanquam  mortuus?  Omitto 
interim  alia  multa  non  minus  absurda,  quae  videbis  si  lubet, 
apud  Irenaeum  1.  5,  c.  33  (2). 

(1)  «  S'il  fallait  prendre  ici  au  pied  de  la  lettre  une  ville  ou  J.  Chr. 
«  viendrait  regner  avec  ses  martyrs  resuscites  et  glorieux  en  corps  et  en 
«  ame,  on  ne  saurait  plus  ce  que  voudraient  dire  ces  nations  qui  vien- 
«  draient  assieger  la  ville  ou  il  y  aurait  un  peuple  immorteJ,  et  un  Dieu 
«  qui  regnerait  visiblement  au  milieu  d'eux...  Les  ministres  meme  ont  si 
«  bien  senti  Tabsurdite  de  faire  attaquer  par  des  nations  assemblees  un 
«  peuple  resuscite  et  une  ville  ou  J.  Chr.  regnerait  avec  une  si  claire  ma- 
«  nifestation  de  sa  gloire,  qu'ils  ont  ete  contraints  d'abandonner  en  ce 
<  point  la  lettre  qui  les  a  trompes  ».  Bossuet,  1.  c. 

(2)  Ibi  videbis  quod  secundum  presbyteros  qui  millenarismi  opinionem 
introduxerunt,  in  hoc  felici  mille  annorum  regno:  «  Vineae  nascentur,  sin- 
«  gulae  dccem  millia  palmitum  habentes,  et  in  una  palmite  dena  millia 
«  flagellorum,  et  in  unoquoque  flagello  dena  millia  botruum,  etin  unoquoque 
«  botro  dena  millia  acinorum,  et  unumquodque  acinum  expressum  dabit 
«  viginti  quinque  metretas  vini.  Et  cum  eorum  apprehenderit  aliquis  san- 
«  ctorum  botrum,  alius  clamabit:  Botrus  ego  melior  sum,  me  sume,  per 
«  me  Dominum  benedic.  Similiter  et  granum  tritici  decem  millia  spicarum 
«  generaturum,  et  unamquamque  spicam  habituram  decem  millia  grano- 
«  rum...  Haec  autem  et  Papias  loannis  auditor,  vetus  homo,  per  scri- 
«  pturam  perhibet  in  quarto  librorum  suorum  . . .  Et  adiecit  dicens:  Haec 
«  credibilia  sunt  credentibus...  Haec  ergo  tempora  prophetanslsaias  ait: 
«  Et  compascettir  liipns  cum  agno,  et  leo  et  bos  manducabnnt  paleas... 
«  Hoc  autem  significat  magnitudinem  et  pinguedinem  fructuum.  Si  enim 
«  leo  animal  paleis  vescitur,  quale  ipsum  triticum  erit,  cuiuspalea  ad  escam 

Tertio  eadem  opinio  contradicit  iis  quae  de  ultimo  ad- 
ventu  Christi  diserte  traduntur  in  Scripturis.  Ubique  enim 
gloriosus  ille  adventus  ad  iudicii  diem  differendus  signifi- 
catur.  Qiiem  (lesum  Christum)  oportet  quidem  coelum  susci- 
pere  usque  in  tempora  restitutionis  omnium,  quae  locutus 
est  Deus  per  os  sanctorum  suorum  a  saeculo prophetarum , 
inquit  Petrus,  Act.  11-21.  .Sed  quodnam  est,  quaeso,  tempus 
restitutionis  omnium  praedictum  a  Prophetis,  nisi  univer- 
salis  iudicii  tempus  in  quo  unicuique  reddetur  secundum 
opera  sua?  tempus  regenerationis,  quando  sederit  Filius 
hominis  in  sede  maiestatis  suae,  assessoresque  erunt  apo- 
stoli  super  sedes  duodecim,  iudicantes  duodecim  tribus 
Israel?  Si  autem  lesus  Christus  expresse  asseritur  man- 
surus  in  coelo  usquedum  veniant  tempora  illa,  ergo  non 
redibit  in  gloria  mille  annis  ante  mundi  finem,  ut  volunt 
Millenarii.  Similiter  in  Evangelio,  pro  eodem  semper  acci- 
piuntur  secundus  Christi  adventus  et  consummatio  saeculi: 
Quod  signum  adventus  tui  et  consummationis  saeculi?  in- 
quiunt  discipuli,  Matth,  XXIV-3.  Neque  id  quidem  ex  falsis 
praeiudiciis  quibus  alias  tenebantur,  quoniam  Christus  in- 
terrogationi  respondens,  hanc  eorum  persuasionem  in  hac 
parte  omnibus  modis  confirmat,  sicut  videre  est  in  descri- 
ptione  quam  subiicit,  29-31.  Unde  in  Symbolo,  fidei  nostrae 
proponitur  ut  qui  ascendit  ad  coelos,  et  e  coelis  venturus 
non  est  nisi  ad  iudicandum  vivos  et  mortuos. 

Quarto  demum,  opinio  ista  duo  diversa  tempora  resur- 
rectionis  distinguit,  cum  tamen  Scripturae  cogant  nos  agno- 
scere  unum  tempus,  quod  erit  pro  sanctis  etiam  omnibus, 
novissimus  ille  dies  de  quo  lob  XIX-25:  In  novissimo  die 

«  congrua  erit  leonum?»  Iren.  1.  c.  n.  3-4.  Hinc  iure  meritoque  censuit 
Augustinus  1.  20  de  civit.  c.  7:  «  De  duabus  resurrectionibus  loannes  Evan- 
«  gelista  eo  modo  locutus  est,  ut  earum  prima  a  quibusdam  nostris  non 
«  intellecta,  insuper  etiam  in  quasdam  ridiculas  fabulas  verteretur  ».  Hie- 
ronymus  quoque  ubique  irridet  mille  annovum  fahulam,  et  auream  atque 
gemmatam  in  terris  lerusalem,  vix  distinguens  inter  Cerinthi  et  Papiae 
opinionem. 

de  terra  surrectttrus  sum,  et  rursum  circtimdahor pelle  mea, 
et  in  carne  mea  videbo  Deum  meum.  Nam  Dominus  in 
Evangelio  ait,  loan.  VI-39:  Haec  est  voluntas  eitts  qui  misit 
me  Patris,  ut  omne  quod  dedit  mihi,  non  perdam  ex  eo, 
sed  resuscitem  illud  in  novissimo  die.  Haec  est  autem  vo- 
luntas  Patris  qui  misit  me,  ut  omnis  qui  videt  Filium  et 
credit  in  eum,  habeat  vitam  aeternam^  et  ego  resuscitabo 
eiim  in  novissimo  die.  Kt  nota  universalitatem  subiecti: 
omne  quod  dedit  mihi,  omnis  qui  videt  Filium.  Quae  etiam 
universalitas  aequivalenter  occurrit  vers.  44  et  55,  ubi  ite- 
rum  iterumque  eadem  veritas  de  resurrectione  futura  in  fine 
mundi,  et  non  antea,  ut  Millenariis  placet,  geminata  repe- 
titione  inculcatur.  Sed  et  Paulus  quoque,  1  Cor.  XV-51, 
omnium  mortuorum  resurrectionem  refert  ad  sonitum  no- 
vissimae  tubae ;  quae  tuba  procul  dubio  ea  est  de  qua  Matth. 
XXIV-31,  cum  saeculi  consummatio,  mundique  finis  descri- 
bitur.  Atque  in  his  aliisque  apertis  Scripturarum  testimo- 
niis  fundatur  constans  illa  ac  firma  in  Ecciesia  persuasio, 
quam  omnium  catechismorum  doctrina  commonstrat. 

Nec  contra  praesentem  doctrinam  de  simultanea  omnium 
resurrectione  in  novissimo  die,  quidquam  faceret  probabilis 
sententia  quae  vult  ut  ad  vitam  gloriosam  atque  immorta- 
lem  resurrexerint  sancti  illi,  de  quibus  sermo  est  Matth. 
XXVII-52,  cum  prodigia  quae  mortem  Christi  consecuta 
sunt  recensentur:  FA  monumenta  aperta  sunt,  et  multa  cor- 
pora  sanctorum  qui  dormierant  surrexerunt,  et  exettntes 
de  monumentis  post  resurrectionem  eius,  venerunt  in  san- 
ctam  civitatem,  et  apparuerunt  multis.  Hac  enim  stante  opi- 
nione,  agnoscendum  esset  speciale  privilegium  aliquibus 
concessum  ut  resurrectionis  Christi  comites  simul  exsiste- 
rent  et  testes  (1).  —  Adhuc  nulla  conclusio  est  ex  verbis 
Apostoli,  1  Thess.  IV-15:  Et  mortiti  qiti  in  Christo  sunt, 
resurgent  primi ;  deinde  nos  qui  vivimus,  qui  relinquimnr, 
simttl  rapiemitr  cum  illisin  nubibus  obviam  Christoin  aera. 

(1)  Vide  S.  Thom.  Suppl    Q.  77,  a.  1  ad  3um. 

Ouacumquc  cnim  intcrprctationc  admissa,  ne  apparens  qui- 
dem  pro  opinione  Millenariorum  sumitur  argumentum,  quo- 
niam  qui  resiirgent  primi,  non  mille  annis  ante  caeteros 
dicuntur  resurrecturi,  sed  sin  minus  eodem  ipsissimo  in- 
stanti,  at  saltem  eodem  tempore,  videlicet  descendente  Do- 
mino  de  coelo,  in  iussu,  et  in  voce  archangeli,  et  in  tuba 
Dei,  ut  in  hoc  ipso  loco  expresse  habetur.  Caeterum,  quae- 
nam  probabilior  sit  istius  loci  interpretatio,  sequens  pro- 
positio  declarabit. 

THESIS   XII. 

Mortem  fore  pro  omnibus  terminum  a  quo  ultimae  re- 
surrectionis,  longe  probabilior  sententia  est,  nec  videtur  ad- 
mittenda  opinio  dicentium  faturds  aliquos  qui  immortalitate 
supervestientur,  quin  prius  cedant  legi  ab  initio  latae  contra 
posteritatem  Adae  :  pulvis  es  et  in  pulverem  reverteris. 

Quaestio  ista  movetur  propter  eos  quos  vivos  reperiet 
ultimus  mundi  dies.  Sentiunt  enim  Patres  nonnulli,  hos 
non  esse  morituros,  sed  sine  morte  de  vita  mortali  ad  im- 
mortalem  esse  transituros,  et  de  statu  corruptibilitatis  in 
statum  incorruptibilitatis  immutandcs.  Ita  Chrysostomus, 
Hom.  42  in  1  Cor.  n.  2,  et  alii  plures  ex  Graecis.  Ita  quo- 
que  Hieronymus,  epist.  59  ad  Marcellam,  n.  3,  quanquam 
alibi  in  partem  oppositam  magis  propendere  videatur. 
Augustinus  vero,  1.  2  Retract.  c.  33  dubitative  loquitur : 
«  Aut,  inquit,  non  morientur,  aut  de  vita  ista  in  mortem^ 
«  et  de  morte  in  aeternam  vitam  celerrima  commutatione 
« tanquam  in  ictu  oculi  transeundo,  mortem  non  sentient ». 

Rationes  dubitandi  desumuntur  primo  ex  1  Cor.  xv-51, 
quia  ubi  Vulgata  habet:  Omnes  qnidem  resurgemus,  sed 
non  omnes  immutabimur^  graeci  codices  ferunt:  Non  om- 
nes  quidem  dormiemus,  omnes  tamen  immutabimur.  Et 
hanc  lectionem  satis  confirmat  id  quod  statim  subiungitur  : 
In    momento,  in  ictti  oculi,  in  novissima  tuba,  canet  enim 


DE  RESURRECTIONE  MORTUORUM  165 

tnba^  et  mortui  resurgent  incorrupti,  et  nos  immutabi- 
mur.  Quasi  diceret:  Qui  ante  mortui  fuerint,  resurgent  ad 
beatam  incorruptionem.  Nos  vero  qui  vivi  reperiemur  (in 
eorum  enim  persona  quos  vivos  deprehendet  iudicii  dies, 
loqui  solet  apostolus),  proprie  quidem  loquendo  non  resur- 
gemus,  quoniam  resurrectio  proprie  dicta  nonnisi  mortuo- 
rum  est;  verumtamen  in  eumdem  statum  immutabimur  ac 
illi  qui  resurgent,  eo  quod  in  nobis  quoque,  etsi  non  mo- 
rituris,  oportet  corruptibile  hoc  induere  incorruptionem, 
et  mortale  hoc  induere  immortalitatem. 

Est  praeterea  locus  1  Thess.  IV-15  paulo  supra  relatus : 
Et  mortui  qui  in  Christo  sunt,  resurgent  primi,  (id  e 
primum),  deinde  nos  qui  vivimus,  qui  relinquimur,  si- 
mul  rapiemur  cum  illis,  etc.  Ubi  sensus  esse  videtur : 
mortuos  dormientes  in  Christo  primum  resurrecturos,  tum 
deinde  eos  iustos  qui  vivi  reperti  fuerint,  simul  cum  resu- 
scitatis  a  morte,  assumendos  in  gloriosam  societatem  Chri- 
sti,  rapiendosque  obviam  ei  in  aera. 

Occurrit  denique  tertio  auctoritas  symboli:  Inde  ven- 
turus  est  iudicare  vivos  et  mortuos  (1).  Hoc  enim  non  po- 
test  intelligi  quantum  ad  instans  ipsius  iudicii,  quia  tunc 
omnes  erunt  vivi.  Ergo  oportet  quod  referatur  haec  di- 
stinctio  ad  tempus  praecedens,  et  ita  non  omnes  ante  iudi- 
cium  morientur. 

Sed  contra  est  quod  rationabiliter  dicit  S.  Thomas, 
Suppl.  Q.  79,  a.  1 :  «  Securiorest  haec  et  communior  opinio, 
«  quod  omnes  morientur,  et  a  morte  resurgent,  et  hoc  prop- 
« ter  tria.  Primo  quia  magis  concordat  divinae  iustitiae, 
«  quae  humanam  naturam  pro  peccato  primi  parentis  dam- 
«  navit,  ut  omnes  qui  per  actum  naturae  ab  eo  originem 
«  ducerent,  infectionem  peccati  originalis  contraherent,  et 
«  per  consequens  mortis  debitores  essent.  Secundo  quia 
«  magis  concordat  divinae  Scripturae,  quae  omnium  futuram 

(1)  Item  Act.  X-42:  Ipse  est  qiii  constitiitiis  est  a  Deo  itidex  vivo- 
riini  et  mortKonim.  Et  1  Petr.  n'-r> :  Reddent  ratiotiem  ci  qiii  paratus 
est  indicare  vivos  et  mortnos. 

«  resurrectionem  praedicit;  resurrectio  autem  proprie  non 
•  est  nisi  eius  quod  cecidit  et  dissolutum  est.  Tertio  quia 
«  magis  concordat  ordini  nattirae,  in  quo  invenimus  quod 
«  id  quod  corruptum  et  vitiatum  est,  in  suam  novitatem 
«  non  reducitur  nisi  corruptione  mediante;  unde  cum  na- 
«  tura  humana  in  defectum  necessitatis  moriendi  devenerit^ 
«  non  erit  reditus  ad  immortalitatem  nisi  mediante  morte  ». 
Accedit  demtim  quod  si  Christus  mortuus  est,  si  ipsa  Beata 
Virgo  non  transiit  sine  morte  ad  beatam  immortalitatem, 
multo  minus  immunes  erunt  quicumque  propter  contractum 
originale  peccatum  legi  mortis  subiecti  sunt,  dicente  apo- 
stolo  Rom.  X-12:  Per  unum  hominem  peccatum  in  hunc 
mandum  intravit,  et  per  peccatum  mors,  et  ita  in  omnes 
homines  mors  pertransiit,  in  quo  omnes  peccavertint.    . 

Ad  l'^'"  ergo  dicendum  quod  etiam  admissa  legitimitate 
lectionis:  Omnes  quidem  non  dormiemus,  sed  omnes  im- 
mutahimur ,  adhuc  non  sequitur,  eos  homines  qui  residui 
erunt  in  adventu  Domini,  a  lege  mortis  esse  eximendos. 
Dormituri  enim  ab  Apostolo  nunc  dicuntur  illi  omnes  et 
soli  qui  futuri  sunt  in  statu  mortuorum,  quiescentes  ac 
vere  pausantes  in  morte  quasi  in  ultimo  termino  motus 
quo  fuerint  e  vivis  sublati.  Huius  autem  conditionis  non 
erunt  illi  quos  vivos  deprehendet  ultima  mundi  dies.  Cum 
enim  mortem  eis  allatura  sit  ipsa  causa  praeparatoria 
universalis  renovationis,  et  veluti  primus  clangor  tubae 
quae  in  dormitoriis  suis  mortuos  expergefaciet,  ideo  mors 
eis  non  erit  pro  termino  motus,  sed  magis  pro  initio  pa- 
lingenesis. 

Sensus  igituresset:  Ecce  mysterium  vobis  dico :  Omnes 
quidem  non  dormiemus,  illa  scilicet  dormitione  qua  pausa- 
tur  et  quiescitur  in  morte.  Sed  omnes  immutabimur,  ea 
immutatione  de  qua  supra  dictum  est :  «  Seminatur  in  cor- 
«  ruptione,  surget  inincorruptione.  Seminatur  ininfirmitate^ 
«  surget  in  virtute.  Seminatur  in  ignobilitate,  surget  in 
«  gloria  ».  De  iis  enim  solis  nunc  loquitur  Paulus  qui  fu- 
turi  sunt  de  numero  electorum.  In  momento,  in  ictu  oculi, 

in  novisslma  tuba,  canet  enim  ttiba,  et  morttii  restirgent  in- 
corrupti,  et  nos  immutabimtir.  Hoc  est:  Et  nos  quoque 
quos  extrema  dies  inveniet  vivos,  eiusdem  incorruptionis 
efficiemur  participes,  sed  in  ea  resurrectione  quae  non  tam 
resurrectionis  quam  simplicis  immutationis  rationem  sit 
habitura,  eo  quod  non  erit  a  mortuis  secundum  commu- 
nem  statum  et  conditionem  mortuorum. 

Ad  2^1»  dicendum  quod  Apostolus  scribens  ad  Thessa- 
lonicenses,  corrigit  errorem  quorumdam  qui  opinabantur 
meliorem  fore  conditionem  eorum  quos  residuos  reperiet 
dies  adventus  Christi,  quam  aliorum  ante  defunctorum. 
Contristabantur  enim  super  defunctos  istos,  aut  quasi  nuUo 
modo  resurrecturos,  aut  quasi  non  habituros  partem  in 
gioria  diei  Domini.  Utramque  igitur  opinionem  destruit 
Apostolus.  Primam  ubi  ait:  Si  enim  credimus  quod  lesus 
morttius  est  et  resurrexit,  ita  et  Deus  eos  qui  dormiertmt 
per  lestim^  adducet  ctim  eo.  Alteram  vero,  ubi  consequenter 
adiungit:  Nos  qtii  vivimus,  qui  residui  sumus  in  adventum 
Domini,  non  praeveniemus  eos  qtii  dormierunt.  Et  ad 
huius  rei  declarationem  docet  quod  descendente  Domino 
de  coelo,  primum  fiet  resurrectio  dormientium,  deinde  vero 
simultaneus  eorum  et  aliorum  electorum  raptus  obviam 
Christo  in  aera.  Non  ergo  consequens  est  quod  residui  in 
adventum  Domini  non  sint  revera  morituri,  quia  si  in  textu 
apostoli  contradistinguuntur  a  resurgentibus  mortuis,  ratio 
eadem  est  ac  supra,  in  responsione  ad  1"™,  praeterquam  quod 
nulla  de  illis  quaestio  movebatur  nisi  quoad  ordinem  prio- 
ritatis  in  coniunctione  ad  Christum.  Quam  solam  priorita- 
tem  removere  intendit  Apostolus,  cum  sermonem  concludit 
dicens:  Simul  rapiemur  cum  illis  obviam  Christo  in  aera, 
et  sic  semper  cum  Domino  erimus.  Itaqiie  consolaniiiu 
invicem  in  verbis  istis: 

Ad  S^'"  denique  dicendum  quod  impossibile  est  ut  di- 
stinctio  inter  vivos  et  mortuos  quos  Christus  venturus  est 
iudicare,  refera^ur  ad  ipsuminstans  iudici,  ut  omnes  conce- 
dunt.  Oportet  igitur  ut  referatur  ad  aliquod    tempus  ante- 


Ib8  QUAEST.   VII. 

cedens.  Gratis  autem  et  sine  fundamento  diceretur  referri 
ad  tempus  quod  erit  omnino  immediate  ante  iudicandi  ac- 
tum,  sed  satis  est  ut  cadat  super  tempus  incipientis  ap- 
paratus  iudicii,  videlicet  cum  incipiet  dies  Domini  in  igne 
revelari,  ut  habetur  2  Cor.  III-13.  «  Dieendum,  inquit  S.  Tho- 
«  mas  ubi  supra,  ad  1""\  quod  distinctio  illa  mortuorum  et 
«  vivorum  non  est  referenda  ad  ipsum  iudicii  tempus,  ne- 
«  que  ad  totum  tempus  praeteritum,  quia  omnes  iudicandi 
«  aliquo  tempore  fuerunt  vivi,  et  aliquo  tempore  mortui,  sed 
«  ad  illud  tempus  determinatum  quod  immediate  iudicium 
«  praecedet,  quando  scilicet  iudicii  signa  incipient  appa- 
«  rere » . 

Haec  quidem  de  termino  a  quo  futurae  resurrectionis- 
Succedit  iam  paulo  difficilior  quaestio  de  termino  ad  qtiem. 

THESIS  XIII. 

Regula  fldei  aperte  tradit  corpora  resurgentium  fore  ea- 
dem  ac  prius,  tum  specie  tum  numero,  sed  undenam  nume- 
rica  identitas  repetenda  sit,  diserte  non  determinat.  Vide- 
retur  autem  satis  illa  repeti  ex  identitate  animae,  cui  quae- 
cumque  materia  accedat  secundum  successionem  temporis, 
semper  idem  manet  [homo,  idemque  numero  corpus  sim- 
phciter. 

§  1. 

Omnes  heterodoxae  circa  resurrectionem  opiniones  ab 
Origene  descenderunt.  Dixit  Origenes  in  pluribus  locis,  et 
maxime  in  libro  Resurrectionis  quarto,  et  in  expositione 
primi  Psalmi,  et  in  Stromatibus,  ut  refert  Hieronymus,  du- 
plicem  errorem  versari  in  Ecclesia:  nosrrorum  et  haere- 
ticorum.  Haereticorum  quidem,  id  est  Marcionis,  Valentini 
et  Manichaei,  qui  resurrectionem  penitus  de  medio  tollebant. 
Nostrorum  vero,  id  est  idiotarum  rustica  simplicitate  de- 
ceptorum,  qui  in  resurrectione  soliditatem  carnis,  sangui- 
nis  liquorem,  venarum  perplexionem,  et   ossium  duritiem 

agnoscunt.  Porro  contra  hanc  simplicium  sententia.m  mul- 
tum  excandescit  Origenes,  ubique  sugillans  eos  quos  phi- 
losarchas  vocat,  affirmantes  eadem  ossa  et  sanguinem  et 
carnem,  id  est  vultum  et  membra,  totiusque  compaginem 
corporis  resurgere  in  novissimo  die.  Existimat  enim  hinc 
consequi  quod  et  comedendum  nobis  foret  et  bibendum,  dige- 
renda  stercora,  effundendus  humor,  ducendae  uxores,  liberi 
procreandi.  Quo  enim  venter,  si  escae  amplius  non  erunt? 
Quo  dentes,  si  cibi  non  molendi  sunt?  «  Et  vis  rursum,  car- 
«  nem,  ossa,  sanguinem,  membra,  ut  crescentibus  capillis 
« tonsore  egeas,  nasus  pituitas  digerat,  incrementa  unguium 
«  resecanda  sint?...  Si  affers  istas  ineptias  rusticorum,  car- 
«  nis  in  qua  Deo  placere  non  possumus,  quasi  inimicae  obli- 
«  vis-ceris,  et  resurrectionis  mortuorum:  Seminatiir  in  cor- 
«  rnptione,  svirget  in  incorruptione  ».  Tum  proprium  dogma 
adstruens:  «  Nunc,  inquit,  oculis  videmus,  auribus  audimus, 
«  manibus  agimus,  pedibus  ambulamus.  In  illo  autem  cor- 
«  pore  spirituali  toti  videbimus,  toti  audiemus,  toti  opera- 
«  bimur,  toti  ambulabimus,  et  transfigurabit  Dominus  cor- 
«  pus  humilitatis  nostrae,  conforme  corporis  suae  gloriae. 
«  Quando  dixit  transfigttrabit^  id  est  [iSTaax>i!^a^^^£'-,  mem- 
«  brorum  quibus  nunc  utimur,  diversitas  denegatur.  Aliud 
«  nobis  spirituale  et  aethereum  promittitur,  quod  nec  tactui 
«  subiacet,  nec  oculis  cernitur,  et  pro  locorum  in  quibus 
«  futurum  est,  varietate  mutabitur...  Nec  vos,  o  simplices, 
«  resurrectio  Domini  decipiat,  quod  latus  et  manus  mon- 
«  straverit,  in  littore  steterit,  in  itinere  cum  Cleopha  am- 
«  bulaverit,  et  carnes  et  ossa  habere  se  dixerit.  Comedit 
«  post  resurrectionem  suam  et  bibit,  et  vestitus  apparuit. 
« tangendum  se  praebuit,  ut  dubitantibus  apostolis,  fidem  fa- 
«  ceret  resurrectionis.  Sed  tamen  non  dissimulat  naturam 
«  aerei  corporis  et  spiritUalis.  Clausis  enim  ingreditur  ostiis, 
«  et  in  fractione  panis  ex  oculis  evanescit »  (1). 

(1)  Apud  Hieronymum,  1.  contra  loannem  Hierosolymitanum,  n.  25  et 
sq.  Alibi  vero,  corpora  resurgentium  sphaerica  futura  autumat  Origenes. 

Hic  igitur  error  est,  iipud  Origenis  asseclas  diu  deinceps 
perseverans,  quem  magno  consensu  confutavere  Patres,  spe- 
ciatim  vero  Epiphanius  in  Plaeres.  64,  Hieronymus  ubi  supra, 
Augustinus  1.  22  de  civit.,  postea  Gregorius  Magnus  in  1.  14 
Moralium,  narrans  quomodo  ipsemet  a  Pelagio  Papa  legatus 
Constantinopolim  missus,  revocasset  ab  errore  Entychium 
patriarcham  qui  scripserat  contra  veram  ac  tractabilem  cor- 
porum  resurrectionem :  «  Quia  non  sicut  Eutychius  Constan- 
«  tinopolitane  urbis  episcopusscripsit,corpus  nostrum  inilla 
«  resurrectionis  gloria  erit  impalpabile,  ventis  aereque  sub- 
«tilius...  Qui  cum  eidem  Eutychio  in  Constantinopolitana 
«  urbe  positus,  evangelicae  veritatis  testimonium  protulis- 
«  sem  (Luc.  XXIV-39),  ait:  Idcirco  Dominus  hoc  fecit,  ut 
«  dubitationem  resurrectionis  suae  de  discipulorum  cordibus 
«  amoveret.  Cui  inquam :  Mira  -est  res  valde  quam  adstruis, 
«  ut  inde  nobis  dubietas  surgat,  unde  discipulorum  corda 
«  a  dubietate  sanata  sunt...  Tunc  itaque  de  hac  re  in  longa 
«  contentione  deducti,  gravissima  a  nobis  coepimus  simul- 
«  tatione  resilire,  etc. ».  At  tandem  Gregorii  rationibus  con- 
victus  Eutychius,  cum  iam  esset  morti  proximus,  pellem 
manus  suae  tenebat  dicens:  Confiteor  quia  omnes  in  hac 
carne  resurgemus  (1). 

Idem  denique  error  est,  qui  in  definitionibus  Conciliorum 
et  professionibus  fidei  ubique  excluditur.  Conjitemur  vera 
fide,  inquiunt  Patres  Concilii  Toletani  XI,  resurrectionem 
carnis  omnium  mortuorum ;  nec  in  aerea  vel  qualibet  alia 
carne,  ut  quidam  delirant,  surrecturos  nos  credimus,  sed 
in  ista  qua  vivimus,  consistimus,  et  movemur.  Et  Conci- 
lium  Lateranense  IV,  cap.  Firmiter:  Qui  omnes  (tam  re- 
probi  quam  electi)  ciim  suis  propriis  resurgent  corporibus 
quae  niinc  gestant.  Et  in  professione  fidei  Waldensibus  im- 
posita :  Corr/^  credimus  et  ore  confitemur  huius  carnis  quam 
gestamus,  et  non  alterius  resurrectionem.  Et  in  canonibus 
qui  hactenus  Concilio  quinto  attribuebantur :  Si  quis  dixerit 

(1)  L.  14  Moral.,  n.  72-74. 

Domini  corpus  post  resurrectionem  fuisse  aethereum  et 
figura  sphaerica,  et  quod  talia  etiam  reliquorum  post  resur- 
rectionem  futura  sunt  corpora,  anathema  sit,  etc.  etc. 

Elegantissime  autem  Hieronymus  catholicam  veritatem 
praefato  errori  oppositam  defendit  et  demonstrat  ex  pro- 
phetia  lob,  XIX-23,  sequentibus  verbis:  «  Tonet  lob  tormen- 
« torum  victor,  et  testa  radens  putridae  carnis  saniem ;  mi- 
«  serias  suas  resurrectionis  spe  et  veritate  soletur . . .  Q)uid 
«  hac  prophetia  manifestius?  NuUus  tam  apertepost  Chri- 
«  stum,  quam  isteante  Christum  de  resurrectione  loquitur. 
« Vult  verba  sua  in  perpetuum  durare,  et  ut  nulla  possint 
«  vetustate  deleri,  exarari  ea  vult  in  plumbi  lamina,  et  sculpi 
« in  silice.  Sperat  resurrectionem,  imo  novit  et  vidit  quod  vi- 
«  vit  Christus  redemptor  eius,  et  in  novissimo  die  de  terra  re- 
«  surrecturus  sit.  Illud  vero  quod  infert :  Et  rursum  circum- 
«  dabor  pelle  mea,  et  in  carne  mea  videbo  Deum,  puto  quod 
«  non  loquatur  quasi  amator  carnium  quas  putridas  fetentes- 
«  que  cernebat,  sed  ex  fiducia  resurgendi  contemnit  prae- 
«  sentia  solatio  futurorum.  Rursum  ait:  Circumdabor  pelle 
«  mea.  Ubi  hic  corpus  aethereum?  ubi  aereum,  et  spiritui  et 
«  aurae  simile?  Certe  ubi  pellis  et  caro,  ubi  ossa  et  nervi,  et 
«  sanguis  et  venae,  ibi  carnis  structura,  ibi  sexus  proprietas. 
«  Et  in  carne,  inquit,  mea  videbo  Deum.  Quando  omnis  caro 
«  videbit  salutare  Dei,  et  lesum  Deum,  tunc  et  ego  videbo  Re- 
«  demptorem  et  Salvatorem  et  Deum  meum.  Videbo  autem 
«  in  ista  carne  quae  me  nunc  cruciat,  quae  nunc  prae  dolore 
«  distillat.  Idcirco  Deum  in  carne  conspiciam,  quia  omnes  in- 
«  firmitates  meas  sua  resurrectione  sanavit.  Nonne  tibi  vide- 
« tur  iam  tuncjob  contra  Origenem  scribere,et  pro  carnis  ve- 
«  ritate,  in  qua  tormenta  sustinuit,  alterum  contra  haereticos 
«  habere  certamen?  Dolet  enim,  si  tanta  sit  frustra  perpes- 
«  sus,  et  alia  spiritualiter  resurgente,  ista  carnaliter  cru- 
«  ciata  sit.  Unde  inculcat  et  exaggerat . . .  dicens :  Quem  vi- 
«  surus  sum  ego  ipse,  et  oculi  mei  conspecturi sunt,  et  non 
«  alius.  Is  si  non  sexu  suo  resurrecturus  est,  si  non  eisdem 
«  membris  quae  iacuere  in  stercore,  si  non  eosdem  oculos 

«  aperiat  ad  videndum  Deum,  quibus  tunc  videbat  vermi- 
«  culos,  ubi  erit  ergo  lob?  Tollis  ea  in  ;^quibus  subsistit  lob, 
*  et  donas  mihi  inane  vocabulum  resurgentis,  quomodo  si 
«  navem  post  naufragium  restitutam  velis,  ac  neges  singula 
«  de  quibus  navis  construitur  »  (1).  His  rationibus  deinde 
accedunt  evangelica  documenta  de]  resurrectione  Christi, 
quae  fuit  typus  et  exemplar  resurrectionis  nostrae.  Accedit 
et  ipsum  resurrectionis  nomen,  quo  nihil  aliud  importatur 
nisi  secunda  eius  quod  cecidit  erectio.  Ipsum  ergo  corpus 
quod  corrumpitur  et  dissolvitur,  idemmet  resurget  incor- 
ruptum,  ut  concludit  Damascenus  1.  4,  c.  27. 

Ad  rationes  vero  Origenis  dicendum  quod  consequentiae 
non  sunt  in  praemissis.  Non  enim  sequitur:  Erit  idem  specie 
et  numero  corpus;  ergo  iisdem  quibus  nunc  qualitatibus 
subiectum;  ergo  nuUis  ornatum  dotibus  quae  statum  incor- 
ruptibilitatis  constituant.  Sicut  proportione  servata,  non  se- 
quitur:  Corpus  Adam  in  paradiso  innocentiae  fuit  ab  omni 
concupiscentia  immune;  ergo  aliud  fuit  tum  specie  tum 
numero  corpus  post  peccatum. 

Simili  quoque  modo  non  sequitur:  Resurget  homo  cum 
omnibus  membris  quae  nunc  habet,  quaeque  ad  naturae  hu- 
manae  veritatem  pertinent;  ergo  omnium  ac  singulorum 
usus  erit  in  resurrectione,  et  falso  dixit  Christus  quod  neque 
nubent  neque  nubentur,  sed  erunt  sicut  angeli  Dei  in  coelo. 
Sapienter  enim  respondebit  Angelicus  quod  membra  pos- 
sunt  dupliciter  considerari  in  comparatione  ad  animam, 
vel  secundum  habitudinem  materiae  ad  formam,  vel  secun- 
dum  habitudinem  instrumenti  ad  agentem.  —  Si  sumantur 
primo  modo,  finis  eorum  non  est  operatio,  sed  magis  per- 
fectum  esse  speciei,  quod  etiam  in  resurrectione  requiretur. 
«  Est  enim  comparatio  animae  ad  corpus,  sicut  artis  ad 
«  artificiatum.  Quidquid  autem  explicite  in  artificiato  osten- 
«  ditur,  hoc  totum  implicite  et  originaliter  in  ipsa  arte  con- 
« tinetur.  Similiter  etiam  quidquid  in  partibus  corporis  ap- 

(1)  Hieronymus,  1.  contra  loannem  Hierosolymitanum,  n.  30. 

« paret,  totum  originaliter  et  quodammodo  implicite  in 
«  anima  continetur.  Sicut  ergo  artis  opus  non  esset  perfec- 
«  tum,  si  artificiato  aliquid  deesset  eorum  quae  ars  con- 
«  tinet,  ita  nec  homo  posset  esse  perfectus,  nisi  totum  quod 
« in  anima  implicite  continetur,  exterius  in  corpore  expli- 
«caretur;  nec  etiam  corpus  animae  ad  plenum  proportio- 
«  naliter  responderet.  Cum  ergo  oporteat  in  resurrectione 
«  corpus  hominis  esse  animae  totaliter  correspondens,  quia 
«  non  resurget  nisi  secundum  ordinem  quem  habet  ad  ani- 
«  mam  rationalem,  oportet  etiam  hominem  perfectum  resur- 
«  gere,  utpote  qui  ad  ultimam  perfectionem  consequendam 
«  reparatur.  Oportet  ergo  quod  omnia  membra  quae  nunc 
«  sunt  in  corpore  hominis,inresurrectione  reparentur  »  (1).  — 
Si  autem  accipiantur  membra  secundum  habitudinem  in- 
strumenti  ad  agentem,  sic  ordinantur  quidem  in  operatio- 
nem  sicut  in  fmem.  «  Nec  tamen  sequitur  quod  quando  de- 
«  ficit  operatio,  frustra  sit  instrumentum,  quia  instrumen- 
«  tum  non  solum  servit  ad  exsequendam  operationem  agen- 
« tis,  sed  etiam  ad  ostendendam  virtutem  ipsius.  Unde  opor- 
«  tebit  ut  virtus  potentiarum  animae  in  instrumentis  corpo- 
«  reis  demonstretur,  etsi  nunquam  in  actum  prodeant,  ut 
«  ex  hoc  commendetur  Dei  sapientia  »  (2). 

§2. 

Hactenus  quidem  veritas  resurrectionis^  (id  est  instau- 
rationis  integri  hominis,  eiusdem  tum  specie  tum  numero 
cum  eo  qui  fuerat  prius),  quam  oportet  fideliter  firmiterque 
et  corde  credere  et  ore  confiteri.  At  nunc  de  scientifica 
huius  dogmatis  expositione  inquiritur,  et  iam  nihil  inveni- 
tur  determinatum  in  regulis  fidei,  sed  opinionibus  datur 
locus,  quae  et  multiplices  in  hac  parte  prodierunt,  sicut 
videre  est  apud  S.  Thomam  in  Suppl.  Q,  80,  a.  4.  Res  enim 
est  valde  obscura,  quia  obscurum  nobis  generatim  est  omne 

(1)  S.  Thomas,  Siippl.  Q.  80,  a.  1,  in  corp. 

(2)  S.   Thom.  ubi  supra,  ad  lum. 

id  quod  ad  individuationem  pertinet;  obscurius  id  quod 
pertinet  ad  individualitatem  corporis  humani,  in  quo, 
quamdiu  vivit,  non  sempcr  sunt  eaedem  partes  secundum 
tnateriam^  sed  soliim  secundum  speciem;  secundum  vero 
materiam  partes  fluunt  et  refluunt  (1) ;  obscurissimum  de- 
nique  id  quod  pertinet  ad  individualitatem  restituendam, 
postquam  fuit  semel  per  mortem  destructa.  In  hac  igitur 
re  obscurissima  si  nobis  quoque  quod  verius  visum  est 
proponere  licet,  benevolo  lectori  eas  quae  sequuntur  subii- 
cimus  animadversiones. 

Certe  si  humanum  corpus  substantia  esset  seorsum  ab 
anima,  in  esse  corporeo  aliunde  constitutum ;  si  idem  spe- 
cie  et  numero  permanere  posset  tam  in  statu  separationis 
quam  in  statu  coniunctionis;  si  denique  atomis  constaret 
sive  moleculis,  ad  sensum  eorum  quibus  recentiorum  phy- 
sicorum  hypotheses  seu  coniecturae  in  hac  parte"placuerunt: 
tunc  profecto  consequens  foret  impossibilem  esse  identita- 
tem  resurgentium,  nisi  iisdem  in  individuo  atomis  resti- 
tutis,  iisdem  moleculis,  iisdem  denique  signatis  partibus 
ex  quibus  constabat  exanime  cadaver,  cum  primum  ab 
aninia  dissociatum  ac  veluti  distractum  fuit.  Tunc  quoque 
locum  haberent  infinitae  illae  quaestiones,  eaedemque  mo- 
lestissimae,  quibus  dogma  resurrectionis  solet  impugnari: 
quaestiones  de  anthropophagis,  praesertim  qui  ex  anthro- 
pophagis  nati,  solas  humanas  carnes  per  totam  vitam  man- 
ducarunt;  quaestiones  de  hominibus  devoratis  ab  animali- 
bus,  quorum  deinde  carnibus  homines  caeteri  vescuntur: 
quaestiones  de  cadaveribus  quae  terrae  mandata,  conver- 
tuntur  in  humum,  tum  in  herbas,  in  legumina,  in  frumenta, 
vel  quoslibet  fructus  humanae  nutritioni  idoneos;  quae- 
stiones  demum  in  quibus  pene  deficeret  dies,  propter  in- 
cessabilem  illam  materiae  circulationem,  per  quam  ex 
quolibet  quidlibet  fit,  et  rursus  quidlibet  transit.in  quodli- 
bet.  Proinde  si  de  atomis  seu  moleculis  suam  individualita- 

(1)  L.  4  c.  Gentes,  c.  81. 

tem  simul  cum  propria  suhstantialitate  suh  qualihet  forma 
servantihus  sermo  sit,  tunc  iure  meritoque  quaeritur  quo- 
modo  in  iisdem  corporibus  resurgent  illi  qui  ex  alieno  toti 
constabant.  Aut  si  isti,  quomodo  alii  a  quibus  commoda- 
tam  et  veluti  mutuatam  habebant  substantiam.  Nisi  forte 
malueris  dicere,  non  fore  unde  creditores  a  debitoribus  se- 
cernantur,  et  veri  membrorum  proprietarii  ab  iniustis 
eorumdem  usurpatoribus;  ideoque  multos  pro  uno  eodem- 
que  corpore  vel  membro  competitores  aequo  iure  in  no- 
vissimo  die  accessuros. 

Sed  nune,  praesupposita  vera  doctrina  de  composito 
humano,  de  materia  pura  potentia,  et  de  anima  rationali 
per  quam  homo  non  solum  est  homo,  sed  animal,  et  vi- 
vum,  et  corpus,  et  substantia,  et  ens  (1):  si  forte  ad  sim- 
pliciter  dictam  resurgentis  identitatem  requiri  diceretur 
reassumptio  huius  signatae  materiae  quae  nunc  sub  hac 
forma  et  his  dimensionibus  est,  potius  quam  alius  cuiuscum- 
que  sub  hac  alia  forma  hisque  aliis  dimensionibus  hic  et 
nunc  etiam  exsistentis,  fateor  me  non  amplius  intelligere 
connexionem  doctrinae,  nec  cohaerentiam  perspicere  quae 
esse  debet  inter  conclusiones  et  principia.  Re  enim '  vera. 
sicut  ex  diversis  formis  in  eadem  materia  sibi  invicem 
succedentibus  diversa  resultant  individua,  ita  quoque,  dum 
uni  eidemque  formae  alia  atque  alia  materia  subiicitur, 
unum  atque  idem  permanet  individuum.  Alioquin,  qui  prius 
erat  puer,  et  nunc  factus  est  vir,  non  esset  idem  numero 
homo,  quod  absit  omnino.  Praeterea,  cadaver  differt  a 
corpore  prius  vivo  tam  quoad  esse  essentiae  quam  quoad 
esse  exsistentiae ;  materia  eius  transcendentaliter  iam  re- 
fertur  ad  novam  formam  sub  qua  facit  novum  novae  spe- 
ciei  individuum.  Denique  si  quaeras  undenam  materia 
cadaveris  realem  aliquam  relationem  servet  ad  priorem 
personam,  sitque  nunc  Titii  vel  Socratis  secundum  rem, 
magis  quam  individuorum  in  quibus  erat  antequam  Titius 

(1)  S.  Thom.  de  Spir.  Creatur.  a.  3. 

ad  exsistentiam  veniret,  vel  a  quibus  in  Titium  transiit 
sive  per  generationem  sive  per  accessionem  nutritionis: 
puto  te  nusquam  inventurum. 

Et  nota  bene  sermonem  nunc  esse  de  aliqua   relatione 

reali  adhuc  perdurante,  quae  sola  esse    potest   ad  rem  in 

praesenti,  si  tamen  non  somnias   maiorem    requiri    identi- 

tatem  inter  Titium  resurgentem  et  Titium  in    ultimo  mor- 

talis  vitae  constitutum,  quam   quae    fuit  inter  Titium    na- 

scentem,  adolescentem,  senescentem,  et   morientem.    Alia 

autem  est  relatio    rationis   fundata    in    hoc   quod  cadaver 

continuat    materialiter   et   ad  sensiim    suppositum    prius 

exsistens.  Quae  quidem  rationis  relatio  facit  ut  communi 

omnium  hominum  consuetudine  et  usu,  hoc  numero  cada- 

ver  semper  habeatur  ut  corpus  Titii,  et  pro  tali  in  officiis 

sepulturae  honoretur.  Praebet  .quoque  fundamentum  cultus 

reliquiarum,    qui    totus    relativus  est,  et    totus    transit  ad 

personam  seu   principalem    illam    personae    partem   quae 

identica  permansit,    id  est  ad  animam.  Veneramur  enim 

reliquias  sicut  veneramur  imagines.  Item  pro  reliquiis  com- 

putamus  non  solum  corpora  vel  corporum  partes,   sed  et 

vestes  et  autographa  et   quaecumque   ad  usum   defuncto- 

rum  erant.    Quod  si  aliquae    reliquiae  prae  aliis  uti    insi- 

gniores   aestimantur,  hoc    ideo    est  quia   secundum    illam 

quae  sensui    apparet  contmuationem,  propius  ac  vicinius 

suppositum  attingebant.  Denique  in  inanimatis  cineribus  re- 

surrecturos  sanctos  colimus,  eadem  fere  mente  eodemque 

animo  quo    mortuis   interdum    adhibemus   honorem  lumi- 

num  et  incensi  in  tumulis  etiam  vacuis,  in  quibus  quadam 

fictione  iuris  includi  supponuntur.  Sed  sicut   omnes  prae- 

dictae  rationis  relationes  nequaquam    efficere   possunt  ut 

corpora  mortuorum  non  sint  vere  individua  nova  omnino 

condistincta  et  condivisa  ab  individuis  qitae  erant  prius, 

ita  nec  possunt  efficere  ut  ad  simpliciter  dictam  identita- 

tem  resurgentium  in  novissimo  die,  necessaria  sit  assum- 

ptio  materiae  nunc  signatae    in  hoc   potius    quam  in  alio 

quocumque  sive    individuo  sive   individuorum  aggregato. 

Considerandum  itaque  quod  ubi  est  eadem  forma,  idem 
est  ens  et  idem  esse,  adeo  ut  nihil  ultra  requiratur  ad 
unitatem  individualem  simpliciter.  Hinc^enim  est  quod  puer 
et  vir  non  sunt  duo  individua,  sed  unum  atque  idem,  non 
obstantibus  omnibus  mutationibus  factis  in  materia.  Nam 
dum  puer  fit  vir,  saepius  deperditur  tota  eius  materia,  et 
alia  substituitur,  et  est  vere  alia  in  ratione  materiae,  sed 
trahitur  ad  unitatem  suppositi  per  hoc  quod  semper  uni 
formae  subiicitur.  Cum  igitur  Deus  possit  facere  in  instanti 
id  quod  natura  tacit  cum  motu,  potest  quoque  facere  ut  vere 
resurgat  mortuus,  ne  unam  quidem  habens  partem  mate- 
riae  quam  habebat  ante  mortem.  Potest  etiam  facere  ut 
loco  parvuli  resurgat  adultus,  et  ille  idem  adultus  quoad 
corpus  et  materiam,  qui  tunc  exstitisset  si  certo  annorum 
numero  vixisset  infans  defunctus.  Et  ideo  a  primo  ad  ul- 
timum,  sat  manifestum  esse  videtur  quod  ad  resurgentium 
corporum  identitatem  sufficiet  identitas  formae  seu  animae, 
quin  oporteat  nos,  ut  dogma  resurrectionis  sartum  tectum- 
que  permaneat,  de  identitate  quoque  materiae  qua  moriens 
homo  constabat,  et  qua  reconstituetur  surgens  a  mortuis, 
nunc   esse  sollicitos. 

§3. 

Sed  erit  fortasse  qui  dicat:  Materia  signata  quantitate 
est  individiiationis  principium.  Uhicumqne  autem  est  aliud 
et  aliud  individuationis  principium,  aliud  quoque  et  aliud 
individuum  sit  necesse  est.  Ergo  si  materia  resurgentium 
non  est  omnino  eadem  cum  materia  qua  morientes  consta- 
bant,  neque  etiam  idem  numero  erit  corpus  cum  eo  quod 
fuerat  prius. 

Respondeo :  Dist.  mai.  Materia  signata  quantitate  est  in- 
dividuationis  principium,  quatenus  principium  est  distin- 
ctionis  qua  individuum  corporeum  numerice  distinguitur 
pro  unoquoque  nunc  temporis,  ab  omnibus  aliis  individuis 
quae  tunc  sunt  simul  cum  eo  in  universq  corporeo,  conc.  mai. 
Quatenus  principium  est  indivisionis  qua  individuum  cor- 

De  Novissiniis  12 

poreum,  pro  successivis  temporis  differentiis,  permanet  in 
se  indivisum,  sibique  identicum,  neg.  mai.  Et  concessa  mi- 
nore  intellecta  de  principio  individuationis  formaliter  ac- 
cepto  prout  et  in  quantum  exercet  individuandi  officium, 
negatur  plane  conclusio,  quae  si  esset  vera,  consequens 
iam  esset,  nullam  esse  posse  apud  nos  permanentem  indi- 
vidualitatem  incorpore  humano  et  aliis  viventibus,  in  quibus 
non  semper  stint  eaedem  partes  secundum  materiam,  sed 
solum  secundum  speciem ;  secundum  vero  materiam  partes 
fluunt  et  refluunt,  ut  dicit  S.  Thomas  loco  superius  citato. 

Sciendum  igitur  est,  materiam  esse  principium  indivi- 
duationis,  pro  quanto  ex  ea  oritur  divisibilitas,  et  conse- 
quenter  multiplicabilitas  individuorum  in  eadem  specie.  Et 
ideo  individuum  corporeum  semper  dividitur  et  distinguitur 
ab  aliis  individuis  simul  cum  ipso  exsistentibus,  ratione 
huius  signatae  materiae  in  qua  nunc  est  constitutum.  Sed 
sicut  minime  sequitur,  ergo  in  eadem  signata  materia  idem 
semper  individuum  erit,  (nam  veniente  alia  forma  substan- 
tiali,  succedet  aliud  ens  et  aliud  individuum):  ita  e  con- 
verso  non  sequitur,  ergo  remota  hac  signata  materia,  et 
alia  loco  eius  substituta,  eo  ipso  fit  individuum  aliud  ab  eo 
quod  erat  prius.  Si  enim  permanet  eadem  forma,  perma- 
nebit  idem  numero  ens,  idem  numero  corpus  simpliciter, 
quod  adhuc  distinguetur  a  caeteris  individuis  corporeis  pro 
tunc  exsistentibus,  per  materiam  signatam  quae  pro  tunc 
quoque  in  ipso  erit.  Nulla  igitur  est  aut  esse  potest  ex  hac 
parte  argumenti  consequentia. 

Instabis  tamen  et  dices:  Esto  quod  in  resurrectione  iden- 
titas  animae  satis  esset  ad  identitatem  corporis  simpliciter. 
Sed  adhuc  intelligitur  identitas  perfectior,  tam  secundum 
materiam  quam  secundum  formam.  Atqtti  haec  est  iden- 
titas  absoluta  et  totalis,  sese  extendens  etiam  ad  materiam, 
quam  modus  loquendi  Scripturae  et  Patrum  ubique  insi- 
nuare  videtur. 

Respondeo,  Scripturam  nihil  aliud  nos  docere  nisi  re- 
surrectionem  mortuorum,  id  est  reconstitutionem  hominis 

secundum  corpus,  et  quidem  eiusdem  numero  hominis  qui 
fuerat  prius,  sicut  ipsum  per  se  indicat  resurrectionis 
nomen.  Et  ad  huiusmodi  reconstitutionis  veritatem  satis 
est  identitas  entitativa  et  simpliciter  dicta  hactenus  de- 
clarata.  Quod  si  Patres  et  Concilia  multum  insistunt  in 
hoc,  quod  resurrectio  erit  in  ea  ipsa  carne  quam  nunc 
gestamus,  in  qua  nunc  vivimus,  in  qua  nunc  consistimus 
et  movemur,  non  huc  spectant  locutiones  illae,  ut  ad- 
struant  necessitatem  identitatis  etiam  pure  materialis, 
quae  ex  sese  satis  indifferens  esse  videtur.  Sed  apponuntur 
ad  excludendum  errorem  eorum  qui  post  Origenem  dice- 
bant  corpora  resurgentium  fore  corpora  aerea,  spiritui  et 
aurae  similia,  quae  nec  tactui  subiacerent,  nec  oculis  cer- 
nerentur,  nec  membrorum  varietate  jconstarent,  adeoque 
corpora  non  carnea,  non  humana,  sed  alterius  speciei,  al- 
teriusque  substantiae.  De  quo  quidem  fidem  abunde  fa- 
ciunt  testimonia  antiquae  traditionis  superius  §  1  relata. 

Accedit  quod  locutiones  Patrum  et  Conciliorum  eam  po- 
nunt  identitatem,  quae  erit  totius  corporis  resurgentis, 
et  non  cuiusdam  eius  partis  tantum.  Si  ergo  haec  identitas 
necessario  intelligi  debet  de  identitate  quae  sit  etiam  se- 
cundum  signatam  materiam,oportebit  quoque  ut  restituatur 
in  omni  resurgente  tota  et  sola  materia  quae  antea  in  cor- 
pore  mortali  erat,  ne  scilicet  resurgat  {iuxta  praedicUnn 
identitatis  inodum)  corpus  partim  idem  et  partim  non  idem. 
Quo  semel  posito,  iam  quaeritur  quomodo  in  ea  carne  quam 
gestarunt,  resurgere  poterunt  illi  qui  aut  necdum  nati,  aut 
recentes  ab  uteris  matrum  sunt  mortui,  et  tamen  mensuram 
hominis  perfecti  in  futura  resurrectione  procul  dubio  con- 
sequentur.  —  Insuper,  si  restituitur  materia  quae  fuit  in 
corpore  senis,  resurgens  corpus  non  erit  identicum  cum 
corpore  iuvenis;  et  vice  versa,  si  ea  quae  fuit  in  corpore 
iuvenis,  non  erit  identicum  cum  corpore  senis.  Atqui  re- 
gula  fidei  docet  nos  resurrecturos  in  ea  carne  quam  nunc 
gestamus,  nullo  discrimine  facto  inter  varias  vitae  nostrae 
mortalis  aetates.  Signum  igitur  est  quod  identitatem  prae- 

dicat  praescindentem  ab  identitate  pure  materiali,  et  con- 
sentaneam  naturae  corporis  humani,  quod  anima  immortali 
informatum,  semper  est  corpus  simpliciter  idem,  quidquid 
sit  de  mutationibus  quae  in  eo  secundum  materiam  acci- 
dunt  vel  accidere  possunt. 

Dices  iterum :  Resurrectio  Christi  fnit  exemplar  resnr- 
rectionis  nostrae,  iiixta  doctrinam  Apostoli et  consentientem 
totiiis  Traditionis  sensnm.  Sed  in  resurrectione  Christi 
omnino  dehitnm  fuit  ut  anima  renniretttr  eidem  materiae 
siiji;natae  a  qua  in  morte  fuerat  separata.  Ergo  hoc  idem 
in  resurrectione  nostra  contingat  necesse  est. 

Respondeo :  Dist.  mai.  Resurrectio  Christi  fuit  exemphir 
resurrectionis  nostrae  quoad  terminum  ad  quem,  conc.  mai. 
Quoad  terminum  a  quo,  suhdist.  lis  tamen  conditionibus 
exceptis  quae  pendent  a  peculiari  et  propria  conditione  in 
qua  fuit  corpus  Christi  mortuum,  iterum  conc.  mai.  Alio 
modo,  neg.  Et  concessa  minore,  negatur  conclusio,  in  qua 
valde  notandum  discrimen  inter  Christum  et  nos  penitus 
negligitur.  In  Christo  enim  corpus  seiunctum  ab  anima 
semper  fuit  idem  supposito,  et  materia  eius  signata  per- 
mansit  hypostatice  unita  Verbo.  Huic  ergo  signatae  ma- 
teriae,  et  non  alii,  resurrectio  debebatur.  Sed  in  morte 
caeterorum  hominum  materia  efficitur  alterius  suppositi^ 
et  iam  non  magis  est  personae  defunctae,  quam  omnis  illa 
alia  materia  quae  per  totum  corruptibilis  vitae  spatium 
quotidiano  fluxu  fuit  deperdita.  Unde,  quoad  necessitatem 
reassumptionis  in  futura  resurrectione,  omnino  non  est 
eadem  ratio,  ut  constat. 

Adhuc  tamen  instabis :  ^6Tte/a  honorem  adhibet  corpo- 
rihus  defunctorum,  et  iuhet  ea  conservari,  penitusque  re- 
prohat  incinerationis  morem,  Consecrat  quoque  coemeteria 
tanquam  loca  pia  in  quibus  iacent  mortui  exspectantes 
heatam  spem  et  adventum  gloriae  magni  Dei  et  Salvatoris 
nostri  lesu  Christi.  Denique  vult  ut  non  contristemur  sicut  et 
caeteri  qui  spem  non  hahent,  sed  sepulcra  eorum  quos 
amissos   lugemus,  fideli  cultu  frequentemus,   velut  quae 


i 


DE  RESURRECTIONE  MORTUORUM  181 

exuvias  contineant  aliqnando  de  terra  snrrectnras.  Non 
tgitur  dubitat  quin  ipsa  materia  quae  in  dcfunctoruni  ca- 
daverihus  est,  sit  in  novissimo  die  animae  reunienda. 

Respondeo  in  primis,  non  esse  consequens  ex  hactenus 
dictis,  quod  materia  cadaverum  non  reassumetur  de  facto 
in  ultima  resurrectione.  Sed  solum  sequitur,  minime  opus 
esse  ut  singulus  quisque  resurgat  in  ea  signata  materia 
quam  moriens  deposuit,  ac  proinde,  difficultates  quae  fiunt 
ex  hoc  quod  materia  eadem  vel  fuerit  vel  esse  potuerit 
multis  individuis  secundum  successionem  temporis  com- 
munis,  posse  omnino  negligi,  utpote  dogma  resurrectionis 
in  regula  fidei  propositum  nequicquam  attingentes. 

Sed  insuper  dico,  rationes  allatas  intentum  non  demon- 
strare.  Honorat  quidem  Ecclesia  corpora  defunctorum,  sed 
in  huius  honoris  delatione  attendit  personas  hominum 
quiescentium  in  Christo,  quibus  certa  spes  est  reassumendi 
corpora  in  beata  immortalitate,  quiquid  sit  an  corpora  reas- 
sumenda  constare  debeant  ea  ipsa  materia  signata  quae 
nunc  in  cadaveribus  est.  Reprobat  quoque  cadaverum  in- 
cinerationem.  Non  quod,  uti  evidentissime  patet,  incine- 
ratio  prae  simplici  inhumatione  quidquam  in  se  continere 
possit,  quod  re  vera  contrarietur  futurae  resurrectioni  vel 
quoad  substantiam  vel  quoad  modum.  Sed  quia  incinera- 
tionis  mos  ex  paganismo  renovatus  est  in  odium  ritus 
christiani;  quia  removet  salubrem  mortuorum  memoriam 
simul  cum  admonitione  vitae  futurae;  quia  praesertim  a 
suis  auctoribus  fuit  adinventus  ut  persuaderent  nihil  de 
homine  remanere  post  obitum,  nullam  esse  exspectandam 
ruinae  instaurationem,  sed  totum  ultimo  ac  definitive  re- 
dire  in  massam  communem  unde  primum  fuerat  extractum. 
Uno  demum  verbo,  omnia  quae  ad  cultum  defunctorum 
ordinavit  Ecclesia,  vel  ad  suffragia  purgantium  animarum 
pertinent,  vel  ad  eruditionem  viventium,  quibus  per  omnem 
modum  inculcanda  erat  fides  ac  spes  resurrectionis  beatae. 
Sed  sicut  in  delatione  honorum  sepulturae  non  intenditur 
absolute  haec  numero  persona  quae  forte  de  reprobis  est, 

ita  et  a  tgrtiori  non  intenditur  haec  signata  materia,  quia 
invariata  semper  manet  significatio  cultus  et  formalitas, 
sive  in  hac  eadem  resurgant  mortui,  sive  in  alia. 

§4. 

Ultimo  tandem  quaeri  posset  an  futurum  sit  ut  corpora 
in  resurrectione  suis  notis  individuantibus,  suisque  cha- 
racteristicis  lineamentis  seu  propriis  habitudinibus  insi- 
gniantur.  Et  ratio  dubitandi  est  quia  cum  omnes  animae 
humanae  aequales  sint,  individuales  differentiae  non  pro- 
veniunt  nisi  ex  diversis  materiae  dispositionibus  in  natu- 
rali  generatione  praeinductis.  Quia  ergo  in  resurrectione 
materia  nuda  reunietur  praeexsistentibus  animabus,  nullo 
habito  respectu  praecedentium'dispositionum  quae  ad  mi- 
raculosam  reconstitutionem  corporum  nihil  amplius  facere 
possunt,  sequitur  omnia  ad  uniformitatem  redigenda,  et 
typos  seu  characteres  individuales  prorsus  esse  abolendos. 

Respondeo  negando  principium  super  quo  tota  ratioci- 
natio  superstruitur,  videlicet:  omnes  animas  humanas  esse 
aequales,  et  perfectionis  uniformis.  Nam  re  melius  consi- 
derata,  veritas  omnino  habere  videttir,  tot  esse  individuales 
characteres  animarum  secundum  se,  quot  sunt  et  corporum, 
quanquam  individualis  animae  perfectio  eatenus  ex  dispo- 
sitione  corporis  cui  in  naturali  generatione  fuit  infusa,  de- 
pendeat,  quatenus  creata  est  a  Deo  haec  anima,  huic  cor- 
pori  sic  vel  sic  disposito  proportionaliter  correspondens. 
«  Sciendum  quod  sicut  sunt  unius  speciei  omnia  corpora 
«  humana,  et  tamen  ista  unitas  specifica  latitudinem  diver- 
« sorum  graduum  individualium  admittit,  dum  unus  est 
«  bene  complexionatus. ..,  sic  et  cum  unitate  specifica  ani- 
«  marum  stat  diversitas  graduum  individualium  ipsarum, 
«  ut  sicut  unum  corpus  est  alio  substantialiter  perfectius 
« individualiter,  nobiliorisque  complexionis,  ita  una  anima 
«  sit  altera  individualiter  nobilior,  ac  per  hoc  sit  unus 
«  homo    altero    prestantiori   ingenio.  Formae  enim   indivi- 

«  duae  creantur  commensuratae  substantialiter  corporibus, 
« ita  quod  per  commensurationem  ad  hoc  corpus  haec 
«  anima  ab  illa  individualiter  distinguitur.  Unde  sicut  unum 
« corpus  est  altero  nobilius  complexionatum,  ita  unam 
«  animam  altera  nobiliorem  esse  oportet.  Nec  tamen  unus 
«  homo  propter  hoc  est  magis  homo  altero,  licet  sit  per- 
«  fectior  homo,  quoniam  hoc  vocabulo  magis  non  utimur 
«  nisi  in  formis  in  quibus  accidit  mutatio  inter  magis  et 
«  minus;  quodnonaccidit  in  animaintellectiva,  quoniam  una- 
«  quaeque  eam  perfectionem  substantialiter,  quam  a  prin- 
«  cipio  accepit,  immutabiliter  conservat » (1).  Sic  igitur,  anima 
individuationem  habet  per  ordinem  suum  ad  materiam 
prout  hoc  vel  illo  modo  dispositam,  cum  corpori  infunditur 
et  in  locum  omnium  praecedentium  formarum  introducitur. 
Manifestum  est  autem  quod  individualitas  et  proprius  cha- 
racter  individualitatis  semper  manet  in  anima,  etiam  post- 
quam  fuerit  a  corpore  separata.  Manifestum  quoque  quod 
cum  anima  sit  per  essentiam  suam  corporis  actus  seu 
forma,  semper  cornparatur  ad  corpus  sicut  ars  ad  artifi- 
ciatum,  quemadmodum  supra  notatum  est  ex  S.  Thoma  in 
Suppl.  Q.  80,  a.  1.  In  ultima  ergo  resurrectione,  dum  ma- 
teria  in  quocumque  individuo  vel  individuorum  aggregato 
praeinventa,  divina  operante  virtute  animae  reunietur,  idem 
semper  numero  corpus  resurget,  iisdem  propriis  signatum 
characteribus,  tametsi  futurum  sit  ut  corrigantur  omnia 
vitia,  omnes  errores  naturae,  omnes  deformitates  a  recti- 
tudine  typi   individualis   deviantes  (2),  omnes   denique  de- 

(1)  Ferrariensis  in  l  c.  Gent.  c.  3.  —  Cf.  S.  Thomam  in  prima  Parte, 
Q.  85,  a.  7,  et  in  II,  Dist.  22,  Q.  2,  a.  3. 

(2)  Ad  rem  S.  Thomas,  Suppl.  Q.  81,  a.  3,  quaerens  utrum  omnes  in 
eadem  statura  resurgent:  «  In  resurrectione  non  solum  attendendum  est 
*  quid  competat  natnrae  speciei,  sed  quid  competat  uatiirae  individni. 
«  Natura  autem  speciei  habet  aliquam  quantitatem  quam  nec  excedit,  nec 
«  ab  ea  deficit  absque  errore ;  quae  tamen  quantitas  habet  ah'quos  gradus 
«  hititudinis,  et  non  est  accipienda  secundum  unam  mensuram  determina* 
«  tam.  Unumquodque  autem  individuum  in  specie  humana  assequitur  infra 
«  terminos  huius  kititudinis  aliquem  gradum  quantitatis  quae  competit  na- 

fectus  qui  plenitudinem  evolutionis  in  hoc  praesenti  mor- 
talitatis  statu  vel  antecedunt  vel  sequuntur  (1). 

THESIS  XIV. 

Omnibus  hominibus  commune  futurum  est  ut  eam  immor- 
talitatem  consequantur,  quae  in  impossibilitate  iterum  mo- 
riendi  consistet,  adeoque  pro  semper  excludet  omnem  usum 
tam  nutritivae  quam  generativae  virtutis,  simul  cum  anima- 
libus  delectationibus  annexis.  At  proprium  corporibus  glo- 
riosis  erit  ut  quatuor  principalibus  dotibus  ornentur,  impas- 
sibilitate  scilicet,  subtilitate,  agilitate,  et  claritate,  in  quibus 
Christo  resurgenti  a  mortuis  perfecte  configurabuntur. 

§   1.. 

Duplex  est  immortalitas,  ut  late  exponit  Augustinus 
1.  6  operis  imperfecti  contra  lulianum,  c.  30.  Una  quae  fuit 
hominis  in  statu  innocentiae,  et  constabat,  non  tam  pro- 
prie  dicta  incorruptibilitate,  quam  potentia  persistendi  in 
actuali  incorruptione,  propter  vim  quamdam  supernatura- 
liter  divinitus  animae  datam,  qua  anima  poterat  repellere 
vel  vincere  omnes  corruptionis  causas  (quibus  caeteroquin 
corpus  erat  per  se  obnoxium),  quamdiu  ipsa  Deo  subiecta 
remansisset.  Unde  haec  immortalitas  solum  conferebat 
posse  11011  niori.  Alia  vero  est  toUens  ipsam  radicem  cor- 
ruptionis,  dum  anima  eo  modo  informat  materiam,  tota- 
liter  ei  dominando,  eamque  sibi  subiiciendo,  ut  ex  ipsa  in- 

«  turae  individui.  Et  ad  hanc  perducitur  in  termino  augmenti,  si  non  fuerit 
«  aliquis  error  in  opere  naturae,  per  quem  sit  aliquid  additum  vel  sub- 
«  tractum  praedictae  quantitati . . .  Et  ideo  non  omnes  resurgent  in  eadem 
«  quantitate,  sed  quilibet  resurget  in  illa  quantitate  in  qua  fuisset  in  ter- 
*  mino  augmenti,  si  natura  non  errasset  vel  defecisset.  Quod  autem  su- 
«  perest  vel  deficit  in  homine,  resecabit  vel  supplebit  divina  potentia  ». 

(1)  Hinc  idem  S.  Thomas  art.  praeced.  docet  quod  reducetur  humana 
natura  ad  statum  ultimae  perfectionis,  qui  est  in  iuvenili  aetate,  ad  quam 
terminatur  motus  augmenti,  et  a  qua  incipit  motus  decrementi. 

formandi  ratione  sequatur  impossibilitas  cuiuscumque  dis- 
solutionis  compositi.  Proinde  immortalitas  ista  non  iam 
confert  posse  non  mori,  sed  quod  longe  diversum  est,  non 
posse  mori. 

Porro  hic  modus  immortalitatis  sine  dubio  tribuendus 
est  beatis  in  futura  resurrectione,  iuxta  illud  Luc.  XX-35: 
////  vero  qui  digni  hahehuntur  saeculo  illo  et  resurrectione 
ex  mortuis,  neque  nuhent,  neque  ducent  uxores;  neque 
enim  ultra  mori  poterunt ;  aequales  enim  angelis  sunt,  et 
filii  sunt  Dei,  cum  sint  filii  resurrectionis.  Solum  igitur 
esse  posset  quaestio  de  damnatis.  Etin  Supplemento  quidem, 
Q.  86,  a.  2,  revocat  S.  Thomas  immortalitatem  damnatorum 
ad  causam  extrinsecam,  quatenus  post  resurrectionem  non 
erit  amplius  a  quo  possit  alterari  sive  corrumpi  corpus. 
Et  affert  rationem  desumptam  ex  placitis  antiquorum  phy- 
sicorum  reponentium  primum  alterationis  principium  in 
motu  cdeli,  quem  opinatur  tunc  esse  penitus  cessaturum. 
Quidquid  vero  de  hoc  sit,  minime  dubitandum  videtur  quin 
et  damnati  quoque  futuri  sint  ab  intrinseco  immortales, 
quoniam  modus  iste  in  resurrectione  ultima  connaturaliter 
exigitur.  Re  enim  vera,  ut  supra  notatum  est,  vel  nulla  esse 
debebit  resurrectio  in  novissimo  die,  vel  si  erit,  ex  hoc 
ipso  quod  erit,  et  in  quibuscumque  erit,  ad  vitam  quae  ne- 
queat  amplius  amitti,  eam  esse  oportebit.  Debitum  igitur 
est  ut  omnes  indiscriminatim  resurgentes  immortales  fiant 
ex  ipsa  vi  status  ad  quem  perducentur,  novique  modi  quo 
ad  corpus  anima  reunietur.  Caeterum  huiusmodi  immor- 
talitas  non  eritin  bonum  damnatorum,  sed  magis  in  poenam, 
nec  coniungetur  cum  dotibus  quae  ad  iucundam  indestru- 
ctibilis  vitae  possessionem  faciunt.  Et  quia  in  Scripturis 
incorruptibilitas  semper  in  bonam  parjtem  accipi  solet,  non 
mirum  si  speciali  modo  iis  solis  attribuatur  qui  consortes 
erunt  resurrectionis  iustorum. 

Cessante  autem  in  perpetuum  fine  ad  quem  ordinatur 
generatio  et  nutritio,  (nam  in  statu  resurrectionis  huma- 
num  oenus  iam  habebit  totam  multitudinem  individuorum 

ii  Dco  praefinitam,  et  quilibet  homo  resurget  in  debita  quan- 
titate,  quin  ultra  possit  accidere  consumptio  cui  per  ali- 
menti  restaurationem  oporteat  obviare),  cessabunt  quoque 
ex  ipsa  vi  novi  status  novique  modi  essendi,  omnes  actus 
tam  generativae  quam  nutritivae  virtutis,  simul  cum  omni 
concupiscentia  qua  in  praesenti  vita  ad  eos  incitamur  (1). 
Nec  tamen  sequitur  frustra  fore  membra  quae  nunc  his  ope- 
nitionibus  deserviunt,  ut  ostensum  est  in  superiori  propo- 
sitione,  sed  solum  sequitur  animam  et  corpus  diverso  or- 
dine  comparari  secundum  primam  hominis  generationem 
et  resurrectionem  eiusdem.  Nam  secundum  generationem 
primam  anima  infunditur  materiae  prius  praeparatae  per 
virtutem  seminis,  et  ad  corporis  conditiones  quodammodo 
trahitur.  In  resurrectione  autem  erit  e  converso,  quia  corpus 
coaptabitur  animae  praeexsistenti,  et  ideo  non  iam  condi- 
tiones  animae  conditionibus  corporis,  sed  magis  condi- 
tiones  corporis  conditionibus  animae  attemperabuntur. 

Et  de  his  quidem  quae  communia  erunt,  formaliter  lo- 
quendo,  tam  electis  quam  reprobis,  hactenus  satis.  Superest 

(1)  Hinc  Augustinus  Serm.  255,  n.  7:  «  Quando  dicitur  quia  caetera 
«  subtrahuntur,  et  solus  Deus  erit  quo  delectemur,  quasi  angustatur  anima 
«  quae  consuevit  multis  delectari,  et  dicit  sibi  anima  carnalis,  carni  ad- 
*  dicta,  carnalibus  cupidatibus  implicata,  visco  malarum  cupiditatum  in- 
-<  volutas  pennas  habens  ne  volet  ad  Deum,  dicit  sibi :  Quid  mihi  erit,  ubi 
«  non  manducabo,  ubi  non  bibam  ?  quale  mihi  gaudium  erit?  Hoc  gaudium 
«  tuum  de  aegritudine  est,  non  de  sanitate.  Certe  ipsa  caro  tua  in  hoc 
«  tempore  aliquando  aegrotat,  aliquando  sana  est.  Intendite,  ut  aliquid  di- 
«  cam  unde  capiatis,  exemphim  rei  quam  non  possum  dicere.  Sunt  quae- 
"  dam  aegrotantium  desideria;  ardent  desiderio  alicuius  fontis,  aut  alicuius 
«  pomi,  et  sic  ardent  ut  existiment  quia  si  sani  fuerint,  frui  debeant  ipsis 
«  desideriis  suis.  Venit  sanitas,  et  perit  cupiditas.  Quod  desiderabat,  fa- 
«  stidit,  quia  hoc  in  illo  febris  quaerebat.  Et  qualis  est  ista  sanitas  in  qua 
«  convalescit  aegrotus?  Sanitas  ista  qua  dicimur  sani,  quid  est?  Sed  tamen 
«  hinc  capite  exempium.  Quia  cum  multa  sint  aegrotantium  desideria, 
«  quae  ista  sanitas  tollit,  quomodo  ilhi  tollit  ista  sanitas,  sic  omnia  tollit 
«  immortalitas,  quia  sanitas  nostra  immortalitas  est.  Recolite  Apostolum, 
«  et  videte  quid  erit:  Oportet  corrnptibile  hoc  indiiere  incorruptionetn, 
«  et  mortale  hoc  indiiere  immortalitatem  ». 

ut  dotes  illas  quibus  ornanda  sunt  corpora  gloriosa,  quoad 
eius  fieri  poterit,  paucis  declaremus. 

§2. 

Prima  dos  est  impassibilitas,  per  quam  corpus  non  poterit 
amplius  pati  quod  ei  molestum  sit,  sed  penitus  auferetur  po- 
tentialitas  ad  passiones  corruptivas  et  afflictivas.  Quo  in  ge- 
nere  distinguere  oportet  pro  futuro  illo  statu  resurrectionis 
a  mortuis,  inter  passionem  quae  est  per  modum  naturae, 
id  est  secundum  laesionem  vel  alterationem  corporis  seu 
organorum  eius,  et  passionem  quae  est  per  modum  sensus, 
id  est  secundum  irritationem  potentiae  sensitivae  ex  sola 
disproportione  sentientis  ad  sentitum  (1).  Et  si  quidem  sermo 
sit  de  passione  quae  est  per  modum  naturae,  ab  ea  erunt 
immunia  corpora  etiam  damnatorum,  propter  statum  im- 
mortalitatis  de  quo  supra.  At  beatis  propria  erit  impassi- 
bilitas  removens  quemlibet  doloris  modum  et  quodlibet 
affiictivae  passionis  genus.  Et  de  hac  dote  communiter  in- 
telligunt  dictii^m  Apostoli,  1  Cor.  XV-42:  Seminatur  in 
corruptioney  surget  in  incorruptione :  videlicet  in  incorru- 
ptione  perfecta  et  consummata,  per  plenam  exemptionem 
ab  omni  subiectione  ad  contrarium  agens. 

Secunda  dos  est  subtilitas,  quae  tamen  nequaquam  in 
hoc  consistere  dicenda  est,  quod  corpora  gloriosa  ex  indita 
sibi  virtute  alia  corpora  valeant  penetrare.  Etenim  neces- 
sitas  distinctionis  plurium  corporum  in  situ  causatur  ex 
natura  quantitatis  dimensivae  quam  dos  subtilitatis  nec 
aufert  nec  mutat.  Quo  fit  ut  nonnisi  ex  miraculo  corpus 
Christi  gloriosum  intraverit  ad  discipulos  ianuis  clausis, 
sicut  etiam  ex  miraculo  in  statu  suae  mortalitatis  e  clauso 
exiverat  utero  Virginis  (2).  Subtilitas  ergo  corporis  gloriosi 
ad  aliud  referri  videtur,  videlicet  ad  perfectam  constitu- 
tionem  corporis  sub  anima,  sive  quantum  ad  ip.sius  animae 

(1)  Cf.  S.  Thom  Suppl.  Q.  87,  a.  3  ad  3um. 

(2)  S.  Thom.  Suppl.  Q.  83,  a.  2. 

transparentiam,  sive  quantum  ad  delicatissimam  rationem 
omnium  operationum  et  delectationum  corporearum  (3). 
Illa  enim  subtilia  dicimus  in  quibus  parum  videtur  esse  de 
materia.  Unde  translatum  est  subtilitatis  nomen  adeaquae 
optime  subsistunt  formae,  et  sive  in  essendo  sive  in  ope- 
rando  ei  subiiciuntur  perfectissimo  modo.  De  hac  dote  Apo- 
stolus  ubi  supra,  44:  Semlnatur  corpus  animale,  surget 
corpus  spirituale. 

Tertia  dos  est  agilitas,  per  quam  corpus  omnino  spi- 
ritui  ad  motum  obediet.  Et  hanc  dotem  tangit  Apostolus 
loco  citato  cum  dicit:  Seminaiur  in  infirmitate,  surget  in 
virtute.  « Infirmitatem  enim  experimur  in  corpore,  quia  in- 
«  validum  invenitur  ad  satisfaciendum  desiderio  animae  in 
«  motibus  et  actionibus  quas  anima  imperat.  Quae  infir- 
«  mitas  totaliter  tunc  toUetur,  virtute  redundante  ex  anima 
«  Deo  coniuncta  »  (1).  Et  ex  huiusmodi  agilitate  fiet  ut  totus 
mundus  corporeus  futurus  sit  vere  in  possessione  iustorum. 
Propter  hominem  enim  omnia  haec  visibilia  creata  sunt, 
tametsi  in  angustissimo   illo  ac  vix  perceptibili    terrarum 

(3)  Quoad  delectationes  corporeas  in  beatis  post  resurrectionem,  haec 
notat  Ferrariensis  in  4  c.  Gent.  c.  86:  «  Considerandum  quod  aliter  lo- 
«  quendum  est  de  delectationibus  tactus  . . . ,  et  aliter  de  delectationibus 
«  aliorum  sensuum.  Delectationes  enim  tactus  maxime  materiales  sunt,  eo 
«  quod  tangibile  delectationem  tactus  causans,  nobis  realiter  coniungitur. 
«  Et  sunt  etiam  maxime  bestiales,  nam  bruta  non  delectantur  aliis  sensibus 
«■  nisi  in  ordine  ad  tactum,  et  ipsas  tactus  delectationes  maxime  prose- 
«  quuntur.  Delectationes  autem  aliorum  sensuum  spiritualiores  sunt,  quia 
«  ipsi  sensus  spiritualius  sua  obiecta  recipiunt.  Non  enim  coniunguntur  nobis 
«  eorum  obiecta  secundum  esse  materiale,  sed  tantum  secundum  suas  in- 
«  tentiones.  Unde  licet  huiusmodi  delectationes  corporales  sint,  in  quantum 
«  sunt  motus  appetitus  sensitivi  consequentis  apprehensionem  sensus  quae 
«  per  corpus  exercetur,  appropinquant  tamen  ad  spirituales  delectationes, 
«  et  quodammodo  in  earum  genus  cadunt,  in  quantum  consequuntur  unio- 
«  nem  spiritualem  obiecti  sensibilis  cum  sentiente,  non  autem  unionem 
«  realem  et  naturalem.  Ideo  non  est  inconveniens  si  delectationes  tactus 
«  praedictae  in  beatis  non  inveniantur,  qui  spiritualem  vitam  vivent,  inve- 
«  niantur  autem  in  eis  aliorum  sensuum  delectationes  ». 

(1)  4  c.  Gent.  c.  86. 


DE   FINE   MUNDI  189 

orbe  ipse  homo  nunc  positus  exsistat.  Tunc  autem  immen- 
sitas  universi  erit  sub  dominio  eius.  Tunc  iusti  in  infinitis 
spatiis  tanqtiam  scintillae  in  arundineto  discurrent.  Tunc 
locus  erit  dicto  Psalmistae:  Quoniam  videbo  coelos  tuos 
opera  digitorum  tuorum,  lunam  et  stellas  •quae  tu  fun- 
dasti! 

Quarta  demum  dos  est  claritas,  quia  sicut  anima  divina 
visione  fruens  quadam  spirituali  claritate  replebitur,  ita 
ipsum  corpus  suo  modo  claritatis  gloria  induetur,  ut  ful- 
geant  iusti  sicut  sol  in  re^no  Patris  eorum.  Et  de  hac  dote 
dicit  Apostolus:  Seminaiur  in  ignobilitate,  surget  in  gloria, 

Caeterum  de  illo  futuro  gloriae  statu  quid  aut  quantum 
in  hac  mortalitate  adhuc  positi  dicere  valemus?  Tutissi- 
mum  itaque  erit  ab  omni  ulteriori  determinatione  abstinere^ 
usquedum  veniat  beata  experientia  quam  iuturam  spera- 
mus  de  misericordia  Christi. 

QUAESTIO   VIII. 
DE  lUDICIO  GENERALI  ET  FINE  MUNDI. 

Superest  ultimo  dicendum  de  iudicio  generali.  Cuius  qui- 
dem  iudicii  rationes  notiores  sunt  quam  ut  indigeant  multis 
exponi,  sed  et  satis  elucent  ipsis  nominibus  quibus  in  Scri- 
pturis  insignitur  novissimus  dies.  Dicitur  in  primis  dies 
revelationis  iusti  iudicii  Dei  (Rom.  II-5),  quatenus  in  eo 
palam  apparebunt  altissimae  illae  viae  Providentiae  in 
tanta  nunc  caligine  obvolutae,  et  manifestabitur  coram 
hominibus  universis  summa  Dei  sapientia,  bonitas,  et  iusti- 
tia  in  omni  opere  administrationis  rerum  humanarum,  sicut 
scriptum  est:  «  Ut  iustificeris  in  sermonibus  tuis,  et  vincas 
cum  iudicaris  ».  Dicitur  quoque  dies  Domini,  et  adventus 
gloriae  magni  Dei  et  Salvatoris  nostri  lesu  Christi  {\  Cor. 
III-13,  Tit.  11-13,  etc),  quia  cum  nunc  currat  hominis  dies, 
nunc  hora  et  potestas  tenebrarum  quibus  permittitur  prae- 
valere  adversus  Dominum  et  adversus  Christum  eius,  tunc 

tandem  ipsius  Christi  dies  erit ;  cuius  nutu  et  imperio  sol- 
vetur  thejitrum  huius  mundi ;  cuius  gloria  per  totum  uni- 
versum  velut  in  aeterno.quodam  solstitio  iam  resplendebit ; 
de  quo  denique  vere  accipitur  illud :  «  Et  ridebit  in  die  no- 
vissimo !  »  Iterum  iudicii  dies  vocatur  regeneratio  (Matth. 
XIX-28),  quia  tunc  habebitur  omnium  instauratio  et  novus 
natalis  totius  creaturae,  dum  a  fundamentis  qui  antea  vi- 
gebat  ordo  immutabitur.  Vocatur  quoque  tempiis  messis 
(Matth.  XIII-39),  aestas  (Marc.  XIII-28),  consummatio  sae- 
culi  (Matth.  XXIV-3),  quia  sicut  tempore  messis  et  calente 
aestate  omnes  fruges  ad  maturitatem  perducuntur,  sic  in 
die  illa,  omnia  opera  hominum  ad  talem  maturitatem  erunt 
perducta,  ut  de  eis  adaequatum  iudicium  secundum  omnes 
respectus  et  habitudines  ferendum  occurrat,  et  singulus 
quisque  coUecturus  sit  plenitudinem  fructuum  quos  semi-^ 
navit  per  opera  vitae.  Dicitur  tandem  idem  iudicii  dies 
redemptio  nostra  (Luc.  XXI-28),  quia  quamvis  multis  futu- 
rus  sit  in  poenam  et  damnationem,  primario  tamen  erit 
ad  bonorum  gloriam  et  definitivam  ab  omni  malo  libera- 
tionem.  Tunc  enim  vel  maxime  implebitur  in  Christo  figura 
Melchisedech,  primum  quidem  qui  interpretatur  rex  iusti- 
tiae,  deinde  autem  et  rex  Salem,  quod  est  rex  pacis;  et 
ideo  rex  pacis  in  toto  mundo,  quia  rex  iuxtitiae,  consti- 
tuens  unumquemque  loco  debito  dispositione  immobili; 
cuius  aeterna  lege  in  meritis  praemiorum  atque  poenarum, 
creaturae  cunctae  ordinabuntur. 

Et  de  modo  quidem  quo  peragetur  generale  iudicium, 
quantum  nostra  fragilitas  nosse  sinit,  iam  dictum  est  in 
Q.  2.  De  loco  autem  id  unum  constat:  in  terris  fore  cele- 
brandum ;  ut  ibi  exitum  habeat  via  totius  generis  humani, 
ubi  habuit  initium,  progressum,  et  finem,  et  ibi  quoque 
Christus  iudex  glorificatus  assideat,  ubi  sub  homine  iudice 
olim  despectus,  humiliatus,  et  reprobatus  fuit.  Caeterum 
non  est  cur  in  materiali  valle  losaphat  quae  est  prope  le- 
rusalem  inter  montem  Oliveti  et  montem  Moria,  congre- 
gandos  existimemus  omnes  homines  iudicandos.  Non  enim 

apud  Prophetam  certus  locus  materialiter  designatur  cum 
dicitur:  «  Et  congregabo  eos  in  vallem  losaphat,  etc. »;  sed 
quia  losaphat  interpretatur  Dominus  iudex,  ideo  theatrum 
in  quo  ad  iudicium  cogentur  omnes  gentes,  metaphorice 
vallis  losaphat  appelhitur. 

Una  ergo  relinquitur  quaestio  discutienda,  videlicet  de 
iudicio  in  sua  connexione  cum  fine  mundi.  Et  dicendum 
primo  de  modo,  causa  et  ordine;  secundo  de  tempore  ul- 
timae  catastrophes,  secuturaeque  renovationis  totius  uni- 
versi. 

§  I. 

Prae  primis  observandum  quod  etiamsi  solam  scientiam 
naturalem  seu  physicam  consuleremus,  certissima  iam  con- 
clusio  esset,  mundum  hunc  praesentem  et  initium  habuisse, 
et  finem  pariter  esse  habiturum  (1).  Sed  sicut  in  humanis 
duplex  accidit  mortis  modus,  naturalis  scilicet  et  violentus, 
ita  et  pro  mundo  nostro  duplex  finis  possfbilis  ostenditur. 

(1)  *  Notre  globe  n'a  pas  toujours  ete  dans  Tetat  ou  nous  le  voyons. 
«  La  geologie  et  la  geogenie  ont  reconstitue  sonhistoire,  laquelle  se  relie 
«  ^  la  cosmogonie  generale.  Primitivement  petit  soleil,  issu  de  la  meme 
«  nebuleuse  que  le  grand  soleil  qui  aujourd'hui  Teclaire,  Techauffe  et  la 
«  vivifie,  la  terre,  lumineuse  et  resplendissante,  s'est  refroidie  dans  un 
«  delai  comparativement  court,  en  raison  meme  de  Texiguite  proportion- 
«  nelle  de  ses  dimensions.  Durant  de  longs  siecles  elle  a  roule  dans  les 
«  cieux,  etoile  eteinte,  mais  trop  briilante  encore  pour  que  la  vie  pflt  pren- 
«  dre  pied  a  sa  surface;  puis  a  la-suite  des  innombrables  precipitations  at- 
«  mospheriques  qui  peu  k  peu  rafraichirent  la  croute  solide  toute  penetree 
«  encore  de  la  chaleur  du  foyer  interieur,  la  vie  commen^a  a  s'implanter 
«  sur  elle  sous  la  forme  des  premiers  vegetaux,  ensuite  des  premiers 
«  animaux.  Voila  ce  que  revele  la  science  de  nos  jours.  La  vie  a  donc  eu 
«  un  commencement  sur  notre  spheroide...  Pareillement  elle  y  aura  une 
«  fin...  car  dans  vingt  ou  trente  millions  d'annees  au  plus,  notre  soleil 
«  encroute  et  refroidi  aura  cesse  d'envoyer  a  la  terre  la  somme  de  chaleur 
«  necessaire  pour  la  vivifier.  Bien  avant  m^me  ce  refroidissement  de  Tastre 
«  qui  nous  eclaire,  notre  globe  aura  cesse  d'etre  habitable  pour  Thomme  et 
«  les  grands  mammiferes,  du  fait  de  Tarasement  des  continents  et  des  tles 
«  au  niveau  de  Tocean,  resultant  de  Terosion  sur  leurs  rives,  de  la  mer  et 
«  surtout  des  cours  d'eau  »    Kirwan,   Commetit  peiit  fmir  /'univefs,  ch.  1. 

Certe,  praecisione  facta  ab  omni  interventu  causae  per  quam 
regularis  ac  consuetus  ordo  cosmicus  casu  quodam  ali- 
quando  perturbaretur,  finis  non  adveniret  nisi  post  anno- 
rum  millia  millium  ex  lenta  exstinctione  solis  et  progres- 
sivo  defectu  conditionum  ad  vitam  organicam  in  terra.  Et 
modus  iste  quem  solent  astronomi  •  describere,  similitudi- 
nem  haberet  cum  morte  hominis  qui  senectute  conficitur  (1). 

(1)  «  Le  soleil  actiiel  perd  continuellement  de  sa  chaleur;  sa  masse 
«  se  condense  et  se  contracte;  sa  fluidite  actuelle  doit  aller  en  diminuant. 
«  II  arrivera  un  moment  ou  la  circulation  qui  alimente  la  photosphere  ct 
«  qui  regularise  sa  radiation  en  y  faisant  participer  Tenorme  masse  pres- 
«  que  entiere,  sera  genee  et  commencera  a  se  ralentir.  Alors  la  radiation 
«  de  lumiere  et  de  chaleur  diminuera,  la  vie  vegetale  et  animale  se  res- 
«  serrera  de  plus  en  plus  vers  Tequateur  terrestre.  Quand  cette  circulation 
«  aura  cesse,  la  brillante  photosphere  sera  remplacee  par  une  croute  opaque 
«  et  obscure  qui  supprimera  immediatement  toute  radiation  lumineuse. 
«  Reduit  desormais  aux  faibles  radiations  stellaires,  notre  globe  sera  en- 
«  vahi  par  le  froid  et  les  tenebres  de  Tespace.  Les  mouvements  continuels 
«  de  Tatmosphere  feront  place  a  un  calme  complet.  La  circulation  aero- 
«  tellurique  de  Teau  qui  vivifie  tout  aura  disparu ;  les  derniers  nuages 
«  auront  repandu  sur  la  terre  leurs  dernieres  pluies;  les  ruisseaux,  les  ri- 
«  vieres  cesseront  de  ramener  a  la  mer  les  eaux  que  la  radiation  solaire 
«  lui  enlevait  incessamment.  La  mer  elle-meme  entierement  gelee  cessera 
«  d'obeir  aux  mouvements  des  marees.  La  terre  n'aura  plus  d'autre  lu- 
«  miere  propre  que  celle  des  etoiles  filantes  qui  continueront  a  penetrer 
«  dans  Tatmosphere  ct  a  s'y  enflammer.  Peut-etre  les  alternatives  qu'on 
«  observe  dans  les  etoiles  au  commencement  de  leur  phase  d'extinction, 
«  se  produiront-elles  aussi  dans  le  soleil.  Peut-etre  un  developpement  ac- 
«  cidentel  de  chaleur,  du  a  quelque  affaissement  de  la  croute  solaire,  ren- 
«  dra-t-il  un  instant  a  cet  astre  sa  splendeur  premiere.  Mais  il  ne  tardera 
.«  pas  a  s'affaiblir  et  a  s'eteindre  de  nouveau,  comme  les  etoiles  fameuses 
«  du  Cygne,  du  Serpentaire,  et  dernierement  encore,  de  la  Couronne  Bo- 
«  reale...  II  faut  donc  renoncer  a  ces  brillantes  fantaisies  par  lesquelles 
«  on  cherche  a  se  faire  illusion,  a  considerer  Tunivers  comme  Timmense 
-  theatre  ou  se  developpe  spontanement  un  progres  sans  fin.  Au  contraire, 
«  la  vie  doit  disparaitre  ici-bas,  et  les  oeuvres  materielles  les  plus  gran- 
«  dioses  de  Thumanite  elle-meme  s'effaceront  peu  a  peu  sous  Taction  des 
«  quelques  forces  physiques  qui  lui  survivront  pendant  un  temps.  II  n'en 
«  restera  rien,  pas  meme  des  ruines  ».  Faye,  VOrigine  dii  fnonde.  Et 
bene  quidem,  si  solum  sermo  sit  de  eo  quod  futurum  esset  in  ea  quae 
nunc  consideratur  hypothesi. 

Verumtamen  semper  manet,  etiam  e  conspectu  solius  scien- 
tiae  naturalis,  possibilitas  cuiusdam  accidentalis  ac  subi- 
taneae  catastrophes,  eaque  multiplici  ex  causa  repetita. 
Ex  causa  quidem  ordinis  tellurici,  utputa  ex  eruptione 
ignis  subterranei.  Ex  causa  praesertim  ordinis  cosmici,  ut- 
puta  ex  coUisione  seu  occursu  terrae  vel  etiam  solis  cum 
uno  e  sideribus  illis  quae  per  immensas'  caeli  plagas  qua- 
quaversum  moventur  (1). 

Proinde,  si  solis  argumentis  scientiae  naturalis  innitere- 
mur,  nihil  nobis  certum,  nihil  fixum  esset  quoad  modum  quo 

(1)  «  Personne  n'ignore  que  notre  soleil  n'occupe  pas  un  point  fixe 
«  dans  Tespace.  Comme  toutes  les  etoiles  il  est  anime  d'un  mouvement 
«  propre,  dans  lequel  il  entraine  tout  son  cortege  de  planetes,  de  satel- 
«  lites  et  d'asteroides. ..  II  suit  de  la  que  depuis  Torigine,  les  planetes,  la 
«  terre  comprise,  n'ont  jamais  dans  leurs  revolutions  autour  du  soleil,  re- 
«  passe  par  le  meme  chemin.  Elles  decrivent  sous  les  apparences  de  cour- 
«  bes  fermees,  une  serie  de  tours  de  spire,  ecartes  les  uns  des  autres  de 
«  tout  le  chemin  parcouru,  durant  chaque  revolution  de  la  planete,  par  le 
«  soleil  dans  son  mouvement  de  translation.  Bien  des  rencontres,  pendant 
«  ce  voyage  a  travers  les  immensites  de  Tespace  et  de  la  duree,  sont  pos- 
«  sibles  entre  notre  globe  et  tel  ou  tel  objet  sideral  circulant  avec  une 
«  vitesse  plus  ou  moins  grande  ou  de  sens  different.  Chacune  de  ces  ren- 
«  contres  pourrait  amener  la  fin  de  notre  planete  sous  une  forme  ou  sous 
«  une  autre.  Par  exemple,  le  choc  contre  un  globe  de  masse  egale  ou  su- 
«  perieure,  fut-il  obscur,  produirait  un  degagement  de  chaleur  suffisant 
«  pour  la  volatiliser.  Si  ce  globe  etait  un  soleiJ  incandescent,  il  la  consu- 
«  merait  avant  meme  le  contact.  La  rencontre  d'un  essaim  d'uranolithes, 
«  ou  d'une  grande  comete  a  noyau  solide  ou  composee  de  gaz  deleteres, 
«  ou  d'une  nebuleuse  formee  de  particules  embrasees,  ou  d'un  amas  cos- 
«  m;que  quelconque,  suffirait  ii  determiner  sur  notre  terre  des  commo- 
«  tions  violentes  capables  soit  de  Taneantir,  soit  d'y  detruire  la  vie  en 
«  revolutionnant  completement  sa  constitution  physique . . .  On  peut  aussi 
«  supposer  la  rencontre  de  hi  terre  avec  une  comete  du  genre  de  celle 
«  de  1811.  On  sait  que  la  t^te  de  cet  astre  extraordinaire  ne  mesurait  pas 
«  moins  de  1.800.000  kilometre^  de  diametre,  et  que  saqueue  occupait  une 
«  longueur  de  176.000.000,  pres  de  cinq  fois  le  rayon  de  Torbite  terrestre. .. 
«  Tout  flamberait,  tout  se  consumcrait ;  il  y  aurait  fin  de  monde  terrestre 
«  par  le  feu. ..' D'ailleurs  un  tel  incendie  cosmique  ne  serait  pas  sans 
«  exemple  dans  les  profondeurs  intersiderales,  etc.  »,  Kirvan,  Comment 
peut  finir  l'nnivers,  ch.  1. 

desiturus  est  mundus.  Nunc  autem  certiorem  habemus  pro- 
pheticum  sermonem  cui  bene|facimus  attendentes  tanquam 
lucernae  lucenti  in  calio;inoso  loco;  et  duo  sunt  quae  clare 
omnino  ac  perspicue  in  deposito  revelationis  continentur. 
Primum  est  quod  finis  mundi  erit  subitaneus  ac  repentinus : 
Siait  in  diebiis  Noe,  ita  erit  et  adventus  Filii  hominis. 
Siait  enim  erant  in  diebus  ante  diluvium  comedentes  et 
bibentes,  nubentes  et  nuptui  tradentes,  usque  ad  eum  diem 
quo  intravit  Noe  in  arcam,  et  non  cognoverunt  donec  venit 
diluvium,  et  tulit  omnes,  ita  erit  et  adventus  Filii  homi- 
nis,  inquit  Christus  Dominus,  Matth.  XXIV-37.  Et  Paulus, 
1  Thess.  V-2:  Dies  Domini  sicut  fur  in  nocte  ita  veniet. 
Diim  enim  dixerint:  pax  et  securitas,  tunc  repentinus  eis 
superveniet  interitus,  sicut  dolor  in  utero  habenti,  et  non 
ejftigient.  Et  2  .Petr.  III-IO:  Adveniet  autem  dies  Domini  ut 
fur.  Alterum  est  quod  mundus  iste  noster  per  ignem  pe. 
ribit.  De  qua  re  plurima  quoque  sunt  tum  antiqui  tum  novi 
Testamenti  testimonia,  praecipue  vero  notissimum  illud 
Petri  in  secunda  epistola,  III-7:  Caeli  autem  qui  mmc  sufit 
et  terra . . .  igni  reservati  in  diem  iudicii  et  perditionis  im- 
piorum  hominum . . .  Adveniet  autem  dies  Domini  ut  fur, 
in  quo  caeli  magno  impetu  transient,  elementa  vero  ca- 
lore  solventur,  terra  autem  et  quae  in  ipsa  sunt  opera  ex- 
urentur.  Cum  igitur  haec  omnia  dissolvenda  sint,  quales 
oportet  vos  esse  in  sanctis  conversationibus  etpietatibus, 
exspectantes  et  properantes  in  adventum  diei  Domini,  per 
quem  coeli  ardentes  solventur  et  elementa  ignis  ardore 
tabescent. 

Solum  quaeri  posset  utrum  ultima  haec  conflagratio  de 
facto  eventura  sit  per  solam  operationem  omnipotentiae 
divinae  absque  causis  secundis,  utrum  vero  mediantibus 
ipsismet  agentibus  naturalibus  sub  Dei  directione  ac  pro- 
videntia.  Nec  forte  probabilitate  caret  posterior  hypothe- 
sis,  praesertim  hypothesis  cuiusdam  sideralis  coUisionis, 
in  qua  sat  verosimilis  ratio  redderetur,  secundum  statum 
scientiae  hodiernum,  variorum   phaenomenorum   quae  in 

Evangelio  et  caeteris  Scripturis  pro  fine  temporum  descri- 
buntur  (1).  Aclhuc  tamen  conformior  Scripturae  videtur 
sententia  S.  Thomae  qui  finem  mundi  prout  de  facto  futu- 
rus  est,  collocat  inter  ea  «  quae  soli  subiacent  divinae  po- 
« testati,  in  quibus  nulla  creatura  ei  cooperatur  »  (2).  Ait 
enim  Christus  Dominus,  Act.  1-7:  Non  est  vestrum  nosse 
tempora  vel  momenta  quae  Pater  posuit  in  sua  potestate: 
quasi  diceret,  q,uae  soli  potestati  eius  reservata  sunt.  Prae- 

(1)  «  Les  etoiles  temporaires  qui  surgissent  tout-^-coup  dans  les  pro- 
«  fondeurs  du  firmament,  augmentent  rapidement  d'eclat,  puis  decrois- 
«  sent  et  finissent  par  disparaitre,  nous  donnent  le  spectacle  d'incendies 
«  sideraux  qu'il  n'est  point  interdit  de  comparer  h  ce  que  pourrait  etre 
«  rincendie  de  notre  sejour  terrestre  d'apres  les  predictions  de  St.  Pierre. 
«  Que  notre  globe  vienne  a  rencontrer  par  le  noyau  quelque  comete  com- 
«  parable  a  celle  de  1811,  et  dans  les  conditions  indiquees  plus  haut,  que 
'«  va-t-il  se  passer?  Ce  sera  d'abord,  par  Tattraction  exercee  sur  les  parti- 
«  cules  les  plus  tenues,  une  averse  de  ces  meteores  comme  on  n'en  aura 
«jamais  vu,  stellae  cadent  de  coelo.  Puis  une  ebullition  bruyante  avec 
«  evaporation  en  nuages  epais  des  eaux  de  la  mer,  des  lacs  et  des  fleuves, 
*  prae  confusione  sonitiis  maris  et  fluctuum,  interceptant  plus  ou  moins 
«  completement  la  lumiere  du  soleil  et  de  la  lune,  sol  obscurabitur  et 
«  luna  non  dabit  lumen  suum.  La  temperature  continuant  a  s'elever  par 
«  suite  du  frottement  incessant  et  energique  de  notre  globe  contre  la  ma- 
«  tiere  cometaire  ou  nebulaire,  il  finirait  par  prendre  feu  lui-meme  dans 
«  son  atmosphere  et  sur  ses  continents  desseches,  calcines.  Ce  serait  alors 
« le  jour  dans  lequel  les  cieux  passeront  avec  une  grande  impetuosite, 
«  magno  impetu,  les  elements  seront  dissous  par  la  chaleur,  et  la  terre 
«  sera  brfllee  avec  tout  ce  qu'elle  contient;  ou  les  cieux  embrases,  coeli 
«  ardentes,  seront  dissous  et  les  elements  consumes  par  Tardeur  du  feu, 
«  Des  effets  analogues  resulteraient  encore,  soit  du  choc  de  la  terre  con- 
«  tre  quelque  bolide  gigantesque  d'une  masse  comparable  a  la  sienne,  soit 
«  de  la  chute  d'un  corps  de  semblable  importance  dans  le  soleil  lui-meme, 
«  soit  du  rapprochement  extreme  de  ce  dernier  avec  quelqu'un  de  ses  pa- 
«  reils.  Et  dans  ces  diverses  hypotheses,  le  mouvement  de  notre  spheroide 
«  sur  son  orbite,  comme  celui'  des  autres  planetes  sur  leurs  trajectoires 
«  respectives,  serait  plus  ou  moins  profondement  modifie...  Les  forces  cos- 
«  miques,  virtutes  coelormn,  seront  ebranlees,  commovebuntur.  Le  ciel 
«  s'est  replie  comme  un  livre  qui  s'enroule;  les  montagnes  et  les  iles  ont 
«  ete  secouees  sur  leurs  bases».  Kirwan,  ubi  supra,  c.  3. 

(2)  S.  Thom.  Suppl.  Q.  88,  a.  3. 

terea,  si  mundi  linis  per  aliquam  naturalem  causam  esset 
obventurus,  difticilius  intelligitur  quomodo  omnem  natura- 
lem  praevisionem  transcenderet,  non  tantum  hominum  in 
terra,  sed  et  angelorum  in  caelo,  secundum  illud  Matth. 
XXlV-36:  De  die  autem  illo  et  hora  nemo  scit,  neque  an- 
geli  caelorum,  nisi  solus  Pater.  Aut  quomodo  cum  ea  su- 
bitaneitate  adveniret,  quam  ubique  locutiones  Scripturae 
inculcant:  sicut  fur  in  nocte,  tanquam  laqueus  superve- 
niens,  et  cum  dicent:  ubi  est  promissio  aut  adventiis  eius? 
ex  quo  enim  patres  dormierunt,  omnia  sic  perseverant  ab 
initio  creaturae,  etc.  Sed  haec  satis  obscura  sunt,  et  non 
est  cur  de  causa  proxima  ultimae  catastrophes  multum 
disputetur,  cum  id  nobis  tandem  scire  sufficiat,  quod  qua- 
cumque  suppositione  facta,  eo  modo  semper  revera  acci- 
det  quo  fuit  praenuntiata. 

Potior  itaque  esset  ratio  inquirendi  de  ordine  quo  sese 
excipient  omnia  ea  quae  in  novissimo  die  complenda  pro- 
ponuntur.  Ordo  autem  videtur  fore  huiusmodi.  Primo  erit 
conflagratio  in  qua  dies  Domini  revelabitur;  conflagratio 
praevia  adventui  iudicis,  testante  psalmista  ubi  ait:  ignis 
ante  ipsum  praecedet;  conflagratio  mundum  destruens, 
hominibus  in  terra  residuis  finem  viae  afferens,  iustosque 
quibus  luendum  aliquid  supererit  purgans.  Postea  seque- 
tur  generalis  resurrectio,  apparitio  signi  Filii  hominis  in 
caelo,  et  descensus  ipsius  Christi,  quem  in  maiestate  et 
virtute  multa  venientem  aspicient  homines  universi.  Aspi- 
cient,  inquam,  oculis  corporeis,  non  iam  in  carne  mortali 
exsistentes,  non  iam  ad  poenitentiam  mobiles,  sed  omnes 
a  mortuis  redivivi,  omnes  in  ultimo  statu  termini  consti- 
tuti,  et  pro  iis  quae  gesserint  sive  bona  sive  mala  retri- 
butionem  a  iudice  recepturi.  Tunc  ergo  mysticae  aquilae, 
aquilae  sublimes  congregabuntur  ubi  fuerit  corpus,  dum 
iuxta  Apostolum,  cuncti  electi  rapientur  obviam  Christo 
in  aera;  plangent  autem  ex  adverso  omnes  tribus  terrae^ 
id  est,  qui  hoc  nomine  in  Evangelio  designantur  reprobi. 
Et  statim  fiet  iudicium.  Quo  quidem  peracto,  abeuntibusque 

malis  in  locum  suum,  consummabitur  renovatio  illa  caeli 
et  terrae  quam  futuram  praenuntiat  Petrus  ubi  supra:  No- 
"vos  vero  caelos,  inquit,  et  novam  terram  seaindum  pro- 
missa  ipshis  exspectanms.  Cui  concordat  Isaias  LXV-17: 
Ecce  ego  creo  caelos  novos  et  terram  novam,  et  non  erunt 
in  memoria  priora.  Concordat  et  loannes  in  Apocalypsi 
XXI~1 :  Vidi  caelum  novum  et  terram  novam;  primum 
enim  caelum  et  prima  terra  abiit.  Concordat  denique  et 
Paulus,  Rom.  VIII,  ubi  introducit  omnem  creaturam  inge- 
miscentem  et  parturientem,  exspectantemque  revelationem 
gloriae  filiorum  Dei,  quando  et  ipsa  liberabitur  a  servitute 
corruptionis.  «  Dicendum  quod  omnia  corporalia  propter 
«  hominem  facta  esse  creduntur,  unde  et  omnia  dicuntur 
«  ei  subiecta.  Serviunt  autem  homini  dupliciter:  uno  modo 
«  ad  sustentationem  corporalis  vitae,  alio  modo  ad  profe- 
«  ctum  cognitionis  divinae,  in  quantum  homo  per  ea  quae 
«  facta  sunt,  invisibilia  Dei  conspicit,  ut  dicitur  Rom.  i.  Pri- 
«  mo  ergo  ministerio  creaturarum  homo  glorificatus  nuUo 
«  modo  indigebit...  Secundo  etiam  ministerio  non  indigebit 
«  homo  quantum  ad  cognitionem  intellectivam,  quia  tali 
«  cognitione  Deum  sancti  videbunt  immediate  per  essen- 
« tiam.  Sed  ad  hancvisionem  essentiae  oculus  carnis  attin- 
«  gere  non  poterit,  et  ideo,  ut  ei  etiam  solatium  congruens 
«  de  visione  divinitatis  praebeatur,  inspiciet  divinitatem  in 
«  suis  effectibus  corporalibus,  in  quibus  manifesta  indicia 
« divinae  maiestatis  apparebunt,  et  praecipue  in  carne 
«  Christi,  et  post  hoc  in  corporibus  beatorum,  et  deinceps 
« in  omnibus  aliis  corporibus.  Et  ideo  oportebit  ut  etiam 
« illa  corpora  maiorem  intiuentiam  a  divina  bonitate  su- 
«  scipiant  quam  nunc;  non  tamen  speciem  variantem,  sed 
« addentem  cuiusdam  gloriae  perfectionem;  et  haec  erit 
«  mundi  innovatio.  Unde  simul  mundus  innovabitur,  et  homo 
«  glorificabitur  »  (1). 

Haec  igitur  de  fine  mundi  quantum  ad  modum,  causam, 

(1)  S.  Thom.  Siippl.  Q.  91,  a.  1 

et  ordinem  generaliter  dicta  sufficiant.  Neque  enim  expedit 
ad  particularia  descendere,  quia  cum  ad  ea  devenitur,  aut 
puris  coniecturis  datur  locus,  aut  iis  quaestionibus  quibus, 
antequam  novissimus  diesexperimentaliter  innotescat,nulla 
omnino  solutio  est.  Nunc  autem  de  tempore  in  evangelio 
et  caeteris  scripturis  N.  T.  pro  glorioso  adventu  Christi 
assignato  gravior  causa  dicendi  occurrit,  propter  intole- 
randum  errorem  quem  neocritici,  rationalistarum  vestigia 
prementes,  in  hoc  puncto  iam  passim  evulgant. 

§2. 

Quorumdam  itaque  neocriticorum  assertio  nunc  est,  quod 
Dominus  noster  lesus  Christus  annuntiavit  in  evangelio 
finem  mundi  tanquam  proxime  imminentem.  Et  hanc  as- 
sertionem  ex  qua  logice  sequeretur  lesum  fuisse  falsum 
prophetam,  adeoque  vanam  esse  fidem  nostram,  sumunt  ex 
rationalistis  qui  in  quibusdam  evangelicis  textibus  suam 
opinionem  fundant  et  construunt  (1).  A  Christo  autem  error 

(1)  Alfredus  Loisy  in  opere  l'Evangile  et  L'Eglise,  pro  fundamenta 
assumit  quod  lesus  persuasum  habebat  finem  temporum  et  consummatio- 
nem  saeculi  in  glorioso  regno  caelorum  iamiam  instare,  imo  in  tantum 
habebat  persuasum,  ut  huic  ideae  iixae  omnia  evangelii  praecepta  uccom- 
modaverit.  Hinc  enim  res  omnes  temporales  contemnendas  esse  ducebat; 
hinc  a  suis  discipulis  exigebat,  non  modo  ut  parati  animo  essent  ad  abdi- 
candum  bona  sua,  ubi  forte  id  requireret  supremum  salutis  interesse,  sed 
omnino  ut  statim  actu  omnia  relinquerent,  ipsumque  sequerentur,  etc.  etc. 
Porro  eiusmodi  blasphemiam  praeformatam  de  integro  habes  apud  Renan, 
Vie  de  Jesus  c.  17  per  totum:  «  Les  declarations  (de  Jesus;  sur  la  proxi- 
«  mite  de  la  catastrophe  ne  laissent  lieu  a  aucune  equivoque.  La  genera- 
«  tion  presente,  disait-il,  ne  passera  par  sans  que  tout  cela  s'accomplisse 
«  (Matt.  XXIV-34).  Plusieurs  de  ceux  qui  sont  ici  presents  ne  goCiteront 
«  pas  la  mort  sans  avoir  vu  le  Fils  de  Thomme  venir  dans  sa  ro^^aute 
«  (Matt.  XVI-28).  II  reproche  k  ceux  qui  ne  croient  pas  en  lui,  de  ne  pas 
«  savoir  lire  les  pronostics  du  regne  futur.  Quand  vous  voyez  le  rouge  du 
«  soir,  disait-il,  vous  prevoyez  qu'il  fera  beau;  quand  vous  voyez  le  rouge 
«  du  matin,  vous  annoncez  la  tempete.  Comment  vous  qui  jugez  la  face  du 
«  ciel,  ne  savez-vous  pas  reconnaitre  les  signes  du  temps?  (Matt.  XV,  2-4). 
«  Par  une  illusion  commune  a  tous  les  grands  reformateurs,  Jesus  se  figu- 

in  apostolos  dimanasset,  apud  quos  frequens  esset  mentio 
parousiae,  seu  ultimi  ac  gloriosi  adventus  lesu  Christi, 
velut  statim,  id  est  tempore  coaevae  generationis,  omnino 
eventurae.  Et  rursus  varios  textus  adducunt  ex  epistolis 
Pauli,  Petri,  loannis,  et  lacobi  (1).  Porro  omnia  ista  regulae 
fidei  catholicae  ita  aperte  et  evidenter  contradicunt,  ut  su- 
pervacanea  sit  omnis  demonstratio.  Re  enim  vera,  si  hae- 
reticum  est  attribuere  Christo  aliquam  ignorantiam,  etiam 
in  natura  humana  in  qua  fuit  plenus  gratiae  et  veritatis, 
quanto  magis  positivum  errorem.  Insuper,  Spiritu  Sancto 
inspirati  locuti  sunt  apostoli  in  scripturis  quas  nobis  relique- 
runt;  et  inspiratio  tam  necessario  respuit  errorem  omnem, 
quam  necessarium  est  ipsum  Deum  nullius  prorsus  falsi- 
tatis  auctorem  exsistere.  Denique,  quid  quaeso  certius  in 
doctrina  Patrum,  quid  clarius  in  fide  omnium  christianorum, 
quid  iuculentius  in  praedicatione  totius  Ecclesiae  inde  ab 
initio,  quam  quod  Christus  sit  infallibilis  veritas,  quod  apo- 
stoli  eius  infallibiles  exstiterint  praecones  veritatis,  quod 
prophetiae  tam  veteris  quam  novi  Testamenti  omnes  ac 
singulae  adeo  verae  esse  debent,  ut  si  vel  aliqua  tantum  ex 
parte  fallaces  invenirentur,  eo  ipso  positivum  suppeditarent 

«  rait  le  but  beaucoup  plus  proche  qu'il  n'etait ;  il  ne  tenait  pas  compte 
«  de  la  lenteur  des  mouvements  de  Thumanite;  il  s'imaginait  realiser  en 
«  un  jour  ce  qui,  dix-huit  cents  ans  plus  tard,  ne  devait  pas  encore  etre 
«  acheve.  Ces  declarations  si  formelles  preoccuperent  la  famille  chretienne 
«  pendant  pres  de  soixante-dix  ans,  etc.  etc.  ». 

(1) «  Si  la  premiere  gencration  chretienne  a  une  croyance  profonde  et 
«  constante,  c'est  que  le  monde  est  sur  le  point  de  finir  (Act.  II,  17;  1 
«Cor.  XV,  23-24,  52;  1  Thess.  ITI-13,:  IV-14 ;  2  Thess.  II-8;  1  Tim.  VM4; 
«2  Tim.  IV-1;  lacob.  V-3,  8;  2  Petr.  III  entier;  Apoc.  I-l,  II-3,  etc),  et 
«  que  la  grande  revelation  du  Christ  va  bientot  avoir  lieu.  Cette  vive  pro- 
«  clamation:  Le  temps  est  proche !  qui  ouvre  et  ferme  TApocalj-pse,  cet 
«  appel  sans  cesse  repete:  Qiie  celni  qiti  a  des  oreilles  entende  !  sont  les 
«  cris  d'esperance  et  de  ralliement  de  tout  Tage  apostolique.  Une  expres- 
«  sion  syriaque  Maran  atha,  Notre  Seignenr  arrive!  devint  unesorte  de 
«  mot  de  passe  que  les  croyants  se  disaient  entre  eux  pour  se  fortirter  dans 
«leur  foi  et  leurs  esperances.  L'Apocalypse  ecrite  en  Tan  68  de  notre  ere 
«  fixe  le  tcrme  a  trois  ans  et  demi,  XI-2,  XII-4  ».  Renan,  ubi  supra. 

argumentum  falsitatis  nostrae  religionis  ?  Hinc  oleum  per- 
deret  et  operam  quisquis  argumenta  a  longe  quaereret,  ut 
demonstraret  audacem  illam  neocriticorum  opinionem  esse 
revera  multis  ex  titulis  haereticam.  Non  ergo  in  id  insi- 
stendum,  sed  solum  solvere  oportetrationesquasinmedium 
adducunt,  et  hoc  quidem  perficiemus  declaratione  duarum 
sequentium  propositionum. 

Propositio  prima:  Quod  omnes  textus  Evangelii  qui  affe- 
runtur  pro  praenuntiato  a  Christo  flne  munditamquamproxime 
et  sine  mora  eventuro,  fuerunt  male  a  rationalistis  et  neocri- 
ticis  intellecti. 

I.  —  Principalis  textus  ille  estinquo  postmultapraemissa 
de  ruina  templi  et  glorioso  suo  adventu  in  nubibus  coeli  cum 
virtute  et  maiestate  magna,  Matth.  XXlV-34,  Dominus  ait: 
Anien  dico  vobis  quia  non  praete^^ibit  generatio  haec,  donec 
omnia  haec fiant.  Coeluni  et  terra  transibunt,  verba  auteni 
mea  non  praeteribunt.  Ubi  difficultatem  faciunt  verba  ge- 
ner atio  haec,  qu3.e  sensu  obvio  et  naturali  acceptadesignant 
generationem  tunc  praesentem,  in  oppositione  ad  genera- 
tiones  futuras,  adeoque  generationem  coaevam  lesu,  quae 
cum  primo  aerae  christianae  saeculo  finem  accepit. 

Equidem  non  desunt  interpretes  qui  insistentes  in  aliquo 
possibili  sensu  vocis  graecae  ysvsa  (nam  rs^^a  accipi  etiam 
potest  pro  stirpe,  genere,  progenitura),  omnes  prorsus  usque 
in  mundi  finem  seu  hominum  seu  ludaeorum  generationes 
hac  locutione  ^i  yz^zdt.  u^^ixri.  comprehendi  opinantur,  ita  ut 
sensus  sententiae  esset:  Non  praeteribit  genus  humanum 
vel  stirps  ludaica,  donec  omnia  a  me  nunc  praedicta  fiant. 
Sed  supra  omnem  fidem  est  eiusmodi  interpretatio,  quia  si 
referas  ad  genus  humanum,  sensus  esset:  Non  veniet  finis 
usquedum  finis  a  me  praedictus  veniat,  quod  est  ridiculum, 
et  in  mera  tautologia  positum.  Si  autem  ad  stirpem  iudai- 
cam,sensus  foret:  Non  delebitur  populus  ludaeorum,  quoad- 
usque  fiat  saeculi  consummatio.  Et  tunc,  adderetur  quidem 
prophetia  de  perenni  huius  populi  duratione,  sed  quod  at- 
tinet  ad  quaestionem  a  discipulis  positam  de  tempore  seu 

epocha  eventuum,   responsio   iterum   ad  hoc   reduceretur: 
Veniet  consummatio  quando  veniet. 

Sunt  ergo  alii  qui  his  rationibus  convicti,  concedunt 
q^uod  locutio  generatio  haec  revera  designat  generationem 
Christo  coaevam,  iuxta  sensumverborum  obviumetmaxime 
naturalem.  Difficultatem  autem  evacuare  putant  dicendo: 
ea  omnia  quae  praecedunt  in  textu  evangelico  respicere 
excidium  lerusalem  supparesque  eventus,minime  verofinem 
mundi  et  gloriosum  Christi  adventum  ad  extremum  tre- 
mendumque  iudicium.  Sed  cuilibet  vel  leviter  attendenti 
adhuc  ma^i^is  incredibile  id  videbitur,  et  contra  violentam 
interpretationem  totus  a  vers.  29  contextus  clamat:  «  Statim 
«  autem,inquit,  post  tribulationemdierumillorum,  solobscu- 
<«  rabitur  et  luna  non  dabit  lumen  suum,  et  stellae  cadent 
«  de  coelo,  et  virtutes  coelorum  commovebuntur.  Et  tunc 
«  parebit  signum  Filii  hominis  in  coelo,  et  tunc  plan- 
«  gent  omnes  tribus  terrae,  et  videbunt  Filium  hominis 
«  venientem  in  nubibus  coeli  cum  virtute  multa  et  maie- 
«  state.  Et  mittet  angelos  suos  cum  tuba  et  voce  magna, 
»  et  congregabunt  electos  eius  a  quatuor  ventis,  a  summis 
«  coelorum  usque  ad  terminos  eorum.  Ab  arbore  autem 
«  fici  discite  parabolam...  Amen  dico  vobis  quia  non.prae- 
«  teribit  generatio  haec,  etc. ».  Ecquis  snim  sibi  unquarn 
persuadebit,  agi  hic  de  adventu  Christi  in  fide  populorum, 
de  conversione  orbis  per  praedicationem  evangelii,  de  ac- 
cessione  electarum  gentium  ad  Ecclesiam,  ut  volunt  aucto- 
res  singularis  huius  ac  vere  incredibilis  sententiae?  Quid 
tunc  quaeso,  obscuratio  solis  et  lunae,  quid  stellae  cadentes 
de  caelo,  quid  planctus  omnium  tribuum  terrae?  Praeter- 
quam  quod  nihil  magis  inusitatum  est  in  N.  T.,  quam  ut 
angeli  accipiantur  pro  apostolis,  tuba  pro  praedicatione 
doctrinae,  Filius  homirtis  veniens  cum  potestate  et  maie- 
state  multa  in  nubibus  caeli,  pro  Filio  hominis  subdente 
sibi  corda  per  fidem  et  suasionem  veritatis.  Et  ideo,  tali 
explicatione  data,  nescio  an  non  iure  dicerent  adversarii, 
nos  torquere  documenta  simul  cum  propfio  intellectu,  ad 

inveniendum  in  eis  id  quod  in  eis  non  est,  sed  ad  necessi- 
tatem  causae  in  eis  debet  inveniri. 

Inde  ergo  triumphare  sibi  videbuntur  neocritici.  Quam- 
quam  revera  pudere  eos  deberet,  si  modo  omnem  sensum 
christianum  ex  animo  nondum  penitus  abiecerunt,  ibi  prae- 
cise  falsam  opinionem  adscribere  Christo,  ubi  Christus 
adhibet  solemnem  ac  iuramento  similem  formulam  asser- 
tionum  suarum:  Amen  dico  vobis.  Et  rursus:  Coelum  et 
terra  transibunt,  verba  autem  mea  non  praeteribunt.  Nam 
si  talis  ac  tam  solemnis  prophetia  fallit,  quid  adhuc  reve- 
latam  veritatem  quaerimus  in  christianismo?  InvenixHur 
autem  et  falsi  testes  Dei,  quoniam  testimonium  diximus 
adversus  Deum  quod  miserit  Christum,  quem  utique  non 
misit  si  falsa  inveniuntur  ea  quae  ab  eo  praedicta  sunt  sub 
tanta  asseveratione  infallibilitatis.  Sed  mirum  si  in  re  tam 
obvia  nullam  aliam  explicationem,  nisi  ex  erronea  Christi 
persuasione  repetitam,  inveniri  posse  arbitrati  sunt.  Et  inde 
tandem  tota  de  integro  oritur  difificultas,  quod  verba  domi- 
nica:  non  praeteribit  generatio  haec,  connectunt  cum  prae- 
cedentibus,  ac  si  essent  instar  conclusionis  in  qua  pausare 
oporteret.  At  contra,  contextus  ratio  et  continuatio  sermonis 
id  evidenter  exigit,  ut  praefata  verba  accipiantur  t^anquam 
in  capite  novae  declarationis  posita,  et  connectantur  cum 
sequentibus  hoc  modo :  « Non  praeteribit  generatio  haec 
«  donec  omnia  haec  fiant.  Coelum  et  terra  transibunt,  verba 
«  autem  mea  non  praeteribunt.  De  die  autem  illo  et  hora 
«  nemo  scit,  neque  angeli  coelorum,  nisi  solus  Pater  ».  Et 
sic  ev^anescit  difficultas. 

Ad  quorum  evidentiam  considerandum  est  quod  quae- 
stio  discipulorum  fuerat  de  duobus:  primo  de  tempore 
praenuntiatae  eversionis  templi  ac  gloriosi  adventus  Chri- 
sti,  secundo  de  signis  utrique  huic  eventui  praeviis.  Id  qui- 
dem  apud  tres  evangelistas.  Apud  Matthaeum:  Dic  nobis 
quando  haec  erunt,  et  quod  signum  adventus  tui  et  con- 
summationis  saeculi.  Apud  Marcum :  Dic  nobis  quando 
istafient,  et  quod  signum  erit  quando  haec  omnia  incipient 

consummari.  Apud  Lucam:  Quando  haec  erunt,  et  quod 
signum  citm  fieri  incipient.  Porro  Christus  ordine  inverso 
respondet  propositae  quaestioni.  Primo  de  signis  prognosti- 
cis,  (Matth.XXIV,  4-33;  Marc.  XIII,  5-29;  Luc.  XXI,  8-31). 
Deinde  de  tempore  seu  epocha,  (Matth.XXIV-34,seq.;Marc. 
XIII-30,  seq.;  Luc.  XXI-32,  seq.). 

Primo,  inquam,  de  signis  prognosticis.  Et  quia  clades 
lerusalem  futura  erat  delineatio  quaedam  cladis  novissimae 
totius  mundi,  sive  quoad  atrocitatem  ruinae  (1),  sive  quoad 
causam  eius  meritoriam  (2),  sive  quoad  symptomata  praecur- 
soria  (3),  nil  mirum  si  utraque  simul  sub  una  veluti  prospecti- 
va  more  prophetico  coniungitur  ^4).  Interest  tamen  inter  Lu- 
cam  et  duos  alios  evangelistas,  quod  apud  Lucam  magis  per- 
spicua  est  distinctio  eventuum.  Nam  post  enumerata  signa  de- 
solationis  lerusalem  tamremota  quamproxima(vers.8-22),di- 
serte  vers.  23-24  dicitur :  Vaeautem  praegnantibus  et  nutrien- 
terram,  tibusin  ilHs  diebus.  Erit enim pressuramagna super 

(1)  Fuit  lerosolymitana  illa  vastatio,  quasi  figura  quaedam  et  imago  va- 
stationis  ac  finis  mundi,  inquit  Maldonatus  in  c.  24  Matthaei.  Et  Augu- 
stinus,  epist.  199,  n.  30:  «  losephus  qui  iudaicam  scripsit  historiam,  talia 
«  mala  dicit  illi  populo  tunc  accidisse,  ut  vix  credibilia  videantur». 

(2)Excidium  lerosolj^mae  fuit  in  vindictam  crucifixi  a  ludaeis  Christi, 
Luc.  XXIII-28,  seq.  -  Clades  novissima  erit  in  vindictam  repudiati  a  mundo 
apostata  eiusdem  Christi,  2  Thess.  I-II. 

(3)Praecipua  symptomata  utrique  catastrophe  communia,  sunt:  ingens 
persecutio  fidelium,  pseudochristi  et  qui  per  excellentiam  antichristus  vo- 
catur,  abominatio  posita  in  loco  sancto,  terrores  et  signa  de  coelo,  etc. 

(4)  Nota  illud,  more  prophetico^  qui  ab  historico  longe  diversus  est. 
Tantum  enim  distat  inter  narrationem  historicam  et  praedictionem  pro- 
pheticam,  quantum  distat  inter  visionem  hominis  qui  ambuhms  in  via  vidct 
cuncta  e  pkmitie  campi,  unum  post  aliud,  et  visionem  hominis  qui  in  emi- 
nenti  loco  positus  extra  ordinem  transeuntium,  omnio.  simul  prospicit  et 
intuetur.  Quapropter  narratio  historica  modum  habet  ipsarum  rerum  quae 
motu  temporis  abripiuntur,  sed  praedictio  prophetica  impressum  retinet 
modum  aeternitatis  divinaein  cuius  speculo  praesentialiter  se  habent  omnia. 
Ideo  fert  modus  propheticus  ut  sub  eadem  prospectiva  et  in  eodem  vehiti 
campo  visionis  constituat  eventus  speciali  inter  se  similitudinis  seu  ana- 
logiae  nexu  devinctos,  longis  licet  temporum  intervallis  separatos.  Et  hunc 
modum  tenet  Christus  in  praesenti,  quamdiu  scilicet  de  assignatione  epo- 
chae,  (quae  ad  alteram  responsionis  partem  reservabatur),  sermo  non  est. 

et ira  populo  huic.  Et  cadent  in  ore  gladii,  et  captivi  ducentur 
inomnesgentes,  etlerusalent  calcabitur  agentibus  donec  im- 
pleanturtemp07'anationu  m.TempomsiUtemnsitionumprocixl 
dubio  sunt  tempora  praefixa  nationibus  in  salutem;  tempora 
in  quibus  iuxta  Apostolum  ad  Rom.  XI,  oportetplenitudinem 
gentium  intrare  Ecclesiam,  ut  postea  omnis  Israel  salvus  fiat ; 
tempora  proinde  media  inter  tempus  excidii  lerosolymae 
et  tempus  ultimi  iudicii,  de  cuius  signis  in  versiculis  se- 
quentibus  iam  subditur:  Et  erunt  signa  in  sole  et  luna  et 
stellis,  in  terris  pressura  gentium  prae  confusione  sonitus 
maris  et  fluctuum,  arescentibus  hominibus  prae  timore  et 
exspectatione  quae  supervenient  universo  orbi,  nam  virtutes 
coelorum  movebuntur.  Et  tunc  videbunt  Filium  hominis 
venientem  in  nube  cum  potestate  magna  et  maiestate.  His 
autemfieri  incipientibus,  respiciteet  levate  capita  vestra,  etc. 
Ergo  apud  Lucam  descriptio  cladis  novissimae  continuatur 
quidem  cum  descriptione  excidii  lerusalem;  adhuc  tamen 
obvia  et  in  promptu  est  delimitatio  eorum  quae  ad  con- 
'  summationem  saeculi  exclusive  pertinent.  Porro,  parallela 
fere  via  procedit  Mattheaus  usque  ad  vers.  14:  Et  praedi- 
cabitur  hoc  evangelium  regni  in  universo  orbe  in  testimo- 
nitim  omnibus  gentibus  et  tunc  veniet  consummatio:  qui 
versiculus  respondet  supradicto  versiculo  Lucae  de  tempo- 
ribus  nationum,  et  locum  pariter  relinquit  cuilibet  longi- 
tudini  saeculorum  ante  ultimum  mundi  diem.  Sed  ecce  Mat- 
thaeus,  et  cum  eo  Marcus,  aliquid  iam  apponunt  quod  a 
Luca  omissum  est:  signum  scilicet  abominationis  desola- 
tionis  quae  dicta  est  a  Daniele  propheta,  stantis  in  loco 
sancto.  Et  hoc  in  causa  fuit  cur  apud  illos  duos  incipiant 
permisceri  praenuntiationes  de  utraque  catastrophe,  et  maior 
difficultas  sit  distinguendi  id  quod  ad  unam,  id  quod  ad  alte- 
ram,  id  quod  ad  ambas  simul  est  referendum.  Abominatio 
enim  desolationis  stans  in  locosanctopraediciturDan.IX-27, 
pro  excidio  urbis  sub  Tito  (1),  et  iterum  Dan.  XI-11,  pro  fine 

(1)  «  Civitatem  et  sanctuarium  dissipabit  populus  cum  duce  venturo. . . 
*  Et  erit  in  templo  abominatio  desolationis,  et  usque  ad  consummationem 
«  et  finem  perseverabit  desolatio  ». 

mundi  sub  antichristo  (1).  Hinc  ergo  explicatur  qui  fiat  ut  ab 
iis  potissimum  verbis :  Cuni  ergo  videritis  abominationem  de- 
solationis,  etc,  videantur  confundi  ea  quae  ruinam  civitatis 
et  templi  respiciunt,  cum  iis  quae  finem  mundi:  non  tamen 
ita  ut  attenta  consideratio  nequeat  discernere  singula,  et 
suis  quaeque  componere  locis.  Nam  cum  dicitur  vers.  16: 
Tnnc  qiii  in  ludaea  sunt,  fugiant  ad  montes,  etc,  constat 
quod  tunc  refertur  ad  solum  tempus  abominationis  visae 
in  templo,  Dan.  IX-27,  quando  scilicet,  ut  narrat  losephus, 
nefanda  Hagitia  et  horrenda  scelera  in  templo  commissa 
templum  ipsum  locum  abominationum  effecerunt.  Monitio 
quippe  dirigitur  ad  eos  qui  in  ludaea  sunt,  et  historia  etiam 
testatur  quod  huic  monitioni  obtemperantes  christiani  ab 
horroribus  obsidionis  immunes  revera  fuerunt,  eo  quod 
tempestive  in  tuto  se  contulerant,  in  montanis,  in  urbe 
Pella.  Sed  cum  paulo  post  dicitur,  vers.  21 :  Erit  enim  tunc 
tribulatio  magna,  qualis  non  fuit  ab  initio  mundi  usqiie 
modo,  neque  fiet,  istud  tunc  refertur  etiam  ad  tempus  abo- 
minationis  praedictae  a  Daniele  pro  fine  mundi,  XII-11;  de 
quo  apud  Prophetam,  XII-1 :  Et  veniet  tempus  quale  non 
fuit  ab  eo  ex  quo  gentes  esse  coeperunt  usque  ad  tempus 
illud.  Quanquam  tribulationem  illam  maximam  quae  in 
fine  temporum  erit,  intueatur  Christus  in  tribulatione 
proxima  populi  iudaici  tanquam  in  sua  prolusione  seu  de- 
lineatione,  et  utramque  simul  prosequatur,  sermonem  ita 
conformando  ut  ad  utriusque  descriptionem  aptus  evadat. 
Denique,  cum  vers.  29  subditur:  Statim  autem  post  tribu- 
lationem  dierum  illorum,    sol  obscurabitur,    etc,  constat 

(1)  *  In  tempore  illo  consurget  Michael  princeps  magniis  qui  stat  pro 
«  filiis  populi  tui,  et  veniet  tempus  quale  non  fuit  ab  eo  ex  quo  gentes  esse 
«  coeperunt  usque  ad  tempus  illud . . .  Et  a  tempore  cum  ablatum  fuerit  iuge 
«  sacrificium,  et  posita  fuerit  abominatio  in  desolationem  dies  mille  ducenti 
«  nonaginta  ».  De  qua  abominatione  Paulus  2  Thess.  II-4,  ubi  sermo  est 
de  futura  revelatione  hominis  peccati,  fih"i  perditionis,  «  qui  adversatur  et 
«  extollitur  supra  omne  quod  dicitur  Deus  aut  quod  colitur,  ita  ut  in  tem- 
«  plo  Dei  sedeat  ostendens  se  tanquam  sit  Deus  ». 

quod  de  sola  iam  catastrophe  ultima  sermo  est,  et  reinci- 
dit  deinceps  parallelismus  cum  Luca  dicente:  Et  erunt 
sigiui  in  sole  et  liina  et  stellis,  etc.     . 

Sed  non  vacat  in  praesenti  ad  ampliorem  sin^ulorum 
discussionem  descendere.  Nam  pro  nunc  id  unum  refert, 
quod  scilicet  omnia  ista  sunt  in  prima  responsionis  parte, 
quae  est  de  signis  prognosticis,  et  quod  haec  eadem  pars 
per  parabolam  fici  apud  tres  evangelistas  pariter|concluditur: 
Ab  arbore  autem  fici  discite  parabolam.  Cum  iam  ramus 
eius  tener  fuerit,  et  folia  nata,  scitis  quia  prope  est  aestas. 
Ita  et  vos  cum  videritis  haec  omnia,  scitote  quia  prope  est 
in  ianuis. 

Sed  hactenus  de  tempore  quo  haec  erunt,  quo  istaflent,  ut 
ferebat  prima  discipulorum  interrogatio,  nihil.  Neque  enim 
ex  hoc  quod  ad  discipulos  dirigebatur  sermo,  (audituri  estis 
praelia;  videte  ne  turbemini ;  tunc  si  quis  vobis  dixerit; 
cum  videritis  abominationem  desolationis ;  ita  et  vos  cum 
videritis  haec  omnia,  etc.  etc),  consequens  uUo  modo  erat, 
discipulos  ipsos  adhuc  in  mortali  vita  degentes,  visuros  esse 
prophetiae  adimpletionem,  ac  per  hoc,  praenuntiatas  clades 
esse  mox  venturas,  id  est,  coaeva  generatione  adhuc  su- 
perstite.  Norunt  quippe  christiani  omnes  quod  in  persona 
praesentium  discipulorum,  totam  Ecclesiam  suam  usque  in 
consummationem  saeculi  futuram  solebat  alloqui  Christus. 
Et  ideo,  quidquid  fuerat  dictum  de  signis  prognosticis  po- 
terat  referri  ad  quamlibet  futuri  temporis  differentiam,  salva 
de  integro  praedictionum  veritate.  Nunc  ergo  a  capite  re- 
sumitur  sermo,  et  iam  de  epocha  eventuum  suos  edocturus 
nedum  excidium  lerosolymae  confundat  cum  excidio  orbis, 
unum  ab  altero  expressis  verbis  condistinguit,  et  uni  assi- 
gnat  diem  proximum,  alteri  vero  diem  magis  remotum  et 
in  impervio  Dei  secreto  repositum :  Amen  dico  vobis,  inquit^ 
quia  non  praeteribit  generaiio  haec  donec  omnia  ha.ecfla7it. 
Coelum  et  terra  transibunt,  verba  autem  mea  non  praeter- 
ibunt.  De  die  autem  illo  et  hora  nemo  scit,  neque  angeli 
coelorum,  nisi  solus  Pater.  Sicut  autem  in  diebus  Noe,  ita 

erit  et  adventus  Filii  hominis . . .  Vigilate  ergo,  quia  nescitis 
qua  hora  Dominus  vester  venturus  sit...  Tunc  simile  erit 
regnum  coelorum  decem  virginibus,  quae  accipientes  lam- 
pades  suas,  exierunt  obviam  sponso  et  sponsae ...  Vigilate 
itaque,  quia  nescitis  diem  neque  horam.  Sicut  enim  homo 
peregre  proficiscens  vocavit  servos  suos,  et  tradidit  illis 
bona  sua . . .  Cum  autem  venerit  Filius  hominis  in  maie- 
state  sua,  et  omnes  angeli  eius  cum  eo,  tunc  sedebit  super 
sedem  maiestatis  suae,  et  congregabuntur  ante  eiim  omnes 
gentes,  etc.  (1).  Ubi  nota  oppositionem  quae  est  inter  omnia 
haec^  TidvTa  TauTa  ,  et  diem  illam,  vjxspav  dxscvr/v.  Nota  etiam 
quod  si  dies  illa  est  dies  iudicii,  ut  tota  sermonis  conse 
quentia  evidentissime  ostendit,  reliquum  est  ut  omnia  haec 
nihil  aliud  sint  quam  quae  spectant  ruinam  templi  et  civi- 
tatis.  Nota  praesertim  quod  tam  in  latino  quam  in  graeco, 
haec  (TauTa)  et  illa  (sxsivs)  signant  duo  tempora  distincta, 
vicinum  unum,  longinquum  alterum,  ita  ut  a  primo  ad  ul- 
timum,  sententiae  Christi  legitima  expositio  sit:  De  duobus 
locutus  sum,  de  excidio  lerusalem  et  de  excidio  orbis.  Et 
quoad  primum,  assigno  tempus,  no7t  praeteribit  generatio 
haec.  Quod  alterum  vero,  tempus  est  ignotum  omni  crea- 
turae,  et  ignotum  manere  debet,  ut  continuae  vigilantiae 
sit  locus,  nemo  scit,  nisi  solus  Pater  (2). 

(1)  Matth.  XXIV-34,  usque  ad  XXV-46. 

(2)  «  En  vevit^,  en  verite  jevons  ledis:  Cette  geniration-ci  ne  finira 

<  point,  jiisqn'a  ce  qne  totites  ces  choses-ci  soient  accomplies ;   le  cicl 

<  et  la  terre  passeront,  tnais  nies  paroles  ne  passeront  point.  Mais 
«  pour  ce  jour  et  cette  heure-la,  ni  les  anges  metnes  qui  sont  datis  le 
«  ciel  ne  la  savent,  ni  personne  que  tnon  Pere.  Voila  deux  temps  bien 
«  marques.  Haec  et  illa,  en  grec  comme  en  latin,  marquent  deux  temps 
«  opposes,  Tun  plus  proche,  Tautre  phis  eloigne.  Cette  gcneration-ci  verra 
«  toutes  ces  choses-ci  accomplies:  generatio  liaec,  omnia  haec,  omnia 
«  ista.  Mais  pour  ce  jour-l^,  pour  cette  heure-h\,  de  die  atitem  illo  et 
«  hora,  personne  ne  hi  sait.  Comme  s'il  disait:  Je  vous  ai  parle  de  deux 
«  choses,  de  La  ruine  de  Jerusalem,  et  de  celle  de  tout  Tunivers  au  juge- 
«  ment.  Ce  qui  doit  arriver  dans  la  generation  ou  nous  sommes,  et  dont 
«  les  hommes    qui    vivent  doivent    etre   les    temoins,  je  vous  en    marque 

Ergo,  praecisione  etiam  facta  a  rationibus  pure  theolo- 
gicis,  et  solis  inhaerendo  exegeticis  criteriis,  falsum  est 
quod  a  neocriticis  asseritur:  finem  mundi  fuisse  a  Christo 
praenuntiatum  tanquam  statim  et  sine  mora  eventurum. 
Imo  veritas  in  hoc  est,  quod  de  industria  et  expresso  con- 
silio  celata  sit  ab  eo  hora,  ut  nesciretur  determinatum  tem- 
pus.  Quanquam  in  annexis  parabolis  non  desunt  incisa 
quibus  adumbrate  et  tectis  verbis  significatur  horam  non 
esse  ita  vicinam,  sicut  plures  e  primis  christianis  sibi  ima- 
ginaturi  erant.  Nam  in  parabola  virginum  dicitur:  il/(9r<7/;2 
autem  faciente  sponso,  dormitaverunt  onines  et  dormie- 
runt.  Et  in  parabola  talentorum:  Post  niuttum  vero  teni- 
poris  venit  doniinus  servorum  illorum.  Unde  Chrysosto- 
mus,  hom.  79  in  Matth.  n.  1  :  «  Non  parvum  temporis  rur- 
«  sus  spatium  interiectum  ostendit,  ut  discipulos  regnum 
«  ipsius  mox  futurum  exspectantes  ab  ea  opinione  deduce- 
«  ret  ».  Sed  de  his  hactenus  satis. 

11.  —  Aliud  nunc  fundamentum  neocritici  post  rationa- 
listas  assumunt  e  textu  qui  pariter  apud  tres  synopticos 
invenitur:  Filius  hominis  venturus  est  in  gloria  Patris  sui 
cum  angelis  suis,  et  tunc  reddet  unicuique  secundum  opera 
eius.  Anien  dico  vohis,  sunt  quidam  de  hic  stantibus  qui 
non  gustahunt  mortem  donec  videant  Filium  hominis  ve- 
nientem  in  regno  suo.  Haec  quidem  apud  Matthaeum,  XVI- 
28.  Apud  Marcum  vero,  VIII-39,  habetur:  Qui  me  confusiis 
fuerit  et  verha  mea  in  generatione  ista  adultera  et  pecca- 

"  le  temps,  et  cette  generation  ne  passera  pas  qu'il  ne  s'accomplisse. 
«  Voila  pour  Tevenement  auquel  nous  touchons.  Mais  pour  ce  jour- 
«<  la,  ce  jour  ou  je  viendrai  juger  le  monde,  personne  n'en  sait  rien, 
*  et  je  ne  dois  pas  vous  le  decouvrir.  II  est  donc  marque  clairement  que 
«  la  chute  de  Jerusalem  etait  proche,  et  TEglise  le  devait  savoir.  Mais 
«  pour  ce  jour-la,  pour  ce  dernier  jour  oii  tout  Tunivers  sera  en  trouble, 
«  et  ou  le  Fils  de  Thomme  viendra  en  personne  on  n'en  sait  rien,  on  ne 
«  sait,  ni  s'il  est  loin,  ni  s'il  est  pres,  et  le  secret  en  est  impenetrable, 
«  et  aux  anges  qui  sont  dans  le  ciel,  et  a  TEglise  meme,  quoiqu'elle  soit 
«  enseignee  par  le  Fils  de  Dieu  ».  Bossuet,  Meditations  sur  TEvangile, 
derniere  semaine  du  Sauveur,  766me  jour. 

trice,  et  Films  honiinis  confnndettir  euni  citni  venerit  in 
gloria  Patris  sui  cuni  angelis  sanctis.  Et  dicebat  illis: 
Anien  dico  vobis  quia  sunt  quidam  de  hic  stantibus  qui 
non  gustabunt  morteni  donec  videant  regnum  Dei  veniens 
in  virtute.  Et  rursus  apud  Lucam  IX-27 :  Qui  me  ertibuerit 
et  meos  sermones,  hunc  Filius  hominis  erubescet  cum  ve- 
nerit  in  maiestate  sua,  et  Patris,  et  sanctorum  angelorum, 
Dico  autem  vobis  vere,  sttnt  aliqiti  hic  stantes  qui  non 
gustabunt  mortem  donec  videant  regnum  Dei.  Ex  quibus 
eamclem  ac  supra  deducunt  conclusionem,  videlicet:  Chri- 
stum  diserte  praedixisse  parousiam  seu  adventum  gloriae 
eventurum,  priusquam  coaeva  generatio  finem  acciperet. 
Nunc  autem  e  converso,  eaedem  quoque  pro  confutatione 
occurrunt  observationes. 

Prima  est,  quod  hic  etiam  adhibet  Christus  solemnem 
formulam  assertionum  suarum:  Amen  dico  vobis,  et  iterum : 
Dico  vobis  vere.  Hinc,  si  ibi  errat  et  fallitur,  ergo  halluci- 
natione  laborat,  quia  profecto  hallucinati  hominis  est,  res 
miras,  supernaturales,  omnem  humanum  ordinem  transcen- 
dentes,  tam  asseveranter  futuras  annuntiare  ex  sola  sub- 
iectiva  persuasione,  seu  ut  nunc  dicunt,  autosuggestione. 
Si  autem  hallucinatione  laborat,  ergo  nec  verus  Christus  est, 
nec  promissus  Messias,  nec  a  fortiori  Filius  Dei,  ac  per  hoc 
falsa  est  eius  religio,  et  plane  commentitia.  Videant  critici 
nostri  utrum  conclusionem  recipiant,  quidquid  interim  sit 
de  eo  quod  libere  dici  posse  arbitrantur  circa  defectum 
scientiae  in  anima  Christi. 

Altera  est  observatio,  quod  iterum  intervenit  eadem 
causa  erroris,  non]  Christi,  sed  novorum  exegetarum.  Si- 
stunt  enim  in  verbis  praecitatis,  nihil  curantes  de  his  quae 
immediate  consequuntur  apud  omnes  tres  evangelistas. 
Atqui  Matthaeus  sic  habet:  Anien  dico  vobis,  sunt  quidani 
de  hic  stantibus  qui  non  gustabunt  morteni  donec  videant 
Filiuni  honiinis  venientem  in  regno  s/to.  Et  post  dies  sex 
assumit  lesus  Petruni  et  lacobuin  et  loanneni  fratrem  eius, 
et  diicit  illos  in  niontem  excelsum  seorsum,  et  transfigu- 

De  Novissimis  14 

ratiis  est  autc  eos.  Idem  iisdem  fere  terminis  Marcus.  Lu- 
cas  vero:  Dico  anfein  vobis  vere^  snnt  aliqni  hic  stantes 
qni  non  gitstabnnt  morteni  donec  videant  regnnrn  Dei. 
Factnni  est  anteni  post  haec  verba  fere  dies  octo,  et  assnm- 
psit  Petrnm  et  lacobnm  et  loannem,  et  ascendit  in  mon- 
tem  nt  oraret,  etc.  Ubi  nota  incisum  istud,  factnm  est  post 
haec  verba,  quo  adhuc  evidentius  exprimitur  connexio  quae 
est  inter  promissionem  praecedentem  et  factum  transfigu- 
rationis.  Et  sane,  datum  est  in  transfiguratione  specimen 
quoddam  illius  gloriae  cum  qua  in  fine  temporum  ventu- 
rus  est  Christus  ut  reddat  unicuique  secundum  opera  eius. 
Ideo  resplenduit  facies  eius  sicut  sol,  ideo  factus  est  vesti- 
tus  eius  albus  et  refulgens,  ideo  apparuerunt  cum  eo  Moyses 
et  Elias,  Moyses  quidem  veteris  initiatbr  foederis,  Elias 
vero  ultimi  praecursor  advent.us,  tanquam  omnem  succes- 
sionem  saeculorum  quae  regi  Christo  currunt,  in  sua  per- 
sona  figurantes.  Ut  ergo  credibiliorem  faceret  attestationem 
qua  se  dixerat  venturum  in  gloria  Patris  sui  cum  angelis 
suis  in  extremo  iudicio,  iam  ex  nunc  exemplum  aliquod 
huius  suae  gloriae  quibusdam  adstantibus  daturum  se  pro- 
mittit,  et  isti  qnidani,  isti  hic  "^tantes  qui  non  gustabnnt 
mortem  donec  videant  regnum  Dei  veniens  in  virtute,  seu 
Filium  hominis  in  regia  claritate,  ipsi  sunt  Petrus  et  lacobus 
et  loannes  qui  in  monte  sancto  evigilantes  viderunt  maie- 
statem  eius,  et  duos  viros  qui  stabant  cum  eo.  Haec  est 
communis  interpretatio  Patrum,  eaque  plana,  obvia,  lit- 
terae  consentanea,  et  sacro  contextui  per  omnia  inhaerens. 
III.  —  Vide  ergo  quam  inane  sit  criticorum  fundamen- 
tum.  Nam  caeteri  quos  adducunt  textus,  non  sunt  ullo  modo 
ad  rem,  velut  illud  Matth.  IV-17:  Poenitentiam  agite,  ap- 
propinqnavit  enim  regnum  coelorum,  vel,  Luc.  X-9 :  Appro- 
pinquavit  in  vos  regnum  Dei,  et  alia  plurima  his  similia. 
In  huiusmodi  enim,  ne  verosimiliter  quidem  agitur  de  pa- 
rousia  seu  ultimo  adventu  in  fine  mundi,  sed  de  regno 
Messianico  super  terram,  quod  est  Ecclesia  praesentis 
temporis.  Equidem  critici  rationalistae  affirmant   quod  re- 

gniim  Dei  seu  regmim  coelornm  non  habet  in  evangelio 
nisi  unam  acceptionem,  et  quod  sumitur  exclusive  pro 
regno  venturi  saeculi.  Atque  hinc,  inter  alia  enormia  de- 
ducunt  quod  Christus  historicus  nusquam  cogitavit  de  in- 
stituenda  religione  in  terris,  quod  Ecclesia  fuit  supra  lesum 
potius  quam  a  lesu  fundata,  quod  post  lesum  introductae 
sunt  modificationes  necessariae  ad  accommodandum  con- 
ditionibus  mundi  perdurantis,  id  quod  ab  eo  dictum  non 
fuerat  nisi  pro  mundo  brevi  desituro,  etc.  etc.  Sed  si  de- 
monstrationem  quaeras  fundamentalis  affirmationis,  in  va- 
num  certe  laborabis:  sic  vult  critica,  sic  critica  iubet, 
sic  pro  ratione  critica  nunc  tandem  praevalens  contra  tra- 
ditionalem  omnium  christianorum  saeculorum  intelligen- 
tiam.  Caeterum  quaestio  ista  est  alterius  loci,  et  sedem 
habet  inter  alias  de  Ecclesia  disputationes.  Confer  igitur, 
si  lubet,  quae  ibi  dicta  sunt  in  Quaestione  prima,  de  insti- 
tutione  visibilis  Ecclesiae  Christi.  Nunc  enim  id  unum  vi- 
dendum  superest,  atrum  error  qui  a  criticis  tam  blasphe- 
matorie  imponitur  Christo,  apostolis  saltem  in  scriptis  quae 
nobis  reiiquerunt,  iure  attribuatur. 

Propositio  secunda:  Qaod  absque  fundamento  erronea 
persuasio  de  imminente  iam  iudicio  et  parousia  Christi,  in 
scriptis  apostolicis  passim  respersa  asseritur:  imo  etiam  con- 
tra  diserta  et  expressa  quae  in  iisdem  inveniuntur  testi- 
monia. 

I.  —  Tria  sunt  loca  in  quibus  de  tempore  parousiae  seu 
ultimi  Christi  adventus,  ex  professo  et  data  opera  agitur, 
et  in  eorum  singulis  calumnia  illa  a  neocriticis  inventa 
penitus  destruitur. 

Primus  locus  est  1  Thess.  V-1,  ubi  postquam  Thessalo- 
nicenses  revocasset  Apostolus  ab  immoderata  tristitia  qua 
mortuos  lugebant,  eosque  consolatus  esset  certissima  spe 
resurrectionis  in  novissimo  die,  sic  pergit :  De  teniporibiis 
aittem  et  momentis,  fratres,  non  indigetis  ut  scribamus 
vobis.  Quasi  diceret:  Necessarium  vobis  erat  ut  ad  confir- 
mandam  fidem  et  spem  vestram,  et  ad  lugentium  consolatio- 

De  Novissimis  14* 

nem,  scriberem  de  futuro  Christi  adventu  et  de  mortuorum 
resurrectione.  Ut  autem  vobis  significem  tempora  tempo- 
rumque  articulos  et  momenta  quibus  ea  sint  implenda,  non 
opus  habetis,  nec  attinet  ea  scribere,  quia  Dominus  ea  la- 
tere  voluit.  Ipsi  enim  diligenter  scitis  qitia  dies  Doiuini 
sicnt  fur  in  nocte,  ita  veniet.  Hoc  est:  Ipsi  vos  a  me  dudum 
edocti,  plane  nostis  quod  dies  illa  dominici  adventus  ita 
superveniet  orbi  inexspectatus,  sicut  fur  nocte  supervenit 
hominibus  secure  dormientibUs.  Cuui  enim  dixerint,  pax 
et  secitritas,  tunc  repentinits  eis  superveniet  interitus.  Et 
omnibus  quidem  dies  illa  veniet  ut  fur  nocturnus,  quia  ab 
omnibus,  saltem  quoad  tempus  praecisum  ignorabitur,  sed 
solos  malos  opprimet  imparatos.  Unde  et  iis  solis  interitum 
afferet,  nam  boni,  quamvis  diem  adventus  Domini  ignorent, 
ad  eum  tamen  semper  parati  sunt  et  praemuniti.  Vos  autem, 
Jratres,  non  estis  in  tenebris,  ut  vos  dies  illa,  quando- 
cumque  eamj  venire  contingat,  tanquam  fur  comprehen- 
dat  (1).  Ubi  vides  Apostolum,  nedum  affirmet  vicinum  et 
iam  imminentem  Domini  diem,  unice  stare  monito  illi  quod 
ascendens  injcoelum  Christus  suis  reliquerat  dicens,  Act.  1-7: 
Non  est  vestrum  nosse  tempora  vel  momenta  quae  Pater 
positit  in  sua  potestate,  quatenus  fideles  unice  sollicitos 
esse  iubet  de  praeparando  se  ad  iudicium  Dei,  quin  ad  cu- 
riosa  ac  supervacanea,  aut  certe  ad  ea  quorum  cognitio 
mortalibus  est  denegata,  desiderium  extenderent. 

Secundus  locus  est  2  Thess.  II-l.  Cum  enim  de  adven- 
tante  iamiam  iudicio  rumores  passim  temere  spargerentur, 
errorem  diserte  et  instanter  refutat^Apostolus,  iisque  verbis 
quae  nuUum  relinquunt  aequivocationi  locum :  Rogamus 
autem  vos,  Jratres,  per  adventum  D.  N.  I.  C.  et  nostrae 
congregationis  in  ipsum,  ut  non  cito  moveamini  a  vestro 
sensu,  hoc  est,  a  sententia  seu  doctrina  quam  a  nobis  ac- 
ceptam  mente  tenetis,  scilicet  de  tempore  diei  Domini. 
Neque  terreamini,  neque  per  spiritum  tanquam  divinum  et 

(1)  Estius  in  cap.  5  primae  ad  Thess. 

propheticum,  neqtie  per  sermonem  tanquam  a  nobis  pro- 
fectum,  negtie  per  epistolam  tanquani  per  nos  missam, 
quasi  instet  dies  Domini.  Ne  quis  vos  seducat  ullo  modo, 
id  est  decipiat  persuadendo  Christum  statim  esse  ventu- 
rum.  Quoniam  nisi  venerit  discessio  ((iT^oaTaaia)  primum, 
id  est  generalis  defectio  a  fide  christiana,  et  revelatus  fuerit 
homo  peccati,  fllius  perditionis  qui  adversatur  et  extollitur 
supra  omne  qiiod  dicitiir  Deus  et  quod  colitur,  scilicet  an- 
tichristus,  dies  illa  non  veniet.  Niim  retinetis  quod  cum 
adhuc  essem  apiid  vos,  haec  dicebam  vobis?  Quare  non  de- 
bebatis  commoveri  rumoribus  aliquorum  dicentium  instare 
diem  illum  (1).  Unde  rursus  vides,  Apostolum  minime  esse 
in  ea  erronea  persuasione  quam  ei  imponunt  critici  ratio- 
nalistae,  multoque  minus,  huiusmet  persuasionis  auctorem 
aiiis  esse,  sed  imo  eam  in  suis  neophytis  expresse  corri- 
gere,  et  hac  quidem  ex  ratione,  quod  eventus  non  parvi 
temporis  aut  momenti  quae  nondum  acciderant,  ultimi 
adventus  diem  debebant  praecedere. 

Tertius  locus  est  2  Petr.  III-8.  Dum  enim  quidam  ma- 
xime  terrebantur  tanquam.de  instante  consummatione  sae- 
culi,  quidam  alii  e  contra  vicinam  illam  adeo  sperabant, 
et  de  procrastinatione  sic  affligebantur,  ut  aliorum  terro- 
res,  aliorum  vero  impatientiam  compescere  necesse  habue- 
rint  apostoli.  Et  Petrus  quidem  ad  confirmandam  fidem  ac 
reprimendam  curiositatem  fidelium,  ne  vel  dubitarent  de 
adventu  Domini  promisso,  vel  certum  tempus  quo  ven- 
turus-sit  exquirerent:  Unum  vero  hoc,  inquit,  non  lateat 
vos,  charissimi,  quia  unus  dies  apud  Dominnm  sicut  mille 
anni,  et  mille  anni  sicut  unus  dies.  Sentit  enim,  nullum 
tempus  debere  longum  videri  comparatione  aeternitatis  se- 
cuturae,  cum  in  oculis  atque  aestimatione  Dei  aeterni  et 
immutabilis,  unus  dies  et  mille  anni  non  differant.  Nou 
tardat  Dominus  promissionem  suam  sicut  quidani  existi- 
juant,  sed  patienter   agit  propter  vos,  nolens   aliquos  pc- 

(1)  Estius  in  cap.  2  secundae  ad  Thess. 

rire,  sed  onmes  ad  poenitentiaiii  reverti,  ut  scilicet  electi 
qui  adhuc  restant  colligendi  colligantur,  etad  poenitentiam 
aggregentur.  Adveniet  auteni  dies  Doniini  nt  fitr,  in  qito 
coeli  niagno  inipetn  transient ...  Cuni  igitur  haec  oninia 
dissolvenda  sint,  quales  vos  oportet  esse  in  sanctis  conver- 
sationibus  et  pietatibus^  exspectantes,  et  properantes  in  ad- 
ventuni  diei  Doniini,  dum  quisque  vestrum  sedulo  piis  ope- 
ribus  incumbens,  ostendat  se  Domini  adventum  diligere  ac 
desiderare,  more  servorum  qui  reditum  dominorum  absen- 
tium  quos  amant  desiderant,  interim  officio  diligenter  in- 
tenti.  Propter  quod,  charissinii,  haec  exspectantes  (novos 
coelos  et  novam  terram  in  quibus  iustitia  habitat),  satagite 
ininiaculati  et  inviolati  ei  inveniri  in  pace.  Id  est:  Ne  auscul- 
tetis  ad  verba  dicentium:  ubi  est  promissio  adventus  eius? 
sed  quae  promissa  sunt  spe  firma  praestolantes,  toti  in 
hoc  incumbite,  ut  tales  a  Domino  ad  iudicandum  venturo 
reperiamini,  quales  oportet  esse  eos  qui  bona  ab  eo  reci- 
piant,  irreprehensibiles  scilicet,  immaculatos,  et  puros.  Ef 
Doniini  nostri  longaniniitatein  qua  suum  differt  adventum, 
salutem  arbitremini,  hoc  est,  reputetis  ad  vestram  spec- 
tare  salutem,  quia  differendo  iudicium,  vos  exspectat  ad 
poenitentiam  salutarem,  ne  vos  cum  reprobis  damnemini  (1). 
Ubi  iterum  iterumque  vides,  nullam  determinatam  temporis 
mensuram  vel  approximative  praefigi,  quia  unum  duntaxat, 
auctore  Petro,  utile  nobis  et  necessarium  cognitu  est,  vi- 
delicet :  quod  cum  omnes  absque  exceptione  visuri  sint  diem 
Domini  qui  paratus  est  iudicare  vivos  et  mortuos  (1  Petr. 
IV-5),  consequens  est  ut  omnes  absque  exceptione,  etiam 
antea  morituri,  debeant  properare  in  diem  illum  et  exspec- 
tare  illum  exercendo  bona  opera,  purificando  corda  sua, 
et  ab  amore  transituri  saeculi  affectus  suos  retrahendo. 
Caeterum,  ad  proximitatem  supremi  eventus  quod  spectat, 
spatium  mille  annorum  computandum  esse  sicut  brevita- 
tem  diei  unius,  et  dilationem  ipsam,  si  forte  in  oculis  hu- 

(1)  Esthis  in  caput  tertium  secundae  Petri  epistolae. 

manis  longa  esse  videatur,  ad  miserentis  Dei  consilium 
esse  referendam.  Ita  cerle  Petrus  per  omnia  Paulo  conso- 
nans,  et  tradens  nobis  normam  intelligendi  ea  quae  passim 
in  scriptis  apostolicis  de  parousia  seu  futuro  Christi  ad- 
ventu  occurrunt,  quaeque  neocritici  nunc  depravant  et  adul- 
terant,  sicut  et  caeteras  scripturas,  ad  suam  ipsorum  per- 
ditionem  (1). 

11.  —  lam  igitur,  non  multi  negotii  erit  ostendere  quod 
textus  omnes  quos  isti  afferunt  pro  re  sua,  frustra  ab  eis 
afferuntur.  Nihil  in  primis  ex  1  loan.  11-18:  Filioli,  novis- 
sima  hora  est,  et  aliis  similibus  testimoniis,  Act.  11-17,  1 
Cor.  X-11,  Heb.  IX-26,  etc.  «  Dicendum,  inquit  S.  Thomas 
« in  Suppl.  Q.  88,  a.  3  ad  3um^  quod  ex  hoc  quod  dicitur, 
«  novissima  hora  est,  vel  ex  similibus  locutionibus  quae 
« in  Scriptura  leguntur,  non  potest  aliqua  determinata  quan- 
« titas  temporis  sciri.  Non  enim  est  dictum  ad  significan- 
«  dum  aliquam  brevem  horam  temporis,  sed  ad  sigriifican- 
«  dum  novissimum  statum  mundi,  qui  est  quasi  novissima 
«aetas;  quae  quanto  temporis  spatio  duret,  non  est  defi- 
«nitum:  cum  etiam  nec  senio,  quod  est  ultima  aetas  ho- 
«  minis,  sit  aliquis  certus  terminus  definitus.  Unde  etiam 
«  Apostolus,  2  Thess.  II,  excludit  falsum  intellectum  quem 
«  quidam  ex  suis  verbis  conceperant,  ut  crederent  diem 
«  Domini  iam  instare  ». 

Rursus  nihil  ex  hoc  quod  Paulus  ita  loqui  videatur  quasi 
futurus  de  numero  eorum  quos  adhuc  vivos  reperiret  Do- 
mini  dies,  dicens  in  prima  persona,  1  Thess.  IV-14:  Nos 
qni  vivimiis,  qni  residiii  stimus  in  adventitm  Domini,  non 
praeveniemns,  eosqiii  dormiernnt.  Immerito  enim  etprorsus 

(1)  Locus  Petri  ita  concluditur:  «  Et  Domini  nostri  longanimitatem  sa- 
«  lutem  arbitremini,  sicut  et  charissimus  frater  noster  Paulus  scripsit  vo- 
«  bis,  sicut  et  in  omnibus  epistolis,  loquens  in  eis  de  his,  {id  est  de  ad- 
«  ventu  Christi  et  fine  niundi)\  in  quibus  sunt  quaedam  difficilia  intellectu, 
«  quae  indocti  et  instabiles  depravant,  sicut  et  caeteras  scripturas,  ad  suam 
«  ipsorum  perditionem.  Vos  igitur,  fratres,  praescientes  custodite,  ne  in- 
«  sipientium  errore  traducti  cxcidatis  a  propria  firmitatc  ». 

absque  causa  inde  concluderes,  Apostolum  persuasum  ha- 
buisse,  se  et  alios  coaetaneos  suos  non  esse  morituros  an- 
tequam  veniret  dies  iudicii.  Nam  notetur  primo  quod  Pau- 
lus  ipsemet  illegitimam  conclusionem  reiicit  et  destruit  in 
posteriori  epistola,  ad  hoc  directe  ab  eo  scripta,  ut  remo- 
veret  opinionem  quam  ex  verbis  suis  male  intellectis  non- 
nulli   conceperant.  De  quo  vide  supra,   2  Thess.   11-2.  No- 
tetur  secundo  quod  idem  ipse  Paulus  e  numero  eorum  qui 
vivent    et    residui    erunt   in  adventu  dominico,   sese  alibi 
aperte  excludit,  dicens  2  Tim.  IV-6:  Ego  enim  iam  delibor, 
id  est  immolor,  martyrio  consummor,  et  temptis  resolntio- 
nis  meae  instat\  eodem  modo  ac  Petrus:  Certiis  quod  velox 
est  depositio  tahernaculi  mei,  secundum  quod  et  D.  N.  I.  C. 
significavit  mihi.  Dabo  autem  operam  et  frequenter  habere 
vos  post  obitum  meum,  ut  horum  memoriam  faciatis.  No- 
tetur   denique    tertio  quod   epistolae   apostolicae    non  pro 
his  solis  qui  tunc    vivebant  scribebantur,    sed  pro  cunctis 
in  finem  fidelibus,  quos   utique  in  coaevis  Thessalonicensi- 
bus,  vel  Corinthiis,  vel  Philippensibus,  per  Paulum  erudiebat 
Spiritus  Sanctus.  Sicut  ergo  in  Timotheo  episcopo  totum 
corpus  pastorum  per  futuras  Ecclesiae  aetates  Paulo  prae- 
ceptori  coram  obversabatur,  ita  in  Thessalonicensibus  de 
resurrectione    mortuorum    et  adventu  Christi  instruendis, 
obversabantur  omnes  omnino  fideles  qui  eiusdem  resurrec- 
tionis  et  adventus  futuri  erant  participes.  Et  quid  iam  mi- 
rum  si  distinguens  (ut  supra,  thes.  12)  inter  eos  quos  iam 
mortuos,  et  eos  quos  adhuc  vivos  ultima  dies  deprehendet^ 
ipsemet  Paulus  tunc  in  vivis  agens,  sese  simul  cum  aliis 
tunc  pariter  apud  vivos  degentibus,  in  partem  vivorum  na- 
turali  quadam    figura  sermonis    transponat,   et  dicat:  Nos 
qui  vidimus,    qui  residui  simus?  Unde    RosenmuUer  qu^ 
nostris  criticis  non  adeo  suspectus  esse  potest :  «  Loquitur 
« in  persona  eorum  qui  tunc  vivi  reperientur,  idque  propter 
« incertitudinem  temporis  futuri  iudicii,  vel  quia  conveniens 
«  erat  ut  vivens  in  persona  viventium  loqueretur». 

At   dices:   Nonne  ad  eos  qui  tunc  temporis  de  fine  vel 

tanqucim   instante   terrebantur,  vel  tanquam  dilato  contri- 

stabantur,  dirig^ebantur  monitiones  apostolicae?  Nonne  ipsi 

erant  quibus  commendabatur  ut  continuo  vigilarent,  ne  eos 

dies  illa  tanquam   fur  comprehenderet  (l  Thess.  V-4);  ut 

essent  in  sanctis  conversationibus  et  pietatibus,  expectantes 

et  properantes  in  adventum  diei  Domini  (2  Petr.  III-12);  ut 

servarent  mandatum   sine  macula,  irreprehensibile,  usque 

in  adventum  D.  N.  I.  C.  (l  Tim.  VI-14);  ut  essent  patientes, 

et  confirmarent  corda  sua,   scientes  quoniam   iudex  ante 

ianuam  iam  assistit  (lacob.  V-8) ;  ut  se  invicem  consolarentur, 

et  tanto   magis  quanto    viderent    appropinquantem    diem 

(Heb.  X-25),  et  sic  in  aliis  locis  quamplurimis?  Quid  autem 

aliud  haec  sonant,  nisi  quod  apostolis  testibus,  denuntiatus 

dies,  etiamsi  erat  occultus,  non  dubitabatur  esse  vicinus? 

—  Respondeo,  monitiones  eiusmodi  plane  praescindere  a 

proximitate   vel   longinquitate   diei   iudicii,   et  quacumque 

hypothesi  facta,  eiusdem  semper  fuisse  quoad  omnes,  et  va- 

loris  et  veritatis  et  efficaciae.  Nec  a  longe  quaerenda  ratio 

est,  cum  sit  perquam  obvia  et  evidens.  In  quo  enim  quem- 

que  invenerit  suus   novissimus   dies,  in  hoc  eum  compre- 

hendet  mundi  novissimus  dies,  et  qualis  in  die  isto  quisque 

moritur,   talis  in  die  illo   iudicabitur,    inquit   Augustinus 

epist.  199  de  fine  saeculi  ad  Hesychium.   «  Ad  hoc  pertinet 

«  quod  in  Evangelio  secundum  Marcum  ita  scriptum  est: 

«  Vigilate  ergo',  qtiia  nescitis  quando  Doniinus  douuis  ve- 

«  niat,  sero,   an   uiedia  nocte,  an  galli  cantu,  an   uiaue, 

«  ne  cuui  venerit  repente^  inveniat  vos  doruiientes.   Quod 

«  autem  vohis  dico  omnibus  dico,  vigilate.  Quibus  enim  ouuu- 

«  bus  dicit,  nisi  electis  et  dilectis  suis  ad  corpus  eius  per- 

« tinentibus,  quod  est  Ecclesia?  Non  solum  ergo  illis  dixit, 

«  quibus   tunc   audientibus   loquebatur,   sed  etiam  illis  qui 

«  fuerunt  post  illos  ante  nos,  et  ad  nos  ipsos,  et  qui  erunt 

«  post  nos  usque  ad  eius  novissimum  adventum.  Numquid 

«  autem  omnes  inventurus  est  dies  illa  in  hac  vita,  aut  quis- 

«  quam  dicturus  est  quod  ad  detunctos  etiam  pertineat  quod 

«ait:  vigilate,  ne  cuui  repente  venerit,   inveniat  vos  dor- 

luientes?  Cur  itaque  omnibus  dicit  quod  ad  eos  solos  per- 
tineat  qui  tunc  erunt,  nisi  quia  eo  modo  ad  omnes  per- 
tinet,  quomodo  dixi  ?  Tunc  enim  unicuique  veniet  dies  ille, 
cum  venerit  ei  dies  ut  talis  hinc  exeat,  qualis  iudicandus 
est  illo  die.  Ac  per  hoc,  vigilare  debet  omnis  christianus, 
ne  imparatum  inveniat  eum  Domini  adventus.  Imparatum 
autem  inveniet  ille  dies,  quem  imparatum  invenerit  suae 
vitae  huius  ultimus  dies».  Ita  rectissime  loco  citato  Au- 
gustinus,  qui  in  una  sola  pagina  plus  criterii,  rationis,  et 
verae  scientiae  biblicae  monstrat,  quam  neocritici  omnes 
simul,  in  omnibus  simul  operibus  suis;  quoniam  eis  ple- 
rumque  id  unum  pro  merito  est,  quod  obiectiones  -ab  an- 
tiquo  tractatas  et  plenissime  iamdudum  solutas  e  pulvere 
resumant,  easque  iam  non  pro  obiectionibus,  sed  pro  ar- 
gumento  et  doctrina,  quasi  de  novitate  prurientes  aures  de- 
mulcendo,  suis  lectoribus  apponant. 

Et  confirmatur,  quia  etsi  dicatur  tempus  breve  esse, 
noctem  huius  vitae  praecessisse,  diem  vero  aeternitatis  ap- 
propinquare,  iudicem  ante  ianuarn  assistere,  etc,  nihil  tamen 
magis  peregrinum  a  mente  apostolorum  quam  proximitas 
ultimae  catastrophes.  Numquid,  quaeso,  innuunt  non  esse 
amplius  seminandum,  emendum,  vendendum,  generandum, 
militandum,  administrandum,  quasi  humana  societas  in  eo 
tunc  fuisset  ut  finiret?  Imo,  ubique  tradunt  quomodo  of- 
ficia  vitae  tam  civilis  quam  domesticae  sancte  sint  obser- 
vanda,  Coloss.  III-IV.  Quombdo  parentes  pro  filiis  thesau- 
rizare  debent,  2  Cor.  XII-14.  Quomodo  orare  oportet  pro 
regibus  et  omnibus  qui  in  sublimitate  sunt  costituti,  ut  quie- 
tam  et  tranquillam  vitam  agamus,  1  Tim.  II-2.  Quid  debeant 
servi  dominis,  et  domini  servis,  mulieres  viris,  et  viri  mulie- 
ribus.  Ubique  demum  ea  praecipiuntur  quae  faciunt  ad  so- 
cietatem  recte  et  christiane  ordinandam,  et  nedum  insi- 
nuetur  in  ianuis  esse  saeculi  consummationem,  omnia  potius 
inculcant  humanae  civitatis  palingenesim  et  restaurationem 
in  Christo. 

Nec  tandem  melior  conclusio  erit  ex  iis  quae  leguntur 

in  Apocalypsi:  Qnae  oportet  fieri  cito  (I-l).  Ecce  venio  cito 
(III-21).  Et  ecce  venio  velociter  (XXII-6).  Ecce  venio  cito,  et 
merces  mea  meciim  est,  reddere  unicuique  secundum  opera 
sua  (XXII-12).  Dicit  qui  testimonium  perhibet  istorum;  etiaru, 
venio  cito.  Amen  veni  Domine  lesu  (XXII-20),  etc.  Non  erit, 
inquam,  conclusio  melior.  Primo  quidem  quia,  cum  in  Apo- 
calypsi  omnia  tata  Ecclesiae  per  totum  saeculorum  decur- 
sum  prophetice  describantur,  eatenus  iam  intelligi  potest 
quod  scriptum  est:  quae  oportet  fieri  cito,  quatenus  cito 
post  editam  prophetiam  debuit  esse  initium  completionis. 
Secundo  quia  verba  illa:  venio  cito,  venio  velociter,  eamdem 
normam  interpretationis  habent  ac  illa  1  Petr.  IV-7:  Omnium 
auiemfinis  appropinquavit,  ita  scilicet  ut  a  mente  non  exci- 
dat  quod  unus  dies  apud  Dominum  sicut  mille  anni,  et  mille 
anni  sicut  dies  unus.  Tertio  quia,  ut  paulo  ante  praemi- 
simus,  unicuique  animae  fideli  in  die  mortis  venit  Dominus 
lesus,  et  sic  omnibus  modis  venit  cito,  venit  velociter,  quan- 
doquidem  mors  utique  non  tardat.  Quarto  demum,  quia  etiam 
in  vulgari  omnium  hominum  loquendi  ratione,  illud  dicitur 
cito  et  velociter  eventurum,  quod  venturum  est  post  spa- 
tium  temporis,  non  tam  absolute  quam  relative  breve.  Sicut 
dicimus  cito  venturum  finem  anni  cum  ad  mensem  Novem- 
brem,  et  finem  hebdomadae  cum  ad  feriam  sextam,  et 
finem  vitae  cum  ad  senectutem  pervenitur.  Sicut  etiamastro- 
nomi  dicunt  solem  mox  secundum  naturales  causas  exstin- 
ctum  iri;  mox,  id  est  post  annorum  millia  millium,  quae 
tamen  comparatione  periodorum  geologicarum  pro  brevi 
temporis  spatio  aestimantur.  Si  quid  ergo  ex  locutionibus 
supradictis  verosimiliter  concludi  posset,  non  id  sane  quod 
neocritici  impudenter  asserunt,  falsam  et  ementitam  ipsis 
sacris  libris  prophetiam  adscribendo  ;  sed  aliquid  aliud 
multo  diversum:  tempora  scilicet  Novi  Testamenti  compa- 
ratione  antecedentium  brevia  fore,  mundum  non  habiturum 
esse  prodigiosam  illam  durationem  quam  quidam  imaginan- 
tur,  et  ultimam  catastrophen  non  ita  longe  longeque  distare. 
Ad  quam  coniecturam  etsi  verba  supradicta,  cito,  velo- 

citer,  et  alia  eiusmodi,  nos  aliqualiter  inducere  possent, 
multo  tamen  magis  generalis  illa  regnorum  et  populorum 
a  tide  et  Ecclesia  defectio,  quae  ab  Apostolo  in  signum 
appropinquantis  finis  praedicta  est,  quamque  hodie  magnis 
proh  dolor,  incrementis  fieri  quotidie  conspicimus.  Nisi, 
ifiquit,  venerit  discessio  primitni.  Et  numquid  non  venit? 
numquid  non  omnia  praesagire  faciunt  horam  supremae 
iuctae  cum  serpente  antiquo  ?  Audi  rationalistam  quemdam, 
praesentem  rerum  statum  describentem,  et  de  ea  quae  fu- 
tura  est  religione  disserentem :  «  Multi  sunt  qui  loquuntur  et 
«  scribunt  de  lucta  civilizatrice,  sed  pauci  qui  intellexerunt 
« luctam  eiusmodi  esse  ultimum  ac  desperatum  conatum 
«  ideae  christianae  priusquam  dispareat,  et  civilizationem 
«  modernam  paratam  esse  ad  omnia  media  adhibenda,  po- 
« tius  quam  cedat  de  iis  quae  tanto  labore  obtinuit.  Civili- 
«  zatio  enim  moderna  et  christianismus  in  contradictione 
«  sunt,  et  ideo  unum  alteri  cedat  necesse  est.  Progressus 
«  modernus  non  potest  agnoscere  nisi  deum  mundo  imma- 
«  nentem,  oppositum  Deo  transcendentali  revelationis  chri- 
«  stianae,  nec  aliam  moralitatem  praeter  solam  illam  veram^ 
«  cuius  fons  est  voluntas  humana  sese  per  seipsam  deter- 
«  minans,  sibique  ipsi  lex  existens  »  (1).  Audi  praesertim^ 
Pontificem  Pium  X  in  Encyclica  E  siipremi:  «  Haec  pro- 
«  fecto  qui  reputet,  is  plane  metuat  necesse  est  ne  malorum 
«  quae  supremo  tempore  sunt  exspectanda,  sit  perversitas 
«  haec  animorum  libamentum  quoddam  ac  veluti  exordium ; 
«  neve  /iliiis  perditionis  de  quo  Apostolus  loquitur;  iam  in 
«  hisce  terris  versetur.  Tanta  scilicet  audacia,  eo  furore  reli- 
«  gionis  pietas  ubique  impetitur,  revelatae  fidei  documenta 
«  oppugnantur,  quaeque  hominis  cum  Deo  ofificia  intercedunt 
« tollere  delere  prorsus  praefracte  contenditur !  E  contra, 
«  quaesecundum  Apostolum  eumdem,propria  est  antichristi 
«  nota,  homo  ipse  temeritate  summa  in  Dei  locum  invasit, 
«  extoUens  se  siipra  omne  qtiod  dicitiir  Deiis,  usque  adeo 

(1)  Hartman,  la  religion  de  Tavenir. 


DE   FINE    MUNDI  221 

«  ut,  quamvis  notitiam  Dei  exstinguere  penitus  in  se  nequeat, 
*  eius  tamen  maiestatq  reiecta,  aspectabilem  hunc  mundum 
«  sibi  ipse  veluti  templum  dedicaverit  a  caeteris  adorandus. 
«  In  templo  Dei  sedeat,  ostendens  se  tanqttam  sitDeus*. 

Qui  ergo  habet  aurem  audiendi  audiat :  Ecce  venio  cito, 
et  merces  mea  mecum  est,  reddere  unicuique  secundum 
opera  sua.  Amen,  veni  Domine  lesu. 

Approbatio  operis. 


Cum  opus,  cuL  titulus  est  Qnaestiones  de  novissimis,  (tertia  editio 
aucta  et  emendata)  a  P.  Ludovico  Billot  nostrae  Societatis  Sacerdote 
compositum  aliqui  eiusdem  Societatis  revisores,  quibus  id  commissum  fuit, 
recognoverint  et  in  lucem  edi  posse  probaverint,  facultatem  concedimus 
ut  typis  mandetur,  si  ita  iis  ad  quos  pertinet,  videbitur, 

-cietatis  nostrae  munitas  dedimus. 

Romae,  die  1  Novembris  1908. 

L.  vS.  Aloisius  Caterini  S.  J. 

Praepositits  Provinciae  Romanae. 


IMPRIMATUR 
Fr.  Albertus  Lepidi  O.  P.  S.  P.  A.  Magister 


IMPRIMATUR 

losephus  Ceppetelli  Patr.  Const.  Vicesg. 


^ 


■■^^. 


'■/ 


\ 

m  INSTlTUrE  OF  MEDIAEVAL  STUDIES 
§S  QUEEN^S  PARK  CRESCENT 
JORONTO  -  6,    CANADA 

(  I  50  fii  ^ 


PJ^ 


^ 

-"/> 


-^k 


'^  1^^'^/RX 


